Unno nn Nouy lum din.seria [Sectorul Gamache 
N 


i E E TIMES 
Premiul Agathă penini cel mai bumroman contemporan 
— — E 
Traducere'de iza, Gavrilă 
AAN 
PRCI 
a, 


Louise Penny 


O lume de 
bizarerii 


Traducere din limba engleză de 


Luminiţa Gavrilă 


EDITURA TREI 


Pentru Hardye şi Dan Moel 


— Oh, merde. 

Harriet se uită în oglindă, cu periuţa de dinţi 
atârnându-i din gură. Era 1 iunie şi uitase să 
spună rabbit, rabbit, rabbit’. 

O spuse acum, cu buzele pline de spumă de la 
pasta de dinţi, însă cu sentimentul neplăcut că 
era prea târziu. Că magia nu va funcţiona. Şi 
dacă exista o zi în care avea nevoie de magie, ei 
bine, ziua aceea era azi. 

— Merde. 

O să-ți aducă noroc, mititica. O sa te 
protejeze, o asigurase mătuşa Myrna când o 
învățase incantaţia. 

Asta se întâmplase cu mulţi ani în urmă, dar 
ritualul tot nu-i intrase în obişnuinţă. în general, 
Harriet îşi aducea aminte, însă evident că luna 
aceasta, când avea cea mai mare nevoie de el, 
uitase. Ştia că probabil se întâmplase din cauză 
că avea atât de multe pe cap. 

— Fir-ar să fie. 

Chiar credea că avea vreo importanţă dacă 
repeta - rabbit, rabbit, rabbit? Nu. Bineînţeles 
că nu. Cum să creadă aşa ceva? Era doar o 
superstiție prostească. Nu exista nimic magic în 
cuvintele astea. Chiar aşa, de unde venea 
obiceiul? Şi de ce rabbit? 

Ridicol, pur şi simplu ridicol. 

Sunt inginer, îşi spuse Harriet în timp ce se 
pregătea pentru alergarea de dimineaţă. O 
fiinţă umană raţională. Dar la fel era şi mătuşa 
ei. Oare mătuşa Myrna chiar o zicea? Sau fusese 
doar o glumă pe care copilul timid de pe- atunci 
o luase în serios? 

Lăsând la o parte absurditatea incantaţiilor 
magice, Harriet îşi mobiliză sinele raţional şi îşi 
începu ziua. 

Totul va fi bine, îşi spuse în timp ce alerga în 
dimineaţa caldă de iunie. Totul va fi bine. 


Numai că Harriet Landers se înşela. Bine-ar fi 
fost dacă , 


ar fi rostit rabbit, rabbit, rabbit. 


Era începutul lui noiembrie când inspectorul- 
şef a văzut-o pentru prima oară pe Clotilde 
Arsenault. Şi-a strâns haina mai bine pe lângă 
corp şi a îngenuncheat lângă ea ca un pocăit în 
faţa unui altar sinistru. 

Vrei sâ-mi afli secretul? 

— Oui, şopti Armand Gamache. Spune-mi 
secretul tău. 

Auzi un pufnet dispreţuitor în spate, însă îl 
ignoră, continuând să se uite în ochii îngrijoraţi 
ai femeii moarte de la picioarele lui. 

Şeful secţiei Omoruri din cadrul Sûreté du 
Quebec- fusese apelat duminică, în timp ce lua 
micul-dejun împreună cu tânăra lui familie. 
Zburase ore în şir spre nord-est, de la casa lui 
din Montreal până pe malul acestui lac uitat de 
Dumnezeu, pentru a  îngenunchea lângă 
cadavrul care se legăna în apa aproape 
îngheţată. Femeia fusese împinsă pe jumătate la 
tarm de valurile cenuşii, care deveneau tot mai 
impetuoase cu fiecare minut. 

în mijlocul lacului se formaseră talazuri 
înspumate care, până şi în acest golfuleţ destul 
de protejat, izbeau corpul femeii, mişcându-i 
membrele ca într-un soi de simulacru de viaţă. 
Ca şi cum, până la urmă, aceasta ar fi hotărât că 
de fapt nu era moartă şi se pregătea să se 
ridice. 

Ceea ce adăuga un element macabru unei 
scene deja morbide. 

Era o zi dezolantă. întâi noiembrie. Dinspre 
nord sufla un vânt care promitea ploaie. Poate 
lapoviţă. Poate ploaie îngheţată. Ori chiar 
zăpadă. 

Deocamdată  înspuma lacul deja agitat, 
stârnind valuri peste valuri. Care o împingeau 
pe femeia moartă tot mai în fată, oferindu-i-o lui 
Gamache. Insistând ca el să o ia. 


Dar el nu putea. Nu încă. Deşi tot ce voia era 
să o tragă mai sus, pe malul stâncos. în 
siguranţă. Să-i şteargă faţa şi să-i închidă ochii 
sticloşi. Să o înfăşoare în pătura călduroasă 
Hudson's Bay pe care o zārise pe bancheta din 


spate a maşinii care aparţinea secţiei locale a 
Surete şi cu care ajunsese acolo. 

însă nu a făcut nimic din toate astea, 
bineînţeles. în schimb, a continuat să o 
privească într-o nemişcare totală. Pentru a 
înregistra fiecare detaliu. Din ceea ce se putea 
Şi din ceea ce nu se putea vedea. 

Era greu să-i ghiceşti vârsta. Nici tânără. Nici 
bătrână. Apa şi moartea îi destinseseră chipul, 
ştergându-i ridurile. Deşi tot chinuită de griji 
arăta. 

Evident, avusese motive întemeiate să fie 
îngrijorată. 

Părul blond i se lipise de faţă. O şuviţă îi intra 
în ochii deschişi. Gamache nu s-a putut abţine 
să nu clipească în locul ei. 


_Nu trebuia să-i ghicească vârsta, ştia exact 
câţi ani avea: 36. Şi ştia cum o cheamă, chiar 
dacă nu verificaseră incă „+ 


dacă avea vreun act asupra ei şi nici nu fusese 
făcută o identificare oficială. 

Era femeia care fusese dată dispărută cu o zi 
în urmă de către cei doi copii ai săi. 

Copii acum orfani. 

— Fotografii? întrebă el, uitându-se spre 
adjuncta sa. 

— Am făcut.  Criminaliştii au cercetat 
împrejurimile. Pe lac avem echipe care se 
deplasează de-a lungul țărmului, căutând locul 
prin care ar fi putut intra. Aşteptăm medicul 
legist, înainte de a o muta, patron, răspunse 
inspectorul Linda Chernin. 

în spatele lui se auzi un pffffsi cineva 
murmurând: 

— Patron. Ce pupincuristă! 

Buzele Lindei Chernin se subţiară, privirea i 
se aspri şi dădu să se ridice ca să-l înfrunte pe 
agent, însă Gamache o opri dintr-o privire. 

Atât. 


Harriet alerga prin dimineaţa luminoasă şi 
răcoroasă de iunie, pe mijlocul drumului de 
pământ ce ieşea din Three Pines. 

Se uita când într-o parte, când în cealaltă, 
mereu atentă la împrejurimi. Conştientă de 
pădurea deasă şi de ce se putea ascunde în ea. 


Urşi. Elani. Vulpi turbate. Câpuşe care sugeau 
sângele şi provocau boala Lyme. 

Bigfoot. Copilul ucis care acum ucidea alţi 
Copii. 

Zâmbi, amintindu-şi de poveştile stupide cu 
fantome spuse în jurul focului de tabără din sat. 
Grăbi şi mai mult pasul. Harriet îşi petrecuse 
cea mai mare parte din viaţă alergând. Iar 
acum, când trecuse de 20 de ani, alerga din ce 
în ce mai repede. Din ce în ce mai departe. 
Departe. 


— Leziuni? întrebă Gamache. 

Din locul în care stătea nu vedea niciuna, însă 
medicul legist le va putea spune mai multe. Cel 
puţin aşa spera. 

— Aici, spuse inspectorul Chernin, arătând 
spre partea laterală a capului victimei. 

Gamache se aplecă peste cadavru, încercând 
să vadă mai bine. Tocmai atunci, o umbră blocă 
lumina soarelui, şi aşa puţină, care reuşea să 
răzbată prin norii de plumb. 

— Vrei să te dai la o parte? întrebă el, 
aruncând o privire peste umăr. 

Când umbra se retrase, se aplecă mai 
aproape. 

O lovitură cruntă îi crăpase femeii capul în 
acel loc. 

— Ar fi putut surveni şi post-mortem. Din ce le- 
au declarat copiii ei poliţiştilor locali, se pare că 
băuse şi era deprimată, spuse Chemin. 

— Crezi că ar putea fi sinucidere? întrebă el, 
aşezându-se pe călcâie, conştient că picioarele îi 
amorţeau din cauza frigului şi a faptului că 
stătuse îngenuncheat. 

O rafală de vânt îi aruncă în faţă o jerbă de 
stropi din lac. Gamache se întoarse cu spatele, 
dar nu pentru a se proteja pe sine, ci pe femeia 
moartă. Nu era cazul. O făcuse din instinct. 

în spatele lui se auzi o nouă pufnitură, de 
data asta amuzată. 

— Sinucidere? Glumiţi? Era o beţivă şi o 
curvistină, din câte-am auzit, dar nu s-a sinucis. 
Asta-i clar. Deşi, dac-ar fi făcut-o, cine ar fi 
putut s-o învinovăţească? Şi eu mi-aş fi pus 


capăt zilelor dacă eram în locul ei. De ce să mai 
fac degeaba umbră pământului? 

Gamache schimbă câteva vorbe în şoaptă cu 
inspectorul Chemin, după care se ridică. Se 
întoarse apoi, în mod deliberat încet, spre 
nefericitul tânăr. 

Dacă agentul ar fi fost mai perspicace, dacă 
n-ar fi umblat cu capul în nori, dacă n-ar fi fost 
atât de hotărât să se autodistrugă, poate că ar fi 
observat privirea inspectorului-şef Gamache. 

— Vino cu mine, te rog. 

Gamache întinse mâna, iar agentul se pregăti 
pentru inevitabilul brânci. însă acesta nu veni. 
Inspectorul-şef Gamache îi arătă pur şi simplu 
spre un loc stâncos, departe de forfota 
agenţilor. 

Ajunşi acolo, Gamache se opri, se întoarse 
spre tânăr şi, după ce îl privi o clipă, i se adresă 
cu o voce gravă şi calmă. Şoptită. Dar care avea 
mai multă forţă în ea decât toate ţipetele pe 
care le auzise agentul în întreaga lui viaţă. Şi 
auzise destule. 

— Agent Beauvoir, niciodată să nu mai... 


— Mă întreb ce s-ar fi întâmplat dacă eu şi tatăl 
tău nu ne-am fi întâlnit, spuse Jean-Guy 
Beauvoir. 

Se uită spre cadă, la soţia lui, Annie, care îi 
făcea baie Idolei, fetiţa lor. Apoi se întoarse, 
încercând să tragă un pulover pe Honore, care 
se zvârcolea nerăbdător să iasă la joacă 
împreună cu prietenii lui, în parcul comunal. 

Faptul că cel mai bun prieten al copilului 
părea să fie bătrâna Ruth Zardo, poeta smintită, 
îi amuza şi totodată îi cam neliniştea pe părinţii 
săi. 

— Vrei să spui dacă nu te-ar fi găsit tata 
lâncezind în dulapul acelui detaşament Surete 
de la mama naibii. 

— Vreau să spun când şi-a dat seama de 
genialitatea mea şi m-a implorat să-l ajut să 
rezolve cel mai dificil caz de crimă. 

— ...din câte-au existat, a completat Annie, 
care mai auzise povestea. 

— în întreaga lume, a întărit Jean-Guy. 


îi dădu apoi drumul lui Honore, care o zbughi 
din cameră, cobori în goană scările şi ieşi afară 
trântind uşa cu plasă împotriva ţânţarilor în 
urma lui. 

— Femeia din lac, a spus Annie. 

— Oui. Şi, apropo, de fapt nu eram în dulap. 

— Asta numai pentru că erai prea mare ca să 
încapi acolo. 

— Pentru că eram prea dur. Şi încă sunt. 

Se aplecă mai aproape de fiica lui şi-i spuse 
zâmbind: 

— Tați este mare şi puternic şi n-o să lase să ți 
se întâmple niciodată ceva rău, da, ma belle 
Idola, Idola, Idola. 

în timp ce se uita în ochii ei mari şi inocenți, 
Idola începu să râdă. Din toată inima. 

Semăna atât de mult cu mama ei aşa. Un 
suflet blând şi curat. 

— A pomenit şi tata în treacăt despre 
contribuţia ta din ziua aceea. Doar că părea mai 
degrabă ca era vorba de un neghiob, îi spuse 
Annie, ştergând copila cu prosopul. 

— Adică strălucit, în codul Sûreté, replică Jean- 
Guy râzând. 

— Ahhh. Atunci cu siguranţă străluceşti. 

Annie auzi un pufnet amuzat, în timp ce el se 
întoarse să se uite pe fereastră la satul Three 
Pines. 


Harriet Landers intră în Librăria „Cărţi noi şi 
uzate” şi, „, 
urcă la etaj în vârful picioarelor. 

N-ar fi trebuit să se deranjeze. Mâtuşa 
Myrna, în emblematicul ei caftan uriaş, se 
trezise deja şi era în bucătăria mansardei, 
pregătind cafeaua. Partenerul ei, Billy, prăjea 
nişte ouă cu costiţă alături. 


Harriet  simţise mirosul încă de când 
deschisese usa ; ; 
librăriei, dar crezuse că venea de la bistroul d 
alături. 

Cu toate că era o vegană în devenire, 
slăbiciunea ei era costita cu ouă. Şi frişca 
adevărată în cafea. Şi croasantele. îi era frică 
până şi de gândul de a o întreba pe Sarah, 


brutăriţa, dacă erau făcute cu unt adevarat. 

S-ar fi zis că superstiţiile ei, deşi nu 
funcționau în cazul incantaţiilor, erau cât se 
poate de active în cel al croasantelor. 

— Pregătită? o întrebă Billy după ce terminară 
micul- dejun. 

Harriet făcuse un duş şi se îmbrăcase, după 
care strânsese canapeaua extensibilă din living. 

Respiră adânc şi răspunse: 

— Pregaătită. 

Deloc convinsă, mătuşa Myrna o strânse în 
braţe şi-i şopti: 

— O să fie bine. Vom fi şi noi acolo. Arâţi 
minunat. 

Harriet îi zâmbi, fără să creadă o iotă din ce 
spunea. 


Jean-Guy stătea cu spatele la dormitor şi 
privea pe fereastră liniştitul sătuc. 

Annie îşi dădu seama că el nu se mai afla în 
dormitorul părinţilor ei din Three Pines. Era pe 
malul îngheţat al unui lac care tocmai dăduse la 
iveală un cadavru. Amintirea aceasta nu era 
niciodată prea departe. Şi nu era niciodată cu 
adevărat o amintire. 

Ziua aceea schimbase totul. 

A fost ziua în care un rahat de agent mărunt 
şi nemulţumit al Surete îl întâlnise pe marele şef 
al celei mai prestigioase divizii de Omoruri din 
ţară. A fost ziua în care bărbatul care avea să-i 
devină soţ îl cunoscuse pe tatăl ei. 

Ce s-ar fi întâmplat dacă nu s-ar fi întâlnit? 
Ce s-ar fi întâmplat dacă femeia din lac nu ar fi 
fost ucisă? Dacă tatăl ei nu ar fi ales să se ocupe 
personal de investigarea cazului? 

Dacă nu ar fi coborât în subsolul acelui 
detaşament al Surete atât de îndepărtat? Dar nu 
îndeajuns de îndepărtat. 

De ce coborâse? Nu avusese niciun motiv. 
Inspectorul- sef Gamache nici măcar nu fusese 
încă la locul crimei. Nu existau probe adăpostite 
în subsolul sediului poliţiei. Nu era decât un 
tânăr agent arogant, aruncat acolo şi uitat. 

Dar Armand Gamache coborâse. 

Pentru că trebuia să o facă. Pentru că - Annie 


Gamache o ştia prea bine - aşa fusese sortit. 


De la fereastra dormitorului, Jean-Guy îl văzu 
pe fiul lor de cinci ani oprindu-se, uitându-se în 
stânga şi-n dreapta, apoi traversând în fugă 
drumul de pământ şi intrând în parc, unde o 
grămadă de băieţi şi fete dădeau cu piciorul 
într-o minge de fotbal. Copilul slăbuţ lăsa 
impresia că era repezit, chiar nesăbuit, când de 
fapt era foarte prudent. Nu temâător, ci atent. 

Semăâna cu tatăl său. Plin de energie şi 
precauţie. 

O femeie în vârstă şi o rață se uitau la copii 
de pe o bancă din apropiere. Honore alergă spre 
ele, le dădu repede câte un pupic, după care se 
întoarse şi placă un alt copil. 

Chiar şi de la fereastra deschisă a casei 
socrilor săi, Jean-Guy le auzea ţipetele şi 
râsetele. 

Ruth, care privea de pe bancă, clătină din cap 
cu prefăcută dezaprobare, apoi luă o înghiţitură 
dintr-o cană în care ar fi putut avea cafea, deşi 
nimeni n-ar fi pariat pe asta. 

în ciuda râsetelor, a soarelui strălucitor şi a 
dimineţii proaspete de iunie care promitea o zi 
caldă, Jean-Guy îşi frecă zgribulit mâinile. 

Amintirea acelei dimineţi de noiembrie de 
lângă lacul dezolant îi stârnise un frison. Un frig 
care i se cuibărise în oase, în măduvă, cu atâţia 
ani în urmă şi care nu-l mai părăsise niciodată 
cu adevărat. 

Dar nu doar trecutul reînviase frigul. Ci şi 
prezentul, ceea ce urma să se întâmple în 
această zi strălucitoare. Atâtia ani mai târziu. 

— întotdeauna există o altă poveste, rosti Jean- 
Guy în şoaptă. Există mai mult decăt să vezi iţi e 
dat. 

îşi mută privirea de la copii şi poetă la 
bărbatul singuratic care se plimba în jurul 
parcului comunal. Ca un gardian. Nu pentru a-i 
împiedica pe criminalii dinăuntru să iasă. Ci 
pentru a-i proteja pe cei dinăuntru de o lume 
exterioară în care nu întotdeauna puteai să ai 
încredere, însă adevărul era că acest bărbat, 
care nici n-ar fi trebuit şi nici n-ar fi avut vreun 


motiv să aibă încredere, chiar avea. 

Jean-Guy ştia că, în calitate de şef al secţiei 
Omoruri din Quebec, socrul său văzuse lucruri 
la care niciun om nu ar trebui să fie martor. Zi 
după zi. Cadavrele se adunaseră. Armand 
Gamache văzuse tot ce puteau oamenii să facă 
mai rău. Fapte care ar fi împietrit inimile 
multora şi care ar fi transformat o persoană 
bună într-una cinică, disperată şi, în cele din 
urmă, nepăsătoare. 

Gamache părea imun, aproape orb în faţa 
ororilor, chiar şi în timp ce le investiga. 

Când Jean-Guy, în calitate de adjunct, arătase 
în cele din urmă cu degetul spre pericolele la 
care, în orbirea lui, expunea echipa şi cetăţenii 
pe care jurase să îi protejeze, Şeful îl spusese să 
ia loc. Aplecat înainte, cu coatele sprijinite pe 
genunchi şi degetele împletite, Gamache îi 
explicase. 

Da, Jean-Guy avea dreptate. Văzuse cele mai 
rele lucruri, cu adevărat îngrozitoare. Amândoi 
le văzuseră. Dar le văzuse şi pe cele mai bune. 
Amândoi le văzuseră. 

îl privea direct în ochi pe bărbatul mai tânăr, 
invitându-l să lase deoparte pentru o clipă 
imensa brutalitate şi să-şi aducă aminte de 
actele de mare curaj. De integritate şi decenţă. 
De autocontrol. 

De iertare. 

Nu aparţinând unor uriaşi ai moralității, nu 
săvârşite de supraoameni. Ci de bărbaţi şi femei 
de dimensiuni umane. Unii dintre ei poliţişti. 
Mulţi, nu. 

Ce ne orbeşte pe noi, i-a spus el lui Beauvoir, 
sunt actele abominabile. Acestea ameninţă să 
copleşească şi să întunece decenta. Este atât de 
uşor să-ti aminteşti de cruzime pentru că 
aceasta lasă o rană, o crustă care ascunde 
restul. Ascunde ce e mai bun. însă acele fapte 
abominabile, acei oameni abominabili sunt 
excepţia. 


— Nu trebuie să uiţi asta, Jean-Guy. Orbirea 
despre care vorbeşti nu inseamnă sa crezi in 
bunătatea esenţială a , ; 


oamenilor, ci să n-o vezi. 
Jean-Guy Beauvoir asculta şi aproba, însă nu 


era convins. Asta nu însemna că îl considera pe 
Şeful un om slab. Nicidecum. 

Gamache era un tip lucid, chiar nemilos când 
era cazul. 

Deşi ura armele şi nici nu purta una de 
obicei, Gamache nu ezita să le folosească. Când 
era cazul. Țintea şi trăgea cu o precizie 
uluitoare pentru cineva care detesta armele de 
foc. 

Fantomele îl urmăreau pe inspectorul-şef, 
bântuindu-l chiar şi în această dimineaţă 
insorită de iunie. Şi cu toate 


astea, Armând Gamache rămânea un om plin de 
speranţă, chiar fericit. 

Alesese să-şi petreacă viaţa de adult 
urmărind criminali, analizând minţile nebunilor. 
Explorând peşterile şi crevasele întunecate în 
care actele criminale se nâşteau şi creşteau, 
erau hrănite, protejate şi trimise în lume. 

în timp ce Gamache devenise un explorator al 
emoţiilor umane, Jean-Guy Beauvoir era 
vânătorul. Formau o echipă perfectă, deşi 
inegală. 

Privindu-l pe socrul său cum îi arunca lui 
Henri, ciobănescul german, o minge de tenis 
plină de noroi, Jean-Guy nu-şi făcea iluzii în 
legătură cu cine era liderul. L-ar fi urmat 
oriunde. O făcuse deja. 

îl urmase. Aproape. Oriunde. Aproape... 

Simţi din nou frigul. 

Henri sări după minge, urmat de bătrânul 
Fred, care nu înceta niciodată să creadă că avea 
şanse să ajungă primul la ea. Şi, în cele din 
urmă, micuța Gracie, găsită de Reine- Marie pe 
o grămadă de gunoi. Şi adusă acasă. 

Gracie putea sau nu să fie câine. Dacă ai fi 
fost pus în situaţia să ghiceşti, ai fi zis că era un 
porcuşor de Guineea sau poate un arici. 

Armand îngenunche şi ridică mingea pe care 
Henri o scăpase în noroiul de la picioarele lui. 
Câinele dădea atât de tare din coadă, încât i se 
cutremura tot corpul. Armand îl scărpină între 
urechi, şoptindu-i, fără îndoială, că era băiat 
bun. 

Deşi n-ar fi fost nevoie să se apropie atât de 


mult pentru asta. Dacă Jean-Guy i-ar fi şoptit de 
la fereastra dormitorului de la etaj, Henri tot ar 
fi auzit. 

Urechile ciobănescului erau atât de mari, 
încât, după cum bănuiau sătenii, puteau să 
capteze semnale transmise din spaţiul cosmic. 
Dacă ar exista viaţă extraterestră, Henri ar fi 
primul care ar afla. 

Gamache îl pupă apoi pe Fred pe creştetul 
urât mirositor, o mângâie pe Gracie şi, 
ridicându-se, aruncă din nou mingea, după care 
îşi continuă plimbarea de sâmbătă dimineaţa 
prin soare. 

Un om fericit şi mulţumit. Urmarit de 
fantome. ; 

Lui Jean-Guy îi luase ani întregi să îşi dea 
seama cum reuşea Gamache să-şi păstreze 
echilibrul, umanitatea, în vreme ce atât de mulți 
dintre colegii lui, ofițeri superiori, îşi vedeau 
cāsniciile distruse. Se apucau de băut, de 
droguri, ajungeau la disperare şi la cinism. La 
corupţie, închideau ochii la violentă, atât a lor 
cât şi a ofițerilor lor. 

în fiecare zi, Armand Gamache conducea un 
departament care vâna tot ce avea rasa umană 
mai rău. De dimineaţă până seara, în fiecare zi. 

Şi îşi asuma cea mai cumplită sarcină. Să 

înştiinţeze ,, f 
familiile. 

Absorbea toată acea durere de neimaginat 
când lumea se prăbuşea peste toți acei soti, 
soţii, taţi, mame. Copii. 

îi zdrobea pe nemernici cu vorbele sale. îi 
ucidea. Niciodată, dar absolut niciodată nu mai 
erau la fel după asta. Trăiau într-un iad în care 
inimaginabilul se întâmplase. În care granițele 
aveau să rămână pentru totdeauna delimitate de 
„inainte” şi „după”. 

Asta făcea Armand Gamache. 

Felul în care reuşea să poarte durerea şi 
responsabilitatea şi să rămână totuşi plin de 
speranţă îl intrigase ani în şir pe Jean-Guy. însă 
acum ştia. 

Putea s-o facă pentru că la sfârşitul fiecărei 
zile brutale Armand Gamache se întorcea aici. 


în micul sat Three Pines. Care nu apărea pe 
nicio hartă, ci stătea ascuns într- o scobitură 
înconjurată de păduri şi munţi, ca în căuşul 
palmei unei mâini uriaşe. 

în fiecare seară se întorcea aici, la Reine- 
Marie. 

Stătea la bistrou, bea un scotch şi îi asculta 
pe ceilalţi povestind cum îşi petrecuseră ziua. 
Clara, pictorița. Myrna, proprietara librăriei. 
Ruth, poeta, şi Roşa, rața ei cu gură spurcată. 
Gabri şi partenerul lui, Olivier. Li se alătura 
lângă foc sau pe terasă în serile calde de vară, 
iar vocile li se îimpleteau cu ţârâitul greierilor şi 
murmurul blând al Riviere Bella Bella. 

Monsieur Béliveau, Billy Williams, brutăriţa 
Sarah, noul preot Robert Mongeau şi soţia lui, 
Sylvie, şi mulţi alţi prieteni erau acolo. 

Toţi acei oameni care descoperiseră un sat pe 
care numai cei rătăciţi îl găseau. 

în fiecare seară, lui Armand Gamache i se 
reamintea că bunătatea există. Şi în fiecare 
dimineaţă pleca pentru a înfrunta ororile. 
Pentru a rostogoli piatra şi a păşi în peşteră. Cu 
certitudinea că, indiferent peste ce va da acolo, 
îşi va găsi mereu drumul înapoi spre casă. 

Exista totuşi, din ce ştia Beauvoir, un bolovan 
pe care Gamache refuza să-l mişte. O peşteră în 
care nu voia să intre. 

Da. Exista o persoană, o minte de care 
Armand Gamache se temea. 


1 Superstiţie din Anglia şi America de Nord, potrivit căreia repetarea 
cuvântului rabbit (iepure, în limba engleză) în prima zi a lunii aduce 
noroc toată luna (N.Í.). 

Z Serviciul de poliţie al provinciei canadiene Quebec (W.t.). 


Capitolul 2 


— Niciodată să nu mai..., începu să spună 
inspectorul- sef. 

Cuvintele rostite încet răzbăteau prin vânt şi 
prin vuietul valurilor care se spărgeau şi 
aterizau în urechile tânărului de parcă ar fi fost 
şoptite direct acolo. 

= sili vorbeşti aşa... 


Agentul Beauvoir se pregăti să-l audă pe 
inspectorul-şef spunând... în fața mea, rahat cu 
ochi ce eşti, prost şi arogant. 

în schimb, auzi... 

— ... la locul unei crime. Acela nu este un corp, 
nu este un cadavru, nu este un puzzle. Este o 
fiinţă umană căreia i-a fost luată viata. Furată. 
Nu voi tolera un astfel de 


limbaj, un astfel de comportament. 

Stropi mărunți de apă, din valurile care se 
năpusteau asupra stâncilor, le înţepau feţele, 
dar în timp ce Beauvoir tresărea, inspectorului- 
şef nu i se clintea niciun muşchi. Nu se ferea. 
Ochii săi adânci şi căprui nici măcar nu clipeau, 
nu se dezlipeau nicio clipă de cei ai lui Beauvoir. 

Cu fiecare cuvânt al bărbatului, tânărul agent 
devenea tot mai perplex. 

Tot mai speriat. 

Dacă ar fi urlat, ar fi tipat, ar fi ameninţat, 
agentul ar fi înţeles, ba chiar ar fi făcut tot 
posibilul să-l provoace. 

Dar asta? Nu era doar o limbă străină pentru 
el, era una extraterestră. De parcă bărbatul din 
faţa lui şi-ar fi făcut apariţia dintr-o lume 
ciudată, necunoscută lui Beauvoir. înţelegea 
fiecare cuvânt în parte, dar sensul lor îi scăpa. 

După care a fost şi mai rău. 

— Avem o datorie, spunea Setul. 

Vorbea pe un ton egal, fără să ridice vreodată 
vocea peste nivelul normal, chiar dacă vântul 
şfichiuia în jurul lui, iar apa lacului îi şiroia pe 
faţa. 

— Sacră sau cum vrei să-i spui, faţă de 
persoana ucisă şi de cei care o iubesc. O parte 
din această datorie presupune să ne asigurăm 
că le este respectată umanitatea. înţelegi, agent 
Beauvoir? 

N-o spune, n-o spune. Nu. O. Spune. 

— Ce înţeleg eu, domnule, e că eşti penibil, de 
râsul lumii în Surete. 

Opreşte-te. Opreşte-te. Pentru numele lui 
Dumnezeu, opreşte-te. Nu iţi este dusman. 

Şi totuşi lui aşa i se părea. Cu vocea sa 
scăzută, chiar blândă, Gamache era o 
ameninţare pentru toată apărarea lui Jean-Guy, 


pentru toate fortificațiile pe care le ridicase o 
viaţă întreagă. 

— Departamentul tāu e format din toate 
gunoaiele pe care nu le-a vrut nimeni altcineva. 
Aia sunt singurii care vor să lucreze pentru tine. 
Nici măcar nu porţi armă. Eşti un las. Toata 
lumea ştie asta. 


Cuvânt după cuvânt, ca o rafală de gloanţe 
trasă în piept, a aruncat în ofiţerul superior. 

Era o sinucidere, desigur. Dar una necesară. 
Un efort panicat de a respinge ceea ce acum 
părea inevitabil. Că omul acesta avea să-i 
dărâme zidurile. Să vadă înăuntru. Asa se face 
că Beauvoir s-a dezlănţuit. Cu sălbăticie. +, 
Spunând cele mai insultătoare lucruri pe care le 
putea auzi un poliţist. Pe care le putea auzi 
orice om. 

Apoi s-a pregătit pentru contraatac. însă nu a 
venit niciunul. Bărbatul mai în vârstă doar 
stâtea acolo, cu fata sclipind de apă şi părul 
uşor grizonant răvăşit de vânt. 

în jurul lor, ceilalţi agenţi, membri ai echipei 
lui Gamache, se opriseră să privească. Probabil 
că unii dăduseră să intervină, pentru că 
inspectorul-şef făcu un gest discret să-i 
oprească. 

Jean-Guy a ridicat şi mai mult vocea pentru a 
se face auzit peste vacarmul valurilor, al 
vântului şi al apei care li răpăia pe haine, de 
parcă natura ar fi încercat să-l înece. 

— Doar un prost te-ar urma. 

Ceea ce s-a întâmplat pe urmă l-a şocat şi l-a 

îngrozit pe tânărul agent. Şi i-a schimbat viaţa. 


Armand Gamache se plimba prin soarele 
dimineţii, trecând pe lângă cei trei pini înalţi. Pe 
lângă banca de pe care Ruth îi arătă degetul 
mijlociu în semn de salut. 

îi zâmbi bătrânei şi trecu mai departe, pe 
lângă nepotul său deja plin de noroi. Pe lângă 
magazinul general al lui Monsieur Beliveau şi 
Sarah's Boulangerie-. Pe lângă bistroul lui 
Olivier. 


Usa librăriei se deschise, iar Armand se 
intoarse să 0, 


salute pe prietena şi vecina sa, Myrna Landers. 

— Azi e ziua cea mare, li spuse Armand 
continuându-şi drumul împreună. Vrei să vă 
ducem noi cu maşina? 

— Mulţumesc, dar o să iau maşina mea. O 
conduc pe Harriet. 

Myrna îşi privi cu atenţie însoţitorul. Părul, 
uşor ondulat pe lângă urechi, era aproape în 
întregime cărunt, deşi încă nu avea 60 de ani. 
Ridurile de pe faţă erau accentuate de lumina 
dimineţii. Cute şi brazde lăsate de, , 
griji, de tristeţe şi durere. Una dintre ele, o 
cicatrice adâncă lângă tâmplă, fusese făcută 
însă de cu totul altceva. 

Nu pentru prima dată, fosta psihologă, acum 
pensionară, se întrebă cine hotărâse să 
numească acea parte a corpului tâmplă-. Fără 
îndoială, cineva care venera informaţia. Care se 
gândea la creier ca la templul în care era 
adăpostită cunoaşterea. 

însă ea ştia, aşa cum ştia şi însoţitorul ei, cum 
ştiau şi câinii, şi Gracie, care mergea cu pas 
săltat pe lângă ei, că tot ce merita să fie ştiut 
era păstrat în inimă. 

Armând se întoarse către ea. 

— Cum te simți? 

— în legătură cu ziua de azi? Am emoţii pentru 
Harriet. E aproape bolnavă de nelinişte. Atacuri 
de panică. 

Armând încuviinţă. Şi el avea emoţii, însă nu 
pentru Harriet. îşi spuse că era ridicol. Nu se 
putea întâmpla nimic rău. 

Reine-Marie ieşi pe veranda casei şi le făcu 
din mâna. Micul-dejun era gata. 

Când el îi zâmbi, Myrna îşi aduse aminte că 
cele mai adânci cute de pe faţa lui se datorau 
râsului. 

— Vii să mănânci cu noi? o întrebă el. 

— Am mâncat deja la mine, dar mer 

îl însoţi până la aleea din faţa casei lui. 

Ziua promitea să fie nu doar caldă, ci de-a 
dreptul fierbinte. Plantele perene se înălţaseră 
binişor, lupinul, macii de un roşu-aprins şi crinii 
erau în floare. Bujorii care supravieţuiseră iernii 
aspre îşi deschideau bobocii. Arţarii şi cireşii 


sălbatici din pădurea din jur aveau deja frunze 
de un verde strălucitor. 

— Va fi şi Fiona astăzi acolo. Am primit aseară 
confirmarea, spuse Armând degajat. 

Buzele Myrnei se subţiară, iar ea inspiră 
adânc. 

— înţeleg. Ai întrebat rudele? Supraviețuitorii? 

Cu toate că ştia că o făcuse. 

— Da. M-am întâlnit cu ei acum zece zile. Le- 
am explicat 
şi i-am lăsat să decidă ei în final. Au trecut multi 
ani de, ; 
când s-a întâmplat. 

— Ca ieri, spuse Myrna şi el ştia că avea 
dreptate. 

Dacă ar fi fost Annie, tot ca ieri i s-ar fi părut. 
Ca azi. Ca în clipa asta. 

— Am vorbit asearā cu Nathalie Provost, spuse 
el. 

Myrna ştia că aceasta era purtātoarea de 
cuvânt din partea victimelor şi a familiilor lor. 
Fața publică a unei tragedii naționale. 

— Au fost de acord. 

— Nu cred cā eu aş fi fost. Totuşi probabil că 
eşti mulţumit, spuse Myrna cu o voce plată, 
neutră. 

Armând ezită şi se uită spre parcul comunal. 

— Mai este ceva. 

Myrna râse uşor, fără strop de amuzament. 

— Normal. întotdeauna mai este ceva. Lasă-mă 
să ghicesc. Va veni şi el. Fratele. 

— Nu îl putem opri. Fiona vrea ca el să fie 
prezent. 

Myrna încuviinţă. Ştiuseră că exista acest 
risc. Totuşi, cât de rău putea fi? 

La etaj, Jean-Guy se întreba acelaşi lucru, în 
timp ce în mintea lui se întorcea la acea zi de 
noiembrie. 


Vestea descoperirii unui cadavru în apele 
îngheţate ale lacului Plongeon ajunsese până în 
subsolul îndepărtatului departament al Surete. 
Agentul Beauvoir bânuia că era vorba de femeia 
dispărută. 

Un caz adevărat. Un cadavru adevărat. lar 
boii ăia incompetenti şi invidioşi de sus îl ţineau 


departe de el. 

Agentul Beauvoir stătea pe un scaun, păzind 
tot felul de probe ale unor infracţiuni mărunte, 
care nu aveau să ajungă niciodată la un proces. 
Aşa că se consola alcătuindu-şi din nou în minte 
scrisoarea de demisie din Sûreté, în care avea 
să le spună ce credea cu adevarat. Nu că n-ar fi 
facut-o deja. 

Tocmai de asta şi ajunsese în subsolul 
întunecat. 

în ciuda repetatelor ciorne mentale, agentul 
Jean-Guy Beauvoir încă nu făcuse acest ultim şi 
irevocabil pas. 

în ce-l priveşte pe căpitanul Dagenais - 
compunea Beauvoir în gând -, un comandant 
mai prost, mai incompetent şi mai idiot nici că 
se poate găsi... 

Paşi. Cineva cobora la subsol. Era obişnuit cu 
paşii grei ai căpitanului, însă aceştia sunau 
diferit. 

Apoi apăruse acest bărbat. 

în pragul uşii stătea inspectorul-şef Gamache. 
Ca o vedenie. Beauvoir s-a ridicat de pe scaun şi 
a simţit că încep să i se coloreze obrajii, de 
parcă ar fi fost prins făcând ceva ce nu trebuia. 

Aici, în acest loc uitat de lume, se afla şeful 
secţiei Omoruri. De fapt, în subsolul acestui loc 
uitat de lume. 

Cum era posibil? 


Dar bineînţeles! Cadavrul din lac. Gamache 
venise să , 
investigheze el însuşi cazul. Fără îndoială că 
auzise ce ofiţer incompetent, cu rahat în loc de 
creier, prost ca noaptea aveau la conducere. 

Bărbatul din prag avea în jur de 45 de ani, 
înalt, nu masiv, dar robust. Paltonul de la 
uniforma Sûreté era descheiat şi Beauvoir a 
văzut că purta câmaşă şi cravată. O jachetă din 
tweed. Pantaloni gri de flanel. Fără armă. 

Arată, îşi zise Beauvoir, mai degrabă ca un 
profesor universitar decât ca unul care vânează 
criminali. 

Inspectorul-şef a înclinat capul şi a zâmbit. 
Foarte uşor. 

— Bonjour. Mă numesc Armând Gamache. lar 


dumneata eşti...? a spus el întinzându-i mâna. 

— Beauvoir. Jean-Guy. Ageni. 

Habar n-avea de ce, brusc, începuse să 
vorbească de-a- ndoaselea. 

— Am venit să anchetez moartea femeii al cărei 
cadavru a fost găsit de excursionişti. Presupun 
că ştii lacul? 

— Moi? a întrebat Beauvoir. Jean-Guy. Agent. 

— Râspunde-i omului, dobitocule, a intervenit 
Dagenais. 

Gamache s-a întors, aruncându-i probabil o 
privire căpitanului, pentru că acesta a făcut un 
pas înapoi şi a tăcut, deşi expresia lui spunea 
multe în timp ce-şi sfredelea subalternul cu 
privirea. 

Nu mă face de ruşine. N-o da naibii în bară. 

— Oui. îl ştiu. 

r 

— Bon. Dacă domnul căpitan n-are nimic 
împotrivă, poate mă conduci acolo şi mă ajuţi la 
anchetă. E bine să avem cu noi un ofiţer din 
partea locului. 

Sprâncenele lui Dagenais s-au ridicat de 
mirare. 

— Sunteţi sigur, domnule? Avem alţi... 

— Nu, îmi convine acest agent. Merci. 

Agentul i-a zâmbit superior căpitanului, în 
timp ce-l urma pe inspectorul-şef pe scări, prin 
mica secţie de poliţie şi apoi afară. Faptul că 
Gamache îl alesese pe el însemna un singur 
lucru, a realizat Beauvoir. Că inteligenţa îi era 
cunoscută până şi la sediul central. 

Ajunşi la maşină, Dagenais l-a luat pe 
Gamache deoparte. 

Vântul se  înteţea, făcând să foşnească 
pădurea deasă de conifere. Căpitanul îşi cocoşa 
umerii în timp ce vorbea. 

— Aveţi grijă cu el. E o pacoste. Tocmai îi 
scriam o evaluare în care recomandam să fie 
concediat. 

— De ce? 

— Pentru insolentă. însă e mai mult decât atât. 
E furios. 


Nemulțumit. Iar lucrurile de genul ăsta sunt 
molipsitoare. 


Gamache îi dădu dreptate. Conflictele interne 


între bărbaţi şi femei înarmaţi erau un dezastru, 
mai ales dacă, ; 


furia şi resentimentele lor se revărsau asupra 
unei populaţii lipsite de apărare. 

Văzuse astfel de lucruri întâmplându-se. Şi, 
da, adesea începeau cu un singur nemulţumit. 

Lui Gamache îi ajunseseră la urechi zvonuri 
despre nereguli în acest sediu, motiv pentru 
care, atunci când a apărut raportul despre un 
posibil caz de omor, inspectorul- şef a hotărât să 
se ocupe personal de anchetă. 

S-a uitat la tânărul poliţist care se aşeza pe 
scaunul şoferului. Apoi la capitanul Dagenais. 

Acest agent Beauvoir nu fusese alungat la 
subsol fara motiv. Acolo erau plasați 
nemulţumiţii. Totuşi, totuşi... 

S-a uitat spre maşină exact în clipa în care 
Beauvoir le arăta degetul mijlociu colegilor săi 
ofiţeri. Gamache a oftat. Totuşi, totuşi... 

în timp ce se îndreptau spre locul crimei, 
inspectorul- şef îi dădea instrucţiuni tânărului 
agent. Ce să facă. Ce să nu facă. 

— înţelegi? a întrebat el când cuvintele i-au 
fost întâmpinate cu tăcere. 
— Da. E la mintea cocosului. 

Beauvoir a aşteptat mustrarea pentru această 
insolenţă şi, cum nu a venit niciuna, a zâmbit. 
Ştia ce era de capul acestui om. Deşi de rang 
superior, inspectorul-şef Gamache n-avea nimic 
ieşit din comun. Beauvoir bănuia că se afla în 
prezenţa unui produs creat de aparatul de PR al 
Surete. O figură onestă, serioasă şi plictisitoare, 
menită să câştige încrederea unui public credul. 
Nimic mai mult. 

Când era la Academie, auzise că nici măcar 
nu purta armă. Ce fel de poliţist era ăla care 
umbla neînarmat? 

Un laş, ce altceva. Un om slab care se baza 
pe alţii să facă munca periculoasă. 

Câteva minute mai târziu, au cotit de pe 
autostrada secundară pe un drum de pământ 
plin de făgaşe şi hârtoape. După vreo câţiva 
kilometri de mers zgâlţâit, au ajuns în sfârşit la 
lac. 

Era un loc dezolant chiar şi pentru Gamache, 
care văzuse destule pustietăţi în viaţa lui. 


Norii joşi atârnau peste pădurea deasă. Nu 
existau nici case, nici barăci, nici lumini. Nici 
docuri sau caiace. Puţini călcau pe-aici, în afară 
de urşi, căprioare şi elani. Şi criminali. 

Agentul Beauvoir a dat să coboare din 
maşină, însă inspectorul-şef l-a oprit. 

— Mai e ceva ce trebuie să ştii. 

— Da, ştiu. Să nu deranjez probele. Să nu mă 
ating de cadavru. Mi-ai spus toate astea. 

Doamne, ce bou. 

— Există patru afirmații care duc la 
înțelepciune. Fă ce crezi cu ele, a spus şeful, 
netulburat de ceea ce tocmai auzise. 

Beauvoir s-a lăsat la loc pe scaun şi s-a uitat 
la inspectorul-şef. Fā ce crezi cu ele? Cum să 
spui aşa ceva? 

însă, mai mult decât acea exprimare ciudat 
de formală, nimeni din experienţa lui Beauvoir 
nu legase vreodată mai mult de trei cuvinte fără 
să spună Ja dracu' sau tabernacol! merde. 
Inclusiv, sau mai ales, tatăl său. Si mama lui, de 
altfel. Şi, cu siguranţă, ei nu vorbiseră niciodată 
despre sagesse. 

înţelepciune. 

S-a holbat la acest bărbat care era aproape 
de vârsta tatălui său, dar atât de diferit de el. 
Acest bărbat care vorbea atât de încet, încât 
Jean-Guy Beauvoir se pomeni aplecându-se spre 
el. Ascultându-l. 

— îmi pare rău. Am greşit. Nu ştiu. Am nevoie 
de ajutor, a spus inspectorul-şef Gamache 
ridicând pe rând câte un deget, pe măsură ce le 
enumera, până când şi-a deschis toată palma. 

Beauvoir s-a uitat în ochii lui Gamache şi în ei 
a văzut altceva, ceva nou. A fost neaşteptat. 

l-a luat un moment să-şi dea seama despre ce 
era vorba. Să descopere cuvântul care să 
descrie privirea. Când l-a găsit, sângele i s-a 
scurs din obraji, din extremităţi. A simţit cum i 
se răcesc mâinile şi brusc l-a cuprins ameţeala. 

Ceea ce a văzut în acei ochi a fost bunătatea. 

A fost îngrozit. 

A căzut efectiv din maşină, în graba lui de a 
scâpa de acest asalt asupra zidurilor sale de 
apărare. Nu-l înţelegea pe acest bărbat, nu 


înţelegea acea privire, acele cuvinte care îi 
amenințau fortăreaţa construită cu grijă. 

însă nu era singurul surprins de acea 
întâlnire. 

Armand Gamache coborâse la subsol pentru 
că ştia că acolo erau ţinuţi cei care nu se 
conformau. Avea nevoie de 


un poliţist local şi cine ar fi fost mai potrivit 
decât unul care fie crea probleme în cadrul 
echipei, fie nu se implica deloc? Un agent 
alungat la subsol pentru că ceilalţi nu aveau 
încredere în el. 

Odată ajuns jos, nu se aşteptase să-l 
recunoască pe acest tânăr agent deplorabil. Nu- 
| mai întâlnise niciodată, Gamache era sigur de 
asta. Şi totuşi avea ceva familiar. De parcă ar fi 
dat nas în nas cu cineva din trecutul îndepărtat. 

însă căpitanul Dagenais aproape sigur avea 
dreptate. Exista ceva răutăcios în acest sergent 
Beauvoir. Ceva dificil şi sălbatic. Ceva periculos. 

Acest tânăr era tulburat şi stârnea tulburare. 

Totuşi Gamache l-a recunoscut. lar asta l-a 
şocat pe inspectorul-şef. 

Mai târziu, pe malul lacului, când agentul 
Beauvoir îşi lansase rafala de insulte suficient 
de tare pentru a fi auzit de orice om viu şi de 
majoritatea animalelor sălbatice, Gamache s-a 
văzut obligat să-şi reconsidere gândurile. 

Probabil că se înşelase. Făcuse o greşeală. 
Fusese vorba de un renghi pe care i-l jucase 
mintea. Un déja vu. Fără déjà. Sau vu. 

Pe malul stâncos, în timp ce stropii de apă îl 
loveau în faţă, Armand Gamache s-a uitat lung 
la Jean-Guy Beauvoir şi s-a văzut pus în faţa 
unei alegeri. Una care avea să le decidă soarta, 
viitorul. Cu toate că, în acel moment, habar n- 
avea cât de profund. 

Ar trebui oare să facă ceea ce era evident, 
normal şi raţional şi să-l trimită pe acest tânăr 
agent insolent - cu siguranţă o vulnerabilitate 
pentru Surete şi un pericol public - înapoi la 
detaşament? Unde avea să fie concediat în 
curând? Adio şi n-am cuvinte. 

Sau? 

— Eşti incompetent. Prost. lar prostia e 


periculoasă. O să- i omori pe toţi ăştia (şi îşi roti 
braţul în jur, cu degetul îndreptat spre bărbaţii 
şi femeile de pe țărm), dacă nu ai grijă! striga 
Beauvoir cu vocea ridicată peste zgomotul 
valurilor care se spărgeau. 

Peste umarul lui, Gamache a văzut-o pe 
inspector Chernin venind furioasă spre ei. A fost 
de-ajuns să-i arunce o privire, iar ea s-a oprit. 
Aproape. 

Ochii i s-au întors spre Beauvoir. Se săturase. 
Era pe punctul de a-i spune acestui agent ridicol 
să se întoarcă la secţie. Să-şi predea arma şi 
insigna. El, unul, o terminase cu asta. 

Când colo, s-a pomenit spunând: 

— in spatele cadavrului din iaz, in spatele 
fantomei din golful nisipos / în spatele doamnei 
care dansează şi al bărbatului care bea vârtos. 

O spusese cu o voce atât de slabă, încât 
agentul Beauvoir s-a întrebat dacă auzise ceva 
sau fusese doar o iluzie. Un truc al vântului şi al 
valurilor. 

Acesta era răspunsul inspectorului-şetf la un 
atac verbal? La faptul că fusese numit laş în faţa 
propriei echipe? în loc să se dezlănţuie, omul 
recita dintr-o poezie? Chiar că era slab, un las. 

Totuşi, acest răspuns a fost cu mult mai 
terifiant decât orice insultă pe care Seful i-ar fi 
putut-o arunca. 

Agentul Beauvoir stătea acolo mut. Pierdut. 
împietrit. Cu un efort de voinţă s-a întors şi a 
privit lacul care tocmai aruncase un cadavru pe 
mal. 

— Dincolo de privirea obosită, de atacul de 
migrenă şi de oftat / intotdeauna există o altă 
poveste. / Există mai mult decăt să vezi Îți e dat. 

Inspectorul-şef Armând Gamache a întins 
mâna spre mâneca lui Beauvoir, prinzându-l 
ferm de braţ. Nu cât să-l doară, ci doar aşa cum 
ai ţine pe cineva care se îneacă, pentru a-l 
împiedica să se ducă la fund. 

— E în regulă. Lucrurile nu sunt întotdeauna 
aşa cum par. Totul va fi bine, băiete. 

Apoi a zâmbit. 

Apa rece care biciuia faţa lui Jean-Guy avea 
un gust inexplicabil de sărat. Odată cu acele 


cuvinte şi cu acea strângere de braţ, Beauvoir a 
simţit că ceva se mişca în el. Ca şi cum în clipa 
aceea Armând Gamache nu i-ar fi făcut doar o 
breşă, ci i-ar fi spulberat zidurile de apărare din 
temelii. Şi acum stătea în mijlocul ruinelor 
tinerei vieţi a lui Jean-Guy. 

în loc să se îndepărteze, Jean-Guy s-a simţit 
atras de acest bărbat, de acest străin. Şi-a simtit 
ADN-ul atasându- se de el aşa cum se leagă un 
marinar de catarg în timpul unei furtuni 
devastatoare, pentru a nu fi măturat peste bord. 

Se simţea complet vulnerabil, dar se simţea şi 
în siguranţă pentru prima dată în viaţa lui. 

Cu toate că a înţeles, încă din acel moment, 
că această siguranţă venea cu un preţ. Dacă 
nava se scufunda, se ducea şi el la fund odată cu 
ea. Asta era învoiala. Viata şi 


A à 5 . f 
viitorul lui erau acum legate inexorabil de 
acest om. Şi probabil ca aşa fuseseră 
intotdeauna. 


în timp ce privea peste lac, Jean-Guy Beauvoir 
a mai simtit ceva. 


Apropierea unei furtuni teribile. 


- Brutărie (în limba franceză) (N.t.). 

„în engleză, temple înseamnă tâmplă, dar şi templu (N.t.). 

5înjurătură prin luarea în derâdere a tabernaculului (cutie de argint, în 
formă de biserică, în care se păstrează cuminecătura, mirul sau alte 
obiecte de cult) (W.t.). 


După ce l-au spălat zdravăn pe Honore şi şi- 
au terminat micul-dejun de sâmbătă dimineaţa, 
cu clătite umplute cu banane, costiţă crocantă 
şi sirop de arțar, Annie, Jean-Guy şi copiii s-au 
îndreptat spre maşină, pentru a se întoarce la 
Montreal. 

Armand a ţinut-o în braţe pe Idola cât Reine- 
Marie şi-a sărutat fiica şi pe Honore. După care 
s-a întors către ginerele ei. 

— Ne vedem mai târziu? 
— Categoric. 


Răspunsul lui Jean-Guy degaja cu mult mai 
mult entuziasm decat simţea. Să stea intr-un 
amfiteatru , 


sufocant şi să asculte discursuri era ultimul 
lucru pe care şi-l dorea în această frumoasă zi 
de iunie. Mai ales când Annie şi copiii se duceau 
cu prietenii la grătar, în apropiere de casa lor 
din Montreal. 

O făcea însă pentru Armând. Trebuia să fie 
acolo în caz că aceasta era ziua în care, din 
punctul acela orb, apărea ceva. 

Armand şi-a sărutat nepoata, apoi i-a dat-o 
înapoi lui Annie şi s-a întors către Honore. A 
îngenuncheat până la nivelul ochilor lui şi şi-a 
deschis larg braţele. Băieţelul s-a repezit drept 
înainte, intrând în el. Cu toate că era pregătit, 
Armand aproape că s-a răsturnat şi a realizat că 
nu va mai trece mult timp până când Honore îl 
va dobori cu adevărat. 

Odată eliberat din îmbrăţişare, băieţelul a 
început să  scotocească prin buzunarele 
bunicului. într-unul a găsit o bomboană 
mentolată, iar în celălalt, o pipă din lemn dulce. 
Ritualul lor de despărţire. 

în timp ce ieşeau din Three Pines, trecând pe 
lângă bisericuţă şi banca din vârful dealului, 
Jean-Guy s-a uitat în oglinda retrovizoare. 

Reine-Marie le făcea cu mâna, însă Armand 
îşi strânsese braţele pe lângă corp şi îşi 


încovoiase umerii ca împotriva unui frig pe care 
nimeni altcineva nu-l simţea. 

în afară de inspectorul Beauvoir. 

Poate că, până la urmă, şeful nu era chiar 
atât de paranoic. Poate că reuşea cumva să 
vadă ce urma să se întâmple. 

întotdeauna există o altă poveste. Există mai 
mult decât să vezi iți e dat, se gândi Jean-Guy. 


După ce îşi puse rochia special cumpărată 
pentru această ocazie, Harriet se privi în 
oglindă. 

Poţi s-o faci, poți s-o faci, poți s-o faci. 

Inspiră adânc de câteva ori, ţinându-şi 
respiraţia, apoi expiră lent. Aşa cum fusese 
învățată să facă atunci când se simţea cuprinsă 
de anxietate. Apoi se uită în jur pentru a se 
asigura că era singură. 

Mai presus de orice, Harriet Landers era 
prudentă. Era un motiv de mândrie, observase 
comportamentul nesăâbuit al celorlalţi studenti. 
Deşi, când îi văzuse , 5 p 
mergând la petreceri, drogându-se, plecând în 
Cuba, Mexic şi Florida în vacanţa de primăvară, 
Harriet începuse să se întrebe dacă „prudentă” 
era într-adevăr cuvântul potrivit. 

Aplecându-se repede, băgă mâna în rucsac 
după cadoul special pentru mătuşa ei. îi simţi 
greutatea în mână şi ştiu că mătuşa Myrna va fi 
surprinsă. 


Până ce Armand şi Reine-Marie au găsit un 
loc de parcare şi au ajuns în aulă, locul trepida 
deja, în vreme ce sute de părinţi şi prieteni se 
salutau. Abia venindu-le să creadă că, în sfârşit, 
sosise şi această zi. Când puteau să nu mai scrie 
cecuri. 

O zi despre care cu toţii crezuseră că nu va 
mai veni niciodată. Acum, marea obligaţie era 
îndeplinită. 

Copiii lor absolveau facultatea şi aveau o 
diplomă care le permitea să-şi găsească un loc 
de muncă. 

Cât de bine îşi aminteau Armand şi Reine- 
Marie cum stătuseră şi ei în amfiteatre 
asemănătoare, privindu-i mai întâi pe Daniel, iar 


apoi pe Annie primindu-şi diplomele. 


Dar această festivitate, in aceastā 
universitate, evoca sentimente mult mai 
complicate. 


Armand scana mulțimea, observând, notând. 
Părinţi şi bunici mândri. Fraţi mai mici plictisiţi 
şi nemulţumiţi, care aruncau ocheade spre 
ferestre. Şi spre soarele de-afară. 

Privirea exersată a inspectorului-şef îi analiza 
pe profesorii în robe, pe rectorul universităţii în 
ținută de ceremonie, discutând cu părinţii. Pe 
tehnicienii de pe scenă, pregătindu-se să 
înceapă. 

însă revenea mereu la tânărul masiv care 
stătea lângă uşă. Purta blugi şi un hanorac şi nu 
semăna cu nimeni dintre cei de-acolo. 

Păr negru strâns într-un nod. O barbă uşor 
crescută. Şi o umflătură - oare într-adevăr avea 
o umflătură sub hanorac? 

Gamache porni spre el chiar în momentul în 
care un poliţist în uniformă se apropie de 
bărbat. Armand privea. Alert. Pregătit. 

După care se opri şi zâmbi uşurat. 

Bărbatul mai tânăr era un ofiţer în civil, 
repartizat acolo de poliţia locală din Montreal. 
Se uită spre Gamache şi îşi ridică mâna într-un 
salut discret. 

Armand îi răspunse cu un semn uşor din cap. 
Apoi continuă să scruteze cu atentie sala de 
festivități. 

Era o observare meticuloasă, născută din anii 
lungi de practică. Şi din necesitate. Mulţimile 
erau întotdeauna problematice pentru un 
poliţist, dar niciodată mai problematice decât 
aici. Azi. 

Deşi işi petrecuse o parte din dimineaţă 
amintindu-şi cum îl cunoscuse pe Beauvoir. 
Jean-Guy. Agent, acum, în timp ce se plimba 
prin mulţimea fremătătoare, Armand îşi aducea 
aminte de propriul început la Surete. Şi de 
prima dată când fusese aici, la Ecole 
Polytechnique, la facultatea de inginerie a 
Universităţii din Montreal. 

Era în ultima săptămână a unui stagiu la 
serviciul de ambulanţă din Montreal, unde se 


pregătea cu un paramedic mai în vârstă. Deşi 
era deja absolvent al Academiei Surete şi 
candidase la Divizia de Informaţii ; , 
Criminale, se oferise voluntar pentru acest 
program de instruire suplimentară, în timp ce 
aştepta să afle care avea să fie primul său post. 

Era o zi rece, de început de decembrie. 
Tocmai îşi cumpărase un bilet de avion pentru 
a-şi vizita naşul, pe Stephen Horowitz, la Paris. 
Urma să zboare în ziua de Crăciun. Era cel mai 
ieftin zbor pe care îl găsise. 

Armand şi şefa sa îşi făceau bagajele, la 
sfârşitul turei, când au primit apelul. 

Era un incident la Ecole Polytechnique. Asta 
a fost tot ce li s-a spus. Fără alte informaţii. 
Armand s-a uitat la ceasul de pe perete. Era 
aproape şase seara. 

— Hai, Gamache. Să mergem. Probabil că nu-i 
cine ştie ce. Vreun student beat. îţi fac cinste cu 
o bere după asta, i- a spus ea. 

Au plecat. 
Doar că şefa lui se înşelase. 


Era 6 decembrie 1989. Şi nu era vorba de un 
student beat. 


— Bonjour, Armând. 

Gamache se întoarse, surprins. 
— Nathalie! 

Se îmbrățişară şi se priviră atent unul pe 
celălalt. Aveau părul cārunt acum. Şi riduri. 

Lucruri fireşti, când oamenilor li se permitea 
să îmbătrânească. 

Nathalie Provost era o tânără studentă la 
inginerie când se cunoscuseră. 

îşi petrecuse ziua mergând la ultimele 
cursuri din preajma sfârşitului de semestru, în 
timp ce se pregătea pentru vacanţa de Crăciun. 
Când s-a întâmplat. 

Armând nu era cu mult mai în vârstă decât 
ea. Decât toţi ceilalţi. Când s-au întâlnit prima 
dată. Când s-a întâmplat. 


Nathalie îşi roti privirea prin aula 
aglomerată, înainte de a se întoarce spre Reine- 
Marie şi de a o îmbrăţişa şi pe ea. Erau prieteni 
vechi de-acum. 


— O zi frumoasă, spuse Nathalie, iar ei ştiau că 
nu se referea doar la vremea frumoasă de 
primăvară. 

— Aşa e, aprobă Reine-Marie. 

— Sper că rămâneţi la recepţie. 

— Sigur, nu vrem s-o ratăm. 

Chiar atunci sosi şi Myrna. Era greu să n-o 
remarci în exuberantul ei caftan roz-aprins şi 
verde-limetă. Reine- Marie îi făcu semn cu 
mâna. Ea se deplasă prin mulţime ca un 
transatlantic şi acostă lângă Reine-Marie, care 
i-o prezentă lui Nathalie. 

— Landers. Rudă cu Harriet? întrebă Nathalie. 

— E nepoata mea. îmi asum tot meritul pentru 
inteligenţa ei. 

Nathalie începu să râdă. 

Ochii Myrnei se îndreptară spre scenă, unde 
un imens buchet de trandafiri albi trona într-o 
vază, pe o masă. Nathalie îi urmări privirea. 

— Nu trebuie să uităm niciodată, spuse Myrna. 

— Nici nu se pune problema, o linişti Reine- 
Marie. 

— Sper să ai dreptate. Deşi eu nu sunt atât de 
sigură. Vedem cât de uşor e să dai inapoi şi să 
numeşti asta progres. Nu, trebuie să facem mai 
mult decât să nu uităm. Trebuie să ne amintim, 
interveni Nathalie. 

O studie apoi pe femeia din faţa ei. 

— Myrna Landers. Eşti psiholog. 

— La pensie. 

— Nu de tot. Am citit raportul pe care te-a 
rugat Armand să-l scrii despre Fiona Arsenault. 
Ai susţinut-o să-şi ia diploma azi, replică 
Nathalie. 

După care se uită mai atent la femeia din faţa 
ei. 

— Pari stânjenită. S-a întâmplat ceva? Raportul 
tău nu a fost corect? 

— Nu, nu, a fost corect. în măsura în care s-a 
putut. 

— Adică? 

— Adică mi-aş fi dorit să nu fi trebuit să-l scriu. 
E dificil. Psihologia nu este o ştiinţă exactă, spre 
deosebire de inginerie, îi răspunse Myrna 
aruncând o privire către Armand. 


— Dar chiar şi aşa, clădirile şi podurile tot se 
prâbuşesc. 

Urmă o tăcere stânjenitoare, în timp ce 
Nathalie Provost îşi răsucea inelul subţire de pe 
degetul mic al mâinii drepte. 


Când agentul Gamache şi şefa lui au ajuns la 
Ecole Polytechnique în acea seară de 
decembrie, au nimerit în plin haos. 

Soarele apusese şi locul era luminat de 
strălucirea farurilor care ricoşa din nămeţii de 
zăpadă şi cădea asupra impunâătoarei clădiri a 
facultăţii de inginerie. 

Gazele de eşapament de la maşinile de 
intervenţie pluteau jos, în aerul rece. 

Şefa i-a spus lui Gamache să rămână lângă 
ambulanţă cât ea încerca să afle ce se 
întâmplase. Ce se întâmpla. S-a întors fără să fi 
aflat mai multe, dar considerabil mai palida. 

— Sunt unităţi tactice în afara clădirii. 
înarmate, i-a povestit ea. 

— Dar n-au intrat? 

— Nu. 

Informaţiile pe care le aflau erau 
contradictorii şi confuze. Până şi un proaspăt 
agent al Surete ştia că principalul lucru care 
trebuia evitat în caz de urgenţă era tocmai ăsta. 
Confuzia. Numai că şi aceasta plutea densă în 
aer. 

Au auzit că înăuntru se afla un bărbat 
înarmat. Doi bărbaţi înarmaţi. Trei. O întreagă 
bandă. 

Că era mort. Că încă mai trăgea. 

Studenţii au început să fugă din clădire, 
strigând după ajutor. Gamache şi alţii de la fata 
locului le-au ieşit în întâmpinare tinerilor 
năuciţi şi panicaţi, înfăşurându-i în pături şi 
verificând dacă aveau râni, în timp ce poliţiştii 
cu experienţă îi bombardau cu întrebări. 
Căutând cu disperare informaţii sigure. 

Totuşi, echipa tactică aştepta. Ce anume? 

în cele din urmă, a venit vestea. Individul 
înarmat se împuşcase. Erau multiple victime. 
Puteau să intre. 

Armând şi şefa lui au trecut rapid prin uşile 


exterioare, nu cu mult în urma poliţiştilor 
înarmaţi, şi au fost imediat izbiţi de un val 
compact de sunete. '[ipete de durere. Plânsete, 
rugăminţi pentru ajutor. Ordine strigate de 
poliţişti. 

ŞI nu doar ordine. Acum erau şi avertismente. 

Ar putea fi încă un atacator ascuns într-o sală 
de curs, înarmat. Poate cu ostatici. 

în sălile de curs ar putea fi capcane cu bombe 
artizanale umplute cu cuie. 

Lui Armând îi bătea inima cu putere, ochii i 
se măriseră. încerca să-şi controleze respiraţia, 
să rămână calm. Să-şi păstreze mintea limpede. 
Să-şi amintească ce învățase la instrucţie. 

Dar în capul lui se auzea un țipăt. Pleacă. 
Pleaca. Fugi. Du-te acasa. Nici măcar n-ar 
trebui să fii aici. Du-te. 

Niciodată nu se confruntase cu o asemenea 
frică. Nici măcar nu ştia că există o asemenea 
teroare. 

în fiecare încăpere se aştepta să-l vadă pe 
atacator. Să vadă arma. 

La fiecare uşă pe care o deschidea, se 
pregătea pentru impact. Cu gloanţe sau cuie. 
Cu aşchii de lemn şi cioburi de sticlă. 

Când asta nu se întâmpla, când sala era 
goală, doar nişte bănci şi scaune răsturnate, 
trecea mai departe. La următoarea usă, la 
următoarea sală de cursuri. Tot mai departe şi 
mai departe pe holul lung, pe care alerga 
împreună cu şefa lui. Urmărind ţipetele. 
Aruncând în lături uşile. Scanând totul în jur cu 
privirile. Fiecare detaliu extrem de clar şi 
precis. 

în cele din urmă, le-au găsit. Zăcând lângă 
peretele încăperii. Trupurile. Morților şi 
răniților. Dintr-odată s-a făcut foarte linişte. 
Răniţii nu mai aveau putere să strige după 
ajutor. Nici măcar să geamă de durere. încercau 
doar să continue să respire. 

S-a dus la prima persoană care era clar în 
viaţă, deşi sângera puternic. 

— Cum te cheamă? a întrebat îngenunchind 
lângă ea, în vreme ce ochii şi mâinile i se 
mişcau rapid peste hainele îmbibate de sânge, 


încercând să găsească rana. 

— Nathalie, a şoptit ea. 

— Nathalie, pe mine mă cheamă Armând. Sunt 
aici să te ajut. Unde te doare? a întrebat-o şi a 
scos nişte bandaje din trusa de prim-ajutor. 

Ea n-a putut să-i spună. Era amorţită, intrase 
în stare de soc. 

El a găsit o rană. Două. Trei. 

Această femeie, aproape un copil, fusese 
împuşcată de patru ori. 

l-a pus un bandaj compresiv pe cea mai gravă 
dintre răni, vorbindu-i tot timpul. Forţându-se 
să-şi păstreze vocea calmă. Spunându-i că va fi 
bine. 

— Ca va bien aller. 

Repetându-i numele. 

Ea tremura. Nathalie. Buzele i se învineţeau. 
Nathalie. 

Şi-a scos haina şi a acoperit-o cu ea. 

în timp ce lucra, îi punea întrebări uşoare, 
banale pentru a o ţine conştientă. Sângele de la 
o rană la cap îi curgea în ochi. 1 l-a şters, dar 
ochii i se închiseseră. 

— Unde locuieşti? Ce cursuri faci? Rămâi cu 
mine, 

Nathalie. 

Armând a rămas cu ea, tinându-i mâna 
năclăită de sânge, strigând să i se aducă o 
targă. Urlând după o targă. 

— Ca va bien aller, Nathalie. 

După câteva minute, care lui i s-au părut ore, 
a sosit în cele din urmă o targă. Ea l-a prins de 
mână în timp ce o scoteau din sala de clasă. 

Şefa lui l-a apucat de braţ şi i-a strigat: 

— Haide! Mişcă! Mai sunt şi alţii. 


Armând a trebuit să-şi smulgă mâna din 
strânsoarea lui Nathalie, când aceasta dădea să 
dispară pe hol. Şi s-a deplasat în cealaltă 
direcţie, căutând supraviețuitori. 

Abia după o jumătate de oră şi mai multe 
victime, şefa lui, aplecându-se asupra unuia 
dintre trupuri şi căutând un puls care nu mai 
exista, s-a întors spre el, cu ochii mari. 

— Sunt fete. Dumnezeule, toate sunt fete. 

Armând s-a uitat în jur. Fusese atât de ocupat 


să funcţioneze, să încerce să ajute, să încerce să 
ţină groaza şi teroarea la distantă, încât nici nu 
observase. 


Ea văzuse ceea ce lui îi scăpase. 
Bărbatul înarmat ţintise, rânise, omorâse 
doar femei. 


xxx 


Cei 14 trandafiri albi de pe scenă reprezentau 
tot atatea tinere ucise in acea zi, la 30 de ani şi 
o aruncâtură de băât; S r 


distantă de locul în care se aflau acum. 

Ucigaşul îi separase pe bărbaţi şi le spusese 
să plece. Apoi împuşcase femeile. Pentru 
îndrăzneala de a crede că pot intra în lumea 
bărbaţilor fără a fi pedepsite. Pentru 
îndrăzneala de a deveni ingineri. 

Au fost ucise pentru că erau femei. Pentru că 
aveau opinii. Şi dorinţe. 

O, da, şi sâni, şi o dulce pară ascunsă-n 
trupul meu. 

Oricând se vorbeşte de demoni, acestea sunt 
la-ndemână, un simplu clişeu. 

Mai târziu, mulţi ani mai târziu, Armand avea 
să citească aceste cuvinte ale lui Ruth Zardo, 
poeta lui preferată. Şi avea să afle cât de 
adevărate erau. 

Moartea stă pe umărul meu ca o cioară 

Sau ca un judecător, mormăâind despre 
pedepse şi târfe. 

Și se linge pe buzele ce i se-nfioară. 

14 trandafiri albi. 14 ucise. 

13 rănite. Printre care şi Nathalie Provost. 

Tragedia a devenit cunoscută sub numele de 
Masacrul de la Montreal. Aliteraţia interesantă 
a făcut-o uşor de digerat pentru cei care citeau 
titlurile. Ceva îngrozitor se întâmplase. Citeau 
articolul şi clătinau din cap în semn de reală 
tristeţe. însă cei mai mulţi nu au privit mai în 
profunzime. 

Masacrul de la Montreal. 

Pentru familiile victimelor şi supraviețuitori 
nu existau cuvinte care să descrie ce se 
întâmplase. Era, în acelaşi timp, ceva mult mai 
cutremurător decât titlurile stridente ale 


ziarelor şi mult mai intim. Mai personal. Mai 
universal. Şi mult mai râu. 

Un ofiţer de poliţie intrase în clădire şi îşi 
găsise fiica printre morţi. 

Asta l-a bântuit pe Armand, dar niciodată mai 
mult decât atunci când, peste câţiva ani, el şi 
Reine-Marie au avut-o pe Annie. încerca să nu-şi 
imagineze, dar nu se putea abtine... 

Multe dintre rude şi supraviețuitori se 
întorceau în fiecare an la Ecole Polytechnique 
pentru a asista la ceremonia de absolvire. Timp 
de peste 30 de ani le-au susţinut şi le-au 
aplaudat pe cele care au urcat pe scenă pentru 
a-şi primi diploma. într-un fel, erau surogate 
pentru fiicele, surorile, prietenele lor. Colegele 
lor. Care nu mai apucaseră să ajungă până 
acolo. 

Aceste absolvente erau dovada vie a faptului 
că atacatorul nu câştigase. Ura şi ignoranţa nu 
câştigaseră. Deşi, chiar şi acum, cei care 
ascultau cu atenţie puteau auzi murmurele, 
discuţiile demonilor. Care nu au dispărut 
niciodată cu adevărat. 

Mulţi dintre cei care interveniseră primii - 
poliţişti şi ambulantieri - în acea zi, veneau şi ei 
la fiecare festivitate de absolvire. în semn de 
solidaritate. 

Şefa lui Gamache, paramedicul, murise în 
urmă cu câţiva ani de cancer de sân, după ce se 
alâturase campaniei pentru controlul armelor 
de foc. La fel ca Armand. Care a continuat să 
facă presiuni pentru un control şi mai strict al 
armelor. Susţinând, în calitate de ofiţer superior 
al Surete, că nu exista absolut niciun motiv 
pentru ca un cetăţean obişnuit să aibă o armă 
de foc. Şi în niciun caz 0 ss 
armă de asalt. Acestea erau concepute doar în 
scopul de a împuşca oameni. 

La câteva luni după atacul armat, Nathalie 
Provost La câutat pe agentul Gamache şi i-a 
returnat haina de paramedic. 

— Am dus-o la curăţătorie. Dar..., a spus 
tânăra, întinzându-i-o. 

Pe haină erau pete care nu aveau să mai iasă 
niciodată. Şi nici nu trebuiau să iasă. 


Da. Lui Armand Gamache nu-i plăceau 
armele. 

în cele din urmă, după toate mărturiile 
susținute în faţa Parlamentului, vocile clare, 
preocupate şi puternice ale familiilor victimelor 
şi  supravieţuitorilor i-au determinat pe 
parlamentari să adopte o legislaţie mai strictă. 
Deşi unii politicieni s-au plâns în particular că 
adoptarea unui regim mai dur de control al 
armelor a fost o reacţie teribil de exagerată. 
Faptul că fuseseră ucise numai femei era doar o 
întâmplare. 

Masacrul de la Montreal, deşi tragic, nu 
oferea o lecţie mai importantă. Fusese actul 
unui singur individ cu probleme psihice. Nu o 
incriminare a întregii societăţi, au spus ei. 

Aceste tinere, au mai spus ei, erau supărate, 
lucru lesne de înţeles. Emoţionale. Dar nu era 
cazul să li se facă pe plac. Ar fi o greşeală. 

Atacul armat,  tăgăduirile,  batjocorirea 
tuturor dovezilor de misoginism 
instituţionalizat, împotrivirea faţă de controlul 
armelor de foc, atitudinea dispreţuitoare a 
editorilor şi politicienilor nu au făcut decât să le 
radicalizeze pe acele tinere. 

înainte de incidentul armat erau studente. 

Acum erau războinice. 

inainte nu eram o vrăjitoare, a scris Ruth 
Zardo. Dar acum sunt. 


xxx 


inainte de ziua aceea, de noaptea aceea lungă, 
agentul Gamache işi dorise să intre in Divizia de 
Informaţii a . f 


Sûreté. îşi depusese cererea de angajare. 
Aştepta răspunsul. 

A doua zi şi-a retras-o. Şi şi-a depus 
candidatura la secția Omoruri. 


— Patron? 

Atât inspectorul-şef Gamache, cât şi agentul 
Beauvoir se  întoarseră spre inspectorul 
Chernin. 

Un bărbat, un necunoscut, stătea alături de 
ea lângă trupul femeii aflat încă pe jumătate în 
apă, pe jumătate pe ţârm. Părea puţin stingher, 
foarte înfrigurat şi grozav de nefericit. 

Medicul legist, ghici Gamache. Chemat din 
cel mai apropiat oraş. 

Inspectorul-şef dădu drumul braţului lui 
Beauvoir şi tânărul agent se simţit brusc 
eliberat, dar şi în derivă. Pentru prima dată îşi 
dădea seama cât de mică era diferenţa între 
„liber” şi „pierdut”. 

Gamache trecu pe lângă el, apoi se întoarse. 

— Vii? 

— Oui, oui, atât reuşi să spună Beauvoir în 
timp ce înainta poticnindu-se de-a lungul 
malului, alunecând din când în când pe pietrele 
ude. 

— Şi fără alte discuţii, ne-am înţeles? Cred că 
ai spus destul. 

— Este o crimă. A fost omorâtă, strigă agentul 
Beauvoir după el. 

Gamache se opri şi se întoarse spre el. 

— Nu prea executi ordinele, nu-i aşa? 

— Trebuie să stiti. Nu a fost sinucidere sau un 
accident. p 
Rana. Uitaţi-vă la forma ei. Uitaţi-vă la ce i-a 
rămas înfipt în... 

Văzând privirea încruntată a lui Gamache, 
schimbă cuvântul: 

— ... craniu. Acesta, ea... al ei... 

Acum era complet confuz în legătură cu ce ar 
trebui să spună. Arătând spre propriul cap, zise: 

— Nu s-a lovit de o stâncă sau de o piatră din 
lac. 

— Atunci, după părerea ta, ce a făcut? 


— Nu e o părere. Ştiu sigur. A fost omorâtă cu 
o cârâmidă. Cineva a lovit-o cu o cârâmidă şi a 
aruncat-o în lac. 

Gamache se uită lung la Beauvoir, apoi se 
apropie de Chernin şi medicul legist. 

Se prezentă, după care îi zise: 

— Spuneţi-mi ce ştiţi. 

— Ştiu că este moartă. Va trebuie s-o vād pe 
masa de examinare, înainte de a vă putea spune 
mai multe, îi răspunse doctorul Mignon. 

Era exasperant, chiar dacă nu neaşteptat. 
Inspectorul- şef Gamache ştia că majoritatea 
medicilor locali, desemnaţi drept medici legişti, 
acceptaseră postul doar pentru că venea la 
pachet cu nişte bani în plus, atât de necesari, şi 
absolut nicio responsabilitate. 

Cele mai multe morţi nu erau câtuşi de puţin 
suspecte. Existau câteva accidente de 
vânătoare. Câteva sinucideri. Accidente de 
maşină. Toate tragice. Dar nu omoruri. 

în Quebec, un legist de la ţară putea, şi asta 
era valabil pentru majoritatea, să ajungă la 
finalul carierei fără să fi văzut vreodată victima 
unei crime. 

Dar acest biet om tocmai o văzuse. Din 
fericire, era suficient de onest pentru a nu 
pretinde că ştie mai mult decât ştia. 

Doctorul Mignon se uită la cadavru, apoi la 
pantofii săi imbibaţi de apă şi murdari de noroi. 
Apoi, când se auzi strigătul unui cufundar, privi 
contemplativ spre lacul învăluit în ceată. 


— Un loc teribil pentru a muri. Bâănuiesc câ e 
femeia dispărută. Am auzit la ştiri. 

Privirea i se întoarse din nou spre cadavru. 

— Vai de copilaşii ei. 

Ochii femeii erau încă deschişi, iar braţul 
drept i se ridica şi cobora odată cu mişcarea 
valurilor. Languros. Graţios, chiar. Ca şi cum ar 
fi salutat sau şi-ar fi luat la revedere. 

La fel ca în cazul lui „liber” şi „pierdut”, era 
greu să faci diferenţa. 

După o examinare ceva mai amănunțită, 
doctorul se ridică şi işi scoase mâănuşile. 

— O rană fatală la cap. Fără alte leziuni 
evidente. Va trebui s-o examinez mai bine. Să 


văd dacă are apă în plămâni. 

Dacă avea, femeia intrase vie în apă şi exista 
posibilitatea să fi fost un accident sau o 
sinucidere. Dacă nu, ajunsese acolo moartă şi 
cu siguranţă era o crimă. 

Deşi Gamache ştia deja răspunsul la această 
întrebare, voia să aştepte să vadă la ce 
concluzie avea să ajungă medicul legist. 

— Merd, se mulţumi el să spună. 

Cu coada ochiului, il văzu pe agentul 
Beauvoir trepidând pur şi simplu din cauza 
efortului de a nu-şi striga părerea în gura mare. 
Spre lauda lui, rămăsese tăcut, chiar dacă nu şi 
nemişcat. 


Gamache făcu un semn din cap spre 
inspectorul Chernin. Acum puteau muta 
cadavrul. 

în timp ce agenţii scoteau femeia din apa 
rece, Gamache îl conduse pe doctorul Mignon 
până la maşina împroşcată cu noroi şi îi dădu 
câteva indicaţii în legătură cu ce anume să 
caute la autopsie. Medicul legist ascultă, apoi îi 
mulţumi inspectorului-şef. 

— Cine o să le dea vestea copiilor? 
— Mai întâi trebuie să-i confirmăm identitatea, 
dar imediat după asta o să le spun şi lor. 

Legistul îi întinse mâna. 

— Mai bine dumneavoastră decât eu. Voi fi la 
spital, să aştept cadavrul. 

De pe malul lacului, agentul Beauvoir îi privi 
pe cei doi bărbaţi discutând, apoi se întoarse 
către inspectorul Chernin care îngenunchease 
lângă cadavru şi-i scotocea prin buzunare. 

— Legistul nu ştie ce face. 

— Şi tu ştii? îi răspunse ea, fără să se uite la eL 

— Stiu destule ca să recunosc o crimă, l-am 
spus lui Gamache, dar nu cred că m-a ascultat. 
Uite, dâ-mi voie să- ti arăt. 

Se lăsă pe vine în faţa ei şi întinse mâna, dar 

Chernin îl opri. 

— Nu atinge. 

— Atunci dă-mi nişte mânuşi. 

— Nu primeşti nimic. Dă-te înapoi, înainte să 
contaminezi locul. 


— Hei, uite ce e, a fost crimă. Eu i-am zis lui 
Gamache să se uite mai atent la rană, spuse el, 
îndepărtându-se câţiva paşi. 

— După asta? i-o tâie inspectorul Chernin 
ridicând o pungă mică cu probe. 

în ea se aflau câteva aşchii mărunte, de 

culoare roşie. , 
Aproape la fel de roşii precum deveni chipul 
agentului Beauvoir. 

— Le-am văzut imediat. 

— Atunci ce-i cu toată discuția asta despre 
accident sau sinucidere? 

— Examinăm toate posibilităţile. înainte să te 
ia deoparte, eu şi  inspectorul-şef ne-am 
consultat în legătură 
cu forma rânii, a crestăturii ascuţite şi a 

materialului roşu ; îsi 
rămas în craniu. Aproape sigur o cărămidă. 

Chernin se uită în jur şi spre lac. 

— Cum să găseşti o cărămidă pe-aici? 

Când Beauvoir deschise gura să zică ceva, ea 
ridică mâna să-l oprească. 

— A fost o întrebare retorică, agent Beauvoir. 
Mulţumesc pentru ajutor. Sunt sigură că şeful 
ţi-a fost recunoscător. 

il privi cum fierbe, cu toată genialitatea lui 
nerecunoscută şi nerăsplătită. Şi, probabil, cu o 
vagă suspiciune că în această companie s-ar 
putea să nu fie, de fapt, cea mai strălucitoare 
lumină. Era un gând nou şi neplăcut pentru 
Jean-Guy Beauvoir. 

Inspectorul zâmbi. Fusese şi ea cândva ca 
acest tânăr agent; cu un car de vreme în urmă. 
Linda Chernin aproape că îl invidia pentru 
ignoranţa lui. Habar n-avea în ce se băgase. 

— Inspectore! o strigă unul dintre agenţi. 

Venea de-a lungul țărmului, încălţat cu cizme 
de cauciuc şi cu o pungă de probe în mână. 

în ea se vedea o poşetă udă. 

— Bravo, li spuse Chernin. 

Deschise poşeta şi scoase din ea un portofel. 
Era ud şi uzat, dar cândva fusese frumos. Avea 
brodat pe el un trandafir, acum tocit şi murdar, 
cu firele rupte şi destrămate. 

Nu conţinea bani, însă găsi în el un act de 


identitate. 

După ce se despărţi de medicul legist, 
Gamache se întoarse la ei, făcându-i semn lui 
Beauvoir să participe la munca de echipă. 

— Ea e. Femeia dispărută, spuse Chernin şi-i 
întinse lui Gamache permisul de conducere 
plastifiat. 

Din document îi privea Clotilde Arsenault. 
Avea părul blond. Dezordonat şi lipsit de 
strălucire. Părea nespălat şi  nepieptănat. 
Neingrijit. 

Obrajii îi erau scobiţi, iar ochii albaştri, 
sticloşi. Se holba la obiectiv de parcă încerca să- 
şi dea seama ce era. 

Avea o faţă ascuţită, aproape emaciată, şi 
tenul de o paloare bolnăvicioasă. Fotografia 
aducea mai degrabă cu una dintre miile de 
fotografii de cazier pe care Gamache şi Chernin 
le văzuseră de-a lungul carierei lor, decât cu 
una pentru permisul de conducere. 

Gamache se uită la femeia de pe malul 
stâncos. Apoi din nou la fotografie. 

Vie, Clotilde Arsenault arâtase la tel de 
ciudat ca acum. Ai fi zis că trăise în locul în care 
Styxul se îngusta. Nu fusese o călătorie prea 
lungă pentru luntraş. 

Femeia din poză avea doar 36 de ani, însă 
viaţa ei nu fusese nici uşoară, nici blândă. Şi 
nici moartea. | 

în portofel mai era o fotografie, în 
compartimentul în care ar fi trebuit să stea 
banii. Şi aceasta plastifiată. Un portret de studio 
cu o fată şi un băiat. Soră şi frate, presupuse el. 
Copiii Clotildei. Băiatul, izbitor de frumos, 
zâmbea. Fata purta o uniformă de şcoală şi avea 
părul prins în codițe. Privind mai atent, 
Gamache îşi dădu seama că era o adolescentă, 
nu o fetiţă, cum părea în imagine. 

Se încruntă şi inspiră adânc. 

— Să fie verificate amprentele de pe ea. După 
ce terminaţi, te rog să mi-o dai înapoi. 
— Da, să trăiţi, spuse agenta. 

Gamache se uită spre unul dintre vehiculele 
Surete. Când veniseră, observase un bărbat şi o 
femeie pe bancheta din spate. Stăteau şi îi 


priveau. 

— Cei doi care au găsit-o? întrebă el. 

— Oui. Excursionişti. Nu-s de pe-aici. Au venit 
din Montreal, răspunse Chernin. 

— Excursionişti? Aici? Astăzi? 

Avea deja această informaţie. Se găsea în 
scurtul raport pe care i-l dăduse căpitanul. însă 
după ce văzuse lacul şi împrejurimile, 
începuseră să apară tot felul de întrebări. Pe 
care urma să le pună la momentul potrivit. Dar 
mai întâi... 

îngenunchind încă o dată lângă cadavru, 
Armand făcu un lucru la care medicul legist nu 
se gândise. Ridică mâneca Clotildei Arsenault şi 
găsi urmele. Apoi privirea îi cobori de-a lungul 
corpului femeii. îi lipseau pantofii, probabil îi 
căzuseră în apă, dar încă avea blugii pe ea. 
Mişcarea valurilor nu-i smulsese. Şi nici ucigaşii 
nu-i  sfâşiaseră. Dar asta nu excludea 
posibilitatea unei agresiuni sexuale. 

il sfătuise pe medicul legist să preleveze 
probe consistente de ADN şi să întocmească un 
raport toxicologic cu spectru complet. Şi să 
caute material seminal. Fire de păr. Urme de 
țesut sub unghii. Material biologic strâin peste 
tot, inclusiv în gură. 

Pe fată avea vânătăi. Provocate fie chiar 
înainte de moarte, fie foarte curând după aceea. 

Se mai vedeau vânătăi şi pe braţe. Mai vechi. 
Din agresiuni anterioare. 

Gamache reflectă, uitându-se la ea. 

Ce se întâmplase aici? De ce murise Clotilde 
Arsenault? într-o viaţă în mod clar plină de 
violenţă, de durere, ce se întâmplase de se 
ajunsese la următorul pas, ultimul şi irevocabil? 

De ce considerase cineva că era necesar s-o 
omoare? Fusese un accident? Era posibil ca 
cineva, cu mintea înceţoşată de droguri, să fi 
apucat cel mai la îndemână obiect, o cărămidă, 
şi s-o fi lovit cu ea? Fără intenţia de a ucide, dar 
ucigând? 

Sau fusese un act premeditat? Pentru bani? 
Pentru drogurile ei? Nu se găsise nimic asupra 
ei, aşa că poate şi astea îi fuseseră furate. 

Dar marea întrebare, dincolo de cine o 


făcuse, era de ce o adusese criminalul aici? La 
acest lac. De ce n-o lăsase unde se prăbuşise? 
Sau, dacă voia să scape de cadavru, de ce n-o 
lăsase în pădure, s-o găsească lupii şi urşii? 

Privirea i se mută din nou la chipul lui 
Madame Arsenault. Inspectorul Chernin 
încercase să-i închidă ochii, dar stătuseră 
deschişi prea mult timp. Pleoapele nu voiau să 
se mai mişte. 

intotdeauna există un secret nelegiuit, un 
motiv tainic pentru asta. 

— Spune-mi secretul tău, şopti Gamache din 
nou. 

De data asta, nu se mai auzi nicio pufnitură 
din partea tânărului agent Beauvoir. Doar 
tacerea şi foşnetul valurilor. 

— Cine ti-a făcut asta? 

Aşteptă, dar nu se întâmplă nimic. Ar fi fost 
şocat dacă s-ar fi întâmplat. Ochii ei au rămas 
aţintiţi asupra lui, de parcă ar fi încercat să-i 
răspundă. 

Un lucru i se părea clar inspectorului-şef. 
Ultimul sentiment al Clotildei Arsenault nu 
fusese frica sau socul. Ci îngrijorarea. Iar asta îl 
neliniştea pe şeful secţiei Omoruri. Era o 
expresie neobişnuită pentru victima unei crime. 
în mod normal vedea surpriză. Uneori furie, 
adeseori teroare. 

Dar nu asta. Deşi suspecta că Madame 
Arsenault trăise îngrijorată aproape toată viaţa. 
Ridicându-se,  Gamache se întoarse spre 
Chernin, care se uita prin geantă. 

— Un baton de ciocolată. Câteva şervetele 
Kleenex ude. e 
Cheile casei probabil. Nu are chei de maşină. 
Nici telefon. 
— în raport scrie că l-a lăsat acasă. L-au găsit 
copiii, dar nu-i cunosc parola. 
— O pereche de ochelari de soare. leftini. De la 
o farmacie. Siiii... ahhh! 
Strigă un tehnician criminalist: 

— Am nevoie să fotografiezi asta! 

Tehnicianul făcu câteva fotografii cu 
interiorul genţii ieftine din imitație de piele, în 
vreme ce toţi ceilalţi îşi lungeau gâtul să vadă. 


Când termină, inspectorul Chernin îi scoase 
căptuşeala. 

La fund, în spatele acesteia, era un pacheţel 
cu pudră albă. 

Chernin îl scoase şi li-l arătă. Gamache îşi 
ridică privirea spre cerul înnorat. Gândindu-se. 

Asta răspundea la o întrebare care de fapt nu 
avea nevoie de răspuns. Era dependentă. Dar 
era şi traficantă? Se îndoia. Poate că fusese 
cândva, dar acum părea mult prea departe de 
aşa ceva. 

Fusese doar consumatoare. Oricine făcuse 
asta trebuie să fi ştiut că avea droguri asupra ei. 
Şi totuşi luase banii şi lăsase heroina nu foarte 
bine ascunsă. Oftă. 

Foarte puţine lucruri aveau sens în toată 
povestea asta. 

De ce să o aducă aici? 

De ce să-i ia banii, dar nu şi drogurile? 

Un lucru pe care Gamache îl ştia era că 
oamenii furau ce le trebuia. Ce îşi doreau. Ce le- 
ar fi fost de folos. în acest caz, banii. 

Dar nu se obosiseră să ia drogurile. Pentru 
că... pentru că... 

Pentru că drogurile nu erau ceea ce îşi 
doreau sau le trebuia. Asta însemna că probabil 
nu fusese ucisă de furnizorul ei. Sau de un alt 
dependent. 

Deci cine...? 

Gamache se uită spre excursionişti. 

— Ei ce spun? 
— Doar că au ieşit la plimbare şi au dat peste 
cadavru, spuse Chernin. 

Gamache se întoarse spre agentul Beauvoir. 

— Tu ce crezi? 
— Eu? 
— Da. Ce părere ai. 

Beauvoir trase aer în piept şi începu să se 
gândească. Era, îşi dădu el seama, prima oară 
când se oprea cu adevărat să reflecteze asupra 
unui lucru, de când ajunsese la secţia locală. 
Mai era şi prima dată când i se cerea să facă 
aşa ceva. 

Se uită la inspectorul Chernin, aşteptându-se 
să o vadă surprinsă sau chiar deranjată că şeful 


il consulta şi pe el. însă şi ea îl privea, aşteptând 
să audă ce avea de spus. 

— Nimeni nu vine aici pentru o plimbare. Cred 
că puneau ceva la cale. Braconaj, probabil. 
Pescuit ilegal. Lacul ăsta e cunoscut pentru 
păstrăv şi ştiucă. Poate vânătoare de elani sau 
căprioare, fără autorizaţie. E sezonul. N-aţi 
găsit o puşcă, lansete sau alte echipamente? 
Chernin făcu semn că nu. 

— Dar... 

Şi aruncă o privire spre pădurea deasă şi 
spre lac. 

Pentru detectivii de la Omoruri însărcinaţi cu 
+ investigarea crimelor din afara oraşelor din 
Quebec asta era eterna problemă. într-un oraş, 


să scapi de un cadavru sau de o armă putea fi o 
problemă. 


Dar aici? Aici puteai ascunde şi-un tanc. 

Se auzi din nou strigătul unui cufundar, iar 
Gamache văzu, peste umărul lui Beauvoir, un 
stol de gâşte canadiene îndreptându-se spre 
sud. Grăbiţi-vă, se gândi el. Vine iarna. 

— Aş vrea o diagramă a curenților din lac. 
Biroul local pentru protecţia mediului ar trebui 
s-o aibă. Dacă nu, încercaţi la Clubul de pescuit 
şi vânătoare, spuse el. 

— Se rezolvă. Dacă sunt braconieri, asta ar 
putea explica prezenţa lor aici, dar nu-i face şi 
criminali, spuse Chernin şi făcu un semn câtre 
bărbatul şi femeia din maşină. 


— Doar dacă nu cumva erau dealerii ei. Se 
întâlneau aici, unde nu-i vedea nimeni, i-o 
întoarse Beauvoir. 

— Sunt din Montreal. Vrei să spui că au venit 
până aici pentru o vânzare de doi bani? După 
care au ucis-o? Acum două zile. Apoi s-au întors 
la cadavru şi au raportat găsirea lui? îl întrebă 
Chernin. 

— Ştiau că li se va găsi ADN-ul. în felul ăsta, îi 
puteau explica existența, se  încăpăţână 
Beauvoir să-şi susţină raţionamentul. 


Toţi trei se uitară spre maşină, unde 
excursioniştii se aplecaseră în faţă, conştienţi că 
se discuta despre ei. 

Gamache clătină din cap. 


— Nu are sens. 
— De ce nu? întrebă Beauvoir, supărat că 
cineva se îndoia de raţionamentul lui. 


— în primul rând, pentru că nu a fost omorâtă 
aici. 


— De unde ştii? 

— Chiar tu mi-ai spus. Gândeşte-te. De ce să n- 
o lase în pădure, unde n-ar fi fost găsită 
niciodată? îi spuse Gamache, înainte de a se 
întoarce spre Chernin. 

Clotilde Arsenault ar fi intrat pe lista lungă, şi 
în continuă creştere, a femeilor dispărute. 

Era o prostituată cunoscută. O drogată. 
Poliţiştii locali nu s-ar fi străduit prea mult s-o 
găsească. 

Copiii ei şi-ar fi petrecut tot restul vieţii 
întrebându-se unde este. Uitându-se la chipurile 
tuturor femeilor palide, cu părul blond şi tern. 
în restaurante, în magazine, mergând pe stradă 
spre ele. 

Chiar şi când ar fi ajuns ei înşişi în vârstă, tot 
ar fi căutat-o. întrebându-se dacă tânăra femeie 
care stătea lângă ei n-ar putea fi mama lor. 

Acesta să fi fost motivul pentru care Clotilde 
fusese lăsată într-un loc în care putea fi găsită? 
Pentru a-i cruța copiii? 

Oare o persoană capabilă de crimă putea fi 
capabilă şi de bunătate? 

Gamache inspiră adânc, expirând apoi un 
norişor de aburi; temperatura continua să 
scadă. 

Se întoarse spre maşina lui. 

— Vin cu tine, îi spuse Chernin, ştiind ce avea 
de gând să facă inspectorul-şef. 

— Nu, tu rămâi aici să coordonezi activitatea. 
Ne întâlnim la secţie, după ce îi anunţ pe copii. 

Deşi Armând Gamache ştia că va avea mai 

multe de ; f 
făcut decât să anunţe o veste. Din fericire, se 
gândi el, căpitanul Dagenais trebuie să fi găsit 
pe cineva care să stea cu copiii lui Clotilde în 
ultimele zile. Cineva care acum i-ar putea 
consola. 

Armând Gamache trebuia să ajungă repede, 
înainte ca ei să afle, deşi vestea că fusese găsit 


un cadavru probabil că se împrăştia deja în 
comunitate. 

Se uită peste lac, dincolo de relativa protecţie 
a golfului, dincolo de crestele albe ale valurilor 
care se agitau în larg, până când privirea i se 
opri asupra pădurii dese şi bătrâne. Care îşi 
văzuse partea ei de morţi violente. 

Majoritatea animalelor sălbatice nu mureau 
de bătrâneţe. Erau ucise, dar nu asasinate. 
Exista premeditare, da. Un animal îl urmărea pe 
altul cu intenţia de a ucide. Dar fără mens rea. 
Fără să o facă deliberat. Fără intenţii rele. 

îi aminti din nou ce spusese Abbie Hoffman: 
Trebuie să mâncăm ceea ce ucidem. Asta ar 
pune capăt războiului. Şi, se gândi Gamache, ar 
pune capăt crimelor. Sau măcar celor mai multe 
dintre ele. 

Inspectorul Chernin îl însoţi în timp ce se 
îndrepta spre maşină. Cu capetele apropiate, 
discutau despre aspectele practice ale anchetei, 
inclusiv unde să înfiinţeze un centru operativ şi 
unde să stea. 

— Ce părere ai despre băiatul ăla? o întrebă 
Gamache când se apropiară de vehicul. 

— Beauvoir? Ei bine, patron, cu siguranţă te 
pricepi să-l găseşti pe cel mai mare nemernic pe 
unde te duci... 

— E un sai: ŞI... 


Se opri şi-i zâmbi. 

— ... palmaresul meu este inegalabil. Probabil 
se va potrivi perfect în el. 

— Nu vorbeşti serios... 

— încă nu, dar mă gândesc la asta. Are ceva. 

— Da, se numeşte insubordonare. Nu e doar 
clonţos, e de-a dreptul scandalagiu. Cu 
asemenea probleme de gestionare a furiei 
devine imprevizibil, iar asta poate fi periculos. 
— Şeful secţiei lui este de aceeaşi părere cu 
tine. 

— 'Totuşi..., spuse Chernin. 

Gamache o studie pe femeia care îi era 
adjunctă de câţiva ani. Nu zise nimic. Doar o 
privi. Invitând-o să reflecteze. 

Acest obicei al lui de a aştepta tăcut o 


enervase pe Chernin în primii ani după ce se 
mutase la secţia Omoruri. Dar acum se 
obişnuise. Oarecum. Majoritatea ofițerilor 
superiori abia aşteptau să-şi impună ideile. 
Gamache însă insista ca agenţii săi să 
gândească singuri. 

— Totuşi a văzut forma rânii şi a recunoscut 
arma crimei. 7 


Am vāzut-o şi eu. Ai vāzut-o şi tu. Dar niciunul 
dintre f f 

ceilalți agenţi, nici măcar medicul legist, nu şi-a 

dat seama ce înseamnă şi nu a ştiut că a fost 

omorâtă sic, caramida, 

A Su că era vorba de o crimă, continuă ea. 


— Nu doar că a văzut asta, dar a îndrăznit să şi 
vorbească, în faţa unui ofiţer superior. Nu se 
teme să-şi spună părerea. 

— ceea e să-l ad să şi tacă. 


Gamache zâmbi. 

— Adevărat. Aici s-ar putea să mai fie de lucru. 
Dar ideea e că a pus adevărul înaintea carierei 
sale. 

— Adevărul sau orgoliul? întrebă ea. 

Nici Linda Chernin nu se temea să-şi 
provoace şeful. 

— Bună întrebare. 

Se uitară spre agentul Beauvoir, care se 
prefăcea că nu-i vede. 

— Presupun că vom afla. Când terminaţi aici, 
duceţi-i la secţie, spuse Gamache făcând un 
semn câtre cei doi excursionişti. Mai lasă-i să 
fiarbă în suc propriu. Am impresia că ne ascund 
ceva, poate destul de multe. Ai cerut un 
mandat? 

— Pentru percheziţia maşinii? Am cerut. Am 
cerut unul şi pentru casa doamnei Arsenault. Ar 
trebui să ajungă amândouă cât de curând. Te 
anunţ eu. 

După care se uită din nou spre excursionişti. 

— Crezi că ei au făcut-o? 

— Nu ştiu. 

Chernin se întoarse pe malul lacului, iar 


Gamache la maşină. Auzi un vehicul apropiindu- 
se pe drumul desfundat. Fără îndoială, 
ambulanta care urma să transporte cadavrul la 
morgă şi vestea în sat. 

Trebuia să se grăbească. Dar, cu mâna pe 
portiera maşinii, inspectorul-şef zăbovi. Râmase 
absolut  nemişcat, ascultând murmurul şi 
zbuciumul micilor creaturi din , 
pădure. 

Apoi închise ochii, evadând în liniştea acelui 
moment. Respiră adânc, inhalând aerul rece şi 
proaspăt şi odată cu el mirosul de ace de pin, de 
muşchi de pământ şi frunze putrezite. Era 
alinâtor. Familiar. Natural. 

Zăbovi. Zăbovi. Chiar şi când sunetul sirenei 
deveni mai puternic, Armând Gamache continuă 
să se agaţe de pace şi linişte cât de mult putu. 
înainte să... 

însă trebuia s-o facă. 

Deschizând ochii, Gamache zări o veveriţă 
zbughind-o cu toată viteza în sus, pe trunchiul 
unui copac. Fugea după ceva sau se ferea de 
ceva? Era vânător sau pradă? O altă moarte era 
iminentă? 

Cum o fi să goneşti printr-o pădure ca să 
scapi cu viaţă, ştiind că urmaăritorul tău se 
apropie din ce în ce mai mult? Un adevărat 
coşmar. 

întoarse capul şi văzu că agentul Beauvoir 
încă îl privea. 

Hotărându-se, Gamache îi strigă: 

— Veniţi cu mine, vă rog. 

— Moi? spuse Jean-Guy Beauvoir atingându-şi 
pieptul şi uitându-se în jur. 

— Oui. Vous. 

Da. Dumneavoastră. 

Faptul că acest ofiţer superior tocmai folosise 
pluralul de politeţe îl surprinse. 

— Ei bine, spuse Gamache în timp ce Beauvoir 
urcă pe scaunul şoferului. 

— Ei bine, ce? 

— De ce este evident că Madame Arsenault nu 
a fost omorâtă aici? 

— Nu ştiu. De ce? 

însă Gamache doar clătină din cap şi se uită 
pe geam la pădurea de nepătruns, în timp ce 


Beauvoir se retrase într-o tăcere îmbufnată. Era 
clar că va fi trimis înapoi la subsol. 
Ar trebui să fie prea norocos, altfel. 


Capitolul 5 


îşi ocupaseră locurile în aula universităţii, 
unde era din ce în ce mai cald şi mai sufocant. 

Sosise şi Jean-Guy, care stătea, transpirând, 
de cealaltă parte a lui Reine-Marie. Bâţâind 
nervos din genunchi. Poate că totuşi reuşea să 
ajungă la grătar la timp pentru un burger. Sau 
doi. Asta dacă începeau odată. 

Era conştient însă că agitația lui avea prea 
puţin de-a face cu burgerii. Aceştia erau doar o 
distragere a atenţiei, un contrairitant, ca să nu 
fie nevoit să se gândească la motivul pentru 
care se aflau acolo. Şi la cine ar mai putea fi. 


E s-a stins încet, apoi s-a auzit un 
freamăt în momentul în care cei aşezaţi în 
fundul sălii s-au ridicat în. , 


picioare. Ca un val la un meci de hochei, deşi 
mult mai politicos şi mai reţinut, publicul s-a 
ridicat rând pe rând în timp ce rectorul şi 
preşedintele Universităţii din Montreal, 
profesorii, consiliul de administraţie şi invitaţii 
de onoare au început să intre în procesiune. 

Purtau robe negre şi lungi, alături de toci, 
unele rigide, îmbrăcate în mătase, altele moi, 
din catifea. 

Ceea ce pe stradă ar fi părut ridicol, aici era 
impresionant. 

Procesiunea era solemnă. Reflectând 
importanţa acestei zilei. 

După ce şi-au ocupat locurile pe scenă, 
preşedintele a făcut un semn şi a început 
următoarea procesiune. Aceasta era mult 
diferită. Prietenii şi membrii de familie, deja în 
picioare, au început să aplaude, nemaiputându- 
şi stăpâni entuziasmul. 

Unii fluierau, alţii strigau diverse nume. Fără 
îndoială, făcându-i să se jeneze, dar şi 
încântându-i în secret pe tânăra sau tânărul 
respectiv. Telefoanele erau ţinute cât mai sus, 
filmând evenimentul. Pentru a putea fi arătat 
mai târziu prietenilor şi rudelor, care nu vor 


putea decât să spere că masa va fi îndeajuns de 
savuroasă încât să merite toate acele minute în 
care vor trebui să-l urmărească. 

Procesiunea s-a transformat în paradă, în 
sărbătoare, când absolvenţii, cu tocile şi robele 
lor, au început să intre în sală în ordine 
alfabetică, în uralele părinţilor în sfârşit 
eliberaţi de griji şi a celor câtorva încă surprinşi 
în sinea lor. 

Privind la toate acestea - în ciuda petelor 
întunecate de la subsuori, a chiorăitului din 
stomac şi a unei vagi presimţiri -, Jean-Guy nu 
şi-a putut reţine un zâmbet. Unul care creştea 
pe măsură ce soseau tot mai mulţi tineri. 

Bucuria lor era contagioasă. 

Se gândea la ziua în care el şi Annie se vor 
ridica în picioare şi vor aplauda când Honore va 
intra într-o astfel de aulā. Idola n-o va face 
niciodată, desigur. Dar ea avea alte calităţi. Nu 
suntem toţi croiţi pentru mediul academic. 

S-a uitat peste Reine-Marie la Armand. Care 
părea că era cât pe ce să plângă. Era posibil? 
Cu siguranţă era cuprins de o emoție puternică. 
Probabil că nici nu visase vreodată că va veni 
această zi. 

Armand şi Reine-Marie îşi lungeau gâtul, 
căutând-o în mulţime. Pe Fiona Arsenault. 

Şi apoi, sub privirile lui Jean-Guy, expresia lui 
Armand s-a schimbat. Mai întâi a îngheţat, după 
care zâmbetul i s- a topit, lăsând în loc ceva 
rece şi dur. 

Jean-Guy i-a urmărit privirea, cu toate că ştia 
ce, sau mai bine zis pe cine va găsi la capătul ei. 

Şi da, bineînţeles, era acolo. Un bărbat tânăr, 
încă frumos, de fapt chiar mai frumos decât 
atunci când îl văzuse prima oară. în aceeaşi zi în 
care, tot prima oară, îl întâlnise şi pe 
inspectorul-şef. 

Tânărul se uita peste şuvoiul de absolvenţi 
veseli. Peste părinţii care ovaţionau şi aplaudau. 
Ochii i-au poposit o clipă asupra lui Jean-Guy, 
zâmbindu-i când l-a recunoscut, după care au 
trecut mai departe. Pe lângă Reine-Marie. 

După care privirea lui Sam Arsenault s-a 
oprit asupra inspectorului-şef Gamache şi acolo 


a rămas. 


— Virează la dreapta, îi spuse Gamache. 

— Dar sediul e pe-acolo, ripostă agentul 
Beauvoir, arătând spre stânga. 

— Nu mergem la sediu. 

— Atunci unde... Oooh! 

Conduse în tăcere, cât timp Gamache reciti 
raportul poliției.  întipărindu-şi în minte 
amănuntele despre familie. Despre toţi cei care 
fuseseră interogaţi în efortul de a o găsi pe 
femeia dispărută. 

Nu i-a luat mult timp. 

Nu se pomenea nimic despre tatăl copiilor 
sau despre partenerul Clotildei. Nimic despre 
rude sau măcar prieteni. Fuseseră interogaţi 
vecinii şi cam atât. 

Clotilde Arsenault şi copiii ei se mutaseră în 
comunitate în urmă cu sase ani, dintr-un oraş 
din sud. 

Era cunoscută ca prostituată şi narcomană. 
Dar nu şi ca dealer, după câte se părea. 

Apoi reciti ştirile, care erau - ce ruşine! - mai 
detaliate şi mai lămuritoare decât raportul 
oficial al poliţiei. Dar chiar şi acestea conţineau 
puţine informaţii solide. 

Nimeni nu ştia nimic, însă el simţea că nici nu 
se strâăduiseră prea tare să afle. Nimeni n-o 
văzuse în ziua dispariţiei. Sau nu recunoştea - 
Gamache introduse automat această nuanţă - că 
ar fi văzut-o. 


Interogatoriile trădau mai degrabă ceea ce şi- 
ar fi dorit cu totii. 

Ca Madame Clotilde Arsenault să fi dispărut 
cu adevărat. Pentru totdeauna. 

Ambivalenţa era uşor atenuată de 
compasiunea pentru copiii ei. Deşi chiar şi în 
cazul lor nu într-atât de mult pe cât s-ar fi 
aşteptat Gamache. 

Sora şi fratele, în vârstă de 13, respectiv 10 
ani, trăiau singuri cu mama lor. Merseseră 
singuri la poliţie să anunţe că mama lor nu se 
întorsese acasă. Mai lipsise şi înainte noaptea 
de acasă, dar niciodată fără să le spună şi 
niciodată două nopţi la rând. 


Erau îngrijoraţi. 

Fata, Fiona, părea mai mică decât vârsta ei. 
Băiatul, Samuel, părea mai mare. 

Gamache căută în raportul poliţiei să vadă 
cine avea grijă de copii în absenţa mamei lor, 
dar nu găsi niciun nume. 

— Căpitane Dagenais, sunt Gamache, spuse el 
la telefon. Poţi să-mi spui cine stă cu copiii 
Clotildei Arsenault? Da, am identificat-o, ea e. 
Mă îndrept spre ei, acum. Trebuie să ştiu... 
Poftim? 

Beauvoir aruncă o privire spre inspectorul- 
şef. Ochii lui Gamache se înăspriseră, iar chipul 
îi devenise rigid în timp ce se străduia să-şi 
stăpânească indignarea. Să nu înceapă să urle 
de furie. 

— Vrei să-mi spui că doi copii au venit la voi să 
vă spună că mama lor a dispărut şi voi i-aţi 
trimis singuri acasă? 

Urmă un moment de tăcere în care Gamache 
ascultă, strângând telefonul în mână până i se 
albiră degetele. 

— Nu-mi pasă că fata e mare. Este, oricum, un 
copil. Mama ei a dispărut. Ar fi trebuit să găsiţi 
pe cineva care să stea cu ei, un prieten, un 
tutore desemnat de stat, unul dintre agenţii tâi. 
Discutăm despre asta mai târziu. Trimite pe 
cineva. Acum. Apoi sunaţi de urgenţă la 
Protecţia Copilului. 

închise, întrerupând vocea minusculă, 
plângăcioasă. 

— Asta chiar e un..., dădu să spună Beauvoir. 

— Ajunge, agent Beauvoir, râbufni Gamache şi 
privi pe geam amurgul care se lăsa. 

Soarele apunea devreme în noiembrie, iar 
aici, în nordul îndepărtat, chiar mai devreme. 
Lumina era înghițită de munţii şi pădurile 
străvechi. 

— Am ajuns. 

Maşina coti spre o căsuţă cu un singur nivel. 

Abia se opri, că inspectorul-şef şi cobori şi 
începu să urce grăbit pe aleea din faţă, ridicând 
din mers un tomberon ruginit şi deformat care 
bloca drumul. 

Deşi o parte din el îşi dorea să le mai poată 


oferi acestor copii câteva clipe de fericită 
ignoranță, câteva minute în care mama lor încă 
să mai fie în viaţă, inspectorul-şef ştia că falsele 
speranţe nu erau un gest de bunătate. 

Dacă îi priveau, iar el bănuia că asta făceau, 
văzuseră deja maşina venind şi înţeleseseră. 
Probabil că în adâncul sufletului lor ştiau încă 
din momentul în care anunţaseră , i 
dispariţia. 

Mama lor nu se mai întorcea acasă. 

Acum, el trebuia să-i scoată din acea 

suferinţă şi să-i; îi 

ducă în următoarea. O pierdere ca aceasta era o 
progresie de suferinţe, ca un şir de pietre pe 
care trebuia să păşeşti. Până ajungeai pe 
cealaltă parte. Pe noul continent. Unde trăia 
teribila realitate, iar soarele nu mai răsărea 
niciodată pe deplin. Dar unde, în timp şi cu 
ajutor, puteau găsi acceptarea şi, odată cu ea, 
pacea. 

Ştia din experienţă că această durere era 
imposibil de evitat. într-un fel, erau norocoşi. 
Mama lor fusese găsită. Şi, oricât de îngrozitor 
era, să nu ştie ar fi fost cu mult mai rău. 

însă asta era, în cel mai bun caz, o tristă 
consolare. 

Agentul Beauvoir nu se grăbea la fel de tare 
să ajungă la uşă. Cu fiecare pas înainte, începea 
să înţeleagă ce urma să se întâmple. Ceea ce 
începuse ca o oportunitate profesională se 
transforma într-o tragedie umană. 

Inspectorul-şef abia ridicase pumnul să bată 
la uşă când aceasta se deschise. 

— Oui? 

în prag stătea o fată micuță pentru vârsta ei, 
slābuțā, cu ochii mari şi plini de rugăminţi. 

Nu-i spune. Nu-i spune. 

Și totuşi, se gândi Beauvoir, ea deschisese 
uşa. Ar fi putut să se ascundă. Să se prefacă că 
nu erau acasă. Ar fi putut să mai trăiască puţin 
într-o ignoranță fericită sau măcar aproximativ 
fericită. 

în schimb, fata alesese să înfrunte adevărul. 

Ar fi vrut să-l prindă de braţ pe inspectorul- 
şef şi să-l tragă de-acolo, bolborosindu-i fetei 
nişte scuze. Că greşiseră casa. Persoana. 


Nu conta... 

Dar n-o făcu, bineînţeles. 

— Fiona? Mă numesc Armand Gamache. Sunt 
de la Surete. lar acesta este colegul meu, Jean- 
Guy Beauvoir, adăugă el şi făcu o pauză. 

— Avem veşti, spuse cu o voce blândă şi calmă, 
apoi se opri din nou. 

— Putem intra? 

Fa nu întrebă de ce. Nu spuse nimic, doar 
încuviinţă şi se dădu înapoi. 

Casa abia dacă era mai mare decât o rulotă. 
Cu un singur nivel, cu gunoaie în curtea din faţă 
şi cu epava ruginită a unei maşini abandonată 
pe alee. '[iglele zburaseră de pe acoperiş, iar 
placajul pereţilor era ciobit şi murdar, cu 
mucegai verde crescut pe alocuri. Unele 
scânduri putreziseră şi se desprinseseră, altele 
căzuseră cu totul. Abia dacă puteai să-i spui 
casă. Era versiunea din cârâmidă şi mortar a lui 
Clotilde Arsenault. 

Şi totuşi nu era din cârâmidă, remarcă 
Beauvoir. De fapt, nu se vedea nicio cârâmidă 
prin preajmă. 

Fata i se lumină când îşi dădu seama. La asta 

se referise , , 
şeful când spusese că, în mod clar, Clotilde 
fusese omorâtă în altă parte şi aruncată acolo. 
Dacă ar fi fost omorâtă la lac, ucigaşul ar fi 
folosit o piatră. Sau un cuţit. Un pistol. Ori o 
eşariă. Sau poate o bucată de lemn pietrificat 
care plutea în derivă. Nu o cărămidă. 

Nu. Fusese ucisă acolo unde ucigaşul putuse 
să apuce o cărămidă şi s-o lovească cu ea. 

în timp ce intră după inspectorul-şef, simţi în 
aer un parfum. Nu era mirosul la care se 
aşteptase Jean-Guy. Era pregătit pentru un iz de 
transpiraţie şi degradare. De parfum ieftin de 
farmacie şi machiaj stātut. 

Fantoma lui Clotilde Arsenault. 

în schimb, îi întâmpină parfumul familiar şi 
liniştitor al detergentului cu lămâie. 

Dar cea mai agresivă senzaţie era zgomotul. 
Sonerii, aplauze şi oameni care strigau. La un 
televizor cu sonorul dat la maximum se 
transmitea o emisiune-concurs. 


Gamache se uită în jur, analizând rapid locul. 
Sunetele. Mirosurile. Atmosfera. 

Pereţii erau acoperiţi cu lambriuri din 
imitație de lemn, pe care se vedeau zgârieturi, 
urme de lovituri şi găuri de mărimea şi forma 
unor pumni. 

în stânga lor era intrarea în camera de zi, de 
unde venea zgomotul. 

Drept înainte, la capătul unui coridor scurt şi 
întunecat, Gamache zări o chiuvetă şi un 
aragaz. Şi blatul în perfectă ordine. 

Deşi tristă, casa era îngrijită şi ordonată. Şi 
curată. Aproape că strălucea de curâţenie. La 
cum avusese grijă Clotilde de ea însăşi, se 
aşteptase ca şi locuinţa şi copiii săi să fie în 
aceeaşi stare de neglijenţă. 

Asta îi aminti lui Gamache, încă o dată, cât de 
riscant era să ai aşteptări. Mai ales în meseria 
lui. Cât de uşor puteai să o iei pe un drum greşit 
şi să întorci spatele adevăratei ameninţări, care 
scâpa pe o altă cale. Sau se apropia din spate pe 
furiş. 

Puloverul şi blugii fetei erau uzaţi, dar curaţi. 
Părul ei, acum desfăcut din codițe, era lung, 
blond şi lucios. Şi nu din cauză că era gras, ci 
pentru că fusese spălat de curând. Fiona 
Arsenault avea aproximativ aceeaşi vârstă cu 
Annie, fiica lui. Puțin mai mică, dar pe-aproape. 


Gamache. şi-ar. fi dorit. să. fie oriunde 
altundeva, decât aici. Fâcând orice altceva, in 
afară de asta. Dar era aici şi ; r 


nu mai putea da înapoi. 

Fiona se opri în hol, nesigură. 

— Putem intra în camera de zi? întrebă 
Gamache cu vocea lui gravă şi blândă, dar 
fermă. 

Nu face asta, se gândi Beauvoir. Cum poți så- 
i faci asta? 

Să le faci asta? 

Acolo era un băiat care se uita la un televizor 
imens. Se întoarse spre ei, dar nu se ridică. 
Doar îi privi lung. 

Lui Beauvoir aproape că-i scâpă o exclamaţie 
de uimire. Nu mai văzuse niciodată un copil atât 
de frumos. Ca şi sora sa, era mic pentru vârsta 
lui. Avea ochii mari, căprui-închis şi gânditori, 


aproape trişti. Părul de un castaniu deschis era 
des şi ondulat în jurul feţei. Trăsăturile lui 
aduceau cu portretul făcut de un artist unui 
copil oropsit. 

Ştiind ce urma să se întâmple, Beauvoir simţi 
că-l cuprinde brusc ameţeala. Să distrugi atâta 
inocenţă părea în sine o crimă. 

— Tu eşti Samuel? întrebă Gamache. 
— Sam. Oui. 
Băiatul părea acum suspicios. Gamache se 
prezentă din nou. 
— Putem să ne aşezâm? 
Fiona le făcu semn câtre scaune. 
— Nu acolo! strigă Sam. 

Beauvoir se răsuci cu o fracțiune de secundă 
înainte de a atinge cu fundul perna scaunului. 

Cu toate că niciunul dintre copii nu spuse 
nimic, era clar că acela fusese scaunul mamei 
lor. încă îi mai păstra urma siluetei. Şi acel luciu 
în locul în care îşi odihnise capul cu părul 
nespălat. 

— îmi dai voie? întrebă Gamache făcând semn 
spre televizor. 

Trebuise să ridice vocea pentru a se face 
auzit. Situaţia era suficient de dificilă şi fără a 
mai fi nevoit să le strige copiilor în gura mare 
vestea morţii mamei lor, a uciderii ei. 

— Nu! se răsti Sam când Fiona se duse să 
închidă televizorul. 

Fa îl privi lung, după care cedă, punând 
telecomanda pe o masă. Sam o înşfăcă rapid şi o 
strânse la piept. Lui Beauvoir îi amintea puţin 
de felul în care strânsese inspectorul-şef 
telefonul, cu degetele albite, în vreme ce vorbea 
cu căpitanul. 

Aruncă o privire pe fereastră, sperând să 
vadă o altă maşină trăgând în faţă. Cineva care 
să rămână cu aceşti copii şi care să le absoarbă 
durerea şi furia. Ca să nu fie nevoit să o facă el. 

Dar nu-şi văzu decât propria reflexie în 
geamul deja întunecat. Unde naiba erau? 

Gamache aşteptă să vadă dacă Sam va opri 
televizorul. Dar nu se întâmplă nimic. 
Emisiunea continuă, cu ovaţii, aplauze şi muzică 
veselă când un concurent dădea răspunsul 


corect. Era cumplit, dar probabil necesar. 

Copilul, se gândi Gamache, avea nevoie de un 
oarecare sentiment de control asupra a ceva, 
chiar dacă era vorba doar de un televizor. 

il lăsă în pace. 

în timp ce fratele ei stătea cu ochii lipiţi de 
televizor, Fiona continua să-l fixeze pe polițistul 
mai în vârstă. 

Când Gamache începu să vorbească, Sam îi 
aruncă o privire piezişă. Dacă pe chipul Fionei 
se citea frică, pe cel al băiatului se vedea cu 
totul altceva. Ceva inconfundabil. 

Era dezgust, realiză Beauvoir. Şi de ce nu, se 
gândi el privind copilul acela fascinant. Şi el se 
detesta. Şi îl detesta şi pe Sefu' în acel moment. 

— Sunteţi singuri aici? întrebă Gamache. 

Când Fiona încuviinţă, el continuă: 

— Aveţi pe cine să sunaţi? Un prieten de 
familie? Mama vreunuia dintre prietenii voştri? 
Un vecin? Cineva care ar putea veni să stea cu 
voi? 

Ea făcu semn că nu. 

— Ne descurcăm. 

Inspectorul-şef o privi în ochi. 

— Mă tem că am veşti despre mama voastră. 

în timp ce vorbea, sonorul televizorului 
crescu şi mai mult. Aclamaţiile  deveniră 
maniacale, aplauzele - un asalt. Pereţii încăperii 
aproape că se cutremurau. 

Lui Beauvoir începură să-i ţiuie urechile. Se 
întrebă dacă nu cumva îi şi sângerau. 

—A fost găsită acum câteva ore, spuse 
Gamache, nevoit să ridice vocea, dar încercând, 
încercând din răsputeri să-şi păstreze tonul 
calm. 

Blând. Chiar dacă şi lui începuseră să-i ţiuie 
urechile. 

Sonorul continuă să crească. Gazda emisiunii 
strigă o intrebare. Urmă o pauză, în care 
concurentul se gândi, iar publicul tăcu. Nu se 
auzea decât ticăitul puternic al cronometrului 
din platou, care începuse numărătoarea inversă. 

Gamache profită de aceste momente de 
semilinişte şi spuse: 

— îmi pare foarte rău, dar trebuie să vă spun 


că mama voastră a murit. 

Concurentul răspunse. 

Te rog, te rog, işi spuse Beauvoir în gând. Fă 
să fie un răspuns greşit. 

Dar nu a fost aşa. 

Publicul, televizorul explodară în urale şi 
aplauze. Muzica festivă de fundal umplu micuța 
cameră de zi. 

Era grotesc. însă ce era mai rău abia urma. 

— Mă tem că asta nu e tot, spuse inspectorul- 
şef. 

Se aplecă mai aproape de Fiona, cu o 
concentrare totală. Ca şi când zgomotul nici n- 
ar fi existat. în vreme ce Sam privea drept 
înainte, la femeia de pe ecran care ţopăia de 
bucurie. 

Doamne Dumnezeule, chiar trebuie să le spui 
totul acum? se gândi Beauvoir, uitându-se 
chiorâş la inspectorul-şef. 

Gamache trebui din nou să ridice vocea, să 
strige. Şi-ar fi dorit din tot sufletul să nu fie 
nevoit să le spună partea asta, însă oricum 
aveau să o audă cât de curând. Ştia că cel mai 
bine era să termine odată. 

— Mama voastră a fost omorâtă. 

Ce eşti tu, un monstru? se gândi Beauvoir 
privindu-l şi nevenindu-i să creadă. 

Dar monstrul încă nu apăruse. 

Gamache aşteptă o clipă, lăsându-i pe copii 
să conştientizeze ceea ce tocmai spusese, deşi 
nu era sigur că Sam auzise, din cauza 
zgomotelor asurzitoare de la televizor. 

Ochii Fionei se lărgiră, gura i se deschise. Nu 
ca să vorbească, ci să respire. 

Gamache ar fi vrut să-i ia mâinile mici într-ale 
lui, dar nu o făcu. Mai spuse ceva, însă 
Beauvoir, aflat la doar doi paşi distanţă, nu avea 
să ştie niciodată ce. Cuvintele au fost înghiţite 
de alte aplauze şi de urletul din capul lui. 

— îmi pare atât de rău. Vom afla cine a făcut-o, 
spuse inspectorul-şef cu vocea fermă şi privirea 
intensă, apoi făcu o pauză. 

— Uneori, când se întâmplă astfel de lucruri, 
oamenii se învinovăţesc. Dar aş vrea să stiti că 
nu ati fi putut să faceţi nimic pentru a împiedica 


asta, spuse el privind-o pe fată fix în ochi. 

Gamache ştia că adesea rudele adăugau şi 
vinovăția la povara durerii. Făcând-o şi mai 
grea. Reuşind, împotriva tuturor evidenţelor, să 
găsească lucruri pe care ar fi putut, ar fi trebuit 
să le facă altfel. Care ar fi evitat, ar fi putut 
evita tragedia. Voia să-i cruţe pe aceşti copii de 
asta, dacă era posibil. 

Fiona clătină din cap, dar el se îndoia că ea 
înţelesese. 

Telefonul din buzunar începu să-i vibreze. 
Probabil Chernin, se gândi el, dar nu răspunse. 
Stătea acolo aşteptând. Oferindu-i Fionei spaţiu 
şi timp. Din când în când, arunca câte o privire 
spre Sam, care stătea cu spatele țeapăn şi 
privea drept înainte. Uitându-se la concurentă, 
care acum îl apucase pe prezentator şi dansa cu 
el pe scenă. 

Aceşti copii aveau nevoie de ajutor. De foarte 
mult ajutor. Dar mai întâi aveau nevoie de 
cineva aici, de preferinţă cineva cunoscut, care 
să-i consoleze şi să aibă grijă de ei. 

Se uită pe fereastră. Nimic. Nu venea nimeni. 
Nimănui nu-i păsa. 

Copiii aceştia erau cu adevărat singuri pe 
lume. îl durea sufletul pentru ei şi şi-ar fi dorit 
să poată face ceva pentru a le alina durerea. 

Ce putea face era să nu le înrăutăţească 
situaţia. Nici măcar asta nu putea. Avea 
întrebări pentru ei, lucruri pe care trebuia să le 
afle despre mama lor. Despre ce făcuse în 
ultima ei zi. Dar nu încă. 

în timp ce agentul Beauvoir îl privea, 
Gamache se ridică. Plecau? se întrebă el. 
Puteau să plece acum? Se terminase? 

Şeful îi spunea ceva Fionei. Ceva despre ceai. 
Era posibil? Beauvoir îşi zise că probabil a auzit 
greşit. 

Ceai? 

Gamache se întorsese spre el şi... murmura. 
Murmura. Murmura. Niciun cuvânt nu trecu de 
urletul din capul lui Beauvoir şi de jubilaţia de 
la televizor. Apoi inspectorul-şef ieşi din 
cameră. 

il lăsa singur cu doi copii îndureraţi??? Ce 


mama dracu'?? 

leşi din casă! tipa mintea lui. Pleacă! la 
maşina, du-te la detaşament! Da-ti demisia! 
intoarce-te la civilizaţie şi ; pr 


angajează-te să dezamorsezi bombe sau să 
transporţi materiale toxice! Ori ca acrobat pe 
sârmă la Cirque du Soleil. 

Unde vei fi în siguranţă. Unde nimeni nu se 
va uita la tine aşa cum se uită fata asta acum. 

Mirosul detergentului cu lămâie devenise 
greţos. Simţea că îi vine să vomite. 

Trebuia să scape de concurenţii care ţipau. 
De expresia de disperare de pe chipul fetei şi de 
spatele rigid al băiatului. De oasele coloanei 
vertebrale care i se vedeau prin cămaşa subţire. 

Departe de durerea care consuma tot 
oxigenul. Ca un foc. 

Se uită pe geam. Tot nimic; doar un străin 
care îi întorcea privirea cu ochii mari, sălbatici. 

Nu va veni niciun ajutor. 

Bucătăria era imaculată. Sau aproape. Pe 
capacul aragazului, altfel strălucitor, erau 
câteva semne acolo unde smalţul fusese ciobit. 
Pe blaturi şi pe podeaua acoperită cu linoleum 
se vedeau arsuri lăsate de ţigări şi de jointuri. 

Gamache puse ceainicul pe foc, apoi îşi 
verifică telefonul. într-adevăr, fusese 
inspectorul Chernin. 

O sună şi află că primiseră ambele mandate 
de percheziţie. 

— Bun. Aici nu există nicio maşină în stare de 
func- 


ţionare. Vreun semn că ar fi una lângă lac? 
Ascunsă în pădure? 

— O să căutăm, dar nu, până acum nimic. 
Cadavrul a ajuns cumva la lac. O să verificâăm 
maşina excursioniştilor. 

Cu toate că amândoi ştiau că puţini ar fi atât 
de proşti încât să raporteze o crimă şi să 
rămână în posesia vehiculului victimei. Totuşi 
unii chiar erau atât de proşti. 

— Când îi duci la secţie, întreabă-l pe căpitanul 
Dagenais dacă a găsit vreun prieten de familie 
care să vină să stea cu copiii. Dacă nu, trimite-o 
pe agenta Moel. E specializată în consilierea 


persoanelor îndoliate, iar în trecut a lucrat şi cu 
copii. De fapt, trimite-o oricum. 
— Oui, patron. 
închise telefonul şi-i dădu drumul în 
buzunarul ; 
jachetei. 
— Eu am făcut-o. 
La auzul vocii, Armând se întoarse. Era 
Fiona, care stătea în prag. 
— Pardon? 
— Curăţenia. Sam m-a ajutat. Am vrut să fie 
curat şi ordine când avea să se întoarcă acasă. 
Armând încuviinţă cu o uşoară înclinare din 
cap. înţelegea, deşi era opusul reacției pe care o 
avusese el când, la vârsta de nouă ani, propriii 
săi părinţi fuseseră ucişi de un şofer beat. 
Devenea isteric de fiecare dată când cineva 
încerca să mişte vreun obiect. Să schimbe ceva, 
orice. Chiar şi să gătească. Sau să spele rufele. 
Refuzase să-şi schimbe până şi pijamaua de 
flanel pe care i-o pusese mama lui înainte de a 
pleca. înainte. 
întotdeauna exista, chiar şi acum, un înainte 


şiun. f 
după. Aşa cum va fi şi pentru aceşti copii. 
După zile întregi de asemenea 


comportament, bunica lui a trebuit să-l ia şi să-i 
explice că mama şi tatăl său nu se aflau în 
obiecte. Nu se aflau în praful care se acumula. 
Nici măcar în casă nu se aflau. 

Era vorba de ceva mult mai trainic, mult mai 
puternic de-atât. 

„Ei sunt aici”, i-a spus Zora atingându-i 
capul. „Şi aici”, atingându-i pieptul în dreptul 
inimii. Apoi şi-a pus mâna subţire peste propria 
inimă. „O casă se poate schimba. Lucrurile se 
pot pierde sau strica. Dar dragostea pe care o 
păstrezi în tine este în siguranţă pentru 
totdeauna. în tine, ei sunt în siguranţă.” 


El a înţeles. Totuşi, micul Armând avea 
nevoie de ceva, r 
mai tangibil. Atâta vreme cât totul rămânea 
exact aşa cum fusese când plecaseră la cină în 
acea seară, poate că nimic nu schimba. 
Poate că aveau să se întoarcă acasă. Treaba 


lui era să păstreze lucrurile aşa cum erau. 
Pentru orice eventualitate, însă dacă ceva, 
orice, s-ar schimba vraja s-ar rupe. Şi ar fi vina 
lui. 

Nu era ceva irațional. Era magic. Şi puternic. 
Doar încrederea în bunica lui i-a permis să mai 
atenueze controlul. Dar a fost nevoie de timp. 

Da, îi înţelegea pe copiii Clotildei şi nevoia 
lor de a avea un oarecare control asupra unei 
situaţii care le scăpa rapid din mâini. 

Trebuiseră să facă ceva pentru a supravieţui 
crudelor şi interminabilelor ore de aşteptare. 
Pentru a-şi lua gândurile, oricât de puţin, de la 
ceea ce devenea inevitabil. 

Asa că făcuseră curăţenie. Pentru când avea 

să se, ; 

întoarcă mama lor. 

— îmi pare rău, spuse el privind-o în ochi. Dacă 
vrei să vorbeşti despre ce s-a întâmplat, sunt 
aici. îţi dau numărul meu de telefon, îi spuse el 
şi îşi scoase o carte de vizită din buzunarul 
jachetei. 

— Promit că vom afla cine a fost autorul. Dar 
mă tem, Fiona, că voi avea nevoie de ajutorul 
tău. Sunt întrebări la care avem nevoie de 
răspuns. 

Ea încuviinţă în felul ei solemn. 

Gamache tocmai se întorsese pentru a încălzi 
ceainicul, când a simţit o mână peste mâna lui. 
Sări ca ars şi se uită la ea. 

Atingerea fusese delicată, blândă. Intimă. 

Armand a rupt contactul vizual şi şi-a 
îndreptat privirea câtre scenă şi câtre 
absolvenţii care se adunau acolo. 

Era hotărât să nu întineze această zi. O zi, un 
eveniment pentru care el şi  Reine-Marie 
munciseră atât de mult. Şi care, cu ani în urmă, 
părea de domeniul imposibilului. 


Ca să alunge gustul amar pe care îl simţea, 
făcu ceea ce facea întotdeauna. Se uită la Reine- 
Marie. îl văzuse şi ea, - *doar că Sam Arsenault 
nu avea acelaşi efect asupra ei. De fapt, nici nu 
prea înţelegea aversiunea lui Armand faţă de 
acest tânăr plăcut. 

Reine-Marie îi luă mâna şi i-o strânse. 

Armand nu reuşea să-i explice nici lui Reine- 


Marie, nici altcuiva. Privise în fată unii dintre 
cei mai râi oameni cu putinţă. Oameni cu 
adevărat ticăloşi, cu adevărat înfiorători. Dar 
acest băiat, acest tânăr, găsise cumva fisurile şi 
o cale de a pătrunde în mintea lui. Şi tulburase 
apele acolo. O singură persoană mai reuşise să 
facă asta, iar acum era în închisoare pe viaţă. 
Armand încercă să-şi aducă aminte când 
începuse totul. Când avusese prima bănuială. 


— Ce faci? întrebă el, uitându-se fix la Fiona. 

— Aţi fost atât de amabil. Şi păreţi atât de trist. 
Voiam doar..., vreau doar să vă alin, spuse ea cu 
o voce suavă, îmbietoare. 

Era grotesc. lar expresia de pe chipul lui îi 
spunea cât se poate de clar Fionei că îl judecase 
greşit. Cu toate astea, ea înainta spre el, chiar 
dacă Gamache se trăgea înapoi. 

— încetează, îi spuse el. 

Vocea îi fusese atât de autoritară, încât fata 
se opri. 

Privindu-l lung, perplexă. Nu era obişnuită cu 
o astfel de reacţie. 

— Acum eşti în siguranţă, Fiona, îi spuse el, 
păstrând distanţa şi privind-o drept în ochi. 

Această fată fusese crescută, pregătită, să 
înlocuiască sentimentele cu  atingerile. Să 
confunde afecțiunea cu mângâierile. Şi chiar 
mai mult de atât. 

— Nu pentru asta am venit. Nu mai e nevoie să 
faci aşa ceva. 

— Să fac ce? întrebă şcolăriţa din ea, preluând 
controlul. 

Cu capul înclinat într-o parte cu cochetărie. 
Cu o voce inocentă. Dar debordând de 
sexualitate. 

Armand încercă să nu-şi arate repulsia. 

Ştia, desigur, despre ce era vorba. Băânuise 
încă de când văzuse fotografia de studio din 


portofelul Clotildei. Cu adolescenta machiată să 
arate ca o şcolărită şi băiatul cu; „ 


ochi seducâtori. Fotografia era în 
compartimentul în care Clotilde îşi ţinea banii. 


Aceşti copii erau o valută. O investiţie. La fel 
şi fotografia de studio. Nu era o poză de la 
şcoală, aşa cum ţineau majoritatea părinţilor, 


cum aveau şi el, şi Reine- Marie în portofel. Era 
o reclamă. 

Sperase, cât stătuse pe malul lacului, lângă 
cadavru, că se înşela şi că timpul petrecut 
printre cei mai răi oameni îi deformase 
percepțiile. 

Dar în adâncul inimii, care îl durea acum, 
când se uita la copila derutată, ştia că nu se 
înşela. Ceea ce tocmai făcuse Fiona - o invitaţie 
clară, exersată şi intenţionat stângace - i-o 
confirma. 1 se oferea. Aşa cum o învățase mama 
ei. 

Dacă Clotilde Arsenault ar fi intrat pe uşă în 
acel moment, Armand Gamache nu era deloc 
sigur că s-ar fi putut stăpâni. 

Dar ea murise, lăsând în urmă o fiică profund 
vătămată. Şi un fiu, fără îndoială la fel de 
afectat, dacă nu cumva şi mai distrus. 


în camera de zi, Jean-Guy continua să se 
holbeze la spatele lui Sam. 

Băiatul se întorsese o singură dată, însă, din 
fericire, nu ca să se uite la stânjenitul ofiţer al 
Surete. îi aruncase o privire surorii lui. Fugitivă. 
O privire pe care Jean-Guy n-o putu descifra. Ea 
se ridică şi plecă. Urmându-l pe inspectorul-şef 
în bucătărie. 

Ce uşurare! 

Acum trebuia să-i facă faţă doar băiatului, iar 
Sam părea complet absorbit de emisiunea de la 
televizor. Deşi Jean-Guy nu era chiar atât de 
prost încât să şi creadă. 

Tocmai când începuse să se relaxeze - să 
creadă că putea face faţă situaţiei, cel puţin 
până când se intorcea şeful cu ceaiul, ceai?, 
ceai?? -, Sam se mişcă. 

Luă telecomanda şi reduse sonorul la normal. 
După care îşi înclină capul până când bărbia îi 
atinse pieptul şi părul îi căzu peste ochi. 

Beauvoir văzu umerii fragili ai lui Sam 
rotunjindu-se. Apoi ridicându-se. Coborând. 
Ridicându-se. Şi coborând din nou. 

— Sam? spuse încet Jean-Guy. 

Băiatul se întoarse şi Jean-Guy văzu un copil. 

Nu o corvoadă. 


Chipul i se schimonosise. Lacrimile îi curgeau 
pe obraji. îi curgeau de ceva vreme, constată 
Jean-Guy. 

Sam se uită la Jean-Guy. Jean-Guy se uită la 
băiat. 

Apoi îşi deschise braţele şi Sam se aruncă la 
pieptul lui. Agăţându-se de el. Plângând cu 
sughiţuri. Cu respiraţia întretăiată de suspine, 
în timp ce Jean-Guy îl freca pe spate şi şoptea: 

— Ca va bien aller. O să fie bine. O să fie bine. 

Dar nu a fost. 


Gamache se întoarse în camera de zi 
împreună cu Fiona. înţelesese că, deşi trebuia 
să-i protejeze pe copii, trebuia să se protejeze şi 
pe el. Fata l-ar fi putut acuza cu uşurinţă că s-a 
dat la ea. Sau şi mai rău. Chiar dacă arfi, + ., 


fost uşor de infirmat, simpla acuzaţie ar fi fost 
de ajuns. 


Nu putea să-i dea această ocazie. Era atât de 
evident că era dezechilibrată. Dar cine n-ar fi 
fost? 

Când intră în cameră, îl văzu pe băiat în 
braţele lui Beauvoir şi încremeni. Era posibil 
ca...? 

— Agent Beauvoir. 

Chiar în timp ce vorbea, îşi dădu seama că 
îmbrăţişarea nu avea nimic sexual, cel puţin nu 
din partea lui Beauvoir. Era clar că încerca doar 
să-l liniştească pe copilul care plângea. 

Beauvoir se uită spre el, apoi îi dădu drumul 
lui Sam, şoptindu-i din nou: 

— O să fie bine, amice. Nu-i aşa? 
— Oui, răspunse copilul suspinând. 

în timp ce se îndepărta, Sam se uită la sora 
lui cu o privire întrebătoare. Apoi la Gamache. 
Şi zâmbi. Doar pentru o secundă. Suficient însă 
ca şeful secţiei Omoruri din cadrul Sûreté să 
încremenească. 

Afară se ivi lumina unor faruri şi câteva clipe 
mai târziu agenta Hardye Moel intră pe uşă. 

Gamache o luă deoparte. 

— Vom avea nevoie de un asistent maternai. 
Cineva trebuie să se ocupe de copii. încercăm 
să dăm de urma vreunei rude sau măcar a unor 
prieteni apropiaţi, dar până acum nimic. 


— Am să sun pe cineva, spuse ea şi scoase 
telefonul. 

— Şi, Hardye, există indicii că aceşti copii au 
fost abuzati. 

— Fizic? 

— Şi sexual. 

— O, Doamne Dumnezeule, spuse ea oftând şi 
clâtină din cap. 

— Trebuie să-i interoghez. 

Ea îl privi doar o clipă, încuviinţând. 

— Vin şi eu imediat. 

Reveni, spunându-i lui Gamache cu glas 
scăzut: 

— Vor trimite pe cineva, dar probabil că nu mai 
devreme de mâine-dimineaţă. Pot să stau eu cu 
ei până atunci. 

— Merci, îi răspunse el. 

Agenta Moel se prezentă şi se aşeză lângă 
Fiona, care se mută câţiva centimetri mai 
încolo, în timp ce Sam rămase lipit de agentul 
Beauvoir. 

— Aţi vrea să-mi răspundeţi acum la câteva 
întrebări? îi întrebă inspectorul-şef, uitându-se 
când la Sam, când la Fiona. 

Sam ridică din umeri, iar Fiona încuviinţă. 

Gamache începu cu câteva întrebări simple. 
De cât timp locuiau acolo? La ce şcoală 
mergeau? în ce clase erau? întrebări cu 
răspunsuri clare, concrete. Majoritatea fără o 
rezonanţă emoţională, spera el. 

Apoi trecu la nivelul următor. 

— "Tatăl vostru face parte din viaţa voastră? 

în scurtul raport despre Clotilde nu se 
menţiona nimic despre un soţ, un partener sau 
tatăl copiilor. 

— Nu. Mama nu ne-a vorbit niciodată despre 
el, spuse Fiona. 

— Şi noi nu am întrebat niciodată. Nu vrem să 
ne ducem să stăm cu el, dacă la asta te 
gândeşti. Nu poţi să ne trimiţi la el, spuse Sam. 

— Nu, nu la asta mă gândeam. 

De fapt, gândul care îi venise în minte lui 
Armând în bucătărie era cum ar fi reacţionat 
tatăl copiilor dacă ar fi aflat ce le făcuse Clotilde 
copiilor. 


Şi-ar fi ieşit din minţi? Şi-ar fi pierdut 
cumpătul? Ar fi pus mâna pe o cărămidă? S-ar fi 
năpustit asupra ei, omorând-o? 

Dar în cazul ăsta tatăl ar fi trebuit să fie 
cineva venit din altă parte, nu un localnic. 
Cineva pentru care această situaţie să fi fost o 
noutate. Cineva pe care copiii s-ar putea nici 
măcar să nu-l fi întâlnit. 

Lui Gamache îi zbură gândul la excursionişti. 
Un bărbat şi o femeie. De vârste care s-ar fi 
potrivit. 

— Mama voastră a avut vizitatori înainte să 
dispară? 

— Nu. N-a venit nimeni, răspunse Fiona. 

Gamache se aplecă înainte. 

— Nu este adevărat, nu-i aşa? Mie poţi să-mi 
spui. Trebuie să-mi spui. Oricum vom afla până 
la urmă. 

— Persoanele obişnuite, mormăi Fiona. 

— Ştii cum le cheamă? întrebă el, păstrând un 
ton neutru, firesc. 

Fiona clătină din cap. 

— Doar poreclele. Domnul  Pute-a-rahat. 
Domnul Cur- Gras. Domnul Respiraţie-împuţită. 

Gamache bănuia că existau şi alte porecle, 
mai puţin juvenile, pe care le dădeau acestor 
bărbaţi. Fără îndoială că avea şi el câteva. 

Beauvoir asculta toate astea cu un aer 
perplex. Părea că inspectorul-şef cunoştea ceva 
ce el nu ştia. Se uită la Sam, al cărui chip 
expresiv devenise absent. Jean-Guy nu mai 
văzuse niciodată un chip atât de golit de 
gânduri sau emoţii umane. De parcă băiatul s-ar 
fi transformat într-o statuie de ceară. 

— Mama voastră avea un prieten special? 
întrebă Gamache. 

— Asta e cumva un cod? întrebă Fiona. 

— Doar o întrebare. Dar una importantă. 

— Nu. Niciunul special. N-o să aflaţi niciodată 
cine a făcut-o, nu-i aşa? spuse Sam, cu o voce la 
fel de inexpresivă ca figura lui. 

— De ce spui asta? întrebă Gamache. 

— Pur şi simplu ştiu. li cunoaştem noi pe 
poliţişti. Nu le pasă. 

— Mie îmi pasă. Agentului Beauvoir îi pasă. 


Agentei Moel îi pasă. 
— Da, vezi să nu, spuse Sam întorcându-le 
spatele şi uitându-se la ecranul gol al 
televizorului. 

Gamache se intoarse şi el. 


— Frumos televizor. E nou? 

— îl avem de ceva vreme, răspunse Fiona. 

— Când ai văzut-o ultima dată pe mama ta? 
întrebă el, mutându-şi atenţia asupra fetei. 

— în dimineaţa aceea, când am plecat la 
şcoală. Era în pat. 

Gamache se văzu nevoit să întrebe. 

— Singură? 

— Da, singură. 

Nu era convins. Dar avea destul timp să 
ajungă la acest adevăr. îi vor ajuta autopsia şi 
probele de ADN. 

— A plecat cu maşina? întrebă el. 

— Vezi bine că nu-i aici. Tu ce crezi? spuse 
Sam. 

Chiar atunci apăru şi inspectorul Chernin cu 
mandatul. 

— Va trebui să percheziţionăm casa. Vom 
termina cât putem de repede şi vom pune totul 
la loc, aşa cum a fost, le spuse Gamache 
copiilor. 

Agenta Moel i se adresă Fionei: 

— E în regulă? 

Beauvoir se întrebă ce s-ar întâmpla dacă 
Fiona ar spune nu. Dar ea n-o făcu. Se mulţumi 
să încuviinţeze. 

Agenta Moel se uită la Gamache. 

— Ne descurcâm noi. O să mai fac nişte ceai. 


Iarăşi ceai, se gândi Beauvoir. Era ceva la 
băutura asta care lui îi scăpase? Dacă nu era 
făcut din marijuana, se îndoia că va avea efectul 
pe care îl spera agenta Moel. 

Inspectorul Chernin, care coordona 
percheziţia, îl trimise pe Beauvoir să li se 
alăture criminaliştilor de afară, lăsând-o pe 
agenta Moel cu copiii. 

Gamache îi luă deoparte pe Chernin şi pe 
Pierre Gendron, specialistul 1T, spunându-le ce 
făcuse Clotilde. 

— Să dea dracii! Ce mamă, ce monstru ar face 


una ca asta? explodă Chernin. 

Nu exista niciun răspuns la această întrebare, 
aşa că se concentrară asupra celor la care 
puteau răspunde. 

— O să-i verific calculatorul şi telefonul, spuse 
Gendron şi plecă să le caute. 

— Excursioniştii au recunoscut că sunt membri 
al 
grupului ecologist Assez. Au venit să facă nişte 
investigaţii în pădurea veche. Se pare că au fost 
vândute drepturile de exploatare forestieră în 
zona lacului şi se fac planuri pentru organizarea 
unui protest. Ei sunt avangarda, ìl informă 
Chernin. 

— Şi de ce nu ne-au spus asta de la bun 
început? 

— Ei bine, sunt mai mult decât paranoici, 
având în vedere că de cele mai multe ori grupul 
lor nu este primit cu braţele deschise de câtre 
localnici. Ceea ce plănuiesc este, probabil, 
ilegal. în ziarul local au apărut câteva ştiri 
despre faptul că s-ar afla în zonă, deşi ei susţin 
că au ajuns abia azi-dimineată. 

— îi crezi? | 

— Am rezervele mele, patron. Dar asta susţin 
ei. Apropo: maşina lor este curată şi, da, 
aparţine barbatului. 

Lui Gamache i se păru interesant că în oraş 
se ştia că membri ai grupului ecologist radical s- 
ar afla în zona lacului. 


Jean-Guy Beauvoir era tot în camera de zi. îşi 
dădu seama că acum ezita să-l părăsească pe 
băiat, care se agăța de mâna lui. 

— O să fie bine, Sam. Ai încredere în mine? îl 
întrebă el îngenunchind până la nivelul ochilor 
acestuia şi apucându-l de umerii osoşi. 

Sam îl privi în ochi. Lung. Lung. Apoi 
încuviinţă,  şoptind printre  sughiţuri, cu 
respiraţia întretăiată: 

— Oui. 

— Bon. 

Jean-Guy căută un Kleenex şi-i şterse faţa, 
apoi îl puse să-şi sufle nasul de parcă ar fi avut 
patru, nu zece anl. 


— Când mă întorc, stăm de vorbă. Bine? 
Se uită la şerveţelul murdar, apoi la Sam şi 
făcu o grimasă exagerată. 
Sam pufni în râs. 


A durat mai puţin decât se aşteptase 
inspectorul-şef Gamache. 

Calculatorul vechi se afla pe o ladă în 
dormitorul Clotildei, iar parolele erau „ascunse” 
într-unul dintre  sertarele comodei, într-un 
talmeş-balmeş de lenjerie intimă. 

Pe tastatură nu s-a găsit nicio amprentă. Cele 
care existaseră, fuseseră sterse. 

Gamache stătea în spatele agentului. 
Acestuia i-a luat ceva mai mult de un minut să 
găsească ceea ce Gamache ştiuse deja că va fi 
acolo, când se uitase la fotografia din portofelul 
Clotildei. 

însă tot a fost un soc. întotdeauna era un soc 

când el şi; i ; 
agenţii lui se confruntau direct cu cât de odioşi 
erau unii oameni. 

A simţit gust de fiere în gură şi o arsură în 
stomac. Şi-ar fi dorit să se poată întoarce cu 
spatele. Până şi vederea imaginilor părea o 
siluire. 

Gendron trecea de la un fişier la altul cu un 
clic. Zăbovind doar atât cât să-şi dea seama ce 
se întâmpla în videoclipuri. După care trecea la 
următorul şi la următorul. Şi... 

Gamache îşi încordă maxilarul, respirând cu 
greu. Se aplecă şi apasă pe butonul pauză. Nu 
mai putea să suporte. 

— Ajunge. Faceţi copie după toate. Şi vreau 
nume. Vreau să ştiu cine sunt... 

Arătă spre ecran, încercând să găsească 
cuvântul potrivit. Dar nu exista niciunul. 

ai ăştia. 

Se forţă să se uite la imaginea îngheţată pe 
ecran. Apoi îşi întoarse privirea spre camera de 
zi. Inima îi bătea cu putere. Era copleşit de 
nevoia de a acţiona. De a face ceva, de a 
consuma acest val uriaş de furie. Pentru o clipă, 
se simţi incapabil să mai respire. De parcă ar fi 
căzut intr-o hazna şi se îneca. 


Cine făcea asta unor copii? Propriilor copii? 

Se forţă să rămână calm. Trebuia să 
privească lucrurile în perspectivă. Dacă avea de 
gând să-i ajute pe Fiona şi pe Sam, trebuia să-şi 
reprime propriile sentimente, repulsia. După ce 
se va convinge că sunt în siguranţă şi că 
primesc ajutorul de care au nevoie, le va urmări 
pe fiecare dintre aceste... aceste... creaturi. 

Era pe punctul de a pleca, când un gând il 
făcu să se întoarcă spre nefericitul agent 
Gendron. 

— Cineva a fost aici după ce Clotilde a dispărut 
şi înainte să ajungem noi. Altfel, am fi găsit 
amprentele ei pe tastatură. Dacă acea persoană 
nu a venit aici pentru a şterge astea... 

Făcu un semn către imaginea de pe ecran. 

— ... atunci de ce? 

— O să aflu, spuse Gendron. 

— Merci. 

II privi pe agent în ochi o clipă, apoi spuse: 

— Scuze, Pierre. 

Va trebui să-l trimită pe omul ăsta la 
psihoterapeut. Şi să-i dea nişte timp liber. 
Dintre toate peşterile în care trebuiau să intre, 
aceasta era cea mai întunecată. 

Se întoarse spre un alt agent din cameră. 

— Află, te rog, în ce locuri din casă au fost 
filmate videoclipurile. 

— Oui, patron. 

— încă nicio urmă de maşină? o întrebă pe 
Chernin când o găsi. 

— Căutăm. Dacă a fost folosită pentru a-i muta 
corpul, ucigaşul trebuie să o fi abandonat pe 
undeva. 

— Şi s-a întors pe jos? spuse Gamache, mai 
mult pentru sine decât pentru ceilalţi. 

Această crimă avea toate elementele unui act 
comis de două persoane. 

— Videoclipurile ar fi putut fi filmate în altă 
parte, spuse Chernin. 

— Poate, dar mă îndoiesc. Lucrurile de genul 
asta se fac aproape de casă. Există un subsol? 

— Noi n-am găsit. Garajul este plin de troace. 
Nu au fost filmate acolo. 

Gamache avea nevoie de aer proaspăt, 


trebuia să încerce să-şi limpezească mintea şi 
să-şi potolească bătăile inimii înainte de a se 
întoarce în camera de zi pentru a-i privi în faţă 
pe copii. Să ştie ce li se întâmplase era una, să 
vadă, însă, era cu totul altceva. 

Aerul de-afară era înviorător. Respiră adânc 
de câteva ori şi îşi strânse mai bine haina pe 
corp. Luminile lanternelor se legănau în timp ce 
criminaliştii  cercetau curtea din spate. 
Chemând una dintre lumini, constată că era 
agentul Beauvoir. 

— Ce-ai găsit? 
— Nicio cărămidă. 
— Altceva? 

Beauvoir ridică din sprâncene. El căutase 
doar arma crimei. Crezuse că acesta era scopul. 
— Păi... Sunt foarte multe troace. Anvelope 
vechi. Cutii. Recipiente de plastic. Practic, e o 
groapă de gunoi. Pur şi simplu aruncau rahatul 
pe uşa din dos. 

— Arată-mi, te rog. 

Gamache îl însoţi pe Beauvoir în curtea 
năpădită de vegetaţie. Era, într-adevăr, plină 
ochi de gunoaie. Printre ele, ceva interesant. 
Punându-şi mânuşile, Gamache. +; v 


smulse din grămadă o cutie pentru transportul 
obiectelor 


Era cea în care venise televizorul. Punând-o 
la loc, chemă un agent superior şi vorbi ceva cu 
el, după care porni spre casă. 

însă, pe măsură ce se apropia de uşa din 
spate, paşii începură să-i încetinească. Ezita, 
recunoscu în sinea lui, să se întoarcă înăuntru. 
Aşa că rămase în frig şi întuneric, uitându-se la 
această căsuţă. Părea atât de simplă. Atât de 
asemănătoare cu toate celelalte case de pe 
stradă, de pe atâtea alte străzi din Quebec. Case 
modeste, în care trăiau bărbaţi şi femei 
cumsecade. Şi unii nu atât de cumsecade. 


Cum să le deosebeşti? Era imposibil, din 
exterior. Trebuia să intri, şi chiar şi atunci 
trebuia să te uiţi cu atentie. Şi chiar şi atunci... 

întotdeauna există o altă poveste, există mai 
mult decât să vezi îti e dat 


Asta făcea parte din grozâvia şi preţul 
meseriei lui. Să descopere când minţile bolnave 
încercau să treacă drept normale. 

Să se întrebe, să se întrebe mereu ce se 
întâmpla cu adevărat pe toate acele străzi 
liniştite. în toate acele case, în toate acele 
capete. Şi dacă, în ciuda faptului că privise şi 
ascultase cu atenţie, nu îi scăpase totuşi ceva. 

Printr-o fereastră luminată îl văzu pe 
specialistul 1T aplecat deasupra tastaturii. 

Apoi privirea îi cobori spre temelia casei. 
Aprinzându-şi lanterna, lăsă  fasciculul de 
lumină să se joace peste bolţarii fundaţiei. La un 
moment dat începu să meargă pe lângă clădire, 
urmărind lumina lanternei. 

Nu ajunsese prea departe când a văzut-o. O 
aveau foarte multe case mai vechi din zonele 
rurale. Pe foarte multe drumuri ca acesta. 

O pivniţă pentru provizii de iarnă. Cu acces 
din exterior. 

Chemă mai mulţi agenţi, dintre care unul se 
dovedi a fi Beauvoir, şi-i ceru ofițerului 
însărcinat cu studierea locului crimei să filmeze 
ce se întâmpla, iar expertului criminalist să 
tamponeze cu un pămătuf clanţa şi să verifice 
dacă existau amprente. Apoi îi făcu semn 
agentului Beauvoir, care se apropie şi smuci cu 
putere de uşă. 

Aceasta se deschise atât de uşor, încât 
Beauvoir se rostogoli în spate nimerind peste 
Gamache, care îl strânse zdravân de braţ, 
tinându-l să nu cadă. 

Se uitară la spaţiul din faţa lor. O gaură 
neagră. Această usă fusese deschisă de multe 
ori. Şi recent. 

Gamache intră primul. în spatele lui se făcu 
linişte, în timp ce agenţii îl urmară. Agili. 
Vigilenţi. încordaţi. 

Nimănui nu-i place să intre într-un spaţiu 
închis şi întunecat, cu atât mai puţin poliţiştilor. 

Gamache îşi ţinea instinctiv lanterna departe 
de corp, în timp ce-i plimba lumina pe pereţii 
din jur. Dacă acolo s- ar fi ascuns cineva 
înarmat, ar fi tras spre lumină. Cel mai bine era 
să nu o ţină în faţa pieptului sau a feţei. 


Se vedeau nişte pereţi din blocuri de zgură şi 
o podea de pământ. Tavanul avea grinzi. La 
înălţimea lui, de peste 1,80 metri, Gamache abia 
putea să stea drept. 

în pivniţă era mai rece decât afară. Mirosea a 
murdărie şi a putregai. Ceva îl atinse uşor peste 
faţă şi el îl îndepaărtă rapid cu mâna înainte să-şi 
dea seama că era un cablu. Trase de el şi un bec 
se aprinse, dezvăluind un mic pat lipit de 
peretele din spate. 

Nu mai era nimic altceva acolo. 

Niciun fel de rădăcinoase pentru iarnă. Nici 
borcane cu conserve. Nici lemne stivuite pentru 
sobă. Acest spaţiu era folosit pentru un singur 
lucru. 

Becul suspendat se legăna leneş, luminându- 
le feţele. 

Beauvoir stătea în camera joasă şi 
întunecoasă, simțind cum se strâng pereţii în 
jurul lui. Nu-i plăcuseră niciodată spaţiile 
închise, însă acum îşi dădu seama că il 
cuprindea panica. Nu ştia ce se găsise în 
calculator, dar ştia că acesta era un loc în care 
nu voia să zăbovească. 

Era clar însă că va trebui să o facă. Dădu să 
înainteze, însă Gamache îl opri şi-i arătă spre 
podeaua de pământ. Cum Beauvoir tot nu 
vedea, Gamache  îngenunche şi-şi îndreptă 
lanterna într-acolo. 

Frau trei găuri mici. Urmele lasate de un 
trepied, care probabil fusese orientat spre 
pătuţ. 

— Ştiţi ce-aveţi de făcut, le spuse el ofiţerilor, 
apoi se întoarse spre Beauvoir. Vino cu mine. 

Deşi uşurat că pleca, Beauvoir se simţi şi 
ofensat.  Inspectorul-şef nu părea să aibă 
încredere în el pentru a-l lăsa să ridice probe de 
la faţa locului. 

Şi avea dreptate. 

întorcându-se în casă, Gamache se apropie de 
şeful echipei de criminalişti şi îi ordonă să 
coboare în pivniţă. 

— împachetaţi salteaua şi duceţi-o în dulapul 
cu probe de la sediu. Ai grijă s-o încui înăuntru 
împreună cu restul şi păstrează toate copiile 


cheii. 

— Da, domnule. Toate copiile? Şi comandantul 
secţiei? întrebă acesta. 

— Toate copiile. 

Apoi îi povesti lui Chernin ce găsiseră. 

— Am să caut aparatul de fotografiat, spuse ea. 

Apropiindu-se de camera de zi, Gamache şi 
Beauvoir au putut auzi că televizorul era din 
nou pornit, însă la volum normal. 

Agenta Moel se ridică, însă Gamache îi făcu 
semn să stea jos. Apoi se uită la copii, care se 
întorseseră spre el. Văzându-i expresia, aceştia 
îşi lăsară privirea în jos. 

Ştiau că ştia. 

Gamache se aşeză pe taburetul din faţa 
Fionei şi îi spuse lui Sam: 

— Te rog, vino şi tu aici. 

Băiatul se uită la Jean-Guy, care încuviinţă. 
Sam se duse şi se aşeză lângă sora lui, pe 
canapea. 

Fiona tremura uşor. Agenta Moel o văzu şi, 
conştientă de ce urma, îi aruncă o privire 
inspectorului-şef. 

Era clar că întreba: Chiar e necesar? 

Se părea că da. 

— Trebuie să vă pun câteva întrebări. 

Agenta Moel o luă pe Fiona de mână. Era 
rece ca un sloi. Copiii păreau în stare de şoc, în 
timp ce lumea lor exploda în jur, vărsându-şi 
mâruntaiele şi secretele peste tot. Pentru ca toti 
aceşti străini să le vadă. 

— A fost cineva pe la voi după ce mama voastră 
a dispărut? întrebă Gamache. 

în mod evident, nu era întrebarea la care se 
aşteptaseră. Se _ uitară unul la altul, apoi 
clâtinară din cap. 

— Sunteţi siguri? insistă el, blând. 
— Da. Suntem siguri, răspunse Fiona. 

Gamache aşteptă. La televizor era acum un 
film poliţist. Nişte maşini goneau pe străzile 
oraşului. Se trăgeau focuri de armă. 

— Puteţi să-mi spuneţi. Acum sunteţi în 
siguranţă, zise el în cele din urmă, cu vocea 
aproape o şoaptă. 

il auzi pe Sam pufnind. 


Nu se aplecă înspre ei, aşa cum ar fi făcut cu 
un adult, aşa cum ar fi făcut cu orice alţi copii. 
în schimb, le acordă spaţiu. 

— Am deschis calculatorul mamei voastre. Şi 
am găsit subsolul. Ştiu. Tot. 

Dar se inşela. incă nu ştia tot. 


— N-a venit nimeni, mormăi Fiona, uitându-se 
la bucata de covor dintre adidasii ei. 


Beauvoir, văzând ceea ce se întâmpla, tocmai 
începea să bânuiască la ce anume serveau 
trepiedul, salteaua murdară şi pătuţul din 
pivniţă. însă mintea i se opri la intrarea în acel 
loc întunecat. Refuzând să meargă mai departe. 

— Patron? Desole. 

Agentul Gendron stătea în uşa camerei de zi. 

— EXCusez-mol. 

Gamache se ridică şi il luă deoparte pe 
agentul 1T. 

— Ce este, Pierre? 

— Cineva a încercat să şteargă fişiere de pe 
hard disk. A reuşit cu cele mai multe, dar unele 
imagini, deşi corupte, au rămas. Doar câteva 
cadre, lată o captură de ecran. 

Armând Gamache se uită la fotografie şi 
înţelese că abia acum vedea ce era mai rău. 

Dar tot se înşela. 


într-o anumită privinţă, totuşi, avea dreptate. 
Ştia că nu mai era posibil să-şi separe 
sentimentele de gânduri. 

Văzând expresia de pe chipul şefului, agentul 
Gendron întrebă: 

— îl cunoaşteţi pe acest om, patron? 

Gamache nu-i răspunse. Mâna îi atârna pe 
lângă corp, încă ţinând fotografia, în timp ce el 
privea în depărtare. Aranjând piesele de puzzle. 

Minciunile copiilor. Cărămida. Imaginile din 
calculator. Cutia cea mare din spatele casei. 
Excursioniştii. Faptul că nu fusese găsit nimeni 
care să aibă grijă de copiii lui Clotilde. 

Această fotografie. 

— la tot ce poţi de pe hard disk. Vreau să fie 
trimis totul prin e-mail la sediul Sûreté şi în 
copie pe adresa mea. Apoi  sigilează 
calculatorul. 


— O să-l trimit în camera de probe. 

— Nu. Deocamdată păstrează totul aici. 
Pregăteşte-te să-l iei cu tine în avion când te 
întorci la Montreal. 

— D'accord, patron. 

Ordinul contrazicea ce li se spusese mai 
devreme, înainte de captura de ecran. 

— Bon. Alors, trebuie să existe şi o evidenţă. 
Fie pe hard disk, fie într-o agendă. Nume, 
adrese. Conturi. Date şi ore. Cāutati-o. 
intoarceți casa cu fundul în sus dacă trebuie. 

Deşi Gamache bănuia că n-o vor găsi. 
Probabil a fost primul lucru pe care l-a distrus 
criminalul. Se corectă. Al doilea. Videoclipul a 
fost primul. 

— Cineva a încercat să şteargă sau să distrugă 
cel puţin unul dintre videoclipuri, poate mai 
multe, dar pe celelalte le-a lăsat neatinse, spuse 
Gamache. 

— Se pare că a încercat să le şteargă doar pe- 
ale lui. 

— Da. Vreau să ştiu dacă a încercat să mai 
distrugă şi altele. 

— Da, domnule, spuse Gendron şi plecă. 

împăturind fotografia, Gamache o puse în 
buzunarul jachetei. Se gândi o clipă, apoi 
schimbă două vorbe cu şeful echipei de 
criminalişti care îl privi uluit, dar încuviinţă 
înclinând din cap. 

Pe hol, în timp ce se îndrepta spre camera de 
zi, Gamache o văzu pe Fiona uitându-se spăsită 
în podea, însă fratele ei se uita la el. 

Era o privire pe care inspectorul-şef o mai 
văzuse. Rareori, dar era inconfundabilă. Era 
privirea cuiva care făcuse ceva extraordinar de 
greşit şi care avea să continue să o facă până va 
fi oprit. 

Era privirea cuiva care ştia că nu va fi oprit. 

Era privirea cuiva dezechilibrat. 


Capitolul 7 


— Fiona Arsenault. 

La citirea numelui, o tânără, ceva mai în 
vârstă decât majoritatea celorlalţi absolvenţi, a 
păşit pe scenă pentru a- şi primi diploma. 

Armand şi Reine-Marie radiau de bucurie şi 
aplaudau, în timp ce Jean-Guy filma momentul. 
Videoclipul înfăţişa o tânără înaltă şi zveltă, cu 
părul lung şi blond lăsat pe spate, pâşind cu 
siguranţă pe scenă. 

Arāta ca orice alt student care absolvise 
Ecole Polytechnique în acea zi. Dacă cineva se 
uita mai atent putea observa o diferenţă, şi încă 
una destul de semnificativă. 

în spatele Fionei, pe scenă, se putea vedea că 
doar Nathalie Provost aplauda, deşi nu cu cine 
ştie ce entuziasm, însă nimeni de la facultate nu 
o făcea. Ceilalţi pur şi simplu stăteau. Şi 
priveau. 

Acest lucru putea fi pus pe seama faptului că 
Fiona Arsenault nu frecventase de fapt cursurile 
Ecole Polytechnique şi că i se permisese să-şi ia 
diploma de inginer în această zi doar pentru că 
intervenise Armand Gamache pentru ea. 

El fusese cel care ceruse aprobarea 
consiliului de administraţie, a rectorului, 
preşedintelui şi, cel mai important, a 
supravieţuitorilor şi familiilor victimelor 
atentatului care avusese loc cu multi ani înainte 
ca Fiona să se fi născut. 

l-a fost acordată. Deşi fără tragere de inimă. 
lar Ecole fusese de acord doar pentru că 
familiile şi supraviețuitorii fuseseră de acord. 

Fiona Arsenault a întins mâna pentru a o 
strânge pe cea a rectorului, aşa cum li se 
spusese absolvenţilor să procedeze. A urmat un 
moment de ezitare. Până la urmă, acesta i-a 
strâns-o scurt şi i-a întins diploma făcută sul, iar 
ea şi-a mutat ciucurele de la tocă dintr-o parte 
în alta. Semn că era absolventă de-acum. 

în final, rectorul i-a înmânat cutiuta. Fiona s- 


a uitat lung la ea, după care i-a mulţumit. în 
interiorul ei se afla un simbol care spunea oricui 
cunoştea acest cod că era inginer. 

înainte de a părăsi scena, Fiona s-a uitat în 
public. Căutând. Privirea i s-a oprit asupra 
soţilor Gamache. Le-a zâmbit, dar a trecut mai 
departe. Până l-a găsit pe cel pe care îl căuta de 
fapt. 

Fratele ei, Sam. 

Reine-Marie i-a strâns mâna lui Armând, dar 
nu a spus nimic. 

Ceremonia a continuat, iar la final Nathalie 
Provost s-a apropiat de podium. 

Publicul s-a ridicat în picioare. Aplauzele au 
fost susţinute şi sincere. După ce acestea s-au 
stins, Nathalie a luat cuvântul. A vorbit puţin 
despre ziua fatidică. Şi mai mult despre 
consecinţe. Despre lupta continuă împotriva 
misoginismului. împotriva tuturor crimelor 
motivate de ură. Despre lupta pentru controlul 
armelor de foc. 

însă cel mai mult Nathalie Provost a vorbit 
despre speranţă. Despre perseverenţă. Despre 
schimbare. 

Curaj şi viitor. 

După care a ridicat buchetul de trandafiri 
albi şi a rostit numele tinerelor ucise în acea zi 
din 1989. în aulā s-au auzit suspine răzlețe. Ca 
şi când s-ar fi deschis nişte mici ecluze. 

Apoi Nathalie Provost a anunţat un alt nume. 
O tânără pe care a descris-o ca fiind viitorul. Un 
motiv de speranţă, de optimism. Studenta la 
inginerie care fusese distinsă în acel an cu 
bursa Ordinul Trandafirului Alb, pentru merite 
deosebite la învăţătură. 


Acum e-acum, acum e-acum, acum e-acum. 
Drace! 

în culise, Harriet simţea că li amorţesc 

mâinile, că i se. ; ; 

înmoaie picioarele. Că îşi părăseşte propriul 
corp şi că o să leşine. Un val de panică o 
cuprinse. Orbind-o. Se uită în spatele ei, în 
întuneric, cãutând ieşirea. 

Fugi! Fugi! leşi de-aici! 


Se lupta să respire. Inima îi bubuia, se 
înroşise la faţă. 

Apoi îşi auzi numele. Auzi aplauzele. îi venea 
să ţipe, să tipe. Să fugă. Fugi! 

Madame Provost se uita spre culise la ea. 

Harriet inspiră o dată adânc. Şi apoi încă o 
dată. 


Reine-Marie se uită la Myrna. Avea o figură 
alertă şi privea insistent spre partea laterală a 
scenei. Şi alţii începuseră să o facă. Se auzea un 
murmur uşor. 

Myrna dădu să se ridice, apoi se aşeză la loc. 

Harriet închise ochii, inspiră adânc, apoi îşi 
luă inima- n dinţi şi intră pe scenă. 

Auzea un zgomot care probabil erau aplauze, 
dar care în urechile ei suna ca un atac armat. 
Luminile erau orbitoare. Se concentră asupra 
lui Madame Provost, care o privea lung, apoi se 
îndreptă către ea. 

Cu gest protector, Nathalie o cuprinse pe 
Harriet cu braţul pe după talie şi-i şopti: 

— Ca va bien aller. 


Myrna plângea. Cu lacrimi mari de bucurie. 

Nu pentru bursă, ci pentru că Harriet era pe 
scenă. Reuşise până aici. Reuşise până acum. 

Numai ea ştia cât de aproape fusese Harriet 
să refuze bursa de studiu. Din cauză că nu 
putea face faţă acestui moment. 

Dar iat-o aici, înfruntându-l. 

Myrna se ridică în picioare, urmată de 
Armand, Reine- Marie şi Jean-Guy. Clara, 
Olivier şi Gabri. Şi apoi de restul sălii. 

Ruth Zardo nu era prezentă. Râămăsese 
acasă, spunând că cineva trebuia să aibă grijă 
de sat. Ei se aşteptau să-i dea foc. Totuşi, 
merita. 

Myrna se şterse cu mâneca la ochi să o poată 
vedea mai bine pe fata pe care o ajutase să 
crească. Care stătea la ea săptămâni întregi în 
fiecare vară. 

Când venise prima dată în vizită, Myrna abia 
reuşise s- o facă să iasă din casă. Şi acum, iat-o. 

Harriet primi buchetul, se întoarse să 
înfrunte ovaţiile publicului ridicat în picioare şi 


se gândi că era o impostoare. Bursa fusese 
creată în onoarea tinerelor care au îndrăznit şi 
care au murit pentru asta. Ea nu era nici pe 
departe ca ele. Aproape că aparţinea altei 
specii. 

îi mulţumi lui Madame Provost, apoi făcu 
stânga împrejur şi ieşi de pe scenă cu un mers 
rigid, fără să spună o vorbă. 

Harriet Landers se gândi că, dacă ea era 
viitorul, erau cu totii terminaţi. 


— Se întoarce cu noi. Nu-i aşa? Am pregătit 
totul pentru petrecere, spuse Clara la recepţia 
de după festivitate. 

— Pentru câteva zile, da, confirmă Myrna. 

Billy Williams, care îşi luase o zi liberă de la 
împrăş- tierea compostului pentru a fi prezent 
acolo, o ţinea de mână. 

— Oare poate să păstreze roba? Crezi că ar fi 
de acord să i-o cumpăr eu? întrebă Gabri. 

— De ce naiba ai vrea să..., începu partenerul 
său, Olivier, apoi se opri. 

Nu voia să afle răspunsul. 

Armând şi Reine-Marie erau în celălalt capăt 
al sălii, unde discutau cu rectorul. Apoi, văzând 
că Fiona Arsenault stătea singură, s-au scuzat şi 
s-au îndreptat câtre ea. 

Jean-Guy plecase cu câteva minute mai 
devreme, dar nu înainte de a-l asigura pe 
Armând că Sam Arsenault părăsise clădirea 
imediat după încheierea ceremoniei. 

— L-am condus la plecare. Am impresia că el 
vrea şi mai puţin decât tine să vă întâlniți. 

Armând ştia că nu era aşa, dar nu a insistat. 

— Merci. Ai vorbit cu el? 

— Puțin. N-o să se întoarcă. 

Gamache a încuviinţat. Nici nu voia şi nici n- 
avea nevoie să afle mai mult. Adevărul era că îl 
supraveghease îndeaproape pe Sam şi era mult 
mai informat decât Jean- Guy în legătură cu 
mişcările lui, cu viaţa lui. Se aşteptase ca el să 
fie acolo în acea zi şi a fost. 

Ceea ce nu se aşteptase Armând fusese să 
simtă acel frison, acea împunsătură de 
anxietate când privirile li se întâlniseră. Acum 


renunţă să se mai gândească la tânăr şi îşi 
îndreptă atenţia spre sora lui. 

Reine-Marie o îmbrăţişă pe Fiona, în timp ce 
Armând se dădu înapoi s-o privească. Zâmbind. 

Nu i-ar fi trecut niciodată prin minte, 
niciodată n-ar fi ghicit în acea zi rece de 
noiembrie din urmă cu atâţia ani, în acea casă a 
groazei, că aşa ceva s-ar putea întâmpla 
vreodată. Şi reflectă din nou asupra nebuniei de 
a face supoziţii. 

— Merci, Monsieur Gamache, spuse Fiona, 
privind în jos spre sulul de hârtie şi cutiuţa din 
mâinile ei. Ştiu că astea ti se datorează tie. 

r 


Se întoarse spre Reine-Marie şi adăugă: 

— Amândurora. 

— Munca a fost a ta. Sunt mândru de tine, 
spuse Armând privind-o drept în ochi. 

Şi era. Nu mulţi îşi puteau schimba viaţa în 
bine. După ceea ce se întâmplase. 

— Vii în Three Pines cu noi, nu-i aşa? [i-am 
pregătit camera, îi spuse Reine-Marie. 

— Abia aştept, răspunse Fiona. 

Se uită la cutiuţă, apoi i-o întinse lui Armând. 

— Eşti amabil? 

Armând zâmbi larg şi, fără un cuvânt, 
deschise cutia şi scoase inelul subţire de fier. 
Era simplu, fără ornamente, cu excepţia 
urmelor unde fusese bătut cu ciocanul pentru a 
fi prelucrat. Nu era un inel pe care să-l alegi de 
la un bijutier. Acesta nu putea fi cumpărat, 
trebuia câştigat. 

il strecură pe degetul mic de la mâna dreaptă 
a Fionei. Ea îl privi, clătinând uşor din cap. 

— N-aş fi visat vreodată... 

— Bonjour. 

Armând se crispă şi zâmbetul îi îngheţă pe 
buze. 

— Sam! Mulţumesc că ai venit, strigă Fiona şi 
se strecură printre soţii Gamache pentru a-şi 
îmbrăţişa fratele. 

— Glumeşti? Să ratez momentul? în niciun caz. 
Sunt foarte mândru de tine. Prima persoană din 
familia noastră care ajunge la facultate şi o şi 
termină. E clar că eşti deşteaptă. 

— lar tu eşti frumos de la natură, spuse ea 


râzând. 

Era o glumă obişnuită între cei doi fraţi. 
Totuşi, privindu-i, Reine-Marie recunoscu că era 
adevărat. Până atunci îl mai întâlnise o singură 
dată pe tânăr şi îl plăcuse. Băânuia că 
majoritatea oamenilor îl plăceau. 

Mai puţin soţul ei. El trecea cu mult dincolo 
de antipatie, într-un teritoriu în care rar îl 
văzuse. îl întrebase odată despre asta, despre 
Sam Arsenault, însă el doar se încruntase, 
ridicase din umeri şi-i spusese că nu poate 
explica. 

Ea s-a gândit că de fapt nu voia să explice. 

Asa că nu a insistat. Nu conta. Tânărul nu 
avea un loc în viaţa lor. Spre deosebire de sora 
lui. 

Sam o îmbrăţişă din nou pe Fiona, ţinând-o 
strâns. 

— Mi-a fost dor de tine. Mi-a fost dor să te 
îimbrăţişez. 

Apoi se întoarse spre ceilalţi doi. 

— Madame Gamache. Domnule inspector-şef. 
— Sam. 

Nu se punea problema unei strângeri de 
mână. 

Armând îl privi pe tânăr în ochi. Deşi îl ţinuse 
sub observaţie, nu-l mai văzuse pe Sam 
Arsenault de ani buni. Băiatul devenise un 
bărbat în toată firea. Era înalt. 

Aproape la fel de înalt ca Armând. Se împlinise, 
era în formă. 

Dar ochii nu i se schimbaseră. Erau 
remarcabili. Limpezi, strălucitori, de un verde- 
albăstrui. Străâluceau de inteligenţă, căldură şi 
bună dispoziţie. 

Numai că Armând ştia că dacă îi privea 
suficient de mult, dacă se uita cu atenţie, până 
la urmă le vedea. Punctele de pe irişi. Punctele 
întunecate în care se ascundea adevăratul 
Samuel Arsenault. 

însă ceea ce Armând recunoştea întotdeauna 
era intangibil, invizibil. Dacă ar fi fost legat la 
ochi şi Sam Arsenault ar fi intrat în cameră, ar fi 
ştiut. 

— Excusez-moi, spuse el punând capăt 


contactului vizual. 
Dădu să plece împreună cu Reine-Marie, 
când Sam strigă după ei. 
— Ne vedem acolo. 
Armând se opri, ezită, apoi se întoarse spre 
el. 
— Unde? 
— Nu v-a spus Fiona? Vin şi eu în Three Pines. 
Am făcut o rezervare la pensiune. Va fi 
distractiv, spuse el şi-i zâmbi lui Gamache. 


— Eşti bine? îl întrebă Nathalie Provost câteva 
minute mai târziu. Pari tensionat. 

Armând avea un zâmbet crispat. 

— Tocmai veneam să te întreb cum te simţi. A 
fost o ceremonie frumoasă. Dar emoţionantă, 
ştiu, spuse el, deturnând întrebarea. 

— Oui. Asa este întotdeauna. într-un sens bun. 

— îţi mulţumesc pentru ce ai făcut pentru 
Fiona. Ştiu că asta a adăugat şi mai mult stres. 

Nathalie nu-i răspunse. Ochii îi erau fixaţi pe 
tânărul care stătea cu Fiona Arsenault. Nu era 
singura care il privea. Aproape toate 
absolventele, surorile lor, mamele lor şi mai 
mulţi bărbaţi îi aruncaseră cel puţin o privire. 
Unele se zgâiau de-a dreptul. 

— Cine e? întrebă Nathalie. 

— Fratele ei. Sam, răspunse Reine-Marie. 

Nathalie clătină din cap, studiindu-l. 

— Atrăgător. 

Cu toate că numai atrasă de el nu părea. 
Avea sprâncenele  încruntate. Şi făcuse o 
jumătate de pas înapoi. 

Și ea simte, se gândi Armând. Se întrebă 
dacă cei care văzuseră moartea cu ochii 
recunoşteau luntraşul. 

— Mătuşă Myrna, cine e tânărul acela? 

Harriet stătea cu spatele lipit de perete, sub 
semnul roşu-aprins pe care scria Sortie şi lângă 
uşă. Cât mai aproape de ieşire. Se uita fără 
înconjur la cel mai frumos tânăr pe care il 
văzuse vreodată. Părul lui şaten strălucitor, de 
fapt castaniu cu reflexe mai deschise la culoare, 
era puţin mai lung decât se purta, deşi, 


indiferent cum ar fi ales să-l poarte, ar fi fost la 
modă. 

Fra îmbrăcat casual, însă potrivit pentru 
această ocazie, iar hainele îi veneau bine. 

Dar până şi un sac de gunoi ar fi venit bine 
pe el. Totuşi, îşi zise Harriet, era păcat să 
acoperi un asemenea trup. Pentru o clipă îşi 
imagină... 

Observase că tânărul se uitase la mătuşa ei şi 

înclinase ; , 
uşor din cap. Era clar că o cunoştea. Aşa că 
probabil şi ea îl cunoştea. 

— îl cheamă Sam Arsenault, răspunse Myrna. 

Harriet o apucă de mână şi porni în direcţia 
lui. 

— Hai, vino să mă prezinţi. 

Mătuşa Myrna însă nu se urni, aşa că după 
câteva încercări Harriet îşi dădu seama că era 
inutil. 

— De ce nu? 

— Nu avem timp. Trebuie să ne întoarcem în 
sat înainte ca Ruth să golească prăvălia. Deja a 
furat vreo şase cărţi săptămâna asta. 

Se vedea de la o poştă că era doar un 
pretext. Că, dintr- un motiv sau altul, mătuşa ei 
nu voia să se apropie de bărbat. 

Harriet ar fi protestat, însă atenţia i-a fost 
deturnată când a venit vorba de bătrâna poetă. 
îi evoca atât de multe imagini, atât de multe 
sentimente. 

Atâtea seri de vară petrecute pe veranda 
şubredă a casei dărăpânate, în timp ce Ruth 
stătea în balansoar, cu bastonul pe genunchi. 
într-o altă epocă ar fi avut o puşcă, se gândea 
Harriet. Şi o pipă dintr-un cocean de porumb. 

Roşa, rața nebună, sărea şi se aşeza în poală 
la Harriet. Epuizată după o zi de terorizat 
sătenii. 

Fuck, fuck, fuck-, mormâia una dintre ele, 
deşi nu întotdeauna era clar cine. 

Lui Harriet îi plăcea să o asculte pe bătrâna 
poetă cu rața în timp ce îşi sorbea limonada şi 
privea cum se oprea viaţa din Three Pines 
pentru odihnă. Dincolo de parcul comunal era o 
lumină la ferestrele cu biforă ale bistroului. Iar 


deasupra librăriei, o altă lumină la mansarda în 
care locuia mătuşa ei. 

în serile acelea de vară, Ruth vorbea adesea 
despre istoria satului. O parte dintre lucrurile 
pe care le spunea se bazau pe documente, însă 
multe fuseseră transmise pe cale orală. Unele 
poveşti aveau o aură de mit. 

Acolo trăiseră oameni cu mult înainte să fie 
plantați uriaşii pini. înainte ca Champlain” să 
„ descopere” teritoriul. 

— Ce a descoperit el a fost că aici existau deja 
oameni. Sigur, Abenaki şi Iroquois ar fi trebuit 
să-i  maăcelărească. O oportunitate ratată, 
spunea Ruth. 

Harriet răsese, dar apoi observase că de fapt 
Ruth nu glumea. 

De cele mai multe ori însă, Ruth era cea care 
o asculta pe Harriet vorbind despre visurile ei, 
despre percepțiile ei. Despre demonii ei. 

„O poezie începe ca un nod în gât”, îi spusese 
Ruth într-o seară, când îi priveau pe Monsieur şi 
Madame Gamache plimbându-se de mână în 
timp ce câinele lor, Henri, se juca în parcul 
comunal. 

Harriet înţelegea. Ea se trezea în fiecare zi 
cu un nod în gât. Uneori îl simţea mai degrabă 
ca un os. 

Mai puţin când era acolo, în micul sat liniştit. 

— Bine. Să mergem, îi spuse ea acum mătuşii 
Myrna. 

Porniră spre uşă, însă Harriet ezită şi privi 
înapoi. 

— Trebuie să-i mulţumesc lui Madame Provost. 

Se opri, sperând că mătuşa Myrna îi va spune 
că nu era nevoie. 

— Te aştept, îi spuse Myrna şi îşi privi nepoata 
care, încă ţinând în braţe buchetul de trandafiri, 
se plimba prin sală vorbind cu străinii, în ciuda 
osului din gât. 

Dar ochii Myrnei continuau să se întoarcă 
spre tânărul cel frumos. De fiecare dată când îl 
privea, îl surprindea uitându-se la ea. 

— Te simţi bine? o întrebă Billy luând-o de 
mână. 

Myrna zâmbi. Nu putea să explice niciodată 


de ce, dar când se uita la acest bărbat cărunt, în 
costumul lui prost croit, cu faţa nebărbierită şi 
părul zburlit, care nu era nici pe departe un 
intelectual, se simţea în siguranţă, mulţumită şi 
liniştită. | 

Era fericită şi înainte de a-l întâlni. Dar acum 
era şi mai fericită. 
— Da. 

însă asta n-a durat mult. Armând şi Reine- 
Marie li s-au alăturat câteva clipe mai târziu. 
— Vine şi el în Three Pines, spuse Armând în 
şoaptă. 

Nu era nevoie să spună cine. 


— Hardye? 

— Oui, patron, spuse agenta Moel apropiindu- 
se de inspectorul-şef pe hol. 

— Eu mă duc la postul local de poliţie. 
Inspectorul Chernin vine cu mine. Tu rămâi 
responsabilă aici, o instrui el aruncând o privire 
în camera de zi, spre fraţii Arsenault. Cum se 
simt? 

Ea reflectă puţin. 

—  Amorţiţi. Deconectaţi. Sper să-i împiedic să 
se disocieze complet. E un echilibru. Cred că în 
acest moment au nevoie să ştie că sunt în 
siguranţă. îţi poţi imagina? Abuzul este şi-aşa 
traumatizant, dar s-o ai ca proxenet pe propria 
mamă? Şi acum să ţi se spună că e moartă? 

Armând încuviinţă. în fiecare zi se confrunta 
cu inimaginabilul. Dar de data era mai râu 
decât în multe alte cazuri. 

— Cel puţin se au unul pe altul. 

— Oui, 

Se uită la agenta Moel. 

— Ce este? 

— Există o legătură puternică între ei, aproape 
nefirească. 

— Nefireascăâ? 

— Nu în sensul acela, cred. E un fel de fuziune. 
Am mai văzut-o la copiii profund traumatizaţi. 
Se pierd în altcineva. Se ascund acolo până 
când se pot vindeca. 

— Este reciprocă treaba? întrebă Gamache şi o 
văzu zâmbind. 


— Asta e o intrebare interesantă. De ce 
întrebi? 

— Mi se pare că... 

Ea încuviinţă. 

— Băiatul. 

— Da. 

— Dacă ceea ce crezi că s-a întâmplat cu ei 
chiar s-a întâmplat... 

— S-a întâmplat. Există înregistrări video, 
spuse Gamache. 

— Doamne Dumnezeule, murmură ea. Atunci, 
fiind cel mai mic, el ar fi cel mai afectat. 
Personalitatea lui s-a închis ermetic. Şi amândoi 
ştim ce se întâmplă cu lucrurile lăsate prea mult 
timp în întuneric. Şi totuşi..., continuă ea 
gândindu-se din nou la amândoi. El este cel care 
a plâns. Fata încă nu. 

Amândoi ştiau că era un semn rău. Un 


semnal de avertizare. 

- loc de cuvinte bazat pe asemănarea dintre interjecţia quack! = mac! 
şi fuck = futu-i (N.t.). 

- Samuel de Champlain (1567-1635) a fost navigator, explorator, 
cartograf şi geograf francez, întemeietorul oraşului Quebec (W.t.). 


Capitolul 8 


Inspectorul-şef Gamache trânti fotografia pe 
birou. Lovitura fusese atât de puternică, încât 
sunetul trecu dincolo de cei patru pereţi şi 
ajunse până în spaţiul comun de lucru al 
sediului Sûreté. 

Unul dintre agenţi băgă capul pe uşă. 

— Câpitane? 

Linda Chernin trânti uşa lovind-o cu 
bocancul. Agenţii care lucrau în camera 
exterioară puteau să vadă în continuare prin 
geam în biroul comandantului secţiei, însă nu 
puteau auzi. Doar dacă ridicau vocea şi se părea 
că aşa va fi. 

Căpitanul Dagenais se uită la captura de 
ecran şi se albi Ia fată. 


— Predă-mi arma. Eşti arestat, spuse Gamache 
şi întinse mâna. 

Dagenais ridică privirea şi se uită în ochii 
inspec- torului-şef. Apoi se uită în spatele lui 
Gamache, la cei doi ofiţeri care stăteau de o 
parte şi de alta, puţin mai spate. 

Adjunctul lui Gamache, o femeie, ţinea mâna 
pe pistol, deşi acesta încă era în tocul de Ia 
sold. Celălalt, nenorocitul de Beauvoir, avea şi 
el jacheta deschisă, pregătit dacă era cazul. 

Şi din expresia lui Beauvoir se vedea că 
spera să fie cazul. 

Mintea lui Dagenais lucra cu febrilitate. Se 
uită prin geam la agenţii săi, acum cu toţii în 
picioare. Privind înăuntru. Vigilenţi. Pregătiţi. 
Multă vreme îl iritase prezenţa acelui geam şi 
lipsa de intimitate. Acum ar putea să-i salveze 
fundul. 

Dagenais făcu un calcul rapid. Erau şase. 
Bine înarmaţi. Şapte, dacă se punea şi pe el Ia 
socoteală. Trei, oamenii lui Gamache, inclusiv 
inspectorul-şef, care nu era înarmat. 

— Pe ce motiv? 
— Dă-mi arma, insistă Gamache. 


Dagenais ezită, apoi o scoase din toc. Chernin 
se mişcă, dar Gamache îi făcu semn să stea pe 
loc. 


Gamache nu-i spusese lui Beauvoir despre ce 
era vorba. lăcuse tot drumul spre secţie, deşi 
schimbase câteva cuvinte cu Chernin. Ordine. 

Acum Beauvoir înţelese de ce erau atât de 


Ă tăcuti. Atât , 
de incordați. 


Fotografia de pe biroul căpitanului îl arăta pe 
Sa antul secţiei evident dezbrăcat. in mod 
clar, ; 


aproape de punctul culminant al unui act 
sexual. Un act sexual întreţinut în acea pivniţă 
întunecată şi murdară. întreţinut cu... 

Jean-Guy simţi că-i vine să vomite. 

Cum putea cineva sa...? 

Privirea i se mută de la fotografie Ia pistolul 
lui Dagenais. încă în mâna lui. Nu chiar 
îndreptat spre Gamache, dar aproape. 

Beauvoir îl simţea pe al său rece sub mână, 
dar încă în toc. 

De ce nu-i lăsa Gamache să le scoată? Pentru 
că, realiză brusc Beauvoir, Gamache nu-l 
cunoştea pe căpitan aşa cum îl cunoştea el. 
Omul era un tiran, care conducea acest post de 
poliţie izolat ca şi cum ar fi fost propria armată 
personală. El era cel care poruncea şi cerea 
loialitate absolută. Pe care Beauvoir refuzase să 
i-o ofere. 

De aceea îl izolase la subsol, de parcă ar fi 
fost un ciumat. Nu pentru că era un ofiţer 
Surete prost, ci pentru că era unul bun. 

Deşi nu se întorsese să se uite, Jean-Guy 
simţea prezenţa celorlalţi agenţi din camera 
exterioară. Care aşteptau un semnal de la 
Dagenais. 

Beauvoir le cunoştea loialitatea. Gamache, 
nu. 

Agentul Beauvoir ştia că asta nu avea să se 
termine bine. 


— Pune-l jos, îi ceru Gamache, iar Dagenais 
puse încet Glockul pe birou. 
Gamache îl ridică, dar în loc să-l ţină 


îndreptat spre căpitan sau să şi-l pună la brâu, 
îi scoase încărcătorul şi îl puse Ia loc pe birou. 

— Mai are unul. în sertarul din dreapta, spuse 
Beauvoir. 

Dagenais îi aruncă o privire încărcată de 
atâta ură, încât, dacă ar fi fost o armă, Beauvoir 
ar fi fost mort. 

— Ridică-te şi îndepărtează-te de birou, spuse 
Gamache. 

Când Dagenais se supuse, inspectorul-şef 
deschise sertarul, care nici măcar nu era 
încuiat, şi-l găsi. Un Sig Sauer. O armă ilegală 
acum, datorită Nathaliei Provost şi a altora. 
Aceasta fusese confiscată, fără îndoială, în 
timpul unei acţiuni antidrog. 

Din nou, Gamache îi scoase gloanţele şi puse 
arma la loc. 

— Tine mâinile Ia vedere. 


Gamache se apropie de Dagenais şi, pentru o 
clipă, Chernin şi Beauvoir crezură că 
inspectorul-şef avea de gând să-l ia la bătaie. 
Nici unul dintre ei n-ar fi ridicat mâna să-l 
oprească. 

însă Gamache îl împinse în jos ca să se aşeze, 
cu toate că simpla atingere a acestui om îl 
dezgusta în mod vizibil. Apoi se trase înapoi. 

— Alexandre Dagenais, eşti arestat pentru 
agresiuni sexuale asupra a cel puţin unui minor. 
Pentru... 

— Poate vrei să te uiţi în spatele tău, Monsieur 
Gamache, spuse Dagenais pe un ton amuzat. 

Beauvoir simţi că-i stă inima. Ştia ce va 

vedea. Totuşi ;, i 
îndrăznise să spere... 

Se întoarse. Chernin se întoarse şi ea. 
Gamache, nu. EI continua să se uite la 
Dagenais. încet, căpitanului îi pieri zâmbetul de 
pe buze. 

— Eşti arestat, repetă Gamache şi scoase 
cătuşele, întoarce-te. 

Cum Dagenais nu se întoarse, Gamache îl 
înşfăcă şi cu o mişcare exersată îl răsuci, 
împingându-i faţa în perete şi trăgându-i mâinile 
la spate. în timpul ăsta, Gamache îi mârâi ceva 
la ureche. 


Odată încătuşat, Gamache îl împinse înapoi în 
scaun. Abia atunci, după ce işi trecu mâna 
fermă prin părul răvăşit,  inspectorul-şef 
Gamache se întoarse şi se uită prin fereastra 
mare în camera exterioară. 

Văzu exact ce se aştepta să vadă. Şase agenţi 
Surete cu armele scoase. Gata de atac. 

— Ce mama dracului? şopti Chernin. 

îşi îndreptă arma spre Beauvoir, aşteptându- 
se ca, din moment ce şi el făcea parte din acea 
echipă, să-l vadă cu arma aţintită spre ea. Abia 
atunci înţelese Beauvoir de ce nu fusese 
avertizat în legătură cu toate astea. Gamache 
nu ştia de partea cui era. 

işi scosese, într-adevăr, arma, însă aceasta 
era îndreptată spre geam şi spre colegii săi. 
Foştii săi colegi, acum. Loialitatea lui, poate cu 
un preţ imens pentru el, era clară şi declarată. 

Beauvoir, încercând să nu tremure, îşi aruncă 
privirea spre Şef. 

Ce facem? Ce facem ?? 

Se aşteptase să-l vadă înarmat cu Glockul lui 
Dagenais, aţintit spre agenţii din biroul exterior. 
Dar nu era. 

Inspectorul-şef stătea nemişcat şi se uita. 

Am belit-o. se gândi Beauvoir. Suntem morți. 
Omul a paralizat. Oh, fir-ar al dracului, fir-ar 
al... 

Gamache făcu un pas înainte. Departe de a fi 
paralizat, mintea îi lucra cu repeziciune. 
Evaluând, analizând opţiunile. 

Trăgând o concluzie. 

— Nu coborâţi armele, orice s-ar întâmpla, le 
spuse el încet lui Chernin şi Beauvoir, astfel 
încât Dagenais să nu audă. 

— Patron? spuse ea, fara să-şi ia ochii de la 
agenţii din biroul exterior. 

— Aveţi încredere în mine. 

— Oul. 

Chernin îşi ajustă poziţia, pregătindu-se 
pentru ceea ce părea inevitabil, cel puţin pentru 
ea, dacă nu şi pentru Sefu'. 

Gamache se întoarse câtre agentul Beauvoir 
şi zâmbi. 

— Prima ta zi de muncă şi uite ce se întâmplă. 


O clipă, Beauvoir se uită Ia el confuz. Lucra 
ca ofiţer Surete în acest sediu de luni întregi. 
Dar apoi înţelese. 

Acest sediu nu era Surete. Munca lui Ia 
Surete începuse în momentul în care îl urmase 
pe inspectorul-şef Gamache afară din subsol. 

Acela a fost începutul, iar acesta era 
sfârşitul. Toate într-o singură zi. Tânărul Jean- 
Guy Beauvoir nu avea nicio îndoială în legătură 
cu ceea ce urma să se întâmple. 

— Acum, mai mult ca niciodată, e momentul să 
respecţi ordinele, agent Beauvoir. Ai înţeles? 

Beauvoir incuviinţă. 

— Ai înţeles? repetă Gamache pe un ton ferm 
şi autoritar. 

— Da, domnule. 

— Bine. 

Coborând din nou vocea, le  şopti 
amândurora: 

— Să nu trageţi, orice s-ar întâmpla, decât 
dacă trag ei primii. Şi atunci, arătaţi-le tot ce 
puteţi. 

— Şi tu? întrebă Beauvoir. 

— Cred că până atunci veţi fi pe cont propriu. 
Cu scuzele mele profunde. în orice caz, există 
ceva care s-ar putea să ne ajute, spuse 
Gamache şi se uită în spate. 

Se apropie de Dagenais şi îl încâtuşă de 
scaun. Apoi îl împinse cu tot cu acesta în faţa lui 
Chernin şi a lui Beauvoir. în linia directă a 
focului. 

— Oh, la dracu', mârâi Dagenais. 

— Aşa e mai bine, spuse Gamache zâmbind, 
deşi în ochii lui nu se vedea niciun strop de 
amuzament. 

— Aşteaptă. 

Pentru prima oară, în vocea Iui Dagenais se 
simțea disperare. 

— Ştiu cine a ucis-o pe Clotilde. Dă-mi drumul 
şi îţi spun, apoi voi dispărea. Toată lumea 
câştigă. Toată lumea scapă cu viață. 

Fă-o, se gândi Beauvoir. Vedea, în sfârşit, o 
rază de lumină între el şi catastrofă. 

— Ştiu cine a ucis-o pe Clotilde, spuse 
Gamache, uitându-se la Dagenais. 


— Şi crezi c-am fost eu? Dacă aş fi făcut-o, m- 
aş fi asigurat că nu va fi găsită niciodată. 

— Te-ai dus la ea acasă după ce a dispărut. De 
aceea n-ai trimis pe nimeni să aibă grijă de 
copii. Aveai nevoie să fii singur, ca să faci ce 
aveai de făcut, l-ai ameninţat, ca nu care cumva 
să spună ceva. După care le-ai dat copiilor un 
televizor nou imens. Abuzator cum scrie la 
carte. Ameninţă, apoi recompensează. Ei au 
susţinut că nu i-a vizitat nimeni, dar se vedea 
clar că era o minciună. Cineva fusese. Nu am 
găsit amprente pe tastatură, fişierele au fost 
distruse şi, deşi copiii au spus că televizorul 
este vechi, am găsit cutia de la ambalaj în 
curtea din spate. A sosit după ce a dispărut 
Clotilde. 

Beauvoir privea drept înainte, cu ochii aţintiţi 
asupra agenţilor. Ştia că Gamache tocmai 
minţise. Da, găsiseră ambalajul, dar pe el nu 
scria data livrării. 

— Ai şters ce-ai putut de pe hard disk, deşi... 
Gamache se uită la fotografia bărbatului gol. 
— ... nu suficient bine. Şi i-ai găsit agenda în 

care păstra evidenta. Ai distrus-o? 

Se uită la Dagenais, reflectând. 

— Nu. Ai fost selectiv în privinţa videoclipurilor 
pe care le-ai şters. Sau le-ai copiat? Asta ai 
făcut, nu-i aşa? Ai copiat videoclipurile 
incriminatoare pe care le făcuse Clotilde şi ai 
păstrat agenda ei pentru a-i şantaja pe ceilalţi. 
— Astea sunt simple supoziţii. 

— Adevărat, recunoscu Gamache. Dar vom găsi 
dovezile. 

— Va trebui să plecaţi ca să faceţi asta şi nu 
aveţi cum să iesiti de-aici. 

— Vom vedea, spuse Gamache. 

Se îndepărtă de Dagenais, făcu un semn din 
cap spre inspectorul Chernin, apoi îi spuse cu 
glas scăzut lui Beauvoir: 

— Te descurci bine. 

Jean-Guy Beauvoir se simţi liniştit. Facu un 
semn scurt din cap către Sefu', apoi îl privi 
uluit. Doar nu avea de gând să... 

Dar Gamache chiar asta făcea. 

Deschise uşa şi ieşi din birou. Cu un 


zăngănit, agenţii lui Dagenais se întoarseră spre 
el. Cu armele aţintite. Gata să tragă. 

Deşi chipul îi era calm, inima lui Gamache 
bătea ca un ciocan. Asta, îi spusese mintea lui 
disperată, era singura speranţă pe care o mai 
aveau. Totuşi... 

îşi deschise larg braţele pentru a arăta că nu 
ascundea nimic. 

Următoarele secunde erau cele mai 
periculoase. Era de- ajuns ca un singur agent să 
intre în panică, pentru ca totul să se transforme 
într-o baie de sânge. Şi nu doar el ar zăcea 
mort, ci şi Chernin, Beauvoir, Dagenais şi cel 
puţin o parte dintre aceşti agenţi. 

lar cei doi excursionişti, care aşteptau într-o 
sală de interogatorii, ar trebui să fie şi ei ucişi. 
Agenţii nu-i puteau lăsa să plece. Nu după acest 
măcel. 

işi aleseseră o zi cum nu se poate mai proastă 
pentru o plimbare într-o pădure bătrână. 

Secundele treceau. Cinci. Şase. Agenţii erau 
agitaţi, holbându-se la el şi unul la altul. 
Nestiind ce să facă. 

Opt. 

Dintre toate lucrurile la care se aşteptaseră, 
acesta nu era pe listă. 

Se  scurseră zece secunde înainte ca 
Gamache să vorbească. 

— Predaţi-vă armele. Puneţi-vă  legitimaţiile 
Surete pe birourile voastre. S-a terminat. 

Vorbea cu autoritate. Cu o voce gravă, 
liniştită şi calmă. Ca şi când se aştepta ca ei 
chiar s-o facă. 

— Du-te dracu'! strigă agentul cel mai mare în 
grad. 

Se apropie şi mai mult de Gamache, 
ridicându-şi arma. 

Oh, Reine-Marie, imi pare atât de râu... 

Beauvoir o auzi pe Chernin inspirând şi o 
văzu încordată. Pregătindu-se... 

Oh Doamne, oh Doamne, oh Doamne, se ruga 
Jean-Guy. 

Gamache nu tresări şi nu se îndepărtă de 
arma care practic îi atingea fruntea. Se 
aşteptase să fie deja mort, aşa că orice ezitare 


din partea ucigaşilor lui era un bonus. 

— Dă-i drumul lui Dagenais, strigă agentul, cu 
faţa atât de aproape de Gamache încât acesta 
simţi pe faţă un strop de salivă. 

— Şi pe urmă? Ne lăsaţi să plecăm? Plecăm cu 
toţii şi ne prefacem că nu s-a întâmplat nimic? îl 
întrebă  Gamache, de parcă ar fi avut o 
conversaţie rezonabilă, un dezacord civilizat. 

Trebuia să detensioneze puţin atmosfera. Ca 
să facă asta, trebuia să pară ceea ce nu era. 
Adică perfect calm. 

Jumătate dintre agenţii din cameră erau 
pregătiţi să tragă. Chiar își doreau să o facă, se 
gândi el. Poate că erau nevoiti. Şi dintr-odată 
inţelese de ce. 


Alexandre Dagenais nu era singurul care 
vizitase familia Arsenault. 

Asta era o problemă. O complicaţie în plus. 

Mintea lui Gamache lucra cu febrilitate. Cum 
să iasă din încurcătură? 

Deşi era adevărat că trei dintre agenţii 
înarmaţi păreau pregătiţi să-şi omoare colegii 
ofiţeri ai Surete, ceilalţi trei păreau mai puţin 
implicaţi. Mai temători. 

Era clar că nu pentru asta se înrolaseră. Să 
brutalizeze populaţia. Să fure droguri şi arme. 
Asta da. Mai ales că aşa ceva era încurajat, 
recompensat, chiar organizat de conducere. 

Dar asta? Să ucidă nu doar alţi agenţi, ci şi pe 
unul dintre cei mai înalti ofiţeri din Sûreté? Asta 
era altceva. 


Gamache ştia că nu putea apela la ei. Erau 
nişte laşi care se aplecau mereu în faţa celui 
care deţinea controlul. Şi acela nu era el. 

— Alexandre Dagenais este arestat. 

Gamache ridică vocea ca să-l audă toti. 

— Nu vom renunţa la el. Dar vă voi da 
posibilitatea să alegeţi. Dacă lăsaţi armele jos şi 
predaţi legitimaţiile Sûreté, vă voi lăsa să 
plecați. 

Numără în minte până la cinci, lăsând 
cuvintele să-şi facă efectul. 

— Sau puteţi să trageţi. Şi ştiţi ce se va 
întâmpla atunci. Mă veţi omori pe mine, însă 
inspectorul Chernin şi agentul Beauvoir vor 


deschide focul şi vă vor ucide. în schimbul de 
focuri va muri şi Dagenais. La fel şi unii dintre 
voi. Sau cel puţin vor fi grav răniți. Aceia care 
vor supraviețui vor fi vânaţi de restul 
departamentului meu. De fapt, de toţi ofiţerii 
Sûreté din provincie. De toţi poliţiştii din ţară. 
Şi când vă vor găsi... 

Vedea că vorbele lui aveau un oarecare efect. 
în parte pentru ceea ce spunea, dar şi pentru 
felul în care spunea. Vocea îi era calmă, 
firească. Aproape hipnotică. 

— Lăsaţi armele jos. 

Se simţi o ezitare. Un moment în care părea 
că aşa se va întâmpla. 

însă agentul mai mare în grad, în mod clar 
cel mai disperat dintre ei, ştia că trebuie să facă 
ceva pentru a recâştiga controlul. îl apucă pe 
Gamache, trăgându-l în faţa lui, şi îşi încleştă 
braţul în jurul gâtului său. Pistolul îi era 
îndreptat spre tâmpla lui Gamache. 

— Lăsaţi dracului armele jos, strigă el către 
Chernin şi Beauvoir. Sau moare. 

Braţul lui îl strânse şi mai tare pe Gamache, 
sugrumându-l, lăsându-l fără aer. Inspectorul- 
şei nu se opuse şi nici nu se zbătu. Se uita fix la 
Chernin. La Beauvoir. Pentru a-i face să reziste 
până la capăt. 

Vor respecta ei ordinul de a nu trage decât 
dacă ceilalţi deschideau primii focul? De a nu se 
preda? 

Trecu o clipă. Apoi două. 

Chernin nu se clinti. Nu reactionă. Arma ei 
rămase îndreptată spre polițistul care îl ţinea pe 
Gamache. Pregătită să tragă. Şi Beauvoir, cu 
toate că făcuse ochii atât de mari încât păreau 
să-i iasă din orbite, rămase şi el perfect 
nemişcat. Cu arma ridicată. |intind. Dar nu 
trase. Deocamdată. 

Secundele treceau. 

Zgomotul din urechile lui Gamache devenise 
vuiet. Ştia că era doar o chestiune de timp, 
poate câteva clipe, până să-şi piardă cunoştinţa. 
Sufocat. Simţea vârful pistolului apăsat cu 
putere pe tâmpla lui şi se întreba ce va veni mai 
întâi. Glonţul sau sugrumarea? 


Picioarele începură să i se înmoaie. Dar nu se 
zbătu, în ciuda instinctelor care se răzvrăteau. 
Ştia că dacă s-ar agăța de braţul din jurul 
gâtului său, probabil că arma s-ar descărca. 
Declanşând singurul lucru pe care voia cu 
disperare să-l evite. Mai multe crime. 

Simţea cum îi fugeau picioarele de sub el şi 
vederea i se înceţoşa pe măsură ce creierul 
începea să nu-i mai funcţioneze. 

De departe, de foarte departe auzi un strigăt: 
— Făa-o! 

Ce să facă? se întrebă Gamache. Să tragă. 
Sau... 

— Lăsaţi armele jos, strigă Dagenais. Are 
dreptate. Nimeni nu câştigă dacă deschideţi 
focul. 

Agentul superior încă ezita. în mod clar, deşi 
era omul lui Dagenais, avea şi el propriul 
interes. Şi anume să supravieţuiască. Şi să nu 
fie arestat. 

în cele din urmă, îşi slăbi strânsoarea. Nu 
pentru a-l salva pe Dagenais, ci pentru a-şi salva 
propria piele. 

Gamache căzu în genunchi, horcâind. Cu 
mâna la gât. Vederea i se întunecă şi se prăbuşi 
în spate, peste un birou. Auzea voci, dar nu 
distingea cuvintele. Apoi nişte mâini îl apucară 
şi îl ridicară în picioare. 

— Te simţi bine? întrebă Chernin, privindu-l în 
ochi. 

— Armele. Luaţi-le armele, îngăâimă el cu glas 
răguşit. 

— Le-am luat. 

— Mai sunt şi altele. La ei sau în birourile lor. 
— Le avem pe toate, spuse agentul Beauvoir. 

Gamache se rezemă cu spatele de birou. Era 
clar că pentru un minut sau două îşi pierduse 
cunoştinţa, timp în care Chernin şi Beauvoir 
preluaseră controlul. Trăgându-se mai sus, îl 
văzu pe Beauvoir efectiv încărcat cu arme ca un 
brad de Crăciun. 

— Bravo, Îi spuse Gamache cu glas răguşit. 

— Merci, Patron! răspunse Jean-Guy Beauvoir. 


Petrecerea pentru Harriet Landers era în 
plină desfăşurare în parcul comunal. 

Felinare multicolore împodobeau locul şi 
fusese aprins un foc de tabără. Aveau muzică, 
dans şi o masă plină cu mâncare, în preajma 
căreia Henri, Fred şi Gracie, precum şi tot felul 
de alte creaturi, inclusiv copii, stăteau şi 
priveau în sus de fiecare dată când unul dintre 
petrecăreţi lua un hamburger cu brânză brie 
sau un chebap de pui cu miere şi lămâie. Ori o 
tartă cu unt. Era şi o masă pentru punch- uri cu 
alcool şi fără alcool şi un lung jgheab metalic cu 
gheaţă, plin cu sticle de bere, vin şi băuturi 
răcoritoare în nuanţe imposibile de violet şi 
portocaliu. 

Mulţi dintre copiii mai mici aţipiseră în saci 
de dormit, cu ursuleţi de gumă lipiţi pe mâini, 
pe faţă şi în păr. 

— Rudă cu ei? o întrebă Gabri pe Clara, care se 
murdărise cu muştar şi ciocolată pe pulover. 

— învățăcel. 

Cei care nu dormeau se fugăreau unii pe alţii 
de jur împrejurul parcului, ignoraţi de părinţii 
care se prefâăceau că progeniturile lor nu erau la 
un jeleu distanţă de impăratul mustelor. 

Three Pines mirosea a hotdog şi a zahăr ars 
de la bezelele care se topiseră pe bețe şi 
căzuseră în foc sfârâind. 

în timp ce tinerii dansau pentru a se încălzi în 
seara răcoroasă de sfârşit de primăvară, cei mai 
în vârstă stăteau pe şezlongurile trase în jurul 
focului. 

— îmi amintesc de petrecerea mea de 
absolvire, spuse Robert Mongeau, preotul de la 
biserica St. Thomas. 

— De la Facultatea de Teologie? întrebă Reine- 
Marie. 

— Nu, pe asta am absolvit-o abia acum câţiva 
ani, spuse el râzând. Târziu am devenit preot. 
Când am absolvit Harvard Business School. 


— Serios? spuse Armand. 

Armand şi Reine-Marie fuseseră plecaţi la 
Paris când fusese angajat noul preot şi nu prea 
avuseseră ocazia să vorbească cu el. însă, în 
linii mari, auziseră că părea mai monden decât 
precedentul părinte evlavios şi, totodată, mai 
prietenos, lată un om îngenuncheat nu de eşec, 
ci de prea mult succes. 

Robert Mongeau era de înălţime medie şi cu 
toate că nu era rotund, se îndrepta în această 
direcţie. Părul des încă nu-i încărunţise de tot. 
Barba era albă şi tunsă scurt, iar ochii aveau 
culoarea alunei. Se apropia de 70 de ani, bânuia 
Armând. Avea un fel de a fi dezinvolt, iar 
jovialitatea lui era evidentă pentru oricine 
stătea cu el mai mult de un minut. 


Cu toate astea, Armând ştia că ascundea o 
suferinţă ; ia 
intimă. Şi asta era evident pentru oricine îi 
privea pe părinte şi pe Madame Mongeau. 
— Serios, spuse Mongeau, rāspunzându-i 
amuzat lui Armând. 
Apoi se întoarse către soția sa. 
— Dansâm? 
— întotdeauna, răspunse Sylvie Mongeau şi îşi 
ridică braţele. 

El o trase din scaun, o luă în braţe şi se 
îndepărtară în paşi de dans, alăturându-li-se 
tinerilor pe iarbă. 

Ceilalţi îi priveau zâmbind. Era clar, şi 
devenea tot mai clar cu fiecare zi, câ Sylvie 
Mongeau era pe moarte. Myrna, Clara şi chiar 
Ruth o abordaseră, la nici o lună de la sosirea 
lor în Three Pines, cu oferte de prietenie. Şi de 
a sta de vorbă. Sylvie le acceptase prietenia, 
însă refuzase propunerile indirecte de a discuta 
despre sânâtatea ei. 

Myrna şi Billy Williams îşi terminară dansul şi 
li se alăturară celorlalţi, nu înainte de a se opri 
la masa cu mâncare. 

— N-am văzut-o niciodată mai fericită, spuse 
Myrna după ce mâncă un rulou cu sparanghel 
care avea gustul picnicului din copilărie. 

La început, ceilalţi crezură că Myrna se 
referea la Sylvie Mongeau, dar îşi dădură 


repede seama că se uita la nepoata ei. Harriet 
dansa dezinhibată,  fluturându-şi brațele 
deasupra capului, cu faţa ridicată spre stele. 
Avea un fel de extaz sălbatic. Era bucurie, la 
care se adăuga o uşurare extremă. înmuiată în 
băutură. 

Ce era mai râu trecuse. Reusise. 


Adulții tăceau, fiecare dintre ei privindu-i pe 
tineri. Fiecare amintindu-şi de propriile dansuri 
de odinioară. Şi de primul sărut. 

Armând îşi puse mâna peste cea a lui Reine- 
Marie şi îşi aminti de ultimul său prim sărut. 

Apoi, unul câte unul, se întoarseră spre soţii 
Mongeau. Care se legănau încet. Deşi era o 
melodie antrenantă. El o ţinea în braţe, cu 
obrazul lipit de al ei. Amândoi cu ochii închişi. 


Armând oftă scurt, brusc îndurerat. îşi mută 
privirea în altă departe. Trebuia. Spre tinerii 
veseli, luminoşi, optimişti. Care aveau toată 
viaţa înaintea lor. 

Când melodia s-a încheiat, soţii Mongeau s-au 
întors la şezlongurile lor. Sylvie cu un pahar 
proaspăt umplut cu vin rose, Robert cu o bere. 

— Armând, cine e băiatul acela? Nu l-am mai 
văzut, spuse el cu glas scăzut şi blând. 

Mongeau îşi înclinase sticla de bere spre un 
tânăr care stătea în picioare de cealaltă parte a 
focului. 

— Este fratele Fionei, Sam. Stă la pensiune. 

— Ah. Fiona este tânăra care stă la voi din 
când în când? 

— Oui, 

— Dar el nu? 

— Non. 

Mongeau îl privi atent pe Gamache şi păru că 
vrea să spună ceva, însă chipul acestuia, întors 
în profil şi luminat de flăcările jucăuşe în timp 
ce se uita spre Sam Arsenault, nu îndemna la 
conversaţie. 

Preotul decise să schimbe subiectul. Putin. 

— Cum aţi ajuns s-o cunoaşteţi? O prietenă de- 
a fiicei voastre? 

— Non, veni răspunsul, poate puţin prea 
repede. 

Apoi Armand se întoarse spre el şi zâmbi. 


— Ne-am cunoscut acum câţiva ani. Reine- 
Marie a devenit un fel de figură maternă pentru 
ea. 

— Ce norocoasă! 

Mongeau aşteptă, dar asta părea să fie tot. 

— Harriet nu este singura care sărbătoreşte, 
spuse Olivier, care auzise conversaţia lor. Şi 
Fiona a absolvit astăzi Ecole 


Polytechnique. Armand şi Reine-Marie au ajutat- 
o să intre la facultate. 

Nu era toată povestea, se gândi Armand. 
Olivier era discret. Deşi bănuia că preotul va 
afla cât de curând şi restul. Nu era chiar un 
secret. 

Ceea ce nu ştia nimeni de acolo, nici măcar 
Reine- Marie, era de ce simţea Armand ce 
simţea pentru fratele Fionei. Sam Arsenault. 

O singură persoană ştia. 

Când Jean-Guy auzise că Sam era în Three 
Pines, se oferise să vină şi el. însă Armand 
refuzase. 


— Mulţumesc, dar va fi bine. Merci quand 
méme, spusese Armand la telefon în după- 
amiaza aceea. Mulţumesc oricum. 

Prin fereastra biroului său îl putea vedea pe 
Billy Williams aşezând lemnele în formă de cort 
teepee- pentru focul din acea seară. 

— Ar putea fi chiar un lucru bun. 

— Cum aşa? a întrebat Jean-Guy. 

— Dacă mă feresc, nu fac decât să înrăutăţesc 
lucrurile. 


Băânuiesc că, dacă o să-l văd mai des, o să-mi 
dau seama că este doar un tânăr obişnuit. 
Nimic... 

Ce sā spună? Nimic sinistru? Nimic 
îngrijorător? Nimic monstruos? 

. mai mult. 

Jean-Guy bānuia de multă vreme că 
inspectorul-şef îl înţelegea greşit pe Sam. 
Beauvoir îl plăcea destul de mult. Pe Fiona 
însă... 

Jean-Guy nu reuşise niciodată să înţeleagă 
reacţia lui Armand fată de băiat. Parcă i-ar fi 
fost frică de el. Beauvoir încerca să alunge acest 


gând ridicol, însă nu reuşea să scape de el. lar 
reacţia socrului său, imediată şi viscerală, la 
festivitatea de absolvire din acea după-amiază, 
nu făcuse decât să întărească ideea că acolo era 
ceva mai mult decât le era dat ochilor să vadă. 

Cu toate că propunerea lui de a veni în Three 
Pines fusese sinceră, în realitate era ultimul 
lucru pe care şi-l dorea. Era epuizat. Ajunsese la 
grătarul vecinilor exact în momentul în care 
ultimul burger, şi acela prea gătit, fusese scâpat 
în iarbă de un copil şi mâncat de un câine. 

Apoi petrecuse o veşnicie fugărindu-l prin 
curte pe Honore, care deborda de energia 
furnizată de o negresă cu ciocolată, în timp ce 
Annie o ţinea în braţe pe Idola şi zâmbea. 
Nevoia lui Jean-Guy de a stăpâni haosul o amuza 
aproape întotdeauna, mai ales acum, când erau 
doi copii mici în casă. lar cu Honore dăduseră 
naştere haosului. 

Băiatului îi plăcea la nebunie să se 
murdărească, dar ura să facă baie. Idolei, în 
schimb, îi plăcea baia. îi plăcea să fie curată. îi 
plăcea să fie murdară. îi plăcea să fie ţinută în 
braţe, îi plăcea să stea întinsă în pat. 

Fetiţa era încă foarte moale. Specialistul 
spunea că va mai fi aşa o vreme, dar până la 
urmă, cu antrenament, va putea să stea singură 
în funduleţ. 

în timp ce vorbea cu socrul său, Jean-Guy 
sprijinea cu grijă capul Idolei, care dormea 
liniştită în braţele lui, ştiind că era iubită şi în 
siguranţă. 

Jean-Guy Beauvoir se gândi la fraţii Arsenault 
şi la toţi copiii care nu se simţiseră niciodată 
aşa. Care fuseseră crescuţi ştiind că, de fapt, 
adevărat era exact contrariul. 


— începe să devină interesant, spuse Ruth, 
întrerupând gândurile lui Armând chiar în 
momentul în care Billy punea încă un buştean 
pe foc, stârnind o şarjă de scântei spre cerul 
nopţii. 

în cealaltă parte a gazonului o văzură pe 
Harriet râzând şi punându-şi mâna pe braţul lui 
Sam Arsenault. Ea îi spuse ceva, iar el râse. 


Abia atingându-i braţul, înainte de a-şi retrage 
mâna. 

Armând şi Myrna schimbară o privire. 

— Ei bine, cred că e timpul să mergem la 
culcare, spuse preotul Mongeau ridicându-se în 
picioare. 

O ajută din nou pe Sylvie să se ridice de pe 
scaun şi toţi ceilalţi se ridicară la rândul lor să- 
şi ia rămas-bun. Părea că venise momentul ca 
adulţii să lase petrecerea în seama copiilor. Mai 
bine să nu vadă ce se întâmpla în continuare, se 
gândeau ei, amintindu-şi de propriile petreceri 
dansante. 

— Statţi puţin! 

Harriet venea repede, deşi puţin nesigură pe 
picioare, spre ei. 

— Nu se poate să pleci acum, mâtuşă Myrna. 
Am ceva pentru tine. 

Se aplecă şi luă un pachet învelit într-un 
prosop, care se afla sub scaunul ei. 

— Când am venit prima dată aici, îmi era frică 
de orice şi de oricine. Abia dacă puteai să mă 
scoţi afară din librărie. 

— Frică de  păienjeni! îți aminteşti de 
întâmplarea cu păianjenul? Atunci ai ieşit foarte 
repede, spuse Clara. 

— De pasta de dinţi cu mentă. A trebuit s-o 
ascund în spatele cutiilor cu supă de ciuperci. 
De fapt, îţi era frică şi de supa de ciuperci, 
spuse Monsieur Beliveau, proprietarul 
magazinului general. 

— Ciupercile pot fi otrăvitoare, îi răspunse 
Harriet, de parcă âsta ar fi fost un motiv 
rezonabil. 

— De înălţime. 

— De găuri. 

— Bine, mă dau bătută. Chiar îmi era frică de 
pasta de dinţi mentolată? râse Harriet. 

Monsieur Béliveau încuviinţă. 

— Şi de săpunul Ivory-. Credeai că e făcut din 
elefanţi. 

— Credeai că guacamole era făcut din avocaţi, 
spuse Myrna. 

— Bine, asta era logic. Avocado. Avocati. încă 
nu sunt convinsă câ... 


— Totuşi îl comanzi şi-acum, spuse Olivier. 

— Mmm, e gustos. Ce pot să spun? 

— Am mâncat şi eu destule..., dădu să spună 
Gabri. 

— încetează! i-o tăie Olivier. 

— Aici m-am simţit în siguranţă pentru prima 
dată în viaţa mea. Nu fizic. Ştiam că se pot 
întâmpla lucruri rele, se întâmplă oriunde. 

Se uită la buchetul de trandafiri albi de pe 
masa de banchet, apoi de jur împrejur, la case şi 
magazine, la cei trei pini uriaşi. 

— Lucrurile rele se pot întâmpla chiar şi aici. 

— A băgat bine la cap, spuse Ruth, iar Roşa 
clâtină din cap. 

Dar ratele fac adesea aşa. 

— Ştiam însă că dacă s-ar întâmpla ceva, aş fi 
bine. Pentru că nu eram singură. 

Se apropie de mătuşa ei şi îi întinse prosopul. 
Myrna îl desfăcu, apoi se uită la obiectul din 
mâinile ei. 

— E o sculptură? O operă de artă? întrebă 
Clara. 

— Un tort? întrebă Gabri. 

Era greu de văzut în semiintuneric. 

— O carte? întrebă Sylvie Mongeau. 

— E o glumă? Ce mama dracului, femeia asta a 
plătit patru ani de facultate şi tu îi dai aia? 
întrebă Ruth. 

Toată lumea era atât de concentrată la 
cadou, încât nimeni n-a observat expresia de pe 
chipul lui Armând. 

Ei bine, de fapt n-a fost chiar aşa. Două 
persoane au observat. Fratele şi sora, care 
stăteau pe gazonul parcului împodobit festiv şi îl 
priveau. 

în timp ce el se uita la cărămida din mâinile 
Myrnei. 


Gamache ştia că încă nu se terminase. 

Aveau armele. Telefoanele mobile. îl aveau pe 
Dagenais.  Recâştigaseră controlul asupra 
clădirii. Dar era temporar. Mai existau şi alţi 
agenţi, aflaţi acum în afara orelor de serviciu, 
ofiţerii lui Dagenais. Odată ce vor afla ce se 
întâmpla, situaţia s-ar putea schimba. Şi nu în 


bine. 

Inspectorul-şef ştia că singurul motiv pentru 
care Dagenais îşi retrăsese oamenii era să 
câştige timp. Pentru a se regrupa şi a le oferi 
încă o şansă de a ataca. 

Nu era o capitulare, era o retragere tactică. 

Sigur, şi el putea să revină asupra 
promisiunii de a-i lăsa pe agenţi să plece. Părea 
un angajament pe care ar fi o 
nebunie să-l respecte. 

Dar... Dar... 

Gamache ştia că existau fisuri în cazul lor. Un 
avocat inteligent i-ar fi putut scăpa pe agenţi, 
susţinând că aceştia îşi apărau căpitanul. 
Echipa. Că era normal ca ei să creadă că erau 
atacati de Gamache şi oamenii săi. 


Existau două dovezi cruciale pe care trebuiau 
să le găsească, dacă voiau să construiască un 
caz beton. 

Registrul lui Clotilde şi arma pe care 
Dagenais sau unul dintre agenţii săi o folosise 
pentru a o ucide. Cărâmida. 

Era treabă de făcut şi încă repede. O luă pe 
Chernin deoparte. 

— Fă rost de un mandat de percheziţie pentru 
casa lui Dagenais. Repede. 

— Oui, patron. 

Lui Beauvoir îi spuse: 

— închide-l într-o celulă. 

— Oui. Şi cu ei ce fac? întrebă Beauvoir 
uitându-se la agenţii care priveau încruntaţi 
prin geam în biroul lui Dagenais. 

Gamache reflectă puţin. 

— închide-i şi pe ei şi adu-mi-i pe excursionişti. 

Apoi îi telefonă agentei Moel. 

— Hardye, ia copiii şi toate dovezile şi du-te la 
aeroport, întoarce-te la Montreal. Trimite restul 
echipei aici, la sediu. Anuntă-mă când ati 
decolat. Grăbeste-te. 


— Echipa de criminalişti nu a... 
— Fă cum ţi-am spus. 
— Da, domnule. 

Trebuia să-i scoată pe copii de-acolo înainte 
de a fi lansat un nou atac. Şi, dacă era posibil, 
să-i scoată şi pe ceilalţi. însă ei nu puteau pleca 


/ 


până nu strângeau toate probele. 

în timp ce el aştepta vestea că Moel şi copiii 
erau în avion şi  decolaseră, echipa de 
criminalişti ajunsese la sediu şi fusese informată 
în legătură cu cele întâmplate. Aceştia au 
demarat o anchetă asupra neregulilor găsite, în 
timp ce Gamache şi Chernin i-au interogat pe 
bărbat şi pe femeie. 

S-a dovedit că erau cine spuneau că sunt. Cel 
puţin atât cât s-a putut. 

Activişti cu state vechi ai grupului ecologist 
Assez, se oferiseră să vină cu maşina până acolo 
pentru a începe organizarea manifestaţiei 
pentru protejarea pădurii bătrâne. 

Nu, nu mai fuseseră niciodată acolo. Sosiseră 
în acea dimineaţă. Ce se întâmpla? 

Da, au fumat iarbă, dar nimic mai mult. Nu, 
nu erau traficanţi. Ce se întâmpla? 

Au cunoscut-o pe femeia moartă? Nu. Şi, 
apropo, ce se întâmpla? 

— Putem pleca? Nu suntem arestaţi, nu? 
întrebă bărbatul. 

— Nu. Dar pentru siguranţa voastră, trebuie să 
rămâneţi aici, cu noi, îi răspunse Gamache. 

Era posibil ca agenţii aflaţi în afara orelor de 
serviciu să se afle deja în faţa secţiei. Aşteptând 
să plece cineva. Aşteptând să ia pe cineva 
ostatic sau mai rău. 

— Pentru siguranţa noastră? Ce se întâmplă? 
întrebă femeia. 

— Am descoperit că nişte ofiţeri sunt implicaţi 
în activităţi criminale. Trebuie să ţinem situaţia 
sub control. 


Pe urmă puteţi pleca, îi răspunse Gamache, 
gândindu-se că aveau dreptul să ştie ceva, dacă 
nu totul. 

Cei doi se uitau la el şi nu le venea să creadă 
ce auzeau. 

Luând-o pe Chernin deoparte, Gamache îi 
spuse: 
— Verifică-le cazierul. Vreau să ştiu mai multe 
despre ei. 
— Nu eşii convins? 

Gamache îi împărtăşi gândurile sale în 
legătură cu tatăl copiilor. Şi ce-ar fi putut face 


dacă ar fi aflat ce le făcuse fosta soţie copiilor 
lor. 
— Crezi că el ar putea fi... 

Chernin aruncă o privire spre excursionistul 

din spatele ei. 
— ... tatăl? 

Reflectă puţin. 

— Ca vârstă, s-ar potrivi. Să văd ce pot afla. 
Verific şi istoricul lui Clotilde. Unde a locuit 
înainte de a veni aici. Unde s-au născut copiii. 

— Bon. 

Gamache se uită la ceas. încă nicio veste de 
la agenta Moel. 

îşi ocupă timpul studiind fotografiile cu casa. 
Camerele copiilor păreau neaşteptat de 
obişnuite. Nu se deosebeau de camerele fiului 
său, Daniel, şi fiicei sale, Annie, de- acasă. 

Ceea ce, deloc surprinzător, îngreuna şi mai 
mult situaţia. 

Fiona îşi pusese un tapet cu fluturi şi postere 
cu trupe muzicale de băieţi. Sam părea 
interesat de puzzle-uri, 
machete de avioane şi maşini. Luase un creion 

şi desenase , E 
pe pereţi. 

Şi Daniel făcuse acelaşi lucru. Fără îndoială, 

ca să Îşi, i ; 
testeze părinţii. Dar era camera lui, iar ei 
hotărâseră că, atât timp cât nu era ceva 
ofensator, Daniel putea face ce voia. 

Clotilde fie ajunsese la aceeaşi concluzie, fie, 
ceea ce era mai probabil, pur şi simplu nu i-a 
păsat. Sau nu a observat. Gamache se uită mai 
atent la desenele de pe pereţii camerei lui Sam, 
dar era greu să distingă imaginile. 

— Au decolat, Sefu', spuse Chernin. 
— Excelent. Şi mandatul? 
— Am să verific. 

Gamache nu mai putea aştepta. Se duse la 
agentul Beauvoir, care păzea uşa biroului lui 
Dagenais. 

— Descuie, te rog. 

Când Beauvoir o descuie, inspectorul-şef 

intră şi, fără nicio introducere, spuse: 
— Voi trei rămâneţi aici. Voi trei... 


Arătă spre cei mai agresivi, inclusiv spre cel 

care aproape îl omorâse. 
— ... puteţi pleca. 

Beauvoir se uită la agenţi, apoi la Gamache. 
îşi pierduse minţile? Nu-i mai ajungea oxigenul 
la creier? 

— Sefu'..., dădu el să zică. 
— Ai legitimaţiile lor? întrebă Gamache. 

Beauvoir incuviinţă. 

— Le-ai percheziţionat maşinile? 
— o, Am găsit puşti de asalt. 


Gamache ştia că erau ilegale pentru agenţii 

Surete obisnuiti. 

— Suntem siguri că acum sunt neînarmaţi? 

— Absolut siguri, dar acasă la ei ar putea sa... 

— Bine, spuse Gamache şi le făcu semn 
agenţilor. Plecaţi. Acum. Doar voi trei. înainte 
să mă răzgândesc. 

Beauvoir se uită în jur după Chernin. Cu 
siguranţă că ea putea opri această nebunie. Dar 
Chernin era ocupată să vorbească la telefon. 

Cei trei agenţi s-au uitat unii la alţii 
nevenindu-le să creadă, apoi s-au grăbit să iasă 
pe uşă şi au dispărut în întuneric. 


- Cort de formă conică, prevăzut în partea superioară cu un fel de 
clapete prin care iese fumul (N.r.). 
- Fildeş, în limba engleză (N.L). 


— Eşti nebun? O să ne omori pe toţi, râbufni 
Beauvoir clocotind de furie. 

Se întoarse spre Chernin, care acum 
terminase de vorbit la telefon. 
— l-a lăsat să plece. 

Chernin se uită surprinsă la inspectorul-şef, 
dar nu-i contestă decizia. în schimb, îi spuse: 
— A ajuns mandatul pentru proprietatea lui 
Dagenais. 
— Aţi auzit ce-am spus? întrebă Beauvoir, 
uitându-se când la unul, când la celălalt. 
— Bine, spuse  Gamache, ignorându-l şi 
răspunzându-i lui Chernin. 
— Rămâi la comandă aici. Succes, Linda. 
— Şi ţie, patron, spuse ea. 


il văzu pe Gamache luând unul dintre 
pistoalele Glock şi încărcându-l. 

— Agent Beauvoir, ştii unde locuieşte 
Dagenais? întrebă Gamache, fixându-şi pistolul 
la centură. 

— Nu ştiu adresa, dar ştiu cum să ajung acolo. 

— Ei bine, eu ştiu adresa, dar nu ştiu cum să 
ajung. Vino cu mine. 

La uşă, Beauvoir se uită înapoi, spre Chernin. 
Avea nevoie de asigurarea ei că nu urma să urce 
în maşină cu un nebun. Un nebun înarmat. Dar 
inspectorul Chernin se întorsese deja cu 
spatele. 

în timp ce se afla la volanul maşinii, Jean-Guy 
se simţi tentat să-l bombardeze pe inspectorul- 
şef cu întrebări, dar se abţinu. îi era teamă de 
răspunsuri. 

Când au ieşit de pe drumul principal, 
Gamache întrebă: 

— Dagenais locuieşte singur? 

— Da. 

— Anunţă-mă când ajungem aproape. 

Câteva minute mai târziu, Beauvoir îi spuse: 

— De-aici, mai sunt câteva sute de metri. 

— Stinge luminile, te rog, şi întoarce maşina în 
acel cul- de-sac. 

Ploaia uşoară de la începutul serii se 
transformase în lapoviţă. Imediat ce parcă 
maşina, Beauvoir întinse mâna să deschidă 
portiera, însă, pentru a doua oară în ziua aceea 
care nu se mai termina, inspectorul-şef 
Gamache îl opri. 

— Aşteaptă. 

Doamne Dumnezeule, se gândi Jean-Guy. Nu 
vreau să mai aud nicio poezie. impuşcă-mă 
acum. 

Dar inspectorul-şef stătea şi se uita pe geam 
la casa cufundată în întuneric, abia vizibilă 
printre copaci. O lumină slabă strălucea la o 
fereastră de la parter. 

— Vezi vreo maşină pe alee? 

Beauvoir miji ochii. 

— Nu. Maşina lui Dagenais e la secţie. 

Gamache ştia asta, se gândi Beauvoir. Atunci 
de ce întreba? Şi ce aşteptau? Aveau mandatul. 


Nimic din toate astea nu avea sens. 

Câteva minute mai târziu, o camionetă trecu 
pe lângă ei şi intră pe aleea lui Dagenais. 

— O recunoşti? 

Beauvoir o recunoscu. Chipul, ascuns de 
întuneric, îi deveni palid. 

— E adjunctul. Omul lui Dagenais. Cel care era 
să ne omoare pe toţi. Cel pe care l-ai eliberat. 

Beauvoir se aşteptă la o reacţie din partea lui 
Gamache. O recunoaştere a faptului că făcuse o 
prostie. Probabil că tipul se afla acolo din 
acelaşi motiv pentru care se aflau şi ei. Pentru a 
căuta dovezile. Şi Gamache îl lăsa s-o facă. 

— Oui. De asta l-am eliberat, spuse Gamache. 

— Te aşteptai să vină aici? 

— Speram. 

Agentului Beauvoir îi  trebuiră câteva 
momente să se adune şi să înţeleagă că bărbatul 
de lângă el nu era un incompetent nebun. 

— Drace, te aşteptai să vină aici. 

Cuvintele erau aceleaşi, însă tonul şi accentul 

se », f 
schimbaseră. 

— L-ai eliberat ca să facă treaba în locul 
nostru. 

— Ca să găsească ceea ce noi aproape sigur nu 
am găsi niciodată. Probabil că Dagenais a 
ascuns prea bine dovezile. însă adjunctul său, 
de asemenea implicat, trebuie să ştie unde, 
spuse Gamache. 

întinse mâna să deschidă portiera. La fel şi 
Beauvoir. 

— Non. Tu rămâi aici. 

— Dar... 

— Am nevoie de tine aici. Dacă trece de mine, 
dacă încearcă să plece, opreşte-l. Blochează-i 
drumul. Ține cont că probabil e înarmat. 
Arestează-l. 

— D'accord. Şi tu? 

— După ce îi pui cătuşele, vii să mă cauţi. 
Bine? Orice ai auzi, nu-ți părăsi postul. Ai 
înțeles? 

Beauvoir ştia ce însemna asta. 

— Eşti sigur că... 

— Tu eşti ultima linie de apărare, agent 


Beauvoir. Trebuie să-l opreşti. Trebuie să 
punem mâna pe dovezi. Vor găsi şi alţi copii. 
Poate pregătesc unii chiar acum. Trebuie să-l 
opreşti. Contez pe tine, Jean-Guy. 
— Da, domnule. 

Beauvoir se uită după inspectorul-şef care 
dispăru în vârtejul de ploaie şi ninsoare. 


Din cauza lapoviţei care-i bătea în faţă, 
Gamache abia vedea. însă asta însemna că şi el 
era greu de văzut. 

Aplecându-se, se apropie încet de casă. încet. 

Beauvoir avea dreptate, bineînţeles. 
Aşteptând, îl lăsase pe acest om să ia avans în 
găsirea dovezilor. Poate chiar să le şi distrugă. 
Era posibil ca asta să fi fost o mare eroare de 
judecată. 

Avea să afle curând. 

Mergând de la o fereastră la alta, se uită 
înăuntru. Era o singură lumină aprinsă, în 
camera de zi. Dar nu era nimeni acolo. Apoi 
Gamache observă o luminiţă slabă în pădure. 

Se strecură încet într-acolo, atent să nu calce 
pe vreo crenguţă. Să nu-şi piardă echilibrul pe 
frunzele moarte, alunecoase din cauza lapoviţei. 
Ajungând la un copac din apropiere, Gamache 
văzu că bărbatul îngenunchease şi îndepărta un 
morman de frunze, dezvelind un buştean mare, 
pe jumătate îngropat în pământul ud. Băgând 
mâna în trunchiul putrezit, scoase mai întâi un 
pachet, apoi încă unul. Gamache nu vedea ce 
erau. Obiectele erau învelite în ceva. Bărbatul le 
băgă într-un rucsac şi se ridică în picioare. 

Apoi se opri. Şi se uită în jur. 

Auzise ceva? Simţise ceva? Bărbatul băgă 
mâna în haină şi scoase un pistol. 

Aşteptarea se prelungea. Lapoviţa continua 
să cadă, picurând în părul şi pe faţa lui 
Gamache. îl gâdila şi voia să se şteargă. Era o 
nevoie instinctivă, dar se stăpâni. Rămase 
absolut nemişcat. Abia respirând. în cele din 
urmă, bărbatul îşi cobori arma şi porni. 
înaintând spre Gamache, care se gândi să-şi 
scoată pistolul, însă renunţă. Era imposibil s-o 
facă fără să producă zgomot. în plus, avea 


nevoie de ambele mâini libere. 

Aşteaptă. Aşteaptă. 

Bărbatul ajunsese la o jumătate de metru de 
el. încă un pas şi Gamache urma să acţioneze. 
însă în atitudinea bărbatului se produse o 
schimbare, o ezitare. 

Se întoarse spre copac. Spre Gamache. Cu 
arma ridicată. 

Gamache făcu un salt. Mâna lui, alunecoasă 
din cauza lapoviţei, îl apucă pe bărbat de 
încheietură. Bâjbâind după pistol. 

Pistolul se descarcă. 


Beauvoir auzi împuşcătura şi cobori grăbit 
din maşină, îşi scoase pistolul din toc şi porni 
într-acolo. 

Apoi se opri pe drumul noroios. 

Respirând greu, încercă să vadă prin zăpadă, 
ploaie şi întuneric. 

Nu se mai auziră alte împuşcături. Fusese 
Şeful? Sau... 

Cu inima bătându-i cu putere, Beauvoir 
rămase încremenit. Toate instinctele îi spuneau 
să fugă înainte. Să facă ceva. Ceva. 

Orice. Dar ştia că Şeful avea dreptate. 

Dacă cel care trăsese era omul lui Dagenais 
poate că îl omorâse pe Gamache. în cazul ăsta, 
el era ultima linie de apărare. Trebuia să-i 
blocheze drumul cu maşina. Agentul, gândindu- 
se că Gamache venise singur, nu se va aştepta 
la asta. 

Uitându-se mereu spre pădure, Beauvoir urcă 
înapoi în maşină şi se pregăti. 

Ziua asta nu se mai sfârşeşte odată? 


Totul se termină în câteva clipe. 

— Du-te-n mă-ta! Ar fi trebuit să te omor când 
am avut ocazia, strigă bărbatul, scuipând 
frunzele putrede din gură când Gamache îl 
întoarse cu fata în sus. 

— Probabil. Eşti arestat. 

— Pentru ce? N-am făcut nimic rău. Tu m-ai 
agresat pe mine, nenorocitule. 

Gamache ridică pistolul de jos şi îl băgă în 
buzunar, după care luă rucsacul şi se uită în el. 


Erau acolo. Camera video şi un caiet de 


exerciţii, cu r ff 

fluturi pe copertă. Şi monstruozităţi înăuntru. 

— Mie mi se pare că arată a furt. Doar dacă nu 
cumva astea îţi aparţin, spuse Gamache 
scoţându-şi haina şi înfăşurând obiectele în ea 
pentru o protecţie suplimentară impotriva 
lapoviţei, care acum se înteţise. 

Agentul nu răspunse. 

— Mă gândeam eu că nu. Mişcă, spuse 
Gamache săltându-l pe bărbat în picioare şi 
împingându-l înainte. 


Când văzu cele două siluete apărând din 
rafalele de lapoviţă, Beauvoir sări din maşină şi 
alergă înaintea lor. 

— L-ai prins. Am crezut că... Mă întrebam... 

Gamache i-l predă pe bărbat. 

— Asigură-l pe bancheta din spate. 

— Da, domnule. Cu plăcere. 

Omul care până în urmă cu câteva ore fusese 
superiorul său se lansă într-un lung şir de 
înjurături şi ameninţări. Asta îi făcu şi mai multă 
plăcere lui Beauvoir. La fel şi frunza putredă de 
arțar, lipită pe obrazul bărbatului. Pe care 
Beauvoir o lăsă acolo. 

— Am auzit o îimpuşcătură. Eşti bine? întrebă el 
când se aşeză din nou la volanul maşinii. 

— Sunt bine. Ai auzit împuşcătura şi ai rămas 
aici? Nu ți- ai părăsit postul? 

— Pari surprins. Adevărul e că eram ocupat cu 
e- mailurile. Aş fi plecat până la urmă. 

Gamache scoase un mic mormâit amuzat. 
Văzuse că părul negru al lui Beauvoir era ud 
leoarcă. Era clar că auzise împuşcătura, 
coborâse din maşină şi stătuse acolo o vreme. 
Tentat să intervină. 

Dar îi executase ordinele. 

— Le-ai găsit. O cameră video şi un caiet de 
exerciţii, spuse Beauvoir arătând spre obiectele 
pe care inspectorul- şef le punea în pungi 
pentru probe. 

— El le-a găsit. 

Gamache era ud până la piele şi tremura. Se 
lăsă pe spate în scaun şi închise ochii. Nu ca să 
doarmă, nu ca să se odihnească. Pentru asta 


avea timp mai târziu. încerca să vadă următorul 
pas. 

încă nu se terminase. Dar era aproape. 
Aproape. 

Beauvoir, înfrigurat şi ud la rândul lui, dădu 
căldura la maximum, îndreptând orificiile de 
ventilaţie spre Gamache, şi conduse în linişte 
până la secţie. întrebările lui primiseră răspuns. 
Sau cea mai mare parte dintre ele. 

O oră mai târziu, toţi cei trei agenţi pe care ii 
eliberase Gamache şi doi dintre ofiţerii aflati in 
afara orelor de . , : 


serviciu erau deja arestați. Numele lor figurau 
în înregistrările minuțioase din caietul de 
exerciţii. Criminaliştii prelevaseră amprente şi 
probe ADN de pe camera video şi caseta aflată 
încă înăuntru, precum şi de pe registru, apoi le 
înapoiaseră lui Gamache şi Chernin pentru o 
examinare mai atentă. 

Clotilde fusese, printre altele, o femeie de 
afaceri. Păstrase o evidentă detaliată. Erau 
acolo nume, date şi adrese. Şi sumele plătite. 
Precum şi nişte stickere în dreptul unor nume. 
Unicorni pentru unii. Trandafiri. Zâne. Căţeluşi. 


— O fi un cod? întrebă Chernin. 

— Aşa se pare. 

Nu era deloc clar ce însemnau acele 
appliques vesele. Gamache nu era sigur că voia 
să ştie. 

Ba nu, era sigur. Nu voia să ştie. Şi îşi dorea 
să nu fie nevoit să se gândească la asta. Numai 
că trebuia. 

Printre înregistrări şi videoclipuri existau 
dovezi mai mult decât suficiente pentru a-i 
acuza pe toţi cei implicaţi. 

— Vreau să fie făcute fotografii cu fiecare 
pagină şi să fie trimise prin e-mail la Infracţiuni 
Grave. 

Gamache închise registrul,  apăsânduii 
coperţile ca pentru a ţine putregaiul captiv 
înăuntru. 

— Şi copii după videoclipuri, adăugă el. 

Dacă se întâmpla ceva cu ele, dacă aceste 
probe erau cumva distruse, rămânea 
înregistrarea lor. 


Odată împărţite sarcinile, Gamache s-a dus la 
baie să-şi clătească faţa cu apă caldă şi să-şi 
dezinfecteze mâinile. S-a schimbat în hainele 
curate şi uscate pe care şi le adusese, ştiind că 
va trebui să rămână măcar câteva zile. 

S-a prins de marginea chiuvetei şi a închis 
ochii. Apoi, deschizându-i, s-a privit în oglindă. 
Era un bărbat de vârstă mijlocie, cu părul 
cărunt, nebărbierit şi cu riduri adânci pe faţă. 
Cât de repede se întâmplase asta. 


Tânjea s-o sune pe _Reine-Marie. Să vorbească 
cu Daniel şi Annie. Să afle cum a fost ziua lor la 
scoală. Cum a fost, , 


ziua lui Reine-Marie. Ea lucra la Biblioteca şi 
Arhivele Naționale din Québec, dar hobbyul ei 
era sā dea de urma documentelor pierdute din 
Montrealul anilor 1600. 

Exista o carte anume pe care îşi dorea cu 
ardoare să o găsească. 
— Se numeşte grimoar. Majoritatea colegilor 
mei cred că este un mit, dar eu nu sunt aşa de 
sigură. Am găsit o referire la el în scrierile 
Maicii Catherine, îi spusese ea într- o seară, 
când copiii dormeau şi ei se relaxau pe balconul 
din spate al apartamentului lor din cartierul 
Outremont din Montreal. 
— Mistica? o întrebase Armand, care era un 
pasionat, deşi amator, al istoriei Quebecului. 
— Mă rog, mistică sau nebună. A făcut parte 
din Ordinul Augustinilor. A contribuit la 
fondarea unuia dintre primele ordine din 
Quebec, pe la mijlocul anilor 1600, răspunsese 
Reine-Marie. 
— Ce este un grimoar? 
— Este o carte pentru invocarea demonilor. 

Armand se întoarse în scaun să se uite la ea. 
— Demoni? 

Reine-Marie încuviinţă. 
— A fost o epocă a demonilor şi a vrâjitoriei. 
Măicuţa Catherine era obsedată de ei. Se spune 
că o femeie din Montreal, acuzată că era 
vrăjitoare, deţinea un grimoar. însă dacă l-a 
avut, se pare că s-a pierdut. 
— Şi crezi că îl poţi găsi? o întrebase el. 
— Cred că s-ar putea să-l avem pe undeva în 
arhivă. 


— Nu l-au distrus clericii? 

— Nu neapărat. Măicuţa Catherine a fost o 
figură importantă. Teoria mea este că ea a cerut 
să-l păstreze. Ca să-l studieze. 

— Cunoaste-ti duşmanul. 


— Da. Avem documentele şi cărţile ei în arhivă. 


— în cazul ăsta n-ar fi trebuit ca acest grimoar 
să fie deja găsit printre ele? 

Reine-Marie îi aruncase o privire plină de 
compasiune. 

— Şi arhiva Sûreté cum arată? 

— Arhiva? Te referi la grămezile de hârtii vechi 
de 100 de ani, aruncate în containere la subsol? 

— Cam aşa arată şi subsolul Bibliothegue et 
Archives Nationale du Quebec. 

O invidia pentru slujba ei. Dacă n-ar fi fost 
poliţist, i-ar fi plăcut să fie istoric sau arhivist. 
Să răsfoiască documente vechi, să găsească 
bizarerii îngropate în biblioteci obscure. 

Acum, în timp ce se privea în oglindă, 
Armand se întrebă dacă nu cumva tocmai găsise 
un grimoar. Nu cel pe care-l descrisese Reine- 
Marie. Nu o carte veche pentru invocarea 
demonilor. Nu, acesta pur şi simplu îi numea pe 
cei deja aflaţi aici. 

Era târziu, trecuse de mult miezul nopţii, şi 
nu putea s- o trezească pentru a-i povesti 
despre propria descoperire sinistră. Şi-a uscat 
în schimb faţa cu un prosop aspru de hârtie şi 
şi-a făcut curaj să se întoarcă din nou acolo. 

în timp ce mergea spre biroul comun, 
aproape că se aştepta să-i vadă pe cei patru 
călăreţi ai apocalipsei. Dar, în schimb, şi-a văzut 
ofiţerii muncind din greu şi, printre ei, pe 
agentul Jean-Guy Beauvoir. 

Tânărul din subsol. Care refuzase să fie 
corupt. Care rămăsese neclintit. 

Şi Armând a înţeles că exista speranţă. 

Jean-Guy Beauvoir şi-a ridicat privirea, în 
timp ce-l reţinea pe unul dintre foştii săi colegi, 
şi s-a uitat la  inspectorul-şef  Gamache 
înconjurat de ofiţerii săi. Părea obosit şi îşi freca 
fruntea în timp ce asculta cu atenţie fiecare 
raport. Fiecare persoană care se lupta să-i 
câştige atentia. 


Dincolo de privirea obosită, se gândi Jean- 
Guy, de atacul de migrenă şi de oftat / 
întotdeauna există o altă poveste. / Există mai 
mult decât să vezi Iţi e dat 

A doua zi  dis-de-dimineaţă, echipa de 
criminalişti s-a întors la Montreal cu avionul, 
luând cu ea şi prizonierii. 

Excursioniştii fuseseră eliberați, însă 
Gamache însărcinase un agent să le verifice mai 
minuţios identitatea. De asemenea, voia să afle 
mai multe despre trecutul Clotildei şi despre 
familia ei. Trebuia să existe cineva. Părinţi, 
fraţi, tatăl copiilor ei. 

El şi inspectorul Chernin au râmas acolo 
pentru a se mai ocupa de câteva mărunţişuri, 
lăsându-l pe agentul Beauvoir la conducerea 
postului de poliţie. 

— Vrei să spui că eu sunt la comandă? spuse 
acesta uitându-se la spaţiul gol din jur de parcă 
i s-ar fi înmânat cheile unui regat. 

Cu nici o zi în urmă fusese în subsol, iar acum 
era la conducere. 

— Da. Al tău e. Nu-i da foc, îi spuse Gamache. 

Când erau pe picior de plecare, au auzit un 
telefon sunând. 

— Surete. Agent Beauvoir. Cu ce vă pot ajuta? 


Gamache şi Chernin s-au întâlnit mai întâi cu 
medicul ; 
legist, care a confirmat că moartea Clotildei s-a 
datorat unei lovituri la cap. Aproape sigur o 
cărămidă. 

Nu s-au găsit urme de spermă. După câte se 
părea nu fusese agresată sexual. Majoritatea 
vânătăilor erau fie mai vechi, fie provocate post- 
mortem. 

— Raportul toxicologic? întrebă Chernin. 

— Ei bine, era cât se poate de drogată. 
Cocaină, heroină. Amfetamină. Cred că ar fi tras 
pe nas şi canapeaua din camera de zi, dacă ar fi 
avut ocazia. Ar fi putut să moară din cauza unei 
supradoze, dacă ucigaşul ar fi aşteptat sau ar fi 
ştiut. Partea bună, dacă pot să spun aşa, este 
că, având în vedere starea în care se afla, 
probabil nu a văzut când a fost lovită şi nici n-a 


simtit NIMIC. | 

— Dar moartea a fost cauzată de lovitura 
groaznică la cap? întrebă Chernin. 

— Da. 

Cel puţin asta era cert, deşi se părea că şi 
viaţa ei fusese la fel de groaznică. 

— Era moartă când a ajuns în apă? 

Chernin confirmă, examinând raportul, în 
vreme ce Gamache se uită în jos, la cadavrul 
Clotildei. 

La chipul ei. La expresia ei îngrijorată. 

Se gândi că poate doctorul Mignon se înşela 
şi că, în ultima ei clipă de viaţă, văzuse moartea 
venind. 

— Da, dar aici devine interesant. După cum 
ştiţi, nu sunt specialist, aşa că nu am trecut asta 
în raport. N-aş băga mâna-n foc, dar nu cred că 
a fost vreodată complet scufundată, spuse 
medicul legist. 

Gamache se întoarse spre el. 

— Ce vreţi să spuneţi? 

— Ei bine, după textura şi aspectul marmorat 
al pielii şi după vâtâămările provocate de peşti şi 
păsări, cred că a stat cel puţin două zile numai 
parţial scufundată. 

Le arătă semnele. 

— Trebuie să trimitem cadavrul la medicul 
legist din Montreal, spuse inspectorul-şef. 

Doctorul Mignon îşi scoase mănuşile. 

— O să-i trimit şi legistului vostru raportul 
meu. Copiii? 

— Sunt îngrijiţi, se mulţumi să spună Gamache. 

Mignon clătină din cap şi aruncă o privire 
spre cadavru. 

— Sper că a fost o mamă mai bună decât pare. 
Săraca. Nu îmi pot imagina că şi-a dorit ca viaţa 
ei să ia turnura asta. 

Gamache şi Chernin au luat raportul, i-au 
mulţumit, apoi s-au întors la casa Arsenault 
pentru o examinare mai atentă la lumina zilei. 

După lapoviţa din ajun, ziua era însorită, 
proaspătă şi curată. Pământul era ud, desigur, 
dar aerul mirosea a proaspăt, cu o urmă de frig. 
Aşa era luna noiembrie.  Impredictibilă. 
Schimbătoare. Nu puteai să ai încredere în ea. 


în lumina soarelui, bungaloul nu părea mai 
vesel. De fapt, dacă aşa ceva era posibil, arâta 
chiar mai râu. Nu ajuta nici faptul că acum ştiau 
ce se întâmplase înăuntru. 

Mirosul detergentului cu lămâie încă plutea 
în aer. Ceea ce cu o zi în urmă păruse proaspăt, 
acum mirosea stătut, greţos şi chimic. Gamache 
şi Chernin mergeau din cameră în cameră. 
Uneori luau obiecte cu mâinile înmănuşate şi le 
puneau în pungi pentru colectarea probelor. 
Gamache a observat caietele de teme ale Fionei 
şi ale lui Sam. Le-a pus în pungi, împreună cu 
alte obiecte mai mici. 

A mai luat un căţel de pluş din patul Fionei şi 
o machetă de avion făcută de Sam. Nu ca probe. 
Spera că acestea le-ar putea oferi puţină 
consolare în mediul lor nou şi necunoscut. 

S-a oprit să vadă ce desenase Sam pe pereţi. 
Erau doar linii şerpuitoare, făcute cu creionul. 
Aparent, fără scop sau destinaţie. Ca acelea 
care marchează o păşune pe hartă şi care nu 
duc nicăieri. 

A făcut o fotografie. 

Nu aveau încă arma crimei. Era foarte posibil 
să fi fost aruncată în lac. Dacă aşa stăteau 
lucrurile, se scufundase în noroi, pierdută 
pentru totdeauna. 

Totuşi Gamache ordonase aducerea unei 
echipe de scafandri care să o caute. 

Ar mai fi putut, de asemenea, să fi fost 
aruncată pe geamul unei maşini pentru a fi 
înghițită de pădurea deasă. leşind din casă şi 
din mirosul de detergent, a intrat în curtea din 
spate şi s-a uitat la mizeria de-acolo. 


Ştia că oamenii lui fuseseră minutiosi. Dacă 

arma r EF 
crimei, sau orice altă probă, ar fi fost acolo, ar fi 
găsit-o. Totuşi şi-a petrecut o jumătate de oră 
ridicând arcuri de pat, pneuri şi mobilier de 
grădină stricat. 

Nu s-a întors în pivniţă. Văzuse tot ce avea 
nevoie şi tot ce era important pentru ancheta 
lor fusese ridicat de la fata locului. 

întorcându-se în casă, o găsi pe Chernin din 
nou în camera Clotildei. 


— Ai gasit ceva? 

Linda Chernin îi arătă o pungă de probe. 

— Am găsit asta în sertarul noptierei. Şi încă 
una la fel în camera Fionei. 

Clătină din cap şi adăugă: 

— N-a putut măcar să-şi lase fiica să aibă astea 
fără să le murdărească. 

„Astea” erau folii cu stickere. Unicorni. 
îngeraşi.  Zâne.  Creaturi mitice, magice. 
Aceleaşi folosite pe post de cod lângă numele 
abuzatorilor sexuali. 

— Tu? întrebă ea. 

El clătină din cap şi mai făcu un tur al casei. 
în cele din urmă, când nu mai era nimic de 
văzut, se întoarse în camera de zi. 

— Ce te preocupă? îl întrebă Chernin, venind 
lângă el. 

— S-a deranjat să facă pierdută cărămida, însă 
nu şi cadavrul. De ce? Cred că cel care a ucis-o 
a vrut să fie găsită. Medicul legist spune că a 
fost pusă în apă mică. Golfuleţul acela era 
singurul loc în care putea fi găsită de oricine 
trecea pe lângă lac. Dacă tot a dus-o atât de 
departe, ucigaşul ar fi putut s-o care de-a lungul 
țărmului şi să-i arunce cadavrul într-un loc în 
care să nu fie găsit. 

— Adevărat. Poate a crezut că lacul în sine era 
suficient de departe. Că n-o va găsi nimeni 
acolo. 

— Dar au apărut articole în presă despre faptul 
că activiştii de mediu cercetau lacul. 

— Da. Am făcut copii ale articolelor şi ale 
interviurilor de la postul local de radio. 

— Se spune în ele când? 

— Săptămâna asta. 

— Şi când au apărut informaţiile în presă? 

— Prima dată, cu două zile înainte de a fi ucisă 
Clotilde. 

— Deci cel care i-a lăsat cadavrul acolo 
probabil ştia că ecologiştii vor fi în zona lacului. 
Şi există un singur drum până acolo. Era 
inevitabil să o găsească. Dar nu prea curând, 
spuse Gamache. 

Chernin încuviinţă, ştiind unde ducea asta. 

— Dagenais zicea că dacă ar fi omorât-o el, ar 


fi avut grijă să nu fie găsită niciodată, spuse ea. 

— Oui. Cred că e adevărat. Odată ce a fost 
găsit cadavrul, n-a mai avut altă opţiune decât 
să ne cheme pe noi, iar asta a fost un dezastru 
pentru el. Nu, dacă ar fi ucis-o el, ar fi avut grijă 
să figureze pe lista persoanelor dispărute. O 
narcomană şi o prostituată. S-ar fi făcut o 
cercetare superficială şi dosarul ar fi fost închis. 

— Drace! Crezi că nu el a omorât-o? 

Cum  Gamache nu răspunse, Chernin 
continuă: 

— Atunci cine? Excursionistul? Crezi că ar 
putea fi tatăl copiilor? Te gândeşti că poate... 
însă ei au sosit abia ieri dimineaţă, iar în maşină 
nu s-au găsit urme de sânge. Vom avea raportul 
ADN mai târziu în cursul zilei de astăzi. Totuşi... 


Totuşi. Părea puţin probabil. Ei fuseseră cei 
care raportaseră găsirea cadavrului. 

— Să presupunem că Clotilde îşi şantaja unul 
dintre clienţi. Asta ar fi un motiv serios pentru 
crimă. 

— Da. însă el ar mai fi trebuit să-i găsească şi 
să-i distrugă dosarul. N-avea niciun rost s-o 
omoare pe Clotilde pentru ca apoi să venim noi 
şi să descoperim videoclipurile şi registrul. Or, 
Dagenais a fost singurul care le-a câutat şi le- a 
găsit, spuse Gamache. 

— Păi, o fi fost el singurul care le-a gasit, dar 
nu şi singurul care le-a câutat. 

Gamache ridică din sprâncene. 

— Adevărat. 

— Copiii ne-au minţit în legătură cu Dagenais, 
aşa că s-ar putea să ne mintă şi în legătură cu 
altcineva. Cineva care poate că i-a şi ameninţat 
să nu sufle o vorbă. Se pare că sunt atât de 
obişnuiţi să ascundă adevărul, încât pentru ei a 
devenit o a doua natură. 

— Agenta Moel crede că au fost afectaţi atât de 
mult timp, încât s-ar putea să nu mai facă 
diferenţa dintre minciună şi adevăr. Si poate 
nici între bine şi rău, spuse Gamache. 

Apoi se aplecă în faţă, cu coatele sprijinite pe 
genunchi şi degetele împletite, ca şi cum s-ar fi 
rugat. Numai că lucrul la care se gândea, care 
tocmai îi venise în minte, nu avea absolut nicio 


legătură cu divinitatea. 


Două zile mai târziu, întors la Montreal, 
Gamache s-a întâlnit cu expertul grafolog care 
studiase agenda cu înscrisuri. După câte se 
părea, în registru apărea scrisul de mână nu al 
uneia, ci a trei persoane. 

Clotilde avusese parteneri în afacere. 

A  recitit interogatoriile luate bărbaţilor 
arestaţi pentru pedofilie şi a revăzut, încă o 
dată, probele găsite în casă. Insistând asupra 
stickerelor din dreptul numelor. 

într-un târziu, lăsându-şi capul în jos şi 
închizând ochii, a dus o mână la frunte. Sia 
început s-o maseze. Apoi, nemaiputând să evite, 
i-a dat expertului grafolog şi restul probelor. 

Maşina lui Clotilde fusese găsită în posesia 
unuia dintre bărbaţi. Cel cu un unicorn lângă 
nume. Probele ADN luate din vehicul dovedeau 
că aşa ajunsese cadavrul Clotildei la lac. 

Bărbatul fusese deja arestat, însă Gamache a 
mai avut o discuţie cu el. Şi cu Dagenais. 

Abia după toate astea a fost gata să 
vorbească cu copiii lui Clotilde. 

Mai întâi, pentru că avea să fie o discuţie 
delicată şi emoţională, i-a sunat pe asistentul 
maternal şi pe psihologul care fusese trimis să-i 
ajute pe copii. A vorbit şi cu medicul care îi 
examinase. Raportul acestuia a fost pe cât de 
previzibil, pe atât de devastator. 

în final, a sunat-o pe agenta Moel, informând- 
o că el şi Chernin vor merge să discute cu Fiona 
şi Sam. 

— Pot să-ţi ofer o sugestie, patron? 

De la descoperirea cadavrului mamei lor, 
Hardye Moel îşi petrecuse zilele şi nopţile cu 
copiii. îi cunoştea bine. 

— Desigur. 
— Orice discuţie despre ucigaş trebuie tratată 
cu atenţie. 


Ştiu că eşti conştient de asta, Sefu', dar există 
ceva ce al, , j Ti 

putea să faci şi care ar putea fi de folos. 

— Ce anume? 

— Adu-l pe agentul Beauvoir, să fie de faţă 


când vorbeşti cu ei. 

Gamache ştia că Beauvoir, cu permisiunea 
lui, ţinuse legătura cu Sam. Cu înţelegerea că, 
dacă băiatul spunea ceva important pentru caz, 
Beauvoir avea să-i transmită. 

— Se pare că agentul Beauvoir a stabilit o 
legătură cu Sam, ceea ce pentru băiat este 
absolut remarcabil. Cred că Sam il vede pe 
Beauvoir ca pe un fel de frate mai mare, poate 
chiar o figură paternă. Are încredere în el. Cred 
că, te rog mă ierţi, pe tine te vede ca pe o figură 
autoritară. Cineva care, probabil, o să-l judece 
şi o să-l pedepsească. Nu te place şi nu are 
încredere în tine, îi explică Moel. 

Gamache n-a fost surprins să audă asta. 
Văzuse expresia de pe chipul lui Sam şi simţise 
ostilitatea care radia dinspre băiat. Bănuia că 
agenta Moel minimalizase sentimentele lui Sam 
Arsenault fată de el. 

— Dacă l-am avea aici pe agentul Beauvoir, a 
continuat Moel, ar putea să fie mai puţin 
traumatizant. 

Gamache nu era atât de sigur de asta, având 
în vedere ce urma să se întâmple, dar merita să 
facă orice efort pentru a-i ajuta pe copii. 

îi dăduse agentei Moel jucăria de pluş şi 
macheta de avion. Şi mai cumpărase încă o 
machetă pentru Sam şi un pachet de stickere 
pentru Fiona. S-a întrebat dacă aplicarea 
zânelor şi a unicornilor pe obiecte a jucat rolul 
unui ritual de protecţie. Aşa ca tămâia şi 
crucifixul pe care le foloseau alţii. A fost oare o 
modalitate de a alunga râul? 

Cu cât mai rea ar fi fost viaţa fetei fără 
ajutorul îngeraşilor, zânelor şi unicornilor? Dar 
stickerele vesele ajunseseră în acel teribil rāboj 
al abuzurilor. 

Gamache l-a chemat pe agentul Beauvoir şi a 
amânat întâlnirea cu Fiona şi Sam până a doua 
Zi, când urma să sosească acesta. 

S-a dovedit a fi o decizie dezastruoasă. Una 
care avea să aibă consecinţe pentru anii 
următori. 

în noaptea aceea, copiii au trecut de ofiţerul 
Surete care li păzea, mai ales că aceasta se uita 


după eventuale probleme în exterior, nu după 
fugari. A fost nevoie de eforturile reunite ale 
poliţiei din Montreal şi ale Sûreté, precum şi ale 
serviciilor de urgenţă şi sociale, pentru a-i găsi. 
Chiar şi atunci, l-au găsit doar pe Sam. 

Fusese bâtut rău şi lăsat să zacă pe o alee 
lăturalnică din centrul oraşului. Când a ajuns la 
spital, Gamache era deja acolo. Agentul 
Beauvoir îl ţinea pe băiat de mână. 

Se părea totuşi că rănile, deşi urâte, nu Îi 
puneau viaţa în pericol. în general, erau tăieturi 
şi echimoze la cap, acolo unde fusese lovit, în 
mod repetat, cu o cărămidă. 

Când Sam Arsenault, mic şi vulnerabil în 
imensul pat de spital, s-a trezit, Jean-Guy 
Beauvoir s-a aplecat deasupra lui şi i-a spus în 
şoaptă că era în siguranţă. Că totul va fi bine. 

Armând a ascultat şi s-a bucurat că luase o 
decizie bună, şi anume să nu-i spună agentului 
Beauvoir ceea ce ştiau ei. 

Că nu va fi bine. 

Ochii învineţiţi şi injectaţi ai lui Sam s-au 
mutat de la Jean-Guy la Gamache. Şi au rămas 
acolo. Iar Armând a ştiut atunci cu certitudine 
că Sam nu era zdravân. Nu fusese niciodată. 
Probabil că nu va fi niciodată. 

Când a fost întrebat, băiatul a refuzat să 
spună cine l-a bătut. Lui Gamache i s-a părut 
interesant, chiar elocvent, că nu a spus că nu 
ştie. Pur şi simplu nu voia să spună. 

De asemenea, a refuzat să le spună unde era 
Fiona. în timp ce alţii se temeau că era moartă, 
Gamache, deşi îngrijorat, nu a crezut niciodată 
asta. 

Au găsit-o o zi mai târziu, prostituându-se pe 
bulevardul Maisonneuve. Prima ei întrebare a 
fost: 

— Sam este bine? 

— Se recuperează la spital, i-a spus Gamache, 
privind-o cu atentie. 

— De ce? Ce s-a întâmplat cu el? 

Ridicase vocea. Panica ei părea reală. Dar 
Gamache ştia că întreaga ei viaţă fusese un 
teatru. Un truc magic, menit să inducă în 
eroare, să înşele. Pentru a ascunde ceea ce se 


întâmpla cu adevărat în acea casă. în vieţile lor. 
Disperată ca oamenii să vadă stickerele vesele 
şi nu ororile. 

Fiona era o mincinoasă desăvârşită. Ceea ce 
nu ştia să facă bine, sau nu ştia deloc, era să 
spună adevărul. Şi, nu pentru prima dată, 
Gamache s-a întrebat dacă ea şi Sam ştiau 
măcar să facă diferenţa. 


Când s-a simţit suficient de bine, Sam i s-a 
alăturat din nou surorii lui în casa din Montreal 
în care erau cazaţi. Gamache, Beauvoir şi 
psihologul stăteau în bucătărie cu copiii, având 
în faţă câni cu ciocolată caldă şi ceai. 
Inspectorul Chernin şi agenta Moel se aflau în 
camera alăturată, de unde puteau urmări ce se 
întâmpla, fără a-i copleşi pe Fiona şi pe Sam. 

— Cum vă simţiţi? a început Gamache. 

Cu vocea blândă. Calmă şi liniştitoare. 

— Bine, au răspuns ei într-un glas. 


Gamache s-a uitat la Sam. Fata băiatului era 
umflată şi, ; 
învineţită de la bătaia de pe alee. Avea un 
pansament pe partea lateralā a capului. 

— Eşti sigur? 

Sam doar a încuviinţat, fără să se uite în ochii 
inspectorului-şef. 

— Ştiu că ati mai fost întrebaţi asta, dar vreau 
să vă întreb din nou. Aveţi pe cineva la care ar 
trebui să sunăm? Vreo rudă? 

Sam a clătinat din cap şi Fiona a spus: 

— Suntem doar noi doi. 

Gamache a aruncat o privire spre psiholog. 
Amândoi ştiau că acesta era un semn distinctiv 
al abuzului. Izolarea. 

Armând plănuise să le spună ceva despre 
care vorbea rareori. Despre propria copilărie. 
Că îşi pierduse şi el brusc ambii părinţi pe când 
era cam de vârsta lui Sam. 

Voia să se deschidă în faţa lor în speranţa că 
se vor relaxa şi se vor deschide în fata lui. Era, 
recunoştea, uşor manipulator. Dar, mai mult 
decât orice, Armând voia ca Fiona şi Sam să ştie 
că, deşi şocant şi devastator, era posibil să 
supravieţuieşti după aşa ceva. Şi, cu ajutor, 
chiar să fie fericiţi într-o bună zi. 


în spatele copiilor putea vedea camera de zi 
îngrijită a casei vesele. Acolo, pe măsuţa de 
cafea, era noua machetă de avion pe care i-o 
dăduse lui Sam. Deja asamblată. 

Armând s-a bucurat. Şi fiului său, Daniel, îi 
plăcuse să asambleze machete. Făcuseră destul 
de multe împreună. Modelul pe care îl alesese 
pentru Sam i se păruse unul reuşit. 

însă acum ezita să le povestească despre 
părinţii lui, din mai multe motive, nu în ultimul 
rând pentru că era vorba despre pierderea lor, 
despre durerea lor. Nu a lui. Dar mai exista un 
motiv, unul instinctiv şi vag. 

Aşa că, în loc de asta, i-a întrebat: 

— De ce aţi fugit? 

Cei doi fraţi s-au uitat unul la altul, fiecare 
aşteptând să vorbească celălalt. 

într-un târziu, Fiona a spus: 

— Ne plictiseam. 

Era un răspuns la care nu se aşteptase 
niciunul dintre ei, însă, reflectând puţin, 
Gamache şi-a dat seama că viaţa lor fusese, din 
momentul trezirii şi până la culcare, haotică. 
Plină de violenţă, anxietate, pericol, durere. De 
nesiguranţă. Dramă. Activitate. Oameni. 

Nu era vorba că le-ar fi plăcut. Era tot ce 
ştiau. 

O casă liniştită, frumoasă, confortabilă şi 
sigură era ceva complet străin pentru ei. Poate 
chiar  înfricoşător.  Permitea gândurilor şi 
sentimentelor să iasă la suprafaţă. 

Au vrut să se întoarcă la distrageri, la 
diavolul pe care îl cunoşteau. Aşa că s-au 
îndreptat spre centrul oraşului. 

Totuşi, Gamache nu era convins. Credea că 
mai exista şi un alt motiv. Aplecându-se în faţă, 
a repetat: 

— De ce aţi fugit? 

— Ţi-am spus, a răspuns Fiona, evident 
deranjată că se îndoia de răspunsul ei. 

— Nu aţi luat nicio haină cu voi. Nu v-aţi făcut 
bagajele. 

Vocea îi rămăsese calmă, blândă chiar. însă 
privirea îi era neclintită. 

— Nu aţi plecat pur şi simplu. Aţi fugit. De ce? 


Fiona s-a uitat la Sam. 

— Spune-ne. E în regulă. N-o să ne supărăm, l- 
a îndemnat Beauvoir cu blândeţe. 

— Am auzit că o să vii tu. Nu voiam să te 
vedem, a spus Sam, a cărui privire se mutase 
acum la Gamache. 

— De ce? a întrebat inspectorul-şef, deşi ar fi 
putut să-şi dea seama şi singur care era 
răspunsul. 

Parţial ar fi avut dreptate, dar în mare parte 
s-ar fi înşelat. Răspunsul, când a venit, l-a uluit. 
— Pentru că nu ne placi, bine? s-a răstit Sam. 

La asta, Gamache se aştepta. La restul, nu. 

— Am mai văzut bărbaţi ca tine. Ştim ce vrei de 
fapt. 

Apoi, copilul slab şi plin de vânătăi a făcut un 
gest obscen. 

Gamache era pregătit pentru un abuz verbal, 
dar la asta nu se aşteptase. Chiar dacă ştia că 
Sam nu credea ce spune. Chiar dacă ştia că 
nimeni de la acea masă nu credea. Chiar dacă 
ştia că fusese un atac calculat, probabil exersat 
dinainte, menit să provoace daune maxime, 
totuşi La cutremurat. 

S-a uitat fix în ochii lui Sam. Şi acolo a văzut 
nu frică, nici durere, ci triumf. Băiatul ştia că 
marcase o lovitură directă. Cumva, copilul 
realizase care era cel mai rău lucru de care 
putea fi acuzat acest bărbat matur. Şi îl 
acuzase. 

Dar, pe lângă triumf, în ochii aceia se mai 
ascundea ceva. Uşurare. Ca un narcoman care 
îşi luase drogul. Sau ca o creatură înfometată, 
care se  hrâneşte cu durerea altcuiva, 
bucurându-se de o masă. 

Acesta era un copil ale cărui singure 
sentimente implicau agonie. 

Pălmuirea, lovirea cu pumnul, cu piciorul, 
arsura, penetrarea. Trādarea. Şi, uneori, 
cuvântul rostit. Asta era tot ce ştia. Atunci, de 
ce nu le-ar provoca şi el toate astea altora? 

Armând s-a uitat la Sam şi i s-a frânt inima. Şi 
din acea rană au ieşit cuvintele din poemul lui 
Zardo. Cine te-a rănit cândva atât de 
iremediabil, de injust/incât la orice-ncercare de 


apropiere te contorsionezi de dezgust? 

Dar el ştia răspunsul. Aveau numele. Şi 
adresele. îi aveau în custodie. Aveau cadavrul la 
morgă. 

întrebarea care se punea acum era dacă 
Fiona şi Sam erau irecuperabili. 

S-a întors spre Fiona. Părea surprinsă de ce 
spusese Sam, de ceea ce implica. Deşi nu era 
sigur. Era? Poate nu. Poate că făcea parte din 
spectacol. 

Poate că acesta era jocul lor, legătura lor 
nefirească. 

Armând şi-a dat seama cu surprindere că, 
deşi acuzaţia era evident falsă, îşi atinsese 
scopul, în ciuda tuturor aşteptărilor. Sam 
Arsenault făcuse un lucru pe care nici cei mai 
rāi, nici cei mai brutali criminali nu reuşiseră 
să-l facă, deşi numai Dumnezeu ştia cât 
incercaseră. 


Băiatul găsise o cale de a intra în mintea lui 
Gamache şi îl făcuse pe inspectorul-şef să se 
clatine. Nesigur. Să se îndoiască de judecata lui, 
de percepțiile lui. 

Calea de intrare nu fusese insulta. Empatia 
extremă a lui Armând Gamache pentru ei îl 
făcuse vulnerabil. Calea de intrare fusese prin 
inima lui. 

Şi de aceea, işi dădea seama acum, nu le 
spusese despre propria pierdere. Era ceva mult 
prea personal. Simţise încă de atunci pericolul 
de a se deschide prea mult. 

Din fericire, Gamache nu trebuia să se bazeze 
pe judecată când avea fapte. 

— l-am arestat pe bărbaţii care veneau la voi 
acasa... 

Psihologul îi sfătuise pe Gamache şi pe 
ceilalţi agenţi să nu-i întrebe pe Fiona şi pe Sam 
despre abuz. Aveau nevoie de multă terapie, de 
mult ajutor, înainte de a putea vorbi despre 
asta. Şi, deocamdată, nu era cazul. Existau 
dovezi mai mult decât suficiente pentru a-i 
acuza pe bărbaţi. 

— La unul dintre ei a fost găsită maşina mamei 
voastre. 
— El a făcut-o? a întrebat Fiona. 


Gamache ura fiecare clipă din această 
discuţie. Doar Chernin şi psihologul ştiau ce 
urma şi le simţea disconfortul. Dar el a 
continuat să meargă înainte. Mai adânc în 
peşteră. 

— Nu. Nu ela omorât-o pe mama voastră. 

— De unde ştii? a întrebat Sam. 

— Pentru că ştim cum a ajuns la el maşina ei. 
El ne-a spus. 

— Poate că minţea, a spus Fiona. Criminalii 
mint, nu? 

— Tot timpul. Am găsit şi agenda şi camera 
video, a spus Gamache, cu glas blând. 

A făcut o pauză, uitându-se la ei, apoi a 
adăugat: 

— Ştim. 

— Ştiţi ce ne-au făcut. Nu vreau să vorbesc 
despre asta, a spus Sam, căruia i se încreţise 
bărbia şi buza de jos îi tremura. 

— Nu vă întreb despre ce aţi îndurat amândoi. 
Nu v-aş obliga să vorbiţi despre asta. Dar există 
un lucru despre care trebuie să vorbesc cu voi. 


Avea o voce neutră. De parcă subiectul, 
următoarele cuvinte nu urmau să le arunce în 
aer vieţile. Era vital să nu alimenteze sub nicio 
e isteria. Trebuia să rămână şi „să invite la 
calm. 


— Scrisul din registru a fost la început al 
mamei voastre, dar apoi, în urmă cu 
aproximativ şase luni, s-a schimbat. Alte două 
persoane au preluat sarcina de a nota în el. Voi 
doi. 

— E o minciună, a strigat Sam. 

Faţa lui mică s-a schimonosit şi ochii i s-au 
umplut de lacrimi. S-a uitat la Beauvoir. 

— E o minciună, a repetat el şi vocea îi era 
ascuţită acum, aproape ca un scârţâit. 

Agentul Beauvoir era atât de surprins de 
ceea ce tocmai spusese  inspectorul-şef 
Gamache, încât a rămas cu gura căscată. 

— Nu este, l-am dat caietele voastre cu temele 
şcolare 

expertului nostru. Nu există nicio îndoială. 


Copiii se uitau la el cu ochii mari. Darela 
continuat. 


— Am găsit sângele mamei voastre în 
portbagajul maşinii ei. Omul care a cumpărat-o 
ne-a spus câ tu... 

S-a întors către Fiona. 

— ... l-ai ameninţat că-l vei demasca dacă va 
spune cuiva cine i-a vândut-o. El a încercat să o 
ardă, însă am găsit totuşi suficiente probe ADN. 

— Nu! 

Fiona părea îngrozită. 

— Nu s-a întâmplat aşa. Minte. El a omorât-o şi 
i-a furat maşina. 

Pe Gamache îl durea sufletul, dar trebuia s-o 
facă. 

— Eu cred că tu ţi-ai ucis mama, Fiona. Cred 
că ai făcut-o în legitimă apărare, după ani de 
abuzuri. Nu sunt sigur că ai vrut s-o faci sau că 
ştiai într-adevăr ce faci. Şi cred că 


Sam te-a ajutat. 

Asta a fost tot. 

Armand stătea în cea mai întunecată cavernă, 
din cea mai adâncă peşteră, împreună cu cei doi 
copii, înconjurat de stalactite de coşmar. De 
vârfurile ascuţite şi lipicioase ale faptelor de 
netăgăduit care îi agăţaseră şi îi prinseseră pe 
aceşti copii. 

în acel moment, Armand Gamache şi-a urât 
slujba. 

Sam se aruncase în braţele lui Jean-Guy, 
îngropându-şi capul în pieptul lui. Se agăța de 
tânărul agent Surete şi plângea, spunând că nu 
el a făcut-o. Că era o minciună. 

Apoi a ridicat privirea şi a şoptit ceva. 

Jean-Guy s-a aplecat, iar Sam, cu saliva 
curgându-i din gură şi tremurând de plâns, a 
repetat. 

Nimeni dintre ceilalți nu a auzit ce-a spus, 
însă când Beauvoir s-a uitat la Fiona, şi-au dat 
seama ce anume tocmai îi mărturisise Sam. Şi 
Beauvoir a confirmat. 


Sam îi spusese că fusese ideea surorii lui. Ea 
o omorâse pe mama lor, apoi îl obligase să o 
ajute. îi era frică de ea. încercase să-l omoare şi 
pe el. Pe alee. 

Fiona a făcut ochii mari. Dar nu a negat. 

Lui Jean-Guy i-a scăpat privirea din ochii lui 

Sam când acesta s-a întors către inspectorul-şef. 
Dar lui Gamache, nu. 

A văzut satisfacţie. Aproape amuzament. A 
văzut o provocare. 

Preotul Robert Mongeau se uita fix la 
Armând. 

— Vrei să spui că tânăra aceea este o 
criminală? Că şi-a omorât mama? 

— A fost găsită vinovată, da. 

Stăteau într-o strană din mica biserică St. 
Thomas din Three Pines. Era duminică după- 
amiaza devreme, a doua zi după festivitatea de 
absolvire şi petrecere. 

Soții Gamache participau rareori la slujbă, 
însă îi invitaseră pe părinte şi pe soţia lui acasă 
la ei, la prânzul de duminică. Apoi Armând se 
întorsese pe jos până la biserică împreună cu 
Robert, lăsându-le pe Sylvie şi pe Reine-Marie 
să bea o limonadă într-un loc însorit din grădina 
lor din spate. 

Fiona li se alăturase la masă, iar la sfârşit 
ajutase la strânsul vaselor, înainte de a pleca la 
bistrou să se întâlnească cu fratele ei. 

Când ajunseseră la biserică, Armând îl 
observase pe noul îngrijitor reîmprospătând 
vopseaua albă care se scorojise în timpul iernii. 
— E o comoară la casa omului. Se vede căii 
pasă de locul ăsta, spuse Armând. 

— Claude nu ratează nicio reparaţie, nicio 
buruiană, niciun strop de murdărie. Nicio 
slujbă, de altfel. îl găsesc adesea stând singur în 
biserică, spuse Robert, privindu-l pe bărbatul 
mai în vârstă care răzuia cu grijă vopseaua 
ciobită. 

— Credeam că Gabri are grijă de biserică şi 
terenuri. 

— Da, în calitate de şef al Femeilor Bisericii 
Anglicane, însă a dat de înţeles că nu mai vrea. 
Claude mi-a fost recomandat de un oaspete de 
la pensiune. Avea nevoie de un loc de muncă, 
iar eu aveam nevoie de un îngrijitor. 

Claude era zvelt, de-a dreptul slâbânog. 
Pentru un bărbat care petrecea mult timp afară, 
avea pielea surprinzător de palidă. Purta 
ochelari negri şi o şapcă de baseball, trasă pe 


ochi. 

în capul scărilor care duceau la capelă, 
Armând făcu o pauză. De acolo aveau o vedere 
bună asupra satului. Patronii bistroului stăteau 
pe terasă şi se bucurau de masa de prânz sau de 
un pahar de băutură în această după- amiază de 
început de iunie. 

Tot gunoiul rămas de la petrecerea din ajun 
fusese strâns. Singura dovadă rămasă era iarba 
călcată în picioare din parcul comunal. Dar, 
curând, avea să-şi revină şi ea. 

Armand sugerase o plimbare după masa 
copioasă, însă preotul trebuia să se întoarcă la 
biserică pentru a lucra la ceva şi a face 
curăţenie după slujbă. 

— Curăţenie? Dar ce faci mai exact în timpul 
slujbei? a întrebat Armand. 

— Ca de obicei. Sacrific un pui. Dansez în 
pielea goală. Sigur nu vrei să vii şi tu? 

Armand a râs. înţelegea de ce Robert şi 
Sylvie se integraseră atât de repede şi de bine. 

El însă avea un motiv ascuns pentru care îl 
invitase pe Mongeau la plimbare. Voia să vadă 
dacă preotul era dispus să discute între patru 
ochi. Despre orice, dar mai ales despre 
sănătatea lui Sylvie. Nu despre boala ei. Asta nu 
era treaba lui. Voia să afle care era starea lui 
Mongeau. Cum se descurca. Cum se simţea. 

Armand ştia că o boală gravă te putea izola 
foarte mult. 

Dar nu avusese ocazia. De cum intraseră în 
capela mică şi liniştită, Robert îl întrebase 
despre Fiona şi Sam. 

— Am observat cum te privea tânărul acela. Şi 
cum îl priveai tu. Vrei să vorbim despre asta? 
spuse preotul. 

Armand, deşi puţin surprins de întrebare, nu 
vedea niciun motiv să nu răspundă. Avusese loc 
un proces public, existau articole în mass- 
media. Sigur, se întâmplase în urmă cu mai bine 
de zece ani, dar nu era un caz uşor de uitat. 
Toată lumea din Three Pines ştia despre el. 

Aşa că s-a pomenit în bisericuţa liniştită 
povestindu-i părintelui despre uciderea lui 
Clotilde Arsenault. Când a terminat, Robert 


părea că rămăsese fără cuvinte. 

— Atunci cum..., reuşi el să îngaime. 

îşi mişcă mâinile, încercând să transforme 
gândul în cuvinte. 

— Cum de a venit să stea la noi dacă e o 
criminală? spuse Armand ca să-l ajute. 

Preotul încuviinţă. 

— După câţiva ani, Fiona a venit câte o zi pe 
lună sub eliberarea condiţionată. O vizitam la 
închisoare ca să mă asigur că era bine. Reine- 
Marie şi cu mine am fost de acord să o 
supraveghem. în cele din urmă, comisia pentru 
eliberare condiţionată a extins această perioadă 
la un weekend pe lună. 

Fiona îşi petrecuse acele weekenduri în 
Three Pines, cu familia Gamache. 

— Dar de ce...? 

Din nou bietul părinte se zbătu să-şi găsească 
cuvintele. 

— Cum...? 

Lui Armand i se făcu din nou milă de el. 

— ... am putut să am încredere în ea? Eu am 
fost ofiţerul care a arestat-o. 

La asta, ochii lui Mongeau se măriră. 

— Serios? Doar nu faci asta pentru toţi cei pe 
care îi arestezi. 

Gamache zâmbi. 

— Doamne, nu. Acesta a fost un caz special. 
Totul este în documente publice, nu-ţi spun ceva 
ce nu ai putea găsi dacă ai căuta. 

Ceea ce nu se găsea în documentele publice 
erau îndoielile lui. El bănuia că Fiona dăduse 
lovitura fatală. Cea care de fapt a ucis-o pe 
mama ei. Dar era departe de a fi sigur că ideea 
fusese a ei. 

în sinea lui, Armand credea că Fiona nu era 
responsabilă, că nu putea fi trasă la răspundere. 
Fusese abuzată de toţi adulţii din viaţa ei şi 
apoi, încă o dată, de tribunal. 

îşi dorise să facă ceva pentru a repara 
oarecum toate astea, iar Reine-Marie fusese de 
acord. 

Armand şi Robert stăteau în lumina care 
pâtrundea prin fereastra cu vitralii. Fusese 
comandată şi creată la sfârşitul Marelui Război 


de câtre o mamă care îşi pierduse toţi cei trei 
copii. Fereastra din capelă îi înfăţişa pe cei trei 
fraţi, dintre care doi erau în profil, plecând la 
luptă. Temători, dar hotărâti. 

Unul, cel mai mic, privea drept în faţă, spre 
congregaţie. Spre generaţii de congregaţii. Nu 
acuzator sau furios, nu cu teamă şi nici măcar 
cu tristete. Ci cu iertare. El îi ierta. Ca şi cum, 
se gândi Armand, aşa ceva ar fi posibil. 


Dar acum băieţii fuseseră transformați în 
lumină. Şi, ; f 
cāldură. 

Sub fereastră se afla o placă comemorativă 
cu numele tuturor tinerilor şi tinerelor din 
regiune care fuseseră ucişi în războaie. Şi, sub 
numele lor, cuvintele simple: 

Ei au fost copiii noştri. 

Armand stătea în lumina veselă, albastră, 
verde şi galbenă, care se revărsa prin trupurile 
lor şi descria abuzul la care fuseseră supuşi 
copiii Clotildei în acea casă. Ani de abuz, 
conform registrului pe care mama lor îl ţinuse 
cu grijă şi pe care mai apoi îl continuaseră 
copiii, când ea devenise prea confuză din cauza 
drogurilor ca s-o mai facă. 

Acesta fusese unul dintre multele elemente 
care complicaseră lucrurile la procesul Fionei. 

în loc să fugă. în loc să-i refuze pe bărbaţi 
când mama lor n-a mai fost funcţională, Fiona şi 
Sam continuaseră afacerea. 

Un psihiatru specializat în acest domeniu, 
care depusese mărturie, afirmase că la acel 
moment ei erau atât de programaţi, atât de 
afectaţi, încât nu mai ştiau altceva. Cunoşteau 
„răul” de atât de mult timp încât nu mai 
recunoşteau „binele”. Şi nici nu mai simțeau că 
aveau de ales. 

în afară de asta, aşa câştigau banii de care 
aveau nevoie pentru a supravieţui. 

Erau prinşi într-o capcană. 

— Am arestat-o pe Fiona sub acuzaţia de 
ucidere din culpă, dar cu circumstanţe 
atenuante. Am susţinut că ar trebui să se 
renunţate la acuzaţiile împotriva ei, iar ea şi 
Sam să primească consiliere psihologică. 


Procuratura nu a fost de acord. Chiar dacă era 
minoră, au decis să o judece ca adult. 

— De ce? întrebă Mongeau. 

— Pe atunci avea aproape 14 ani. Procuratura 
a susţinut că păstrând acel registru şi 
ocupându-se de gospodărie, ea a acţionat, în 
esenţă, ca adult... 

— Dar abuzul a început... 

— Conform registrului, când avea zece ani. 

— O, Doamne, oftă preotul. 

— înregistrările scrise, faptul că părea să fi 
preluat afacerea de la mama ei şi că îşi 
prostitua fratele, că îi vânduse maşina acelui 
bărbat, maşină folosită pentru a duce cadavrul 
mamei lor la lac, ei bine, toate astea au făcut-o 
să pară mai puţin o victimă şi mai mult o 
instigatoare. Dar a mai existat o probă 
incriminatoare. Una la care am contribuit şi eu. 
Fratele ei a spus că Fiona a încercat să-l omoare 
şi pe el. Pe alee. Că ea era cea care îl bătuse 
până aproape să-l omoare. 

— Şi tu cum ai contribuit? Cum ai fi putut sā o 
faci? întrebă Robert. 

— Am amânat arestarea lor cu o zi. între timp, 
ei au aflat că urma să vin şi au bânuit de ce. 
Asta i-a speriat. Decizia mea de a amâna le-a 
dat timpul necesar pentru a fugi. 

— Dar nu a fost vina ta. 

— Dacă m-aş fi dus acolo imediat. Sam nu ar fi 
suferit 


r: f 
acele răni, iar acuzarea şi, în cele din urmă, 
judecătorul nu ar fi decis că Fiona a fost 
autoarea unei crime cu intenţie, care îi reuşise o 
dată cu mama ei şi care apoi încercase din nou 
cu propriul frate. Reprezenta un pericol. 

Robert Mongeau îşi privi mâinile, apoi ridică 
ochii spre Armând. 

— Au greşit? Dacă ea a făcut acele lucruri... 

— Era ea însăşi un copil. Chiar dacă ar fi făcut 
acele lucruri, era ea capabilă să ia decizii 
raţionale? Eu, unul, nu cred. 

— Dar oricum..., încercă să spună Mongeau. 

Se uită în jur şi îşi opri privirea asupra 
băieţilor fragili, după care se întoarse spre 
Gamache. 


— Dacă ea a făcut acele lucruri, dacă nu ştia să 
facă diferenţa dintre bine şi râu, eşti sigur că 
acum ştie? înţeleg că tu crezi în a doua sansă. Şi 
eu cred. Dumnezeu mi-e 


r f 

martor că şi mie mi-a fost acordată. Dar există o 
limită, r i 

nu-i aşa? Ar mai putea fi... un pericol? 

Armând ridică mâinile resemnat. 

— Nu cred că a fost vreodată. 

Se luptase cu decizia procurorului. Fusese 
îngrozit şi furios că o judecaseră pe Fiona 
Arsenault ca adult. Că o judecaseră totuşi. El 
argumentase că, până şi în cazul în care ceea ce 
spunea Sam era adevărat, Fiona în mod clar nu 
era responsabilă pentru faptele ei. Fusese 
rănită,  abuzată, crescută într-un mediu 
nesânătos, fără o busolă morală sau un model 
de urmat. Avea nevoie de ajutor, nu de 
pedeapsă. 

Se certase, chiar ţipase la procuror. Până la 
punctul în care fusese ameninţat că va fi dat 
afară din biroul acestuia. 

Nu doar că era vădit nedrept să o judece pe 
Fiona ca adult, dar mai exista şi un alt motiv 
pentru care şeful secţiei Omoruri se luptase atât 
de mult ca acuzaţiile să fie reduse sau să se 
renunţe complet la ele. 

Nu credea că Fiona acţionase singură. De 
fapt, a ajuns să creadă că nici măcar nu 
concepuse ea planul. Că Sam fusese cel care îl 
făcuse. Şi mai bănuia că Sam se rânise singur 
pe aleea aceea, lovindu-se cu capul de un perete 
pentru a-şi produce răni care păreau cu mult 
mai grave decât erau. Rănile de la cap 
sângerau. Şi fusese mult sânge. Dar, până la 
urmă, fuseseră superficiale. 

Nu fusese o tentativă de omor. Fusese o 
încercare de a arunca vina pe altcineva. 

însă nu i-a spus asta lui Robert Mongeau. 
Doar Beauvoir îi cunoştea suspiciunile. 
Suspiciuni care nu putuseră fi niciodată 
probate. 

Şi astfel, cazul a ajuns în sala de judecată. 
Sam fusese cel puţin complice la uciderea 
mamei sale. Acest lucru nu a fost negat. Dara 


fost considerat prea tânăr, prea fragil, prea 
afectat pentru a şti ce face. Procuratura a 
susţinut că fusese controlat, abuzat, agresat de 
sora lui mai mare. 

Sam Arsenault a fost trimis într-un centru de 
plasament vesel şi liniştit, unde a fost urmărit 
îndeaproape şi a primit ajutor psihiatric. 

Fiona a fost declarată vinovată şi condamnată 
la 15 ani de închisoare. 

— Dar dacă Sam a fost exonerat de toate 
acuzaţiile, de ce acea privire între voi aseară? 
El părea... 

Preotul nu găsea cuvântul potrivit. 

— Sincer, nu ştiu cum părea. Dar nu a fost 
ceva plăcut. lar tu... 

Se uită la Gamache, scăldat în lumina filtrată 
prin băieţii de pe vitralii. 

— lartă-mă, Armând, s-ar putea să mă înşel 
foarte tare, dar pentru o clipă ai părut speriat. 

Armând era pe punctul de a nega, apoi se 
opri. Robert Mongeau avea dreptate. Se temea 
de Sam Arsenault. Ziua de ieri confirmase ceea 
ce bănuia. Că băiatul, acum bărbat în toată 
firea, încă mai putea să-i pătrundă în minte. 
încă mai putea să răscolească pe-acolo. 

O singură persoană mai fusese în stare să 
facă asta. Un criminal în serie, un psihopat pe 
nume John Fleming. Un nebun adevărat, care 
acum se afla în închisoare pe viaţă. Nu tocmai 
persoana pe care ai vrea să o vezi umblându-ţi 
prin gânduri. Şi cum gândurile pot conduce la 
sentimente, i le invadase şi pe acestea. 

Armând verifica o dată pe an dacă Fleming 
era încă în Unitatea Specială de Detenţie, 
rezervată celor mai periculoşi criminali. Deşi 
nimeni nu ar elibera vreodată un asemenea 
maniac. 

Şi acum, Sam Arsenault nu era doar în 
mintea lui, era şi în satul în care locuia Armând. 
în care locuiau familia şi prietenii lui. 

Da, Armând se temea. Era o teamă care 
plutea liber. Ca şi cum o săgeată ar fi fost trasă, 
dar nu-şi găsise încă ţinta. 

— Poate că ai dreptate, se mulţumi el să-i 
spună preotului şi îşi făcu o notiţă mintală că nu 


multe îi scăpau acestui om. Dar se pare că am 
vorbit numai eu. Voiam să te întreb cum te simţi 
tu. 

Mongeau trase adânc aer în piept şi apoi 
expiră. 

— Sincer? Şi mie mi-e frică. Ce pereche facem, 
spuse el şi râse uşor, apoi se uită în jur. Cât 
timp sunt aici, în acest spaţiu, mă simt în pace. 
Ştiu că ceea ce se întâmplă cu Sylvie este voia 
lui Dumnezeu. 

Nu se îndură să spună ce anume se întâmpla. 

— Şi gândul ăsta mă consolează, cât timp sunt 
aici. Dar cum plec, cum ies pe uşa aceea, sunt 
pierdut şi îngrozit. 

— De ce? 

— Că o pierd, desigur. 

— Dar mai e ceva, spuse Armând încet. 

Preotul se uită la tovarăşul său şi pāru să se 
decidă. 

— Mi-e teamă că nu sunt îndeajuns de 
puternic. Că nu voi fi în stare să fac fată. Mi-e 
teamă că situaţia se va | 
înrăutăţi într-atât încât o să fug. Nu fizic, ci 
emoţional. Mi-e teamă că deja o fac, când vin 
aici. Că mă ascund, înţelegi? spuse el apelând la 
Armând. 

Armând încuviinţă. Cunoştea acest 


| sentiment. Frica de +. | 
a nu fi suficient de puternic. De a nu fi capabil 
să facă ceea ce era necesar. 


— Asta nu înseamnă că te ascunzi, înseamnă că 
te consolezi. înseamnă răgaz. îți dă puterea de 
care ai nevoie ca să te întorci şi să fii alături de 
Sylvie. Pentru ea. Este firesc să te simţi aşa. Ar 
fi ciudat dacă nu te-ai simţi. +, ; 
Crede-mă, nu vei fugi- 

îşi aminti de dansul din seara precedentă. De 
intimitatea dintre cei doi. 

— Dacă o să simţi vreodată că vrei să fugi, vino 
la mine. O să stâm de vorbă. Sylvie ştie că este 
iubită. Ce altceva şi- ar mai putea dori oricare 
dintre noi? 

— Timp? 

Robert se uită din nou în jur ca şi cum ar fi 
fost surprins că se află acolo. Apoi, punându-şi 


mâinile pe genunchi, se ridică în picioare. 

— Merci, mon ami. S-ar putea să-ţi accept 
oferta. însă numai dacă promiţi că vei veni şi tu 
la mine, când vei simţi că ti-e frică. 

— S-a făcut. 

— Ne întoarcem la soțiile noastre? 

Acum nu veţi mai simţi ploaia / Căci fiecare 
dintre voi va fi adăpost pentru celălalt, se gândi 
Armând când se ridică şi el. Era binecuvântarea 
Primelor Naţiuni— pe care el şi Reine- Marie o 
citiseră la nunta lor. 

Acum nu mai există singurâtate. 

Duceti-vă dară la casa voastră / Pentru-a intra 
în zilele apropierii voastre. 

leşi împreună cu Robert în soarele zilei de 
început de iunie. în acest sat care părea să 
sfideze timpul. Măcar de-ar fi aşa, se gândi 
Armând. 

Și fie ca zilele voastre să fie bune şi lungi pe 
acest pământ. 


Clara, Ruth, Myrna şi Billy Williams stăteau 
pe terasă cu o carafă de ceai cu gheaţă şi i-au 
salutat făcându-le cu mâna, când au traversat 
parcul. Armând le-a răspuns tot cu o fluturare 
de mână, apoi a observat-o pe Harriet stând la o 
altă masă. Purta ochelari de soare negri. Tocmai 
se pregătea să meargă s-o întrebe ce-i mai făcea 
capul, când din bistrou au ieşit Fiona şi Sam cu 
trei limonade şi s-au , ; f 
aşezat la masa ei. 

Sam s-a uitat spre el şi într-o clipă Armând a 
revenit în sala de judecată. 

lar inspectorul-şef Gamache şi-a amintit un 
lucru mai presus de toate celelalte din acea zi. 
Şi nu era vorba de verdict. Nici măcar de 
momentul în care Fiona era condusă la 
închisoare. 

Nu, ceea ce rămăsese să trăiască în casa 
lungă a memoriei lui Armand era imaginea lui 
Sam Arsenault când se citise verdictul. 

Băiatul s-a întors atunci spre el şi i-a făcut cu 

ochiul. lar acum a făcut-o din nou. 

— Deci trebuie să te întreb. Ce e cu cărămida? 
spuse Clara, întorcându-se spre Myrna. 

— Da. Chiar aşa. Asta voiam să te întreb şi eu, 
dar m-am gândit că poate e nepoliticos din 
partea mea, spuse Ruth. 

Ceilalţi se uitară la ea. 

— Poate vrei să spui că nu suficient de 
nepoliticos? spuse Gabri. 

Adusese încă o carafă de ceai cu gheaţă şi 
ceva ce părea a fi scotch pentru Ruth, dar care 
de fapt era tot ceai, şi îşi trăsese un scaun la 
masa lor. 

— Cred că, de fapt, cărămida a fost un gest de 
bunătate, spuse Ruth. 


Ceilalţi făcură ochii mari. Socati că ea chiar 
cunoştea ; z f 

cuvântul, fără a mai pune la socoteală că 
pretindea că putea recunoaşte un astfel de gest. 
— Probabil că Harriet ştie că iţi lipseşte o 
cărămidă—... 
— Poftim, spuse Clara. 
— Ori asta, ori că eşti tare de cap ca o cără... 
— Deci care-i povestea? o întrebă Clara pe 
Myrna. 
— O studentă fără bani? Care nu şi-a putut 
permite nimic, aşa că ţi-a dat..., spuse Gabri. 
— O cărămidă? spuse Clara. 
— Odată Armând i-a făcut cadou mamei lui 
Reine-Marie 
o pompă de desfundat toaleta, spuse Gabri. - 
Dar asta are sens, spuse Ruth. 

Nimeni nu o urmărea. 
— Oamenii fac cadouri ciudate. Eu i-am dat 
odată lui 
Olivier o... 
— Nu începe iar cu povestea cu clanţa, te 
implor. Harriet colecţionează cârâmizi, spuse 
Myrna. 


Cu asta nu mai aveau ce să spună. De fapt, după 
atâţia ani in Three Pines, reusise in sfârsit sa-i 


reducă la tăcere. Şi. f îi 
apoi, la monosilabe. 

Ce? Poftim? Cum? 

Era posibil să le fi venit de hac. 

— Dar de ce cărămida aceea? Părea să creadă 
că o vei recunoaşte, întrebă Billy, căruia nu era 
atât de uşor să-i vii de hac. 

— Nu ştiu. Am vrut s-o întreb aseară, dar s-a 
întors după ce ne-am culcat şi încă dormea pe 
canapeaua extensibilă din living când ne-am 
trezit. 

— Putem s-o întrebăm acum, sugeră Ruth. 

După care se întoarse în scaun şi strigă: 

— Hei, tu. Jackie O. Care-i faza cu cărămida? 

Harriet se întoarse şi se uită la Ruth, bănuind 
că i se adresa ei, deşi nu înţelegea care era faza 
cu apelativul Jackie O. 

îşi împinse ochelarii de soare 
supradimensionaţi mai sus pe nas şi dădu să se 
ridice. 

— E în regulă. Poţi să ne explici mai târziu, 
spuse mătuşa Myrna, cu o voce liniştitoare. 

Dar Harriet era deja în picioare şi se apropia 
cu mers nesigur, ţinându-se de speteaza 
scaunelor de pe terasă. Billy se ridică să-i 
cedeze locul, însă ea îi făcu semn să stea jos. 

îi înţelegea amabilitatea, dar nu voia să 
încurajeze ideea că femeile erau sexul slab şi 
trebuiau protejate şi  cocoloşite. De către 
bărbaţi. 

Deşi, în timp ce se clătina uşor, luptându-se 
cu mahmureala care îi consuma tot cheful de 
viaţă, li păru rău că nu acceptase oferta. Dacă a 
existat vreodată un moment potrivit pentru 
etica situaţională—, în mod clar acesta era. 

— Colecţionez cărămizi, spuse ea, aproape 
şoptind. 

— Corect. Dar de ce tocmai aceea? spuse 
Gabri, de parcă toată lumea  colecţiona 
cărămizi. 

— Este specială. 

— Ahh. Cărămida ei norocoasă. Se pare câ o 
moşteneşte pe mătuşă-sa la lotul de cărămizi, 
făcu Ruth. 

Roşa clătină din cap, aşa cum fac rațele de 


obicei. 

— Nu, începu Harriet. 

Apoi, cu un zâmbet slab, îi făcu semn lui Billy 
să se ridice şi aproape că se prăbuşi pe scaunul 
lui. Clasica situaţie cu barca de salvare. 

— Deşi am avut noroc că am găsit-o. Mi-a luat 
luni întregi. 

— M-am plictisit. Dacă există o morală, te rog, 
treci mai repede la ea, spuse Ruth. 

— Este produsă în aceeaşi fabrică în care au 
fost realizate şi cele din aceste clădiri, explică 
Harriet arătând cu mâna spre magazinele din 
spatele ei. Dacă vă uitaţi pe ea, are imprimate 
numele fabricii şi data la care a fost fabricată. 
Acestea sunt cele mai bune. Cele mai apreciate 
de colecționari. Acum nu se mai precizează 
fabricile şi datele. 

— Tu colecţionezi cărămizi? întrebă Clara. 

— Am trecut de faza asta, ţine şi tu pasul cu 
noi. Tot plictisită sunt, spuse Ruth, întorcându- 
se spre Harriet. 

— Vorbeai despre cât de mult înseamnă acest 
loc şi aceşti oameni pentru tine. Despre cum ai 
găsit aici nu doar o casă, ci şi o comunitate din 
care simţi că faci parte. Am vrut să-ti dăruiesc o 
bucăţică din asta, să- -ti aducă aminte 


mereu, îi spuse Harriet mătuşii sale. 
Myrna se aplecă şi îşi imbrăţişă nepoata, 
strângând-o cu putere la piept. 

— Mulţumesc. Pentru că ştii. Este cadoul 
perfect, şopti ea. 

— Şi e şi mai important acum. Din moment ce 
pleci, spuse Harriet, când se desprinse din 
îmbrăţişarea ei. 

— Ce? Ce? strigă Clara. 

— Pleci? Ce? se miră Gabri. 

— Fuck, fuck, fuck, tăcu Roşa. 

— Te-am auzit vorbind cu Billy azi-dimineaţă. 
îmi pare rău. Credeam că ceilalţi ştiu, spuse 
Harriet. 

— încă nu ne-am hotărât, spuse Myrna, 
uitându-se la figura răvăşită a Clarei. 

Clara doar stătea şi se holba, incapabilă să 
articuleze vreun cuvânt. Ruth era atât de 
şocată, încât renunţase la teatrul cu plictiseala 


şi la mantia de invizibilitate care îi ascundea 
adevăratele sentimente. 
Rămăsese Gabri să întrebe de ce. 

— îmi place apartamentul din mansardă, dar 
cum noi doi stăm foarte mult împreună, este 
prea mic. în plus, dacă vrem ca cineva să 
rămână la noi, dacă vrem ca Harriet să rămână 
la noi, trebuie să doarmă în living. 

— Poate să stea la pensiune, sugeră Gabri. 
Gratis. Nu se poate să plecaţi din Three Pines. 

— Mulţumesc, mon ami, dar tot ne-ar trebui 
mai mult spaţiu. M-am gândit mult la asta, dar 
abia azi-dimineaţă i- am spus lui Billy. Voi 
păstra librăria, desigur, spuse Myrna. 

— Ce librărie? E o bibliotecă. Scrie pe firma de 
la intrare, comentă Ruth. 

— Oh, cotoroanţă bătrână. Mai termină odată. 
Ştii foarte 
bine că librairie înseamnă librărie în franceză, i- 
o tāie Gabri. 

— Haide, zău aşa. E ridicol. De ce să-i zici unei 
librării 
bibliotecă? spuse poeta. 

— Nu se poate să nu existe în sat un loc în care 
să vă puteţi muta. Sau am putea să facem 
schimb. Puteţi să locuiţi la mine, iar eu să mă 
mut în mansardă. Pictoriţă. , 


Mansardā. E perfect, spuse Clara care simțea 
cum o cuprinde panica. 

Myrna se uită la cea mai bună prietenă a sa, 
la disperarea de pe chipul ei şi la chipsurile de 
cartofi pe care le avea în păr. Şi se întrebă cum 
va putea pleca vreodată. 

Harriet avea dreptate. Nu era vorba doar 
despre cărămizi şi mortar. Aici era inima ei care 
bătea. Era prima dată în 50 de ani când Myrna 
simţea că aparţinea cu adevărat unui loc. Ca şi 
cum Three Pines i-ar fi pus un loc la masă şi ar 
fi aşteptat-o. 

lar acum se gândea să plece. 

— Dar tu îţi iubeşti casa..., începu Myrna. 

— Pe tine te iubesc mai mult, o întrerupse 
Clara. 

— Nu-i nicio grabă, interveni Billy, punându-şi 


mâinile mari şi muncite pe umerii Myrnei. 

— De ce nu vă extindeţi în spaţiul de la 
mansardă? întrebă Fiona, care venise la masa 
lor. 

— Loftul este mansarda, spuse Gabri. 

— Da, dar mai există nişte spaţiu. Se vede 
după linia acoperişului. Nu degeaba sunt 
inginer. Dacă te uiţi peste acoperişul din spatele 
librăriei, spre râu, mai există un spaţiu. Nu e 
imens, dar poate fi suficient de mare pentru a- 1 
transforma într-un alt dormitor sau studio. 

— Nu se poate. Dacă ar fi mai mult spaţiu de 
închiriat, Olivier ar şti, spuse Gabri. 

Olivier era proprietarul şirului de magazine şi 
închiria spaţiile. 

— Credeti-mă. Acolo sus este o cameră. Ar 
trebui să verificaţi, insistă Fiona. 

— Ce aveţi de pierdut? spuse Clara, cu chipul 
luminat de bucurie. 

— înainte să scoţi barosul, hai să vorbim cu 
Olivier. El trebuie să aibă planurile clădirilor, 
spuse Myrna. 

Billy şi Ruth se uitară unul la altul 
întrebători. El se aplecă şi o întrebă în şoaptă: 

— Pot să trec mai târziu pe la tine? 

— Da. Nu uita de cheie. 

Cheia era o sticlă de scotch. 


După-amiază, Myrna, Clara, Harriet şi Fiona 

s-au dus la Olivier, în camera din spate a 
bistroului. în timp ce Harriet era inginer civil, 
Fiona era inginer mecanic. Dintre toţi, se 
gândeau că ele ar trebui să poată rezolva 
problema. 
— Am găsit astea când am cumpărat clădirea 
cu ani în urmă, spuse Olivier în timp ce 
desfăcea un sul de hârtie îngălbenită şi pătată 
de umezeală. Sunt planurile originale. După 
cum puteţi vedea, sus nu există nicio cameră 
ascunsă. în plus, cine ar vrea să construiască o 
cameră pentru ca apoi s-o ascundă? 

Harriet şi Fiona stăteau aplecate peste 
schiţele vechi. 

— Sunt sigură că este acolo, spuse Fiona, 
clătinând din cap nedumerită. 


— Trebuie să ajungem pe acoperiş. Atunci o să 
văd sigur, spuse Harriet. 

— Nu acum. Se face târziu şi aproape că am 
ajuns la servirea cinei. Mâine, dacă ţine vremea 
cu noi, spuse Olivier. 

— înainte să urcăm pe acoperiş, ce-ar fi să 
mergem până la biserică, spuse Fiona. 

— Să ne rugăm? Cine este sfântul protector al 
timpului pierdut? întrebă Clara. 

— Nu. N-aţi observat că de la St. Thomas se 
pot vedea acoperişurile magazinelor? spuse 
Fiona. 

— Da? se miră Olivier. 

Uneori era nevoie de o persoană relativ 
străină pentru a remarca lucruri care altora le 
scâpau. 

— N-aş fi observat, însă mi-a atras atenţia 
îngrijitorul. Zicea că acoperişurile vor trebui 
înlocuite în curând şi dacă se aşteptau să o facă 
el, n-aveau decât să-şi ia gândul. Când m-am 
uitat, am mai văzut o cameră chiar aici. 

Puse degetul pe planurile de construcţie care 
nu arătau nimic. 

— Sau cel puţin cred că e acolo, deşi sunt de 
acord cu voi. De ce ar ascunde cineva o 
cameră? 

Au decis să se întâlnească la bistrou a doua zi 
dimineaţă şi să meargă la biserică. 


Vestea se răspândi rapid, chiar dacă nu şi 
corect, prin sat. 

Myrna Landers urma să plece. Myrna 
Landers plecase deja. 

Biblioteca se transforma într-o librărie. Asta 
era de la Ruth, care dorea ca toţi să semneze o 
petiție împotriva acestui lucru. 

— Deci am auzit că eşti însărcinată, spuse 
Reine-Marie mai târziu, în timp ce stăteau în 
grădina din spate a Clarei, savurând un pahar 
de băutură înainte de cină. 

— Cu gemeni! De fapt, chiar eu am lansat 
zvonul, ca să demonstrez cât de penibili sunt 
ceilalţi, spuse Myrna râzând. 

— Ar trebui să-l avertizezi pe Gabri. El deja 
face planuri pentru petrecerea de baby shower, 


îi spuse Clara. 

— înseamnă că tu şi Billy nu mai plecaţi? o 
întrebă Reine-Marie, fără a-şi ascunde speranţa 
din glas. 

— Bine, nu imediat. Dar căutăm o locuinţă mai 
mare, dacă auziţi de vreuna. 


— Pentru bebeluşi, spuse Clara. 

Armând râse, cu toate că, la fel ca tuturor 
celorlalţi, i se părea regretabil ca Myrna să 
plece din Three Pines, chiar dacă păstra 
librăria. 

Robert şi Sylvie Mongeau sosiră exact când 
se mutau înăuntru. începea să se facă răcoare. 
— Am trecut doar să bem un pahar, spuse 
Sylvie. 

Părea obosită când au trecut prin bucătărie, 
unde mirosea a usturoi şi a busuioc de la 
linguine primavera. S- au instalat în living. 

— E adevărat zvonul? întrebă Robert. 

— Care dintre ele? întrebă Myrna. 

— Că tu şi Billy vă mutati în Australia ca să 
înfiinţaţi un centru de salvare a cangurilor, 
spuse Sylvie. 

— Din cauză că eşti proprietara unei librării 
ilegale şi a unui salon de tatuaje în spatele 
bibliotecii şi ai fost prinsă. Ne-a spus Ruth, o 
informă Robert. 

— E adevărat. Dar s-ar putea să mai avem o 
opțiune, în afară de planul cu cangurii, oricât de 
genial ar fi el. Fiona spune că mai există o 
cameră la mansardă, în care am putea să ne 
extindem. Asta ar putea rezolva problema, îi 
răspunse Myrna râzând. 

— Fiona spune asta? De unde ştie ea? întrebă 
Armând. 

— l-a zis îngrijitorul tău, îi spuse Myrna lui 
Robert. 

— Claude? De unde Dumnezeu ştie el? întrebă 
preotul. 

Myrna îi explică. 

— Şi Olivier ce zice? întrebă Reine-Marie. 

— Nu ştie nimic despre asta. Ne-a arătat 
planurile clădirii şi în ele nu apare spaţiul 
respectiv, dar mergem mâine până la biserică 
să vedem, o lămuri Clara. 


— Hmmm. Şi de ce ar ascunde cineva o 
cameră? spuse Sylvie. 

Părea a fi întrebarea zilei. 

Billy puse scrisoarea pe masa de plastic din 
bucătăria lui Ruth şi îşi trase scaunul puţin mai 
departe de Roşa, care stătea în culcuşul ei de 
lângă aragaz sforăind sau pufnind. 

încercă să-şi amintească dacă ratele făceau 


rabie. 
/ 


Z 

Ruth deschise plicul, scoase scrisoarea şi o 
citi din nou. Billy i-o adusese în urmă cu câteva 
săptămâni, dat fiind că Ruth colecţiona poveşti 
despre istoria Three Pines. 

Scrisoarea era atât de vagă, încât atunci Ruth 
nu se arăâtase prea interesată de ea. Acum era 
cu totul altceva. 

— Tu ce părere ai? întrebă ea punându-şi mâna 
peste hârtie. 

— Cred că s-ar putea să vorbească despre 
camera de deasupra librăriei, cea despre care a 
spus Fiona că se află acolo. 

— Dar camera nu apare în planurile lui Olivier? 

Când Billy făcu semn că nu, Ruth se uită lung 
la hârtia îngălbenită. 

— Nu pot să cred. Nici măcar nu spune în ce 
loc din Three Pines lucra. Ar putea fi vorba de 
oricare dintre casele noastre, iar cu toate 
renovările din ultima sută de ani, dacă a existat 
vreodată, trebuie să fi fost descoperită până 
acum. în plus, de ce ar zidi cineva o cameră? 

— Nu ştiu, dar e clar că nu i-a plăcut să o facă. 

Era puţin spus că nu i-a plăcut. Scrisoarea 
degaja un sentiment de groază. Duhnea. 

— Ştiam că el a fost pietrar, aproape toţi cei 
din familia mea erau pietrari pe-atunci, dar e 
clar că la un moment dat s-a apucat de zidărie. 

— Scrisoarea este datată 1862. Cu mai bine de 
150 ani în urmă. 

— Şi este aceeaşi dată de pe cărămida pe care 
Harriet i-a dăruit-o Myrnei. 


— Haide. Nu vor afla, spuse Sam. 

— Am mai auzit asta. Monsieur Gamache mi-a 
precizat în mod expres că tu n-ai voie în casa 
lor, spuse Fiona. 


— Fir-ar a dracului de treabă! Ce-i în neregulă 
cu tipul ăsta? Ce i-am făcut eu? 

La asta Fiona nu avea un răspuns. 

— în fine, dă-l în mă-sa! Haide! Doar cât s- 
arunc şi eu o privire rapid. 

Ea se uită la zâmbetul lui pieziş. La ochii de 
căţeluş. Şi, nu pentru prima dată, se întrebă 
cum putea să-l mai iubească după tot ce făcuse? 
Dar uite că-l iubea. 

Cum de mai putea să-l ierte? Dar uite că-l 
iertase. Aşa cum o iertase şi el. Cel puţin aşa 
credea ea. 

El era familia ei. Şi cu toate că Reine-Marie şi 
Armând deveniseră un fel de familie-surogat 
pentru ea, nu era acelaşi lucru. Ea şi Sam nu 
erau doar rude, erau legaţi într- un fel care 
trecea dincolo de legătura de sânge. 

— Uite, hai să luăm ceva de mâncare şi să stăm 
aici, propuse ea, aruncând o privire în jurul 
pensiunii. 

El se foi pe scaun. 

— M-am plictisit. 

Fiona nu spuse nimic. Ştia ce se putea 
întâmpla când Sam se plictisea. 

— Ascultă. Nu-i datorezi nimic. Ne-a arestat. 
Eram doar nişte copii şi el ne-a arestat. Ne-a 
distrus vieţile, îi spuse el. 

— Noi ni le-am distrus. El doar a aflat. Şi pe 
tine nu te-a arestat niciodată. 

Sam se uită fix la Fiona, cu privirea aceea 
pătrunzătoare pe care ea i-o cunoştea atât de 
bine. 

El ştia cum era ea cu adevărat. 

lar ea ştia cum era cu adevărat. 

— Bine. Haide, spuse ea. 


— Expresie echivalentă cu a-i lipsi o doagă (N.t.). 


— Etica situaţională ia în considerare doar contextul particular al unui 
act când îl evaluează din punct de vedere etic, în loc să-l judece strict 
după standarde morale absolute (A/.r.). 


Capitolul 14 


— Hai, Sam. Ajunge. Se vor întoarce acasă în 
curând. Trebuie să ieşim, spuse Fiona. 

Dar Sam se plimba prin livingul familiei 
Gamache ca la el acasă, ridicând obiecte şi 
punându-le la loc puţin altfel. Mutând mobila 
doar câţiva centimetri mai încolo sau mai 
încoace, în timp ce Fiona venea în urma lui, 
punând totul la loc aşa cum fusese. 

r 


Câinii, obişnuiţi cu Fiona, nu protestaseră 
când ea şi Sam intraseră în casă. 

El filma în timp ce mergea deschizând 
sertare şi dulapuri. Examinând cărţi, amintiri şi 
poze de familie. Ridicând una, îl recunoscu pe 
Jean-Guy Beauvoir. Mai bătrân acum, cu doi 
copii. Dar inconfundabil. îl văzuse la festivitatea 
de absolvire, desigur, prima oară când se 
întâlniseră după ani. 

Sam fotografie poza, apoi o puse la loc. Dar 
nu chiar la fel cum o găsise. 

Examină cărţile de pe rafturi, apoi intră în 
birou şi se aşeză la calculator. Atinse tastatura 
şi ecranul se lumină. Era blocat, bineînţeles, dar 
Sam se uită la imaginea celor patru nepoți de 
pe display. 

— Sam, ajunge, spuse Fiona care stătea în 
pragul biroului. 

Dar nu, nu era de-ajuns. 

Sam urcă la etaj în timp ce ea se întoarse în 
bucătărie, de unde se vedea bine casa Clarei. 
Totul era liniştit. Dar dacă se întorceau şi 
descopereau ce făcuse, totul avea să se ducă de 
râpă. Probabil că ar putea să le explice, iar 
Madame Gamache s-ar putea să o creadă, dar 
nu era deloc sigură că Monsieur Gamache ar 
face-o. 

Câteva minute mai târziu îl găsi pe Sam 
întins pe patul lui Armand şi Reine-Marie. 

— Oh, la naiba! Dă-te jos. îşi vor da seama că a 
fost cineva aici. 


însă el continuă să zacă acolo. 

— Care parte crezi că-i a lui? Eu cred că asta. 
Citeşte ceva care se cheamă Ce-ar fi putut fi. E 
o istorie contrafactuală. Pare interesantă. 

Puse volumul jos, dar îl luă din nou şi mută 
semnul de carte. Apoi intră în baie şi se dădu cu 
nişte apă de colonie. 

— Mmmm... Santal. Frumos, spuse el. 

— O, Doamne, gemu Fiona şi deschise 
fereastra ca să iasă mirosul de parfum. 

Cu Sam se simţea mereu ca personajul din 
desenele animate de la circ, care trebuia să 
curețe rahatul. 


înainte de a pleca, el găsi uşa spre subsol. 
— Merde. Vin, spuse Fiona ridicând vocea. 
— Acolo e? Camera despre care mi-ai spus? o 
întrebă el, arătând spre întunericul de jos. 
Fa îl împinse spre uşile franceze din living, 
care dădeau spre terasa din spate. 
— Trebuie să pleci. 
Un minut mai târziu, usa din fată se deschise. 


— Ne-am întors, strigă Reine-Marie, cu o voce 
cântată. 

— Eu ies cu câinii la plimbare, spuse Armand. 
— Nu, lasă-mă pe mine, se oferi Fiona. 

— E-n regulă. Pot şi eu. 

— Te rog. Aş vrea să ies la aer. 

El se dădu deoparte, dar rămase în prag 
uitându-se după ea şi întrebându-se de ce 
fusese atât de insistentă. 

Fiona aruncă mingiuţa ferfeniţită pe gazonul 
din parcul comunal şi se uită la Henri cum o luă 
la fugă după ea şi la Fred, târându-se greoi 
după el. Cu coada ochiului, îl văzu pe Sam 
luând-o spre pensiune. Din grădina laterală. 
Direct dinspre casa familiei Gamache. 

— Pot să vin şi eu? 

Fiona tresări şi îşi dădu seama că Monsieur 

Gamache traversa drumul şi venea spre ea. 
— Desigur. 

Oare a observat? Si-a dat seama? Nu se putu 
abţine să nu se uite spre pensiune, dar nu mai 
era nici urmă de Sam. 

— Am auzit de camera ascunsă din mansarda 
Myrnei. S- ar putea să fi rezolvat o problemă, 


spuse el şi observă că ea se relaxă, deşi nu 
înţelegea de ce fusese stresată. 

— S-ar putea să nu existe. Dar m-am gândit că 
ar trebui să spun, pentru orice eventualitate, 
zise ea, aruncând din nou mingea. 

Se plimbau unul lângă altul în amurg. 
Soarele apunea târziu, dat fiind că se apropiau 
de solstițiul de vară, dar când dispărea, aerul se 
rācea brusc. 

— Te-ai gândit ce o să faci cu diploma ta? o 
întrebă el. 

— Păi, e cam dificil, dar sunt sigură c-o să 
găsesc ceva. Am câteva idei. Pot să ţi le spun, 
ca să-mi zici şi părerea ta? 

— Bineînţeles. , 

Monsieur  Gamache fusese cel care o 
încurajase să studieze ingineria mecanică. Ea 
nu auzise niciodată de această profesie şi 
crezuse că avea legătură cu trenurile, lucru de 
înţeles. 

însă când el i-a explicat şi i-a adus în 
închisoare cărţi pe această temă, ea a fost 
foarte entuziasmată. Brusc, lumea ei părea să 
aibă sens. Machetele complicate din camera lui 
Sam, pe care inspectorul-şef Gamache crezuse 
că el le făcuse, fuseseră de fapt asamblate de 
Fiona, care i le dăruise fratelui ei. 


Când Monsieur Gamache a înţeles că se 
înşelase, a ~ 
început să-i cumpere fetei machete şi puzzle-uri 
din ce în ce mai dificile şi mai complexe. 

Până la urmă, în timpul uneia dintre vizitele 
lui la închisoare, Fiona îl întrebase despre Ecole 
Polytechnique şi dacă ar putea să urmeze 
cursuri universitare de la distanţă. El se folosise 
de relaţiile pe care le avea cu rectorul pentru a 
pleda în favoarea ei. lar acum, mulţi ani mai 
târziu, iat-o aici. Absolventă de inginerie 
mecanică. 

Cu toate că drumul care se deschidea în fata 
Fionei era departe de a fi clar, cel puţin exista. 
lar Armand era destul de încrezător că tânăra 
va reuşi să facă ceva în viată. 


Fratele ei era o cu totul altă poveste. Totuşi 
el va pleca peste câteva zile, Fiona se va muta 


la Montreal în centrul de reinsertie socială 
monitorizat şi viata din Three Pines, . , 
va reveni la normal. 


Numai că şi de data asta se înşela. 


Mai târziu, în acea seară, în timp ce se spăla 
pe dinţi, Armand simţi un miros slab de apă de 
colonie, deşi în ziua aceea n-o folosise. 

Când să se bage în pat, observă urma vagă a 
unui cap pe perna lui. Era ciudat, însă uneori, 
când erau plecaţi, Henri se furişa în patul lor. 

Deschizând cartea, Armand a încremenit, cu 
toate simţurile în alertă. 

Semnul de carte fusese mutat de la locul lui. 

Dacă ar fi fost doar atât, s-ar fi gândit că, 
probabil, cartea căzuse pe jos, iar semnul sărise 
de la locul lui. Şi cineva, probabil Reine-Marie, 
il pusese la altă pagină. 

Numai că nu era doar atât. Mai erau şi 
parfumul, şi perna. Se ridică din pat, având 
grijă sā n-o deranjeze pe Reine-Marie, care 
dormea deja. 

— Rămâneţi aici, le şopti lui Henri şi Gracie, 
care îşi ridicaseră capetele. 

Fred era acum aproape surd şi ar fi dormit 
indiferent de zgomote, în afară de foşnetul uşor 
al săculeţului cu crântânele. 

îmbrăcându-şi halatul, Armand verifică mai 
întâi camerele de la etaj în căutarea unui intrus. 
Se opri în faţa camerei Fionei, apoi trecu mai 
departe. Era foarte sigur că ştia cine fusese 
acolo. Şi încă mai putea fi. 

Coborând la parter, verifică de două ori dacă 
uşa din faţă era încuiată, apoi luă bâta de 
baseball care stătea sprijinită de tocul uşii şi 
începu să cerceteze restul nivelului principal. 

Metodic, precaut, ultravigilent. Simţurile sale 
antrenate procesau tot. 

în birou observă alte semne subtile. Scaunul 
de la masa de scris fusese întors şi unele 
obiecte mişcate de la locul lor. Puțin. 

Atinse tastatura şi ecranul calculatorului se 
aprinse, afişând screensaverul. 

întorcându-se în living, rămase tăcut în 
picioare. Ceva era diferit. Ceva era în neregulă. 
Şi apoi văzu ce. 


Una dintre fotografii fusese întoarsă cu 
spatele spre cameră. O ridică. 

în fotografia înrămată era familia de Crăciun. 
El, Reine- Marie şi Stephen ţineau copiii în 
braţe. Daniel cu soţia şi Annie cu soţul stâteau 
în spatele lor. Ruth reuşise să le strice 
întrucâtva poza, băgându-şi capul în cadru 
dintr-o parte. 

Toată lumea zâmbea. Râdea. în fundal se 
vedea pomul de Crăciun, împodobit cu 
ghirlande de beteală, luminiţe şi globuri. 

Se uita la fotografie şi se străduia să nu-şi 
piardă cumpătul în faţa acestui ultraj care 
ameninţa să-l copleşească. 

Nu avea nicio îndoială că era un mesaj 
deliberat. Iar el ştia cine îl trimisese. 

Armand inspiră adânc de trei ori, iar când 
simţi că inima îi revine la ritmul normal se 
întoarse spre singurul loc unde nu căutase încă. 

Strângând în mână bâta de baseball, deschise 
uşa de la subsol şi aprinse lumina. Acolo jos 
erau două camere, dintre care cea mai mare 
avea podea de pământ şi era folosită pentru 
depozitare. Rafturi de conserve se aliniau pe un 
perete. Un cufăr mare stătea pe un paiet. 
Deschizându-l, văzu păturile de iarnă şi simţi 
mirosul de cedru. Pe podeaua de pământ era o 
mică grămadă de cărămizi. Intenţionase să 
scape de ele. Poate că ar trebui să i le ofere lui 
Harriet, se gândi el. 

Valize şi cutii cu ornamente de Crăciun erau 
aşezate pe paleţi de lemn, lângă peretele din 
faţă. Lemnele de foc erau stivuite cu grijă 
pentru iarnă. 


în cele din urmă, se opri în faţa celei de-a 
doua încăperi. Uşa ei închisă era diferită de 
toate celelalte din casă. Aceasta era din metal 
masiv şi nu era doar încuiată, + i 


ci şi zăvorâtă. 

Tastă codul şi păşi înăuntru. 

Aprinse lumina din plafon şi se uită la rândul 
de dulapuri ignifuge speciale, în principal 
seifuri. Aproape imposibil de deschis pentru 
oricine, chiar şi pentru un spărgător priceput de 
seifuri. 

Podeaua camerei era din beton. Armând 


pusese să fie turnat chiar înainte de a fi 
instalate dulapurile speciale. 

Lângă un perete se aflau o masă de scris, o 
lampă de citit. Un scaun. Era genul de încăpere 
pe care până şi un călugăr sihastru din Evul 
Mediu ar fi găsit-o austeră. 

Aceasta era arhiva lui Armând. Notiţe, 
interogatorii, documente, fotografii, mărturii. 
Probe din diverse cazuri, rezolvate şi 
nerezolvate. 

Erau propriile dosare, care conțineau probe 
adunate, dar nefolosite. Toate secretele pe care 
i le spuseseră oamenii în cursul investigațiilor. 
Toate notițele din anchetele lui private 
ulterioare, făcute în timpul lui liber. 

Le păstra aici, în siguranţă, sub cheie. 

Armând stătea în mijlocul camerei şi se uita 
în jur. Ştia că nu fusese nimeni aici. Totuşi 
zăbovi o clipă. Să fie sigur. 

Când ieşi, în timp ce încuia uşa în urma lui, 
ceva de pe jos îi atrase atenţia. Gândindu-se că 
era cheiţa unei doze de suc, se aplecă s-o ridice. 

îndepărtând însă murdăria, văzu că era un 
inel. Subţire, din fier, cu fațete uzate acolo unde 
marginea fusese bătută la prelucrare. 

Era un inel de inginer. 

în timp ce stătea amuţit, auzi un zgomot în 
spatele lui. Se întoarse rapid cu bâta ridicată şi 
văzu că era Fred. Bătrânul câine coborâse după 
el. Stătea în faţa raftului pe care se afla sacul 
mare cu mâncare pentru câini, dând uşurel din 
coadă într-o parte şi-n alta. 

Armând puse inelul în buzunarul halatului, 
sprijini bâta de peretele din bolţari şi îl luă pe 
Fred în braţe. Ştia că 
Fred, deşi putea să coboare scările, nu putea să 
le urce. 

După ce verifică din nou ferestrele şi uşile, se 
băgă înapoi în pat. Luându-şi cartea, citi o 
vreme, apoi stinse lumina şi adormi, 
intrebându-se ce-ar fi dacă... 


Capitolul 15 


— la te uită! Al naibii să fiu! spuse Olivier. 

O mică delegaţie stătea pe palierul din faţa 
bisericii şi privea în vale, peste sat, spre 
acoperişurile magazinelor lipite unele de altele. 
Magazinul general al lui Monsieur Béliveau, 
Sarah's Boulangerie, bistroul şi, în capăt, 
librăria. 

începu să cadă o ploaie uşoară, ce părea mai 
degrabă o ceaţă fină. Norii joşi acopereau 
dealurile ca un linţoliu, înconjurând şi învăluind 
satul. 

— Ai avut dreptate, spuse Myrna, uitându-se la 
Fiona. 

Un acoperiş, abia vizibil, ieşea în unghiuri 
drepte din loftul Myrnei. 

— Cum de noi nu l-am văzut până acum? 
întrebă Clara. 

— Nu ne-am uitat, îi răspunse Myrna. 

— Bine, până la urmă l-am fi găsit. Când am fi 
reparat acoperişul, spuse Gabri. 

— Peste vreo 20 de ani, ripostă Billy. 

— Acum pot să-mi aduc barosul? îl întrebă 
Clara pe Olivier. 

— Nu vrei să mai aştepţi puţin? 

Dar nu Olivier era cel care vorbise. Ci Billy. 
— Ce s-a întâmplat? întrebă Myrna. 


— Ce s-a întâmplat, Armand? întrebă Reine- 
Marie. 

Stăteau amândoi în bucătărie. Aşteptase să 
plece Fiona înainte de a scoate inelul şi a-l pune 
pe masă. Apoi îi povesti lui Reine-Marie ce se 
întâmplase în seară precedentă. 

Când termină, ea ridică inelul, întorcându-l 
pe toate părţile. 

— Un inel de inginer, cu siguranţă. Destul de 
uzat. Vechi. Pare că a stat acolo ceva vreme. 

il puse la loc pe masă. 

— Asa e. Fiona are inelul ei, am verificat. Şi am 
s-o verific 


şi pe Harriet, doar ca să fiu sigur. Lăsând inelul 
la o parte, cineva a fost aici aseară. 

— Crezi că a fost Sam, nu-i aşa? 

— Cine altcineva putea să fie? 

— Fiona. 

Ea ridică puţin mâna, în semn că mai avea 
ceva de spus, dar îi trebuia un moment de 
răgaz. Pe care el i-l oferi. 

— E posibil ca nimic din toate acestea să nu fie 
ameninţător. S-ar putea să fi fost doar curioasă 
şi plictisită. Şi să se fi plimbat pur şi simplu prin 
casă, ridicând diverse obiecte. Mai degrabă 
băgându-şi nasul decât spionând. 

îl studie, privindu-l în ochi. 

— E posibil, recunoscu el. 

Reine-Marie admira spiritul Fionei, dar, dacă 
era să fie sinceră, niciodată nu se simţea pe 
deplin confortabil în prezenţa ei. Niciodată nu 
avea încredere totală în ea. 

De fapt, nici Reine-Marie, nici Jean-Guy nu 
puteau să înţeleagă susţinerea lui Armand 
pentru Fiona şi antipatia vecină cu ostilitatea 
fată de Sam. 

Jean-Guy, chiar dacă la sugestia lui Armand, 
ţinuse legătura cu Sam timp de câţiva ani după 
proces, pierzându-i la un moment dat urma spre 
sfârşitul adolescentei. 

însă Armand nu-l scăpase din vedere. îl 
urmărise îndeaproape pe Sam de când era copil 
şi până devenise adolescent, apoi bărbat în 
toată firea. Nu mai comisese o altă crimă. Cel 
puţin nu una pe care s-o fi descoperit Armand. 
Deşi în preajma lui fuseseră comise infracţiuni. 

Agresiuni. Intrări prin efracţie. Avusese loc 
chiar şi o crimă în Saskatoon, în clădirea în care 
Sam lucra ca îngrijitor. Sam nu fusese implicat. 

Armand se deplasase acolo cu avionul şi 
examinase probele. Să se asigure. 

Alte două crime avuseseră loc în zone ale 
Canadei în care locuise Sam. Armand ştia că era 
un lucru rar pentru oricine să se intersecteze cu 
o crimă în viata lui, darămite cu o serie de 
crime. 

Crime în serie. 

Dar niciodată nu reuşise să găsească o 


legătură între Sam Arsenault şi vreuna dintre 

ele. , 

în privința Fionei, Reine-Marie acceptase să 
garanteze alături de Armand pentru eliberarea 
ei condiţionată. Dar întotdeauna existase o 
membrană, o barieră foarte subţire pe care 
Reine-Marie o pusese între ea şi tânără. 
Singurul lucru pe care i-l spusese lui Armand 
când acesta venise cu ideea eliberării 
condiţionate a Fionei a fost ca aceasta să nu 
stea în preajma nepoților lor. 

Armand nu a avut nimic împotrivă. 

— De ce ar vrea Sam să-şi bage nasul prin casa 
noastră? îl întrebă acum Reine-Marie. 

— Nu ştiu, recunoscu Armând. Dar cineva a 
facut-o. Şi l 
nu doar şi-a băgat nasul. A întors fotografia de 
familie cu fața la perete. A mutat obiecte. S-a 
dat cu parfum. S-a întins în patul nostru. 

Deşi lui Reine-Marie i se părea că toate 
acestea semănau cu povestea celor Trei urși, nu 
spuse nimic. Dar pentru prima dată, după ce le 
citise povestea de nenumărate ori copiilor lor şi 
acum nepoților, se opri să se gândească la cât 
de speriaţi trebuie să fi fost cei trei urşi. 

— N-a făcut niciun efort să ascundă toate 
astea. De fapt, oricine a fost aici a vrut ca noi să 
vedem. Să ştim. A făcut- 


o cu o anumită familiaritate. O vezi pe Fiona 
întinzându- se pe patul nostru? Luând cartea 
mea şi mutându-i semnul de carte? 
— Nu, dar nici pe Sam nu-l văd făcând asta. 
Crezi că e vorba de mai mult decât atât, nu-i 
aşa? Crezi că a fost un mesaj deliberat. 

El încuviinţă. 
— Ca să transmită ce? întrebă ea. 
— Nu ştiu. Băânuiesc că este doar un joc al 
minţii. Nimic sinistru. 

Se uită la inelul de pe vechea masă de pin, 
apoi îl luă în mână. 
— Dar o să dau un telefon. 

Intrând în biroul său, o sună pe Nathalie 
Provost. După un scurt schimb de amabilităţi, 
ea îl întrebă ce dorea. 


— Am găsit un inel de inginer în subsolul 
nostru. Pare vechi. Poţi să-mi spui ceva despre 
ele? 

— Cred că ştii că initial au fost făcute din 
resturile 

metalice ale primului pod din Québec. S-a 
prăbuşit în 1907, provocând moartea a 86 de 
muncitori. A fost un eşec catastrofal al 
ingineriei. Inelele au fost făcute pentru a le 
aminti inginerilor de acel dezastru şi de 
consecințele a ceea ce fac ei, a ceea ce facem 
noi. 

— Nu văd niciun nume pe interior. Există vreo 
modalitate de a afla al cui este sau al cui a fost? 
spuse el, tinându-l în lumină. 

— Nu prea ştiu. Va trebui să verific. Inelele se 
re turnează la Société când persoana se 
pensionează sau decedează, deci nu se gravează 
numele. Sunt date mai departe, din generație în 
generaţie. Un fel de fir care ne leagă unul de 
altul. 

Nathalie se uită la al ei. Puţine dintre ele 
fuseseră obţinute atât de greu. 

— Dacă ai putea să te interesezi, ţi-aş fi 
recunoscător. 

— Consideră treaba ca şi făcută. 


— Merci, spuse el şi închise exact în clipa în 
care se auzi cineva strigând din living. 
— Bonjour? 
Era Clara. 
— Sunteti amândoi acasă? 
— Sunt aici, strigă Reine-Marie din bucătărie. 
Clara apăru în uşă şi Armand veni imediat în 
urma ei. 
— Puteţi veni până la bistrou? Billy vrea să ne 
arate ceva. Ceva care are legătură cu camera 
ascunsă. 
— Există? o întrebă Reine-Marie. 
— Aşa se pare. Billy a plecat s-o aducă şi pe 
Ruth. 
— De ce Ruth? 
— Of, cât de des ne punem întrebarea asta, 
spuse Clara. 

— Deci, Billy, despre ce este vorba? întrebă 
Olivier după ce se adunară cu totii la bistrou. 

Stăteau în jurul uriaşului şemineu din piatră 
de câmp. Focul fusese făcut atât pentru a 
însenina dimineaţa mohorâtă, cât şi pentru a da 
căldură, iar Gabri adusese cafés au lait şi felii 
de chec cu lămâie. 

Armând aruncă o privire spre mâna lui 
Harriet, unde un inel de inginer, proaspăt 
lustruit, stătea bine mersi pe degetul mic de la 
mâna dreaptă. Un mic memento al unei uriaşe 
tragedii. 

îşi mută atenţia spre Fiona. îi sugerase lui 
Reine-Marie să nu spună nimic despre seara de 
dinainte. Mai bine se prefâceau că nu 
observaseră nimic şi aşteptau să vadă ce se 
întâmpla în continuare. Dacă se întâmpla ceva. 

Era posibil, probabil, ca totul să fi fost făcut 
pentru a-i provoca, iar când Sam, sau cine 
fusese, va vedea că nu există nicio reacţie se va 
plictisi de acest joc. 

Billy puse o scrisoare pe măsuţa de cafea. 

— Am primit asta prin poştă acum câteva luni. 
— lisuse! Uitati-vă la dată. Poştei canadiene i- 
au trebuit 

150 de ani s-o livreze? exclamā Gabri. 
— Nu, spuse Billy râzând uşor. Trebuie s-o fi 
gasit cineva. A fost trimisă la vechea mea casă 
părintească, iar femeia care locuieşte acum 
acolo mi-a expediat-o mie. 

Scrisoarea trecu din mână în mână. Când 
ajunse la Armând, acesta îşi puse ochelarii şi o 
citi. De două ori. Apoi o dădu mai departe. 

Abia când aceasta se reîntoarse la Billy, 
Armând întrebă: 

— Cine este Pierre Stone? 

— Stră-străbunicul meu. S-ar putea chiar să 
mai existe încă un „stră” acolo, îi răspunse Billy. 
— Nu m-aş baza pe asta, spuse Ruth. 

Faptul că pierre însemna piatră în limba 
franceză, făcând ca numele autorului scrisorii 
să fie de fapt Stone Stone, sau Pierre Pierre, nu 
surprindea pe nimeni care provenea dintr-o 
familie cu un Billy Williams. 

în plus, cu secole în urmă, oamenii erau 


adesea identificaţi după meseria pe care o 
aveau. în acest caz, un pietrar. 

— Data de pe scrisoare este 18602. Aceeaşi 
precum cea de pe cărămida pe care mi-ai dat-o, 
spuse Myrna. 

— Da. Crezi că vorbea despre acest loc? 
Despre camera aceea? întrebă Harriet. 

Monsieur Stone îi scria unei femei, poate 
soţia sau logodnica lui, poate o soră. El îi 
povestea că a trebuit să înveţe zidărie pentru a 
găsi un loc de muncă. Din ce în ce mai puţine 
clădiri se construiau din piatră acum, că se 
fabricau cărămizi. 

Fra un crâmpei dintr-o lume aflată în 
schimbare şi din tristeţea pe care o simţea un 
meşter priceput care trebuia să renunţe la 
meseria lui. Pentru un bărbat pe nume Pierre 
Stone, trecerea la zidărie a fost categoric 
dureroasă. 

Dar emoția din scrisoare mergea cu mult 
dincolo de asta. 

Pietrarul, ca să-şi câştige traiul, acceptase o 
lucrare într- un sat despre care nu mai auzise, 
deşi trăise toată viaţa lui în zonă. Se numea 
Three Pines. 

Era o lucrare măruntă, dar el era disperat. O 
acceptase, dar cu o nelinişte crescândă. 


Nu şi-a cunoscut angajatorul. Au comunicat 
numai prin instrucţiuni scrise şi o parte din 
plată i-a fost lăsată la o casă publică din satul 
învecinat, Sweetsburg. 

Trebuia să construiască un zid. Atât. Care să 

sigileze o cameră de la mansardă dintr-o clădire 
nou construită. 
Materialele şi uneltele se aflau deja la faţa 
locului, în pod. El urma să vină după lăsarea 
întunericului şi să termine treaba într-o singură 
noapte, iar apoi să plece înainte de revărsatul 
zorilor. Sub nicio formă nu trebuia să intre în 
cameră. 

Doar să o sigileze şi să plece. 

Să nu vorbească cu nimeni. Să-şi aducă de- 
acasă de mâncat şi de băut. Şi să nu lase nicio 
dovadă în urma lui. 


Pierre Stone mai scria că i se spusese să nu 


mai calce niciodată prin sat. Să uite chiar că 
exista. Regreta că acceptase lucrarea, dar acum 
nu vedea nicio ieşire. în plus, avea nevoie de 
bani. îşi încheia scrisoarea întrebându-se ce 
altceva ar mai face pentru bani. Pentru familie. 
— Balerca de Amontillado, spuse Myrna încet. 

Rostind un lucru la care se gândeau toţi. în 
fine, aproape toţi. 

— Ce? întrebară Harriet şi Gabri în acelaşi 
timp. 
— O poveste de Edgar Allan Poe, explică Ruth. 

Văzând că Gabri făcuse ochii mari de groază, 
Olivier spuse: 

— Este despre nişte câţeluşi fericiţi. 

— Mda. Aşa cum Corbul este despre nişte 
păsări fericite, spuse Myrna. 

— Ce părere aveţi? întrebă Billy. 

Armând îngustă ochii când îşi aminti de 
Balerca de Amontillado. Rămase uitându-se 
câteva clipe în focul din vatră, apoi privi peste 
umărul stâng, spre uşa care lega bistroul de 
librărie. 

Toate privirile se întoarseră într-acolo. 

— Şi credeţi că această cameră este acolo? 
spuse el în cele din urmă. 

— Da. Am putut s-o vedem de sus de la 
biserică. Mă rog, linia acoperişului, răspunse 
Harriet. 

— Ce ai zice dacă am sparge zidul acela? îl 
întrebă Armând pe Olivier. 

— Nicio problemă. Şi eu sunt la fel de curios ca 
toţi ceilalţi. 

Olivier păstra un ton lejer, dar Gabri îi simţea 


încordarea. Deşi nu ştia ce insemna chestia aia 
Cu . 


Amontillado, Gabri era convins că, indiferent ce 
era sus, nu era despre câţeluşi fericiţi. 

în timp ce Billy îşi lua uneltele, Olivier aduse 
planul casei şi îl desfăşură pe tejgheaua lungă 
de lemn a barului, fixându-i colturile cu 
borcanele de bomboane. 

— Camera pare să fie aici. Eşti de acord? 
întrebă Harriet, punând degetul pe unul dintre 
pereţii loftului mătuşii ei. 

Fiona se aplecă să se uite şi încuviinţă. 


Olivier făcuse nişte fotografii când fuseseră 
la biserică şi câută una pe telefon. Ceilalţi se 
strânseră în jurul lui. Acum, că puteau să o 
vadă, părea atât de evident. Si totuşi, timp de 
160 de ani, camera rămăsese ascunsă. 

— îngrijitorul zicea că am fi găsit-o până la 
urmă. Când ai fi înlocuit acoperişul, spuse 
Myrna. 

— Ce? Dar nu €..., dădu Olivier să spună. 

— Respiră, dragă. Nu trebuie s-o faci mâine, i-o 
taie Gabri. 

— Acoperişul n-are nimic, mormăi el în timp ce 
urcau spre loftul Myrnei. 

Ajunşi acolo se aliniară cu toţii, uitându-se 
spre locul în care se presupunea că ar fi, în care 
ar trebui să fie. în care probabil că era camera. 
— Totuşi e cam riscant. Poate facem o gaură 
care dă direct afară, spuse Myrna. 

— Nu e riscant. Pot să scot o cărămidă cu dalta 
şi ne uităm, spuse Billy. 

— Şi unde-i distracţia? întrebă Ruth. 

Deşi părea că atitudinea ei dezinvoltă era de 
faţadă. De fapt, era destul de tensionată. 

La un semn din partea lui Olivier, Billy începu 
să spargă mortarul pe care îl pusese stră-stră- 
străbunicul lui într-o noapte foarte lungă, cu 
160 de ani în urmă. 

Reine-Marie, la rugămintea discretă a lui 
Armând, îşi scosese telefonul şi filma. 

Când cărămida începu să se mişte, Billy o 
scoase din perete şi i-o dădu Fionei, care i-o 
dădu lui Harriet. Care o studie cu atentie. 


— Identică cu cărămida ta, mătuşă Myrna. 
— îmi dai voie? întrebă Armând şi Billy se dădu 
la o parte. 

Armând lumină cu lanterna telefonului prin 
mica deschizătură. Din instinct, adulmecă aerul. 
Nu că s-ar fi aşteptat să miroasă a ceva. Dacă 
fusese într-adevăr sigilată timp de mai bine de 
un secol şi jumătate, orice materie organică se 
transformase între timp în praf. Orice sau 
oricine. 

în calitate de anchetator de omoruri, mintea 
îi zbură în mod firesc într-acolo. Deşi părea 
puţin probabil. 


îşi miji ochii, chinuindu-se să vadă, dar 
lanterna lumina doar nişte fire de praf care 
pluteau în aer. Netulburat de peste un secol. 
Dar asta era pe cale să se schimbe. 

Când dădu să facă un pas înapoi, lumina 
surprinse ceva. Semăna cu o faţă. Care apoi 
dispăru. Atât de mare a fost surpriza, încât 
Armând tresări şi se dădu înapoi. 

— Ce este? întrebă Myrna cu o voce nefiresc 
de ridicată. 
— Cred că e ceva acolo, dar nu văd bine, 
răspunse el. 

Evită să spună „cineva”. 

— Vai de mine, vai de mine, vai de mine, repeta 
Gabri cu ochii maăriţi. 

Căutase pe net Baterea de Amontillado. Era 
povestea unui tip care îşi zidise rivalul şi îl 
lăsase să moară acolo. Nici vorbă de câţeluşi. 


Armând se uită la Olivier, care dădu din cap 
către Billy, care îşi luă avânt şi lovi cu barosul. 

Zidul căzu. Deşi fusese nevoie de mai multe 
lovituri ale  barosului lui Billy decât se 
aşteptaseră. 

— Strămoşul tău a făcut o treabă bună, 
comentă Olivier în timp ce Billy îşi ştergea faţa 
de sudoare. 

— Parcă a vrut să se asigure că orice era acolo 
acolo va rămâne, spuse Ruth. 

Armand plecase până acasă, dându-le 
instrucţiuni celor adunaţi acolo să nu intre în 
cameră până nu se întorcea el. 

— Cred că putem să-ţi promitem asta, spuse 
Clara. 

Armand se întoarse câteva minute mai târziu, 
ţinând în mână o geantă uzată. Reine-Marie ştia 
că era trusa lui criminalistică, dar bănuia că 
ceilalţi habar n-aveau. Cel puţin aşa spera. 

— Poţi să faci restul manual? îl întrebă Armand 
când spărtura era aproape suficient de mare 
pentru a trece prin ea. 

Billy puse barosul jos şi începu să tragă de 
cărămizile slăbite. 

Ceilalţi se înghesuiră în jurul deschizăturii, 
lungindu-şi gâturile şi îmbrâncindu-se pentru a 
ocupa o poziţie din care să poată vedea 
înăuntru. Numai că era încă prea întuneric 
pentru a desluşi ceva. 

— Cred c-ar fi mai bine să vă daţi un pas 
înapoi. 

Vocea lui Armand era calmă, tonul plăcut, de 
parcă le sugera să aştepte următorul autobuz. 

Ceilalţi se dădură înapoi. 

— E de-ajuns? îl întrebă Billy, ştergându-se din 
nou cu mâneca pe frunte şi lăsând în urmă o 
dâră de murdărie. 

— Parfait. 

Armand îşi pusese mănuşi de latex şi îşi 
agāțase geanta pe umăr. Aşa cum alții se 
duceau la serviciu cu o servietā, şi inspectorul- 
şef Gamache îşi ducea cu el uneltele meseriei 


sale. Mănuşi. Pungi pentru colectarea probelor. 
Truse pentru amprente. lampoane. Pensete. 

— Voi rămâneţi aici. 

Deşi nu era cazul să le mai spună. 

Ţinând telefonul în faţă, apăsă pe înregistrare 
şi păşi peste pragul jos de cărămidă, intrând în 
cameră. 

Apoi se opri. in faţa lui erau nişte ochi 
strălucitori care îl priveau fix. 

Era pregătit, întrucât îi văzuse cu câteva 
minute mai devreme, dar tot simţi că-i sare 
inima din piept. 

— Ce este? Ce vezi? îl întrebă Reine-Marie de 
dincolo. 

Tăcere. N-a durat decât o secundă, dar a 
părut să treacă o veşnicie până când a răspuns. 

— Un tablou. Imens. 

Plimbă lumina lanternei peste el, observând 
detaliile, însă erau atât de multe, încât singura 
impresie pe care i-o lăsă era cea a unui haos. Ca 
şi cum cineva işi aruncase , ; 
toate bunurile pe o pânză, iar acestea se 
lipiseră acolo. Inclusiv doi copii. 

Se uită la ei pentru o clipă. Unul dintre copii, 
fetiţa, i se părea cunoscută şi se întrebă dacă nu 
cumva mai văzuse tabloul sau o reproducere a 
lui într-un album de pictură înainte. 

— Acum putem intra? întrebă Olivier. 

— Imediat. 

După ce se uită câteva clipe la impozanta 
operă de artă, trecu mai departe, intrând mai 
adânc în camera ascunsă. 

— Eşti bine? îl întrebă Reine-Marie, aplecându- 
se spre gaura din perete. 

— Sunt în regulă, îi răspunse Armând şi o auzi 
pe Ruth chicotind şi spunând ceva ce nu reuşi 
să desluşească, însă putu să-şi imagineze. 

— Ce vezi? îl întrebă Myrna. 

Armând se plimbă de jur împrejurul camerei, 
ferindu-şi capul ca să nu se lovească de cornişe, 
şi lumină pereţii, podeaua, tavanul. Colţurile. 
Camera era mică, de vreo 3,5 metri pe 3,5 
metri, cu podea din scânduri late de lemn şi 
tavan cu grinzi la vedere. 

Nu se vedea niciun semn de viată. Sau de 
moarte. 

— Nimic alarmant. 

Privirea îi căzu pe un amestec de obiecte 
aflate în spatele tabloului. Arăta ca un mic 
morman de vechituri, aşa cum găseai de obicei 
prin mansarde. Trecu mai departe. Singura lui 
grijă era să se asigure că nu-i cade de pe umăr 
trusa criminalistică. 

într-un târziu spuse: 

— E în regulă. Puteţi intra. 


Ceilalţi păşiră înăuntru agitându-şi 
lanternele. Apoi luminile se contopiră într-una 
singură. 


— Sfinte Sisoe, şopti Olivier. 

Camera de la mansardă părea plină, de-a 
dreptul ticsită de cochilii de scoici şi sculpturi, 
ceasuri, scaune şi instrumente muzicale. Şi 
chipuri, oameni. 

Prietenii lui se uitau cu gura căscată. 

— Sfinte Sisoe, spuse Myrna. 

Le-a luat un moment, însă unul lung, până să- 
şi dea seama la ce se uitau. 

Luminile lanternelor de la telefoanele mobile 
alergau pe tablou captând detalii, dar nu 
întregul. 

Billy adusese cu el nişte lămpi de lucru, iar 
acum, la o simplă apăsare de buton, încăperea 
fu inundată de o lumină orbitoare. 

Şi întreaga pictură li se înfăţişă brusc în faţa 
ochilor, în toată splendoarea ei. 

în ea se vedeau o fetită şi un adolescent, 
îmbrăcati după moda de acum sute de ani. 
Stăteau la o masă încărcată de obiecte. Toate 
amestecate. N-ai fi zis că era un tablou, ci mai 
degrabă un portal câtre un alt timp. O altă 
lume. 

Lăsându-i să se minuneze, Armand se duse în 
spatele tabloului să examineze lucrurile aflate 
acolo. O carte veche legată în piele. O sculptură 
în bronz reprezentând un elefant. Un puzzle. Un 
ursuleţ. 

— Genul de lucruri pe care oamenii le aruncă 
în mansardă, când nu ştiu ce altceva să facă cu 
ele. Văd asta tot timpul, spuse Reine-Marie care 
venise lângă el. 

Fostă arhivist-sef la Biblioteca şi Arhivele 


Naţionale din . A, 
Quebec, acum pensionară, Reine-Marie 
hotărâse să-şi întrebuinţeze cunoştinţele pentru 
a-i ajuta pe oameni să-şi sorteze propriile 
colecţii, adesea moştenite. 
— Numai că de obicei nu sunt zidite, adăugă 
ea. 

Armand clătină din cap. 

Reine-Marie tocmai se pregătea să ridice 
cartea, când de cealaltă parte a tabloului se 
auzi vocea Clarei. 

— Sfinte Sisoe. Este O lume de bizarerii. 

— Chiar că este, îi dădu dreptate Ruth. 

— Nu, aşa se numeşte tabloul. 

— îl ştii? întrebă Armand ieşind din spatele lui. 
— Este Comoara Paston. 


— Fiii! Ai spus cumva „comoară”? o întrebă 
Olivier. 

Se întorseseră în livingul Myrnei, dar din 
când în când se ridica ba unul, ba altul, se 
ducea până la spărtura din perete şi, privind 
înăuntru, murmura: Sfinte Sisoe! 

— Comoara Paston, repetă Clara. Da. 

— Şi valorează ceva? o întrebă Gabri degajat. 

— Este inestimabil. Numai că se află într-un 
muzeu din Norfolk. în Marea Britanie, spuse 
Clara. 

— Păi, atunci ăsta ce e? întrebă Ruth vărsându- 
şi scotch- ul din pahar când arătă cu mâna spre 
gaura din perete. 

lar de data asta chiar era scotch. 

— O reproducere. Poate un studiu pe care l-a 
făcut artistul înainte de a lucra la tabloul final. 

— Aici? De ce este aici? Pictorul era din 
Quebec? Nu înţeleg, spuse Harriet. 

— Am găsit eu, spuse Myrna şi îşi aduse 
laptopul. 

Căutase pe internet Comoara Paston. Ceilalţi 
se înghesuiră în jurul ei, îimpingându-se unul pe 
altul ca să vadă mai bine. Harriet şi Fiona o 
câutară pe telefoanele lor. Imaginea era prea 
mică pentru a-şi face o idee despre detalii, dar 
puteau citi textul. 

— Scrie aici că a fost pictat în jurul anului 


1670, spuse Fiona. Comandat de unul dintre 
membrii familiei Paston. 

— Mare surpriză. De-aia se numeşte Comoara 
Paston, mormâi Ruth. 

— Locuiau în Norfolk, în Anglia. Nu se ştie cine 
a pictat- o, spuse Fiona continuând să citească 
de pe pagina de internet. 

Ruth se duse până la spărtura din perete. 

— Nici al nostru nu este semnat. 

— Clara are dreptate. A fost poreclit O lume de 
bizarerii, spuse Myrna. 

— Mie mi se pare mai degrabă o lume de 
troace, replică Ruth. 

Şi chiar aşa era. Pentru ochiul modern. Erau 
acolo o grămadă de lucruri pe care puţini 
oameni le-ar mai cumpăra în zilele noastre de la 
un talcioc. 

Reine-Marie se duse lângă bătrâna poetă. 

— Ahhh, dar la mijlocul anilor 1600? Trebuie 
să fi fost ceva extraordinar. Majoritatea 
oamenilor rareori ajungeau la mai mult de 
câteva mile de casele lor. Vedeau aceleaşi 
lucruri în fiecare zi. Vaci, porci, oi. Imaginează- 
ţi cum ar fi fost să se întâlnească faţă în faţă cu 
un papagal? Sau cu o maimuţă? Uite un homar. 
Aproape nimeni în Anglia nu văzuse vreodată 
astfel de lucruri. Erau exotice, uluitoare. Poate 
chiar înfricoşătoare. Dovezi că dincolo de lumea 
cunoscută existau mistere. Da, colecţia trebuie 
să fi fost remarcabilă. O comoară. 

— Uite şi un tânăr negru, spuse Myrna 

alăturându-li-se. în voce i se simţea repulsia. 

— Aproape un copil. Face parte din colecţie, 
adâugă ea. 

Se uită la nepoata ei. Tânărul din tablou 
putea fi un strămos de-ai lor. 

r 


— Da, oftă Reine-Marie, clătinând din cap. 

— Aici scrie că erau cel puţin 200 de obiecte în 
colecția Paston, spuse Fiona, continuând să 
citească de pe Internet. Aduse din întreaga 
lume de cātre exploratori. 

— Şi negustori de sclavi, completă Myrna. 

Dezgustată, dădu să privească în altă parte, 
dar se trezi atrasă înapoi spre tablou. Avea ceva 
în el. Tânărul, da. Dar şi altceva. 


— Este incredibil. Auzisem de tablou, dar nu l- 
am văzut niciodată, spuse Clara. 

— O fi o reproducere sau un studiu iniţial, dar 
ce caută în mansardă la tine, mătuşă Myrna? 
întrebă Harriet. 

— Mai bine zis, de ce a fost zidit? interveni şi 
Ruth. 

— Pot să mai văd o dată scrisoarea aceea? 
întrebă 
Armând. 

Billy i-o întinse şi Armând o reciti, 
examinând-o mai atent. 

— Pe spatele plicului este adresa expeditorului, 
Monsieur Stone... 

— Acolo este casa părinţilor mei, dar noi nu 
mai locuim în ea, explică Billy. 

— ... însă nu se vede cui a trimis-o. Undeva în 
Quebec City, dar adresa este pătată. Nu avem 
decât formula de introducere. Dragă Clemence. 
Fără nume de familie. 

— Contează? întrebă Olivier. 

— Ar fi interesant de ştiut dacă Monsieur 
Stone i-a mai scris şi alte scrisori acestei 
Clemence. Poate cu mai multe explicaţii, spuse 
Reine-Marie, arhivistul din ea simțind nevoia să 
intervină. 

— Dar el n-a vorbit niciodată cu angajatorul 
său şi nici nu s-a uitat în cameră. Deci nu prea 
avea ce să-i mai spună, zise Gabri. 

— Asta nu ştim. Ştim doar ce indicaţii a primit 
Pierre, nu şi ce a făcut în realitate, îi explică 
Armand. 

— Poate s-a uitat pe furiş. Nu aşa ar face 
majoritatea oamenilor? spuse Clara. 

— Eu o fac întotdeauna, recunoscu Gabri. 

— Dar tot ce-ar fi putut să vadă vedem şi noi. 
Aşa că o scrisoare nu ne-ar spune ceva ce nu 
ştim deja, interveni şi Olivier. 

— Nu este adevărat. Ar putea să ne spună de 
ce aceste lucruri au trebuit să fie zidite şi 
ascunse, spuse Armand. 

Apoi i se adresă lui Billy. 

— Spui c-ai primit-o acum câteva săptămâni. 
Cum a venit? 

— Prin poştă. 


— Da, dar cum de-a ajuns la tine? Pe scrisoare 
este adresa lui Monsieur Stone, nu a ta. 

— Noii proprietari ai casei părinteşti au găsit-o 
şi mi-au expediat-o mie. 

Spusese „noii” proprietari, dar Myrna ştia că 
aceştia locuiau acolo de mai bine de zece ani. 
însă în mintea lui 
Billy ei vor fi întotdeauna noi. 

Era casa construită chiar de Pierre Stone. 
Aparţinuse familiei timp de generaţii. Părinţii 
lui Billy o vânduseră când nu s-au mai putut 
ocupa de ea. 

Vremurile se schimbau. Trebuia să ţii pasul 
cu ele. Dar era imposibil să ţii pasul fără să te 
împiedici şi să cazi. 

Armand, care acum stătea lângă spărtura din 
perete, îşi ridică privirea din scrisoare şi se uită 
la tablou. Părea blocat în timp. Dar de fapt era o 
dovadă a unei lumi în schimbare. O lume mai 
mare, mai uluitoare şi în multe privinţe mai rea. 
Una în care existau homari. Dar şi negoţul cu 
sclavi. 

— Cred că cineva a găsit scrisoarea şi s-a 
hotărât s-o trimită înapoi. Nu avea decât vechea 
adresă, spuse Billy. 

— Este curios. Mă întreb de ce, spuse Armand. 

— De ce ce? întrebă Myrna. 

— De ce s-o trimită înapoi la o adresă evident 
veche de peste un secol şi jumătate? 

— De ce nu? Documente vechi apar tot timpul, 
nu? îşi dădu cu părerea Clara. 

— Adevărat. Descendentii acestei Clémence 
trebuie să fi făcut curat într-o casă veche şi au 
dat peste ea, spuse Reine-Marie. 

— E ciudat. Tu n-ai arunca-0o? De ce să te 
deranjezi să returnezi prin poştă o scrisoare 
dintre doi oameni morţi de multă vreme, despre 
care n-ai auzit niciodată? La o adresă veche de 
peste 100 de ani? spuse Gabri. 

— Sunt de acord cu Monsieur Gamache. N-are 
sens, spuse Fiona. 

— Eu n-am spus că nu are sens, explică 
Armand, uitându-se la ea. 

Toată ziua încercase să evite contactul vizual 
cu Fiona. Era obişnuit să ascundă lucruri faţă 


de suspecți. însă ceea ce făcuse ea nu era ceva 
criminal, ci personal. Lăsându-l pe Sam să intre 
în casa lor, Fiona îi trădase încrederea. 

lar Armand nu voia ca ea să vadă că stia. Şi 

nici nu voia, : 
să vadă că se simţea rânit. 

Dar acum, în timp ce se uita la ea, nu vedea 
decât o tânără care muncise din greu pentru a- 
şi pune ordine în viată. 

— Am spus doar că sunt curios, continuă 
Armand privind-o pentru o clipă în ochi. 

Apoi se întoarse către Billy. 

— Când familia ta a vândut casa, aţi găsit 
scrisori şi lucruri mai vechi prin care a trebuit 
să vă uitaţi? 

— Nu ştiu. Eu şi surorile mele ne-am oferit să-i 
ajutăm pe părinţi să sorteze lucrurile, însă ei au 
preferat să se descurce singuri. Cred că au 
aruncat foarte multe, iar restul a mers câtre 
vânzări de binefacere. 

— Ce te deranjează, Armand? îl întrebă Reine- 
Marie. 

El clâtină din cap. 

— Mi se pare pur şi simplu... 

Se uită la Fiona şi-i zâmbi. 

. bizar. 

Ea îi zâmbi la rândul ei. 

între timp, Harriet abandonase disecarea 
unei scrisori vechi de către niste oameni bătrâni 
şi se uita la tablou. 


— Voi ati observat că asta nu e chiar Comoara 
Paston? Cel puţin, nu cea pe care o vedem pe 
internet, zise ea. 

— Păi, ştim deja asta. Cea adevarată este 
undeva în Anglia. Asta-i doar o reproducere, 
replică Ruth. 

— Nu la asta mă refeream. Veniti să vedeţi. E 
făcută să semene cu cealaltă, dar este diferită. 
Priviţi, spuse Harriet. 

Reine-Marie se aplecă să se uite mai bine, 
apoi se trase înapoi de parcă ar fi fost 
electrocutată. 

— Fata din tablou poartă... 

— Un ceas digital, completă Harriet. 

— Glumeşti, spuse Olivier. 


El şi ceilalţi se înghesuiră să vadă. 

Acum, că îl examinau mai atent, vedeau şi 
alte anomalii. Ciudăţenii. 

Băiatul ţinea în mână o mică machetă de 
avion. Un scaun cu spătar drept avea o tapiţerie 
cu imprimeu William Morris. 

Ceea ce păruse a fi un sul de pergament era 
de fapt un afiş turistic. Se distingea şi scrisul. 
înfăţişa Manneken Pis şi Atomium din Bruxelles. 
Armand ştia asta pentru că fusese acolo. 

Ceva se agită în el. Ceva profund, întunecat 
şi neliniştitor. 

Tabloul era ciudat, fără îndoială. Cum 
ajunsese aici? De ce să reinventeze Comoara 
Păâston? Şi dacă încăperea fusese zidită cu mai 
bine de un secol în urmă, cum au ajuns aceste 
elemente moderne în pictură? 

Şi de ce? 

De ce? 

De ce? 

Şi cine? 

Da, era categoric ciudat, dar nu neapărat 
îngrijorător. 

Atunci de ce se simţea îngrijorat? 

— Oh, Doamne, se auzi vocea lui Reine-Marie 
de cealaltă parte a tabloului. 
— Ce e? Ce s-a întâmplat? întrebă Armand 
ducându-se repede după ea. 

Reine-Marie ţinea sau mai bine zis strângea 
în mână o carte acoperită de praf şi se uita la 
ea. Apoi îşi ridică ochii spre el. 

— Uite, spuse ea şi i-o întinse. 
— Ce este? 
— Un grimoar. 
Şi atunci îngrijorarea lui a crescut vertiginos. 


— Deci ce este un grim..., începu Clara. Un 
grimmmm..., continuă ea sperând să găsească 
finalul. 

— Grimoar, o ajută Reine-Marie. 

Apoi se întoarse spre Myrna. 

— Ştii ce e? 

— N-am auzit niciodată. 

După ce Olivier trebuise să plece la bistrou 
pentru servirea mesei de prânz, iar Fiona să se 
întâlnească cu Sam, ceilalţi se întorseseră în 
livingul Myrnei. 

Niciunul nu voia să se dezlipească de camera 
nou- descoperită şi de colecţia de ciudăţenii din 
ce în ce mai bizare. 

Reine-Marie ţinea cartea pe genunchi, 
ezitând să se despartă de această comoară mult 
căutată. 

Ruth nu-şi luase ochii de la carte de când 
fusese găsită. Era greu de spus dacă bătrâna 
doar se uita la ea sau o veghea. 

— Tu ştii ce este, îi spuse Reine-Marie. 

Ruth încuviinţă, dar rămase neobişnuit de 
tăcută, cu ochii aţintiţi la coperta din piele. Era 
banală, simplă, fără desene sau înscrisuri, însă 
părea pârlită. 

Nu avea niciun titlu. Nimic care s-o identifice. 
Şi asta din motive bine întemeiate. 

Cartea data din anii 1600, iar pe vremea 
aceea, dacă se descoperea că cineva se afla în 
posesia unui grimoar, era aproape sigur ars pe 
rug. De fapt, cartea arăta ca şi cum exact asta 
se încercase în privinţa ei. 

— Este o carte de vrăji. De incantaţii. Reţete 
pentru elixire. Instrucţiuni despre cum să chemi 
spirite, explică Reine-Marie. 

— Demoni? întrebă Harriet. 

Gabri o tistui, ca s-o facă să tacă. 

Ca nu cumva simpla rostire a acestui cuvânt 
să-i cheme. 

Reine-Marie tocmai se pregătea să-i 


răspundă, dar Ruth i-o luă înainte: 
— Nu. în fine, nu neapărat. 
Ridică privirea de la carte şi se uită la Reine- 
Marie. 
— Te-ai uitat în ea? 
— Doar cât să mă asigur că este autentică. 
— Şi? 
— Este. 
Ruth pufni şi clătină din cap. 
— Deci e adevărat. 


Oricât de mult ar fi vrut să stea să asculte, 
Armând mai avea şi alte nelămuriri. 

il luă pe Billy deoparte şi îl întrebă: 

— Putem să discutăm? 

— Oui. Unde? 

Câteva minute mai târziu erau în bucătăria 
familiei Gamache. Armând tăiase nişte felii 
dintr-o pâine cu maia de la Sarah's Boulangerie 
şi făcuse sandviciuri cu salată de ouă şi roşii, în 
vreme ce Billy turnase pentru fiecare câte un 
pahar cu limonadă. 

— Roz? întrebă el ridicând paharul. 

Era o nuanţă necunoscută în natură. 

— Fetele, răspunse Armând. 

— Nepoatele tale n-au mai venit pe-aici de ceva 
vreme, spuse Billy acceptând sandviciul şi 
aşezându-se la vechea masă de pin. 

— Bine. Nu pot să mint. îi place lui Reine- 
Marie. 

Era atât de clar că de fapt Armând era cel 
căruia îi plăcea limonada roz încât Billy râse. 

Luă o îmbucăâtură zdravănă din sandvici. 
Pâinea era moale şi coaja, crocantă. Salata de 
ouă avea o neaşteptată aromă de curry. 

— Ce ştii despre camera aceea? întrebă 
Armând. 

Billy ridică din sprâncene. 

— Nimic. De ce crezi că aş sti? 

— Din cauza scrisorii. 

— Pierre Stone ştia de cameră. Nu eu. Crezi că 
n-aş fi dărâmat zidul cu ani în urmă dacă aş fi 
ştiut? Şi mai ales de când Myrna şi cu mine am 
început să locuim împreună? 

Armând îl credea. Nu vedea niciun motiv 


pentru care Billy Williams să mintă. 


Deşi camera fusese zidită în urmă cu 160 de 
ani, . 
obiectele nu erau acolo de atâta vreme. Asta era 
evident. 

Cineva făcuse mari eforturi pentru a le pune 
acolo. Şi acelaşi cineva, Armând era sigur, a 
vrut ca ele să fie găsite. 

— Când ziceai că ai primit scrisoarea aceea? 

— Cred că în urmă cu vreo cinci săptămâni. Am 
plicul acasă. Pot să ti-l arăt. 

— Da, aş vrea sa-l văd. 


— La cete gândeşti, Armand? 
— Mai degrabă simt decât mă gândesc. 
Billy zâmbi. 

— ŞI ce simți? 

— Că nu este doar o glumă. Cineva care a făcut 
atâtea eforturi a plānuit asta de mai multă 
vreme. Probabil că a luat mult timp ca tabloul 
să fie făcut. Cartea aceea, grimoarul? Reine- 
Marie o caută de ani întregi, iar ea apare taman 
aici? 

Fusese pusă acolo anume pentru ea? El spera 
că nu. Credea că nu. 

— Vreau să ştiu de ce. 

— Şi cine, spuse Billy. 

— Şi cum. Dacă acea cameră a fost zidită, cum 
au ajuns obiectele acolo? 

Billy oftă şi-şi lăsă sandviciul pe masă. 

— Nu ştiu. Ceea ce ştiu sigur e că acele 
cărămizi care sigilau deschiderea nu au fost 
clintite de când au fost puse. 

— Deci trebuie să existe o altă cale de intrare. 
Prin acoperiş sau prin podea. 

— Oui. 

Billy se ridică în picioare. 

— Unde te duci? 

— Sā mă uit. 

— Asta mai poate aştepta. Vreau să vorbesc cu 
tine despre scrisoare. 

Billy se aşeză din nou. 

— Tu ce părere ai despre ea? 

— Nu cred că scrisoarea este cel mai ciudat 
lucru de astăzi. 

Armând zâmbi. 


— De acord, dar cu ea a început totul. Cu 
Pierre Stone. 

Se uită la hârtie, care acum stătea pe masă. 

— Mă întreb dacă cel care ti-a trimis-o tie sau 
la vechea ta adresă a vrut ca voi să câutati 
camera ascunsă. 

— Dar n-am făcut-o. l-am arătat scrisoarea lui 
Ruth, dar noi n-am băgat-o în seamă. Abia ieri, 
când a zis Fiona de cameră, ne-am gândit şi noi 
să ne uitâm. Dar e ceva ciudat cu scrisoarea 
asta. 

— Ce anume? 

— Eu nu cred că a scris-o Pierre Stone. 

— Continuă. 

— Pierre a fost un meşter priceput, dar mă 
îndoiesc că avea mai mult de trei clase, dacă le 
avea şi pe alea. O fi fost suficient de şcolit 
pentru a putea citi planuri de construcţie, dar 
asta... 

Billy bătu cu palma în hârtia veche şi clătină 
din cap. 

— Asta a fost scrisă de o persoană educată. 


Billy. aţinseşe ceva ce îl frământase pe 
Armaid de când citise scrisoarea, dar ñu 
reusise să-şi dea seama ce.Nu: r r 


părea genul de scrisoare pe care s-o fi scris un 
pietrar de acum un secol şi jumătate, care trăia 
la ţară. 

— Poate a pus pe altcineva s-o scrie. Deşi pare 
puţin probabil. Este o scrisoare foarte 
personală, ce vorbeşte despre ceva care clar 
trebuia să rămână privat, chiar secret. De ce i-ai 
arâtat-o lui Ruth? 

— Ea cunoaşte istoria satului Three Pines mai 
bine decât oricine. M-am gândit că dacă a 
existat o cameră ascunsă, Ruth ar putea să ştie 
despre ea. Să cunoască povestea. Poate că 
fusese deja găsită şi totul ţinea de domeniul 
trecutului. Că rămăsese în urma noastră. 

Dar nu era aşa. Ceva era înaintea lor. Se 
apropia. Sau era deja acolo. 


— Nu-mi vine să cred că am găsit un grimoar. 
Singurul despre care am auzit a aparţinut unei 


femei din Montreal acum 300 de ani. Dar s-a 
pierdut, probabil a fost distrus de Biserică, 
spuse Reine-Marie, încă strângându-l în mâini. 

— Anne Lamarque, spuse Ruth. 

— O ştii? 

Puţine lucruri o surprindeau pe Reine-Marie 
în privinţa lui Ruth, însă acesta chiar o uimi. 

— Nu ne-am întâlnit niciodată, replică Ruth. 

Harriet începu să râdă. Apoi, văzând expresia 
serioasă de pe chipul lui Ruth, se opri. Şi se uită 
la Gabri, care nu părea surprins. 

— Cred că e foarte bătrână. O murătură, îi 
şopti el lui Harriet. 

— Cine este Anne Lamarque? întrebă Myrna. 

— O vrăjitoare, răspunse Ruth. 

— O, Doamne! Bineînțeles că vrăjitoare, gemu 
Gabri. 

— Crezi că a fost al ei? E posibil aşa ceva? Ce 
caută aici? întrebă Myrna. 

Reine-Marie deschise grimoarul şi întoarse 
cu mare- mare grijă primele pagini. Pe margini 
erau nişte notițe. 

Desene cu plante. Aparent, nişte reţete. 

— Nu apare niciun nume. Dar asta nu e de 
mirare. Un grimoar era o dovadă de vrăjitorie. 
Biserica Catolică din Noua Franţă nu îl vedea cu 
ochi buni, spuse ea. 

Era o subestimare imensă şi intenţionată. 
Episcopul Laval, iezuit şi sef al bisericii din 
Lumea Nouă, vânase şi; A P 
pedepsise pe oricine care era fie şi doar 
suspectat de vrăjitorie. 

Nu. Nimeni n-ar fi fost atât de prost încât să- 
şi pună numele pe un grimoar. 

— Poţi să-mi dai un cutit? întrebă Reine-Marie. 

Când Myrna i-l aduse, Reine-Marie îl folosi 
pentru a desprinde cu grijă câptuşeala de pe 
interiorul copertei. Şi iată-l acolo, la fel de clar 
ca în ziua în care fusese scris, cu 350 de ani în 
urmă, nedecolorat de lumină şi timp. Nevazut. 
Până acum. 

Anne Lamarque, 1072. 

Cam în aceeaşi perioadă fusese pictată şi 
Comoara Paston, cea originală. 


Fiona băgă din nou capul în apartamentul de 


la mansardă şi o invită pe Harriet să ia masa cu 
ei. 

— Sam vrea neapărat să vii şi tu. Nu i-am spus 
nimic despre descoperirea noastră. Te aştept. 
Suntem la bistrou. Hai, vino, o să ne distrâăm. 

Harriet nu ştia ce să facă, deşi, la drept 
vorbind, nu era o alegere atât de grea. Cu toate 
că ar fi vrut să afle mai multe despre cartea 
care aparținuse unei vrăjitoare, adevărul era că 
asta ţinea de trecut. lar Harriet privea spre 
viitor. Viitorul ei. Si dacă zilele imediat 
următoare îl includeau pe Sam, ei bine, trecutul 
putea să mai aştepte. Nu pleca nicăieri. Dar ea, 
da. 

— Sună grozav. 

Ploaia se înteţise acum şi adusese şi frigul cu 
ea. Era abia începutul lui iunie şi era posibil - 
rareori, totuşi posibil - să mai ningă. lar în zi 
aceea era un frig umed care se instala chiar şi 
în oasele tinere. 


După ce au comandat cheeseburgeri cu brie 
topit şi cartofi prâjiţi, Harriet şi Fiona i-au 
povestit lui Sam despre descoperire. 

— Pe bune? 

— Da, e adevărat. 

— Deci cineva a pus tabloul ăla acolo şi l-a 
făcut să arate ca vechiul tablou? Apoi l-a zidit 
împreună cu alte chestii, inclusiv o carte de 
vrăjitorie? Da, chiar e ciudat. E numai vina ta, îi 
spuse el lui Harriet. 

— A mea? 

— Tu ai început, când ai zis de camera 
ascunsă. 

Era clar că o tachina, iar ea îi răspundea. 
Râzând. Tachinându-l la rândul ei. 

Sam o înghionti în glumă, apoi luă un cartof 
prăjit condimentat din farfuria ei. 

— Oh. Scuze. Ar fi bine să am grijă, altfel 
polițistul cel mare şi dur o să mă arunce după 
gratii pentru furt. L-aş vedea în stare. Deşi se 
pare că ticâlosul ăla preferă să se ia de copii, 
spuse Sam. 

— Monsieur  Gamache? întrebă Harriet, 
surprinsă. 

— Tu nu-l cunoşti aşa cum Îl cunoaştem noi, 


spuse Sam, uitându-se la sora lui. 

— Dar tu stai la el, la ei, nu-i aşa? îi spuse 
Harriet Fionei. 

Ştia şi ea în linii mari, la fel ca toţi ceilalţi, 
despre trecutul Fionei. Pe de altă parte, ştia că 
soţii Gamache aproape că o adoptaseră. 

— Sunt prietenii tâi, adâugă ea. 

— Ai ei, da. Dar nu ai mei. El crede că mi-am 
ucis mama şi i-am înscenat totul propriei surori, 
spuse Sam. 

— Sam! îl apostrofă Fiona. 

— Pâi aşa e. Este obsedat de mine. Chiar i-a 
spus Fionei că nu am voie să intru în casa lor. 
Cât de nebun să fii? Cicatricea aia pe care o 
are? Cred că s-a ciocnit de un copac şi s-a 
scrântit la cap. 

Făcu o mişcare circulară cu degetul în 
dreptul tâmplei. 

în spatele lor se auzi un scaun tras cu zgomot 
şi cineva tuşind să-şi dreagă vocea. 

— îmi pare rău. Dar ceea ce spui nu este doar 
urât, ci şi neadevărat, spuse preotul Robert 
Mongeau, care stătea în picioare lângă masa 
lor. 

Vocea îi era blândă, însă ochii îi erau aspri în 
timp ce se uita la Sam. 

— Armând Gamache este un om bun. Un om 
cumsecade. N-ar fi rău să înveţi de la el, 
continuă Mongeau. 

— Oh, am învătat de la el. Vrei să ştii ce? Am 
învătat să nu am încredere în nimeni. Am 
învăţat că poliţiştii sunt cruzi. Am învăţat să-mi 
înghit sentimentele, să-mi ascund gândurile. Să 
nu spun adevărul pentru că se va întoarce 
împotriva mea. Am învăţat că lumea este plină 
de oameni groaznici şi că cei mai râi, foarte răi, 
sunt cei care ar trebui să ne protejeze. Cei la 
care apelăm pentru ajutor. Asta am învătat de la 
nenorocitul de Armând Gamache. 

Sam inspiră adânc de câteva ori pentru a se 
calma. 

— V-a salvat de la abuzuri groaznice, spuse 
Mongeau cu blândeţe. 

— Ne-a salvat? Ne salvaserăm singuri deja. Ne- 
a distrus viata. 


Sam îşi domoli vocea. 


— Eram nişte copii şi el ne-a scos vinovaţi 
pentru că am încercat să supravieţuim. Ştii ce le 
face asta unor copii? Să fie facuti să simtă că 
toate abuzurile au fost din vina lor? 

— Nu-mi pot imagina prin ce aţi trecut. Dar 
ştiu că păstrând ranchiună nu faci decât să te 
legi de persoana pe care o urâşti. Trebuie să 
renunţi. De dragul tău, nu al lui Monsieur 
Gamache. Nu al altcuiva. Pentru tine, spuse 
Mongeau. 

Preotul se opri şi îl studie pe Sam atât de 
îndelung, încât aproape că deveni stânjenitor, 
până când, într-un târziu, reluă: 

— Există bunătate în sufletul tău. O văd. 

Apoi Mongeau se întoarse spre Fiona. în timp 
ce o privea, sprâncenele îi coborâră uşor, după 
care se uită în altă parte. 

— Nu ai idee prin ce am trecut noi. 

Sam avea o voce mică, tremurată şi părea 
incapabil să- şi ridice privirea de la masă. 

— Robert? spuse Sylvie, de la masa alăturată. 

Preotul se îndepărtă, apoi se opri. 

— îmi cer scuze că am intervenit. Nu este 
treaba mea. Dar, te rog, mă găseşti la biserică 
aproape în fiecare zi dacă vrei să vorbim. N-o 
să-ţi ţin predici. N-o să te judec. îţi promit. 
Vreau doar să-ţi mai spun că cicatricea despre 
care vorbeai... 

Robert ridică degetul pentru a arăta unde era 
cicatricea adâncă şi zimţată de pe tâmpla lui 
Gamache. 

— ... a fost făcută de un glonţ. Armând a fost 
împuşcat în timp ce încerca să salveze un tânăr 
cam de vârsta ta. 

— Şi a reuşit? întrebă Sam. 

— Sa-l salveze? Nu. 

— Normal că nu, pufni Sam. 

— Măcar a încercat, spuse Robert. 

Se uită la soţia lui, apoi le vorbi blând, foarte 
blând, tinerilor nepăsători. 

— Să-ţi spun una bună: eşti pe patul de moarte. 
Mai ai doar un ceas de trâit. Pe cine anume 
trebuia să ierti în toti aceşti 

nani? 


Preotul îl privi o clipă pe Sam. Două. Apoi se 
întoarse şi plecă la soţia lui. 

— Ce chestie ciudată, spuse Sam. 

— Asta a fost dintr-o poezie a lui Ruth, spuse 
Harriet. 

— Bătrâna aia nebună? E poetă? întrebă Sam. 

— A câştigat Premiul Guvernatorului General. 

Fiona rămăsese privindu-l pe Mongeau, apoi 
se întoarse câtre fratele ei. Era o întrebare 
bună. 

Pe cine anume trebuia să ierti în toti aceşti 
ani? 

III 

— După prânz aş vrea să merg la vechea ta 
casă, spuse Armând. Te deranjează? 

— Nu, dar de ce? Nu ştiu ce ne-ar putea spune. 
Totul este ciudat, dar nu e o crimă, îi răspunse 
Billy. 

— Cred că e puţin mai mult decât ciudat. 

— în regulă, sunt de acord. Dar nu s-a comis 
nicio crimă. Nu s-a furat nimic. De fapt, avem 
mai mult decât aveam la început. Stiu c-ai spus 
că nu crezi că-i o glumă, Armând, dar ce altceva 
ar putea fi? 


— Ce s-a întâmplat cu ea? întrebă Gabri, 
arătând cu mâna spre grimoar de parcă acesta 
ar fi fost femeia. 

— Cu Anne Lamarque? A fost acuzată de 
vrăjitorie, îi răspunse Ruth. 

— De ce? Au găsit cartea? întrebă Clara. 

— Au auzit despre ea. Dar n-au găsit-o 
niciodată. Dacă ar fi găsit-o, n-ar mai fi fost 
acum aici. Nu aveau nevoie de grimoar. Nu 
aveau nevoie de dovezi. Tot ce trebuia să facă o 
femeie era să fie vie. în ochii Bisericii, simplul 
fapt că erai femeie era un lucru rău, spuse Ruth. 

— Dar trebuie să fi existat un motiv, insistă 
Gabri. 

— Există vreun motiv pentru care 
homosexualii, lesbienele şi transsexualii sunt 
atacati? Există vreun motiv 


pentru care bărbaţii de culoare sunt împuşcaţi? 
Există vreun motiv pentru care femeile sunt 
violate, abuzate, nu au voie să facă avort, sunt 


pregătite şi vândute ca sclave sexuale? întrebă 
Ruth. 

— Ucise, adăugă Myrna, uitându-se la 
buchetul de trandafiri albi de pe insula din 
bucătărie. 

— Am fost spânzurată pentru că  trăiam 
singură, spuse Ruth. 

Era un lucru rar, aproape nemaiauzit, ca ea 
să citeze din propriile poezii, dar o auzeau 
acum. 

— Pentru  c-aveam o fermă  nâpădită de 
buruieni pe numele meu / Si un leac bun pentru 
negi. 

Bătrâna se uită la cartea de pe genunchii lui 
Reine- Marie, în care, erau convinşi de asta, se 
găsea şi un leac bun pentru negi. 

— „Oh, da“, continuă ea, „și sâni / Si o dulce 
pară ascunsă- n trupul meu. / Oricând se 
vorbeşte de demoni acestea sunt la- ndemână, 
un Simplu clișeu. “ 

Era poezia pe care Ruth o scrisese pentru 
tinerele ucise la Politehnică. 

Tăcură o clipă, apoi Reine-Marie spuse: 

— Anne Lamarque a fost una dintre Filles du 
roi. Una dintre femeile alese de rege pentru a 
contribui la colonizarea Noii Frânte. Dar în loc 
să fie supusă, aşa cum era de aşteptat, ea s-a 
făcut remarcată. 

— Cum? întrebă Clara. 

— Ei bine, printre altele, purta ochelari şi ştia 
să citească, spuse Reine-Marie. 

— Tu ai fi dat de dracu', îi spuse Ruth lui 
Reine-Marie. Voi toate. Noi toate. Am fi fost 
vrăjitoare. 

Myrna izbucni în râs. Apoi deveni serioasă, 
dându-şi seama că Ruth avea dreptate. Ele ar fi 
dat de dracu'. Ar fi fost considerate vrăjitoare. 
— A fost mai mult decât faptul că ştia să 
citească, spuse Reine-Marie. 

— Adevărat. A supărat autorităţile pentru că 
deţinea şi conducea o afacere. Un han prosper 
în cea mai sordidă parte a oraşului, pe vremea 
când Montrealul nu era decât o groapă de rahat 
şi promisiuni încălcate, întări Ruth. 

— Biserica voia să deţină controlul, aşa câ a 


impus o stare de asediu. Şi a interzis alcoolul, 
spuse Reine-Marie. 

— Când preoţii au venit să-i închidă afacerea, 
Anne le-a spus să se ducă dracului. Apoi i-a 
fugărit pe stradă înjurându-i în gura mare. Asta 
i-a pecetluit soarta. Episcopul Laval şi iezuiţii au 
urât-o pentru că i-a sfidat, povesti Ruth ca şi 
cum ar fi fost acolo. 

— Pentru că a demonstrat că era posibil să-i 
sfidezi, spuse Clara. 

— Oui. A fost o femeie curajoasă. Din toate 
punctele de vedere. O femeie puternică, 
generoasă şi inteligentă, căreia îi plăcea să 
cânte, să danseze şi să râdă. Poate puţin cam 
indisciplinată. Probabil că nu s-a gândit în mod 
serios la consecinţe. Dar nu a vrut să facă rău. 
Noua Franţa era un 


loc lipsit de bucurii. Ea şi hanul ei Ta nişte 
puncte luminoase, spuse Reine-Marie. 

Toate cele patru femei din cameră ştiau că şi 
ele ar fi fost vizate. Pentru că dansau, citeau, 
aveau sâni, pântece şi minte. Pentru că râdeau. 

Şi numai Dumnezeu ştie ce s-ar fi întâmplat 
cu Gabri, cu toti cei asemenea lui Gabri. 

Au tăcut o clipă, imaginându-şi-o pe Anne. 
Hanul ei. Podeaua de pământ, băutura făcută în 
casă. Dansurile. Cântecele. Râsetele. Evadarea 
din sălbăticie. Din frică şi disperare. 

Apoi au văzut siluetele îmbrăcate în straie 
lungi şi negre, iezuiţii lipsiţi de bucurie, venind. 

Myrna, Clara, Ruth, Reine-Marie şi Gabri au 
privit cum Anne îi dădea afară pe clerici, în 
mizeria care era Montrealul în anii 1670. Au 
auzit râsul răzvrătit, primejdios şi letal care îi 
urmărea pe bărbaţii umiliţi în timp ce fugeau. 

Şi apoi... Şi apoi... 

Reine-Marie se uită la cartea de pe genunchi. 
Şi apoi ce? Cum a ajuns cartea aici? în Three 
Pines. 


Sam se uită pe fereastră, apoi spuse: 
— Hai să luâm puţin aer curat. 
— Plouă. Eu rămân aici, spuse Fiona. 
— Foarte bine. 

Sam se ridică şi se uită la Harriet. 


— Tu ce zici? N-o să te topeşti în ploaie, nu? 

Harriet zâmbi. 

— Ca Vrâjitoarea cea rea? Nu cred. 

Fiona îl privea pe Sam. Nu-l văzuse prea mult 
de când ea intrase la închisoare şi el nu. Nu-l 
văzuse crescând. Devenind bărbat. încă se 
gândea la el ca la un copil. 

Au fost ei vreodată copii? 

Discuţia despre iertare o zguduise. Putea fi 
iertat totul cu adevărat? Chiar şi ce făcuse ea? 
Chiar şi ce era pe cale să facă? 

îşi aminti ce li spusese preotul lui Sam. 
Despre bunătate. Şi ce nu-i spusese ei. 


După ce şi-au luat hainele de pe veranda din 
faţă, Armând şi Billy au luat-o la fugă prin ploaie 
exact când Sam şi Harriet ieşeau din bistrou. 
Gamache a ajuns la maşină, apoi s-a uitat la cei 
doi tineri care stăteau în ploaia torențială. 

Sam se uita direct la el. 

Şi în timp ce-l privea, o cuprinse încet pe 
Harriet cu braţul pe după talie. Era un gest nu 
atât de afecţiune, cât de posesivitate. 

După care îşi ridică cealaltă mână în dreptul 
feţei şi-şi mişcă arătătorul în sus şi în jos. Ca şi 
cum ar fi făcut o fotografie. Practic, Sam 
recunoştea că fusese în casa lor şi nu mutase 
doar obiecte, ci făcuse şi fotografii. Cu casa lui. 
Cu familia lui. 

— Vii? îl strigă Billy din maşină. 

Armand nu ridicase niciodată, ca adult, 
degetul mijlociu câtre cineva, dar acum abia se 
abţinu să n-o facă, apoi să se ducă valvârtej să-l 
înfrunte. Să-i ceară să spună ce căuta acolo. De 
ce fusese în casa lor. 

De ce umblase la pozele lui de familie. De ce 
făcuse fotografii. 

Dar ştia că exact asta îşi dorea Sam 
Arsenault. încerca să-l provoace pentru ca 
Harriet, şi oricine altcineva s-ar mai fi uitat, să-l 
vadă pe el, ofiţer superior al Sûreté, provocând 
o bătaie aparent fara niciun motiv. Pentru ca 
Sam să pară nevinovatul calomniat şi hărțuit de 
poliţie. 

Fusese aproape. Foarte aproape. Prea 


aproape. Armand simţi un ghimpe de frică 
străpungându-i inima. Nu din cauza lui Sam, ci 
din cauza lui şi a ceea ce ar putea face. Ce ar 
putea fi manipulat să facă. 

însă Armand îi zâmbi lui Sam, înclină uşor din 
cap, apoi urcă în maşină. 

Apucând strâns volanul, o luă spre ieşirea din 
Three Pines. 


Capitolul 18 


Pe drum, se opriră acasă la Billy şi luară 
plicul şi post- itul care însoţise scrisoarea: Cred 
că asta te-ar putea interesa. Patricia Godin. 

De acolo, Armand merse la casa 
strămoşească a lui Billy. Ploua de parcă se 
rupseseră zăgazurile cerului, iar când au ajuns 
pe verandă erau uzi până la piele. 

Billy bătu la uşă şi se uită în jur în timp ce 
aşteptau. 

Casa era, deloc surprinzător, construită din 
pietre smulse din pământul transformat din 
pădure în terenuri agricole. Podeaua şi grinzile, 
chiar şi uşa de la intrare erau făcute din lemnul 
copacilor care crescuseră şi fuseseră tâiati la 
mică distantă de locul în care se aflau. 


Pe când era copil, Billy se plimbase prin 
pădure tinându-şi bunicul de mâna bătătorită, în 
vreme ce acesta mângâia copacii şi le descria 
caracterul. De la el aflase micul Billy că şi 
copacii aveau sentimente şi personalitate. 

Cu bunica, micul Billy se plimbase pe câmpie, 
culegând flori sălbatice, ierburi de leac şi iarbă 
dulce. De la ea învățase cum să facă ceaiuri şi 
cataplasme, precum şi un leac bun pentru negi. 

încercase să se bucure pentru noii proprietari 
dar în timp ce stătea pe verandă şi bătea la uşa 
pe care încă o simţea a lui, pe Billy Williams îl 
durea sufletul. 

Se auzi un zăngănit, apoi în prag apăru un 
bărbat de vreo 70 de ani, cu un aer surprins. 

— Oui? 
— Monsieur Godin? 
— Oui. 
Se uită la ei încercând să-şi dea seama dacă îi 
cunoştea. . 
îşi mută privirea de la Billy la bărbatul care îl 
însoțea, înalt, cu o constituţie solidă. Cu păr 
ondulat şi albit şi cicatricea aceea... 
— Numele meu este Billy Williams, eu... 


— Ah, oui. Desigur. Casa asta a fost a familiei 
dumitale. Intraţi, spuse Godin dându-se înapoi. 

Billy păşi înăuntru şi privi în jur. Fizic, nu se 
schimbaseră prea multe. Pereţii, podelele, 
grinzile erau aşa cum le lăsase. Doar mobila era 
diferită. 

1-l prezentă pe Gamache, deşi era evident că 
Monsieur Godin îl recunoscuse deja. 
Inspectorul-şef era o prezenţă familiară în mass- 
media din Quebec şi se ştia că locuia în zonă. 

Monsieur Godin se întoarse spre Gamache. 

— în sfârşit. Este vorba despre Patricia? 

Billy ridică mirat din sprâncene, însă Armand 
se pricepea mai bine să-şi ascundă 
surprinderea, deşi asta nu însemna că nu era 
surprins. 

— Este a..., dădu Billy să spună. 

Dar Armand îl întrerupse. 

— Patricia Godin este soţia dumneavoastră? 

Billy se uită la însoţitorul său. Era o 
schimbare în vocea lui Armand, în întreaga lui 
atitudine. Subtilă, dar categoric prezentă. 

Monsieur Godin încuviinţă. 

— Da. Răposata mea soţie. Am vorbit cu cei de 
la sediul local al Sûreté când s-a întâmplat. De 
aceea aţi venit, nu-i aşa? 

— Putem să ne aşezăm, vă rog? îl întrebă 
Gamache, iar Monsieur Godin îi conduse în 
camera de zi confortabilă, unde un mic foc 
trosnea în semineu. 

— Pot să vă servesc cu ceva? Sunteti uzi. 
Probabil vă este frig. Un ceai fierbinte sau o 
cafea? 

— Pentru mine nu, mulțumesc, spuse 
Gamache, iar Billy făcu la rândul lui semn că nu. 

Se aşezară, însă, amândoi lângă foc. 

Billy îşi dădu seama că inspectorul-şef 
Gamache îi luase locul lui Armand. 

— Trebuie să fiu sincer cu dumneavoastră. Am 
venit aici să discutăm despre scrisoarea pe care 
soţia dumneavoastră i-a trimis-o lui Monsieur 
Williams. îmi pare rău, dar nu sunt la curent cu 
ce i s-a întâmplat, spuse Gamache. 

— Scrisoare? Ce scrisoare? 

— Poate ne spuneţi mai întâi despre soţia 


dumneavoastră. 

— Deci nu v-a contactat poliţia locala? 

— Non. 

— Au spus că o vor face, dar... 

Ridică mâinile, apoi le lăsă în jos. 

— l-am contactat de câteva ori, dar pe urmă 
am renunţat... Şi cum a trecut atâta timp... Dar 
când v-am văzut la usă... 

Se uită îndelung la focul din şemineu. 
Incapabil, parcă, să articuleze un gând sau o 
propoziţie de la cap la coadă. 

— Ce s-a întâmplat? îl întrebă Gamache 
aplecându-se în faţă, nu mult, dar suficient 
pentru a-i arăta lui Monsieur Godin că avea 
toată atentia lui. 

— Ei spun că s-a sinucis. S-a spânzurat în 
spatele casei, însă eu ştiu că nu-i adevărat. Pat 
n-ar fi făcut niciodată asta. 

— îmi pare rău, îi spuse Gamache. 

Făcu apoi o mică pauză, după care îl întrebă: 

— Când s-a întâmplat asta? 

— Pe 21 aprilie. Eu am găsit-o... 

— Acum cinci săptămâni, spuse Billy în şoaptă 
şi Gamache incuviinţă. 

Şi el se gândea la acelaşi lucru. Era exact 
ziua când femeia îi trimisese scrisoarea lui Billy. 

— A lăsat vreun bilet? Un mesaj în care să-şi 
explice gestul? îl întrebă Gamache. 

Monsieur Godin clătină din cap. 

— Făcuse o histerectomie şi medicul legist a 
spus că asta i-a dat peste cap hormonii. Că a 
făcut-o să fie deprimată. Aiureli. Avea probleme 
cu somnul, dar nu era deprimată, în niciun caz 
Pat nu s-a sinucis. Şi... 

— Da? 

Godin scoase un oftat. 

— Şi chiar dacă ar fi făcut-o, nu s-ar fi 
spânzurat. Cred că e un mod groaznic de a 
muri. N-ar fi încercat cu pastile? 
Dumneavoastră nu aşa aţi face? spuse el parcă 
implorându-i. 

Billy trebui să admită că avea dreptate. Dacă 
ar ajunge la aşa ceva, el ar încerca mai multe 
lucruri până să se spânzure. Şi mai era ceva. 

— Spuneţi că s-a întâmplat în spatele casei? De 


un copac? Când Monsieur Godin încuviinţă, 

Billy îl întrebă: 

— Care? 

Monsieur Godin se uită la el cu o expresie 
vecină cu dezgustul. 

— Contează? 

— S-ar putea. 

— Pot să vă arăt, dacă vreţi, spuse bătrânul 
adresându-se lui Gamache. 

— Vă rog. 

Deşi nici el nu înţelegea de ce voia Billy să 
ştie. îl cunoştea însă pe Billy Williams şi ştia că 
n-o făcea dintr-o curiozitate deplasată. 

— Am vrut să-l tai. Dar m-au oprit copiii. Au zis 
că nu era vina copacului, spuse Godin în timp ce 
treceau prin bucătărie spre veranda din spate. 

Arâtă spre el. 

— Acela e. 

în mijlocul curţii, la vreo 20 de metri de casă, 
se înălța un arțar uriaş. Bătrân, noduros, cu 
ramuri groase şi solide. 

— Mable, spuse Billy, în timp ce ploaia răpăia 
pe acoperişul de deasupra lor şi se scurgea în 
cascadă, formând o perdea de apă între ei şi 
copac. 

— Mable? întrebară într-un glas Gamache şi 
Godin. 

— Arţarul Mable. Aşa i-a spus bunica mea. 
Obişnuiam să ne câtărăm în el. Am căzut de mai 
multe ori din el. Era bătrân încă de pe vremea 
mea. 

Clătină din cap şi zâmbi. Apoi îşi aminti ce se 
întâmplase şi zâmbetul îi dispăru. 

— La fel şi nepoţii noştri. De aceea fiul şi fiica 
noastră n-o | , 
au vrut să-l tāiem. Dar ei n-au văzut... 

Nu, se gândi Armand. N-au văzut. 

Armand înţelese acum de ce pusese Billy 
această întrebare. 

Se întoarse spre Monsieur Godin. 

— Dacă ar fi vrut să se spânzure, soţia 
dumneavoastră ar fi ales acest copac? 

Godin, încă privindu-l, clătină din cap. 

— Nu. Niciodată. Nu le-ar fi făcut asta copiilor. 
Mie. Copacului. 


Cei trei bărbaţi stăteau şi se uitau la Mable. 
Gamache îl, , 

credea. Ceea ce însemna că, dacă Madame 
Godin nu îşi luase singură viaţa, altcineva i-o 
luase. 

Şi aproape sigur avea legătură cu scrisoarea. 
Cea din buzunarul lui de la piept. 
— Trebuie să vorbim, dar mai întâi trebuie să 
dau un telefon. 


Jean-Guy Beauvoir stătea la biroul său de la 
sediul Surete din Montreal când sună telefonul. 
Era mijlocul după-amiezii şi trecea în revistă 
rapoartele diverselor anchete în curs. 

— Şefu'? E totul în regulă? 

— Cred că am descoperit un caz de omor, 
spuse Gamache. 

— Unde? întrebă Jean-Guy aplecându-se şi 
luând un pix. 

— Chiar la ieşirea din Cowansville. Vreau să 
cauţi un , | 
dosar pe numele Patricia Godin. A murit pe 21 
aprilie anul ăsta. S-a concluzionat că a fost o 
sinucidere, spuse el şi-i dădu adresa. 

— Dar tu crezi că a fost o crimă? 

— Sunt aproape sigur că da. A fost incinerată, 
deci nu putem să-i exhumăm cadavrul, dar 
vreau raportul de autopsie şi orice poţi afla de 
la biroul local al Sûreté. 

— Lor le-a scăpat? 

— Da. Au pus-o pe seama unei depresii cauzate 
de o histerectomie. 

— Oh, Doamne. 

Chiar aşa, oh, Doamne, se gândi Gamache. 
Crezuse că trecuseră de mult zilele în care 
femeile se duceau la medic cu o suferinţă şi 
erau respinse ca isterice. Când „acea perioadă a 
lunii” era un eufemism pentru tulburări mintale, 
iar menopauza, o boală. 


Avea să vorbească şi cu comandantul secţiei, 
dar mai ; r” 
întâi lucrurile urgente. 
— Cum ai descoperit-o? întrebă Beauvoir. 
Când Gamache îi povesti despre scrisoare şi 
despre camera ascunsă, Beauvoir tācu o clipă, 


apoi întrebă: 

— Deci crezi că cineva a omorât-o ca s-o 
împiedice să citească scrisoarea? 

— Poate. Dar a fost prea târziu. Scrisoarea 
sosise deja şi ea o trimisese mai departe, spuse 
Gamache. 

— Dar de ce s-o omoare? Pentru că a citit-o? 
De ce nu l-a omorât pe Billy, în cazul ăsta? De 
ce n-a încercat să recupereze scrisoarea? 
Probabil că ucigaşul a aflat de la Madame Godin 
unde a trimis-o. 

— Adevărat. Dar înainte să mergem prea 
departe trebuie să ne asigurăm că a fost crimă. 

— iți caut informațiile şi vin acolo. 

întorcându-se la Monsieur Godin şi la Billy 
care stăteau în fata focului, Gamache scoase 
scrisoarea lui Stone. 


— Ati văzut vreodată asta? 

Monsieur Godin se uită la ea, apoi făcu semn 
că nu. 

— Este ciudată, veche. Şi povestea aia cu 
camera zidită. Dar de ce mi-o arâţi mie? Are 
vreo legătură cu Pat? 

— Nu ştim. Ştim doar că scrisoarea a ajuns mai 
întâi aici, apoi soţia dumneavoastră i-a trimis-o 
lui Monsieur Williams, aici de faţă. 

— Şi? O scrisoare veche a ajuns aici din 
greşeală, iar ea a trimis-o mai departe. Aşa se 
face. 

— Soţia dumneavoastră a menţionat ceva 
despre această scrisoare? 

— Non. Ce legătură ar putea avea cu moartea 
ei? La asta vă gândiţi, nu-i aşa? spuse privindu-l 
pe Gamache în ochi. 

Gamache îi arătă post-itul. 

— Acesta este scrisul soţiei dumneavoastră? 

— Nu. 

Răspunsul fusese atât de categoric, încât 
Gamache ridică din sprâncene. Văzând asta, 
Godin se ridică în picioare. 

— Pat avea un scris oribil. Să vă arăt. 

Godin se întoarse cu o listă de cumpărături 
făcută de soţia lui şi lipită pe frigider cu un 
magnet. Fără îndoială, încă nu era pregătit să 
arunce tot ce atinsese ea. 


Godin avea dreptate. Scrisul femeii era 
aproape indescitfrabil. 

— Merci. Vă deranjează dacă o păstrez eu? 
spuse Armând, luând lista. 

Godin clătină din cap şi-l privi pe inspectorul- 
şef cum o punea într-o pungă, împreună cu post- 
itul. 

Gamache mai avea o întrebare. 

— Aveţi adresa lui Billy Williams? 

— A lui? Dacă aveţi nevoie de ea, de ce nu i-o 
cereţi lui? întrebă Monsieur Godin arătând spre 
Billy. 

— Non, spuse Gamache, aproape zâmbind. 
Vreau să ştiu dacă soţia dumneavoastră ar fi 
putut să-i trimită corespondenţa. 

— Mă îndoiesc, răspunse acesta şi se întoarse 
spre Billy. Noi am avut adresa părinţilor tăi de 
la căminul de bătrâni, dar asta a fost cu ani în 
urmă şi ştiu că ei au murit. p 
Niciodată n-am avut-o pe-a ta. Oricum, n-a mai 
venit nimic pentru familia ta de ani întregi. 

— Merci, spuse Gamache şi se ridică în 
picioare. 

Acum avea o idee destul de clară în legătură 
cu motivul pentru care fusese omorâtă Madame 
Godin. Ca în majoritatea cazurilor de crimă, 
totul începuse cu mult timp în urmă şi în cel mai 
banal mod cu putinţă. 

Când ea şi soţul ei cumpăraseră o casă. 
Această casă. 

Luă plicul şi se uită la adresa tăiată cu pixul, 
apoi la cea nouă, a lui Billy, adăugată pe urmă. 
De mâna ucigaşului ei. 

O omorâse pe Patricia Godin nu pentru a opri 
scrisoarea, ci pentru a fi sigur că era trimisă 
mai departe. Celor care trebuiau să o vadă. 

Apoi se uită la post-it, şi acesta scris de 
ucigaşul ei, Gamache era sigur. 

Cred că asta te-ar putea interesa. 

Era aproape ca şi cum cuvintele îi erau 
adresate lui, se gândi Gamache. 


— Tu chiar nu glumeai. 
De îndată ce Jean-Guy Beauvoir sosi în Three 
Pines, Gamache îl duse în mansarda Myrnei, să 


vadă camera care acum nu mai era ascunsă. 

Cei doi stăteau în faţa tabloului, iar Myrna, 
care acum simţea că avea un anumit drept de 
proprietate asupra lui, li se alăturase. 

— E impresionant, nu-i aşa? spuse ea, cu un 
amestec de mândrie şi nesiguranţă. 

Jean-Guy încuviinţă, încercând să-şi facă o 
idee în privinţa lui. Apoi se aplecă mai aproape 
şi arătă cu degetul. 

— De ce să bagi un afiş în tablou? întrebă Jean- 
Guy. 

— De ce să bagi ceva? De ce să faci un remake 
după o capodoperă? întrebă Myrna. 

— Au făcut ei un remake după Total Recall, 
replică Jean- Guy. 

— Ajunge. încă puteţi admira originalul, spuse 
Armand cu blândeţe. 

Cei trei se uitau la remake-ul din fata lor şi se 

întrebau. / f 
De ce. Deşi cei doi ofiţeri Surete se mai 
întrebau, în acelaşi ; f 7 
timp, dacă şi în ce fel ar putea avea legătură cu 
moartea Patriciei Godin. 

— Cum l-au adus aici sus? întrebă Beauvoir, 
privind în jur. 

— Billy şi Olivier studiază planurile clādirii şi 
încearcă să afle cum, spuse Gamache. 

Partea cu „de ce” avea să le ia mai mult timp. 
— Acum sunt jos, în librărie. Examinează 
tavanul. Dacă nu a trecut prin peretele ăsta, şi e 
clar că n-a trecut, atunci a ajuns aici fie prin 
acoperiş, fie prin tavan, zise Myrna. 

— Dar cum au putut să-l introducă fără ca tu să 
vezi? Adică ar fi trebuit să facă o gaură al naibii 
de mare ca să bage ăsta (arătă spre tablou) 
înăuntru. 

— Şi ar fi avut nevoie de timp. Ai lipsit recent? 
Nu-mi amintesc să fi fost plecată pe undeva, 
spuse Gamache. 

— Nu, recent nu. Am fost o săptămână cu Clara 
la Charlevoix să vedem balenele. Când eraţi voi 
la Paris. 

— A stat cineva aici? întrebă Gamache. 

— Nu. Ruth s-a oferit să aibă grijă de magazin, 
dar nu mi s-a părut o idee bună, aşa că l-am 


închis. 

— Şi nu s-a făcut nicio lucrare la clădire cât ai 
fost plecată? Renovari? 

— Olivier? Să facă îmbunătăţiri? Parcă nu-l 
Ştii? , 

— Poţi să ne spui datele? o întrebă Beauvoir. 

Myrna se duse să caute în ce perioadă fusese 
plecatā împreună cu Clara, iar Jean-Guy începu 
să se plimbe prin camera nou-descoperită. 

— O să chem echipa criminalistică să ridice 
amprentele. 

— Bun. Şi trebuie să mutăm totul într-un loc 
sigur. 

— Am cerut ca vechea gară să fie amenajată 
pentru a găzdui centrul operativ, spuse Jean- 
Guy uitându-se în jur. Dar sincer, patron, eu nu 
văd ce legătură are asta cu moartea Patriciei 
Godin. 

— Nici eu. Singura legătură este scrisoarea. 

Şi era, o ştiau amândoi, o slabă legătură. 

Myrna tocmai se întorcea cu informaţiile, aşa 
că n-au mai comentat nimic despre crimă, 
preferând deocamdată să ţină asta pentru ei. în 
plus, încă mai aveau nevoie de dovezi că fusese 
o crimă. 

Armând îi dădu lui Jean-Guy scrisoarea lui 
Stone, împreună cu plicurile şi post-itul. 

— O să fac nişte copii şi o să trimit originalele 
la laborator, zise Beauvoir. 

După plecarea lui, Myrna spuse: 

— Ceva s-a schimbat. 

— Ce te face să spui asta? 

— Haide, Armând. Jean-Guy e aici. Vorbiţi în 
şoaptă. La vechea gară e agitaţie. Ce s-a 
întâmplat? Are vreo legătură cu...? 

Arătă cu capul spre gaura din perete. 
— încă nu pot să mă pronunţ. îmi pare rău. 
Ceea ce, ştiau amândoi, era un răspuns în 
sine. în timp ce coborau la parter, Myrna spuse: 

— Am auzit că la prânz a avut loc o ceartă la 

bistrou. 
Armând se opri şi se întoarse spre ea. 

— Ce vrei să spui? 

— Harriet mi-a povestit că Sam Arsenault a 
avut un schimb de replici cu preotul. 


— Cu Robert Mongeau? 

Nu şi-l putea imagina pe părinte având o 
dispută cu cineva. 

— în legătură cu ce? 

— în legătură cu tine. 

— Moi? 

— Da. Sam te vorbea râu, iar Robert ţi-a luat 
apărarea. Deşi totul s-a încheiat destul de 
amiabil. 

Tacu o clipă, apoi adâugă: 

— Cred că Harriet este îndrăgostită de Sam. Ar 
trebui să- mi fac griji? 

Armand îşi aminti cum o cuprinsese acesta pe 
Harriet de talie, într-un fel care sugera mai 
degrabă posesiune decât afecţiune. Sau chiar 
luare de ostatici. 

— Sincer? Dacă ar fi fiica mea, mi-aş face. 

Myrna ştiuse că acesta avea să fie răspunsul. 
încă de când îl intervievase pe Sam Arsenault în 
ajunul audierii pentru eliberarea condiţionată a 
surorii sale simţise că ceva nu era în regulă. 

Interviul nu făcea parte din audierile oficiale 
pentru eliberarea condiţionată, însă Armand 
dorise opinia ei avizată înainte ca el şi Reine- 
Marie să se angajeze să fie sponsorii Fionei. 

Prin urmare, doctorul Landers se dusese la 
închisoarea pentru femei. O cunoscuse deja pe 
Fiona în Three Pines, când tânăra rămăsese la 
familia Gamache în timpul unui weekend de 
eliberare condiţionată. Atunci însă, fusese o 
interacţiune de natură socială. Acum, venea în 
calitate de psiholog specializat în 
comportamentul criminal, care intervieva un 
criminal condamnat. 

Fiona a recunoscut repede că şi-a ucis mama. 
A recunoscut, de asemenea, că şi-a atacat 
fratele. Doctorul Landers a considerat că Fiona 
Arsenault era deschisă, echilibrată, sinceră. Că 
avea remuşcări. Şi le-a spus asta lui Armand şi 
Reine-Marie. 

Cu Sam însă a fost altă poveste. Nu exista 
nimic pe care Myrna să poată pune degetul, 
ceea ce era ciudat, având în vedere experienţa 
ei cu atât de multe personalităţi diferite şi 
adesea aberante. lar asta a descumpănit-o într- 


atât încât a pus capăt interviului mai repede. 
Parcă vorbea cu un loc gol. 

— Vreau să-i spun ceva lui Harriet, dar nu ştiu 
ce, şi n-am nicio dovadă că Sam este..., spuse 
Myrna. 

Cum? 

Bolnav. 

— Mai e ceva, Armand. Harriet mi-a povestit că 
Robert a spus că vede bunătate în Sam. 

— Serios? Aşa a spus? 

— Da. Şi, potrivit lui Harriet, după aceea s-a 
întors spre Fiona, dorind în mod clar să afirme 
acelaşi lucru şi despre ea. 

Armand aşteptă. 

— Dar n-a făcut-o. Doar s-a uitat lung la ea, 
apoi a părut puţin confuz şi şi-a întors privirea 
în altă parte. 

Myrna făcu o pauză, apoi adăugă: 

— Doar nu crezi câ... 

Armând ştia la ce se gândea. 

Că ei se înşelau, iar Reine-Marie şi Jean-Guy, 
iar acum, după câte se părea, şi Robert 
Mongeau aveau dreptate. La fel şi instanţa. Că 
cel periculos nu era Sam. El era manipulator, 
furios, răzbunător. Dar nu criminal. 

Poate că cel cu adevărat periculos era cel 
care arăta, se comporta şi părea în regulă. 

Răul este nespectaculos şi e intotdeauna 
uman, scrisese Auden. împarte patul cu noi şi 
mănâncă la propria noastră masă. 

Armând nu avea nicio dovadă că Sam era 
periculos. Că era un dezechilibrat mintal. în 
schimb, existau foarte multe dovezi că sora lui, 
care mânca la masă cu ei, fusese. Şi poate că 
încă mai era. 


Când a intrat în vechea gară, atât de 
familiară din investigaţiile anterioare, Gamache 
se aştepta să vadă haos. Genul de agitaţie care 
însoţeşte înfiinţarea unui centru operativ. 

A găsit în schimb o tânără ofiţer îmbrăcată 
simplu— care coordona operaţiunea. Deşi a 
spune că era îmbrăcată simplu însemna să fii 
nedrept faţă de hainele ei. Fiindcă numai simple 
nu erau. Erau totuşi în carouri. Uzate şi rupte. 


Un tricou alb i se vedea pe sub un pulover care 
părea nu doar mâncat de molii, ci şi ciugulit de 
corbi. 

Braţele îi erau acoperite de tatuaje care i se 
întindeau până sus, pe gât. 

Stătea în mijlocul camerei, iar când nu dădea 
ordine, îşi lovea dinţii cu piercingul din limbă, 
scoțând un tăcănit. 


Era enervant. Era enervantă. Dar obținea 
rezultate. Niciun ofiţer superior nu văzuse 
vreodată o cameră operativă instalată atât de 
rapid. în mare parte, din cauză că tehnicienii nu 
voiau decât să iasă şi să se îndepărteze cât mai 
repede de agenta Amelia Choquet. 

— Credeam că n-o  simpatizezi, spuse 
Gamache apropiindu-se de adjunctul său care 
părea că se refugiase într-un colt. 


— Păi n-o simpatizez. Cine o simpatizează? Am 
adus-o imediat după ce m-ai sunat. Aveam 
nevoie de cineva, dar cum Isabelle e în concediu 
şi, oficial, încă nu avem o crimă, m-am gândit c- 
ar fi bine s-aduc pe cineva care măcar cunoaşte 
Three Pines şi oamenii de-aici. 


Armând se gândi că fusese o idee foarte 
bună. Se jucau de-a prinselea cu această crimă. 
Veche de cinci săptămâni, clasată drept 
sinucidere, cadavru incinerat. 

Cu cât înțelegeau mai repede ce era 
important şi ce nu, cu atât mai bine. 

Fusese instalată o masă de conferinţă, iar 
Jean-Guy arâtă spre ea. 

— Putem să revedem cronologia? Vreau doar 
să fie clar, patron. 

Gamache incuviinţă. Şi el voia să fie clar. 


— în... 

Beauvoir se opri să-şi consulte notițele. 

— ... 1862, Pierre Stone este abordat pentru a 
ridica un zid. 

Lui Beauvoir aproape că nu-i venea să creadă 
că rostea aceste cuvinte. Când anchetau un caz 
de crimă se uitau întotdeauna în trecut, dar 
niciodată într-unul atât de îndepărtat. 

— C'est correct, spuse Gamache. 


— El îi scrie o scrisoare unei femei pe nume 
Clemence, în care îi povesteşte despre comanda 
primită. 

Gamache  încuviinţă şi se uită la copia 
scrisorii care stătea pe masă, între ei. 
Originalul, împreună cu celelalte documente, 
fusese trimis la Montreal pentru analiză. 

— Construieşte apoi zidul şi sigilează camera 
de lângă ceea ce este acum loftul Myrnei. 

— Şirul de clădiri a fost amenajat iniţial sub 
formă de căsuțe pentru muncitori de către 
proprietarul morii. Data de pe cărămizi coincide 
cu cea de pe scrisoarea lui Pierre Stone, 
completă Gamache. 

— Deci asta se potriveşte. Dar scrisoarea, nu. 
Tu nu crezi că a scris-o Stone, spuse Beauvoir. 

— Care scrisoare? Asta? întrebă agenta 
Choquet. 

Cei doi îşi ridicară privirea, realizând că toți 
tehnicienii plecaseră, iar camera operativă 
fusese amenajată, dotată cu espresor de cafea, 
minifrigider, tablă de scris, birouri, 
calculatoare. Plus cablu cu fibră optică, ceea ce 
inspectorul Beauvoir rareori reuşea să-i 
convingă pe tehnicieni să instaleze. 

Cred ca Amelia i-a speriat de moarte, se 
gândi Gamache. 

Cred că Amelia i-a speriat de au făcut pe ei, 
se gândi Beauvoir. 

Amândoi aveau dreptate. 

Gamache tocmai se pregătea să-i sugereze 
Ameliei să li se alăture, însă ea luase deja loc la 
masă şi citea scrisoarea. 

— A fost pietrar la mijlocul anilor 1800? în 
niciun caz n- a scris el asta, comentă Amelia şi 
împinse scrisoarea departe de ea. 

— Mulţumesc, spuse inspectorul-şef. 

Apoi se întoarse spre Beauvoir, care se uita 
încruntat la agenta Choquet. 

— Continuă, inspectore. lar tu... 

Gamache se întoarse către Amelia. 

— ... ascultă. 

Beauvoir nu reuşi să nu zâmbească. Era exact 

ce-l f 
spusese şi lui Şeful în ziua aceea, din urmă cu 


mulţi ani, pe malul lacului. 

— Avansâm rapid până în urmă cu cinci 
săptămâni, când scrisoarea lui Stone ajunge la 
fosta casă a acestuia, trimisă prin poştă de o 
persoană necunoscută. Patricia Godin o citeşte, 
apoi fie ea, fie altcineva i-o trimite lui Billy 
Williams. La scurt timp după asta, ea moare... 

— Dar tu nu..., dădu să spună Amelia. 

— Ascultă, i-o tâie Gamache. Ascultă. 

— Politia locală a considerat că moartea ei a 
fost o sinucidere, continuă Beauvoir. 

Dinspre agenta Choquet se auzea ţac-ţac-ţac. 
Dar nu şi cuvinte. 

Beauvoir se uită lung la ea, apoi observă că 
Gamache îşi ţinea privirea aplecată spre masă, 
luptându-se fără succes să-şi înăbuşe un 


zâmbet. 

— Ce? spuse Beauvoir. 
Ţac-ţac-ţac-ul agentei era un mesaj în cod 
Morse. 
Rahat. Rahat. 
Gamache îi aruncă Ameliei o privire severă 
de avertizare, iar ţăcânitul se opri. 
— Nimic. Continuă. 
— Billy Williams citeşte scrisoarea şi i-o arată 
lui Ruth. Amândoi sunt de părere că este 
ciudată, dar nimic mai mult. Un simplu incident 
din trecut, până când Fiona menţionează 
camera ascunsă. 


Gamache se aplecă în faţă, la fel şi Amelia, 
care era în mod clar tentată să vorbească, dar 
se străduia să tacă. 

— Azi-dimineaţă au spart zidul. Şi au gasit 
tabloul şi alte obiecte, încheie Beauvoir. 

Asta era prea mult pentru Amelia. 

— Tabloul? Ce? 
— Oui. 
— Zidit într-o cameră ascunsă? 

Pe Amelia Choquet, intens tatuată şi cu 
piercinguri, fostă dependentă de heroină şi 
prostituată, o surprindeau prea puţine lucruri în 
viaţă, în afară, poate, de bunătate. Dar ăsta 
chiar o surprinse. 

— Tabloul a fost făcut să pară vechi, spuse 


Beauvoir, dar nu este. Făcut să arate ca o 
reproducere a unei capodopere, dar nu este. 
învăluită în cinism şi blindată cu indiferentă, 
Amelia rareori manifesta vreun interes pentru 
ceva, însă de data asta nu putu să şi-l ascundă. 

— Şi zidit în urmă cu 1600 de ani? 

— Ar trebui să i-l arătăm şi ei, spuse Jean-Guy. 

— Arată-i-l tu. Eu mă duc până la Clara. Ne 
vedem în apartamentul Myrnei când termin, 
spuse Gamache. 

Jos, în librărie, Myrna o salută pe Amelia ca 
pe o a doua nepoată. întrucât Myrna era 
furnizoare de cărţi, iar tânăra  agentă, 
dependentă de ele, se putea spune că librăreasa 
era „dealerul” ei, cu toate că, mai degrabă, era 
preoteasa ei. 

— Aţi găsit ceva? îi întrebă Beauvoir pe Olivier 
şi pe Billy, care tocmai terminaseră de examinat 
tavanul. 

— Credem că există o porţiune care a fost 
zugrăvită din nou, dar nu suntem siguri, 
răspunse Olivier. 

Ajunşi în mansardă, se opriră lângă spărtura 
din perete. 

— Sfinte Sisoe, şopti Amelia. 

Se uita atât de absorbită la tablou, încât 
uitase până şi să tăcăne. Dar dacă ar fi făcut-o, 
ar fi fost trei clicuri scurte. Trei lungi. Trei 
scurte. SOS. 


— Joc de cuvinte bazat pe asemănarea dintre p/ainclothes (îmbrăcat în 
civil), plain clothes (haine simple, banale) şi p/ald (în carouri) (N.r.). 

— Bonjour? Eşti acasă? strigă Armând. 

— în studio, veni răspunsul cântat al Clarei. 
— Pot să intru? 

— Bin-teles. 

Vorbea peltic din cauza pensulei pe care o 
ţinea între dinţi, dar el înţelese ideea. 

Armând stătea în pragul atelierului şi se uita 
la lucrarea ei. în încăperea mare, cu tavanul 
boltit, mirosea a vopsele pe bază de ulei, a coji 
vechi de banane, a terebentină, iar peste toate 
se simţea o aromă subtilă de lămâie. Nu mirosul 
chimic, care provoacă dureri de cap, al 
detergentului cu lămâie. Aici vara mirosea a 
limonadă, iar de sărbători, a plăcintă cu bezea 
de lămâie. Mirosea a gin cu apă tonică şi un 
strop de lămâie pe terasă, în după- amiezile 
toride, şi a ceai cu miere şi lămâie pentru 
calmarea durerii de gât, în caz de boală. 

în timp ce el o privea, Clara aplica tuşe 
groase pe pânză. Nu cu pensula - care rămase 
uitată între dinţi -, ci cu un cuţit. Brazde mari 
de culoare se răsuceau aparent la întâmplare, 
într-un relativ abandon. 

Clara Morrow era o femeie adevărată. O 
artistă autentică. Nu pentru că avea succes - 
succesul vine şi pleacă -, ci pentru că era 
îndrăzneață şi creativă. Şi curajoasă. 
Cutezătoare. încerca lucruri noi, îşi asuma 
riscuri şi progresa. 

Pictura care se afla acum pe şevaletul ei nu 
semăna cu nimic din ceea ce Gamache o mai 
văzuse făcând până atunci. Era abstractă, 
aproape agresivă. 

Mai puse încă o tuşă de vopsea, reflectă 
puţin, apoi se întoarse cu faţa spre el. 

Zâmbea. Avea faţa mânjită cu vopsea şi o 
expresie plină de încântare. 

— De ce eşti atât de fericită? o întrebă el. 
— Mă gândeam la Anne Lamarque, îi răspunse 
ea. 


Apoi îşi luă pensula dintre dinţi, murdărindu- 
se cu şi mai multă vopsea pe păr şi pe obraz, şi 
o folosi pentru a arăta spre pânză. 

— A fost pedepsită pentru multe lucruri, 
inclusiv din cauză că era fericită. Aşa că asta am 
vrut să surprind. 

Puterea ei. Fericirea ca act de sfidare. Ca act 
revoluţionar. 

Armand se uită la pânză şi văzu nişte 
vârtejuri îndrăzneţe de roşu, verde şi galben. Şi 
albastru aprins. Toate întrepăâtrunse unele în 
altele. Nu formau o imagine. lar el nu simţea 
NIMIC. 

închise ochii. Aşteptă puţin. Când îi deschise, 
lăsă pictura să vină spre el. Să intre prin inimă, 
nu prin minte, în pictura Clarei, ca în toate 
marile opere de artă, exista mai mult decât se 
vedea. 

Şi atunci o văzu. Sau mai degrabă o simţi. 
Fără să-şi dea seama, începu să zâmbească. 
Imaginea în sine avea să devină clară mai 
târziu, când o va termina. Sau nu. Poate că deja 
era clară. în zâmbetul ei şi al lui. 

— Cu ce te pot ajuta? 

Se ridică de pe scăunelul ei şi-i făcu semn cu 
pensula spre canapeaua vechea de lângă 
peretele atelierului, să ia loc. 

Armand se uită la canapea şi zâmbetul îi păli. 

Canapeaua Îi amintea mereu de scheciul 
celor de la Monty Python în care un bărbat, pe 
cale de a fi torturat de Inchiziţie, era ameninţat 
cu „scaunul confortabil”. 

Doamne, se gândi el, nu pe canapea. 

Era o tortură  neaşteptată, categoric 
neintenţionată, de care Clara nu părea să-şi dea 
seama. Arcurile cedaseră de mult, aşa încât fie 
te loveai cu fundul de podeaua de ciment, fie, şi 
mai rău, nimereai cu el într-un arc. 

Armand ezită o clipă deasupra ei, apoi, ca un 
scafandru, se lăsă în jos. Simţi cum se loveşte 
cu fundul de podea. Era, recunoscu el, varianta 
mai fericită. 

— Tabloul pe care l-am găsit în pod. Am nişte 
întrebări, începu el. 

Ea începu să râdă. 


— La fel şi eu. Tu primul. 

— Ale mele sunt de natură tehnică, cred. Nu 
este înrămat, dar este pe un cadru. Şi e imens. 
Cum a putut ajunge acolo sus? 

— Asta e uşor. Cadrul trebuie să fi fost 
asamblat în pod şi pânza montată acolo. Uite. 

Clara se chinui să se ridice în picioare, apoi 
luă una dintre pânzele nefolosite. întorcând-o cu 
spatele, îi arătă ceea ce văzuse şi el de multe ori 
până atunci. Pânza era îndoită peste cadrul de 
lemn, apoi capsată. 

— Aşa au procedat, spuse ea cu deplină 
convingere. Eu nu m-am uitat pe spate. Eram 
prea absorbită de pictură, aşa că nu ştiu ce au 
folosit. Capsele sunt relativ noi. 

Pânzele vechi sunt bătute în cuie. Cea de la 
mansardă... 

— Bine, asta-i destul de uşor de verificat. 
Cuiele sau 


capsele, chiar şi vopseaua, pot fi datate. 

— La fel şi pânza. Musée des beaux-arts din 
Montreal sau 
Sherbrooke poate face asta pentru tine. 

— Cât ar dura să fie pictată? 

Clara zâmbi. 

— Şi eu încerc să-mi dau seama. O pânză de 
dimensiunea aia, cu atât de multe pe ea? Atât 
de multe obiecte şi atâtea detalii? Originalul, 
adevărata Comoară Paston, trebuie să fi fost 
făcut în multe luni. 

— Dar acesta nu este originalul, deci cine l-a 
făcut n-a mai trebuit să se chinuie cu compoziţia 
sau detaliile. Cel puţin, nu mult. Al nostru ar fi 
putut fi făcut în mai puţin timp? 

— Cu siguranţă. Dar cu cât mai puţin nu ştiu să 
spun. Depinde de talentul artistului. Din câte 
am văzut, are o îndemânare deosebită. Mai 
există o modalitate în care putea fi făcut şi care 
ar fi fost şi mai rapidă. 

— Continuă. 

— Să fie o pictură pe numere. 

Armand o privi de parcă înnebunise. 

— Aşa cum fac nepoţii mei? 

— Nu chiar. Cred că dacă o s-o examinezi, vei 
găsi dedesubt o reproducere a originalului 


Comoara Paston. în zilele noastre nu este 
neobişnuit ca unii pictori să realizeze copii 
digitale de înaltă rezoluţie după lucrările lor. Se 
numesc giclee. 

— Da, le-am văzut. Seamăână cu originalele. 
Dar asta e altceva, nu-i aşa? 

— în sensul că nu este exact ca originalul, da. 
Cred că e posibil ca cineva să fi imprimat o 
copie a originalului pe o pânză veche. După 
care să fi pictat peste ea, adăugând obiecte noi, 
cum ar fi ceasul şi posterul. Tot ar fi nevoie de 
timp şi pricepere, dar mult mai puţin decât dacă 
ar fi pictată de la zero. 

— Credem că obiectele au fost puse acolo în 
săptămâna în care tu şi Myrna aţi fost plecate la 
Charlevoix. 

Clara scoase un sunet gutural. 

— Nici nu vreau să mă gândesc la aşa ceva. 
Cred că o sperie şi pe Myrna. 

Myrna nu se speria aşa de uşor, dar ipoteza 
era, fără indoială, neliniştitoare. 


Armând dădu să-şi ia avânt ca să se ridice de 
pe canapea, dar ea îl opri. 

— Aşteaptă puţin. Acum e rândul meu. De ce 
au fost puse acolo tabloul, cartea pe care a 
găsit-o Reine-Marie şi celelalte obiecte, apoi 
zidite? Trebuia ca noi să găsim camera? Dacă e 
aşa cum spui tu, obiectele sunt acolo de mai 
bine de un an, însă camera a fost zidită acum 
160 de ani. Cu siguranţă trebuie să fi existat 
atunci un motiv pentru a zidi camera, la fel cum 
trebuie să existe un motiv pentru care cineva a 
intrat acolo recent. 

Armând se lăsă pe spate, ridică picioarele, 
apoi, cu un avânt puternic, se ridică. 

— Sincer, nu ştiu de ce sunt acele obiecte 
acolo. 

— Trebuia să le găsim noi, Armând? Aşa se 
pare. Dar dacă îngrijitorul nu ne-ar fi atras 
atenţia asupra liniei acoperişului, nu le-am fi 
gasit niciodată. 

Era adevărat. Părea o coincidenţă, dar, din 
experienţă, Gamache ştia că aproape toate 
lucrurile care se întâmplau erau rezultatul final 
al unui şir de evenimente aparent disparate. 


Adesea puse în mişcare cu ani în urmă. Dacă 
eliminai unul, lucrul în cauză nu se mai 
întâmpla. 

Ca de exemplu cartea pe care o citea. Ce-ar fi 
dacă... 

Dar Armând bănuia că aici era la mijloc ceva 
mai mult decât un şir de evenimente 
întâmplătoare. Cineva nu lăsa lucrurile la voia 
întâmplării. Cel care se afla în spatele acestei 
poveşti plânuise totul cu grijă, temeinic şi de 
multă vreme. Nu aveau cum să nu găsească 
acea cameră şi, probabil, nu în alt moment 
decât exact când au găsit-o. 

Iar asta îl conducea spre o altă întrebare. Nu 
doar „de ce”, ci şi „de ce acum”? 


— O, zău aşa! 

în timp ce intra în librărie, Armând auzi 
cuvintele venind de undeva de sus. 

— Ghici cine-i aici, spuse Myrna. 

— Mini-Ruth a noastră? întrebă Armând. 

— Dacă Ruth şi un compactor de gunoi ar avea 
un Copil, da. 

Intrând în apartamentul de la mansardă, 
Armând o văzu pe Amelia uitându-se încruntată 
la Beauvoir. 

— Vrea să duc tabloul la vechea gară, se 
plânse ea. 

— Şi? E prea greu pentru tine? întrebă 
Beauvoir. 

— Prea greu pentru legile fizicii. Ai auzit de 
ele, nu-i aşa? Tabloul ăla e imens. Cum să ies cu 
el prin... 

Arătă prin spărtura din perete. 

— Păi de intrat a intrat, nu? 

— Uite-aici. Clara mi-a explicat cum, zise 
Gamache trecând în spatele tabloului. 

Olivier şi Billy erau îngenuncheaţi în spatele 
acestuia şi examinau scândurile din podea. 

— Aţi găsit ceva? îi întrebă el. 

— S-ar putea să fi descoperit cum au adus 
lucrurile aici. Stai să-ţi arăt, îi răspunse Olivier. 

— O clipă, spuse Armând. 

îşi puse ochelarii, aprinse lanterna de pe 
telefonul mobil şi se uită pe spatele tabloului. 


— Cuie. Par vechi, lucrate manual. Şi cadrul 


din lemn 

pare vechi. 

Scoțându-şi ochelarii, le povesti ce-i spusese 
Clara. 

— Scoateţi cuiele, puneţi-le deoparte, apoi 
rulați pânza şi duceţi-o în dulapul cu probe. 

— Nimic din toate astea n-are sens. De ce s-ar 
osteni cineva să facă tabloul sā pară vechi, 
inclusiv cuiele, pentru ca apoi să picteze chestii 
moderne în el. De ce? întrebă Beauvoir. 

— Pentru distragerea atenţiei. Sau pentru că e 
pur şi simplu un nenorocit de joc al minţii, 
spuse Amelia. 

— Cum făcea bunica? întrebă Beauvoir. 

— Jean-Guy, sună la Musée des beaux-arts din 
Montreal şi cere să ne trimită un conservator cu 
experienţă. 

Beauvoir se duse să vorbească la telefon, iar 
Amelia se apucă să scoată cuiele. 

Gamache se apropie de Olivier şi Billy. 

— Ce-aţi găsit? 

— Credem că obiectele au intrat prin podea. Se 
pare că tavanul librăriei a fost reparat şi 
zugrăvit, iar aici se văd câteva scânduri 
crâpate, spuse Olivier. 

— Credem că a folosit un cuţit pentru a scoate 
o porţiune din tavanul librăriei. Apoi un ciocan 
de cauciuc pentru a împinge în sus scândurile 
astea, creând o deschizătură suficient de mare 
pentru ca o persoană să poată trece prin ea. 
Doar că vreo câteva scânduri au crăpat când 
lemnul a ieşit din cuie, completă Billy. 

Gamache trebui să se aşeze în genunchi şi să 
se aplece pentru a vedea crăpăturile. Apoi se 
ridică şi îşi scutură pantalonii de praf. 

— A ştiut bine ce avea de făcut. 

— Adevărat. îți trebuie ceva îndemânare 
pentru a repara rigipsul de jos, confirmă Billy. 

— Aha! exclamă Olivier care se îndepărtase şi 
se uita la grămada de obiecte din pod. 

întinse mâna, dar Beauvoir, încă vorbind la 
telefon, îl opri. 

— Ce este? întrebă Gamache. 

— Elefantul. 


Da, corect. Printre lucrurile din spatele 
tabloului se găsea şi un elefant din alamă destul 
de măricel. Avea în jur de 20 de centimetri 
înălţime şi 25 lungime. 

— Ce-i cu el? întrebă Gamache venind lângă 
Olivier. 

— Pâi nouă ne lipseşte unul exact ca ăsta. 

— Vă lipseşte un elefant? întrebă Amelia, 
scoțând capul de după tablou, unde îndepărta 
praful pentru amprente. 

— Am avut un oaspete la pensiune, o femeie, şi 
când a plecat a dispărut şi elefantul. Era în 
camera ei. 

— Sună ca un vechi număr al fraţilor Marx—, 
spuse Amelia. 

Ceilalţi se uitară la ea. Faptul că cineva de 
vârsta şi cu istoricul ei ştia atât de multe lucruri 
era uluitor. Nici Beauvoir n-avea idee cine erau 
fraţii Marx, cu excepţia faptului că unul dintre 
ei avea legătură cu comunismul. 

— Purta pijama? întrebă ea, derutându-l şi mai 
mult pe Beauvoir. 

— Este elefantul tău? întrebă Gamache. 

Era, trebuia să recunoască, o întrebare pe 
care până atunci nu o mai pusese în ancheta 
unei crime. De fapt, nu o mai pusese niciodată, 
punct. 

Olivier se aplecā spre obiect, dar nu puse 
mâna. 

— Sigur seamănă, dar ăsta are ceva gravat pe 
el, al nostru nu avea. Dar, frate, sigur seamănă. 
Gabri ar trebui să ştie mai bine. 

— Poţi să-mi dai numele oaspetelui şi când a 
stat aici? întrebă Gamache. 

— Sigur că da. 

Din cealaltă parte a tabloului se auzea 
încetişor un cântecel: 

— Ura pentru căpitanul Spaulding, 
exploratorul african... 

— Dar cum poate fi al nostru? întrebă Olivier. 

— Cum poate fi oricare din astea? întrebă Billy. 

— Ura, ura, ura, cânta Amelia. 


— Trupă de actori de comedie americani, care a jucat în vodeviluri, 
piese de teatru şi filme în perioada 1904-1950 (N.t.). 

Anchetatorii erau adunaţi în vechea gară. 
Fotografia lui Ruth, făcută cu ocazia câştigării 
Premiul Guvernatorului General pentru poezie, 
îi privea încruntată. 

Jean-Guy contactase un conservator de la 
Musee des beaux-arts din Montreal, care urma 
să sosească dimineaţă, la prima oră. Tabloul era 
acum încuiat în siguranţă în camera operativă, 
împreună cu celelalte obiecte din pod. Mai puţin 
grimoarul. Acesta rămăsese la Reine-Marie. 

Peste spărtura din peretele Myrnei puseseră 
bandă galbenă, folosită pentru izolarea locului 
crimei. Când au fost întrebaţi de ce, din moment 
ce nu fusese comisă nicio crimă, nici Gamache 
şi nici Beauvoir nu au dat o explicaţie 
mulțumitoare, preferând să spună că era o 
măsură de precauţie. 

Raportul autopsiei Patriciei Godin nu sosise 
încă, dar anchetatorii fuseseră asiguraţi că va 
ajunge până dimineaţă, iar analiza scrisorii lui 
Stone era în curs de desfăşurare în 
laboratoarele Surete. 


r 
Şi aceasta urma să sosească a doua zi. 
r 


— Vino la noi la masă. Dar mai întâi cazează-te 
la pensiune. E un tânăr care stă acolo, Sam 
Arsenault. Vreau să faci cunoştinţă cu el. Ai 
nişte marijuana la tine? o întrebă Gamache pe 
Amelia. 

— Eu? Marijuana? 

Acum aceasta era legală în Canada. Gamache 
ştia că era o ipocrizie din partea lui că, în timp 
ce el savura un scotch după muncă, îşi 
descuraja agenţii să se relaxeze cu un joint. 

— Da, tu. 

Se considera norocos dacă tot ce avea asupra 
ei era doar un joint, chiar dacă, atunci când se 
angajase la Serviciul Omoruri, promisese să fie 
curată. 

— De ce? Vrei şi tu? întrebă ea. 

El îi zâmbi subţire. 


_— Dacă ai, oferă-i-l lui. Insinuează că îmi 
incâlci regulile. 


— Le-aş încălca. Nu e nevoie să insinuez. 
r 


— Nu e o regulă. Doar un sfat insistent, îi 
explică el. 

Această distincţie, practic inexistentă, o facu 
să zâmbească. 

— Dacă are vreo importanţă, să ştii că sunt 
curată, dar ştiu de unde pot să fac rost. 
— Bun. Dar să n-o foloseşti tu. 

Inspectorul-şef Gamache o cunoştea bine pe 
agenta Choquet. Foarte bine. O cunoştea mai 
bine decât îşi dădea ea seama. 

El fusese cel care-i examinase cererea de 
înscriere la Academia Surete. îi văzuse toate 
defectele mult prea evidente. Slăbiciunile. 
Consumul de droguri, micile ei infracţiuni. 
Abandonase liceul şi ajunsese pe strazi, 
recurgând uneori la prostituție. 

îi văzuse tatuajele, multe dintre ele evident 
făcute de ea însăşi. Nu ca artă corporală, ci ca o 
formă de  automutilare.  Piercingurile şi 
ştifturile, lacrimile şi cicatricile. 

Dar mai văzuse şi că citise toate manualele 
şcolare pe care pusese mâna, fie împrumutate, 
fie furate.  Devorase cărţi de filosofie, 
matematică, literatură. Artă. Poezie, învățase 
singură greaca veche şi-l citise pe Socrate, dar 
şi italiană şi-l citise pe Italo Calvino în original. 
Cartea ei preferată, şi a lui, de altfel, era Dacă 
într-o noapte de iarnă un călător 

Vorbea rusa Şi învățase mandarina. 

Trecuse examenul de echivalare a liceului cu 
note atât de mari, încât consiliul educațional îi 
dăduse, din pură curiozitate, testul de admitere 
la Universitatea McGill. Amelia şi-a scris 
răspunsurile cu susul în jos şi de la dreapta la 
stânga. Când examinatorii şi-au dat seama, au 


văzut că obținuse o notă mai mare decât oricine 
altcineva in acel an. McGill i-a oferit o bursă. 


Ea acceptase, apoi nu se prezentase. Amelia 
Choquet dispăruse din nou în canalizarea din 
centrul oraşului Montreal. 

Dar apoi apăruse din nou, pentru ultima dată, 
şi candidase - culmea! - la Academia Surete. 

La început, Gamache a crezut că era o glumă. 


O sfidare, probabil. Apoi s-a uitat mai atent şi a 
văzut că nu era o glumă, era o barcă de salvare, 
l-a văzut cererea - viaţa - în ansamblul ei. A 
constatat imediat că Amelia Choquet era o 
omnivoră, cel mai mare autodidact pe care 
Armand Gamache îl întâlnise vreodată. 

Era clar un geniu. Sau poate era nebună. 
Gamache nu ştia ce să creadă. 

în final, îi respinsese cererea. în calitate de 
proaspăt şef al Academiei Surete, la acea 
vreme, era responsabil pentru toţi cadeţii. Nu 
putea risca să o lase pe Amelia Choquet să intre 
într-o academie deja dezbinată de înşelăciune şi 
corupţie. Armând Gamache era foarte conştient 
de efectul pe care l-ar avea un singur măr 
putred. lar Amelia Choquet mirosea a putregai. 

Avea datoria de a-i proteja pe ceilalţi 
studenţi. Trebuia să protejeze o instituţie fragilă 
de o influenţă instabilă, perturbatoare, chiar 
periculoasă. 

Adevărul, însă, era mult mai complicat şi 
mult mai puţin nobil. 

în cele din urmă, se răzgândise şi o admisese. 
Nu toată lumea a fost convinsă că era cea mai 
înţeleaptă decizie. Şi chiar şi lui i-a luat mult 
timp să se împace cu această decizie. Cu 
Amelia. 

Acum stăteau în fotoliile pe care agenta 
Choquet le obținuse cumva de la Olivier. Sau cel 
puţin presupuneau că Olivier ştia că le luase. 
Fotoliile formau acum o zonă de relaxare în 
camera operativă, împreună cu un covor, nişte 
măsuţe şi veioze. Tot de la bistrou. 

r 


Beauvoir a adus nişte  bāuturi din 
minifrigiderul bine aprovizionat şi a trebuit sā 
admită că nu era doar cea mai eficientă cameră 
operativă în care lucrase vreodată, ci şi cea mai 
confortabilă. 

Deşi asta nu spunea mare lucru. De-a lungul 
anilor, el şi inspectorul-şef lucraseră în tot felul 
de cocini, magazii de scule pline de pâienjeni, 
hoteluri despre care erau aproape siguri că 
erau bântuite. Cel puţin, Beauvoir. 

Odată sâpaseră un guinzhee— în zăpadă când 
îi prinsese viscolul în timp ce anchetau un caz 


de crimă în Nunavut. A fost atât de confortabil 
în coliba de zăpadă, încât până la urmă au 
folosit-o pe post de cameră operativă. Cu mult 
mai bună decât toaleta cu două locuri pe care 
fuseseră nevoiţi s-o folosească în peninsula 
Gaspe. 

Annie refuzase să creadă că era adevărat, dar 
aşa era. 


i f 
— Vreau sa ma vorbeşti de rau in fata lui Sam 
Arsenault. 


r f 
Subtil, spuse Gamache, luând un pumn din 
alunele pe care Amelia le pusese în boluri, 
alături de chipsuri. 
— Eşti capabilă să fii subtilă? întrebă Beauvoir. 
Amelia îşi desfăcu braţele şi-i zâmbi superior. 
Piercingul din limbă începu să lovească în dinţi. 
Bătea Subtle, c'est moi. Gamache se întrebă 
dacă ea îşi dădea seama că şi el ştia codul 
Morse. 
— Vreau ca Sam Arsenault să creadă că eşti 


nemulțumită. 
f f 


Că eşti în Sûreté doar pentru a fura droguri. 
Probe. Orice. Găseşti tu. Dar fii atentă. E 
inteligent. Are o abilitate rară de a citi oamenii. 
De a le găsi butoanele pe care să apese. De a-i 
manipula, spuse Gamache. 
Jean-Guy se foi în scaun şi inspiră. Ceilalţi doi 
se uitară la el. 
— Ce? N-am spus nimic. 
— Cine este acest Sam? întrebă Amelia. 
Gamache făcu un semn din cap spre 
Beauvoir, care îi povesti despre ancheta cu 
privire la moartea Clotildei Arsenault şi 
consecinţele ei. 


î 
Amelia asculta. Era o relatare scurtă şi la 
obiect, iar când el termină, ea li spuse lui 
Gamache: 
— Dar tu nu crezi, nu? Nu crezi că sora lui a 
omorât-o. 
— Cred că ei şi-au ucis mama. Cât despre cine 
a aplicat efectiv lovitura, nu ştiu. înclin să cred 
că a fost Fiona, dar nu cred că partea asta 
contează. Copiii âia au fost torturați, abuzati, 
distruşi. Au acţionat în legitimă apărare. Cred 


că sistemul de justiţie i-a dezamăgit pe 
amândoi, dar mai ales pe Fiona. 

— Atunci care-i chestia cu Sam Arsenault? Vrei 
să mă apropii de el. Pare că îl suspectezi de 
ceva. Crezi că Sam Arsenault ar fi trebuit să 
ajungă la închisoare? 

— Non. 

Vocea lui Gamache era categorică şi clară. 

— în niciun caz. Avea zece ani la vremea aceea, 
era abuzat sexual, prostituat de propria mamă. 
Nu. Era un copil profund traumatizat. în niciun 
caz nu putea fi considerat vinovat. Amândoi au 
fost victime. Dar cred că el avea nevoie deo 
consiliere şi o supraveghere mult mai intensive 
decât a primit. 

— Désolé, patron, dar e mai mult de-atât. Tu 
crezi că el nu mai putea fi ajutat, spuse 
Beauvoir. 

— Pe atunci, pe vremea când l-am cunoscut 

noi... Gamache se opri să reflecteze puţin. 

— ... da, continuă el clătinând încet din cap. 

Existau foarte puţini oameni despre care 
simţea că erau irecuperabili. în privinţa lui Sam, 
chiar şi la vârsta de zece ani, simţise că se 
număra printre aceştia. Se născuse râu şi 
devenise şi mai rău. 

Beauvoir se uită la Amelia, cântărind ce să 
spună în continuare. Alese să spună adevărul. 

— Inspectorul-şef şi cu mine avem păreri 
diferite în privinţa asta. Eu cred că Fiona 
Arsenault a primit ceea ce merita. Cred că ea a 
plânuit totul. Cred că ea controla afacerea 
mamei ei când Clotilde era prea drogată. în 
registrul pe care l-am găsit în casa lor era 
scrisul ei şi mici stickere pe care le colecţiona. 
Cred că şi-a ucis mama pentru a prelua 
prostituarea fratelui ei şi că, probabil, pregătea 
şi alţi copii. 

— Lucrul asupra căruia suntem de acord şi de 
care suntem foarte convinşi este că singurul 
motiv pentru care cadavrul lui Clotilde a fost 
pus într-un loc în care să poată fi găsit a fost 
asigurarea de viaţă. Pentru ca ei să o poată 
încasa, spuse Gamache. 

— Credeţi că ea i-a înscenat crima unuia dintre 


molestatori, spuse Choquet. Cel căruia i-a 
vândut maşina. O tentativă nu foarte reuşită. 

— N-a fost chiar un geniu al crimei. A crezut 
probabil că nimeni nu va suspecta nişte copii. A 
fost o situaţie nasoală, spuse Beauvoir luând 
nişte fulgi de porumb. 

— A fost o tragedie, spuse Gamache. 

— Dar ai arestat-o, spuse Amelia. 

— Da. Trebuia s-o fac. Sincer să fiu, nu mi-am 
imaginat niciodată că procurorul va fi atât de 
dur. 

— Şi, dacă ai fi ştiut, ce-ai fi făcut? întrebă 
Amelia. 

Gamache zâmbi şi clătină din cap. Era o 
întrebare la care nu voia să răspundă. Nu putea 
să răspundă. Nici nu ştia care era de fapt 
răspunsul. 

— Toată povestea asta îmi face scârbă. în ciuda 
argumentelor mele, au judecat-o pe Fiona ca 
adult. 

— Chiar nu crezi că a fost vinovată? întrebă 
Amelia. 

— Cred, sunt de părere că Sam a fost 
instigatorul, că s-a lovit singur cu capul de zidul 
de cărămidă de pe alee, apoi a dat vina pe sora 
lui. Rānile lui, deşi impresionante, nu erau deloc 
grave. 

— Ea de ce a acceptat vina? De ce n-a 
protestat? De ce nu a spus că Sam era 
responsabil? 

— Pentru că îl iubea. Pentru că a simtit că 
trebuie să-l 


protejeze. Poate că s-a simţit vinovată că nu l-a 
putut apăra de mama lor. De ceea ce s-a 
întâmplat. Şi poate pentru că ştia în adâncul 
inimii ei cum era el cu adevărat şi îi era frică de 
el, spuse Gamache. 
— Şi cum este el? întrebă Amelia. 

Un monstru, era să zică Armand, dar n-o 
făcu. în schimb, spuse: 
— Nu sunt un bun judecător. 
— Nu, dar e clar că ai judecat că sora lui nu e 
periculoasă. Ai luat-o sub aripa ta. 
— Şi nu doar atât. A protejat-o, a vizitat-o la 
închisoare, a ajutat-o să obţină eliberarea 


condiţionată şi o diplomă de inginer de la Ecole 
Polytechnique, spuse Beauvoir. 

— lisuse, făcu Amelia. Cu totii ar trebui să fim 
arestaţi de 


tine. 

— Şi să fiţi condamnaţi pe nedrept, îi aminti 
Gamache. Ceea ce, în cazul tău, ar fi puţin 
probabil. 

Fa râse. Apoi deveni serioasă. 

— De ce crezi că Sam a fost în spatele uciderii 
mamei lor? Gamache ştia că era o întrebare 
corectă. Putea însă el să 

spună că era din cauză că băiatul îi făcuse cu 
ochiul în acea zi, cu mult timp în urmă, când 
sora lui fusese găsită vinovată? 

Că simţea prezenţa lui Sam în mintea lui? 
Tulburând-o. Mutând lucrurile pe-acolo astfel 
încât inspectorul-şef să se împiedice de ele? Să 
se chinuie să vadă limpede? 

Dar în ciuda tuturor jocurilor minţii Gamache 
văzuse, încă vedea suficient de clar pentru a-şi 
da seama că Sam Arsenault era un dezaxat. Un 
om bolnav. Rău. Iar timpul nu făcuse decât să-l 
înrăiască şi mai mult. 


— Nu am nicio dovadă. Doar un sentiment. Nu 
l-am încurajat pe procuror să-l aresteze pe Sam. 
Nu am menţionat niciodată suspiciunile mele. 
Nu l-am arestat. De fapt, am încercat să-l ajut. 
Dar ştiam că este inutil. Nu puteam să ajung la 
el cu niciun chip, recunoscu el. 

Amelia nu mai insistă. La urma urmei, cum să 
insişti în privinţa unui sentiment? Reuşise să-l 
cunoască destul de bine pe acest om până 
acum, încât să ştie că el vedea speranţă acolo 
unde alţii vedeau numai rea-voinţă. 

Dar tot el putea să vadă şi răul acolo unde 
alţii vedeau doar un bâietei de zece ani. 


Armând se întoarse către Beauvoir. 
— Tu ai fost cel mai aproape de-a ajunge la el. 
Jean-Guy mai luă o mână de chipsuri şi 
încuviinţă uşurel. 
— Mi-a plăcut puştiul. Mi-a părut râu de el. 
îşi aminti de acel moment în care copilul se 
agăţase de el, îl strânsese în braţe şi plânsese. 
Era Sam un cetăţean model? Probabil că nu. 

Cine putea fi după tot ceea ce i se întâmplase? 

Profita el de această ocazie pentru a se juca 
cu mintea bărbatului care văzuse ce făcuseră şi 
o arestase pe sora lui? Poate că da. Nu era în 
regulă, dar nici periculos nu era, din câte putea 
vedea Beauvoir. 

Era un psihopat? Nu. Sora lui era? Asta, 
pentru Jean- Guy, rămânea o întrebare deschisă. 

il îngrijora foarte tare faptul că socrul său nu 
vedea lucrurile aşa. 

— Dar ce legătură are asta cu aia? 
Agenta Choquet făcu semn cu mâna spre 
dulap, cu varietatea lui de bizarerii. 
— Şi cu uciderea lui Madame Godin? 
— Probabil că niciuna. 
Inspectorul-şef îşi verifică ceasul. 
— Masa e peste o oră. 
— Grozav, spuse Amelia. 

După care îşi îndesă restul de alune în 
buzunar. 

— Poate mi se face foame. 

Au traversat podul peste Riviere Bella Bella şi 
s-au îndreptat spre lumina din noapte care era 
casa familiei  Gamache. Apoi Amelia s-a 
despărțit de ei şi a plecat spre pensiune. 

După ce se îndepărtă destul cât să nu-i audă, 
Jean-Guy întrebă în şoaptă: 

— Ce-ai făcut? 

O spusese, evident, în glumă, referindu-se la 
faptul că o dezlâănţuise pe Amelia asupra unui 
public neştiutor. 

— Tu eşti cel care a repartizat-o aici, replică 
Gamache. însă, în timp ce mergea prin seara de 
iunie, Armând se întreba: Ce-am făcut? 


— Construcţie din zăpada, asemănătoare cu un iglu (N.t.). 


Capitolul 21 


Când a ajuns acasă, Armand a pus grimoarul 
într-o pungă pentru probe sub privirile lui 
Reine-Marie. Cu toate că ea înţelegea, el tot 
simţea că se interpusese între soţia lui şi un 
prieten de mult pierdut. 

Acum, invitaţii la masă se serveau cu somon 
la grătar, sparanghel proaspăt tăiat şi cartofi 
noi, în timp ce Jean- Guy tăia bagheta. O salată 
verde cu vinegretă era deja pe masă. 

Amelia li se alăturase chiar în momentul în 
care în bucătăria familiei Gamache era servită 
cina. 

Era şi Ruth acolo, deşi neinvitată. Ultimul 
oaspete era Anne Lamarque, foarte prezentă, 
chiar dacă numai cu spiritul. 

Ruth şi Reine-Marie tocmai îi explicaseră 
nou-venitei ce era un grimoar. Amelia, mereu 
fascinată de cărţi, asculta cu ochii mari. 

— Şi ce s-a întâmplat cu ea? întrebă Amelia. 

— Cu Anne Lamarque? A murit, spuse Ruth. 

— Arsă pe rug? 

— Friptură—? Avem friptură? întrebă Ruth 
uitându-se în jur cu speranţă. 

— Rug, spuse Amelia. 

Apoi repetă, ca şi când cuvântul ar fi sunat 
ciudat în gura ei: 

— Rug. Ruuu-ggh. 

Chicotelile ei sunau cu un bolborosit din 
cauza indigestiei. îi ieşeau ca nişte mici 
sughițuri de râs. 

Ceilalţi se opriră din ce făceau şi se uitară la 
tânăra de lângă ei. 

Amelia luă o bucată de baghetă şi şi-o îndesă 
în gură, dar părea că asta nu face decât să 
înrăutăţească situaţia. 

— E cumva...? îl întrebă în şoaptă Reine-Marie 
pe Armand. 

— Eşti drogată, spuse Ruth uitându-se urât la 
Amelia. 

— Salut— |! răspunse Amelia, apoi scoase un 


bolborosit, semn clar că o umfla din nou râsul. 

— Din rezerva ta? îl întrebă Ruth pe Armand. 

— Dacă aş fi avut vreuna, sunt sigur c-ai fi pus 
mâna pe ea până acum. 

Apoi Armand îi întinse castronul cu salată, pe 
care ea îl ignoră. 

— Singura mea rezervă acum este cea de 
eclere. 

— Aşa e. Astea ar trebui interzise prin lege, 
spuse Reine- Marie. 

— După cină va trebui să duc grimoarul în 
dulapul cu probe, anunţă Armand. 

— Pa-pa, spuse Amelia. 

Reine-Marie oftă, însă încuviinţă. 

— Cel puţin am putut să-l ţin în mână. 

Armand şi-ar fi dorit ca ea să n-o fi făcut. Era 
vina lui, dar la momentul respectiv nu ştiau că 
obiectele din camera ascunsă aveau legătură cu 
o crimă. Şi, la drept vorbind, nici acum nu ştiau. 
Nu cu certitudine. Singurul element de legătură 
era scrisoarea lui Stone. 

— Deci cum a murit? N-am ajuns până acolo cu 
povestea, întrebă Reine-Marie. 

— A fost arestată şi judecată, spuse Ruth, 
turnând sos olandez peste somon şi sparanghel. 

— Pentru vrăjitorie? întrebă Jean-Guy. 

— La început, nu. Pentru promiscuitate, 
conducerea unui bordel, adulter. Apoi iezuiţii au 
auzit despre grimoar şi au adăugat şi vrăjitoria. 
Soţul ei a depus mărturie împotriva ei, desigur. 
Interesant, numele lui era Folleville. 

— Oraşul nebun, declară fericită Amelia cu 
voce tare, ridicându-se dreaptă în scaun. 

îşi puse o bucată de sparanghel între nas şi 
buza de sus, transformând-o într-o mustață pe 
oală. 

Reine-Marie îşi strânse buzele ca să nu râdă. 

— Exact, continuă Ruth, care părea să nu 
găsească nimic ciudat în comportamentul 
tinerei agente. 

în fond, bătrâna poetă ţinea o rață în poală. 

— Şi clienţii ei, toţi bărbaţi, au depus mărturie 
împotriva ei... 

— Au depus mărturie. Marturie. Nişte /ași—, 
spuse Amelia, după care muşcă vârful tijei de 


sparanghel. 

Jean-Guy făcu o grimasă. 

— Au spus că vrâjile ei i-au atras la tavernă 
împotriva voinţei lor. 

— Şi i-au crezut? Preoţii. Sau doar se foloseau 
de frică 

/ f 

pentru a controla populația? întrebă Jean-Guy. 

— Dacă n-au crezut la început, până la urmă s- 
au convins singuri. La un moment dat, oamenii 
încep să-şi creadă propriile minciuni. în plus, 
aceştia erau oameni care se presupunea cā 
aveau credinţă în Dumnezeu. Iar diavolul venea 
şi el la pachet, îi răspunse Ruth. 

Asta i-a amuţit. Aproape toţi cei din jurul 
mesei de pin credeau în Dumnezeu. Şi, da, 
Diavolul intra şi el în ecuaţie. 

Spre deosebire de majoritatea oamenilor, 
pentru Armând Gamache nici Dumnezeu şi nici 
Diavolul nu erau simple abstracții. EI nu doar 
credea în ei. îi cunoştea. îi întâlnise pe amândoi. 
Dăduse mâna cu ei. Avea cicatricile drept 
dovadă. 


Răul este nespectaculos şi e intotdeauna 
uman, 

imparte patul cu noi și mănâncă la propria 
noastră masă. 

Ne face cunoştinţă cu Bunătatea în fiecare zi, 

Chiar şi în saloane, printre o mulţime de 
defecte. 


Se uită la cei din jurul mesei şi zâmbi. Fără 
doar şi poate, o mulţime de defecte... 

— Orice calamitate era pusă pe seama 
vrăjitoarelor. Accidente, boli, secetă, ploi 
torențiale, viscol. Dacă fugea un porc, dacă se 
îmbolnăvea un copil, dacă dădea un îngheţ 
timpuriu care distrugea recoltele, era mâna 
vrăjitoarelor, completă Reine-Marie. 

— Am citit că se credea că din locul în care te 
musca un ţânţar sugea Diavolul. Vă imaginaţi ce 
isterie, interveni Ruth. 

— Deci ce s-a întâmplat cu Anne Lamarque? A 
fost arsă pe rug? întrebă Armând ridicând de jos 
şervetul Ameliei şi întinzându-i-l. 

Amelia se uită Ia şervet, apoi îl lăsă din nou 


să cadă, privindu-l de parcă gravitația ar fi fost 
magie. 

— Arsă? Nu, spuse Ruth. 

— Pāi asta-i bine, spuse Jean-Guy. 

— Ce i-au făcut a fost şi mai râu. 

— Mai rău? Ce putea fi mai râu? întrebă el. 

— în anii 1600, în Noua Franţă? Cel mai rău 
era să fii surghiunit. A fost alungată din 
Montreal, dusă cu barca pe celălalt mal al 
râului şi lăsată acolo, s-o ia demonii. Arderea pe 
rug ar fi fost prea rapidă. 

— Trebuia să fie damnată, înainte de-a muri. 
Toate aşa- zisele vrăjitoare erau expulzate, 
trimise să moară în păduri. Lent, adăugă Reine- 
Marie. 

încercară să-şi imagineze cum trebuie să fi 
fost. Stând pe malul râului, probabil că Anne La 
urmărit cu privirea pe barcagiu făcând cale 
întoarsă spre Montreal, o cloacă ce trecea drept 
civilizaţie. însă oricât de dur era, era acasă. 

Apoi s-a întors şi a dat piept cu viitorul ei. 
Pădurea, înţesată de creaturi terifiante. 

Dacă n-o omorau urşii, cu siguranţă aveau să 
o facă demonii. 

Va fi o moarte lentă şi chinuitoare, iar când, 
în sfârşit, se va termina totul, va fi în iad. Pentru 
veşnicie. 

— N-a fost singura. De cele mai multe nu s-a 
mai auzit niciodată. Au fost înghiţite de pădure, 
spuse Ruth. 

— De cele mai multe, dar nu de toate? spuse 
Armând, intinzându-i Ameliei şervetul. 

Din nou. Şi uitându-se în ochii ei. 

— Se pare că Anne a supravieţuit până la 
adânci bătrâneţi, spuse Ruth. 

— Cum? întrebă Jean-Guy. 

— A mers spre sud, până a ajuns la o vale cu o 
pajişte şi un izvor. Acolo s-a oprit. Alte două 
femei, izgonite şi ele pentru vrăjitorie, au găsit 
drumul spre ea. Şi-au construit case. Au 
semănat câmpuri. Cu ajutorul  reţetelor 
medicale din grimoar au supravieţuit. Au format 
o mică comunitate. Până la urmă, fiecare a 
plantat câte un copac într-o poiană, ca un semn 
pentru ceilalţi. Era un loc sigur. 


Se uită la Reine-Marie şi-i zâmbi, adăugând: 
— Pentru vrăjitoare. 
— Aici? Vrei să spui câ Anne Lamarque a 
întemeiat Three Pines? se miră Jean-Guy. 
— Cine ştie? Crezi ce vrei, spuse Ruth. 

După îngheţata cu sos de caramel sărat de Ia 
desert, Armând s-a dus în biroul său şi a luat 
grimoarul, acum învelit în plastic, observându-i 
din nou coperţile din piele scorojită. 

Era extrem de tentat să ia cartea în living, să 
se aşeze lângă foc şi să citească din ea. Dar 
trebuia să o ducă în dulapul cu probe. Când a 
plecat cu grimoarul sub braţ, a aruncat o privire 
înapoi şi le-a văzut pe Reine-Marie şi pe Ruth 
privindu-l. 

S-a întrebat dacă Anne stătea cu ele, cea de-a 
treia femeie.  Veghind asupra lor. Apoi, 
întorcându-se, o văzu pe Amelia îndreptându-se 
spre pensiune. 

— Se simte bine? îl întrebă Jean-Guy. 

Fiind el însuşi un dependent în curs de 
recuperare, ştia cât de periculos era chiar şi un 
singur pahar, un singur fum de marijuana. Un 
singur strop de cocaină. Problema nu era 
niciodată al doilea sau al treilea, ci primul. 

— Da, e bine. 

Se opriră pe gazonul parcului, privind în sus 
spre cei trei pini uriaşi. Era oare acesta locul 
unde o femeie epuizată, slăbită, speriată, 
condamnată din cauză că era puternică, 
înțeleaptă şi independentă încetase să mai 
fugă? 

Unde îşi făcuse un cămin? Pentru ea şi 
pentru generaţii întregi de oameni care se 
pierduseră Ia rândul lor. Care aveau şi ei nevoie 
de un Ioc sigur. Inclusiv cei doi bărbați care 
mergeau umăr lângă umăr prin întuneric. 

Odată ajuns în camera operativă, Gamache se 
ocupă personal de prelevarea amprentelor de 
pe carte. 

Apărură câteva amprente, răsărind din pagini 
ca şi cum s-ar fi ridicat la suprafaţă. Sau ar fi 
fost expulzate. 

Jean-Guy îl privi lucrând, apoi îl întrebă: 

— Crezi că e aşa cum spune Ruth? Că Three 


Pines a fost întemeiat de vrăjitoare? 
— Nu de vrăjitoare, Jean-Guy. 

Armand îi dădu mostrele să le pună în pungi, 

apoi aşeză cartea în dulap. 

— De femei. Ca Reine-Marie. Ca Annie. 

— Ca Ruth. 

— Nimeni nu e ca Ruth, spuse Armând, 
scoţându-şi mănuşile. 

Jean-Guy râse. 

— Ce nu înţeleg e cum de ştie ea toate astea 
despre Anne Lamarque. 

— Cred că uneori e mai bine să nu întrebi. 

— Poate că a fost una dintre femei. Mă întreb 
câţi ani are. 

— Eu mă întreb câţi ani are rața, replică 
Armând. 

Jean-Guy râse. 

— Poate că Roşa este una dintre ele. 
Transformată în rată. 

Asta ar putea explica unele lucruri, se gândi 
Armând. 

Era o observaţie pertinentă. Nu vârsta sau 
rața, ci cum de ştia Ruth. Dacă într-adevăr Anne 
Lamarque şi alte două femei întemeiaseră Three 
Pines, de unde putea cineva să ştie asta? 
Probabil că ele muriseră aici. Poveştile lor nu 
fuseseră îngropate odată cu ele? Pierdute şi 
uitate? 

Dar s-a pierdut vreodată ceva în Three Pines? 
Sau s-a uitat? 

Se auzi un ding dinspre calculator şi Jean- 
Guy se apropie de biroul său. 

— A venit raportul de la autopsia Patriciei 
Godin. 

Până să ajungă Armând la propriul birou să 
se uite, se auzi usa deschizându-se. 

— Bonsoir. Tocmai închideam bistroul şi am 
văzut lumina 
aprinsă. Aşa că ne-am gândit să trecem pe la 
voi, spuse Olivier. 

— Totul e în regulă? întrebă Gabri. 

— Totul este în regulă. Doar facem puţină 
ordine, îi răspunse Gamache. 

— S-a întâmplat ceva, Armând? Banda galbenă 
pentru izolarea locului crimei din mansardă. 


Este locul unei infracţiuni? întrebă Olivier. 

— Sincer să fiu, nu credem că acolo s-a comis o 
infracţiune propriu-zisă, dar există o mică 
probabilitate ca o parte dintre lucrurile găsite în 
cameră să aibă legătură cu o infracţiune. 

— Un omor? întrebă Gabri. 

Gamache ridică mâinile, semn că ori nu 
putea, ori nu voia să răspundă. 

Olivier înaintă câţiva paşi în vechea gară, iar 
Gabri îl urmă. Cei doi cunoşteau foarte bine 
spaţiul mare şi deschis. Era sediul 
departamentului de pompieri voluntari. 
Amândoi erau membri, iar Ruth era şefa. 
Autoproclamată, desigur. Dar fiind ea însăşi o 
catastrofă—, era familiarizată cu flăcările. 

— Mai e ceva? întrebă Armând. 

— Păi, da. Tocmai îi spuneam lui Gabri despre 
elefant şi m-am gândit că, dacă tot sunteţi aici... 

— Vreţi să-l vedeţi? 

— Deranjâm? 

— Nu, doar să nu-l atingeţi. 

Un minut mai târziu se aflau în camera de 
probe. Un singur bec strălucitor, atârnat de 
tavan, lumina ciudata adunătură de obiecte. 

Armând îşi puse mânuşile şi luă statueta de 
bronz. 

Din instinct, Gabri întinse mâinile, apoi şi le 
trase înapoi şi se aplecă să se uite, mişcându-şi 
capul dintr-o parte în alta. După care făcu un 
pas înapoi. 

— Asta e. E al nostru. Stră-strâăbunicul meu l-a 
adus din India. îl ştergeam de praf în fiecare zi, 
sigur că-l ştiu. 

— în fiecare zi? 

— Mă rog, de câte ori aveam oaspeţi cazaţi în 
camera respectivă. Are o ureche ciobită şi un 
colţ strâmb de când l-a scăpat cineva pe jos. 

— Cineva? 

— Concentrează-te, Gabri, nu despre asta e 
vorba aici. 

— Dar al nostru nu avea toate gravurile alea, 
nu? îl întrebă Olivier. 

— Nu, recunoscu Gabri, privind mai atent. Dar 
este al nostru. 

Armând ridică statueta spre lumină şi se uită 


mai atent la gravura aflată pe pielea de bronz a 
animalului. Nu era un model şi nici un scris 
anume. însă ceva era. 

— Bine, să presupunem că este elefantul 
vostru. Mai povestiţi-mi o dată ce s-a întâmplat. 
Cum şi când a dispărut din pensiune, spuse 
Gamache. 

— în cameră a fost cazată o femeie. lar când a 
plecat, a dispărut şi elefantul. Mi-ai cerut 
numele ei. Uite-1. Şi adresa. 

Scoase un petic de hârtie din buzunar. 

— Lillian Virginia Mountweazel, citi Armând. 

— Da! Ea e. N-am cum să uit numele ăsta. Am 
tot încercat să iau legătura cu ea, dar n-a 
răspuns niciodată la mesaje, spuse Gabri. 

— Când a fost asta? întrebă Gamache. 

— Acum un an şi jumătate. Pot să-ţi dau şi 
perioada exactă a şederii ei, răspunse Olivier. 

— Cât timp a stat? 

în timp ce vorbea, Armând observă că Jean- 
Guy încerca să-i capteze atenţia. 

— Avea rezervare pentru o săptămână, dar a 
plecat după cinci zile, spuse Olivier. 

— De ce-o fi vrut să ia elefantul stră- 
străbunicului meu? Şi pe urmă să-l pună în 
camera de la mansardă. E de-a dreptul bizar, 
spuse Gabri. 

— Aşa e, întări Armând. 

Punând statueta Ia locul ei, îi conduse pe cei 
doi afară din cameră şi apoi până Ia ieşire. 

— Noapte bună, le spuse şi închise încet uşa în 
feţele lor nedumerite. 

Apoi se duse repede Ia biroul lui Beauvoir. 

— Ce-ai găsit? 

— Uite. 

Jean-Guy evidenţiase un pasaj. Descria rănile 
Patriciei Godin şi concluziona că acestea erau 
compatibile cu moartea prin spânzurare. 
Sinucidere. 

— Dar nu-i aşa. în cazul spânzurării, vânătaia 
ar fi fost aici sus, spuse Jean-Guy. 

Şi desenă o linie pe gât, sub bărbie. 

— Şi acum uită-te aici. Cartilajul este aplatizat, 
iar vânătaia formează un inel perfect în jurul 
gâtului. Leziunile astea au fost cauzate prin 


strangulare cu ceva de genul unei corzi. Nu prin 
spânzurare. 

Gamache reciti pasajul, apoi derula în sus şi 
începu să citească raportul de la capăt. Jean- 
Guy se ridică de pe scaun şi i-l cedă şefului său. 

Zece minute mai târziu, Armând îşi scoase 
ochelarii de | 
citit, se frecă la ochi şi clātină din cap. 

— Ai dreptate. Patricia Godin era deja moartă 
când a fost spânzurată de copac. 

— A fost omorâtă. 

— Oui. Medicul legist nu şi-a dat seama. A 
presupus că a fost sinucidere, apoi a văzut ce se 
aştepta să vadă. Sincer vorbind, e o greşeală 
uşor de făcut. 

Armând se ridică în picioare. 

— Schimbâm cauza morţii şi demarâm o 
anchetă pentru omor. Mâine-dimineaţă, la 
prima oră, vreau o echipă aici şi un mandat de 
percheziţie pentru vechea casă a lui Stone. 

— D'accord, patron. 

în drum spre casă, în timp ce traversau podul 
peste Bella Bella, Jean-Guy îi spuse încet lui 
Armând: 

— Nu era drogată, nu-i aşa? 

— Amelia? Non. Exersa. Fācea o repetiţie. 
Cred că s-a gândit că dacă o crede Ruth, o va 
crede şi Sam. Fată deşteaptă. 

— Am văzut ce figură ai făcut când i-am spus 
Ameliei despre cazul Arsenault. Te-ai răzgândit 
în privinţa Fionei? 

— Mi se pare mie sau mi-am auzit numele? 
spuse o voce din întuneric. 

Era Fiona, care stătea pe balansoarul de pe 
veranda familiei Gamache. în liniştea nopţii, 
vocile se distingeau de departe, iar ea auzise o 
parte sau tot ce vorbiseră ei. 

— Da, răspunse Şefu' gândind cu rapiditate. 
Vorbeam despre tine. Jean-Guy voia să ştie dacă 
m-am răzgândit în privinţa ta. 

Nu mai era nimic de făcut decât să 
recunoască. Dacă minţea, îi stârnea şi mai 
multe suspiciuni. 

— în legătură cu vinovăția sau nevinovăția 
mea? întrebă ea şi se ridică în picioare. 


înainte ca Armând să apuce să răspundă, 
Jean-Guy îi sări în ajutor. 

— Este pentru prima oară de la proces când vă 
vedem pe tine şi pe fratele tău împreună. Cred 
că asta reînvie nişte amintiri. Chiar şi îndoieli. 
Cazul tău nu a fost deloc clar. 

Ea scoase un mic râs deloc amuzat. 

— Cazul? Aşa-i spui tu? E viaţa mea. Şi da, nu a 
fost deloc clar. Ce rost are să-l reexaminezi? Mi- 
am ispăşit pedeapsa. încerc să-mi reconstruiesc 
viata. Voi încercaţi să reconstruiti cazul? 

Nu i se vedea decât jumătate din chip în 
lumina care se revărsa pe verandă din 
bucătărie. Dar chiar şi o jumătate de chip era de 
ajuns pentru a-i citi furia. Deşi tonul ei o 
demonstra cu vârf şi îndesat. 

— Vreţi să arestaţi toată familia? Asta vreţi? 
Fraţii | 
Arsenault? 

— Eu n-am apucat să răspund la întrebarea lui 
Jean-Guy. Răspunsul... 

Gamache o privi în ochi când se întoarse spre 
el. 

— ... este nu. Nu mă îndoiesc de tine. 

Era, desigur, o minciună. 

Armând stătea în livingul cufundat în 
întuneric, aşteptând ca paşii din dormitoarele 
de deasupra să se oprească. 

Când în sfârşit se făcu linişte, urcă tiptil la 
etaj şi văzu că sub uşa Fionei nu mai era 
lumină. Din fericire, camera ei dădea spre 
pădurea din spatele casei. N-avea cum să se 
uite pe fereastră şi să vadă ce urma să facă. 

Trimise repede un mesaj: Ne întâlnim în 
grădina Clarei. 

Fără să mai aştepte un răspuns, îşi puse 
haina şi ieşi din casă. Aruncând o privire în 
urmă pentru a se asigura că nu era urmărit, 
traversă repede parcul, ocolind cei trei pini 
uriaşi prin partea cea mai îndepărtată. 
Folosindu-i ca acoperire. 


Se strecură pe poarta Clarei, lăsând-o 
deschisă, şi intră in curtea familiară. Ferestrele 
nu erau luminate. Clara şi satul dormeau. 


Alesese anume acest loc, pentru că grădina ei 


nu putea fi văzută de nicăieri din sat. Acolo nu 
puteau fi zăriţi sau auziţi de nimeni. 

Deşi ploaia se oprise, norii erau încă pe cer, 
acoperind luna şi stelele. Lăsând satul într-o 
beznă aproape totală, însă asta nu însemna o 
privare de stimuli senzoriali. Simţea mirosul de 
liliac şi de pământ umed. Auzea apa de ploaie 
picurând de pe frunze. Dar mai ales auzea 
greierii gălăgioşi şi ţipătorii de primăvară, nişte 
broscuţe cu un orăcâit strident. 

Probabil că erau peste tot în jurul lui, se 
gândi Armând. Deşi el ştia ce erau, se întrebă 
ce-ar fi zis Anne Lamarque de această zarvă. 

Tocmai se pregătea să mai trimită un mesaj 
şi, în caz că nu primea niciun răspuns, să se 
ducă el până acolo, când auzi o izbitură şi o 
înjurătură printre dinţi: 

— Tabamak, Drăcia dracului! 

— Ssst, făcu el şi, prinzând-o pe Amelia de 
braţ, o trase spre râul din fundul grădinii. 

— Ce-i? îl întrebă ea în şoaptă. 

— Trebuie să pleci. E posibil ca Fiona să mă fi 
auzit spunându-i lui Beauvoir că nu erai cu 
adevărat drogată. 

— Ti-ai dat seama? 

— Bineînțeles că mi-am dat seama. 

— Cum? ' 

Se uită la ea şi zâmbi. 

— în 30 de ani ca anchetator am mai învătat 
una-alta. în plus, ai promis să rămâi trează şi 
corectă şi te-am crezut. 

Venind de la oricine altcineva, ceea ce 
spusese ar fi sunat ridicol, naiv. Dar pe el îl 
crezu. 

— Şi ştiu cât de mult îţi plac jocurile minţii, 
spuse el. 

Ea zâmbi. Jocurile minţii. Nu mirta-fuck—, îşi 
dădu seama că nu-l auzise niciodată înjurând. 

— Nu eşti sigur că Fiona a auzit ce-ai spus? 
întrebă Amelia. 

— Nu. Dar dacă a auzit îi va spune lui Sam şi 
nu ştiu ce ţi-ar putea face. 

— Tu chiar crezi că e bolnav. 

— Oui, 

— Atunci ar trebui să rămân. Ar trebui să ajut. 


— Nu mai stăm la discuţii, agent Choquet. îţi 
faci bagajul şi pleci. Acum. în seara asta. Dacă 
n-o să fie nicio problemă, te chem înapoi. 

— Nu ştiu dacă ajută cu ceva, dar sper să te 
înşeli în privinţa lui. 

— îţi place? 

— Doamne, nu. Cred că tipul e ţicnit. Dar tu 
crezi că el este aici ca să facă ceva. Ceva râu, 
nu? 

Gamache nu răspunse. 

— Aici sper să te înşeli. Pentru că eu cred că, 
dacă ar vrea, ar face-o. Şi aproape nimic nu l-ar 
putea opri. Mai cred că s-ar putea să te înşeli în 
privinţa surorii lui. Când m-am întors la 
pensiune erau împreună. Nu făceau nimic 
suspect, dar când m-au văzut categoric aveau 
un aer vinovat. Nu un... aer normal. 

— Şi tu ştii ce-i aia normal? spuse el cu un 
zâmbet. 

Ea îl privi, surprinsă de mica tachinare. 

— Am observat normalul de la distanţă. Ca 
într-o grădină zoologică. 

— Şi tu de ce parte a gratiilor erai? 

De data asta, ea scoase un mic râs înăbuşit. 
Cât de bine o cunoştea. 

— Ce s-a întâmplat la pensiune? întrebă el, 
redevenind serios. 

— Păi, în primul rând, Fiona a fost cea care m- 
a tot tras de limbă, nu Sam. 

— în legătură cu? 

Ea tācu o clipă. 

— în legătură cu tine. Şi în legătură cu ce ştiu 
despre familia ta. Mi-a spus că nu ţi-a întâlnit 
niciodată nepoţii, dar că speră s-o facă într-o zi. 
Sam a spus că şi el speră să-i cunoască. Curând. 

în întuneric, îl auzi şoptind: 

— Drăcia dracului! 


—joc de cuvinte bazat pe pronunția identică a substantivelor stake 
(rug) şi steak (friptura) (N.t.). 


—Joc de cuvinte bazat pe pronunția identică a lui h/gh din expresia to 
be high (a fi drogat/euforic din cauza drogurilor) şi Hi (Salut!) (N.t.). 
—joc de cuvinte, bazat pe asemănarea dintre verbul to testify (a 
depune mărturie) şi test;s (testicule) din expresia to hâve no testes (a 

fi las) (N.t.). 


— în original, dumpster fire, care are sensul de foc într-un tomberon, 


dar şi de situație/persoană haotică (N.t.). 


— Termen argotic folosit în general pentru a descrie o situaţie sau o 
experienţă care destabilizează, generează confuzie sau manipulează 
în mod intenţionat mintea altei persoane (N.t.). 


Capitolul 22 


A doua zi dimineaţă, echipa de la Omoruri s-a 
întrunit la centrul operativ, unde inspectorul-şef 
Gamache şi inspectorul Beauvoir au trecut în 
revistă datele pe care le deţineau până în acel 
moment. 

începuse ancheta oficială în cazul uciderii 
Patriciei Godin. 

Toţi au ascultat cu respect, deşi au fost şi 
câteva sprâncene ridicate când li s-a spus 
Genpa scrisoarea lui Stone şi camera ascunsă. 


Venise şi mandatul de percheziţie, aşa că s- 
au îndreptat spre vechea casă a lui Stone, 
ajungând acolo puţin după ora 7 dimineaţa. 

Cu părul răvăşit, nebărbierit şi legându-se la 
halat, Monsieur Godin aruncă o privire spre 
bărbaţii şi femeile  aliniaţi în spatele 
inspectorului-şef. Apoi privirea i se întoarse la 
Gamache. 

— M-ati crezut. 
— Oui, 

Gamache îi prezentă pe inspectorul Jean-Guy 
Beauvoir şi echipa de la serviciul Omoruri din 
cadrul Surete. 

— Putem intra? 

Godin se dădu înapoi şi ei îl urmară în 
camera de zi, unde Gamache le explică pe un 
ton blând şi clar că Monsieur Godin a avut 
dreptate. Soţia lui fusese ucisă. 

Bărbatul se prâbuşi pe un scaun, cu privirea 
pierdută. Una era să crezi ceva şi alta era să 
ştii. lar el acum ştia. 

— De ce? 

Gamache luă loc în fata lui. 

— Nu ştim. Sperăm să aflăm, dar asta 
înseamnă să vă percheziționăm casa. Avem un 
mandat. 

Beauvoir il scoase din buzunar, însă 
Monsieur Godin îi făcu semn cu mâna că nu era 


nevoie. 
— Faceţi ce-aveti de făcut. Casa vă aparţine. 


Puteti s-o 
r / Tr f 


întoarceți cu fundul în sus, dacă e nevoie. 

în timp ce inspectorul Beauvoir coordona 
percheziţia, Gamache l-a luat pe Monsieur 
Godin în bucătărie. Acolo făcu o cafea pentru 
bietul om consternat, apoi se aşeză lângă el la 
masă. 

— A fost cineva în vizită în zilele dinaintea 
mortii soţiei dumneavoastră? 

— Doar rude. 

— Soţia a intrat în contact cu cineva? Cu 
cineva abia cunoscut? 

El clâtină din cap. 

îi vor lua calculatorul să se uite peste e- 
mailurile şi mesajele ei. Pentru orice 
eventualitate. Era cea mai urâtă partea a unei 
anchete. Această invadare a intimității. Toți cei 
care aveau o legătură, oricât de îndepărtată, cu 
crima îşi expuneau viaţa privată. întâmplările, 
mesajele, deciziile, acţiunile care păruseră 
rezonabile sau poate uşor îndoielnice brusc 
păreau condamnabile.  Ruşinoase. Chiar 
suspecte, când erau examinate cu atenţie şi 
scoase din context de câtre străini. 

Uneori descopereau infracţiuni care nu aveau 
legătură cu ancheta. Dacă nu dovezi clare, 
atunci indicii solide ale unor delicte. 

Acestea erau lucrurile pe care Armând le 
păstra în camera încuiată de la subsol. 


Ştia că toată lumea avea una. O cameră 
încuiată. Fie în casa, fie în capul, fie în inima 
lor. Unde trăiau şi aşteptau lucruri care nu 
trebuiau să vadă niciodată lumina zilei. işi f 
aşteptau şansa de a evada. 


— Era îngrijorată de ceva? Orice? 
Monsieur Godin se gândi puţin, apoi clătină 

din cap. Non. 

— Eraţi în relaţii bune cu soţia? 

— Sigur că da. 

— Certuri? Este firesc să existe din când în 
când. 

— Uneori, din cauza banilor. Şi a călătoriilor. 
Pat voia să mergem în diverse locuri, acum, că 


eram pensionar. Dar mie îmi place aici. 
Făcu o pauză, apoi adăâugă: 
— Mi-e frică să zbor cu avionul. 

Lăsă privirea în jos, spre masa la care 
mâncaseră de atâtea ori. De multe ori în tăcere. 
După 30 de ani de căsnicie, parcă nu mai aveau 
ce să-şi spună unul altuia. Nu era o tăcere 
supărată sau plină de regret. Mai degrabă o 
linişte paşnică. 

lar acum era doar tăcere. 

— Ea voia să vadă Anglia. Ar fi trebuit să mă 
duc. 


Armând lăsă un moment de linişte înainte de 
a + 
continua. 
— Ce ocupaţie aţi avut? 
Monsieur Godin îşi ridică privirea şi zâmbi. 
— Am fost instalator. La fel ca tatăl meu. 
Zâmbi, iar Armând îi răspunse la rândul său 
cu un zâmbet. 
— Mi-aş fi dorit ca şi fiica mea să se fi căsătorit 
cu un 
/ 


instalator. Cred că şi soţia mea şi-ar fi dorit. 
Locuim într-o casă veche, iar iarna, în zilele şi 
nopţile foarte geroase, trebuie să lăsăm câteva 
robinete să picure, ca să nu îngheţe apa şi să se 
spargă ţevile. S-a întâmplat în prima noastră 
iarnă petrecută în ea. S-a inundat subsolul. Un 
dezastru. 
Godin clătină din cap. 

— Cred şi eu. Casa a fost construită înainte de 
a avea 


multe instalaţii sanitare la interior? 

— Probabil că da. Este din piatră de câmp. Se 
pare că a fost construită la început anilor 1800, 
dar nu ştim sigur. 

— Când, în cele din urmă, au început să fie 
montate instalaţii sanitare, acestea au fost 
adesea puse lângă pereţii exteriori, astfel încât 
să existe ceva care să susţină ţevile metalice. 
Dar asta înseamnă că atunci când este foarte 
frig ele îngheaţă. lar printre pietre se strecoară 
curenţi de aer când mortarul îmbătrâneşte şi se 
slăbeşte. 


/ f / 
— Ce se poate face în privinţa asta? întrebă 
Armând. 
— Trebuie sā mutati ţevile. O treabă 
costisitoare. Toate ar trebui înlocuite. Acum 


folosim PVC-ul. E mai uşor de 
f 
manevrat şi nu se fisurează, nici nu se sparge. 


— Dar asta ar însemna să sparg pereții, nu? 
Apoi să-i repar şi să-i zugrăvesc. 

— Categoric. Cum am spus, e o lucrare de 
amploare. Costisitoare. 

— Tot dumneavoastră făceaţi şi reparaţiile sau 
altcineva? 

— V-ar trebui cineva să vă pună rigips nou, 
apoi altcineva să tencuiască, dar eu făceam şi 
treaba asta dacă era o lucrare mai mică. Nu 
grea. V-aş putea recomanda pe cineva. 

— Merci. 

Era exact ce spusese Billy când îi arătase 
cum au ajuns obiectele în pod. Cineva priceput 
reparase şi revopsise tavanul. Cineva ca 
Monsieur Godin. 


F milia, Gamache înlocuise toate cablurile ȘI 
ţevile inainte de a se muta in casa. Arman 


nu avea nevoie să le repare şi nici sa ştie cum 
se proceda. 


Dar trebuia să afle dacă soţul Patriciei Godin 
se pricepea să îndepărteze o porţiune din 
tavanul librăriei şi apoi să-l repare. 

— Stiti, a venit totuşi cineva, dar asta a fost cu 
o lună înainte ca Patricia să moară. Un domn, îl 
interesau documentele vechi. A întrebat dacă 
nu avem vreunul. Zicea că sunt ultima modă. 
Toate antichităţile din hambare şi case vechi au 
fost cercetate bucată cu bucată, 


iar acum oamenii erau interesaţi de hârtii. 
Căuta cărţi, . pe 
hărţi, acte de proprietate şi fotografii vechi. 
Şi scrisori? se întrebă Gamache, dar rămase 
tacut. 


— Ne-a rugat să luăm legătura cu el dacă 
găsim ceva. 


— Dumneavoastră l-ati cunoscut? întrebă 
Gamache. 
— Da. Părea cumsecade. Deşi nu văd ce mare 
căutare ar 


f 


avea nişte acte de proprietate vechi. 
— Vă amintiţi numele lui? 

Părea puţin probabil şi, într-adevăr, Godin 
făcu semn că nu. 

— Puteti să mi-l descrieţi? 

Gamache fusese cât pe ce să comită greşeala 
asupra căreia îi avertiza mereu pe agenţii săi. 
Aceea de a conduce martorul, de a-l îndruma 
câtre un răspuns. 

Fusese tentat să-l descrie pe Sam Arsenault, 
tânăr, cu păr castaniu, zvelt, şi să întrebe dacă 
se potrivea cu înfăţişarea bărbatului care venise 
în vizită. Rămase totuşi +; A 
tăcut în timp ce Godin se gândea. 

— îmi pare rău, nu mă pricep la astfel de 
lucruri. 

— Dar a fost un bărbat? 

— Da. 

— Tânăr? Bătrân? 

Gamache aşteptă. 

— O, mai bătrân. Cam de vârsta mea. Dar nu- 
mi amintesc nimic altceva. 

— Era un bărbat corpolent? Sau zvelt? 

Godin clătină din cap. 

— Désolé. 

— A revenit? 

— Nu, din câte ştiu eu. Cred că Pat mi-ar fi 
spus. 

Acum se uita fix la Gamache. 

— Doar nu credeți câ... 
— A spus să luați legătura cu el. A lăsat o carte 
de vizitā sau ceva? 

Godin se încruntă gânditor. 

— Probabil, aşa cred. Dar nu-mi amintesc s-o fi 
vāzut. 
Acum, dacă stau să mă gândesc, zicea că era 
detectiv. 

— Era ofițer de poliție? Un membru al Sûreté? 

Cu siguranță nu, dacă avea în jur de 70 de 
ani. Dar vârsta era greu de ghicit. Bănuia că şi 
despre el unii agenţi mai tineri credeau că era 
un boşorog. Poate că bărbatul era un detectiv 
pensionar, iar acesta era hobby-ul lui. 

— Cred că era un fel de detectiv particular, 
spuse Godin. 
— Scrisoarea aceea veche, de la Pierre Stone, 


a fost trimisă aici de cineva, spuse Gamache. 
Aveţi idee de către cine? 

— Habar n-am. Nici măcar n-am ştiut câ a 
venit aici. 

— Şi spuneţi că nu aveaţi noua adresă a lui 
Monsieur Williams? 

— Nu. Habar n-am cum i-a trimis-o Pat. Adică 
de unde să ştie ea că dumnealui era rudă cu 
acest Stone? Nici nu au acelaşi nume de familie. 


Da, se gândi Armând în timp ce se ridica în 
picioare. Bune întrebări. 

l-a lăsat o carte de vizită lui Monsieur Godin, 
a discutat puţin cu Beauvoir, apoi a plecat cu 
maşina spre Three Pines pentru a se întâlni cu 
expertul în conservare de la Muzeul din 
Montreal. Conştient că pleca cu şi mai multe 
întrebări decât atunci când venise. 

— Alors, spuse dr. Mirlande Louissaint, 
aplecând uşor capul într-o parte. 

II înclină din ce în ce mai mult, până când se 
aplecă efectiv cu totul într-o parte. Apoi în 
cealaltă. Ca un pendul foarte mare şi foarte 
lent. 

Urmărise împreună cu asistenta ei cum 
derulase Gamache imensul tablou pe podeaua 
camerei operative, folosind cărți pentru a-i fixa 
colţurile. lar pe măsură ce lucrarea se dezvăluia 
din ce în ce mai mult, dr. Louissaint scoase tot 
felul de sunete. Care creşteau în uimire, dar 
scădeau în volum. 

Până când, în sfârşit, întregul tablou a putut 
fi văzut şi ea a spus în şoaptă: 

— Alors. 

Apoi a repetat: 

— Alors. Ei bine. Ei bine. 

Cel puțin, se gândi Gamache în timp ce se 
îndrepta de spate şi se întindea, doamna 
conservator-şef de la Musée trecuse de la 
sunete guturale la un cuvânt articulat. 

— O lume de bizarerii, şopti ea. 

— Pardon? 

— Comoara Paston. Aşa a fost poreclită, spuse 
ea arătând spre tablou. Alors. 

Se aplecă deasupra pânzei, după care se 
îndreptă din nou. 

— Dar acesta nu este originalul. 

— Nue. 

— Ce anume doriţi de la mine? 

— Orice îmi puteţi spune despre el. Cu cât timp 
în urmă a fost pictat. Dacă tehnica vă aminteşte 
de vreun artist anume. Există o altă pictură 
dedesubt? 

Scoase punga în care pusese cuiele. 

— Şi aş vrea să vă uitati şi la astea. Sunt 
autentice sau 


reproduceri? 


/ / 


Fa luă punga, se uită la ea fugitiv, apoi i-o 
dădu înapoi. 

— Sunt autentice. 

— Sunteţi sigură? 

Asistenta pufni uşor, amuzată că cineva se 
îndoia de şefa ei. 

Dr. Louissaint îl fixă pe Gamache cu privirea, 
însă el aşteptă. O privire încruntată nu era un 
răspuns. El avea nevoie de cuvinte. 

— Da, cuiele sunt forjate manual şi datează din 
epoca originalului Comorii Paston, mijlocul 
anilor 1600. 

Apoi făcu ochii mari, de parcă l-ar fi întrebat: 
[i-e de- ajuns? 

— Merci. 

— Acesta face parte dintr-o anchetă, domnule 
inspector- şef? întrebă dr. Louissaint înclinând 
capul spre pânza întinsă pe jos. 

— Sincer să fiu, nu sunt sigur. 

Recunoaşterea faptului că avea îndoieli păru 
să o impresioneze pe femeie. 

— Colegul dumneavoastră, inspectorul 
Beauvoir, nu-i aşa? 

Gamache confirmă, iar ea continuă: 

— Mi-a spus în linii mari. Destul cât să aduc cu 
mine nişte echipamente şi pe... 

Arătă spre tânăra care acum instala ceva ce 
părea a fi un scanner. 

— ... Maryse. 

— Bonjour, spuse Gamache. 

— Bonjour, monsieur, îi răspunse Maryse, apoi 
işi văzu de treabă. 

Dr. Louissaint se întoarse spre Gamache. 

— Am văzut copii ale tabloului Comoara 
Paston. Şi fotografii. Am citit carți despre el. 
Chiar l-am vizitat în Marea Britanie. 

Vorbea despre tablou ca despre o persoană. 

— Este o capodoperă, una dintre cele mai 
studiate opere de artă şi totuşi... 

Se aplecă mai aproape de copie. 

— ... rămâne un mister. 

— Cum aşa? 

— A fost pictat în epoca marilor descoperiri 
geografice, când navele comerciale se 
aventurau dincolo de graniţele lumii cunoscute 


şi aduceau acasă tot felul de descoperiri. Soții 
Paston au adunat o colecţie uriaşă, apoi au 
angajat pe cineva să picteze cel puţin o parte 
din ea. Dar cum au decis care dintre cele 200 
de piese să apară în tablou? De ce se pune atâta 
accent pe muzică? Pe timp? Clepsidra, 
cronometrul, ceasul. Arată ora 17:55 sau 11:30? 
Are ora o semnificaţie? 


— Am studiat tabloul la Facultatea de Artă. 
Parţial ca operă de artă, interveni Maryse. 

— Dar şi la istoria artei? sugeră Gamache. 

— Nu doar atât, ci şi istoria în sine. Şi ştiinţele 
naturii şi geografia. Este descris ca un portal 
spre trecut. 

Gamache simţea entuziasmul tinerei în timp 
ce vorbea despre original. 

— Şi totuşi foarte multe lucruri despre el au 
rămas necunoscute, spuse dr. Louissaint. 
Inclusiv cine l-a pictat. Trebuie să-i fi luat luni 
bune şi apoi să nu-l semneze? De ce? Văd că 
nici al dumneavoastră nu este semnat. 

— Nu, ar fi prea simplu. 

Fa zâmbi, apoi se aplecă mai aproape de 
tablou. 

— Vă deranjează dacă iau nişte probe? 

Gamache le oferi amândurora mănuşi şi se 
uită cum femeia, sprijinindu-se în mâini şi 
genunchi, începu să răzuiască un colţ. Apoi îşi 
puse pe cap un dispozitiv asemănător cu cel 
folosit de  bijutieri şi continuă să lucreze. 
Examinând cu atenţie. Minuţios. Maryse porni 
scanerul şi îl mişcă înainte şi înapoi peste 
lucrare. 

După câteva minute, dr. Louissaint se ridică 
în picioare, îşi împinse lupa mai sus pe cap şi se 
duse la monitor. 

— Aceasta nu este o copie. 

— Dacă nu este o copie, atunci ce e? întrebă 
Gamache. 

Se apropie şi el de ecranul scanerului, unde 
se vedea o imagine fantomatică a Comori 
Paston originale. 

— O pictură pe numere. 

Gamache scoase un mic mormâit amuzat. 

— O pictoriţă din partea locului, Clara Morrow, 


mi-a spus exact acelaşi lucru. M-am gândit eu 
că asta trebuie să fie. Nu o pictură pe numere 
autentică, desigur, dar ceva pe-aproape. 

— Clara Morrow locuieşte aici? întrebară 
conservatorul- şef şi asistenta în acelaşi timp. 

Păreau nişte adolescente cărora li se spusese 
că actorul lor preferat locuieşte vizavi. 

— Da. 

— Mi-ar plăcea s-o cunosc, spuseră din nou la 
unison cele două femei. 

— Teza mea de licenţă a fost despre ea, spuse 
Maryse. 

— Am fost la prima ei expoziţie personală la 
Musee d'art contemporain, spuse dr. Louissaint, 
ca şi cum ar fi încercat s-o întreacă pe Maryse. 

— N-aţi vrea să..., sugeră Gamache şi înclină 
capul spre tabloul de pe podea. 

— Aşa e, désolée. Cel care l-a făcut a pictat 
peste copie şi a adăugat propriile elemente. 

îşi trase din nou lupa în dreptul ochilor şi se 
întoarse spre Gamache de parcă l-ar fi examinat 
cu atenţie. 

— Acum, de ce-ar face cineva asta? 

El clătină din cap în semn că nu ştia, sperând 
că ochelarii cu lupe n-o vor ajuta să-i vadă 
nedumerirea absolută. Deşi era greu de ascuns. 

Dr. Louissaint îngenunche din nou şi începu 
să examineze minuţios pânza, înainte de a se 
strădui să se ridice din nou. 

Gamache o ajută să se ridice, iar ea îi 
mulţumi. 

— Prea mulţi ani de stat în genunchi pe podele 
reci sau pe schele, în încercarea de a salva 
picturi murale. 

— Ştiu cum e. 

Nu-i spuse însă lângă ce anume îşi petrecuse 
atâţia ani îngenuncheat. Şi nici că cei pentru 
care o facuse nu mai puteau fi salvaţi. 

Dr. Louissaint îşi dădu jos dispozitivul de pe 
cap şi se uită lung la tablou. Apoi făcu un pas 
înapoi, apreciind efectul general al imaginii 
pictate deasupra. 

— E ceva în legătură cu el, nu credeţi? Şi nu 
doar din cauza tuşelor deliberat moderne, care 
sunt bizare, dar par să se integreze bine. Este 


fascinant şi totodată... 

Dr. Louissaint îşi căuta cuvântul. 

— ... ofensator. Nu sunt sigură că acesta este 
cuvântul potrivit. Dar pe-aproape. Nu doar din 
cauza tânărului negru ca parte din colecţia 
Paston sau a faptului că a distrus o capodoperă. 
E altceva. 

Şi Gamache avea aceeaşi impresie. Ofensator 
era cuvântul potrivit, se gândi el. Ofensator în 
toate sensurile. Nu doar că ofensa, dar avea şi 
ceva agresiv în el. Părea în atac, chiar şi când 
stătea întins pe podeaua rece de ciment. 

Dr. Louissaint se plimbă prin cameră să-şi 
dezmorţească articulațiile înţepenite. în dreptul 
dulapului cu probe, care avea uşa deschisă, se 
opri şi se uită. Apoi se întoarse spre Armand. 

— Ce-i asta? 

Gamache se duse lângă ea. 

— Cartea? 

Credea că văzuse grimoarul. 

— Nu, elefantul. Pot să-l vad? 

Gamache îşi puse mănuşile şi scoase statueta 
din dulap. Ea îl apucă autoritar de braţ şi îl 
conduse cu tot cu elefant spre o fereastră. 
Punându-şi din nou lupa, se aplecă spre 
sculptura de bronz. Făcându-l pe Gamache să o 
întoarcă într-o parte şi-n alta. 

— Frumos, frumos. Sfârşitul secolului al XVIII- 
lea. Poate începutul secolului al XIX-lea. Indian, 
desigur. Masiv? mormăia ea. 

Se uită la Gamache, care confirmă clătinând 
din cap. Atârna greu în mâinile lui. 

— Dar aceste însemne nu au sens, continuă ea. 
Nicio operă de genul acesta pe care am văzut-o 
nu avea nimic gravat. în plus... 

Se aplecă mai aproape, apoi îşi ridică 
dispozitivul cu lupe. 

— ... sunt de dată recentă. Cineva le-a adăugat 
în ultimii doi ani, aş spune. 

El se uită mai atent la linii. Apoi la dr. 
Louissaint. 

— Nu vi se par deloc familiare? 

— Nu. Pare a fi sanscrită sau... 

Se uită mai bine. 

— Nu, nu sunt hieroglife. Dar par a fi un fel de 


scriere. 

Se întoarse să se uite la pânza imensă. 

— Nişte semne similare apar şi în tablou. 

Gamache o privi o clipă, apoi amândoi se 
întoarseră la pânză aproape alergând şi 
îngenuncheară lângă ea. 

El nu le putea vedea, dar când ea îi întinse 
ochelarii speciali, deveniră vizibile. Erau acolo, 
trecând drept textură a lemnului. A draperiilor 
grele. Gravate pe trompetă. 

Ceea ce cu ochiul liber păruseră a fi nişte 
linii aleatorii, acum se vedeau cu claritate. Erau 
forme. Se uită în sus şi-n jos, în stânga şi-n 
dreapta. Scanând uriaşa pânză. Erau peste tot. 

De parcă pictura ţipa la el. încercând să-i 
spună ceva. 

în timp ce dr. Louissaint îşi continua 
examinarea, Armand îi telefonā unei foste 
colege, acum  pensionară, care locuia în 
Vancouver. 

Therese Brunei fusese ofiţer superior în 
Surete. încă lucra, deşi ar fi trebuit să se 
pensioneze de mult, pe de o parte pentru că era 
foarte valoroasă pentru poliţie, pe de alta 
pentru că nimeni nu avea curajul să deschidă 
acest subiect. 

Intrase în poliţie destul de târziu, după o 
carieră de curator principal la Musee des 
Beaux-Arts. O anchetă asupra furtului unui 
obiect de artă o adusese în contact cu Sûreté şi 
îşi descoperise fascinația şi aptitudinile pentru 
crimă. Pentru rezolvarea ei. 

De-a lungul anilor, ea şi soţul ei deveniseră 
prieteni buni cu soţii Gamache. 

— Thérèse? Armand sunt. 

— Armând, aici abia a trecut de ora 7 
dimineaţa. 

— Te-am trezit? 

— îţi pasă? 

El zâmbi la răspunsul ei. 

— S-a întâmplat ceva, zise ea. Ce anume? 
Familia? 

— E bine. Este vorba despre un caz. Cel puţin 
cred că este un caz. 

— Poţi fi mai evaziv de-atât? 

El râse. 

— Am nevoie de ajutorul tāu şi, probabil, de-al 
lui Jérôme. Este vorba despre Comoara Pâston. 

— Serios? Unul dintre tablourile mele 
preferate. Şi de ce ar fi implicat într-un caz de 
omor în Quebec? Despre asta vorbim, nu? 

— Deci cunoşti tabloul? 

— Da. O adevărată curiozitate. 


El îi explică ce anume descoperiseră şi unde. 
La inceput, in telefon s-au auzit nişte sunete, ca 
acelea pe care le fac oamenii atunci când 


asimilează informaţii. Dar ; după un timp ea a 
amuţit. 

— Mă bucur că ai chemat-o pe Mirlande. E în 
măsură să te ajute. Dar presupun că tu vrei de 
fapt să vorbeşti cu Jerome, spuse Thérèse când 
el termină de povestit. 

— La un moment dat, da, dar aş vrea să aud ce- 
mi poţi spune tu despre Comoara Paston. 

— Stai să mă gândesc. 

în telefon se făcu linişte, timp în care ea îşi 
adună gândurile. 

— A fost pictat în anii 1070, sau cam pe-acolo, 
şi prezintă multe dintre bizareriile colecţionate 
de familia Paston din Norfolk. Acest lucru în 
sine ar face tabloul demn de remarcat doar ca o 
înregistrare istorică a acelor vremuri, însă el 
este înconjurat de o mulţime de mistere. Nu în 
ultimul rând, de ce artistul, care evident a 
investit foarte mult timp şi foarte mult efort în 
el, nu l-a semnat. 

— Teorii? 

— A murit înainte să apuce să-l semneze. Sau 
nu a vrut să fie asociat cu el. 

— De ce... 

— ... să nu fie asociat cu el? Nu ştiu, Armand. 
Mi-ar plăcea să ştiu. Era o perioadă ciudată şi 
periculoasă în Anglia. Tulburări politice. 
Tulburări religioase. Se vorbea despre 
vrăjitoare. 

— Vrājitoare? 

— Da. Unul dintre detaliile mai ciudate din 
tablou este aproape ascuns. Uită-te mai bine la 
trandafirii de la gâtul violoncelului. 

— OK. 

Armand se aplecă deasupra tabloului. 

— Nu vād nimic. 

— Uită-te mai bine. Deşi s-ar putea să nu se 
găsească acolo în versiunea pe care ai găsit-o 
tu. 

— Pot să-ţi împrumut ochelarii? o întrebă el pe 
dr. Louissaint, care, deşi surprinsă, i-i dădu. 

Se uită din nou, apoi se trase brusc înapoi. 
Parcă se cufundase în faldurile trandafirului alb 
şi înflorit. 

Şi atunci o văzu. Scoţându-şi lupele şi 


înapoindu-i-le dr. Louissaint, spuse în telefon: 

— Este o buburuză. 

— Exact. Una redată excepţional, cel puţin în 
original. 

Therese făcu o pauză, apoi adăugă, aproape 
ca pentru sine: 

— Interesant că artistul tău a ales să copieze 
un detaliu atât de mărunt. 

Apoi vocea ei reveni la modul prelegere. 

— în Anglia, la acea vreme, insecta era 
cunoscută ca un simbol al Fecioarei Maria. Dar 
în Norfolk, unde a fost pictat tabloul, acesteia i 
se spune altfel. Episcop-care-arde. 

— De ce? 

— Păi, ce ardeau episcopii la acea vreme? 

— Vrâjitoare. 

— Exact. Este posibil ca în tablou să existe 
ceva - poate buburuza, poate altceva - care 
făcea ca asocierea artistului cu acel lucru să fie 
periculoasă. S-ar putea să fie ceva care ochilor 
noştri moderni nu le spune nimic. Există şi alte 
ciudăţenii legate de original, cum ar fi motivul 
pentru care a fost pictat. Vrea să fie o 
demonstraţie a bogăției şi a prestigiului? Sau 
poate un memento mori? 

— O amintire după moarte? 

— Da. Ceva care ar imortaliza familia Pas ton. 
însă aici este un alt mister. Nu ştim dacă cel 
care a comandat lucrarea a fost tatăl, William, 
sau fiul, Robert. Asta s-ar putea să te 
intereseze, Armand. Robert era alchimist. 

Therese continua să turuie despre alte 
secrete, alte mistere, conţinute de tablou şi 
rămase, până acum, nedescoperite. Ca de 
exemplu cine erau figurile din el. Oamenii, dar 
şi cele cioplite în scaun şi pe capul violoncelului. 

— Se pare că tabloul, sau autorul său, încearcă 
să spună ceva. Mă întreb dacă acele linii şi 
simboluri apar în original, dar noi nu le-am 
observat până acum. O să mă uit. 

Şi asta îl readuse pe Armand la motivul 
principal pentru care telefonase. 

— Jérôme e acolo? 

— Stai să-l chem. Jérôme? Où es-tu? 

Soţul 'Theresei lucrase ca medic la urgente, 


dar hobby- ul şi pasiunea lui erau codurile. 
Rezolvase cel puţin unul pentru Gamache în 
trecut şi făcea parte din echipa de voluntari 
care încerca să decripteze scrisoarea Tavistock 
a lui Dickens şi alte lucrări scrise, din motive 
care poate nu vor fi cunoscute niciodată, în 
limbaj codificat. 

în timp ce aştepta, Gamache le trimise poze 
cu tabloul şi elefantul. Imagini de ansamblu, dar 
mai ales prim- planuri cu însemnele şi alte 
detalii, inclusiv buburuza. Episcopul-care-arde. 

Când Jerome Brunei veni la telefon, Armand 
îi explică. 

— Oui, Armand, tocmai mă uit la ce-ai trimis. 
Fascinant. O să te sun eu mai târziu. Pot să mă 
consult cu grupul meu? 

— Alţi pasionați de  decriptări? Nu încă. 
Therese ştie, desigur, dar în rest, te rog s-o ţii 
pentru tine. 

— Spune-i lui Armand că însemnele nu apar în 
original, strigă Therese în fundal. 

— Am auzit, spuse el. 

Jerome începu să râdă. 

— A auzit tot Vancouverul. 

După ce închise, Armand puse de cafea. în 
timp ce camera se umplea de aroma binevenită 
a băuturii aromate şi tari, stătea la fereastră, cu 
mâinile încrucişate la spate. 

Era o dimineaţă frumoasă şi senină, iar 
soarele se reflecta în apa rămasă de la ploaia 
din ajun. Curând avea să se evapore, dar 
deocamdată dădea o înfăţişare nepământeană 
unui sat care deja părea desprins dintr-un alt 
timp şi un alt loc. 

O văzu pe Harriet ieşind de la pensiune şi se 
întrebă dacă fusese acasă noaptea trecută. Şi se 
întrebă ce-i va spune Myrna nepoatei sale. 

Apoi o văzu pe Fiona plecând de la el de- 
acasă. în timp ce-o privea, îşi dădu seama că de- 
a lungul anilor în care o vizitase la închisoare, 
în care încercase să îndulcească o lovitură 
judiciară la care şi el contribuise, ajunsese să se 
gândească la ea ca la un fel de nepoată. Sigur, 
nu cu dragostea profundă pe care o simţea 
pentru adevăratele sale nepoate, dar ca pentru 


un membru al familiei extinse. 

Şi acum, după raportul Ameliei din seara 
precedentă şi alte dovezi, era forţat să se 
confrunte cu altceva. 

Matei 10:36. 

Era ceva ce-i spusese primul sâu mentor, 
primul său şef de la serviciul Omoruri. 

— Oh, şi încă ceva, Armand. 

îl oprise pe tânărul agent în timp ce ieşea de 
la o întâlnire cu ceilalţi ofiţeri. Era la scurt timp 
după ce se angajase la serviciul Omoruri. La 
scurt timp după atacul armat de la 
Polytechnique, care avea să-l bântuie tot restul 
vieţii. 

— Matei 10:36. 

Agentul Gamache rămăsese în uşă aşteptând 
ca el să mai spună ceva. Dar asta a fost tot. l-a 
dat permisiunea să plece. A trecut cam o 
săptămână până când Armând, într- un moment 
de linişte, şi-a amintit şi a căutat referinţa în 
Biblia familiei. 

Și omul va avea de vrajmaşi chiar pe cei din 
casa lui. 

Agentul Gamache nu crezuse. O respinsese 
ca pe o percepţie tristă a unui ofiţer extrem de 
eficient, care devenise cinic odată cu înaintarea 
în vârstă. 

Dar Matei 10:36 se dovedise adevărată. Dacă 
definiţia „casei” includea şi familia extinsă, 
alcătuită din colegii sâi din cadrul poliţiei. Asta 
încercase să-i spună primul său sef. Să-l 
avertizeze. 

Gamache, pe atunci el însuşi şef al Serviciului 
Omoruri, văzuse acest lucru aproape prea 
târziu. 

Armând se uita la Fiona, care începuse să 
meargă. La bistrou, se rugă el. Du-te acolo. Sau 
la librarie. Sau la brutărie. 

Oriunde, dar nu... 

Fa se duse direct la pensiune. Să fie cu 
fratele ei. 

„„. acolo. 

Acum, Gamache trebuia să se confrunte cu 
posibilitatea ca Jean-Guy să aibă dreptate, iar 
duşmanii săi să fie efectiv cei din propria casă. 


Şi totuşi, spunea mintea lui, de ce să nu-şi 
petreacă timpul cu fratele ei? Era ceva atât de 
greşit? 

li făcea oare lui Sam Arsenault ceea ce i se 
făcuse lui Anne Lamarque şi multor altora? îl 
judeca şi-l condamna fără dovezi? El credea că 
băiatul, mai bine zis tânărul, era bolnav mintal. 
Nu avea nicio dovadă în afară de două clipiri din 
ochi şi mişcarea subtilă a unui deget. Şi un fior 
persistent în adâncul inimii. Era suficient pentru 
a-l condamna? Sigur că nu. 

Era posibil să se fi înşelat în privinţa lui? A 
ei? înţelesese oare greşit, aşa cum credea Jean- 
Guy? Că da, exista un psihopat în acea familie, 
dar nu era băiatul. 

încă o dată, rememoră discuţia pe care i-o 
relatase Amelia. Fiona fusese cea care întrebase 
despre nepoți. Nu Sam. 

O hotărâre rece se instală în adâncul inimii 
lui. 

Mai devreme în acea dimineaţă, în maşina 
care îi ducea spre casa lui Stone cu mandatul de 
percheziţie, îi spusese lui Jean-Guy că o 
expediase pe Amelia de acolo, dar şi ce îi 
relatase ea în grădina Clarei. Ce o întrebaseră 
Sam şi Fiona cu o seară înainte. Despre familie. 
Despre nepoti. 

Beauvoir a tăcut şi într-un târziu a spus: 

— Poate erau doar curioşi. 

— Pentru Dumnezeu, Jean-Guy, ştii bine că 
este mai mult decât atât. Sam Arsenault este 
inteligent. Face asta ca să se răzbune pe mine şi 
Dumnezeu ştie cât de departe o să meargă. 

— Ce ştiu eu, patron, e că eşti obsedat de el. Ai 
avut ceva cu el chiar din prima clipă în care l-ai 
întâlnit. Nu ştiu de ce, dar asta te orbeşte şi nu 
vezi care este adevărata 


ameninţare. sui 

— Vrei să spui Fiona. Am arestat-o. Nu aşa 

acţionează un orb. 

— Şi ai garantat pentru ea, i-ai obţinut 

eliberarea condiţionată. Ai invitat-o în casa ta. 
Beauvoir a inspirat adânc, încercând să se 

calmeze. 

— Scuze. Sunt doar îngrijorat de faptul că, 


dacă într- adevăr există o problemă, ne uităm în 
direcţia greşită. îţi aminteşti ziua în care i-am 
cunoscut? Când le-ai spus că mama lor a murit? 

— Sigur că da. 

— Unul a plâns. Celălalt nu. Care dintre ei este 
cel mai probabil să fie psihopat? 

Asta l-a făcut pe Armând să ezite. Cu toate că 
ştia că unul dintre marile talente ale unui 
psihopat era capacitatea de a simula emoţii 
adecvate. 

— Lasă-mă să vorbesc eu cu Sam. Să văd ce 
pot să aflu, a spus Beauvoir. 

— Copiii, Jean-Guy. Că e Sam, că e Fiona, că 
sunt amândoi, au adus vorba de copii. Ar fi bine 
să te asiguri. 

Acum, reîntors în camera operativă, în timp 
ce Beauvoir conducea percheziţia în casa lui 
Stone, iar conservatorii examinau tabloul, 
Gamache se uita peste rapoarte. 

Când a terminat treaba, dr. Louissaint s-a 
apropiat de el. 

— Am prelevat probe de vopsea şi de pânză. 
Pot să vă spun că, judecând după tuşele de 
pensulă, la tablou au lucrat mai multe persoane. 

— Mai multe? Doua? Trei? 

— Nu ştiu. Tabloul este atât de mare încât este 
greu de estimat după o examinare sumară. 
Scanările ne-ar putea spune mai mult. 

Se întoarse spre tablou. 

— Ce nu înţeleg eu e cum a reuşit cineva să 
imprime o copie în dimensiune naturală a 
Comorii Paston pe această pânză, spuse ea. 

— Ar fi greu? întrebă Gamache. 

— Nu îmi vine în minte nicio maşinărie care ar 
putea să facă asta. 

— Am auzit eu de una. Sau cel puţin a existat o 
propunere pentru una în urmă cu câţiva ani. A 
venit cineva la facultatea mea să ne ceară un 
sfat, deoarece şi noi avem o imprimantă mare, 
dar nu de această dimensiune, spuse tânăra 
ucenică. 

— Cine anume a întrebat? o întrebă Gamache. 

— Serviciul Corectional Canada. 

— Sistemul penitenciar? întrebă Gamache. 

— în cadrul programului de terapie prin artă, 


presupun. Voiau ca deţinuţii să copieze nişte 
capodopere. Kenojuak Ashevak. Grupul celor 
Şapte. Câteva tablouri de Morrow. Clara, nu 
Peter, bineînţeles. 

Bineînţeles, se gândi Gamache şi simţi o 
strângere de inimă pentru bărbat. Fără 
memento mori pentru Peter Morrow. 

— De ce aveau nevoie de sfaturi de la 
facultatea voastră? Cu siguranţă că asta se 
poate face uşor cu tehnologia existentă. 

— în cazul lucrărilor mai mici, da, dar pe ei Îi 
interesau şi pânzele mai mari, astfel încât 
deţinuţii să lucreze în echipă. Să înveţe să 
conlucreze, spuse Maryse. 

Gamache se uită la dr. Louissaint. Doi sau 
trei artişti... 

Ştia că în penitenciare se înfiinţaseră şi 
coruri în acelaşi scop. Pentru a crea 
literalmente armonie. Echipe de deținuți 
fuseseră instruite să dreseze căţei pentru a face 
din ei câini-ghizi. 

Era posibil ca tabloul să fi fost pictat de nişte 
deţinuţi în cadrul unui program de terapie prin 
artă? Dar asta ridica o mulţime de alte 
întrebări. Nu doar cum a ajuns în pod, ci şi cum 
a ieşit dintr-o închisoare. 

Şi de ce deţinuţii nu au copiat pur şi simplu 
originalul, care era de fapt sarcina lor, ci şi-au 
impus propria viziune asupra capodoperei? De 
ce aceste tuşe moderne inedite? 

— Alors, este o enigmă. Poate o glumă? spuse 
dr. Louissaint. 

— Poate. 

— Vă rog sā mă anunţaţi ce semnifică 
însemnele acelea, dacă reuşiţi să aflati. Poate 
sunt făcute doar aşa, la întâmplare. 

— Posibil. 

Dar el se indoia. Şi ştia că şi ea se îndoia. 

După ce le-a condus la plecare, şi-a tras un 
scaun în faţa tabloului. Şi s-a uitat îndelung la 
el. încercând să intre în el. încercând să 
pătrundă în mintea celui care îl concepuse. 

Era oare, la fel ca în original, ceva periculos 
în el? 


Zece minute mai târziu, telefonul lui Armând 
începu să sune. Erajean-Guy. 

— Ai găsit ceva? 

— Un bilet la o expoziţie de artă. Pentru 
Comoara Paston. în Marea Britanie. 

— Când? 

— Acum trei ani. Monsieur Godin jură câ nu l-a 
mai văzut până acum şi că soţia lui nu a fost la 
expoziţie. 

Adevărat, se gândi Armând, amintindu-şi că 
Godin spusese că ei nu călătoreau niciodată. 

— Trimite-mi o poză cu biletul. 

Armând auzi un zgomot în spatele lui şi când 
se întoarse îl văzu la uşă pe preotul Robert 
Mongeau. îşi ţinea mâinile în faţă şi le agita 
uşor pentru a-i da de înțeles că nu voia să-l 
întrerupă. 

Gamache îi făcu semn să intre. 

Se auzi un ding şi sosi fotografia lui Jean-Guy. 

— Mai e ceva. Era folosit ca semn de carte. Şi 
fii atent. 

„într-o 
carte de poezii de-a lui Ruth, spuse Beauvoir. 

Gamache simţi că i se zbârleşte părul de pe 
ceafă. 

— Godin nu recunoaşte nici cartea şi a părut 
surprins. Ei nu citeau niciodată poezii. Am cerut 
criminaliştilor să o examineze. Nicio amprentă. 

— Ce carte este? 

— Sunt B.I.N.E. 

Amândoi cunoşteau codul lui Ruth. Literele 
însemnau Bolnav, Instabil, Nevrotic, Egoist. Aşa 
cum era Ruth. Aşa cum erau cei mai multi 
oameni. 

— Şi poezia unde era pus biletul? 

— O clipă, s-o găsesc. 

Se auzi un foşnet în timp ce cartea era scoasă 
din punga pentru probe. Gamache cunoştea 
foarte bine acel volumaş de poezii. El şi Reine- 
Marie aveau în bibliotecă un exemplar cu 
colţurile paginilor îndoite. Ruth le dăduse chiar 
şi un autograf, dacă o mâzgălitură cu Fuck O//' 
putea fi considerată autograf. 

Robert Mongeau, cu spatele la Gamache, se 
uita cu atenţie la Comoara Paston. Aproape 


sigur acesta era motivul vizitei. Deşi chemarea 
lui venea de la Dumnezeu, asta nu îl împiedica 
să răspundă şi chemarilor mai lumeşti. Cum ar 
fi curiozitatea. 

— Oh, şi, apropo, am aranjat să iau prânzul cu 
Sam la bistrou. Ale dracului mânuşi, bombăni 
el. 

Armând observă că Mongeau examina cu 
atenţie tabloul şi tocmai se pregătea să-i spună 
să se dea înapoi, când preotul exact asta făcu. 
Şi începu să fredoneze încetişor. 

— Am găsit. Poezia se numeşte Aşteptare, 
spuse Jean-Guy. 

— O ştiu. 

Şi melodia fredonată de preot? O ştia şi pe 
asta? 1 se părea cunoscută. 

Glasul lui Mongeau deveni mai sigur, aşa 
încât acum Armând auzea clar cântecul. 

— Am şezut şi am plâns. Si am plâns, cânta 
Mongeau cu glas de tenor, încet, dar clar. 

Armând se întoarse cu faţa către părinte şi în 
clipa aceea telefonul şi Beauvoir îi scăpară din 
mână. 

— Patron? se auzea o voce mică de pe jos. 
Armând? S-a întâmplat ceva? Ce s-a întâmplat? 

Lui Armând îi veniră în minte câteva cuvinte 
din poezia lui Ruth, Aşteptare. Invocate de 
muzică. 

pi acum e acum şi intunecatul este aici. 

Aşteptarea, se pare, se încheiase. 


Capitolul 25 


Gamache ridică telefonul de jos. 

— întoarce-te. Şi adu cartea cu tine, îi spuse lui 
Beauvoir. 

— Vin acum. 

Gamache se apropie apoi de Robert 
Mongeau. 

— De ce cântai cântecul acela? 

— La râul Babilonului? 

Preotul îl privi, descumpănit de tonul lui 
Armând. 

— E un imn religios. Uite-acolo. Pe partitura 
fetei. Asta e. De ce? E ceva în neregulă? 

Incontestabil, ceva era foarte în neregulă. 
Ochii lui de culoarea alunei îi cercetau pe-ai lui 
Armând, dar nu găseau niciun răspuns acolo. 
Doar şi mai multe întrebări. 

— Poţi să mă ajuţi să rulez tabloul? Trebuie să-l 
pun la loc în camera de probe. 

— Da, dar, Armând, ce s-a întâmplat? E din 
cauza cântecului? îmi pare rău, nu am vrut să te 
supar. 

Mongeau însuşi părea supărat acum. 

— Nu-i nimic, spuse Gamache în timp ce 
încerca să-şi stăpânească tremurul uşor al 
mâinii drepte. 

Cea care, de când fusese împuşcat şi avusese 
rana gravă la cap, îi tremura ori de câte ori era 
obosit sau stresat peste măsură. Acesta, 
împreună cu un uşor şchiopătat când era 
epuizat erau semnele care îl trădau. 

— Ce tablou ciudat. Acela este Podul Quebec? 
întrebă Mongeau. 

Preotul arătă spre un ulcior, aproape ascuns 
de celelalte obiecte de pe masă. Era pictat în 
relief, aşa că imaginea era de două ori mai greu 
de desluşit. 

Armând făcu ochii mari şi se uită mai atent. 

Era podul. Pictat în momentul prăbuşirii. Mici 
siluete, dând din mâini şi picioare, cădeau în 
apele reci ale râului St. Lawrence. 


Băgă mâna în buzunar şi pipăi inelul cel 

vechi. înţelese că asta nu putea fi o coincidenţă. 
— Armând? Te simţi bine? E Podul Quebec? îl 
întrebă Mongeau. 

Gamache încuviinţă, auzindu-l doar parţial pe 
preot. Mintea îi era ocupată cu un imn vechi, cu 
un pod vechi. Şi un inel vechi. 

Încuie uşa camerei cu probe şi o verifică încă 
o dată. Mai mult de teamă că tot ce era acolo ar 
putea ieşi decât că ar putea intra cineva. Ştia că 
era o nebunie, dar acum avea şi o bănuială în 
legătură cu cine se afla în spatele acestei 
poveşti. Şi da, „nebunie” era cuvântul care îi 
venea în minte. 

Gamache şi Mongeau au păşit în soarele 
amiezii de parcă ar fi ieşit dintr-o peşteră. 
Armand a inspirat adânc aerul curat, s-a întors 
cu faţa spre soare şi şi-a simţit mâna sigură. 
Apoi cei doi bărbaţi au traversat podul de piatră 
de peste Riviere Bella Bella, întorcându-se în 
sat. 

— Ce este, Armand? îl întrebă Mongeau. 

Gamache era foarte tentat să-i povestească 
despre ultima dată când auzise acel cântec. 
Despre ultima persoană care îl fredonase. Dar 
nu putea. Mai ales din cauză că s-ar fi putut să 
fie o piesă vitală din puzzle, dar şi pentru că, în 
fine... 

Armand Gamache ştia cât de puternice pot fi 
cuvintele şi nu voia, încă, să le rostească. Acel 
nume. 

— Nimic. 

— Are de-a face cu cântecul? 

— Nu-i nimic, Robert, repetă Gamache, pe un 
ton ferm. 

Mesajul era clar acum. Ajunge. Nu mai 
insista. 

Şi era clar, după expresia de pe chipul lui, că 
şi Mongeau înţelesese mesajul. 

Ca să mai îndulcească puţin lucrurile, 
Armand spuse: 

— Am auzit că mi-ai luat apărarea în faţa lui 
Sam Arsenault. Mulţumesc pentru asta. 

— Un tânăr tulburat. 

— Oui. Am auzit, de asemenea, că ai spus că 


vezi bunătate în el. Asa este? 

Mongeau zâmbi. 

— Eu văd bunătate în majoritatea oamenilor. 
Cred că şi tu la fel. 

— în majoritatea, dar nu în toţi. O vezi şi în 
sora lui, Fiona? 

Mongeau făcu câţiva paşi în tăcere. Era o zi 
minunată de primăvară. Aerul era înmiresmat 
de sânzienele de pădure şi de liliacul care 
înflorise în Three Pines. Plante care păreau să 
moară în fiecare toamnă, dar care reveneau la 
viaţă în fiecare primăvară. întotdeauna părea un 
miracol. 

însă Gamache ştia că învierea nu era 
întotdeauna o binecuvântare. Nu tot ce era mort 
trebuia să se întoarcă la viată. 

— Vederea mi-e neclară. Căci vedem acum ca 
prin oglindă, în ghicitură—, cită Mongeau ca 
răspuns la întrebarea lui Armând despre Fiona. 
îmi pare rău. E mai uşor să îimprumuţi cuvintele 
altcuiva. Mă face să par inteligent, adăugă el şi 
zâmbi. Ce a spus Sfântul Pavel se întâmplă să 
fie adevărat. Văd doar o parte, nu întregul. 

— Şi ce vezi când te uiţi la Fiona Arsenault? 
insistă Gamache, ştiind că propria vedere era 
aproape complet întunecată când venea vorba 
de cei doi tineri. 

Mongeau se opri. 

— Aici te las. Dacă vei dori vreodată să stăm de 
vorbă despre tine, anunţă-mă. 

Gamache îl privi îndreptându-se spre 


biserică. Spre sanctuarul lui. Acolo unde soţia 
lui era sânâatoasă şi avea să , / 


trăiască mai mult decât el. 

Armând şi-ar fi dorit să se aşeze o clipă, doar 
o clipă, pe banca din parcul satului. Să închidă 
ochii şi să-şi înalțe faţa spre soare. O clipă de 
pace şi linişte lângă cei trei pini uriaşi. Aceşti 
copaci fuseseră plantați cu mai bine de un secol 
în urmă de trei fraţi, chiar înainte să plece la 
război. Erau încă puieţi când s-au întors, toţi 
trei, ca figuri pe un vitraliu. 

Armând nu se opri. Nu avea timp să se 
odihnească. Nici pace încă. 


— Excusez-moi? spuse Reine-Marie. 


— Aş vrea să faci un drum până în Anglia. 

— De ce? 

Armand întinse mâna ca s-o oprească din 
tăiatul pâinii. 

— Hai să ne aşezăm. 

îi povesti despre biletul la expoziţie pe care îl 
găsise Jean-Guy, ascuns într-o carte de poezii 
de-a lui Ruth. 

— Cred că persoana care a întrebat-o pe 
Patricia Godin despre scrisoarea lui Stone l-a 
lăsat acolo. 

— Când? De ce? 

Erau întrebări legitime, iar ea merita să 
primească răspunsurile. Dacă el îi cerea să se 
ducă până în Anglia, trebuia să ştie de ce. 

— Cred că a lăsat biletul în carte când a ucis-o. 
Cred că a fost pus acolo ca să-l găsim noi. 

— E prea mult calcul, Armand. Eşti sigur că nu 
este doar o presupunere? 

El zâmbi. 

— Da, poate. Dar dacă biletul a fost lăsat 
intenţionat, trebuie să-l urmărim. Comoara 
Pasten, cea adevărată, se află la Muzeul 
Castelului Norwich. Aş vrea să mergi acolo să 
vezi ce ne pot spune curatorii. Şi... 

Făcu o mică pauză. 

— ... ai putea să foloseşti numele tău de 
domnişoară? 

— Dar dacă ceea ce spui tu despre bilet e 
adevărat, am face exact ce vrea criminalul, nu? 

Atinsese marea lui îngrijorare. 

— Da. Dar nu-l putem ignora. 

— Bine, dar poţi să suni la Muzeul Castelului 
Norwich. Sau să rogi un coleg de-al tău din 
Marea Britanic să verifice. Şi de ce ar trebui să 
se ducă Reine-Marie Cloutier şi nu Reine-Marie 
Gamache? 

Apoi îl privi mai atent. 

— Ce anume nu-mi spui? 

Armand o privi atât de lung, încât ea începu 
să roşească. Apoi îi luă mâinile într-ale lui şi i le 
tinu, răsucindu-i verigheta simplă şi subţire. 
Amândoi fuseseră nevoiţi să le lărgească pe 
măsură ce degetele li se îngroşaseră, la fel ca 
restul corpului. 


Zâmbi, gândindu-se din nou la 
binecuvântarea Primelor Națiuni de la nunta lor. 
Preotul nu fusese deloc încântat să o facă, dar 
în cele din urmă acceptase să lase pe altcineva 
să o citească. 

Şi aşa se face că Stephen Horowitz, naşul lui 
Armand, se ridicase în picioare şi recitase: 


Acum nu veţi mai simți ploaia, 

Caci fiecare dintre voi va fi adăpost pentru 
celălalt. 

Acum nu veţi mai Simţi frigul 

Caci fiecare dintre voi va fi căldură pentru 
celălalt. 

Acum nu mai există singurătate. 


Cădea o ploaie rece. Armand o simţea. Şi da, 
voia s-o pună la adăpost pe Reine-Marie 
Gamache, născută Cloutier. 

Armand îi povesti. Aproape totul. Nu îi spuse 
încă de imnul La râul Babilonului şi de 
monstruozitatea care credea că se ascunde în 
spatele acestei poveşti. Nu înainte de a avea 
confirmarea. 

Reine-Marie asculta, procesând informaţiile. 

— Vrei să plec în caz că cineva vrea să ne facă 
râu? 

Ca de obicei, mergea direct la miezul 
problemei. 

— Ei bine, da. Partial. Dar chiar am nevoie şi 
de infor- mâţii despre Comoara Păston şi trebuie 
ca vizita să fie discretă. Neoficială. Şi în 
persoană. Ai acreditări ca arhivar şi istoric 
senior. 

— Tu chiar te aştepţi să fug? 

Acum îl privea încruntată. De-a lungul 
căsniciei lor, rareori se certaseră, iar de cele 
mai multe ori fusese vorba de probleme legate 
de familie. De copiii lor. Dar de data asta era 
altceva. Era vorba despre ei doi. 

— Nu €..., dădu el să spună. 

— Nu am terminat. Sunt o femeie matură, 
Armand, nu un copil. Aceasta este casa mea. Tu 
eşti soţul meu. Nu voi fugi şi a naibii să fiu dacă 
te voi lăsa să înfrunţi de unul singur orice ar fi 
de înfruntat. 

îşi trase mâinile dintr-ale lui. 


— îmi pare rău. N-am vrut să te tratez ca pe un 
copil. Şi ai dreptate. Sunt soţul tău, dar sunt şi 
ofiţer superior al Sûreté, cu responsabilităţi 
care depăşesc cu mult propria familie. Trebuie 
să mă concentrez total asupra a ceea ce se 
întâmplă şi adevărul e că nu pot să fac asta şi în 
acelaşi timp să-mi fac griji pentru tine. Ştiu că o 
să spui că n-ar trebui, dar asta chiar nu-mi stă 
în putinţă. Te implor. Te rog. Du-te în Anglia. 
Află ce poţi. Amândoi ştim că e cu totul altceva 
să stai în faţa unei opere de artă. Să fii acolo în 
persoană. Comoara Pastori este evident 
esenţială pentru ceea ce se întâmplă. Trebuie să 
aflăm de ce. 

O privi adânc în ochi. 

— Te rog, Reine-Marie. 

— Biletul a fost lasat de ucigaş? repetă ea. 

— Da, cred că da. 

— Şi Monsieur Godin nu a observat? 

— Nu. 

— Nu ţi se pare ciudat? Soţia lui a murit acum 
cinci săptămâni şi el n-a observat niciodată 
cartea de poezii prin casă? 

— Nu mi s-a părut că e genul de persoană cu 
spirit de observaţie, spuse el. 

Deşi chiar şi în urechile lui cuvintele sunau +, 
neconvingător. Observaţia ei era pertinentă. 

— Crezi că a fost lăsat acolo mai recent? 

— Nu ştiu. Unde anume în cartea lui Ruth a 
fost lăsat 


biletul pentru expoziţie? întrebă ea. 

— La poezia Așteptare. 

Ea se ridică să caute exemplarul lor uzat din 
Sunt B.I.N.E. Răsfoi paginile până la poezia cu 
pricina şi citi: Și până la urmă nimic nu e nou / 
E doar o amintire, până la urmă / amintirea unei 
frici. închise cartea. 

— Asta îți era destinată, nu-i aşa? Poate că 
Jean-Guy ştie cartea, dar el n-ar recunoaşte 
niciodată fix poezia asta. Cel care a ucis-o pe 
biata femeie l-a pus acolo ca un mesaj. Pentru 
tine. 

îl privi lung în ochi. 

— O să plec, spuse ea. 

El oftă. 


— Merci. 

— Vino cu mine. 

Oh, cât ar fi vrut, dar clătină din cap. 

— E nevoie de mine aici. îi am pe Jean-Guy şi 
pe ceilalţi. Mă descurc eu. 

Reine-Marie încercă să n-o facă, însă ochii tot 
îi alunecară spre cicatricea adâncă de la tâmpla 
lui. 

— Dar o să trimit pe cineva cu tine. Cineva 
discret. Să te ajute, adăugă el. 

Să te protejeze, ştia şi el, ştia şi ea, dar n-o 
spuse. 

— Pe cine? Pe Isabelle? 

— Non. Lacoste este plecată cu familia. 

işi scoase telefonul şi apelă un număr. 

— Agent Choquet? Ai paşaport? 

— Amelia? întrebă Reine-Marie miscându-şi 
buzele fără 
să scoată un sunet. 

El încuviinţă, apoi spuse în telefon: 

— Bun. Pleci cu Madame Gamache în Anglia. O 
să-ţi trimit detaliile prin e-mail. 

închise şi Reine-Marie începu să râdă. 

— Serios, cu cine ai vorbit? Cu Isabelle? 

Când îi văzu expresia, amuzamentul îi 
dispăru. 

— Tu vorbeşti serios? Ea e anchetatorul 
discret? Ai putea la fel de bine să mă trimiti 
acolo cu o fanfară. 

— Nimeni nu va bănui că este polițistă. 

Reine-Marie încuviinţă. Asta aşa era, cu 
siguranţă. 

Au făcut planurile de călătorie. Reine-Marie 
şi Amelia Choquet urmau să plece spre Londra 
cu un zbor de noapte al companiei Air Canada, 
la ora şapte seara. 

Când a sosit Jean-Guy, soţii Gamache tocmai 
terminau un prânz frugal. 

— Vino să mănânci cu noi. Avem destulă 
mâncare, îl pofti Reine-Marie ridicându-se. 

— Nu pot. Am deja o întâlnire la masa de 
prânz, spuse el, deşi îl tenta foarte tare. 


Se uită lung la supa de mazăre cu mentă şi la 
sand- viciurile făcute la grătar, cu brânză 
gruyere şi ceapă dulce caramelizată, şi înghiţi în 


/ f 


sec. 
— Ce-ai adus? întrebă Armand ridicându-se şi 


conducându-l pe Beauvoir afară din bucătărie. 


— Cartea şi biletul, patron, răspunse acesta şi i 
le întinse pe amândouă. Cei de la criminalistică 
au terminat cu ele. 

Erau în living când Beauvoir se opri, se 
întoarse şi îşi cobori vocea. 

— Ce s-a întâmplat în camera operativă? Păreai 
şocat. 

— în tablou, fata ţine în mână o partitură 
muzicală deschisă la un cântec. Robert 
Mongeau a început să-l fredoneze. 

Gamache începu şi el să-l fredoneze cu vocea 
lui gravă, baritonală. Apoi se opri când îşi dădu 
seama că Jean-Guy îl recunoscuse. 

— Babilon, şopti el. Doar nu crezi că... 

— Nu ştiu. Trebuie să verificâm. O trimit pe 
Reine-Marie la Norfolk să vadă Comoara Păston 
şi să discute cu 


curatorul. Agent Choquet o va însoţi. 

— Motiv de divorţ, patron. 

— întâlnirea ta de la prânz. Cu Sam? 

— Da. Dacă lucrul la care te gândeşti e 
adevărat, nu poate fi el în spatele poveştii cu 
tabloul din mansardă. în plus, puştiul nu e chiar 
atât de inteligent. E mai degrabă genul care îţi 
dă cu bâta-n cap. 

Sau cu o cărămidă, se gândi Gamache. Deşi 
ştia că Beauvoir avea dreptate. Sam era viclean, 
dar nu avea răbdarea necesară pentru un plan 
care fusese gândit şi executat cu meticulozitate. 
în plus, bărbatul care îi vizitase pe soţii Godin 
căutând scrisoarea lui Stone era mai în vârstă. 

Da, Fiona şi Sam Arsenault ieşeau din 
povestea asta. 

Deşi poate că nu era doar o singură 
„poveste”. Sau era una mult mai amplă. 
Asemenea Comorii Paston. Cu mult mai multe 
elemente decât ştia el. 


După plecarea lui Jean-Guy, Armand rămase 
în living şi deschise micul volum de poezii. Acolo 
unde era biletul. La poezia Așteptare. 

Și până la urmă nu e nimic nou / E doar o 


amintire, până la urmă / amintirea unei frici. Şi 
apoi versul, ultimul, pe care Reine-Marie nu-l 
citise. Poate intenţionat. 

Amintirea unei frici / care acum s-a adeverit. 


— S-a întâmplat ceva, mătuşă Myrna? 
— Vino cu mine. 

Urcară în apartamentul de la mansardă. 
— la loc. 


Harriet se aşeză. , 

Myrna făcu câţiva paşi într-o parte, apoi în 
cealaltă. Pentru ca, în cele din urmă, să ajungă 
în locul de unde pornise. în faţa nepoatei. Se 
aşeză şi inspiră adânc de câteva ori înainte de a 
vorbi. 

Harriet îşi pusese argumentele în ordine, le 
repetase. Pregătită pentru asalt. Nepregătită 
pentru ceea ce îi spuse mătuşa Myrna. 

— Ştii cu ce mă ocupam înainte să mă 
pensionez? 

— îmi pare rău că nu am venit..., începu 
Harriet şi se opri nedumerită. Poftim? 

— Ocupaţia mea. Ştii care a fost, da? 

— Ai fost terapeut, nu-i aşa? 

Mintea lui Harriet căuta cu febrilitate. Da, 
terapeut, dar de care? Kineto? Terapie prin 
artă? Masaj poate? 

— Am fost psihoterapeut. Am avut un cabinet 
privat, dar am lucrat şi în sistemul penitenciar 
cu cei mai râi infractori. 

— Pe bune? 

Harriet era abia un copil când mătuşa Myrna 
se mutase în sat. Ştia vag că mătuşa ei fusese 
terapeut la Montreal, dar pentru ea fusese 
întotdeauna doar mătuşa Myrna, care avea o 
librărie. 

— Trebuie să fi fost interesant. 

încerca să-şi dea seama încotro bătea 

discuţia. Cu , , 
siguranţă mătuşa ei nu avea de gând să spună 
că a face sex liber consimţit era o infracţiune, 
cu atât mai puţin „cea mai rea”. 

Harriet nu era doar fizic atrasă de Sam, ci îl 
şi plăcea. El îi acorda atenţie, o asculta. O 
vedea. Era chiar interesat de hobby-ul ei 


neobişnuit de a colecţiona cărămizi, oferindu- se 
să-i arate una de-a lui, care s-ar putea s-o 
intereseze. 

O am de când eram copil, îi spusese el. Dar să 
nu spui nimănui. Gamache deja crede că sunt un 
ciudat. 

— Ştii povestea fraţilor Arsenault? o întrebă 
Myrna. 

Ahhh, se gândi Harriet, aici voia s-ajungă. 

— Da. Mama lor a fost ucisă. Fiona a fost 
arestată de 


Monsieur Gamache şi a stat câţiva ani la 
închisoare., , 
— Da. Dar mai e ceva. 

Myrna nu ştia cât de departe să meargă. La 
urma urmei, Sam nu fusese niciodată arestat. 
Posibila lui implicare nu fusese niciodată făcută 
publică. Era doar o bănuială a lui Armând. Deşi 
el bânuia că era mai mult, 


decât  „posibilă”. Şi mai mult decât doar 
„implicare”. 


Era corect să-i spună asta lui Harriet? Să 
ponegrească un tânăr fără să aibă dovezi? 

Zvonul zbura liber, vânând un grumaz pe care 
să se-aşeze. 

Ruth scrisese aceste versuri despre 
vânătoarea de vrăjitoare, dar în realitate poezia 
era despre tinerele ucise la Politehnică. Pentru 
că erau femei inteligente şi independente. 

Da. Zvonul făcea asta. Ca un alchimist, 
transforma o vagă nemulţumire în acţiuni 
concrete. Şi oferea minţilor sugestibile o ţintă 
pentru nesiguranţele lor. Frica şi 
resentimentele lor care pluteau libere aşteptau 
doar un grumaz... 

Myrna nu voia să facă acelaşi lucru nimănui. 
Să transforme un sentiment, o teamă într-un 
fapt. Dar trebuia să spună ceva. 

— înainte ca Fiona să poată fi eliberată 
condiţionat, ea şi fratele ei au avut nevoie de 
evaluări psihologice. Monsieur Gamache m-a 
rugat să vorbesc cu ei, să aflu dacă este sigur 
pentru el să garanteze pentru Fiona. Ceea ce 
am şi făcut. 

Harriet aştepta să continue. 

— Am oprit interviul cu Sam după zece minute. 


Mi-a fost clar că este profund dezechilibrat. 
Bolnav. 
Myrna cercetă chipul nepoatei ei. 
— Ai grijă, adăugă ea. 
— Mulţumesc. 

Niciodată foarte deschisă, Harriet reacţiona 
acum exact aşa cum se temuse Myrna. Se 
închidea în ea. O ţinea pe Myrna la distanţă. în 
trecut era maestră în a-şi ascunde sentimentele, 
în a se ascunde de orice aducea câtuşi de puţin 
cu o confruntare. 

— Ce părere ai în legătură cu ce ţi-am spus? o 
întrebă pe nepoata ei. 
— Oh, sunt bine. Mulţumesc. 


Harriet se ridică în picioare. 

— Te rog. Putem discuta? spuse Myrna 
ținându-se după ea spre scări 

Harriet se întoarse. 

— Nu e nevoie. Sunt bine. Mulţumesc, îi 
răspunse ea zâmbind. 

Dumnezeule, se gândi Myrna. Parcă am 
catapultat-o in spațiul cosmic. întinse mâna spre 
Harriet, dar tânăra se îndepărtă. 

— E în regulă. Cred că o să stau la pensiune o 
vreme. Ai dreptate. Aici nu mai e loc pentru 
mine. 

— Nu am spus niciodată asta. întotdeauna este 
loc pentru tine. Ştii asta. 

— Mulţumesc. 

Harriet se uită în jur, căutându-şi rucsacul. îl 
luă, trecu pe lângă mătuşa ei şi cobori scările. 
Clopoţelul de la uşa librăriei clincâni vesel. 

Myrna se duse la vitrina imensă şi o văzu pe 
Harriet traversând parcul. Armând se opri să o 
salute, însă ea trecu pe lângă el şi dispăru în 
pensiune. 

Armând se uită după Harriet, apoi ridică 
privirea spre fereastră. Spre ea. 

Myrna se lăsă incet pe bancheta de la 
fereastră şi se uită la cei trei copaci falnici, 
mesajul pe care Anne Lamarque şi celelalte 
femei îl transmiseseră cu patru secole mai 
devreme. 

Three Pines era un loc sigur, declaraseră ele. 
Nu ferit de suferinţă sau durere. De boală, 


accidente şi moarte. Ceea ce oferea satul din 
vale era un loc de vindecare. Oferea companie şi 
camaraderie în timpul vieţii şi la sfârşitul ei. 
Oferea un leac bun pentru singurătate. 

Asemenea femeilor care fugiseră pentru a-şi 
salva viaţa, aproape toţi cei din sat veniseră 
acum acolo pentru a câuta un refugiu sigur. Şi, 
din nou, Myrna îşi puse întrebarea. îi refuza ea 
lui Sam exact lucrul pe care îl căutau ei toţi? Un 
loc sigur? 

Numai că între Sam Arsenault şi ceilalţi 


| ; exista o ., 
diferenţa. El era cel de care fugeau ei. 

— Monsieur Beauvoir. 

Sam se ridică în picioare. 

— Masa asta e în regulă? Am cerut-o pe cea 
mai bună. 
— Este minunată. Perfectă. 

Jean-Guy încerca, chiar se străduia, să 
păstreze un zid profesional între ei. Să fie 
politicos, dar rece cu acest tânăr, însă de cum îl 
zărise pe Sam stând singur în capătul 
îndepărtat al bistroului, lângă toalete, la cea 
mai proastă masă, hotărârea începuse să se 
clatine. 

Când l-a salutat, zidul deja se năruise. A 
simţit încă o dată copilul din braţele lui, care se 
agăța de haina lui nouă de poliţist. Cu feţişoara 
îngropată în ea pentru a-şi înăbuși suspinele. 

Acele lacrimi, lacrimile unui copil de zece ani 
căruia tocmai îi fusese ucisă mama, li pătaseră 
haina, aşa încât în fiecare zi, ani de-a rândul, 
când agentul Beauvoir o îmbrăca să plece cu 
inspectorul-şef pentru a investiga alte crime, le 
vedea urmele. 

în fiecare zi îi reaminteau agentului Jean-Guy 
Beauvoir faptul că, aşa cum spusese Gamache, 
munca aceasta nu era un puzzle. Nu era un 
exerciţiu. Nu era nici măcar o slujbă. Era o 
datorie sacră. Faţă de cei morţi şi cei care 
plângeau. 

— Ce-ai dori să comanzi? Şi te rog, eşti 
invitatul meu, il anunţă Sam. 

— Nu, în niciun caz. Va plăti Sûreté. 

— Eşti sigur că... 

Sam se opri brusc. 

— Ce e? 

— Nimic, nu contează. 

— Spune. 

Sam se foi stânjenit, apoi se aplecă în faţă şi 
spuse: 

— Nu cred că Monsieur Gamache ar fi de 
acord. 


Beauvoir nici nu ştia de unde să înceapă şi ce 
să spună. Despre ideea că ar avea nevoie de 
aprobarea inspectorului- şef pentru a trece 
plata unei mese de prânz într-un cont. 
Comentariul lui Sam îl făcu să se întrebe dacă 
asta era percepţia tuturor. Că el era un umil 
subaltern. 

— N-o să fie nicio problemă. Nu-ţi face griji 
pentru asta, spuse el luând meniul. 

— Ba îmi fac. Nu vreau să ai probleme din 
cauza mea. 

— N-o să am, i-o tâie Beauvoir. 

Amândoi comandară cotlet cu cartofi prăjiţi. 
Cel mai scump fel de mâncare din meniu. Ce 
mama dracului. Avea voie. 

închizând brusc meniul, îi spuse lui Sam: 

— Ai intrat în casa familiei Gamache? 

— Nu, sigur că nu. Despre asta e vorba? 

— Vreau să-mi spui adevărul. 

— De ce-aş intra în casa cuiva care nu mă 
vrea? 

Chiar așa, se gândi Jean-Guy, studiindu-l pe 
acest bărbat-copil, din faţa lui. De ce ar face-o? 

— A spus Monsieur Gamache că am intrat? De 
ce-ar crede asta? 

— Unele obiecte au fost mutate. Se pare că 
cineva a fost acolo. Şi ai făcut un gest spre el în 
dimineaţa următoare. Ca şi cum ai apăsa 
butonul unui aparat de fotografiat. 

Sam părea nedumerit. Apoi Jean-Guy îi arătă, 
ridicându-şi mâna şi mişcând degetul arătător 
de sus în jos. 

— Ala nu-i un aparat de fotografiat. Asta e, 
spuse Sam. 

Şi mimă apăsarea pe „butonul” roşu pentru 
fotografiere de pe un smartphone. 

— Nu ştiu ce înseamnă, continuă el imitând 
gestul lui Jean-Guy. Nici nu ştiu când aş fi făcut- 
O. 

— leri-dimineaţă, când stăteai cu Harriet aici în 
faţă, iar inspectorul-şef urca în maşină. 

Sam se gândi o clipă, apoi se lumină la faţă şi 
începu să râdă. 

— Oh, vrei să spui aşa. 

Facu un alt gest, asemănător, dar nu identic 


cu ceea ce îi arătase Gamache lui Beauvoir. 

— Arătam spre Harriet şi zâmbeam. Cred că i- 
am făcut şi cu ochiul, ca să ştie că eram fericit, 
că sunt fericit. Faptul că sunt cu ea mă face 
fericit şi cred că am vrut să-i arăt şi 
lui. 

Sam scoase un oftat şi pâru că se ruşinează. 

— Cred că îmi doresc aprobarea lui. Patetic, 
nu-i aşa? 

Se opri şi îşi ridică privirea spre Jean-Guy. 

— Ştii cum e? 

Era o întrebare retorică. Dar da, Jean-Guy 
Beauvoir ştia. Şi Sam îi explicase totul. 
Bineînţeles că gestul acela, pentru un puşti de 
vârsta lui, nu arăta un aparat foto. 

Probabil că nu ţinuse niciodată în viata lui în 
mână un ; f 

aparat foto adevărat. Când se va termina 

prânzul, va trebui să-i spună lui Armând că 

poate sta liniştit, cel puţin în privinţa asta. Sam 

nu intrase în casa lor. 

Dacă cineva violase intimitatea familiei 
Gamache, aceea fusese Fiona, deşi Sam nu îşi 
aruncase sora în gura lupului. 

Sosi şi mâncarea. Fripturile erau făcute la 
grătar şi acoperite cu sos chimichurri. Cartofii 
prăjiţi erau subţiri şi condimentaţi. Lui Jean-Guy 
îi lăsa gura apă. 

Când Sam se trase într-o parte pentru a-l lăsa 
pe chelner să aşeze farfuria pe masă, telefonul 
îi căzu pe podea. Se aplecă să-l ridice, însă Jean- 
Guy i-o luă înainte. 

Telefonul, cu recunoaştere facială, reacţionă 
la chipul lui Sam şi se deschisese, afişând o 
fotografie. Cu dormitorul lui Armând şi Reine- 
Marie. 

— Ce mama dracului e asta? întrebă Jean-Guy 
apucând telefonul şi împingându-l efectiv în faţa 
lui Sam. 


r 


Când ajunse în mansardă, Armând o găsi pe 
Myrna pe bancheta de la fereastră, cu capul în 
mâini. Plângând. 

Am şezut şi am plâns. Si am plâns... 

Se aşeză lângă ea şi aşteptă. Şi aşteptă. Apoi 


se ridică şi făcu singurul lucru care ştia că o va 
consola. Intră în bucătăria din celălalt capăt al 
apartamentului, trecu pe lângă spărtura uriaşă 
din perete şi puse ceainicul pe foc. 

— Ai vorbit cu ea? întrebă el când Myrna veni 
în bucătărie. 

— Da. Am dat-o-n bară, răspunse ea privindu-l 
cum învârtea apa fierbinte în ceainic pentru a o 
încălzi. 

Armând se întoarse spre ea. 

— Mă îndoiesc. 

— N-ar fi trebuit să spun nimic. 

— Având în vedere suspiciunile tale, trebuia s-o 
avertizezi. Ai avut intenţii bune. 

— Drumul spre iad e pavat cu..., îţi aminteşti? 

— Nu este adevărat. Tu ştii care e diferenţa 
dintre un 


tânăr rătăcit şi unul profund dezechilibrat. 
Harriet este tânără şi nu ştie. Crezi că Sam 
Arsenault nu este un tip periculos? 

Myrna reflectă puţin şi făcu semn că nu. 

— Crezi că e sânâtos la cap? 

Din nou, ea făcu semn că nu. 

— Atunci cum să nu spui nimic? Ştiai ce se 
poate întâmpla şi tot ai făcut-o. Ai pus siguranţa 
ei înaintea relaţiei voastre. Asta înseamnă 
dragoste. 

După ce se aşezară din nou amândoi, Armând 
se aplecă spre ea. Peste umărul Myrnei se 
vedea gaura căscată în perete şi benzile 
galbene de poliţie. 

— Vorbeşte-mi despre psihopaţi. 

Fiona Arsenault o conduse pe Harriet în 
grădină pe uşa din dos a pensiunii. 
— Vino, la loc. Ce s-a întâmplat? 

Erau singure. 

— Unde-i Sam? întrebă Harriet. 

Se uita în jur, sperând şi nu prea, să-l vadă 
acolo. Sperând că o va lua în braţe şi îi va 
şterge lacrimile. Şi o va linişti. Că făcuse 
alegerea corectă. 

— la prânzul cu unul dintre poliţişti. 
— Cu Gamache? 
— Nu, cu celălalt. Cel tânăr. Beauvoir. 

Harriet inspiră adânc de câteva ori şi se 
calmă. 

Grădina era retrasă şi liniştită. Tufele 
bătrâne de liliac erau încărcate de flori, iar 
merii sălbatici debordau de flori roz aprins. 
Unele petale căzuseră deja, dând naştere unui 
strat ca de zăpadă roz pe iarbă. 

Părea o lume foarte îndepărtată de 
frământările din capul lui Harriet. 

— Mă gândesc să rămân aici. 
— Desigur, dar de ce? 
— Mâtuşa mea spune că Sam e bolnav. Mintal. 

Fiona zâmbi. 

— E fratele meu, aşa că, bineînțeles, voi fi de 
acord cu asta. 

Harriet se uită la ea, apoi izbucni într-un râs 
neaşteptat. 

— Un frate îţi dă mari bătăi de cap. lar Sam 
mai mult decât oricare altul. Nu se grăbeşte 
deloc să se maturizeze. Eu am crescut prea 
repede. Am fost nevoită. înţeleg de ce oameni 
ca mâtuşa ta, ca Monsieur Gamache pot 
interpreta greşit imaturitatea lui Sam. Dar, 
crede-mă, e normal la cap. [ine mult la tine. 
Eşti prima femeie pentru care simte aşa. 

— Deci tu nu crezi că Sam este... în neregulă? 
— Dar tu? Pentru că, dacă asta crezi, chiar n-ar 
trebui să fii cu el. Pentru binele tău, dar şi al lui. 


— Nu, nu, îmi place mult. Cred că mătuşa 
Myrna mi-a băgat ideea asta în cap. 

— Mătuşa ta te iubeşte. Numai că a înţeles 
greşit. îl respectă foarte mult pe Monsieur 
Gamache, şi pe bună dreptate, aşa că ascultă de 
el. Şi cred că s-ar putea să fie prea protectoare 
cu tine. Sunt sigură că nu vrea să te ţină - 
departe de alte relaţii. Doar că îi place să te 
aibă pentru ea. 

Lui Harriet nu-i trecuse prin minte aşa ceva, 
dar avea sens. Acum, că înţelegea, era clar că 
mătuşa Myrna încerca să se bage între ea şi 
Sam. Era geloasă? 

— Este o chestie care ţine de diferenţa dintre 
generaţii. Cei din generaţia lor se sperie de 
oricine este puţin altfel.- Sunt sigură că nu vor 
să te rănească, şi nici pe Sam. Trebuie doar ca 
noi să rămânem împreună şi ei îşi vor schimba 
părerea, îi spuse Fiona. 

Harriet o prinse de mână. Nu avusese prea 
multe prietene, prea mulţi prieteni, punct. 
Acum vedea ce pierduse. 


— Vorbeşte-mi despre psihopati. 

— Ştii la fel de multe ca mine, Armând. 

— Mă îndoiesc că e aşa. Am întâlnit câţiva, dar 
nu am petrecut prea mult timp cu ei. lu, da. A 
trebuit să încerci să-i tratezi. 

— Tocmai asta e, nu există tratament pentru 
ei. 

Myrna se opri şi îşi puse jos cana de ceai. 

— Cel mult am reuşit să nu-i las să mă 
manipuleze. Era epuizant. Sunt inteligenţi, 
adesea  fermecâtori.  Seducâtori, asta este 
cuvântul care îmi vine în minte. 

— Frumos cuvânt. 

— Pentru nişte îndrăgostiţi, poate. Nu pentru 
un psihopat. Atunci este terifiant. Simţi că 
aluneci sub vraja lor, chiar dacă încerci să le 
rezişti. îţi intră în cap. 

Se uită la el. 
— Cred că ştii despre ce vorbesc. 
Cum el tăcea, continuă: 
— Sunt incredibil de manipulatori. Ştiu exact 


ce vrei să auzi şi aia îţi spun. Ştiu ce lipseşte din 
viaţa ta, chiar dacă tu nu ştii. Şi se prefac că îţi 
dau. Văd lucruri pe care tu nu le vezi. Ştiu 
lucruri pe care tu nu le ştii. Sunt terifianţi. 

— Vorbeşti despre ei de parcă ar fi o altă 
specie. 

— Cam aşa. Dacă emoţiile sunt cele care ne fac 
oameni, 


atunci da, sunt o altă specie. Simulează emoţii, 
dar de fapt nu le simt. 

— Ce îi motivează? 

— Să obţină ceea ce vor. Atât. Sunt pur şi 
simplu concentrați pe asta. 

— Şi dacă cineva refuză sau le stă în cale? 

— Va fi dat la o parte, într-un fel sau altul. În 
general, este convins să fie de partea lor, doar 
pentru că e mai uşor, mai puţin complicat, mai 
distractiv. Sunt experţi în a face un lucru 
neadevărat să pară rezonabil. Sunt capabili să 
te facă să crezi că nişte perdele roşii sunt 
albastru-neon. Şi să şi juri pe deasupra. 

— Dar dacă persoana refuză să vadă draperiile 
albastru- neon? 

— Aici intervii tu. 

Pe moment, răspunsul ei îl nedumeri. Apoi 
Gamache, şeful secţiei Omoruri a Surete, 
înţelese. 

— Sunt inteligenţi, adesea geniali. Categoric 
vicleni. Gândurile şi acţiunile lor nu se 
împiedică de probleme de moralitate. Nu se 
împiedică de existenţa altora. Ei nu sunt doar 
cea mai importantă persoană din univers, ci 
sunt singura. Toți ceilalţi există doar în raport 
cu ei, spuse Myrna. 

— Ca o gaură neagră. 

Myrna reflectă puţin şi încuviinţă. 

— într-un fel, da. 

— Şi ce s-ar întâmpla dacă ar fi ignoraţi? 

Myrna tăcu puţin înainte de a răspunde: 

— Ar înnebuni. 

Ce dublă oroare ar fi atunci, se minună 
Gamache. Un nebun care înnebuneşte. 

— Cum ar arăta asta? întrebă el. 

— Cred că ai văzut cum. Dacă sunt refuzati, se 
comportă ca un copil furios. Un copil supărat, 


frustrat aruncă jucării şi vase pe jos, distruge 
tot ce-i cade în mână. Un psihopat ignorat şi 
frustrat distruge oameni. 


Sam se uită la poza cu dormitorul familiei 
Gamache de pe telefon, apoi la Beauvoir. 

Nu-l mai văzuse niciodată pe poliţist furios. 
Frustrat uneori, enervat, poate. Lui Sam îi era 
greu să facă diferenţa. 

Dar furia o  recunoştea după liniile 
descendente ale fetei, care semănau foarte mult 
cu nişte fisuri. Iar el vedea crăpături adâncindu- 
se pe faţa poliţistului. Da, Beauvoir era extrem 
de furios. 

Sam clătină din cap şi lăsă privirea în jos. 

— Nu eu le-am făcut. 

— Uită-te la mine. 

Cum Sam nu se uita, Beauvoir repetă, 
ridicând vocea. 

— Uita-te. La. Mine. 

Sam ridică ochii. 

— Ce caută poza asta în telefonul tău? 

— Când cineva trimite o fotografie, aceasta se 
salvează automat în telefonul meu. Aşa s-a 
întâmplat. 

Beauvoir trânti aparatul pe masă cu atâta 
forţă, încât ceilalţi clienţi din bistro întoarseră 
privirea spre el. 

— Ce caută la tine? 

— OK. în timp ce te aşteptam, mă uitam la 
poze. 

— Poze? Sunt mai multe? 

Sam ridică telefonul şi i-l întinse lui Jean-Guy. 
— Nu am nimic de ascuns. Uită-te. 

Jean-Guy se uită şi, bineînţeles, erau şi alte 
poze cu casa. Apoi se opri la cea cu fotografia. 
Cea de la Crăciunul de anul trecut. 

El şi Annie aveau aceeaşi fotografie înrămată, 
cadou de la Armand şi Reine-Marie. în ea 
apărea întreaga familie, plus Ruth, în faţa 
bradului. 

Strânse telefonul în mână cu putere. Copleşit 
de furie în fata acestei încălcări a intimităţii. 

— Nu eu am făcut-o, jur, Monsieur Beauvoir. 
Fiona mi-a trimis-o. 


— De ce-ar face asta? Şi nu doar poza asta, ci 
şi celelalte, din toată casa, întrebă Jean-Guy cu 
vocea aproape ca un mârâit. 

— Nu ştiu. Cred că e supărată pe mine, 
supărată că a stat atâtia ani în închisoare. Şi eu 
nu. A vrut să mă rănească. 


— Şi cum ar putea pozele astea să te rănească? 

Sam îl privi pe Beauvoir drept în faţă. 

— Tu întotdeauna ai avut o familie, nu? 
întotdeauna ai fost al cuiva. Eu, niciodată. Mi-a 
trimis pozele ca un mesaj. Că ea este binevenită 
în casa lor, în viaţa lor, iar eu nu. Eu sunt aici. 
Nu o cunoşti. Poate fi minunată, însă poate fi şi 
crudă. Dar poate că tu ştii asta, adăugă el şi îl 
privi atent pe Beauvoir. 

Apoi inspiră adânc şi se uită din nou la 
fotografia de familie. Ca un copil înfometat care 
se uită în vitrina unei cofetării sau ca un 
păcătos care întrezăreşte Paradisul. 

— Să nu râzi, dar o parte din mine chiar 
regretă că Monsieur Gamache nu m-a arestat 
pe mine. Cel puţin în închisoare aş fi avut 
oameni în preajmă. Aş fi avut, nu ştiu, 
predictibilitate. Stabilitate. M-am săturat să mă 
tot mut dintr-un loc în altul. Vreau doar să mă 
opresc, înţelegi? Vreau un loc unde să mă duc. 
Vreau să-i pese cuiva dacă sunt acasă, în 
siguranţă, chiar dacă acasă înseamnă o celulă. 
Şi acel cineva este un poliţist. Şi apoi, când aş 
ieşi, poate că Monsieur Gamache m-ar lua şi pe 
mine la el acasă. 

Jean-Guy nu râse. Mai auzise asta. Prizonieri 
care nu voiau să fie eliberaţi. Bărbaţi şi femei 
care recidivau pentru a se putea întoarce acolo. 
Acasă. Nu erau liberi, dar erau în siguranţă. 

— Am venit aici sperând că poate, poate, 
familia Gamache mă va vedea şi pe mine, în 
sfârşit. Mă va vedea cu adevărat. Aşa cum sunt 
acum. Nu ca pe un copil dereglat, ci ca pe un 
bărbat care încearcă să se descurce. Poate, mi- 
am zis, poate că Fiona şi cu mine am putea 
relua legătura. Am putea redeveni o familie. 

Mormâi ceva şi Beauvoir trebui să-i ceară să 
repete. 

— M-am gândit că poate familia Gamache mă 


va invita şi pe mine la cină. 
Lăsă capul în jos şi continuă să vorbească 
spre masă. 
— Mă uit la fotografiile trimise de Fiona şi mă 
prefac că e casa mea. Familia mea. Mă aşez la 
masă şi îi ascult cum 


vorbesc despre cum şi-au petrecut ziua. Şi mă 
întreabă şi pe mine cum mi-am petrecut-o pe-a 
mea. Chiar i-am spus Fionei aseară că sper ca 
într-o zi să le cunosc şi nepoţii. Ştiu că nu se va 
întâmpla asta, dar în visele mele eu şi copiii ne 
jucăm cu un Frisbee în parcul satului în timp ce 
acasă se găteşte friptura de duminică. îmi pare 
rău. Sună jalnic. Sunt jalnic. Oh, fir-ar să fie! 

Lăsă capul în jos. 

Jean-Guy înţelegea. Crescuse, într-adevăr, 
într-o familie numeroasă, numai că Sam se 
înşela în privinţa sentimentului de apartenenţă. 
Doar pentru că existau oameni în jurul tău nu 
însemna că te simţeai parte din ei. Din câte îşi 
amintea Jean-Guy, el se simţise întotdeauna ca 
un străin. Unul din afară. Până când fusese 
invitat într-o seară, de mult, acasă la 
inspectorul-şef la cina de duminică. 

De-atunci nu mai plecase niciodată cu 
adevărat. Nu în inima lui. Noaptea, în micul său 
apartament, agentul Beauvoir închidea ochii, 
simţea mirosul fripturii şi retrăia cina aceea. Şi 
ştia că un astfel de loc exista. Că un astfel de 


lucru exista. Şi că, poate, într-o bună zi, nu va 
mai trebui să plece. 

Da. înţelegea. 

Beauvoir împinse telefonul spre Sam. 
— Şterge pozele alea. Acu'. Sub ochii mei. 
— Da, domnule. 

Şi Sam se conformă. 

Jean-Guy clătină din cap, zâmbi şi spuse: 
— Să nu-ţi faci griji. Vei avea şi tu o familie a 
ta într-o bună zi. O să fie bine. 

Ca va bien aller. 

Era exact ceea ce-i spusese lui Sam cel de 
zece ani, realiză el, în timp ce plângea şi-i 
curgeau mucii pe jacheta lui nouâ-noută. 


Jean-Guy îl mângâiase pe copil pe spate şi 


repetase acele cuvinte până când plânsul 
încetase. 

O să fie bine. O să fie bine. 

Dar nu a fost. 


— Ai venit aici cu un motiv, Armând. Nu doar 
pentru ceai, spuse Myrna. 

Lui Armând îi luă o clipă să-şi amintească. 

— Unitatea Specială de  Detenţie? din 
sistemul penitenciar a încercat terapia prin 
artă? 

Ea ridică din sprâncene. 

— Ce-ti veni cu întrebarea asta? 

Apoi aruncă o privire spre gaura din perete şi 
găsi singură răspunsul. 

— Uită că am întrebat. Am încercat totul. Să 
organizăm coruri. Să-i învăţăm să dreseze câini. 
Nu vrei să ştii cum a mers. Sporturi. Ca nişte 
nebuni şi noi. Am tot încercat şi am tot eşuat. Şi 
da, inclusiv terapia prin artă. 

Myrna îl privi cu atenţie. 

— Ai fost la USD. E o casă de nebuni. în 
adevăratul sens al cuvântului. Toată lumea nu-şi 
doreşte decât să prevină o catastrofă. O revoltă. 
Un balamuc. 

— O evadare. 

— Asta, din fericire, nu s-a întâmplat niciodată 
şi nici n- ar fi posibil. 

— A funcţionat? 

— Terapia prin artă cu psihopaţi? Doamne, 
sună a reality-show de foarte proastă calitate. 
Deşi... 

Fācu o mică pauză. 
— ... poate că m-aş uita la aşa ceva. 
Amândoi petrecură o clipă imaginându-şi... 

— Dacă a funcţionat? Nici pe departe. Doi 
dintre ei s-au înjunghiat reciproc. Unul a murit. 

— Deci programul a fost oprit? 

— Eu am plecat, aşa că nu ştiu. Sper că da, 
numai că vine un moment când gardienii şi 
lucrătorii de acolo sunt la fel de deraiati ca 
detinutii. Deciziile raţionale sunt rare. Este 
brutal. 

Gamache se ridică în picioare. 
— Vreau să chem câţiva oameni la vechea 


gara... 
— La camera operativă? 
— Oui. Am nevoie de ajutor cu tabloul. 
— Să-l muţi? 
— Nu. Să-l decodific. 


— închisoarea cu cel mai înalt nivel de securitate din Canada (N.t.). 

Scena era burlescă. 

Sătenii stăteau în fata Comorii Paston, fiecare 
ţinând câte un dispozitiv optic de mărire în faţa 
ochilor. 

După ce îi invitase acolo, Armand intrase în 
prăvălia lui Monsieur Beliveau. Era un veritabil 
magazin universal, unde se vindeau de toate, de 
la peşte şi portocale la cizme de cauciuc şi... 
lupe. 

Clara avea lornieta cu email albastru a 
bunicii. Myrna şi Billy aveau ochelarii de 
vedere. Ruth se uita printr-un binoclu. Nimeni 
nu avea curajul sau voinţa să întrebe la ce le 
folosea. 

Olivier, Gabri, Robert, Sylvie Mongeau şi 
Reine-Marie primiseră câte o lupă de la 
Armand. 

Examinau ceva ce niciunul dintre ei nu 
observase până atunci. Micile însemne pe care 
le găsise conservatorul de artă. 

Reine-Marie a fost prima care a lăsat lupa 
Jos. 

— Sunt peste tot. 

— E foarte ciudat, spuse Gabri. Ce înseamnă? 

— Nu crezi că dac-ar sti n-ar mai avea nevoie 
de noi? se zborşi Ruth, arătând cu Roşa spre 
Gamache. 

Rața clātinā din cap. 

Acum, că le vedeau, păreau atât de evidente, 
la fel ca profilul acoperişului şi cameră ascunsă. 
Nu erau semne menite să simuleze textura 
obiectelor, erau simboluri. 

— Multe tablouri conţin mesaje ascunse. Chiar 
şi Capela Sixtină. Michelangelo a pictat un 
înger care, în principiu, îi arăta papei degetul 
mijlociu, spuse Clara. 

— Şi scriitorii fac asta mereu. Abia acum se 
încearcă decodarea scrisorii Tavistock a lui 
Dickens, completă Reine-Marie. 

Era scrisoarea la care lucra Jerome Brunei ca 


parte a hobby-ului său. Armand încă nu primise 
niciun semn de la medicul pensionar, aşa că îşi 
făcu o notiţă mintală să revină cu un telefon. 

— Cunoşti manuscrisul Voynich? o întrebă 
Myrna pe Reine-Marie. 

— Cel iezuit? întrebă ea. 

îşi amintea vag că citise despre el. 

— Exact. Voynich a fost un librar-anticar. in 
1912 a cumpărat o colecţie de cărţi de la un 
colegiu iezuit, printre care şi un manuscris din 
anii 1400. Are peste 200 de pagini, toate scrise 
într-un limbaj necunoscut, cu tot felul de 
ilustraţii şi desene. Nimeni nu ştie cine l-a făcut 
sau de 


ce. Ori ce înseamnă. 

— E ciudat că semnele au fost gravate pe 
elefant, spuse Olivier. 

— Ce elefant? Nu există niciun elefant în 
tablou, nu? întrebă Sylvie. 

— Nu, mă refer la statueta de bronz. A luat-o o 
femeie care a stat la pensiune. Era şi statueta în 
pod, gravată cu aceleaşi însemne. Am încercat 
s-o găsesc pe Madame Mountweazel, dar n-am 
reuşit, explică Gabri. 

— Mountweazel? Lillian Virginia Mountweazel? 
întrebă Reine-Marie. 

Ceilalţi se întoarseră spre ea, uimiţi. 

— Oui. O cunoşti? Tu nici măcar nu erai aici 

când a 


venit, spuse Gabri. 
— Cine e? întrebă Armand. 
Reine-Marie părea pe jumătate amuzată, pe 
jumătate îngrijorată. 
— Pâi, nu există. 
— Atunci de unde îi ştii numele? întrebă Jean- 
Guy. 
— Ba există. Am cunoscut-o noi, insistă Gabri. 
— Nu, mă refer la nume, Mountweazel. Este şi 
el tot un cod. 
— Ce vrei să spui? Cod pentru ce? întrebă 
Sylvie. 
Reine-Marie rămase tăcută o clipă, 
adunându-şi gândurile. 
— Cu ani în urmă, înainte să avem la dispoziţie 
internetul şi alte mijloace electronice pentru 


f 


investigarea furturilor de proprietate 
intelectuală, editorii puneau capcane în cărţi. 
Menţiuni fictive în cărţi de referinţă, pentru a-i 
prinde pe hoţii de drepturi de autor. Lillian 
Virginia Mountweazel este cea mai cunoscută. 

— Cunoscută? se miră Gabri. 

— Printre arhivişti, da. Este aproape o eroină 
populară. Lillian Virginia Mountweazel este o 
menţiune biografică falsă din The New 
Columbia Encyclopedia. S-a scris despre ea că a 
fost un designer de fântâni arteziene care a 
murit într- o explozie în timp ce se afla într-o 
misiune pentru revista Combustibles. 

Preotul Robert Mongeau a fost primul care a 
rupt tăcerea, izbucnind în râs. Curând, au 
început şi ceilalţi să râdă pe înfundate. 

— Dacă ceva se numeşte  mountweazel, 
înseamnă că este o înşelătorie, spuse Reine- 
Marie. 

— Drace! Aş fi vrut să fi fost prin preajmă când 
a venit aici, făcu Gabri. 

— Poate tocmai de aceea a venit când a venit. 
Ca să nu fii tu aici, spuse Sylvie. 

Armând clătină din cap. îi venise în minte un 
gând. Unul tulburător. Asta însemna că cineva 
chiar furniza informaţii despre familia lui, 
călătoriile, obiceiurile şi interesele lor. Cineva 
apropiat. 

Era mai bucuros ca niciodată că Reine-Marie 
urma să plece. Dar trebuiau să aibă grijă ca 
acea persoană să nu ştie unde. 

— Nu-i chiar atât de amuzant, îi spuse Gabri lui 
Ruth, care încă râdea pe înfundate. 

Ruth se uita la tablou prin binoclu. 

— Nu de aia râd. Ci de asta, spuse ea lăsându- 
şi binoclul în jos. 

Şi arătă spre tablou. 

— Ce e? întrebă Armând. 

— Nu e evident? 

— Pentru Dumnezeu, beţivană bătrână. Dacă 
ar fi evident, n-am mai fi aici, spuse Gabri. 

— Asta tocmai ţi-am spus eu. 

— Ştiu. Tu nu te-asculţi niciodată ce spui? 

Gabri se întoarse spre Armând. 

— Nu vede nimic în tablou. Rata are sanse mai 


mari să 


descifreze semnele alea. 

Roşa clătină din cap. Dar aşa fac rațele de 
obicei. Deşi aproape niciodată nu descifrează 
coduri. 

— Văd un DVD, spuse Ruth. 

— Şi noi la fel, zise Oliver arătând spre tablou. 

— Dar voi vedeţi ce titlu are? 

Toţi se aplecară să se uite prin lupe. 

— „Lire”? sugeră Oliver. 

— Un film despre un pneu? Sau poate că 
înseamnă obosit? Surmenat? îşi dădu cu 
părerea Billy. 

— Nu, tire. în franceză. înseamnă „a trage”, îi 
explică Olivier. 

Se întoarse spre Armând. 

— Să tragi? O armă? Asta e mesajul? 

— Doamne Dumnezeule! Sunteti toti nişte 
idioti. Cum RI , 
de eu văd ce scrie şi voi nu? spuse Ruth. 

— Pentru că tu te uiţi printr-un telescop. Cu ăla 
poţi să vezi şi semnele de pe Jupiter, vrăjitoare 
bătrână ce eşti, îi răspunse Gabri. 

— Bulangiule, i-o întoarse ea. 

— Copii, fiţi cuminţi, spuse Armând. 

Deşi ştia că nu se certau cu adevărat. Era 
codul lor, 
derutant i pa pt ofensator pentru ceilalţi, dar 

u 


era mod de a-şi arăta afecțiunea. Cu cât 
insulta Ruthı o tare 0. ; 


persoană, cu atât mai mult îi păsa de ea. 
— Tiro, spuse Sylvie Mongeau. 
Apoi repetă: 

— Tiro. Asta scrie. 

— Poftim. Ea a înţeles, spuse Ruth. 

— Tiro? Ce înseamnă asta? întrebă Myrna. 

— Semnele alea? 

Ruth arâtă cu Roşa spre tablou. 

— Ei bine, nu sunt un cod secret. E stenografie. 
Aproape nimeni n-o mai foloseşte azi. A ucis-o 
tehnologia. 

— Video killed the radio star”, îi spuse Clara 
lui Gabri. 

— The Buggles, fu el de acord. 

— Deci ce este Tiro? întrebă Robert. 


/ f 


— Note tironiene? 

Ruth se uită pe rând la faţa fiecăruia, 
sărindu-l pe Gabri. 

— A fost secretarul lui Cicero. Vă spune ceva? 
Nimic? întrebă ea şi se uită din nou la ei. 

— Cicero? Mama îl foloseşte la copt, zise Jean- 
Guy. 

— Ala e Crisco—, nătărăule, îl lumină Ruth. 

— Am găsit. A fost secretarul lui Cicero, spuse 
Reine- Marie, care câutase Tiro pe telefon. 

— Tocmai am spus asta, zise Ruth. 

— O parte din munca lui era să transcrie toate 
discursurile pe care le ţinea Cicero în senatul 
roman sau în altă parte, citi Reine-Marie. Şi să 
ia notițe la reuniuni. Dar lui Tiro îi era greu să 
țină pasul cu el, aşa că a inventat... 

— Stenografia, declară Ruth. Apare peste tot în 
tabloul ăsta blestemat... 

— Şi pe elefant, spuse Gabri. 

— Drace! Scuze, spuse Jean-Guy adresându-i- 
se lui Robert. 

— Nu e cazul. încep să fiu de acord cu tine. 

— Ruth, ştii să citeşti stenograme? întrebă 
Armând. 

— Puțin. Am lucrat ca asistentă personală o 
vreme. 

— Pentru Cicero, mormăi Gabri. 

Ceilalţi şi-o imaginară o clipă pe Ruth 
asistând pe cineva în ceva. Deşi asta ar fi putut 
fi o explicaţie pentru căderea Republicii 
Romane. 

— Eu am învăţat sistemul de stenografie 
Gregg, iar ăsta seamănă cu Pitman. Sau o 
combinaţie a celor două. 

Armand se trase deoparte şi il sună pe 

Jerome Brunei. Spărgătorul de coduri se 

arătă profund jenat. 

— Nu pot să cred că mi-a scăpat asta. E unul 
dintre pericolele care ne pândesc în ceea ce 
facem. Noi câutâm enigmaticul, ne aşteptăm la 
el. însă dacă este ceva simplu, putem să-l ratăm. 
Vedem pădurea, dar nu şi copacii. 

— Ştii stenografie? Poţi să traduci? 

— De fapt, spuse Jerome şi râse scurt, nu ştiu, 
dar pot să caut. Sunt sigur că mă pot descurca. 


— Ştii, e ciudat că fiecare dintre noi recunoaşte 
ceva din 


camera aceea. Eu şi Gabri am recunoscut 
elefantul. Clara, tabloul, spuse Olivier după ce 
Armand termină de vorbit la telefon. 

— Eu am recunoscut muzica, spuse Robert. 

— Şi Ruth pe Tiro, spuse Myrna. 

— Camera ascunsă este în mansarda ta, îi 
spuse Clara Myrnei. 

— Eu am recunoscut grimoarul, spuse Reine- 
Marie. E ca şi cum fiecare element ar fi destinat 
unei anumite persoane, 

— în afară de tine, spuse Ruth, uitându-se la 
Armand. 

Deşi Gamache nu era deloc convins că avea 
dreptate. Partitura muzicală. Fusese pusă acolo 
pentru el? Dar nu era deloc ceva specific. Ar fi 
putut fi destinată preotului. 

Nu, dacă în tablou exista ceva numai pentru 
el, încă nu-l găsise. La fel ca Jerome, vedea 
pădurea, dar nu un anume copac. 


Armand a luat-o cu maşina pe agenta 
Choquet şi le-a condus pe ea şi Reine-Marie la 
Aeroportul Internaţional Trudeau din Montreal 
pentru zborul lor de noapte spre Londra. 

Odată ajunşi acolo, o luă pe Amelia deoparte 
şi îi spuse: 

— Ştii de ce pleci? 

— Oui, patron. Ca s-o protejez pe Madame 
Gamache. Voi avea grijă să nu i se întâmple 
nimic. Promit. 

El se întoarse să plece, însă ea îl opri. 

— Ştiu ce s-a întâmplat. 

— Pardon? 

— Cu părinţii tăi. Voi avea grijă să nu i se 
întâmple nimic soţiei tale, spuse ea privindu-l 
drept în ochi. 

El o privi un moment. 

— Merci, Amelia. Să ai grijă şi de tine. 

După ce a îmbrăţişat-o pe Reine-Marie şi i-a 
şoptit Je faime, le-a urmărit cu privirea până au 
trecut de uşile glisante, apoi a făcut cale 
întoarsă spre Three Pines.  Gândindu-se. 
Gândindu-se tot drumul. 


înainte ca Armând să plece la aeroport, 
Beauvoir îl luase deoparte să-i dea vestea cea 
bună. 

— Numai Dumnezeu ştie ce-i cu nebunia asta, a 
spus el arătând spre imensul tablou, şi ce 
legătură ar putea avea cu uciderea lui Madame 
Godin, dar se pare că cel puţin în privinţa lui 
Sam nu e cazul să ne mai facem griji. 

l-a povestit lui Armând despre discuţia cu el. 
Despre referirea la nepoti. Despre semnificaţia 
fotografiilor. Şi a gesturilor. 

— Şi tu l-ai crezut? l-a întrebat Armând. 

Nu era o acuzaţie. Era pură curiozitate. Şi şi- 
a dat seama că şi el voia cu adevărat, din 
adâncul inimii lui, să creadă. 

S-a uitat la tablou. Dacă bânuielile lui erau 
corecte, beleaua era deja mai mare decât casa 
şi fără să mai lupte pe un al doilea front. 

— Da. 


Era clar că şeful doar întreba, că nu era o 
critică, totuşi » , , 
Jean-Guy a simţit o împunsătură în inimă. 
Comentariul lui Sam despre faptul că ar avea 
nevoie de aprobarea lui Gamache pentru ceva 
atât de banal ca o masă la restaurant Îl iritase. 
— Dar nu ştiu ce să zic despre Fiona. 

Poftim. O mică împunsătură ca replică. 
Insinuarea că, în timp ce Beauvoir avusese 
dreptate în privinţa lui Sam, Gamache se 
înşelase în privinţa surorii lui. 

Dar Armând s-a mulţumit să dea din cap. 

— Merci. 

A scos un oftat, iar Jean-Guy, văzând asta, s-a 

simţit ruşinat de el însusi. 

— Ce pot să fac, patron, cât eşti la aeroport? 

— Ai putea să înveţi stenografie, te rog? 
Ambele sisteme, Gregg şi Pitman? 

— Se rezolvă. Dar mai zi-mi o dată, ce-i aia 
stenografie? 

Jean-Guy s-a simţit uşurat când l-a văzut pe 
Armând zâmbind. 

— De fapt, poţi să dai un telefon la USD? 

Lui Beauvoir i-a dispărut zâmbetul de pe 
buze. 

— O să dau. 


Când Armând ajunse în Three Pines era 
întuneric, dar în vechea gară se vedea lumină. 
Jean-Guy îl întâmpină la uşa camerei operative. 

— Am vorbit cu directorul USD. Totul e în 
regulă. Sunt toţi prezenţi. Am întrebat şi despre 
terapia prin artă. Mi-a spus că au oprit 
programul anul trecut, când alţi doi deţinuţi s- 
au înjunghiat cu pensulele ascuţite. 

Terapie prin artă cu psihopaţi. Anulată. Cu 
atât mai bine, se gândi Armând. 

— Ti-e foame? 

— Mai întrebi? îl sun pe Olivier să comand ceva 
de mâncare, spuse Jean-Guy. 

— Nu te deranja. Mă duc eu până acolo. Am 
nevoie de puţin aer proaspăt. 

l-a găsit pe Fiona, Harriet şi Sam luând masa 
împreună. Le-a salutat pe tinere şi i-a spus 
Fionei că Reine-Marie plecase în Gaspe, în 
vizită la o soră. 

— Dacă nu te simţi confortabil să stai în casă 

fără ea, sunt sigur că Gabri te poate caza la 
pensiune. 

— Doar nu încerci să scapi de ea, nu? spuse 
Sam cu un zâmbet. 

Armând ìl ignoră. După o tăcere 
stânjenitoare, Fiona răspunse: 

— Nu. Am încredere în tine şi în inspectorul 
Beauvoir. 

— Vrei să stai la masă cu noi, domnule 
inspector-şef? întrebă Sam. 

Din nou, Gamache nici măcar nu se uită în 
direcţia lui. De parcă scaunul ar fi fost gol. 

Voia să-l creadă pe Jean-Guy, dar în acelaşi 
timp voia să-şi calculeze bine riscurile. Dacă 
Myrna avea dreptate, ignorându-l pe Sam, 
tânărul psihopat îşi va îndrepta toată atenţia 
asupra lui. Şi-i va lăsa pe ceilalţi în pace. 

S-a îndepărtat, a comandat mâncarea, apoi a 
luat-o şi s- a întors la vechea gară, simțind în tot 
acest timp cum furia lui Sam îl urmărea pas cu 
pas. 

Ajuns în camera operativă, Armând şi-a tras 
un scaun şi s-a aşezat lângă Jean-Guy. Au 
mâncat împreună nişte ravioli cu ciuperci 
sălbatice şi sos de unt cu salvie, au băut ceai cu 


gheaţă şi s-au uitat la tablou. 

Dar nimic nou n-a apărut. 

Armand se trezi în toiul nopţii să se asigure 
că avionul lui Reine-Marie a aterizat, după care 
se chinui să adoarmă la loc. în cele din urmă 
renunţă, se îmbrăcă, îi lăsă un bilet lui Jean-Guy 
şi plecă agale spre vechea gară. Henri, Fred şi 
Gracie se ţineau somnoroşi după el. 


Puse cafeaua în filtru şi îşi trase din nou un 
scaun lângă tablou. Deja avea impresia că îl 
memorase, chiar dacă ştia că nu era deloc aşa. 
Avea atâtea detalii. Atât de multe + 


elemente ascunse la vedere. Era într-adevăr, 

aşa cum îl 

f f 
numiseră istoricii de artă, O lume de bizarerii. 

însă acesta, al lor, era şi ofensator pe 

deasupra, aşa cum spusese dr. Louissaint. Avea 
ceva agresiv, amenințător. Se întrebă dacă şi 
originalul dădea aceeaşi impresie. Reine- Marie 
avea să afle curând. 

Ea îi scrisese imediat ce aterizaseră, iar acum 
mai primi un mesaj. Erau în drum spre Norwich. 
îi răspunse, apoi se lăsă pe speteaza scaunului, 
cu o cană de cafea tare şi o prăjitură cu fulgi de 
ovăz. Şi se uită îndelung la tablou, în timp ce 
câinii şi Gracie se uitau la prăjitură. 

Singura lumină din, cameră era îndreptată 
spre Comoara Páston. in timp ce tulburăâtoarea 


lucrare. era iluminată, Armand stătea în 
intuneric. Nemişcat şi in tăcere. Nu se £f f 


auzeau decât respiraţia câinilor la picioarele lui 
şi micile scâncete pe care le scotea Fred, care 
visa că fugărea veveriţe. 

f 


Simțea cum i se relaxează umerii şi respirația 
îi devine egală, în timp ce lăsa tabloul să vină 
spre el. Aşa cum îl învățase Clara. 

Şi atunci, unul câte unul, îi văzu. Pe oamenii 
care priveau din tablou. Spre el. 

— Armand? 

Gamache tresări, cât pe ce să cadă de pe 
scaun. Cafeaua care se rācise i se vărsă pe 
cămaşă. Câinii îşi ridicară capetele la auzul 
zgomotului. 

— Désolé. N-am vrut să te sperii. Am văzut 
lumină şi am găsit biletul tău, spuse Jean-Guy. 


Se opri în loc. 

— Ce e? Ce s-a întâmplat? 

Nu era nicio îndoială. Seful arăta mai mult 
decât surprins. Părea speriat. 

— Ele. 

— Nu se poate. 

Beauvoir se apropie repede. 

Gamache se ridică de pe scaun şi se duse 
lângă tablou, arătând cu degetul. 

— Uite. Aici. Aici. Acolo. 

Continua să arate. lar Jean-Guy continua să 
numere. Cu fiecare număr, simţea cum voma îi 
urca din stomac arzându-l, până când, în cele 
din urmă, la al şaptelea, simţi în gură ciuperci 
sălbatice cu sos de unt cu salvie. 

înghiţi cu greu şi îl văzu pe Armând pălind. 
Ochii căprui îi erau aproape măriţi de panică. 

— E imposibil. 

Vocea lui Jean-Guy era râguşită din cauza 
acidului care îi ardea gâtul. Se întoarse cu 
spatele la tablou, nemaiindrăznind să privească, 
nemaiindrăznind să surprindă privirea 
acuzatoare a celor şapte siluete care se uitau la 
ei. 

— Am telefonat acolo. Am vorbit cu directorul. 
M-a asigurat..., spuse el simțind cum propria 
panică ameninţa să-l copleşească. 

Dar ştia că şeful avea dreptate. 

Armând îşi acoperi gura cu mâna şi se 
întoarse din nou spre pânză. Forţându-se să 
înfrunte acei ochi. Să lase acele fete, acei 
oameni, să vină la el. Şi odată cu ei veni o fiară 
violentă care se aplecă asupra lui. 


— Haide, haide! 

Vocea lui Reine-Marie era blândă, persuasivă. 
Avea tonul pe care îi vorbea lui Fred când voia 
ca bătrânul câine să încerce să urce înapoi 
scările de la subsol. 

Amelia gemu. 

— Nu se poate să mai dormim? încă puţin. 
Promit. Nu mult. 

Urcase în avion entuziasmată. Coborâse 
epuizată. De unde să fi ştiut ca zborurile 
transatlantice erau atât de lungi? Şi de 


plictisitoare. lar acum, la Londra era 9 
dimineaţa, dar - se uită la ceas - abia 4 
dimineaţa acasă. 

Nu dormise. încercase. Nu reuşise. Se foise 
când pe o parte, când pe alta. Apoi persoana din 
faţă îşi lăsase scaunul pe spate. Tot drumul. 

La e gari La naiba! Să dea toti dracii! 


Lângă ea, Madame Gamache citise o vreme, 
apoi îi ochii. Ceea ce _ înrăutăţea şi mai 
mult lucrurile f f era faptul că ştia că în partea 
din faţă a avionului oamenii aveau paturi. 
Paturi. Paturi! 


— Te rooog, imploră ea. 

Reine-Marie aranjase ca un şofer, David 
Norman, să le aştepte. Acelaşi bărbat la care 
apelau ea şi Armand de câte ori veneau aici în 
vizită. 

— Poţi să dormi în maşină. Si, apropo, ai 
dormit în timpul zborului, spuse ea când îl zări 
pe Dávid aşteptându-le dincolo de barieră pe 
Heathrow. 

— Ba n-am dormit. 

Reine-Marie nu o contrazise. Cunoştea tonul 
acela de când era Annie mică. îl ştia de la nepoți 
când erau obosiţi peste măsură. Dar mai ştia şi 
că Amelia dormise. Şi îşi lăsase capul pe umărul 
ei. Drept dovadă, încă mai avea urmele de 
salivă. 

îi făcu semn cu mâna lui Dávid, care veni în 
întâmpinarea lor şi le luă bagajele de mână. 

Apoi o salută pe Amelia, care se mulţumi să-i 
răspundă cu un mormâit. 

— Fiica ta? spuse el, încercând să facă 
întrebarea să sune ca şi când ar fi fost un lucru 
bun. 

— O prietenă. 

Nu îndrăznea să-i spună adevărul. 

Au urcat în maşină, pregătindu-se pentru 
drumul de aproape trei ore de la Heathrow la 
Muzeul Castelului Norwich. 


Armând stătea în fata uşii de metal încuiate și 


securizate din subsol, care îi adăpostea, păzea 
şi ţinea în custodie dosarele. 


Introduse codul şi o descuie, aruncând mai 


întâi o , 

privire în spate, să se asigure că era singur. 

Ajuns înăuntru, încuie uşa în urma lui şi 
deschise sertarul în care se afla Fiara 
Babilonului. îngropată acolo, îngropată de vie. 

Armând puse inelul de fier pe birou. Inelul de 
inginer pe care îl găsise pe jumătate intrat în 
podeaua de pământ. Apoi scoase dosarul şi îl 
reciti. Forţându-se să retrăiască detaliile. Să 
revadă fotografiile. Din când în când se ridica şi 
se îndepărta de birou, întorcându-se cu spatele. 

Apoi revenea, se aşeza şi trecea din nou prin 
toate. 


— Videoclipul a omorât vedeta radio, melodie a formaţiei britanice The 
Buggles (N.Í.). 
Marcă americană de grăsime vegetală (N.t). 


Capitolul 29 


Armand formă numărul de telefon. 

— Unitatea Specială de Detenţie, răspunse o 
voce plictisită. 

— Sunt inspectorul-şef Gamache de la Sûreté. 

— Da, domnule. 

Gamache comutase apelul pe difuzorul din 
maşină. Aproape că îl şi vedea pe individ luând 
poziţie de drepți. 

— Vreau să vorbesc cu gardianul-şef. 

— îmi pare rău, domnule, dar este 5:35 
dimineaţa. Dumnealui ajunge abia la ora 9. 

— Dă-mi-l la telefon. 

— Este acasă. 

— Atunci fă-mi legătura la el acasă. Acum, 
insistă Gamache şi opri pe marginea drumului. 
— Nu am voie să... 

— Executarea! 

— Da, să trăiti. 

il auzi pe paznic formând numărul, apoi 
transferând apelul. 

— Ce e? răspunse o voce somnoroasă, după ce 
telefonul sună de câteva ori. 
— Sunt inspectorul-şef Gamache, de la Surete. 

Se auzi un geamāt şi nişte foşnete. 

— Ce mama dracului. E... 


Urmă o pauză în care se uită la ceas. 
— ... 5:40. Cine ti-a dat numărul meu? 
F 


— Vreau sā aflu ceva despre un prizonier de-al 
tāu. 

— Sună-mă la birou după ora 9. Au revoir. 

— John Fleming. 

Linia părea moartă, însă Gamache îi putea 
auzi respiraţia. Bineînţeles, o clipă mai târziu, 
gardianul-şef spuse: 

— De ce? 

— Mai este în USD? 

— Sigur că este. 

— Nu trebuie să-l cauţi? 


— Nu uiţi şi nu pierzi din ochi un prizonier ca 
John Fleming. 

— Sunt pe drum. Ne întâlnim la USD într-o 
jumătate de oră. 

— Este ora 5... 

— Ştiu cât este ora. Să fii acolo, se răsti 
Gamache. 


O lumină blândă apăruse pe cerul dimineţii. 

Jean-Guy îşi turnă o cană de cafea şi părăsi 
vechea gară, îndreptându-se câtre banca din 
parcul satului. Aerul era proaspăt, înviorător, 
iar el avea nevoie şi de cafea, şi de aer după 
descoperirea pe care o făcuseră. Dar mai presus 
de toate simţea nevoia să se îndepărteze de 
tabloul blestemat. 

Se oferise să-l însoţească pe inspectorul-şef 
la închisoare, însă Gamache refuzase, cerându-i 


să încerce să afle cui aparţinea inelul. 

Jean-Guy căută în buzunarul jachetei şi îl 
scoase din nou, înclinându-l într-o parte şi-n 
alta, cu speranţa că soarele dimineţii va da la 
iveală nişte iniţiale sau un + f f 


număr care nu se ştersese de tot în timp. 

Dar nu vedea nimic. 

Ziua era proaspătă, nouă. Nepătata. Şi el o 
strica gândindu-se la John Fleming. Era al lui? 
Purtase inelul în timp ce... 

în dosar scria că Fleming avea o licenţă în 
matematică, nu în inginerie. Dar poate că o 
falsificase. Mulţi făceau asta. 

il vizitaseră odată la USD pentru a obţine 


informaţii pe care doar Fleming le deţinea. 

Beauvoir auzise de Fleming, desigur. Toată 
lumea auzise. Cazul era notoriu. Dar din 
moment ce nu credea în malefic, Jean-Guy nu 
era deloc îngrijorat de întâlnirea cu bărbatul. 
Doar curios. Cu atât mai curios cu cât Gamache 
era vizibil neliniştit. 

Rouă strălucea pe iarbă, frunze şi flori, în 
vreme ce Jean-Guy stătea pe bancă şi se gândea 
la acea vizită. Singura dată când stătuse faţă în 
faţă cu criminalul în serie. 

Gamache îl avertizase să nu folosească 
numele lor. Să nu răspundă la nicio întrebare pe 
care i-o putea pune Fleming, oricât de 
inofensivă ar fi fost. Să nu-i ofere bărbatului 
absolut nicio informaţie. Nicio portiţă de intrare 
în viata lor. Doar să asculte. 

— Şi, pentru numele lui Dumnezeu, nu te uita 
în ochii lui. ' 

Beauvoir crezuse că era o reacţie exagerată, 
aproape ridicolă. Mai ales când în camera de 
interogatoriu fusese adus un omuleţ slăbuţ, în 
lanţuri. Arăta, se gândise Beauvoir, ca o figurină 
din porțelan. Mic. Fragil. Delicat chiar. 

Asta până când Fleming i-a întâlnit ochii. Şi 
şi-a înfipt privirea în ei. 

Până atunci, Jean-Guy Beauvoir gândise în 
termeni de bine şi râu. Vinovat sau nevinovat. 
Existau suficiente dovezi pentru a aresta şi a 
condamna un om sau nu? Beauvoir credea în 
gândirea raţională. Nu în spirite sau fantome şi 
cu siguranţă nu în ceva de domeniul desenelor 
animate cum era râul. 

însă în acel moment, în acei ochi s-a deschis o 
lume. O lume în care dovezile erau nevăzute şi 
copleşitoare. Incontestabile şi invizibile. Mai 
reale decât masa lucioasă de metal pe care se 
sprijineau mâinile lui transpirate. 

Beauvoir n-a mai avut nicio îndoială că în fata 
lui se afla excepţia care confirma regula. 
Oroarea fără speranţă de mântuire. 

— Pleacă de-aici, i-a şoptit Armând Gamache 
pe un ton imperativ. Pleacă. Stai lângă uşă. 

lar Jean-Guy s-a conformat. S-a ridicat de la 
masă şi l-a părăsit pe Gamache. S-a lipit cu 


spatele de perete, cu părul de pe antebraţe 
zbârlit. De-acolo, nu mai putea vedea chipul lui 
John Fleming. Doar ceafa. Părul cârunt şi rărit. 
Umerii cocoşați. 

Dar îl putea vedea pe Gamache. Uitându-se 
fix la bărbat. [intuindu-l pe John Fleming cu 
privirea până când Beauvoir a fost în siguranţă. 
Abia atunci a clipit Gamache. Şi a respirat. 

Inspectorul-şef s-a străduit să nu trădeze 
nimic, chiar dacă ştia că nu avea nicio sansă. 

Beauvoir a privit neputincios cum Fleming 
intra în capul lui Gamache şi-şi făcea casă acolo. 
însă dându-şi seama de asta, şi ştiind că era 
prea târziu, Gamache a făcut singurul lucru 
posibil. Şi-a închis acea parte a minţii. 
Prinzându-l pe John Fleming acolo. Nebunul n-a 
mai putut scâpa. Numai că Gamache a fost prins 
în capcană cu el. Pentru totdeauna. 

Dar Fleming avea şi un plan. Odată ajuns 
înăuntru, avea să-şi croiască, în timp, drum 
către inima lui Armând. Pe care apoi o va ataca. 

Jean-Guy Beauvoir a urmărit restul 
interogatoriului de pe margine, în vreme ce 
Gamache a înfruntat oroarea, a luptat şi a parat, 
a deviat şi a blocat. Pe măsură ce a înaintat în 
acea cavernă întunecată. Singur. Şi a ieşit cu 
informaţiile de care aveau nevoie. Dar cu un 
preţ teribil. 

Jean-Guy n-a uitat niciodată acele minute 
prelungite. Schimonosit de teroare. Şi plin de 
ruşine. Văzuse bătălia epică, încheiată cu 
remiză. 

Şi acum Gamache se întorcea acolo, singur. 

Și acum e acum şi întunecatul este aici. 


Beauvoir ştia că ideea de a-l înfrunta din nou 
pe Fleming îl îngrozea pe Gamache. Şi totuşi 
exact asta era pe cale să facă. Jean-Guy stătea 
pe bancă, ascultând ciripitul păsărelelor 
dimineaţa devreme, şi era îngrijorat că Armând 
era pe cale să rostogolească bolovanul greşit. 
Să intre în peştera greşită. Singura lui protecţie 
era credinţa că bunătatea era cel puţin la fel de 
redutabilă ca răul. Era o credinţă confuză, 
periculoasă, se temea Jean-Guy. 

Dar acum, pe măsură ce soarele se ridica tot 


mai sus pe cer şi mirosul de liliac umplea aerul, 
Jean-Guy privea în jur la satul liniştit şi începea 
să vadă că poate credinţa în bunătate nu era un 
punct orb. Era un punct luminos. 

Puse cana pe bancă, se ridică şi se duse la 
maşină. 

în drum spre destinaţie, se opri la un bijutier. 
Cu ajutorul unor lentile foarte puternice, femeia 
reuşi să distingă cifrele. 

— Aproape că s-au şters, spuse ea, lăsând 

ocularul să-i cadă în mână cu un gest de expert. 

Şi îi dădu şirul de cifre. 

înainte de-a intra în maşină, Jean-Guy 
Beauvoir le trimise lui Nathalie Provost şi lui 
Gamache ceea ce aflase. Apoi se îndreptă spre 
locul în care ar fi trebuit să fie în tot acest timp. 
Spre USD. Să-şi ocupe locul alături de Şef. 


Armând stătea lângă masa metalică. îi 
amintea de cele de autopsie, în apropierea 
cărora stătuse de atâtea ori. 

Se uită în jos şi îşi văzu reflexia distorsionată 
grotesc. La auzul zgomotului slab făcut de 
mânerul uşii care se mişca, îşi ridică privirea. 
Inspiră adânc. 

Uşa grea de metal se deschise. 

Prin ea se auzea un clinchet. Un zângănit. 
Mai aproape, tot mai aproape. Pe măsură ce un 
bărbat în lanţuri înainta. 


Gamache se ridică în picioare, se întoarse 
spre uşă şi se pregăti pentru ce urma. 
Gardianul-şef intră în încăpere, urmat de un 
bărbat în haine de detinut, cu mâinile şi ~” r 
picioarele în lanțuri. 


Avea ochii plecaţi, dar apoi şi-i ridică şi îi 
întâlni pe cei ai inspectorului-şef. 
— Acesta, spuse Gamache, nu este John 
Fleming. 

— Ba sigur că el este. Uite, spuse directorul 
închisorii în timp ce stăteau în biroul lui. 

împinse dosarul, făcându-i vânt pe masă. 
Gamache îl prinse înainte să cadă pe podea. 
încercând, totodată, să nu cadă nici el pradă 
furiei. îşi dădea seama că furia nu-l ajuta cu 
nimic. în plus, ştia prea bine că îşi avea 
rădăcinile ascunse în frică. De fapt, în teroarea 
că John Fleming nu se mai afla în USD. Că era 
liber. Cine ştie pe unde. 

lar Gamache bănuia unde. 

După ce stătuse faţă în faţă cu impostorul, 
care refuzase să vorbească, Gamache părăsise 
sala de interogatoriu. 

— Vreau să-l caut pe Fleming în închisoare. Va 
trebui să vii cu mine, îi spusese el gardianului- 
şef. 

— Dar sunt sute de deţinuţi. 


Gamache se întoarse spre el. 

— Ai idee cine este John Fleming? De ce este 
capabil? Ce înseamnă dacă nu mai e aici? 

— Dar este, insistă gardianul arătând spre uşa 
închisă a camerei de interogatorii, unde falsul 
Fleming încă era prins cu lanţuri de masa de 
metal. 

— L-am cunoscut pe Fleming, se  răsti 
Gamache. Am ajutat la prinderea lui. Este 
inconfundabil. Nu ştiu cine e ăla, spuse el 
gesticulând furios spre uşă, dar nu e Fleming. 

— Foarte bine. O să ne uităm. Dar este o 
imensă pierdere de timp. 

înainte de a începe căutarea, Gamache îl 
sună pe Beauvoir. 

— Ai vorbit ieri cu directorul USD. 

— Da, încuviinţă Beauvoir. 

Nu i-a spus şefului că era în maşină, în drum 
spre închisoare, de teamă că-i va ordona să se 
întoarcă în Three Pines. 

— Telefonează-i din nou. Spune-i să vină 


imediat, să ne întâlnim în biroul lui. 
— De ce? Ce s-a întâmplat? 
Gamache i-a spus. 
— Drăcia... 

Atât a apucat să zică Beauvoir înainte ca 

Gamache să închidă. 

— ... dracului. 

— Să mergem, spuse Gamache băgându-şi 
telefonul înapoi în buzunarul jachetei. 

Au trecut prin barierele încuiate. Prin una, 
două, trei usi. Au fost percheziţionaţi şi scanaţi. 
Lui Gamache i-a fost reţinut telefonul. în final, s- 
a auzit târâitul unei alarme când ultima barieră 
dintre ei şi casa de nenni s-a Închis. 


Au fost încuiati înăuntru. 

Gamache fusese în multe închisori, dar 
niciuna nu semăna nici măcar pe departe cu 
USD. Era destul de nouă, dar părea antică şi 
abandonată. O ruină. 

Până şi aerul de aici era mai greu. Mai dens. 
Ca şi cum vinovăția şi gravitatea faptelor se 
asociaseră, apăsându-i cu greutatea însumată a 
crimelor. 

Cei doi mergeau de-a lungul coridorului de 
beton, Gamache uitându-se în celule, privind în 
ochii fiecărui nebun din închisoare. Pe multi, el 
îi trimisese aici. Vestea că inspectorul-şef 
Gamache se afla acolo s-a răspândit prin 
mulţime şi a stârnit un tărâboi imens. Unii 
deţinuţi, mai răi ca nişte fiare, îi urlau numele. îi 
strigau injurii. 

Trăgeau de gratii şi le zgâlţâiau, scoțând 
printre ele tot ce găseau. 

Gardianul-şef începuse să respire precipitat, 
iar ochii îi alergau când într-o parte, când în 
alta. încercând să nu se panicheze. 

Deţinuţii scuipau când Gamache trecea pe 
lângă ei. încercau să urineze pe el. Dar 
Gamache înfrunta toate astea, concentrat doar 
să-l găsească, sau nu, pe John Fleming. 

Pe la jumătatea drumului, a sosit şi Jean-Guy. 
— Ce cauţi aici? l-a întrebat Gamache, deşi 
Jean-Guy a sesizat în vocea lui o notă de 
uşurare. 

— Ce? Ai fi pierdut fără mine. 
în jurul lor, aerul duhnea de ameninţări, 
sudoare şi urină. Şi chiar mai rău. 


Beauvoir a observat totul, apoi a spus: 

— Mă simt ca la o cină cu Ruth. 

Gamache a zâmbit şi l-a ţinut de braţ pe Jean- 
Guy, în semn de recunoştinţă pentru acel scurt 
răgaz. Apoi a spus: 

— Du-te în biroul directorului. Spune-i că ai 
nevoie de dosarul lui Fleming, dar nu-l 
deschide. Vin şi eu când termin. 

Dar în loc să se mişte, Beauvoir a rămas 
acolo. 

— Non. Rămân cu tine. 

— Inspectore Beauvoir... 

— Non. Poţi să mă concediezi, dar nu plec. De 
data asta, nu. 

Jean-Guy Beauvoir, legat de catarg, era 
hotărât să se scufunde sau să înoate cu acest 
om. Destinele le erau împletite laolaltă, în timp 
ce vânturile urlau şi furtuna se abătea asupra 
lor, iar ei coborau mai adânc în iad. 


S-au uitat în fiecare celulă. La fetele a 
nenumărati , , 
nebuni. Dar nu au văzut-o pe cea pe care o 
căutau. 
John Fleming nu mai era acolo. 
în fata biroului directorului, Gamache s-a 
întors către gardianul-şef şi l-a întrebat. 
— De cât timp lucrezi la USD? 
— De doi ani şi jumătate. 
— De-atâta timp. 
Gamache a oftat. 
— Crezi că Fleming a dispărut de-atunci? l-a 
întrebat Beauvoir. 
Gamache a incuviinţat. 
— Ce s-a întâmplat cu fostul gardian-şef? 
— S-a pensionat. 
— Băânuiesc că brusc. 
— Da. 
— Şi s-a mutat? 
— în Florida. 
— Poţi să ne faci rost de adresa lui? l-a întrebat 
Beauvoir. 


Era clar că gardianul-şef era pe punctul de a 
obiecta, de a spune că avea nevoie de aprobarea 
directorului. Dar s-a răzgândit. îi văzuse pe 
aceşti oameni abuzaţi verbal. Scuipaţi, aproape 
împroşcaţi cu urină şi fecale. Si totuşi 
merseseră până la capăt. 

Dacă ei putuseră s-o facă, putea şi el. în plus, 
începea să-i creadă. 

il ştia pe John Fleming. Sau, cel puţin, îi ştia 
crimele. Se familiarizase cu detaliile fiecărui 
prizonier când îşi luase postul în primire. Şi 
niciunul nu era mai renumit decât Fleming. 

La fel ca toţi ceilalţi, gardianul-şef îi cunoştea 
în linii mari crimele. 

Pe parcursul a şapte ani, John Fleming răpise 
şi omorâse şapte persoane, bărbaţi şi femei, 
tineri şi bătrâni. Câte unul pe an. Victimele 
fuseseră alese complet aleatoriu, de la un 
funcţionar al Hudson's Bay Company la un 
constructor de poduri, un pescar şi mulţi alţii. 
Fiecare aflat într-un deceniu diferit al vieţii sale. 

Asta ştia. Asta ştia toată lumea. 

Ce nu s-a spus a fost ce făcuse acest nebun 
cu cadavrele. 

La sosirea la USD, gardianul-şef citise 
dosarul.  Văzuse fotografiile. Şi apoi şi-a 
petrecut fiecare zi, fiecare oră dorindu-şi să n-o 
fi făcut. 


Treaba lui acum era să se asigure că aceşti 
oameni rămâneau în spatele uşilor de fier. Şi cu 
atât mai mult Fleming. 

l-a fost clar că aceasta nu era doar o slujbă, ci 
o datorie sacră. Unitatea Specială de Detenţie 
era plină de criminali, ucigaşi în masă, ucigaşi 
de copii. Criminali în serie. 

Dezaxatii, nebunii criminali îşi trăiau viata 
între aceste ziduri în aşteptarea propriei morţi. 
Nicio rudă, niciun prieten nu venea vreodată pe 
la ei. Nici măcar Doamna- cu-coasa nu voia să 
treacă pe-acolo. Mulţi deţinuţi trâiau până la 
vârste foarte înaintate. Unii aveau peste 100 de 
ani. Incapabili să trăiască. Incapabili să moară. 

Dintre toţi aceşti criminali, John Fleming era 
cel mai râu. Gardianul-sef ştia asta. lar acum, 
stând în fata uşii directorului şi uitându-se în 


ochii căprui şi adânci ai şefului Serviciului 
Omoruri din cadrul Sûreté du Quebec, începu să 
suspecteze că răul cel mare se întâmplase. 
— O să v-o aduc, a spus el. 
— Merci. 

Şi cu asta, ofiţerii Surete au intrat în biroul 
directorului. 


Directorul închisorii era furios. Fusese sculat 
din somn, obligat să se întoarcă la birou şi acum 
era acuzat că a lăsat cel mai periculos deţinut 
din USD să evadeze. 

Gamache îşi puse ochelarii de citit şi 
parcurse dosarul, cu toate că ştia ce va găsi în 
el. Minciuni. Un fals deliberat. 

Bineînțeles, dosarul conţinea fotografia şi 
descrierea bărbatului pe care Gamache tocmai 
il întâlnise. Era pe- aproape, asemănarea era 
stranie. însă nu era John Fleming. 

Litania crimelor lui Fleming se afla acolo, 
împreună cu rapoartele psihiatrice. Exista şi o 
foarte scurtă descriere a formaţiei profesionale 
a lui Fleming, inclusiv a educaţiei sale. 

Spunea acelaşi lucru ca şi dosarul privat al 
lui Gamache. John Fleming era matematician. 
Nu inginer. 

Inspectorul-şef închise furios dosarul şi i-l 
întinse lui Beauvoir, nu înainte de a scoate 
fotografiile cu ororile lui Fleming şi a le băga în 
buzunar. Apoi, aplecându-se în faţă, i se adresă 
directorului cu o politeţe caustică. 

— Bărbatul care mi-a fost prezentat mai 
devreme ca fiind John Fleming nu este John 
Fleming. O ştiu şi eu, o ştii şi dumneata, 
domnule. Şi mai ştii că, în ciuda a ceea ce scrie 
în dosar, o pot dovedi. 

însă  Gamache ştia că asta putea fi 
problematic. Dacă pentru această evadare se 
făcuseră atâtea eforturi pe cât se părea, 
probabil că în dosarul oficial se găseau deja 
ADN-ul şi amprentele falsului Fleming. 

John Fleming se topise şi se transformase în 
altcineva. 

Dar dosarul real, împreună cu dovezile altor 
crime pe care era posibil să le fi comis, era 


intact. Adevăratul John Fleming se afla în 
camera încuiată din subsolul lui Gamache. 

Dar trebuia să demonstreze că dosarul lui era 
autentic, iar actualele documente oficiale false. 
Şi asta le-ar fi luat mai mult timp decât aveau la 
dispoziţie. 

— Nu e nimic de dovedit. Ascultă-mă cu 
atenţie, domnule inspector-şef. Că n-o mai spun 
a doua oară. Eşti la un pas de un proces care te 
va ruina. Una este să dai buzna aici şi să insisti 
că un detinut a evadat când nu 


există nicio dovadă. De fapt, există o mulţime de 
dovezi care arată că e închis bine mersi. 

Arătă spre dosarul aflat acum în mâinile lui 
Beauvoir. 

— Numai că tu refuzi să crezi ce vezi. 

Se uită în ochii lui Gamache, cu privirea lor 
imperturbabilă, şi păru să se blocheze acolo 
pentru o clipă, după care continuă. 

— Şi cu totul alta e să mă acuzi pe mine, să il 
acuzi pe el... 

Arătă spre gardianul-şet. 

— ... cu martori de fată, de muşamalizare. 
Pentru asta poţi fi dat în judecată. Dă-mi voie să 
fiu foarte clar. Adică vrei să spui că noi i-am 
permis, cu bună-ştiinţă, unui criminal alienat 
mintal să evadeze? 

— Non. 

— Nu? 

Directorul părea confuz. 

— Nu el... 

Gamache înclină capul spre gardianul-şef. 

— Doar tu. 

Directorul se înroşi la fată. Dar Gamache 
continuă, cu o voce gravă şi calmă. Era un calm 
pe care Beauvoir îl cunoştea bine. Prima dată îl 
auzise pe malul lacului cu ape plumburii, cu un 
car de vreme în urmă. Când îl întâlnise prima 
oară pe Gamache. Când aflase prima oară că 
ceea ce se vede şi ceea ce e în realitate pot fi 
două lucruri foarte diferite. 

— Acum, dâ-mi voie şi mie să fiu foarte clar. 
Problema aici nu e ce înseamnă asta pentru 
mine sau pentru tine. Problema e că un nebun a 
fost lăsat liber în societate. Asta e ceea ce 


contează. Găsirea lui e ceea ce contează. A cui 
viaţă va fi distrusă, a ta sau a mea, poate fi 
rezolvat şi mai târziu. Trebuie să ne spui tot ce 
Ştii. Acum! 

Strigă ultimul cuvânt cu atâta forţă, încât 
gardianul-şef tresări. 

Jean-Guy vedea tremurul din mâna dreaptă a 
lui Gamache. Care devenea tot mai pronunţat. 
Abia îşi mai stăpânea furia. 

— Dă-l afară din biroul meu, ordonă directorul, 
dar gardianul nu se clinti din loc. 

Gamache se săturase. Se ridică atât de 
repede, încât scaunul scârţâi strident pe 
podeaua acoperită cu linoleum. 

Directorul, văzând asta şi simțind pericolul 
prea târziu, se ridică precipitat în picioare şi se 
dădu înapoi, încercând să se ferească de 
inspectorul-şef care înainta spre el. 

Dar nu reuşi. 


Gamache era aplecat deasupra lui, la doar 
câţiva centimetri de bărbat. Nu îl atinse pe 
director, dar forţa mâniei sale îl lipi de perete. 

— îţi dai seama ce-ai făcut? urlă Gamache, 
revărsându-şi în sfârşit toată furia reprimată 
până atunci, îndreptând-o spre acest om prost, 
din cale-afară de prost. 

— Ai eliberat un monstru! 

Gamache băgă mâna în buzunar şi scoase 
una dintre fotografii. 

— Uită-te, răcni el băgându-i bărbatului poza în 
faţa. Uită-te! 

Directorul cobori privirea spre poză. 

Şi se albi la fată. 

Beauvoir, încordat, gata să acţioneze, îşi 
dădu seama atunci că de fapt directorul nu 
citise niciodată dosarul lui Fleming sau, dacă îl 
citise, nu se deranjase ori nu îndrăznise să se 
uite la fotografii. La creatura cu şapte capete pe 
care o crease John Fleming. Fiara Babilonului. 

El însuşi nu o văzuse niciodată, iar acum 
Jean-Guy îşi dădu seama că Gamache scosese 
fotografiile din dosar ca să nu le vadă el. însă 
expresia de groază pură de pe chipul 
directorului spunea totul. 

— l-ai dat drumul acestui nebun. Cât a costat? 


Cu cât te- a plătit? Care mai e preţul unui 
monstru în ziua de azi, idiotule? strigă 
Gamache. 

Efectiv urla. Tremura de furie şi era pe 
punctul de a izbucni în lacrimi. 

Trecuse dincolo de furie, dincolo de mânie, 
într-un teritoriu în care Beauvoir nu-l mai 
văzuse niciodată pe inspectorul-şef. Gamache 
clacase. 

— Unde este? Unde? 

Cum directorul nu răspundea, Gamache 
ridică mâna spre gâtul bărbatului. Jean-Guy 
interveni chiar înainte ca aceasta să ajungă 
acolo şi îl trase pe Gamache înapoi. 

Şeful se smuci şi se îndreptă din nou spre 
director. Beauvoir îl apucă mai strâns, iar de 
data asta îl trase cu forţa pe Gamache înapoi. 

— Pleacă de-aici. Hai! Dă-te la o parte, şuieră 
el în urechea lui Armand. 

Era, işi dădu seama, aproape exact ce-i 
spusese Gamache când îl salvase de Fleming cu 
ani în urmă. 

Gamache se dădu înapoi împleticindu-se, 
sfredelindu-l cu privirea pe bărbatul acum palid 
şi înfricoşat. îşi smulse braţul din strânsoare, îşi 
îndreptă hainele, după care trase adânc aer în 
piept şi se întoarse către Beauvoir. 

— Arestează-l. Este complice la uciderea 
Patriciei Godin. Vor urma şi alte acuzaţii. 


Gamache, tremurând de furie şi adrenalină, îi 
aruncă directorului o privire feroce, apoi îi 
spuse pe un ton scăzut, mult mai înspăimântător 
decât dacă ar fi urlat: 

— Ştii ce-ai făcut? 

— Nu mă poţi aresta. Nu am greşit cu nimic. 
Nu ai nicio dovadă, strigă directorul când 
Gamache ajunse la uşă. 

— Gura, dobitocule! strigă Beauvoir. 

Gamache se întoarse spre el. 

— Mai bine roagă-te să găsim ceva. 

Şi ieşi trântind usa în urma lui. 

— Ce-a vrut să spună cu asta? întrebă 
directorul. 

Beauvoir îl întoarse cu spatele şi îl împinse la 
perete. 


— Imaginează-ţi ce se va întâmpla dacă vei fi 
eliberat, mârâi Beauvoir înainte de a-i pune 
cătuşele şi a-l întoarce din nou cu fata. 


Omului îi trebuiră câteva secunde să 
înţeleagă ce voise să spună Beauvoir. Să-şi 
imagineze ce i-ar face Fleming acum, când nu-i 
mai era de niciun folos. 


în timp ce Beauvoir îl conducea pe directorul 
închisorii, palid şi panicat, la Sûreté din 
Montreal pentru a fi reţinut, Gamache se 
întoarse în Three Pines, pe drum fiind nevoit să 
tragă de câteva ori pe dreapta ca să-şi recapete 
cât de cât calmul. 

Gestul pe care fusese cât pe ce să-l facă şi pe 
care probabil că l-ar fi făcut dacă Jean-Guy n-ar 
fi fost acolo, îl şocase pe inspectorul-şef. Dacă 
voia să-l găsească pe Fleming, nu-şi putea 
permite să-şi piardă minţile. 

Avea nevoie de ajutor. 

— Căpitane Moel? Hardye? 

— Armand? Cu ce te pot ajuta? 

— îmi cer scuze că te sun aşa de dimineaţă, dar 
trebuie să te văd. 

— Sigur, stai să-mi verific agenda... 

— Acum. Poţi să vii în Three Pines? 

Şefa serviciului de consiliere psihologică din 
cadrul Sûreté ezită doar o clipă, uitându-se la 
programul ei încărcat. 

— Desigur. Plec chiar acum. 

Fiindcă tot era cu telefonul în mână şi încă 
oprit pe marginea drumului, Gamache o sună pe 
Reine-Marie. 

Niciun răspuns. O sună pe agenta Choquet. 
Niciun răspuns. 

încercând să-şi ţină anxietatea sub control, îşi 
spuse că erau în siguranţă. Erau departe, în 
afara pericolului. Erau doar ocupate. 

Dar mai ştia şi că John Fleming putea fi 
oricine, oriunde. Inclusiv la Muzeul Castelului 
Norwich. 

Armand încercă din nou. Niciun răspuns. îi 
trimis repede un mesaj. Eşti bine? Sunâ-mă. 

Apoi telefonă în Florida, pentru a vorbi cu 
fostul gardian-şef al USD. 


Numărul de telefon din dosar fusese 
deconectat. 

Atunci îl sună pe şeriful local. După ce 
verifică, şeriful îi spuse că bărbatul pe care îl 
căuta era mort. Fusese omorât. în urmă cu doi 
anl. 

Nimeni nu fusese arestat pentru crimă. 

Armand o mai sună o dată pe Reine-Marie, 
simțind cum îi bătea inima ca un ciocan la 
fiecare ton de apel fără răspuns. 


Capitolul 31 


Reine-Marie îl văzu pe bărbat privind în jur şi 
îi făcu din mână. 

Ghidul de la Muzeul Castelului Norwich îi 
răspunse la fel şi, traversând sala cu pardoseală 
de piatră, veni să le întâmpine. 

Castelul era un cub imens, azvârlit cu 900 de 
ani în urmă pe cel mai înalt punct din oraşul 
Norwich. Acum era un spaţiu public care 
cuprindea o galerie de artă şi un muzeu. 


__ Reine-Marie, şi Amelia, trezita de-a binelea, 
işi inchiseseră telefoanele mobile, aşa cum 
cerea afişul de la ., j 


avizier 

— Madame Cloutier? întrebă ghidul zâmbind. 
— Da, eu sunt. Şi aceasta este asistenta mea, 
Amelia Choquet. 

Acesta o privi pe Amelia de parcă încerca să 

se decidă în ce loc din galerie ar trebui plasată. 
— Numele meu este Cecil Clarke, sunt ghidul- 
şef de aici. Am înţeles că vă interesează 
Comoara Păston? 


Le făcu semn să îl urmeze. 

Omul avea în jur de 70 de ani, presupuse 
Reine-Marie. De înălţime medie. Suplu. Ras în 
cap, la fel ca mulţi alţi bărbaţi care începeau să 
chelească. Avea o barbă albă tunsă scurt şi ochi 
albaştri veseli. 


Vorbea cu accent specific celor din zona 
Atlanticului mijlociu. Nici britanic, nici nord- 
american. 

Trecură agale pe lângă nişte vitrine de sticlă 


în care era expusă o mare varietate de animale 
sălbatice, inclusiv un urs-polar. 

Amelia se opri să se uite la marele pinguin 
nordic, apoi alergă să-i ajungă din urmă pe 
Madame Gamache şi pe ghid. 

— Atâtea mistere, l-a captivat pe oameni ani 
de-a rândul, comenta Clarke în timp ce mergeau 
prin muzeu. 

— O lume de bizarerii, spuse Reine-Marie. 

— Exact. Atâtea secrete. De ce anume vă 
interesează tabloul? 

— Scriu o lucrare despre el. Acum sunt 
pensionară, dar toată viaţa am lucrat ca istoric 
în Quebec. Aş vrea să mă extind în istoria artei, 
îi explică Reine-Marie. 

— Ei bine, nu puteaţi găsi un loc mai fascinant 
cu care să începeţi decât... 

Cotiră pe un culoar. 

— ... acesta. 

Acolo, în faţa lor, se afla o pânză imensă. 
Comoara Păston. 

Reine-Marie  încremeni de admiraţie, iar 
Amelia efectiv rămase cu gura câscată. 

Tabloul era copleşitor, aproape şocant prin 
opulenţa pe care o afişa. Şi totuşi era profund 
uman, aproape inocent. De parcă ar fi fost 
surprins de el însuşi. 

— Captivant, nu-i aşa? spuse Cecil, evident 
bucurându-se de reacţia lor. L-am studiat ani 
întregi şi încă sunt fascinat. 

— Dă impresia că putem intra direct în el, 
spuse Amelia. 

El se întoarse şi o privi cu interes. 

— Da. Şi eu am deseori impresia că am intrat 
în el. De fapt, joc un joc cu mine însumi. încerc 
să-mi imaginez ce obiecte aş lua cu mine, 
pentru a le adăuga celor deja aflate acolo. Ce 
comori. Ce trofee. 

— Şi ce aţi lua? întrebă Reine-Marie, păstrând 
un ton lejer. 

— Oh, în fiecare zi altele. 

— Astăzi? întrebă ea. 

— Probabil o piesă muzicală preferată. Poate 
un film, cu siguranţă o carte. Dacă aş putea 
introduce marele pinguin nordic, aş face-o. 


Reine-Marie zâmbi şi, întorcându-şi privirea 
către pânză, spuse cu dezinvoltură: 
— Se pretează la această idee. Ştiţi pe cineva 
care chiar a făcut-o? 
— Care a intrat în tablou? 
Ea începu să râdă. 
— Nu. Vreau să spun care a făcut o copie, dara 
adăugat şi câteva tuse moderne. 
El reflectă puţin. 
— Probabil că există, dar eu n-am cunoştinţă 
de niciuna. 


Ea scoase telefonul şi îi arătă o fotografie cu 
cea din mansardă. 

— Ce credeţi despre asta? 

El se uită, mărind imaginea şi mişcând-o pe 
ecran. 

— Asta chiar că este o curiozitate. Ce ciudat. 

Ridică privirea din telefonul ei şi se uită la 
original, apoi din nou în telefon. 

— Interesantă alegere de obiecte moderne. 
Dumneavoastră l-aţi făcut pe acesta? 

Ea închise telefonul şi râse din nou. 

— Nu. Tocmai am găsit această copie. De fapt, 
am început să fiu interesată de Comoara Păâston 
când o prietenă m-a invitat la o expoziţie aici, în 
urmă cu câţiva ani. Nu am reuşit să vin, dar am 
căutat lucrarea. Ati fost prezent la acea 
expoziţie? 

— Cea de-acum trei ani sau cam aşa ceva? Abia 
sosisem aici. Şi eu sunt canadian, din New 
Brunswick. Pensionar. 

— Istoria artei? 

— Nu. Inginerie. 


Căpitanul Moel se întâlni cu inspectorul-şef în 
faţa vechii gări şi se bucură că venise. 

— Aici locuieşti? întrebă ea în timp ce cobora 
din maşină. Zici că-i un loc desprins dintr-un 
film de animaţie Disney. Aproape că mă aştept 
ca fluturii să înceapă să cânte. 

Moel stătea cu spatele la el. 

— Paşnic. 

— Asa s-ar zice. 

Fa se întoarse spre el şi-i văzu chipul. 

Sumbru, îngrijorat. 


— Esti bine? 
— Am fost şi mai bine de-atât. 

Gamache, de obicei bine îmbrăcat, arăta ca 
naiba. Cu părul răvăşit, hainele mototolite şi 
murdare. Nu avusese timp să facă duş şi să se 
schimbe după vizita la USD. 

Hardye Moel era acum şefa diviziei de 
consiliere psihologică din cadrul Surete du 
Quebec, după ce îşi luase doctoratul. îşi 
construise departamentul practic de la zero. 

Inspectorul-şef Gamache era unul dintre 
primii susţinători şi adepti ai acestui serviciu. îşi 
trimisese multi 
agenţi la consiliere psihologică. EI î insuşi fusese. 

Dr. Moel era colega şi psihoterapeuta lui. 
Hardye Moel era prietena lui. 

— Cu ce te pot ajuta? 

îi povesti ce se întâmplase la USD. Despre 
faptul că cedase nervos şi că doar prezenţa lui 
Jean-Guy Beauvoir îl împiedicase să-l rănească, 
poate chiar să-l omoare pe directorul închisorii. 
— Eu nu cred că s-ar fi ajuns atât de departe, 
Armand. Tu nu eşti sigur? Ce-a făcut directorul 
de s-a ajuns în situaţia asta? îl întrebă ea, 
studiindu-l cu atentie. 


Gamache o privi o clipă, ştiind că va trebui 
să-i spună totul. Dar ezită. 

Hardye aşteptă. Oferindu-i spaţiu şi timp. îi 
văzu ochii întorcându-se spre sat şi rătăcind pe- 
acolo. Spre vecinii care ieşiseră la plimbare cu 
câinii. Care stăteau afară, pe terasa bistroului. 
Care lucrau în grădini. Moel auzea păsărelele, 
maşinile de tuns iarba, strigătele de salut. 

Apoi ochii lui se opriră. Ea se întoarse într- 
acolo şi văzu că se uita la cei trei pini uriaşi 
care se înălţau falnici în parcul satului. 

Bineînţeles, se gândi ea. Three Pines. 

Când se întoarse spre el, privirea lui era 
îndreptată din nou către ea. 

Şi apoi îi povesti. Totul. 

în timp ce vorbea, văzu ochii căpitanului 
Moel mărindu-se, apoi îngustându-se. De parcă 
s-ar fi uitat la ceva oribil care se apropia. 

— Dumnezeule mare. John Fleming? L-a lăsat 
pe Fleming să plece? E în libertate? şopti ea. 


— Hai să mergem înăuntru, spuse Armând. 

Ajunşi în camera operativă, ea se uită la 
pânza uriaşă. 

Dr. Moel studiase cazul Fleming în cadrul 
cursurilor despre comportamentul aberant. îşi 
amintea că citise că John Fleming fusese un om 
bisericos. Obsedat de biserică. Un om cu frică 
de Dumnezeu, căruia până la urmă i-a fost atât 
de frică de Dumnezeu încât a fugit direct în 
braţele celuilalt. 

îngerul dimineţii. îngerul căzut. Preferatul lui 
Dumnezeu. Până când... 

Dar Armând arăta spre tablou şi spunea 
altceva. 

— Pardon? 

— Chipurile, capetele. Sunt ale victimelor lui. 
Doamne. Ar fi trebuit să-mi dau seama mai 
repede, spuse Armând, trecându-şi mâna peste 
faţa. 

Căpitanul Moel se întoarse cu spatele, 
cuprinsă de repulsie. 

— Cum ai fi putut? Nicio persoană sănătoasă la 
cap nu şi- ar da seama, nu ar crede că un 
deţinut de la USD ar putea fi autorul. Am citit 
despre cazul lui, despre procesul lui. Nu s-a 
pomenit nimic despre tine. 

— Nu. Am fost acolo ca observator, desemnat 
de Coroană. 

— Fleming te-a recunoscut? De aceea face 
asta? 

Această obsesie pe care Fleming părea s-o 
aibă pentru inspectorul-şef nu avea sens. De ce 
nu polițistul care La arestat? Procurorul? 
Judecătorul. De ce Gamache? 

— Acum câţiva ani am avut nevoie de ajutorul 
lui într-un caz. El a fost de acord, dar, în 
schimb, a trebuit să-i promit că îl voi elibera. 

Moel se uită la el, nevenindu-i să creadă. 

— Ai fost dispus să faci asta? 

— N-am avut încotro. 

Pe atunci, Fleming se afla în USD de mai bine 
de zece ani. Dacă nu fusese nebun înainte, 
atunci era. Deşi Gamache ştia că John Fleming, 
aproape sigur, ieşise din pântece bolnav mintal. 
— în ultimul moment, în ultima secundă, am 


retractat. Făcuse câţiva paşi afară, simţise 
gustul libertăţii înainte de a pune să fie dus 
înapoi. 

A fost cât pe ce, iar Armand aproape că a 
trebuit să meargă până la capăt cu acel calcul 
îngrozitor. Să pună în libertate un nebun care 
să ucidă din nou. Şi din nou. Sau să permită ca 
planurile unei arme de distrugere în masă să fie 
vândute celui care oferea cel mai bun preţ. 

Oricât ar fi fost Fleming de prolific, nu ar fi 
putut egala numărul de morţi. lar Armand era 
încrezător că îl va putea prinde din nou pe 
nebun, în cele din urmă. în cele din urmă. 

Dar, în final, n-a mai fost nevoie. 

Parcă auzea şi-acum tipetele, urlete inumane, 
ca ale unui spectru ars de viu, când Fleming a 
fost târât înapoi în infern. 

Hardye Moel clătină din cap. înţelegea. Acel 
eveniment îi concentrase toată nebunia, toată 
furia, asupra inspectorului-şef. 

Armand îşi verifică din nou telefonul. încă 
nimic de la Reine-Marie sau Amelia. 


— Aş dori să iau legătura cu câteva dintre 
persoanele care au venit la expoziţie. Să aflu de 
ce sunt atât de fascinate de Comoara Pastori. 
Mai ales cele care au venit de departe. Din 
America de Nord, de exemplu. Aveţi idee cum 
aş putea face asta? întrebă Reine-Marie. 

Amelia o privi pe Reine-Marie cu un nou 
sentiment de respect. S-ar putea să funcţioneze 
chestia asta. 

— N-am nici cea mai vagă idee, răspunse Cecil. 
— E posibil să fi rezervat un tur privat al 
expoziţiei? întrebă Amelia. îmi imaginez că un 
adevărat entuziast şi- ar dori asta. 

— E-adevărat. Cred că aş putea găsi această 
listă dacă vă interesează, întrucât implică 
efectuarea unor rezervări şi plăţi, spuse ghidul. 

— Vă rog, spuse Reine-Marie şi o privi pe 
Amelia cu un nou sentiment de respect. 

Ghidul se întoarse câteva minute mai târziu, 
fluturând nişte foi de hârtie. 

— lat-o. Persoanele care au rezervat discuţii 
private despre Comoara Pastori în timpul acelei 


expoziţii. 

îi întinse lista lui Reine-Marie. Era lungă de 
două pagini, majoritatea academicieni care 
doreau acces exclusiv la tablou. însă acolo, pe a 
doua pagină, figura şi o anume Lillian Virginia 
Mountweazel. 


Hardye se aşeză într-unul din  fotoliile 
confortabile, cu spatele la tablou. Armand 
turnase câte o cafea pentru fiecare, pe care ea o 
acceptă cu recunoştinţă. 

Când Armand se aşeză alături, ea se aplecă 
spre el. 

— Crezi că Fleming este aici? 

— Nu ştiu. Nu văd cum ar putea fi. L-aş 
recunoaşte, sunt sigur. Destul de sigur. Cred... 

Armand se opri şi oftă. 

— Trebuie să am capul limpede ca să-l găsesc 
şi mi-e teamă câ... 

Ea îi oferi spaţiu şi timp. 

— ... încep să-mi pierd minţile. 

— Din cauza a ceea ce s-a întâmplat azi- 
dimineaţă la USD, cu directorul închisorii? 

Gamache încuviinţă. 

— De ce anume te temi, Armand? 

— în afară de faptul că o să innebunesc de tot 
şi o să mă sinucid? 

— în afară de asta. 

De fapt, se temuse că o să-i pună această 
întrebare. însă nu avea niciun rost să mintă. De 
ce s-o invite aici să-l ajute, apoi să-i ascundă 
adevărul? 

— Mă tem că voi eşua. Mă tem că orice se va 
întâmpla, va fi din vina mea. De când am aflat 
că a scăpat din închisoare, simt că îmi 
funcţionează doar o parte din creier. Restul ţipă 
la mine. 

Cobori vocea şi adăugă: 

— El ţipă la mine. 

— Asta e ceva firesc, lisuse, de când mi-ai spus 
de Fleming şi mie îmi ţipă capul. 

— Dar nu tu trebuie să-l găseşti. Ci eu, spuse 
Armand. 

— Adevărat. Frica, urletul, se vor potoli. E doar 
şocul. 


El clâtină din cap. 

— E mai mult de-atât, mai profund de-atât. 
Aproape că l- am atacat pe director. 

— Dacă este mai profund decât atât, atunci 
trebuie să cauţi mai adânc. Există ceva ce nu 
vrei să recunoşti, nu-i aşa? spuse ea susţinându- 
i privirea. 

El se uită în jos, spre mâini, şi văzu o lacrimă, 
ca o picătură de ploaie, căzându-i pe un deget. 
Ridică privirea şi se uită în ochii lui Hardye. 

— Mi-e teamă că Fleming îmi va ucide familia. 
Mi-e teamă că nu voi putea să-i salvez. 

Ea clătină încet din cap. 

— Ai făcut asta intenţionat? 

— Sigur că nu. Mai contează? 

— Mens rea. Da, contează. Nu e vina ta, 
Armând. Este vina lui Fleming, vina directorului 
închisorii. Tu şi echipa ta sunteti soluţia. 
Trebuie să faci distincţia. Tu acum 


exagerezi şi laşi frica să preia controlul. 
Reacţionezi la lucruri care nu s-au întâmplat şi 
te comporţi de parcă s-ar fi întâmplat sau ar fi 
inevitabile. Concentrează-te pe ceea ce se 
întâmplă cu adevărat aici şi acum. 

— Sā mă predau realităţii, spuse el cu un mic 
zâmbet şi, luând un şerveţel de hârtie, îşi sterse 
ochii. 

Era una dintre zicalele preferate ale lui 
Hardye Moel. 

— Da. Nu mai purta bătălii care nu există. 
Concentrează- te pe ceea ce există. Şi nu lua 
totul asupra ta. Ai în jurul tău o echipă 
inteligentă, eficientă. 

Gamache inspiră adânc de trei ori şi închise 
ochii. Apoi, deschizându-i, îi zâmbi. 

— Merci. Asta mă ajută. 

Ea se uită la ceas. 

— Trebuie să mă întorc. 

— Hmmm, de fapt, mai e un motiv pentru care 
am vrut să ne vedem. Sam Arsenault este aici. 

— Ahhh, spuse ea, aşezându-se din nou. 
înţeleg. 

— Fără îndoială că îţi aminteşti de el. 

— îmi amintesc. Cazul este greu de uitat. Copiii 


aceia. 

— Ai stat cu ei în primele zile, l-ai observat. Ce 
părere ai despre ei? 

— Ei sau el? 

— Amândoi, presupun, dar mai ales el. 
Impresia mea este că el a fost mult mai vinovat 
în cazul mortii mamei lor 


decât am putut dovedi noi. lar când Fiona a 
acceptat vina, nouă nu ne-au mai râmas prea 
multe de făcut. Dar vreau să ştiu, trebuie să 
ştiu... 


— Cât de bolnav era? Este? 
El încuviinţă. 

— înainte de a răspunde, trebuie să ştiu dacă 
vorbesc cu tine în calitate de colegă sau în 
calitate de prietenă. 

Armând se uită la ea o clipă. 

— Care dintre ele îmi va crea mai puţine 

probleme? Hardye începu să râdă. 

— Bun, lasă-mă să încep în calitate de colegă. 
Nu l-am văzut de mulţi ani, iar când l-am văzut, 
nu eram instruită în privinţa comportamentului 
criminal şi aberant. Deci n- aş putea să-ți 
răspund la întrebare. 

— Ca prietena? 

— Aş zice să stai naibii departe de el. Puştiul 
ala e nebun de legat. 

— Bine, asta-i clar. 

Ea se aplecă din nou în faţă. 

— Vorbesc serios. Te ura pe atunci, iar tipul 
asta de ură nu face decât să mocnească şi să 
crească într-o personalitate ca a lui. 

— Este psihopat? 

— Aş spune că da. 

— Şi sora lui, Fiona? 

— Ei bine, asta e o altă problemă. Era clar 
inteligentă, dar foarte marcată. Când nu e vorba 
doar de un eşec în a proteja şi a îngriji un copil, 
ci şi de o durere de cel mai intim tip, provocată 
de propria mamă, ei bine, nu mulţi ies 
nevătămaţi din asta. 

— Este şi ea aici. Jean-Guy tot insista că Sam a 
plâns când i s-a spus despre mama lui. Fiona nu 
a făcut-o. 

— Asa e. Dar care este cea mai firească 


reacţie? Adevărul 


este că Clotilde i-a făcut să plângă înainte de a 
muri. Lacrimile lui Sam erau din cauza ta, nu a 
mamei lui. Fiona a avut o reacţia mult mai 
sinceră. , 

— Este şi ea periculoasă? 

— Nu ştiu, Armând. Aş vrea să pot să-ţi spun. 
Este posibil ca atunci când sunt fiecare pe cont 
propriu să se controleze. Doar când se întâlnesc 
se întâmplă ceva. Scot la iveală ce-i mai râu 
unul din celălalt. 

Şi atât Hardye, cât şi Armând ştiau că „ce-i 
mai rău” era foarte rau. 

— Trebuie să mă întorc în oraş, dar vreau să-ţi 
mai spun un lucru. Ziceai că nu crezi că John 
Fleming este acum aici. Că l-ai recunoaşte. 
Sinceră să fiu, dacă ceea ce spui e 
adevărat, atunci aproape sigur ar fi aici. Ar vrea 
să te vadă zvârcolindu-te. Ar vrea să-şi vadă 
planul derulându-se şi să fie prin preajmă în caz 
că ceva nu merge bine. S-ar putea să nu fie 
chiar în sat, ar putea să campeze în apropiere 
sau să se ascundă în vreo casă. Pari uşurat. As fi 
zis că a avea, ' 
un nebun turbat la tine în curte nu e chiar cea 
mai bună veste. 

— Am trimis-o pe Reine-Marie în Marea 
Britanie, să investigheze originalul, spuse el 
arătând în spre tablou. Am vrut să plece de-aici, 
însă acum nu pot să dau de ea. 

Se uită din nou la telefon. Niciun mesaj. 

— Dacă Fleming este aici, şi nu cu ea, eo 
uşurare pentru mine. Chiar crezi că se află aici? 

— Probabil. 

O conduse pe căpitanul Moel până la maşină, 
apoi se duse repede acasă să facă un duş şi să 
se schimbe. 

Probabil” nu inseamnă „da“, îşi zise Armând. 


xxx 


— Da, îmi amintesc de ea, spuse Cecil. O mare 
figură. Exact cum te-ai aştepta să fie o 
Mountweazel. 

— Asta s-a întâmplat cu ani în urmă. Trebuie să 
fi fost o figură memorabilă, spuse Amelia. 


— Oh, da, era, dar nu de atunci mi-o amintesc 
eu. 

— Atunci de unde o cunoaşteţi? întrebă Reine- 
Marie. i 


— A fost aici în urmă cu vreo două luni. De 
data asta, toată numai blănuri şi eşarfe şi 
purtând un fel de turban. 

Arăâtă spre cap, de parcă un turban putea fi 
purtat în altă parte. 

— Ce este? întrebă el, văzându-le surprinderea. 

— Nimic, spuse Reine-Marie. Virginia... 

— Lillian, murmură Amelia. 

— Lily nu mi-a spus că a mai fost aici. Aveţi 
idee de ce a venit? 

— Nu chiar. îmi amintesc că a sunat să spună 
că a pierdut un obiect şi se întreba dacă l-am 
găsit noi şi am putea să i-l trimitem prin poştă. 

— Şi ce pierduse? întrebă Amelia. 

— O scrisoare veche pe care spunea că a gasit- 
o la un târg de vechituri. Ceva care aparținuse 
familiei ei. 

— Ahh, da, spuse Reine-Marie. A menţionat 
asta. Şi i-aţi trimis-o, nu? La vechea ei adresă 
sau la cea nouă? 

— Nu am nicio idee. Aveam scrisoarea la 
obiecte pierdute şi am trimis-o prin poştă, dar 
nu am notat unde anume. 

De ce vă interesează atât de mult? 

— De fapt, nu ne prea interesează. Sunteţi 
amabil? Mi-ar plăcea să fac o fotografie cu noi 
trei. Să i-o arăt, spuse Reine-Marie ridicând 
telefonul. 

— Desigur. 

Şi-au făcut un selfie. 

— O să i-o trimit. 

— Aici nu sunt permise telefoanele mobile, dar 
puteţi ieşi pe terasă. 

Reine-Marie s-a conformat. Imediat ce s-a 
conectat, telefonul i s-a umplut de mesaje, toate 
de la Armand. 

— Eşti bine? o întrebă el, răspunzând înainte 
ca primul ţărâit să apuce să se termine. 

Făcuse dus şi tocmai se schimbase în haine 
curate. 


— Da, de ce? 


— Nu puteam să te contactez. 
— îmi pare rău. Ce s-a întâmplat? 

El îi povesti pe scurt ceea ce tocmai li 
spusese căpitanului Moel. 

Că John Fleming era liber. Că fostul gardian- 
şef fusese omorât. Că tot ce se întâmpla - şi mai 
ales obiectele din camera zidită şi Comoara 
Paston modificată - era aproape sigur opera lui 
Fleming. 

Reine-Marie stătea pe o bancă de piatră şi 
privea năucită spre frumosul oraş. 

îşi aminti de procesul cu uşile închise care 
avusese loc în Montreal. Ei încă mai locuiau în 
oraş pe vremea aceea. Armand se întorcea 
acasă în fiecare seară tot mai secătuit, de parcă 
se scurgea viaţa din el în timp ce asculta 
mărturiile. în timp ce se uita la fotografii. Şi 
auzea înregistrările. 

Devenise tot mai convins că nelegiuirile lui 
Fleming nu se limitau la cele şapte omoruri. La 
acea nebunie din New Brunswick. Mai erau şi 
altele, era sigur. Chiar şi după ce Fleming a fost 
condamnat şi închis, Armand a petrecut ani 
întregi căutând posibile dovezi. Şi în prezent 
fâcea asta. 

Dar acum se părea că trebuia să-l găsească 
pe Fleming însusi. 

— Acum ar avea 70 de ani, nu-i aşa? spuse ea. 
Cum arată? 

— 71 de ani, 1,70 metri înălţime, constituţie 
slabă, păr cārunt rărit. Ochi albaştri strălucitori. 
Nişte ochi 


remarcabili. 

Nu părea cine ştie ce. Dar Reine-Marie 
cunoştea puterea nebuniei. Puterea pe care o 
dădea oamenilor. Nu doar cea fizică, ci şi 
puterea de a-şi urmări scopul. O persoană care 
era pur şi simplu rea, josnică, încerca 
întotdeauna să-şi justifice cruzimea. Un nebun 
nu-şi irosea timpul şi energia cu asta. 

John Fleming, la 71 de ani ar fi la fel de 
periculos ca la 21. Poate chiar mai periculos. 
Acum avea experienţa de partea lui. 

— Poţi să-mi trimiţi o fotografie? întrebă ea. 
— Nu există fotografii recente. De ce? 

— Pentru că stăm de vorbă cu cineva, expertul 
local în Comoara Paston, care se potriveşte cu 
descrierea ta. Am o poză. O să ţi-o trimit. 

— Trebuie să vii acasă. Acum, la-l pe David să 
te ducă cu maşina direct la Heathrow şi ia 
primul avion care decolează. Oriunde. Pe urmă 
vino spre casă, îi spuse Armând. 

— Oh, vine încoace, spuse ea, apoi cobori 
vocea într-o şoaptă. îl cheamă Cecil Clarke. Cu 
c, Armând. Este canadian, din New Brunswick. 
Au revoir. Je t'aime. Te sun din maşină. 

Cu asta a inchis şi a băgat telefonul în 
geantă. 

A uitat să trimită fotografia. Şi a mai uitat sau 
nu şi-a dat seama că ar putea fi important să-i 
spună că Cecil Clarke era inginer pensionar. 


xxx 


Reine-Marie i-a trimis un SMS în care spunea 
că erau în maşină cu David. Şi că putea să stea 
liniştit. 

Armând şi-a sunat echipa din Montreal şi i-a 
pus să caute un individ pe nume Cecil Clarke, în 
vârstă de 70 de ani, din New Brunswick, care 
acum locuia în Norwich, Marea Britanie. 

Când s-a întors în camera operativă, curat şi 
simţindu- se mai stăpân pe sine, a sunat-o pe 
căpitanul Moel. 

— Hardye, mai am o întrebare, deşi cred că 
ştiu răspunsul. 

— Spune. 

— De ce ar lăsa Fleming acel bilet de 
expoziţie? Probabil ştia că noi îl vom găsi. 

— Tu de ce crezi? 

— Pentru că a vrut ca noi să mergem acolo. Să 
pierdem timp. 

— Nu doar de asta, ci dintr-un motiv şi mai 
perfid. Se joacă cu tine. Vrea să ştii că el deţine 
controlul. Că te poate determina să faci orice 
vrea. 

Asta confirma ceea ce simţea Armand. Era 
manipulat. Fiecare pas era prestabilit. 

Fleming avusese ani întregi la dispoziţie 
pentru a plănui totul. El avea doar câteva ore 
pentru a încerca să-l ajungă din urmă. 


— Mai există o posibilitate. Un lucru care mi-a 
venit în minte când eram în maşină. Este posibil 
ca Fleming să acţioneze prin altcineva, spuse 
Hardye. 

— Cineva care a ajuns în sat chiar înainte de a 
fi descoperită camera ascunsă. Te gândeşti la 
Sam? întrebă Armand. 

— Şi la Fiona, da. De fapt, sinceră să fiu, cel 
mai probabil Fiona. Ea are mult mai mult acces 
la tine. Dar asta ar însemna că a existat o 
legătură între Fleming şi fraţii Arsenault. 

Nu era vestea pe care şi-o dorea, dar trebuia 
să înfrunte realitatea. 

il sună pe Beauvoir să afle ce mai făcuse. 

— Directorul este îngrozit. Nu vrea să 
recunoască nimic. Să trimit o alertă pe numele 
lui Fleming? 

Gamache era pregătit pentru această 
întrebare. 

— Non. Nu avem nicio dovadă. Şi nu vrem să 
fie avertizat şi să se ascundă. Trebuie să-i 
trimitem de-aici pe Annie, Daniel şi pe copii. 
într-un loc sigur. Am un prieten care are o 
cabană lângă lacul Manitou, în Munţii 
Laurentini. O să-l sun, apoi îţi trimit adresa. 

— Da, da, bine. O să-i duc eu acolo, spuse Jean- 
Guy care se simţea din ce în ce mai stresat. 

— Jean-Guy? 

— Oui? 

— în legătură cu ce s-a întâmplat la USD... 

— Nu s-a întâmplat nimic. 

— Merci quand même. Mulţumesc oricum, 
spuse Armand. 

Dacă duşmanii omului erau în propria-i casă, 
Gamache ştia că tot acolo erau şi prietenii lui. 

Când închise, Armand observă maşina lui 
Robert Mongeau coborând în sat şi parcând 
lângă biserică. 

Preotul cobori încet din maşină, de parcă ar fi 
păşit prin beton care se întărea. Cu fiecare 
mişcare forţată. Cu capul plecat. Cu ochii în 
e 

rman e incruntă azându-l cu inta 


e ŞI -C ini ea gnIci Ce se In TS 
Insa Žu avea timp.. 


işi sună prietenul cu casa de lângă lac şi 


primi permisiunea şi promisiunea că nu va 
spune nimănui. 

După ce îi trimise adresa lui Jean-Guy, se uită la 
o fotografie pe care tocmai 1-0 trimisese Reine- 
Marie. Era un selfie cu ea, Amelia şi Cecil 
Clarke. Bărbatul nu semăna: + 

deloc cu John Fleming. 


Armand tocmai se pregătea să respire uşurat 
când citi şi mesajul. Clarke era inginer. 

— Fir-ar să fie. 

îi telefonă lui Nathalie Provost. 

— Mă pregăteam să te sun, Armand. Am trimis 
numărul de serie de pe inel la Societe des 
Ingénieurs. Tocmai am primit lista celor care l- 
au purtat. 

— Există un John Fleming printre ei? 

Urmă o pauză care părea mai lungă decât 
era. 

— Non. 

— Eşti sigura? 

— Nu este o listă lungă, Armand. Da, sunt 
sigură. 

— Dar un Cecil Clarke? 

— Non, nici el. 

— Merd. 

Aceasta era prima veste bună. însemna că nu 
Fleming scăpase inelul. Că nu el fusese în 
subsolul lor. însemna că nu mâna unui nebun 
stătuse pe umărul lui Reine-Marie. 

Se aşeză pe scaun şi se uită o clipă pe 
fereastră. Apoi, aruncând o ultimă privire spre 
satul liniştit, se întoarse şi îşi înclină capul pe 
spate, uitându-se în tavanul de scânduri 
îmbinate cu lambă şi uluc. Dacă Fleming era în 
capul lui, asta însemna că probabil şi el putea 
intra în capul lui Fleming. Dacă încerca. 

Armand închise ochii. Şi aşteptă. Şi aşteptă. 

Din întuneric apărură nişte ochi. De un 
albastru uluitor. 

Ochii lui Armand se deschiseră brusc, iar 
scaunul se înclină în faţă, aproape aruncându-l 
de pe el. 

Spre deosebire de bătrâna şi acrita Ruth în 
rol de Fecioara Maria din portretul Clarei, în 
care aceasta pusese un punct de lumină în ochii 
ei furioşi creând speranţă în mijlocul disperării, 


ochii lui Fleming străluceau împrăştiind lumină. 
Dar în ei era un punct negru. O ameninţare. O 
peşteră. 

Armand văzu invitaţia de a intra. în 
disperare. Şi ştia că nu avea de ales. 

Se aşeză drept, îşi sprijini picioarele ferm pe 
podea, îşi puse câte o mână pe fiecare genunchi, 
închise din nou ochii şi respiră adânc de câteva 
ori. 

Vin după tine. 

în depărtare se auzea un zgomot. Atât de 
adâncit era în reveria lui, atât de concentrat, 
încât i-au trebuit câteva clipe ca să-şi dea seama 
că era telefonul lui. 

— Gamache. 

— Armând, am descifrat codul. Este scris într- 
un amestec de stenograme, inclusiv tironiană. 
Este, de fapt, aceeaşi frază în franceză, engleză, 
latină, germană, ebraică, toate amestecate. Un 
haos de limbi, un fel de glosolalie. 

— Ce spune? 

— Vin după tine. 

Armând îşi simţi tot sângele năvălindu-i în 
inimă. 

Și până la urmă nu e nimic nou / E doar o 
amintire, până la urmă. 

Amintirea unei frici / care acum s-a adeverit. 


Capitolul 32 


Harriet şi Sam porniră în drumeţie prin 
pădure, pe cărarea care ducea spre Scaunul lui 
Francois, cel mai înalt vârf al munţilor care 
înconjurau, protejau şi ascundeau Three Pines 
de lumea exterioară. 

Poteca era suficient de abruptă încât s-o facă 
pe Harriet să gâfâi e. 

— De ce se numeşte Scaunul lui Francois? o 
întrebă Sam, abia trăgându-şi sufletul. 

Se aşezară pe nişte bolovani încălziţi de 
soare să admire priveliştea care se întindea de 
jur împrejur. De acolo, aveau impresia că 
puteau să întindă mâna şi să atingă Munţii Verzi 
din Vermont. 

— Am întrebat-o odată pe mătuşa Myrna, dar 
nu ştia. 

Rostind numele mătuşii ei, Harriet simţi o 
strângere de inimă. De tristeţe. Poate de 
vinovăţie. îi întorsese spatele femeii care fusese 
o parte importantă din viaţa ei, toată viaţa ei, în 
favoarea unui bărbat pe care abia îl cunoscuse. 

Cum de a fost posibil să se întâmple una ca 
asta, se întrebă ea, ca Sam să pătrundă atât de 
adânc în inima ei, atât de repede? Şi să-i 
eclipseze pe cei dragi? 

El părea că o înţelege, iar ei nu-i era frică cu 
el. Chiar se arătase interesat de pasiunea ei 
neobişnuită pentru cărămizi, spunându-i că şi el 
avea una. 

— O pasiune? îl întrebase ea. 
— Nu, o cărămidă. Una pe care o am de când 
eram copil. O să ti-o arăt cândva. 

Sam scoase din rucsac salată de ouă şi 
sandviciuri cu unt de arahide învelite într-un 
prosop umed, iar ea scoase dintr-al ei un termos 
mare, cu apă rece ca gheaţa. Mâncară în tăcere, 
bucurându-se de privelişte. 

Căldura zilei încălzea pinii şi răşina de pe ei, 
făcându-i să răspândească în jur parfumul dulce 
al acelor noi. 


Harriet privea peste bolta nesfârşită a 
pădurii şi vedea o frumuseţe de nedescris. Era 
încântătoare, fermecătoare. lar dacă nu erai 
atent, te ucidea. 

Câţiva paşi în afara potecii, să culegi conuri 
de pin sau să priveşti o floare sălbatică, şi erai 
pierdut. Te-ai întoarce. Şi te-ai întoarce. Dar 
între timp poteca ar fi dispărut. 

La început nu ti-ar veni să crezi, poate chiar 
te-ai amuza puţin. Apoi, pe măsură ce minutele 
s-ar transforma în ore, ai începe să 
conştientizezi rapid situaţia. Ai dat de belea. Şi 
pe măsură ce soarele ar cobori spre asfintit, 
anxietatea s-ar transforma în frică, iar frica, în 
panică. 

Nu se poate aşa ceva. 

Aşa s-a simţit oare şi Anne Lamarque când 
preotul a dat-o pe mâna justiţiei, iar martorii 
împotriva ei s-au înmulţit? Când soţul ei a depus 
mărturie despre grimoar? 1 s-a transformat 
amuzamentul în neîncredere, în panică şi apoi 
în groază? 

Se abătuse prea mult de la calea impusă şi 
aceasta era pedeapsa ei. 

Harriet privi peste pădure şi îşi imagină o 
femeie cu o fusta lungă, sfâşiată, şi o bluză 
aspră, strângând la piept un şal cu o mână şi 
ducând un sac de pânză în cealaltă. 

Faţa şi mâinile lui Anne Lamarque erau 
zdrelite şi însângerate. Hainele îi erau murdare 
de noroi şi miroseau a sudoare, urină şi rahat. 
Părul ei sălbatic era plin de frunze şi crenguţe, 
de parcă ea însăşi s-ar fi transformat în pădure. 

în sfârsit, arăta a ceea ce fusese acuzată că 
era. 

inainte nu eram vrăjitoare /Dar acum sunt... 

Femeia vrăjitoare fugea, urmărită prin 
sălbăticie de fiare care îi pofteau trupul şi de 
demoni înfometați care îi pofteau sufletul. 

Fiecare zgomot era o ameninţare. Urletele 
lupilor, fuga furişată şi tipetele creaturilor 
ciudate, ochii strălucitori care o priveau în 
lumina lunii. Muştele mâncătoare de carne care 
îi băzâiau în jurul capului chinuind-o, muşcând- 
o, înnebunind-o. Făcând-o să fugă prin pădure, 


dincolo de marginile lumii cunoscute şi spre 
nebunie. 

Până când, în cele din urmă, a căzut în 
genunchi. Cu capul în mâini. Ghemuită ca un 
copil care a văzut uşa dulapului deschizându-se 
în toiul nopţii. Şi a înţeles că întregul coşmar 
era real. 

Anne Lamarque s-a predat destinului ei. 

Şi pe urmă? se întrebă Harriet. 

Auzise Anne bolborositul uşor al râului şi 
ridicase capul? îşi ridicase faţa din mâinile 
murdare şi văzuse o geană de lumină pe cer? 
Văzuse o poiană puţin mai în faţă? O pajişte cu 
ierburi de leac şi iarbă dulce? 

Recunoscuse ea, ca atâţia alţii după ea, un 
cămin în acest loc ascuns? 

Anne Lamarque îşi sfidase torţionarii. în loc 
să fie blestemată, în loc să moară, îşi făcuse un 
cămin. Aici. Găsise un cămin aici. îşi construise 
o casă din pietrele smulse din pământ şi din 
copacii care altădată păruseră atât de 
înfricoşători, dar care acum se ofereau drept 
adăpost. 

Din cele spuse de Ruth, alte două femei 
gāsiseră, în cele din urmă, drumul spre Anne. 
Dar Harriet bānuia că fuseseră mai multe. Mult 
mai multe. 

Un buchet de femei, poate. Tinere şi bătrâne. 
Crimele lor comune: sânii şi pântecele. Şi 
mintea. 

Cu ajutorul grimoarului au supraviețuit, au 
construit o comunitate unde toate au fost 
binevenite. Aceasta a fost adevărata magie. 

— La ce te gândeşti? o întrebă Sam cu vocea 
lui plăcută şi blândă. 

— Mă gândeam că poate nu e chiar atât de rău 
să fii vrăjitoare. 

Harriet aruncă o privire spre rucsacul lui. 

— Ce mai ai acolo? 

Nu era chiar gol şi ea spera că adusese o 
prăjitură. Avea forma unui chec cu lămâie, deşi 
părea prea greu pentru asta. 

întinse mâna spre rucsac. 


— Trimit familia la lac împreună cu patru 


agenţi, spuse Jean-Guy. 

îi enumeră, iar Armând încuviinţă. Erau buni, 
se putea avea încredere în ei. 

— Sunt în drum spre Three Pines, dar mi-a 
trecut o idee prin minte. 

— Spune. 

— Să presupunem că e Godin. 

— Fleming? 

Gamache era pe punctul de a sublinia că 
Monsieur şi Madame Godin fuseseră căsătoriţi 
40 de ani şi că trăiau în casa aceea de 15. Godin 
nu putea fi Fleming. Dar apoi îşi dădu seama... 

— Ştim sigur că acela este Monsieur Godin? 
Cartea lui de identitate e în regulă, dar ar putea 
fi falsificată. Fleming ar fi putut să-i ucidă pe 
amândoi, apoi să pretindă că e Godin, ştiind că 
vom apărea. 

Era posibil, se gândi Armând. Godin avea 
aproximativ vârsta potrivită. Era mai înalt şi mai 
robust, dar lucruri de genul ăsta puteau fi 
modificate cu ajutorul unor înălţătoare în 
pantofi şi cu o creştere intenţionată în greutate. 
Chiar şi culoarea ochilor putea fi schimbată cu 
ajutorul lentilelor de contact. 

— A fost la înmormântarea ei. Oamenii ar fi 
văzut că nu era adevăratul Godin. Copiii lor şi- 
ar fi dat seama imediat, spuse Gamache. 

— Adevărat. Poate că Fleming a ucis-o pe 
Madame Godin în urmă cu cinci săptămâni, iar 
pe Monsieur Godin abia acum câteva zile. Chiar 
înainte să ajungem noi. Ştiind că venim, spuse 
Beauvoir. 

— Dar de unde putea să ştie? Nici noi nu ştiam. 
La momentul acela nu exista nicio crimă, doar 
camera de la mansardă şi obiectele. Era ciudat, 
dar nu ilegal. Billy şi cu mine am avut 
curiozitatea să vorbim cu soţii Godin, atâta , 

r 


tot. Abia când ne-am dat seama că Madame 
Godin a fost omorâtă, lucrurile s-au schimbat. 

Dar apoi se gândi la ce spusese căpitanul 
Moel. Că Fleming deţinea controlul, că îl 
manipula. Era posibil să fi lăsat indicii pe care 
ei nici măcar nu le-au observat. 

Da, era posibil ca Godin să fi fost Fleming. 
Corect. 


— Avem o mostră de ADN de-a lui Monsieur 
Godin? întrebă el. 

— Avem. Şi amprente. Le pot compara cu cele 
din dosarul lui Fleming. 

— Nu merge. Dosarul oficial a fost înlocuit. 

— Fir-ar să fie, aşa e. Director nenorocit. Poate 
găsim unul la procuratură. 

— Asta ne va lua timp şi probabil vom avea 
nevoie de un mandat. Totuşi merită să încerci. 
Cât timp te ocupi tu de asta, eu mă duc acasă la 
Godin. 

— Aşteaptă. Nu te duce singur, patron. Ajung 
şi eu acolo în 40 de minute, poate nici atât. 

Armând reflectă puţin şi privi în sus pe deal, 
spre capelă. 

— în regulă. Parchează într-un loc în care să 
nu ne poată vedea. Trebuie să fie o surpriză. 

Deşi Gamache avea sentimentul neplăcut că 
nimic din ce făceau nu l-ar surprinde pe John 
Fleming. 

— încă ceva. Directorul mi-a spus că o femeie îi 
transmitea mesaje lui Fleming la USD, prin 
gardianul-şef. Zicea că era soţia lui Fleming. 

— Soţia lui? Nu se menţionează nimic despre 
asta în arhivă şi nu s-a spus nimic despre o soţie 
sau familie la proces. 

Deşi cu siguranţă era şi o femeie în povestea 
asta, soţie sau nu. Ficţiunea Mountweazel. 

— Ultima dată când am dat de ea a fost acum 
câteva luni, când a „pierdut” scrisoarea lui 
Stone la Muzeul Castelului Norwich. Poate că 
treaba ei s-a încheiat, spuse Gamache. 

Amândoi ştiau ce păţeau oamenii de pe orbita 
lui Fleming odată ce se întâmpla asta. Ce făcea 
el cu un scaun vechi de care nu mai avea 
nevoie. 

— De ce atâta fojgăială cu scrisoarea aia? 
întrebă Jean- Guy. 

— Fojgăială? Iar ai vorbit cu Ruth? 

— Mai râu, am ascultat-o. De ce această 
Mountweazel nu i-a trimis ea însăşi scrisoarea 
lui Billy, de ce a cerut muzeului să o trimită 
soţilor Godin? 

— Ca să fie încă un interpus. Fleming vrea ca 
noi să ştim că el trage sforile, dar nu vrea să ne 


apropiem prea mult. 

în timp ce  Armând traversa parcul 
îndreptându-se spre maşină, Ruth şi Clara îi 
făcură semn cu mâna să vină la ele. 

— Trebuie să-ti dăm o veste. Ti-a spus Robert? 
il întrebă Ruth. 

— N-am vorbit cu el. 

Bănuia însă despre ce era vorba, amintindu-şi 
de mersul greoi al părintelui, de capul lui 
plecat, de parcă gândurile i-ar fi fost mult prea 
grele pentru a le mai putea susţine. 

— Sylvie a murit azi-noapte. în somn. Robert a 
găsit-o când s-a trezit, spuse Clara. 

— E în stare de şoc, interveni Ruth. 

— Şi eu sunt. Sylvie a fost cu noi aseară. Era 
slăbită, dar părea în regulă, spuse Clara. 

Myrna ieşi din librărie, se uită în jur şi, 
văzându-i, se îndreptă spre ei. 

— Aţi văzut-o pe Harriet? 

— Nu. De ce? întrebă Clara. 

— N-am mai văzut-o de când ne-am certat. 

— Lasă-mă să ghicesc. Din cauza acelui tânăr? 
întrebă Ruth. 

— Da. 

Abia atunci Myrna păru să observe starea lor 
de spirit. 

— Ce este? Ce s-a întâmplat? 

— Sylvie Mongeau a murit aseară, spuse Clara. 
— Nu se poate. Eram în drum spre ea. M-a 
invitat aseară, când au plecat. Zicea că ar vrea 
să vorbească cu mine. 

— Cu tine? De ce? întrebă Ruth. 

— în afară de faptul că sunt o companie 
plăcută? De fapt, nu ştiu. Dar sunt destul de 
sigură că nu s-a gândit că ar putea fi ultima ei 
conversație. 

— Poate pentru că eşti psihoterapeut. Se vedea 
că era tot mai aproape de..., spuse Clara. 

— Dar nu atât de aproape, replică Myrna. 

— Luai cartea cu tine? întrebă Armând arătând 
spre volumul gros din mâna Myrnei. 

Myrna se uită la ea, aproape surprinsă să o 
vadă. 

— Da. 

— Ţi-a cerut-o ea în mod special? întrebă el. 


Myrna râmase puţin surprinsă de interesul 
lui Armând pentru o carte în timp ce, în mod 
clar, subiectul principal era moartea femeii care 
O ceruse. 

— Da. O văzuse în bibliotecă la tine, Clara, şi 
m-a întrebat dacă pot să-i duc un exemplar. 
Zicea că şi-a dorit dintotdeauna să o citească. 

— Putea s-o împrumute pe-a mea, spuse Clara. 

în acel moment, Armând le părăsi şi urcă 
încet dealul până la bisericuţă. Cu gândul la 
Robert. Şi la Sylvie. Şi la dorinţa ei de a citi The 
Mists ofAvalon. 

Ştia că era un roman excelent. O repovestire 
a legendei regelui Arthur din perspectiva 
personajelor feminine. în povestea tradiţională, 
spusă de un bărbat, acestea sunt vrăjitoare. în 
această repovestire, spusă de o femeie, sunt 
preoţesc. 

Dar nu intriga romanului îl frapa pe el, ci 
faptul că o femeie foarte bolnavă cerea o carte 
foarte lungă. Una pe care se aştepta să aibă 
timp s-o citească. 

Sylvie Mongeau nu avusese absolut nicio 
bănuială că va muri peste câteva ore. Pe de altă 
parte, se întreba Armând, el ar avea? Ar avea 
cineva? 

Când se apropie de biserica St. Thomas, 
Armând auzi nişte zgomote, ca şi cum cineva ar 
fi zgâriat cu unghiile o tablă de scris. 

Ridică privirea şi îl văzu pe îngrijitor în capul 
scării răzuind vopseaua albă de pe şindrilă. 

— Bonjour, strigă Armând în timp ce urca 
treptele. 

Bărbatul nici nu-l luă în seamă. 

Odată ajuns sus, Armând se opri să privească 
peste sat. Spre acoperişul magazinelor de mai 
Jos. 

— Dumneata ai fost cel care a observat că la 
mansardă mai există o cameră lipită de librărie, 
îi spuse el îngrijitorului. 

Bărbatul continuă să lucreze, cu spinarea 
plină de noduri vizibilă sub câmaşa de lucru 
uzată. 

Armând îşi dădu seama că nu vorbise 
niciodată cu el şi că îl văzuse doar de la 


distantă. Acum se uită mai atent. La părul lui 
cărunt şi rărit. La constituţia aproape fragilă. 

Vârsta era nedefinită, dar cu mult peste cea 
mijlocie. 

Singurul răspuns fu scrâşnetul racletei, ca şi 
cum bărbatul ar fi torturat clădirea. 

Gamache păşi între îngrijitor şi perete. Omul 
trebuia să se oprească, altfel îi raşcheta 
picioarele inspectorului-şef. 

îngrijitorul se îndreptă încet de spate. Era cu 
cel puţin zece centimetri mai scund decât 
Gamache, care avea 1,85. 

Aruncă o privire spre sat şi ridică din umeri. 

— Am spus că acoperişul va trebui înlocuit în 
curând. Nu am pomenit niciodată de o cameră 
ascunsă. 

— Dar nu trebuie înlocuit, spuse Gamache. 
Uită-te. 

Bărbatul nu se uită. 

— M-am înşelat. Nu sunt meşter de 
acoperişuri. 

Gamache îl privi fix, dar bărbatul continuă să- 
şi ţină ochii plecați. 

— Te cheamă Claude, nu-i aşa? 

— Oui, 

— Şi numele de familie? 

Bărbatul ezită. Lui Gamache îi era clar că era 
vorba de antipatie. Omul acesta nu îl plăcea. 
Deloc. Gamache nu-şi putea imagina de ce. 

— Boisfranc. 

— Monsieur Boisfranc, unde ai fost înainte să 
vii aici? Acesta îşi ridică ochii şi-i întâlni pe 
cei ai lui Gamache. 

— Dispari. 

Gamache ridică din sprâncene. 

— Pardon? 

— M-ai auzit. Dispari. Du-te dracului! Nu sunt 
obligat să răspund la nicio întrebare. Dă-te din 
calea mea! Am treabă, spuse îngrijitorul 
învârtind racleta de parcă ar fi fost un sis. 

Gamache se uită adânc în ochii lui Claude 
Boisfranc şi văzu... nimic. Bine, nu văzu un 
monstru, un nebun. Văzu furie, dar asta nu era 
ceva neobişnuit pentru un poliţist. 

Această agresivitate era o enigmă, însă nu un 


motiv de îngrijorare. 
— îmi cer scuze că te-am deranjat, spuse el şi, 
dându-se la o parte, deschise uşa bisericii. 

înăuntru era întuneric şi răcoare şi mirosea a 
cărţi vechi şi a ceară pentru lustruit. Mirosea a 
calm şi, mai presus de toate, a stabilitate. 

Robert Mongeau stătea într-o strană, învăluit 
în lumina filtrată de vitralii. 

Armand se aşeză lângă el. Amândoi rămaseră 
tăcuţi câteva clipe, după care Armand spuse în 
şoaptă: 

— Désolé. 


Pe aeroportul Heathrow, în timp ce aşteptau 
zborul de întoarcere, Reine-Marie primi un 
telefon de la muzeu. 

— Ou;i, alio, spuse ea. 

— Madame Cloutier? Aici Cecil Clarke. Tocmai 
mă uitam 
la Comoara Påston şi am observat ceva. - Oh? 
— Nu ştiu de cât timp sunt acolo, dar pe 
cadranul ceasului sunt nişte semne. 


— Cuvinte? 

— Nu, doar linii, nici măcar imagini. Mâzgăleli. 
Nu cumva dumneavoastră... 

— Dacă le-am făcut noi? Sigur că nu. Noi nu 
am rămas nicio clipă singure cu tabloul, chiar 
dacă am fi vrut. Puteţi să le faceţi o fotografie, 
vă rog? 

— De ce? 

— Vă rog, faceţi-o. 

Imediat ce o primi, le-o trimise, cu degete 
tremurânde, lui Armând, lui Jean-Guy şi Ameliei. 
Apoi o studie şi ea. Erau mâăzgălelile unui 
nebun. 


Capitolul 33 


Cei doi bărbaţi stăteau tăcuti. Unul amutit de 

durere, + i , 

celălalt ştiind că nu existau cuvinte de 
consolare. 

Armând nu putea nici măcar să-i ofere 
companie. Bărbatul de lângă el era singur. 
Stătea pe o insulă, într-un ocean imens, de unde 
nu se vedea uscatul. 

Asa că Armând stătea în linişte, scăldat şi el 
în lumină. Trebuia să plece în curând pentru a 
se întâlni cu Jean-Guy, dar câteva minute putea 
să mai rămână cu prietenul său. Să spere şi să 
se roage ca într-o bună zi să apară un pod sau o 
corabie care să-l ducă pe Robert într-un loc 
liniştit. 

— A plecat. 

Cuvintele stârniră praful prins în razele de 

soare, făcându-l să se rotească. 


Armând aşteptă o clipă. Două. După care 
spuse: 
— Vrei să vorbim? 
Armând presupuse că tăcerea era răspunsul, 
dar apoi... 
— Era bine când ne-am dus la culcare. 
Robert părea să vorbească cu Biblia pe care o 
ţinea în mână. 
— l-am dat medicamentele, apoi i-am citit până 
când a adormit. 
Continua să privească drept înainte. 
— Nici măcar nu ajunseserăm la jumătatea 
cărţii. 
Părea irelevant, dar Armând înţelese. Nu mai 
era o. ; 
carte, devenise un simbol. 
îşi aminti că, la vârsta de nouă ani, găsise 
cartea pe care o citea tatăl său. Era pe noptieră, 
cu un semn de carte acolo unde se oprise. De 
unde se aşteptase să o continue. Dar nu a mai 


facut-o niciodată. 

Micul Armând a dus cartea în dormitorul lui 
şi a pus-o într-un sertar. în siguranţă, pentru 
când aveau să se întoarcă. Pentru ca tatăl lui să 
poată relua povestea de unde o lăsase. 

Lui Armând îi luase mai bine de 40 de ani 
până să deschidă, în sfârşit, cartea. Se aşeza pe 
banca din Three Pines zi după zi cu ea în mână, 
dar tot nu îndrăznea. Şi apoi, într-o bună zi, a 
îndrăznit. 

Armand, bunic pe atunci, a citit-o până la 
capăt, terminând ceea ce începuse tatăl său. 
Spera ca şi Robert să o facă într-o bună zi. Dar 
preotul nu mai avea înaintea lui 40 de ani să 
aştepte podul sau corabia. 


Jean-Guy ajunse la locul de întâlnire mult mai 
devreme decât era stabilit şi opri maşina într-un 
mic luminiş, unde Monsieur Godin, sau Fleming, 
nu putea să-l vadă. 

După ce primi confirmarea că Annie, Honore 
şi Idola, împreună cu Daniel şi familia lui, erau 
în siguranţă la casa de lângă lac, deschise e- 
mailul de la Reine-Marie. 

Era ataşată şi o fotografie a ceasului din 
Comoara Pâston originală. De jur împrejurul 
cadranului erau linii şi semne. 

— O//, merde, spuse el. 

Inima li bătea repede de emoție sau de 
groază ori de amândouă la un loc. 

Curatorul tocmai a descoperit astea pe 
tabloul original. Nu era acolo până acum. 

Beauvoir redirecţionă mesajul câtre doctorul 
Brunei pentru decodificare şi îl puse pe 
Gamache în Cc. 


— îmi amintesc ziua când am venit acasă şi i- 
am spus lui Sylvie că vreau să mă înscriu la 
Teologie, spuse Robert zâmbind. 

Armand asculta. Se întreba dacă preotul mai 
ştia că el era acolo sau dacă vorbea singur. 
— Ea n-a protestat. N-a fost surprinsă, deşi 
asta însemna o schimbare totală a stilului de 
viată. Gata cu cluburile 


f 
private, gata cu călātoriile la clasa business. 


Gata cu mesele rafinate în restaurante cu 
preţuri ridicole. Trebuia să vindem afacerea, 
casa, cabana de pe malul lacului Manitou. 
Trebuia să cheltuim cu grijă fiecare cent. însă 
ea n-a protestat. Cred că s-a simţit uşurată că 
văzusem în sfârşit ceea ce pentru ea fusese 
evident de ani întregi. Că eram nefericit şi îi 
faceam nefericiţi pe toţi cei din jurul meu. 

Se întoarse puţin şi se uită la Armand. 
Studiindu-i chipul, căutând ceva. Apoi îşi 
întoarse din nou privirea. 

— Ştii, aceasta a fost prima noastră mutare în 

interes de serviciu. Eu am vrut o biserică în 
Montreal sau Quebec, aşa că episcopul m-a 
trimis aici, spuse el şi râse înfundat. Ne-a luat 
câteva zile până să găsim locul. Am tot sunat la 
dioceză să mă asigur că am înţeles bine. 

Robert clătină din cap. Pierdut în amintiri. 
Unde Sylvie era lângă el în maşină. 


în timp ce Armand privea, Robert întinse 
mâna, cu palma în sus, apoi o închise încet 
peste mâna ei în timp ce căutau prin zona 
rurală satul care părea mai degrabă mit decât 
realitate. 

— Ea deja se hotărâse să oprească 
tratamentul. Voia pur şi simplu să-şi trăiască 
restul zilelor. De fapt, de-asta am vrut la oraş, 
ca să fim mai aproape de un spital. însă ea a 
vrut la ţară, să fie aproape de natură. îi plăcea 
să se plimbe pe aici. în fiecare seară, după cină, 
ne plimbam, dar în ultima vreme doar stăteam 
în grădină. 

Tăcu, pierdut în amintiri. Apoi îşi aminti că 
murise. Şi o  pierdu din nou, insula 
îndepărtându-se tot mai mult în largul mării. 

Pentru Robert Mongeau va exista mereu un 
înainte şi un după. Toate evenimentele vor fi de- 
acum înainte datate pe când trăia Sylvie şi de 
când a murit Sylvie. 


Robert îşi strânse ochii, iar Armand simţi o r7 
f 


împunsătură ascuţită în propria inimă. 

— Ştiu, ştiu, ştiu că s-a dus la Dumnezeu, spuse 
Robert. Ştiu că se odihneşte în pace. Dar, oh 
Doamne, oh Doamne. 


Armand se întinse şi îi luă mâna. 

Era conştient că timpul trecea. Conştient că 
Beauvoir il aştepta. Că poate şi Fleming îl 
aştepta, chiar dincolo de usa aceea. 

Dar asta era ceva important. Spera că, dacă i 
s-ar întâmpla ceva lui Reine-Marie, cineva îl va 
ţine şi pe el de mână. 

— îmi pare rău. îmi pare atât de rău, repetă 
Robert, plângând de-a dreptul acum. 

— E în regulă, şopti Armand. 

Ştia că erau cuvinte goale. Dar trebuia să-i 
ofere ceva. 

Mongeau se reculese, se aşeză mai drept, îşi 
retrase mâna din cea a lui Armand şi îşi sterse 
ochii şi nasul cu o batistă. Apoi, pe neaşteptate, 
zâmbi. 

— Nici nu-mi pot imagina ce-o fi crezut Claude. 
Aproape că l-am călcat când am dat cu spatele 
pe alee ca să vin încoace. După ce au... 

Lui Armand îi trebui un moment să înţeleagă 
ce spunea. 

— Pe alee? La tine acasă? Claude a fost la tine 
azi-dimi- neatā? 


— Da. îl plătesc în plus să facă diverse treburi 
pe lângă casă. Tocmai plivea aleea. în graba 
mea să ajung aici, să plec, nu l-am văzut. Din 
fericire, a reuşit să se dea la o parte. Este mult 
mai agil decât pare. 

— A fost acolo şi ieri? 

— Da, însă numai după ce a terminat treaba 
aici. 

Armând îşi alegea vorbele cu grijă, dar 
Robert părea recunoscător pentru această 
schimbare de subiect. 

— Poţi să-mi povesteşti cum ai ajuns să-l 
angajezi pe Monsieur Boisfranc? 

— Pe Claude? 

Preotul se opri să se gândească. 

— Credeam că ţi-am spus. Mi-a fost 
recomandat. O femeie care stătea la pensiune a 
fost la slujbă într-o duminică, spuse el şi se opri 
puţin. îmi amintesc pentru că Sylvie era prea 
slăbită ca să vină. Au fost câteva zile când nu s- 
a simţit prea bine. Prima slujbă la care a lipsit. 

Reflectă o clipă, apoi continuă. 


— Femeia a rămas după aceea la o cafea şi o 
prăjitură şi probabil că m-a auzit discutând cu 
Gabri că aveam nevoie de un îngrijitor. 

— Ea ce-a spus? 

— Că lucra ca voluntar pentru un grup din 
Montreal, la un centru de reabilitare pentru 
foşti deținuți. Claude era unul dintre ei. 
Condamnat pentru infracţiuni minore. A tot 
intrat şi ieşit din închisoare. L-am intervievat şi 
am decis să-l angajez. 

— Un fost condamnat? 

Robert se întoarse în scaun să se uite la 

Gamache. 

— Eşti ultima persoană la care m-aş aştepta să 
refuze cuiva o a doua sansă. La urma urmei, tii 


în casa ta un 
Fu 


condamnat pentru crimă. Cel mai rău lucru pe 
care l-a făcut Claude a fost să fure nişte haine. 

— Nu te condamn şi nu te acuz de nimic. 

— îl acuzi pe el? 

— Nu. 

Nu încă. Deşi asta explica aversiunea lui 
Boisfranc faţă de Gamache. Faţă de toți 
poliţiştii, probabil. Şi cine îl putea învinui? 

Dar în mintea inspectorului-şef se declanşau 
nişte semnale de alarmă. 

— Ştii cum se numeşte centrul de reabilitare? 

— Nu, dar am să-l caut pentru tine. Chiar 
contează? 

— Ai adresa lui Claude? 

— Aici? L-am lăsat să locuiască în subsolul 
bisericii. De ce? 

— Dar numele femeii care l-a recomandat? 

Robert râse. 

— Glumeşti, nu? Au trecut aproape doi ani de- 
atunci. Apoi se opri şi înclină capul într-o 
parte. 

— De fapt, culmea, chiar mi-l amintesc. Era... 
Gamache îl ştia încă dinainte de a i-l spune. 

— Mountweazel. Claude este puţin ciudat, 
taciturn, ştiu asta. însă a fost un dar de la 
Dumnezeu, spuse Robert. 

— Da, sunt sigur că a fost. Ascultă, Robert, 
Reine-Marie se va întoarce abia mâine cel mai 
devreme. Vino la mine la masă. Rămâi să dormi 


la mine. Te rog. 
Preotul se gândi o clipă. 

— Merci. Mi-ar face plăcere. Nu ştiu dacă aş 
putea dormi acasă... 

— Da. 

Tăceau, Armând conştient că trebuia să plece 
curând. 

— Sper că Reine-Marie s-a simţit bine. Sylvie şi 
cu mine adoram să vizitâm galeriile şi muzeele 
din Londra. Şi Parisul, desigur. Cel mai mult îi 
plăcea să umble prin pieţele de vechituri din 
Paris. Cea mare, cum îi zice? Mintea mea nu 
funcţionează. 

— Les Puces. 

Preotul râse scurt. 

— Desigur. Les Puces. Puricii. Cred ţi-e dor de 
Reine-Marie când e plecată. 

— Asa e. 

— Trebuie să i-o spui, Armând. 

Preotul se întoarse şi îl privi direct pe 
Armând, pentru prima dată de când sosise. 

— Ştie. 

— Da, îmi imaginez că ştie. Dar niciodată nu e 
prea des să i-o spui. Niciodată nu e prea des să-i 
spui cuiva că este prețuit. Că ţi-e dor de el. 

Se opri o clipă. 

— Crede-mă. 

Şi Armând îl crezu. 

— A vizitat-o cineva pe Sylvie ieri? 

— Nu. Am fost într-o scurtă vizită la Clara, dar 
nimeni nu a venit acasă. De ce? 

— Gândeste-te, Robert. Cineva? 

— Ce e, Armând, de ce întrebi? 

— Mă întrebam doar. 

— Mie mi se pare că e mai mult de-atât. Spune- 
mi. 

— Defect profesional, mā tem. 

Mongeau se uită la el. 
— Profesional? Doar nu te gândeşti că a fost... 
Asta e o nebunie. 
Vocea i se înălţă în gama isteriei. 
— De ce spui asta? 
— Nu spun nimic, Robert. Doar întreb. 
Vocea lui Armând era liniştită, calmă. 
— A avut cancer, pentru numele lui Dumnezeu. 


Ce insinuezi? 

— îmi pare rău. 

Şi chiar îi părea. Dar oricum trebuia să 
întrebe. Din nou. 

— A venit cineva acasă ieri? O livrare, poate? 

— Nu. 

însă de data asta simţi o ezitare, o uşoară 
schimbare în atitudinea părintelui. 

— De fapt, a fost livrat un pachet. Sylvie a spus 
că nu-şi amintea să-l fi comandat, dar cred că 
deja cancerul îi ajunsese la creier. Uita lucruri, 
devenea tot mai confuză. 

— Ce era? 

— Un ceas. 

— Ceas? 

Mintea lui Armând fugi la fotografia pe care i- 
o trimisese  Reine-Marie, cu  detaliul din 
adevărata Comoară Pastori. 

— Ştii la ce orā era setat? 

— Bineînțeles cā nu. Cine observă aşa ceva? 


Gamache aproape că se temea să pună 
următoarea întrebare. 

— Era ceva scris pe el? 

Preotul se uită la el de parcă îşi pierduse 
minţile. 

— Ceva scris? Despre ce vorbeşti? Sylvie a 
murit. Nu-ţi pasă? Sigur că da, hai să vorbim 
acum despre ceasuri. 

— îmi pare rău, bineînţeles că-mi pasă. Mi-aş 
dori să nu fiu nevoit să fac asta, dar... Robert, 
unde a fost dusă? întrebă Armând aplecându-se 
înainte. 

Preotul rămase perplex, apoi făcu ochii mari. 

— Doamne Dumnezeule, doar nu te gândeşti la 
0... 

— Autopsie. Nu încă, dar avem nevoie de probe 
de sânge şi de ţesut. Şi trebuie să văd ceasul. 
îmi pare enorm, enorm de rău, dar dacă cineva 
i-a făcut râu lui Sylvie, trebuie să ştim. Ne-ar 
putea ajuta să găsim persoana respectivă şi să o 
împiedicăm să mai facă rău altcuiva. 

Poate că era o manipulare să apeleze la 
simţul civic al preotului, dar totodată se 
întâmpla să fie adevărat. Trebuiau să intre în 
posesia trupului lui Sylvie Mongeau înainte de a 


fi imbălsămată. 

— Dar este ridicol. De ce i-ar face cineva rău 
lui Sylvie? 

— Nu ştiu şi probabil că a avut o moarte 
liniştită şi naturală. Dar trebuie să fim siguri. 

— Fără autopsie. Promiţi? spuse Robert. 

— Fără autopsie. Nu fără să-ţi spun. îţi promit. 

Mongeau îi dădu numele casei de pompe 
funebre. Armand se ridică. 

— De fapt, n-o să pot veni la tine acasă. O să-l 
rog pe Claude să lase ceasul la vechea gară, 
spuse preotul cu o voce rece, formală. 

Şi cu asta îi întoarse spatele lui Gamache. 

— Aş vrea să te mai gândeşti, Robert. 

Acesta nu se clinti, dar Armand mai avea o 
întrebare. 

— Monsieur Boisfranc are o cheie de la casa 
ta? 

însă Robert continua să privească înainte. Cu 
toate astea, Gamache era foarte sigur că ştia 
care era răspunsul. 

în loc să iasă din biserică, Armand cobori la 
subsol, unde găsi camera îngrijitorului. Avea un 
pat de o persoană şi un dulap. Armand rămase 
în prag şi se uită înăuntru. Nu avea niciun drept 
să percheziţioneze camera bărbatului şi nimic 
din ceea ce ar fi găsit n-ar fi putut fi folosit 
drept probă. 

Se gândi. Cântărind consecinţele. Pe cele 
legale şi pe cele morale. 

Apoi intră în cameră şi căâută. Rapid, cu 
pricepere. 

însă nu era nimic. Nici fotografii, nici scrisori. 
Nimic scris de mână. 

Era camera modestă a unui om fără rădăcini. 
Apoi Armand se uită în spatele uşii şi găsi un 
afiş. Era de la prima expoziţie personală a 
Clarei la Musée dart contemporain din 
Montreal. 

Muzeul alesese extraordinarul portret al lui 
Ruth Zardo în postura Fecioarei Maria părăsită, 
uitată, acrită, strângând un şal albastru la gâtul 
ei slabâănog şi privind spre lume cu dispreţ. 

Numai că, numai câ... Pentru cei care nu se 
grăbeau exista o recompensă dincolo de orice 


aşteptare. Era micul punct din ochii ei. 
Minuscula urmă de speranță. 

Omul acesta stătea noaptea în pat şi se uita la 
el? Şi dacă da, ce vedea? Deznădejdea sau 
speranţa? 

Era o revelaţie despre un bărbat care încerca 
să-şi îndrepte viaţa? Sau era încă un semn de la 
Fleming? Dintre toate posterele pe care le-ar fi 
putut alege, Boisfranc pusese pe perete unul 
unic pentru acest sat. Unul care vorbea despre 
o mamă a lui Hristos înfuriată. 

Da, era exact genul de imagine pe care ar fi 
ales-o un credincios decăzut. Şi exact genul de 
imagine pe care ar fi interpretat-o greşit. 

La plecare, Armând îl căută pe îngrijitor, însă 
acesta nu se vedea pe nicăieri, deşi racleta 
rămăsese lângă peretele de şindrilă. 


Când se îndrepta spre maşină, se gândea la 
schimbul de _ cuvinte cu Boisfranc. Deşi nu 
fusese deosebit de plăcut, nu li declanşase 
niciun semnal de alarmă. Se uitase 1n acei £f 


ochi şi nu-l văzuse pe John Fleming. Dar chiar şi 
ochii puteau fi mascaţi cu lentile de contact 
colorate. 

în timp ce se gândea la asta, şi-a dat seama 
că tocmai se despărţise de un alt bărbat care, în 
linii mari, se potrivea cu descrierea lui John 
Fleming. Adaugă greutate. O barbă tunsă. Pune 
lentile de contact... 

Armând s-a oprit lângă maşină şi a dat un 
telefon. După ce a fost transferat de câteva ori, 
a primit în sfârşit legătura. 

— Episcopul Hargreaves? Numele meu este 
Armând Gamache, sunt... 

— Da. Ştiu cine sunteti, zise bărbatul. 

O spusese cu jovialitate, cu afecţiune chiar. 

— Cu ce vă pot ajuta, domnule inspector-şet? 
Sper că nu este vorba de o crimă. 

Vocea îi devenise gravă. 

— Nu. Nu ştiu dacă aţi auzit, dar Sylvie 
Mongeau a murit azi-noapte. Era soţia unuia 
dintre clericii dumneavoastră, preotul care a 
fost repartizat la biserica din satul meu, Three 
Pines. 

Aşteptă ca episcopul să-şi amintească. 

— Robert Mongeau. Da. Oh, Doamne. Ştiam că 


asta urma să se întâmple, dar întotdeauna este 
un ŞOC, nu-i aşa? Am să-l sun şi am să mă rog 
pentru amândoi. 
— Puteţi să-mi vorbiţi puţin despre el? 
Urmă o pauză. Era clar că episcopul anglican 


voia să întrebe de ce, dar se abţinu. 
I 


— Bine, dosarul lui este privat, desigur, dar pot 
sā vā spun cā a absolvit Facultatea de Teologie 
în urmă cu vreo doi ani şi a candidat pentru un 
post în Montreal. Aveam de gând să-l repartizez 
în West Mount, dar Sylvie a venit la mine în 
secret şi a cerut o repartiție la ţară. 

— De ce Three Pines? 

— Ea a cerut în mod special. A spus că auzise 
de la o prietenă cât de frumos este. Paşnic. Cu o 
comunitate primitoare. Un loc care ar fi putut fi 
un Sprijin. 

— Pentru ea, din cauza cancerului de care 
suferea. 

— Nu. Se gândea la Robert. La faptul că va 
avea nevoie de acel sprijin, într-o bună zi. 

Armând aruncă o privire spre biserică şi spre 
bărbatul pe care tocmai îl lăsase şi mai devastat 
decât atunci când venise. Răsuflă îndelung şi 
continuă. 

— Presupun că nu v-a spus numele prietenei. 

De data asta episcopul râse. 

— Se vede că aţi exersat stăruința, domnule 
inspector-şef. Nu am cum să-mi amintesc, chiar 
dacă ea mi l-ar fi spus, ceea ce mă îndoiesc. Am 
căutat satul şi, bineînţeles, Three Pines avusese 
numai pastori itineranţi, după cum probabil 
ştiţi, însă niciunul permanent. De fapt, 
responsabilitatea pentru îngrijirea sufletelor o 
atribuim pe rând preoţilor, pastorilor şi 
rabinilor, l-am întrebat pe colegii mei şi toţi au 
fost de acord să-l lase pe Monsieur Mongeau să 
fie pastor cu normă întreagă. în mod normal, nu 
aş fi desemnat un pastor dedicat unei 
congregaţii atât de mici, însă am fost înduioşat. 
Şi eu îmi pierdusem soţia cu un an înainte. 

— Condoleante. 

— Merci. Dar asta chiar sensibilizează o 
persoană. îmi pare rău pentru Madame 


Mongeau. Am simpatizat-o. îi simpatizez pe 
amândoi. Robert este un om extraordinar. Dar 
aşa sunt în general cei care îl regăsesc pe 
Dumnezeu după ce au rătăcit prin pustie. 

— Merci, Excelenta Voastră. 


A închis, uşurat. Nu se aşteptase la un alt 
răspuns de la episcop, dar trebuia să fie sigur 
că Robert Mongeau era cine spunea că este. A 
sunat apoi la Serviciile Corecţionale, pentru 
dosarul lui Claude Boisfranc. Şi, cel mai 
important, pentru o fotografie. 

în timp ce se afla la volanul maşinii, 
îndreptându-se spre locul de întâlnire cu Jean- 
Guy, Armând şi-a promis să încerce să nu mai 
vadă fantome sau Flemingi în spatele fiecărui 
copac. Erau o mulţime de copaci. Şi o mulţime 
de fantome. 


Jean-Guy se uită în lungul drumului de 
pământ. Pentru a n-a oară. 

Gamache îi trimisese un mesaj în care spunea 
că va întârzia câteva minute. Asa că asta era tot 
ce-i rămăsese de făcut lui Beauvoir, dacă tot nu 
putea să coboare din maşină să se plimbe. într- 
un târziu, văzu Volvo-ul apropiindu-se. 

Beauvoir ajunse lângă el înainte ca maşina să 
se oprească de-a binelea. 

— M-am uitat peste dosarul lui Fleming, spuse 
el, ţinând dosarul în mână şi urcându-se pe 
scaunul din dreapta. Există o listă ataşată pe 
spatele ultimei pagini. Cu localităţile în care a 
domiciliat şi perioada. John Fleming a locuit în 
aceeaşi localitate cu Clotilde Arsenault acum 26 
de ani. Am accesat dosarul Arsenault şi am 
comparat. Şi, fii atent, când Clotilde a fost 
omorâtă, se afla în satul învecinat. 

Gamache se uită uluit la Beauvoir. 

— Asta nu apare în dosarul pe care îl am eu. 

Luă hârtia şi îşi puse ochelarii de citit. 
Petrecuse ore în şir aşezat la biroul din 
cămăruţa de la subsol, parcurgând iar şi iar, de- 
a lungul anilor, dosarul voluminos. 

Erau goluri uriaşe în cronologie. Şi în acele 
goluri, inspectorul-şef Gamache era convins, se 
aflau îngropate şi alte victime. în acele goluri ar 


putea găsi numele unui complice, aflat încă în 
libertate. 

în acele goluri ar putea să-l găsească acum 
pe nebunul care scâpase. 

Lista cu locurile şi datele pe care i-o dădu 
Beauvoir era scrisă pe o foaie de hârtie ruptă 
dintr-un caiet de exerciţii cum erau cele pe care 
nepoatele lui le aduceau acasă de la şcoală. Nu 
mai lipseau decât stickerele cu ponei. 

— Astea sunt informaţii pe care el le-a dat în 
timp ce se afla la USD, spuse Beauvoir. 

Gamache îşi scoase ochelarii de citit şi se uită 
prin parbriz la drumul de pământ bătut de 
soare. Mintea îi lucra febril, revenind la acea zi 
de noiembrie de pe malul lacului plumburiu. La 
casa aceea. La copii. La videoclipuri. Era posibil 
ca Fleming să apară într-unul dintre ele? 

Era posibil ca Fleming să fi fost cumva 
implicat în uciderea lui Clotilde? 

— Ar putea fi şi astea nişte minciuni. Ca să ne 
deruteze, să ne pună pe o pistă greşită, spuse 
el. 

— M-am gândit la asta. Am sunat la centrul de 
detenţie şi am vorbit cu directorul închisorii. A 
recunoscut că multe informaţii din dosar au fost 
falsificate. Cartea de identitate, amprentele, 
ADN-ul. Dar nu şi lista. 

— Nu spun neapărat că a fabricat-o directorul. 
Spun că Fleming i-a minţit când le-a zis unde a 
locuit şi când. 

Avem doar cuvântul lui şi ştim cât valorează. 

Lista ar fi putut să fie scrisă la fel de bine pe 
hârtie igienică. Gamache nu îndrăznea să o 
respingă de tot. Cu siguranţă era tot o 
manipulare, dar asta nu o făcea neadevaărată. Şi 
cu siguranţă era ciudat faptul că, dacă Fleming 
a inventat-o la întâmplare, a ales acele localităţi 
şi acei ani. 

— Trebuie să aflăm dacă numele lui figura în 
registrul lui Clotilde. 

— Se rezolvă. 

— în dosarul ăla (arătă cu capul spre dosarul 
de pe genunchii lui Beauvoir) se menţionează că 
ar avea soţie? Copii? 

— Nu. Dar asta e altceva, patron. Am făcut 


calculul. Dacă ce scrie aici este adevărat, John 
Fleming nu doar că a fost în acelaşi oraş cu 
Clotilde în urmă cu 26 de ani, ci a şi locuit acolo 
când ea a născut. 

— Pe cine? 

Deşi putea să facă singur calculul. 

— Pe Fiona. 

Se lăsă tăcerea o clipă, două, timp în care 
Gamache se uită lung la Beauvoir. 

— Vrei să spui că Fiona Arsenault este fiica lui 
John Fleming? 

— Da. Poate. E posibil. Pe certificatul ei de 
naştere nu apare numele tatălui, iar Fleming 
plecase când s-a născut Sam. Putem obţine 
datele ADN-ului ei şi, când le găsim pe cele ale 
lui Fleming, le putem compara. 

Armând se simţea de parcă cineva tocmai îl 
lovise în moalele capului. 

Putea fi oare chiar mai rău decât se temuse 
el? 

Nu Sam, până la urmă, ci Fiona, aşa cum 
susţinuse mereu Jean-Guy. Aşa cum susţinuseră 
şi alţii. Dar el îi ignorase. Atât de sigur de el. 

Fiona. Tânăra pentru a cărei eliberare 
garantase. Care fusese eliberată în custodia lui. 
Eliberată în casa lui. în familia lui. 

— N-aveai de unde să ştii, patron. 

— Tu ai ştiut. 

— Am ghicit. Nu ştiam şi încă nu ştiu. 

Chiar dacă Armând nu voia să-l creadă, unul 
dintre punctele sale forte era că vedea adevărul, 
oricât de îngrozitor ar fi fost. lar ăsta părea a fi 
adevărul. Şi era îngrozitor. 

Jean-Guy întinse mâna spre mânerul uşii, dar 
Gamache îl opri. 

— Am ŞI eu noutati. 


îi Saal lui Beauvoir despre Sylvie 
Mongeau. 

— Am sunat la casa de pompe funebre. Vor 
trimite cadavrul la medicul legist. Am 
atenționat-o pe doctorita Harris să ia 
deocamdată doar probe de sânge şi țesut şi să 
le analizeze repede, spuse el. 

— Crezi că Madame Mongeau a fost omorâtă? 


De Fleming? De ce ar fi făcut-o? 

— Nu ştiu. Poate că nu a fost ucisă. Sau poate 
că ştia sau văzuse ceva. Cred că a cunoscut-o pe 
femeia aia, Mountweazel. Sylvie a fost cea care 
a cerut personal să fie repartizaţi în Three Pines 
pentru că o femeie îi spusese că e un loc liniştit. 
Cred că acea femeie era Mountweazel. Poate că 
Fleming era îngrijorat că Sylvie o va 
recunoaşte. 

— Deci crezi că e şi ea aici? 

— Nu ştiu. Poate că nu a sosit încă. Poate de 
aceea Sylvie a trebuit să fie omorâtă acum, 
înainte să o facă. 

Poate, poate, poate. Dar mai era un poate, 
unul şi mai mare. 

— Sylvie a rugat-o pe Myrna să-i aducă o carte, 
deşi erau abia la jumătatea celei pe care o 
citeau. Cred că a fost doar un pretext pentru a 
vorbi cu Myrna. Ca psihoterapeut, poate, sau ca 
mâtuşă a lui Harriet. Poate că l-a recunoscut pe 
Sam de undeva şi a vrut s-o avertizeze pe 
Myrna. 

— Poate, spuse Jean-Guy. 

Dar Armând ştia cum să interpreteze acea 
privire, acel ton. 

El crede că nu sunt dispus să accept faptul că 
Fiona este cea pe care trebuie s-o urmărim, nu 
Sam. Si s-ar putea să aibă dreptate. Poate că pe 
Fiona a recunoscut-o. Dar atunci de ce să 
vorbească cu Myrna şi nu cu heine-Marie sau 
cu mine? Nu, trebuie să fi fost vorba de Sam... 

îşi dorea cu disperare să creadă că monstrul 
din mijlocul lor nu era cel pe care îl eliberase el. 
Nu Fiona. 

Nu Fiona. 

Nu Fiona. 

Ci Sam. 

Doamne Dumnezeule, poate că sunt amândoi. 

— Sau poate faptul că a vrut s-o vadă pe Myrna 
n-are nicio legătură cu moartea ei. Poate că pur 
şi simplu îi plăceau cărţile şi compania ei, spuse 
Jean-Guy. 

Gamache încuviinţă. Era cea mai simplă 
explicaţie şi cea mai probabilă. 

— Poate. 


— Bietul Mongeau, spuse Jean-Guy. 
— Oui, 


Armând trebuia să încerce din nou să vadă 
dacă bărbatul îndoliat nu voia totuşi să vină la 
cină şi rămână ; ; 


să doarmă la el. 

începu să răsfoiască dosarul din nou, iar 
privirea i se opri la lista victimelor lui Fleming. 

Evident, Armând le ştia pe toate pe de rost. 
Numele lor. Familiile lor. Comunitāțile, locurile 
de muncă, prietenii şi credințele lor. 

Funcţionarul de la Hudson's Bay. Pescarul. 
Constructorul de poduri. 

— O, Doamne, şopti Gamache. 

Se uită fix la listă. Apoi, coborând din maşină, 
începu să se plimbe. în direcţia opusă casei lui 
Godin. Jean-Guy era pe punctul de a cobori 
după el, dar ştiindu-l suficient de bine, îl lăsă să 
se gândească. îl privi cum se întorcea şi se 
îndepărta din nou. Apoi iar se întorcea şi se 
îndepărta. Cu mâinile strânse la spate, cu capul 
aplecat de parcă s-ar fi ferit de bătaia vântului. 

Apoi se opri, se întoarse şi se uită la Jean- 
Guy. 

— Ce este? întrebă Beauvoir. 


suna TAk aa Gamache era cu, „telefonul 1 ureche. A 


— Nathalie, sunt Armând. Poţi să-mi trimiti 
lista? 

După ce închise, se îndreptă grăbit spre Jean- 
Guy, vorbind în timp ce mergea. 

— A patra victimă a lui Fleming, Connor 
McNee. A fost constructor de poduri. 

— Da, spuse Beauvoir înțelegând brusc. De 
aceea apărea imaginea Podului Quebec în 
tablou? 

— Aşa cred. Inelele de inginer sunt făcute din 
rămăşiţele podului. lar Connor McNee cred că a 
fost inginer. Cred că inelul a fost lui. 

— Dar e mort. N-ar fi putut să-l lase acolo. 

— El nu, dar Fleming, da. Cadavrele nu au fost 
găsite niciodată. Doar capetele. 

— La dracu', murmura Beauvoir. 

Trecuseră de mult de fojgăială.. 
Gamache îşi verifică mesajele în speranţa că 
Nathalie trimisese deja lista persoanelor care 


sunat pana a mesageria 


purtaseră inelul. N-o trimisese. Dar avea un 
mesaj de la Jerome Brunei. 

— Ce este? întrebă Beauvoir, văzând expresia 
de pe chipul lui Gamache. 

— Dr. Brunei a decodificat mesajul de pe 
cadranul ceasului din adevărata Comoară 
Pastori. 

Armând întoarse ecranul telefonului spre 
Jean-Guy. Timpul a expirat. 
— Dumnezeule mare, şopti Beauvoir. 


Capitolul 34 


Myrna era din ce în ce mai îngrijorată. îi 
trimisese un SMS lui Harriet şi o sunase. îi 
scrisese pe e-mail şi pe WhatsApp. 

însă niciun răspuns. 

— Sunt sigură că e bine, o linişti Clara de pe 
scaunul din fata şevaletului. 


Myrna stătea pe canapea, cu fundul pe podea 
şi genunchii undeva în jurul urechilor. 

— Doar te ignoră. Până la urmă se va calma. 
Las-o în pace. 

— Mda, poate. Mă duc la pensiune. 

Myrna scoase un geamăt în toiul efortului 
lipsit de succes de a se ridica de pe canapea. 
Clara oftă. 

— Tu ai auzit ceva din ce-am spus eu până 
acum? 

— Am auzit. Nu sunt de acord, spuse Myrna, 
rostogolindu-se în sfârşit de pe canapea. 

— Uite, ce-ar fi să-l suni pe Gabri. întreabă-l 
dacă Harriet s-a întors. Doar stă acolo acum, 
nu? 

— Da. 

Era o idee bună. în timp ce telefonul suna, se 
uită la tabloul la care lucra Clara. 

Era un vârtej de culori ameţitoare. Arăta ca o 
dezordine stridentă. 

După ce vorbi cu Gabri, închise şi oftă. 

— S-a întors. Harriet şi Sam s-au întors la 
pensiune acum câteva minute. Şi au comandat 
deja cina de la bistrou. 

— Bun, spuse Clara, întorcându-se la pânza ei. 
Vezi? E vie şi nevătămată. 

Deşi Myrna nu era deloc convinsă că era aşa. 


Harriet se agită. Şi vomă. îşi simţea capul de 
parcă i-ar fi fost despicat în două, iar în gură 
avea gust de sânge amestecat cu vomă. 

încercă să se mişte, dar nu reuşi. Abia după 
un moment creierul ei confuz realiză că era 
legată. 


Nu poate fi adevărat, se gândi ea. 

Avea vederea înceţoşată, dar putea să-şi dea 
seama că se afla în pădure. întunericul se 
apropia din nou. 

Nu se poate aşa ceva, se gândi ea. 

în timp ce-şi pierdea cunoştinţa, zări ceva pe 
pământ, la mică distanţă de ea. Părea a fi un 
corp. Părea a fi... 

— Sam? 


— Am primit informaţiile despre McNee. A 
lucrat în nordul Quebecului, construia poduri. 
Căsătorit. Două fiice. Născut şi crescut... 


— Da, da, ştiu toate astea. Mă interesează 
studiile lui. Ce pregătire avea? 
Beauvoir parcurse repede textul. Apoi ridică 
privirea. 
— A fost inginer civil. 
Gamache o sună din nou pe Nathalie Provost 
şi de data asta reuşi să o contacteze. 


— Tocmai ţi-am trimis-o. E totul în regulă? Pari 

stresat, spuse ea. 

— Sunt bine, mai bine acum, că am lista. 
Mulţumesc, închise, apoi accesă lista. Şi găsi 
confirmarea. 

— Conner McNee a fost ultima persoană care a 

purtat inelul, îi spuse el lui Beauvoir. 

Grozăvia a ceea ce spunea Gamache îl şocă 
pe Jean- Guy. John Fleming păstrase inelul ani 
întregi. Şi îl aruncase acolo, ca pe o mină 
terestră pe care să calce Gamache. 

Fra un mesaj, un avertisment. Putea să 
meargă oriunde. Să facă orice. Putea să 
pătrundă adânc în casa lui Gamache, în viaţa 
lui, iar Armând nu-l putea opri. Se mişca, văzut, 
dar nevăzut, prin comunitate, prin vieţile lor, 
fără teama de a fi pedepsit. 

Inelul de inginer, un simbol a ceea ce se 
putea întâmpla când se făceau greşeli, era acum 
folosit pentru a-i da peste nas lui Gamache cu 
propriile-i greşeli. Şi cu morţile pe care le-au 
avut ca rezultat. 

— Trebuie să-l arestâm pe Godin, spuse 

Gamache, îndreptându-se cu paşi mari prin 
soarele după-amiezii târzii spre vechea fermă. 


Să-l ducem la interogatoriu. îl putem reţine 24 
de ore înainte de punerea sub acuzare. 

— Crezi că el este Fleming? întrebă Beauvoir, 
alergând să- 1 ajungă din urmă. 

— Nu ştiu şi nu avem timp să aflăm. Nu trebuie 
să-l lăsăm în libertate. 

Dar Godin nu era acolo şi nici maşina lui nu 

era. 


— Fir-ar să fie. Ar fi trebuit să-l pun sub 

supraveghere, izbucni Gamache. 
Se întoarse spre Beauvoir. 

— Trebuie să trimitem o alertă la nivel de 
provincie. Şi să aducem agenţi locali aici. Să 
desfăşurăm o acţiune de căutare la sol. Şi, Jean- 
Guy, du-te la casa de la lac. Convinge-te că sunt 
în siguranţă. 

— Doar nu crezi că... 

— Cred că Fleming a avut la dispoziţie ani ca 
să planifice totul şi nu cred că se va opri la 
mine. 

— Pot să trimit câţiva membri ai echipei 
noastre, iar eu să rămân cu tine. 

— Nu. Fleming are prea multe informaţii. 
Habar n-am cum le obţine. Dacă i-a mituit pe 
gardianul-şef şi pe director, e posibil să fi ajuns 
şi la cineva din interiorul Surete. 

în interiorul serviciului  Omoruri. Lui 
Gamache îi repugna să creadă asta, dar nu 
înțelesese suficient de repede ce anume se 
întâmpla, cine se afla în spatele întregii poveşti, 
până unde ajunsese şi care era dimensiunea 
amenințării. Până acum, cel puţin două 
persoane fuseseră ucise, poate chiar mai multe. 

Acum nu era momentul să subestimeze. 
Trebuia să presupună ce era mai râu. 

Matei 10:56. 

— Sunt membri ai echipei noastre în care 
putem avea încredere, cărora le-am încredinţat 
vieţile noastre. O s-o sun pe Isabelle. E în 
vacanţă la Mont-Tremblant. Este aproape de 
Manitou. Şi eu sunt la fel de dornic ca tine să 
protejez familia. Pe Annie. Propriii copii. Dar 
mai ştiu şi că cel mai bun mod de-a face asta, 
singurul mod de-a o face, este să-l prindem pe 
Fleming. lar el este aici, spuse Beauvoir. 


Stătea încordat, cu braţele pe lângă corp, cu 
pumnii  strânsi, uitându-se  încruntat la 
Gamache. 

— în regulă. Sun-o pe Isabelle. Apoi conduci 
căutarea lui Godin. Eu mă întorc să-l arestez pe 
îngrijitor. 

în timp ce se afla la volanul maşinii, Gamache 
spuse în şoaptă: 

— Vin după tine. 

Apoi, din propriul cap, auzi răspunsul 
batjocoritor. 

Timpul a expirat. 


Gamache se duse direct la biserică, dar nici 
urmă de îngrijitor. Doar racleta, care încă zăcea 
pe palier. O înfăşură într-un şerveţel şi o băgă 
în buzunar. Apoi intră cu grijă în capelă, cu 
spatele la uşă, şi işi lăsă ochii să se adapteze la 
întunericul din interior. 

il văzu pe Robert Mongeau stând acolo unde 
il lăsase, cu capul plecat în rugăciune. 

Aruncând o privire rapidă în jur pentru a 
vedea dacă îngrijitorul era acolo, Gamache se 
apropie încet de părinte. 

— Robert? 
însă acesta nu se mişcă. 
— Robert? 

Când ajunse aproape, Gamache observă o 
pată întunecată într-o parte a capului lui 
Mongeau. Se strecură în strană exact în 
momentul în care preotul se prăbuşi. Gamache 
îl prinse şi îl întinse jos, căutându-i pulsul. 

Trăia, dar sângera abundent. Mongeau 
deschise ochii, însă părea să privească în gol. 

— Este în regulă, Robert. Sunt Armând. Totul 
va fi bine. 

Mâinile i se mişcau rapid peste corpul 
părintelui, căutând alte răni. 

— Totul va fi bine. Rămâi cu mine. 

însă Robert dădu ochii peste cap şi pleoapele 
i se închiseră. 

Armând îşi smulse haina şi o apăsă pe rana 
de la cap a părintelui, apoi făcu un calcul rapid 
în minte. Putea să cheme o ambulanţă, dar asta 
ar dura prea mult. 


Ridicându-l pe Mongeau îl cără afară din 
biserică şi apoi în jos pe scări, până la maşină. 
Văzându-i, Gabri şi Olivier ieşiră în fugă din 
bistrou, iar Ruth veni şchiopătând repede prin 
parc. 

— Ajutaţi-mă, spuse Gamache în timp ce se 
chinuia să-l aşeze cu grijă pe părinte pe 
bancheta din spate. 

Mongeau scoase un geamăt în timp ce Gabri 
se târi pe cealaltă parte, îl apucă de umeri şi îl 
trase spre el. 

— Vin cu tine. Ştiu să acord primul ajutor, 
spuse Ruth. 

Gamache nu protestă. Oricât de mult îi 
plăcea lui Gabri să-i zică bătrânei poete 
Labradorul salvator, ea chiar era instruită. 

Şi, oricum, Ruth era deja în maşină, ţinând în 
poală capul lui Robert. 

Spre surprinderea celorlalţi, Gamache fugi 
înapoi în biserică. Ajuns înăuntru, cãută repede 
printre strane. Apoi în spatele perdelelor de la 
altar. După care cobori în fugă la subsol. 

însă Claude Boisfranc dispăruse. 

întorcându-se la maşină, le-a ignorat 
întrebările şi a condus cât de repede a putut 
până la spital. Când au ajuns la Urgente, 
Mongeau a fost preluat în stare de 
semiconştienţă, protestând slab că era bine, 
înainte de a începe să vomite şi să întrebe de 

Sylvie. 

— Eşti bine? o întrebă Armând pe Ruth. 

Nici Ruth nu arâta prea bine. 

— Cred că da, răspunse ea uitându-se spre 
uşile batante prin care personalul de la urgente 
il condusese pe preot. Ce s-a întâmplat? 

— Nu ştiu. Aşa l-am găsit. 

— De aceea te-ai întors în biserică, să-l cauţi pe 
atacator. 

— Da. 

— Dar de ce ar vrea cineva să-i facă rău 
preotului? Şi atât de curând după ce a murit 
Sylvie. O coincidenţă? întrebă ea întorcându-şi 
spre el ochii apoşi. 

Era clar că nu credea asta nicio clipă. 

— Nu văd cum. 


în schimb, avea o idee destul de clară în 
legătură cu cine. 

— Poţi să rămâi aici şi să astepti să vezi cum se 
simte 
Robert? 

— Dar tu unde te duci? 

— Jos, la morgă. 

— Ala e locul în care te simţi tu fericit? strigă 
Ruth în urma lui, însă el trecuse deja de uşă, 
arătându-i legitimaţia infirmierului care făcuse 
un pas înainte să-l oprească. 

Medicul legist îşi ridică privirea. 

— Nu era nevoie să vii până aici, Armând. 
Puteam să te sun eu. Dar încă nu am 
rezultatele. 

Sharon Harris îl privi mai atent. 

— Te simţi bine? 

— De ce întrebi? 

— Ai sânge pe tine. 

Armând se uită şi văzu că avea cămaşa şi 
pantalonii pătaţi de când îl cărase pe Mongeau 
la maşină. 

— Nu e al meu. Am adus un prieten la Urgenţe. 

— lisuse, pare grav. Sper că este bine. 

— Rană la cap. Sângerează. 

Dr. Harris aruncă o privire spre cicatricea 
adâncă de la tâmpla inspectorului-şef şi îşi 
imagină sângele care cursese din ea. 

— Poţi să-mi spui totuşi ceva despre Sylvie 
Mongeau? Gamache trecu de cealaltă parte a 
mesei de autopsie 

unde se afla cadavrul femeii. 

Dr. Harris aruncă o privire în jos. 

— "Ţinând cont de aspectul marmorat al ochilor 
şi de dilatarea pupilelor, aş spune că pare 
suspect, dar trebuie să aşteptăm rezultatul 
testelor de sânge şi ţesuturi. După aceea ar 
trebui să fac o autopsie completă. 

— Dacă îţi aduc nişte probe ADN, le poţi 
compara? 

— Sigur că da. Nu va fi oficial, vei avea nevoie 
de criminalistică pentru asta, dar testele vor fi 
precise. Pentru această femeie? 

— Nu. O probă este pentru o anume Fiona 


Arsenault. O să cer să fie trimisă din dosarul ei. 
O alta este, de asemenea, la dosar acum. Un 
bărbat pe nume Godin. [i-o voi trimite şi pe 
aceasta. Cealaltă este aici. 

Scoase racleta din buzunar. 

Ea îşi puse nişte mānuşi şi duse racleta pe 
masa de lucru. 

— Crezi că ar putea fi rude sau aceeaşi 
persoană? întrebă ea. 

— Cu siguranţă persoane diferite, dar da, ar 
putea fi rude. 

— Are de-a face cu moartea acestei femei? 

— Asa cred. 

Ezită o clipă, dar timpul trecea şi acum nu 
era momentul pentru discreţie. în plus, avea 
nevoie de ajutorul medicului legist. 

— îl caut pe John Fleming. 

Dr. Harris se întoarse să se uite la el. 

— Fleming? Criminalul în serie? 

— Oui, 

— Dar ştii că este încarcerat la USD, nu-i aşa? 

Cum Gamache nu răspunse, ea repetă pe un 
ton încordat: 

— Nu-i aşa? 

— E liber. 

— Liber? Liber? Cineva i-a dat drumul? Liber? 

Mintea îi rămăsese agăţată de acest cuvânt. 

— Sharon, tu ai fost implicată în caz? 

— Este liber? Cum naiba s-a putut întâmpla 
una ca asta? spuse ea cu vocea gâtuită. 

— Ai lucrat la caz? repetă el. 

Ea inspiră de câteva ori. 

— Eram stagiară, deci nu eram eu legistul-şef. 
Nu am depus niciodată mărturie. Dar am 
văzut... 

— Da. 

— Ce... 

— Da. 

— ... a făcut. 

— Oui, 

Ea se uită la el. 

— Şi tu ai văzut. 

— Oui, 

Era un club restrâns. Cu o condiție de intrare 
înfiorătoare.  Armând îşi  pipăi repede 


buzunarele. Fotografiile din dosar. Le pusese în 
jachetă. Cea pe care o folosise pentru a opri 
sângele din rana lui Robert. Era încă sus. 


Trebuia să se intoarcă ŞI să le ia înainte ca 
altcineva să se alature clubului. 


Gamache îi trimise lui dr. Harris rezultatele 
ADN din dosarul Fionei şi cele ale lui Godin, 
apoi il sună pe Jean- Guy şi li spuse de 
Mongeau. 

— Nu-l găsesc pe îngrijitor, spuse Gamache. 

— lar eu nu-l găsesc pe Godin. Nu pot fi 
amândoi Fleming. îşi bate joc de noi. Pe ce vrei 
să pariem că el La ucis pe unul dintre ei şi vrea 
doar să ne facă să consumâm timp şi efort 
căutându-i pe amândoi. Cine crezi că este 
Fleming, Godin sau Boisfranc? 

— Ştii ce, în faza asta cred că şi eu aş putea fi 

Fleming. Beauvoir începu să râdă. 

— O să organizez o altă acţiune de căutare 
pentru Boisfranc şi o să trimit o alertă. Putem 
obţine ADN-ul lui 
Boisfranc? 

— îl am. Dr. Harris îl prelevează acum. Trebuie 
doar să obţinem rezultatele cu ADN-ul real al lui 
Fleming pentru comparaţie. 

— Am făcut presiuni la procuratură, dar mi-au 
râs în nas când le-am spus că e posibil ca 
Fleming să fi scăpat. Le-am trimis mărturia 
directorului închisorii. Am să-l sun pe 
procurorulşef. De ce-ar vrea Fleming să-l 
omoare pe părinte? De ce acum şi nu când a 
ucis-o pe Sylvie? 

— L-am chestionat pe Robert astăzi după- 
amiază în legătură cu Boisfranc. Poate că s-a 
hotărât să-i dea o şansă lui Boisfranc să se 
explice. Dacă îngrijitorul este Fleming, Robert l- 
a pus în gardă fără să vrea. 

Preotului îi stătea în fire să procedeze aşa. 
Iar el îl băgase direct în beleaua asta. 

Nici măcar asta nu suna prea veridic. Aşa 
cum spusese şi Beauvoir, de ce să nu-i omoare 
pe amândoi soţii Mongeau? Fleming nu se sfiise 
niciodată în privinţa numărului de cadavre. 

Meciurile de crochet se joacă vara, 
strângerea de mână, tuşea, sărutul / 

întotdeauna există un secret ticălos, un motiv 
ascuns pentru asta. 

Gamache ştia că exista un motiv pentru asta. 
Dar trebuia să intre mai adânc în peşteră 
pentru a-l găsi, împreună cu secretul ticălos. 

— Mă întorc la Urgenţe. Am lăsat-o pe Ruth 
acolo. 

— Ruth? lisuse! Oamenii de-acolo nu suferă 
destul? Eu voi continua căutarea lui Godin. în 
curând va fi prea întuneric în pădure şi va 
trebui s-o oprim până dimineaţă. 

Armând tocmai se pregătea să plece, când dr. 
Harris îl chemă. 

— Am rezultatele, dar este o problemă. Uite! 

Gamache se aplecă spre microscop. Ca şef al 
serviciului  Omoruri, studiase nenumărate 
rezultate ADN şi avea un ochi exersat. 

— Care al cui este? 

— Cel din stânga este Godin. Pe lama din 
mijloc este ADN-ul femeii. în dreapta, sunt 
bărbaţii. 

El întoarse capul să se uite la ea. 

— Bărbaţii? 

— Da. Racleta a fost contaminată. Au fost două 
seturi de ADN. Ambii bărbaţi. Poate al tău. 
Poate al altcuiva. A mai folosit cineva racleta. 

— Fir-ar să fie, spuse el şi se întoarse la 
microscop. Se pare că Fiona şi Godin nu sunt 
rude. 


— De acord, dar trebuie să analizez mai atent. 
Există asemănări între al ei şi cel contaminat. 
însă având în | 
vedere contaminarea încrucişată, este imposibil 
de spus. Aş zice, dar e doar bănuiala mea, că 
ultima persoană care a folosit-o este probabil 
ruda. 

Şi acesta, Gamache ştia, era îngrijitorul. 
Claude Boisfranc. 

— Măcar mă poţi elimina pe mine. 

Ea îi prelevă o probă înainte ca el să urce din 
nou la Urgenţe. 

Ajuns acolo, văzu cu surprindere că Robert 
Mongeau stătea într-un scaun rulant lângă 
Ruth. Avea capul bandajat şi era palid. Jacheta 
lui Armând, murdară de sânge, era pe genunchii 


lui, iar deasupra erau fotografiile, cu faţa în jos. 

— Robert, ce faci? Ar trebui să stai în pat. 

— Ce sunt astea, Armând? întrebă preotul cu o 

voce slabă, dar hotărâtă. 

Era evident la ce se referea. 

Gamache îl privi pe Robert în ochi şi văzu 
acolo ceva profund tulburător. 

— Te-ai uitat la poze, spuse el. 

— Au căzut din jachetă. Nu m-aş fi uitat, dacă 
aş fi ştiut. Ochii lui Armând se îndreptară 
spre Ruth şi inima îi 

tresări. 

— 1 le-ai arătat şi lui Ruth? 

— Ce sunt astea? De la ce? De ce sunt la tine? 
Ce...? De ce...? întrebă Mongeau. 

Armând întinse mâna şi le trase uşor din 
mâinile părintelui, luându-şi în acelaşi timp şi 
jacheta. 

— Sunt de-acum foarte mult timp, Robert. 

Se uită la Ruth. 

— Te simţi bine? 

— Da, da, sigur. Am văzut şi mai râu. 

Fără un motiv anume, Armând o crezu. Deşi 
lui nu-i venea în minte decât un singur lucru 
mai rău decât fotografiile şi acela era omul care 
comisese ororile. 

— Mă scuzaţi puţin? 

Fără să aştepte un răspuns, Armând trecu 
prin uşile batante de la Urgenţe. în timpul ăsta 
băgă fotografiile în buzunarul pantalonilor. 

— Ce faceţi...? întrebă doctorita. 


Dar apoi ochii ei se îndreptară spre sângele 
de pe cămaşa lui Armând, apoi spre faţa lui. 
— Domnule inspector-şef? Sunteţi bine? 
— Da, sunt bine. Sângele este al bărbatului pe 
care tocmai l-aţi tratat, Mongeau. 
— Da. Cu rana la cap. 
— N-a fost un accident. Puteţi să-mi spuneţi 
care a fost arma? 
— Nu eram sigură ce anume a provocat-o. L- 
am întrebat, dar nu-şi aminteşte. M-am gândit 
că poate s-a împiedicat şi s-a lovit la cap. 
Doctoriţa se îndreptă spre biroul ei. 
— Am scos astea din rană. 
îi întinse o punguţă de plastic sterilă. 


Gamache o luă. Era şocat, însă nu surprins. 
Avea impresia că, în acelaşi timp, piesele se 
prâbuşeau şi se aşezau la locul lor. Locul lor de 
drept. 

Punga conţinea bucăţi minuscule din ceea ce 
părea a fi cărămidă. 

— L-aţi externat pe Monsieur  Mongeau? 
întrebă el băgând punga în buzunar. 

— Da. Nu are fractură craniană şi nu cred că 
există comoţie cerebrală. Se pare că şi-a întors 
capul în ultima clipă, aşa că lovitura mai 
degrabă l-a „şters”. Destul cât să-l doboare şi 
să-i provoace o sângerare abundentă, dar nu să- 
1 rănească grav. 

Fa se opri şi îl privi pe şeful serviciului 
Omoruri. 

— Asta a fost intenţia? A încercat cineva să-l 
omoare pe acel om? 

— Evident că veți păstra asta pentru 
dumneavoastră. 

Ea încuviinţă. 

— l-am pus o duzină de copci. Va avea nevoie 
de supraveghere şi de cineva care să-i schimbe 
pansamentul, l-am dat nişte antibiotice şi 
analgezice. 

Armând se întoarse în sala de aşteptare. 

— Ai văzut cine te-a lovit? 

— 'Ţi-aş fi spus dacă aş fi văzut, spuse Robert. 

Părea epuizat. 

Ruth se uita la părinte cu îngrijorare. 

— Aş vrea să merg acasă, spuse el. 

Arăta slăbit şi epuizat. 

— Te rog. Eşti amabil să mă duci cu maşina? 

— Nu se poate să te duci acasă, Robert. Vii să 
stai la mine, spuse Armând împingându-i 
căruciorul afară. 

— Armând? 

Ruth îi puse mâna pe braţ şi îi făcu semn să 
vină mai deoparte. 

— Eşti sigur că e bine? şopti ea, aruncând o 
privire spre părinte, care privea în gol. 

— Medicii l-au externat. O să mă ocup eu de el. 

Ea clătină din cap şi pāru distrasă de un 
gând. 

— Ce este? întrebă el. 


— Voiam doar... Ai grijă, Armând. Atâta tot. 

Gamache ştia ce voia să spună. Că cine 
făcuse asta putea să încerce din nou. Aproape 
sigur. Era un motiv suficient pentru a-l lua pe 
Robert Mongeau la el acasă. Unde putea să-l 
protejeze. Şi poate, poate, să-l prindă pe 
atacator când va încerca din nou. 

Fiona puse tava pe masă. 

Somon la grătar, conopidă în crustă de 
pesmet cu portocală şi mărar şi cartofi noi 
pentru Harriet. Şi pulpe de pui piri-piri cu 
păstârnac copt şi cartofi dulci pentru Sam. 

O adusese de la bistrou, plasându-i comanda 
lui Olivier. 

— Tineri îndrăgostiţi, comentase ea şi îl văzuse 
zâmbind. 

Odată ajunsă în cameră, încuie uşa, trase 
draperiile, pasă mâncarea cu furculiţa, apoi o 
aruncă în toaletă. 


Harriet se trezi. încă îşi simţea capul de 
parcă ar fi fost despicat, dar avea vederea mai 
clară şi se simţea mai alertă. 

Pădurea părea într-un amurg perpetuu, ca şi 
cum soarelui i-ar fi fost frică să coboare în ea. 
Dar un lucru care începea să coboare era 
temperatura. 

O trecu un frison, care avu efectul unei găleți 
de apă rece aruncată pe faţă. Nu mai avea nicio 
îndoială. Era legată de un copac, iar gleznele îi 
erau şi ele legate. 

— Sam? şopti ea. 

Părea că stătea întins pe o parte, la câţiva 
metri de ea. Nemişcat. Prea nemişcat. Ridicând 
doar puţin vocea, fiindcă nu voia să-i alerteze pe 
răpitori că îşi revenise, repetă: 

— Sam? 

Dar corpul nu se mişca. în cele din urmă 

strigă: 
— Sam! 

Nimic. 

Şi atunci ţipă. Fără a rosti numele lui sau al 
altcuiva. Fără cuvinte. Doar un țipăt. Păsările 


speriate îşi luară zborul, iar veveriţele se 
îndepărtară iute de această nouă fiară. 

Inima îi bubuia, capul îi bubuia. 

La dracu', la dracu', la dracu', la dracu, la 
dracu'! 

După un timp, care i se păru a fi ore întregi, 
obosi. Nu răspundea nimeni. Nu venea nimeni. 
Dar cineva trebuie să fi plecat în căutarea lor. 
Un grup de căutare? Cineva trebuie să-şi fi dat 
seama că dispăruseră. 


Myrna stătea cu Ruth şi Clara la bistrou. 
Tăceau. Ruth le povestise ce i se întâmplase 
lui Robert. 
— Ceva e în neregulă, spunea ea acum, cu o 
voce neobişnuit de liniştită. 


— Eu aş zice că tentativa de crimă şi crima 
sunt mai mult 

decât ceva în neregulă, spuse Clara. 

— Trebuie s-o găsesc pe Harriet. Trebuie să mă 
asigur că este bine, interveni şi Myrna. 

— Este, spuse Gabri apropiindu-se de ele. A 
fost Fiona şi le-a luat ceva de mâncare. 
Mănâncă la pensiune. 

— Probabil că nu este încă pregătită să dea 
ochii cu tine, spuse Clara. 

Aruncă o privire spre Ruth, care se uita cu 

ochii pier- duti la focul din semineu. 


— Măcar nu rabdă de foame. Pulpe de pui 
pentru el, conopidă prăjită şi somon la grătar 
pentru ea, spuse Gabri. 

— Nu e în regulă. Trebuie să fie invers. Harriet 
urăşte peştele, spuse Myrna. 

— Aşa o fi. Probabil că n-am auzit eu bine, 
spuse Gabri. 


xxx 


— Trebuie să mănânci, spuse Armând. 
încălzise nişte supă şi tâiase o felie de pâine 
proaspătă pentru Robert, aşezând o bucată de 
cheddar maturat pe marginea farfuriei. Toate 
anoste, dar hrănitoare. 
Robert luă cana cu supă, apoi o puse din nou 
jos, ca şi cum ar fi fost prea grea. 
— Aş vrea să dorm puţin, dacă nu te superi, 


Armând. 

il ajută să urce la etaj, într-una dintre 
camerele de oaspeţi, în vreme ce preotul se 
sprijinea greoi de braţul lui. După ce îl conduse 
la duş, Armând îl îmbrăcă într-o pijama curată şi 
il băgă în pat. Medicamentele începuseră să-şi 
facă efectul şi preotul se simţea ametit. 

Citise instrucţiunile medicului. Trebuia să-l 
trezească pe Robert din două în două ore, 
pentru a se asigura că e bine. 


Armând verifică ferestrele. Deşi în mod 
normal ar fi ; 
deschis una să intre aer proaspăt, acum se 
asigură că erau închise şi încuiate. 

Apoi trecu prin restul casei, verificând şi 
reverificând. Aprinzând toate luminile. Nu ştia 
dacă o făcea în scopuri strategice sau pentru că 
ştia, încă din copilărie, că monştrilor nu le place 
lumina. 

Bâănuia că motivul era acesta din urmă. 
Totodată, se trezi fredonând încet în timp ce 
mergea. 

— Uraaa pentru căpitanul Spaulding... 

Jean-Guy trimisese un SMS. Venea spre casă. 
Deşi în sat soarele de început de iunie era încă 
deasupra orizontului, în pădure se întunecase 
prea tare pentru a continua. Căutările lui Godin 
şi Boisfranc urmau să fie reluate a, 
doua zi, la prima oră a dimineţii. 

După ce fiecare cameră fusese verificată, 
fiecare dulap deschis, fiecare pat inspectat pe 
dedesubt, fiecare fereastră încuiată, fiecare 
lumină aprinsă, Armând se întoarse în living. 


Avionul cu care se întorceau, Reine-Marie şi 
Amelia urmă sa aterizeze curând. 


Le scrise amândurora să le spună că un agent 
le va întâmpina la aeroport şi le va conduce 
direct la casa de lângă lac din Munţii 
Laurentini, unde se afla şi restul familiei. 

Apoi îi scrise separat agentei Choquet. 

Să nu o laşi singură pe Madame Gamache. 
Trebuie s-o păazeşti pe ea şi familia. Confirmă. 

După 20 de minute se întoarse şi Jean-Guy. 
Nu au mâncat nimic la cină. Niciunuia nu-i era 
prea foame, dar mai aveau un motiv. Amândoi 
ştiau că, dacă vor exista râni, dacă va fi nevoie 


de o intervenţie chirurgicală, cel mai bine era să 
aibă stomacul gol. 

Mesajele de la Reine-Marie şi la Amelia 
sosiră 20 de minute mai târziu. Erau în drum 
spre cabană. 

Umerii lui Armând s-au mai relaxat. O grijă 
mai puţin. 

El şi Jean-Guy şi-au petrecut începutul serii 
uitându-se de mai multe ori peste dovezi, 
discutând, dar mai ales aşteptând. 

il aşteptau pe Fleming. 

Şi apoi, aproape de ora 21, se auzi o bătaie în 
uşă. 


Capitolul 35 


Inspectorul-şef Gamache se uita la agenta 
Choquet şi nu-i venea să creadă. 

— Ce cauţi aici? 

— M-am întors să ajut... 

— N-ai respectat ordinele, râbufni Beauvoir, 
apropiindu- se cu paşi mari. 

Sângele îi urcă în obraji ca unui termometru 
din desenele animate. Jumătate din ea se 
aştepta să-i explodeze capul. Cealaltă jumătate 
era conştientă că şi ei îi urca sângele în obraji. 

Dincolo de Amelia, Armând îi văzu pe Fiona şi 
Sam mergând spre bistrou. Mintea începu să-i 
lucreze cu repeziciune. 

— Vino cu mine, îi spuse Ameliei. 

După care se întoarse spre Jean-Guy: 

— Rămâi aici şi asigură-te că Robert e bine. Ne 
ducem până la bistrou. Eşti înarmat? 

— Oui, 

— Nu lipsesc mult. 

în timp ce mergeau pe alee spre stradă şi 
spre parcul comunal, Amelia simţea privirea 
inspectorului sfredelindu-i spatele. 

— Ai promis, spuse Şeful fără să se uite la ea în 
timp ce traversa cu paşi mari parcul. 

— Pardon? spuse ea aproape alergând pe lângă 
el. 

— Ai spus că o vei proteja pe Madame 
Gamache, dar n-ai făcut-o. Ai plecat de lângă ea. 

Vocea îi era blândă, calmă. Dar tocmai acest 
calm îi dădea Ameliei fiori în inimă. 

— Desolee. Dar Madame Gamache... 

Inspectorul-şef se opri brusc şi se întoarse 
spre ea ameninţător, iar ea încremeni pe loc. 

— Ea nu este şeful serviciului Omoruri. 
Madame Gamache nu deţine informaţiile pe 
care le am eu. 

Efortul de a-şi păstra glasul scăzut şi de a-şi 
stăpâni furia făcea să pară că-i scrâşneau 
cuvintele în gură. 

— Madame  Gamache nu îţi dă ordine. 


Madame Gamache... 

Făcu o pauză, pregătindu-se. 
— ... trebuie. Să fie. Protejată. 

Sentimentele soţilor Gamache unul fată de 

celălalt erau + / 
evidente pentru oricine îi vedea, dar în clipa 
aceea Amelia văzu mai mult. Văzu în sufletul lui. 
Şi acolo, zâmbind, cu braţele deschise, era 
Madame Gamache. 

lar Amelia aproape că izbucni în lacrimi, atât 
de dureros era gândul că unul l-ar putea pierde 
pe celălalt. Şi că ar fi din vina ei. 

Madame Gamache îi spusese să se întoarcă. 
Pentru a-i proteja soţul. 

Şi Amelia asta făcuse. Pe de o parte, pentru 
că Madame Gamache insistase, pe de alta, 
pentru ceea ce ea li datora acestui om. Dar 
acum îşi dădea seama că făcuse o mare 
greşeală. 

Dacă Désolée a descris vreodată pe cineva, ei 
bine, aceea era Amelia Choquet în acest 
moment. 

— Am să plec chiar acum. Mă întorc acolo, 
spuse ea. 
— Vei rămâne aici până îţi spun eu să pleci. 

Gamache se trase deoparte, îi întoarse 
spatele şi işi scoase telefonul. 

Robert Mongeau avea dreptate. Deşi îi 
spunea adesea lui Reine-Marie că o iubeşte, 
ezita să-i spună că-i era dor de ea, de teamă că 
s-ar fi putut simţi vinovată când pleca să-şi 
viziteze familia sau prietenii. 

lar el nu a vrut niciodată, dar absolut 
niciodată, ca ea să se simtă aşa. Aşa că păstrase 
această ultimă parte pentru el. Dar acum îşi 
dădea seama că greşise. Orice s-ar întâmpla, iar 
Armand ştia că se va întâmpla în curând, nu 
voia să lase nimic nespus. 

Te iubesc, scrise el. Mi-e dor de tine. Teribil. 

Sterse „teribil”. Apoi îl scrise iar şi apăsă 
repede pe „trimite”, înainte de a-şi petrece 
jumătate din noapte ştergând şi adăugând, 
ştergând şi adăugând acel cuvânt. Pentru ca, în 
final, să renunţe să mai trimită mesajul. 

Apoi se întoarse spre agenta Choquet. 


— Să mergem. 

Când ajunseră la bistrou, Myrna şi Clara 
stăteau în picioare lângă masa lor. Myrna le 
aruncă o privire lui Gamache şi Choquet, însă 
ochii îi erau atraşi de Sam Arsenault, care 
stătea la o altă masă cu sora lui. 

— Nu. O să înrăutăţeşti lucrurile, spuse Clara. 

Dar era prea târziu. Myrna deja pornise într- 
acolo. 

— Unde e Harriet? întrebă ea când era abia pe 
la jumătatea sălii. 

Văzând-o cum trecea ca un uragan printre 
mese, clienţii se aplecară în faţă pentru a-şi 
proteja paharele de vin şi farfuriile. 

Sam se ridică în picioare, cu un aer confuz. 

— Este la pensiune. Credeam că ştii. 

— De ce nu e şi ea aici? 

— N-a vrut să vină. îi era frică să te vadă. O 
cunoşti. Urāşte conflictele. 

— l-am trimis mesaje şi am sunat-o la telefon. 

Fiona stătea lângă fratele ei. 

— Are nevoie de timp. Amândoi am încurajat-o 

să ia legătura cu tine. Nimeni nu ştie mai bine 
decât noi cât de importantă este familia, spuse 
ea. 

Myrna se uită încruntată la Sam, ezită, apoi 
se întoarse spre Fiona. 

— Te rog, spune-i că-mi pare râu. Roag-o să-mi 
trimită măcar un emoji, orice. 

— O să-i spun eu. Nu vă faceţi griji. Chiar e 
bine, zise Sam. 


Harriet îşi smulse puloverul de pe creanga 
copacului şi sări în picioare. Se eliberase, însă 
încheieturile îi erau carne vie şi sângerau. 

lar acum fugea. Cu cât alerga mai repede, cu 
atât era mai convinsă că era urmărită. Toate 
poveştile de groază spuse la focurile de tabără 
din parcul comunal prinseseră viată. 

Băiatul care fusese ucis şi acum hăituia alţi 
copii. Majoretele zombie cu ochi de cărbuni 
aprinşi. Fantomele şi monştrii, cei vii sau 
strigoi. Nebunii cu drujbe, nebunii cu topoare. 
Fiarele sălbatice. Demonii. 

Toţi o urmăreau în timp ce se afunda în 


pădurea care se întuneca, împiedicându-se de 
buşteni şi rădăcini şi alergând cu capul înainte 
în copaci. Corpul care crezuse că era al lui Sam 
se dovedise a fi un buştean putrezit. 

Deci unde era? îl strigase. Strigase după 
oricine. Apoi doar ţipase. 

Faţa şi mâinile îi erau zdrelite şi însângerate, 
îşi pierduse un pantof. 

Şi totuşi fugea. Din ce în ce mai repede. 
Urmaărită de tot ce era diabolic. 

Ultima rămăşiţă de judecată sănătoasă care îi 
mai rămăsese ţipa la ea că trebuie să se 
oprească. Trebuie să se regrupeze. Trebuie să-şi 
facă un plan. 

însă ea continua să alerge, transformându-se 
cu fiecare pas în nebuna de care fugea. 


— Cum se simte Robert? întrebă Clara. Ruth 
spune că îşi va reveni. 

— Da, a avut noroc, răspunse Gamache. 

Stăteau lângă masa de două persoane pe 
care o alesese 
el, nu departe de Sam şi Fiona. 
— Rămâne la mine până când se va simţi mai 
bine. 
— Vreţi să staţi cu noi? întrebă Clara şi arătă 
spre masa de lângă foc, unde aşteptau Ruth şi 
Roşa. 
— Non, merci. 
Tonul lui Gamache fusese abrupt şi ea 
înţelese mesajul, în timp ce Clara plecă, 
Myrna mai zăbovi. 

— îmi fac griji pentru Harriet. 

— Da, îmi dau seama. De cât timp n-ai mai 
vorbit cu ea? Era evident că Armând nu voia 
decât să-şi vadă de 


treburile lui, dar nu o putea ignora pe Myrna, 
chiar dacă ar fi vrut. 
— De la cearta de azi-dimineată. Stiu, ştiu. E 


adultă şi nu 
fff f 


poate fi considerată persoană dispărută. 
— Adevărat, dar cel puţin putem să-i urmărim 
telefonul. Ai numărul ei? 
— Da. 
Myrna se simţi uşurată pentru prima oară 


după mai multe ore. l-l trimise, apoi îl îimbrăţişă, 
şoptindu-i la ureche: 
— Merci. 

înainte de a se aşeza, şi de teamă să nu uite, 
Gamache îi trimise un mesaj unuia dintre 
agenţii săi, cerându-i să urmărească telefonul. 

Tot atunci observă un mesaj de la medicul 
legist. 

Am verificat din nou probele. Categoric ADN- 
ul lui Godin nu se potriveşte cu cel al Fionei 
Arsenault. A doua probă, cea contaminată, 
Boisfranc, nu conține ADN-ul tāu. Aparține 
altcuiva. 

Armând răspunse. 

Poţi să mai rămâi acolo? iţi voi trimite alte 
trei probe pentru a fi testate. Se opri, apoi 
adăugă: Dosarul oficial al lui Fleming a fost 
compromis. Poţi să-i cauţi ADN-ul în arhiva 
departamentului de medicină legala? 

Dr. Harris răspunse imediat. Voi rămâne. Mă 
indoiesc în privinţa lui Fleming, dar voi încerca. 

— Ce este? întrebă Amelia când puse telefonul 
Jos. 

Dar Gabri tocmai sosise să preia comanda. 
Armand, după ce se opri să se gândească puţin, 
arătă spre meniu şi spuse, ca şi cum punea o 
întrebare despre una dintre ofertele speciale: 

— Poţi să iei tacâmurile lui Sam şi ale Fionei 
Arsenault 


când ie debarasezi masa? Să nu le atingi şi 
asigură-te că ştii care ale cui sunt. 

Ridică privirea spre Gabri şi zâmbi. Spre 
cinstea lui, Gabri se prinse repede. Scrise ceva 
pe carneţel şi spuse: 

— Şi pentru desert? 

— Pune-le în pungi de plastic nefolosite, 
sigilează-le, etichetează-le şi adu-mi-le, te rog. 

— Bună alegere, spuse Gabri. 

După ce plecă, Gamache îi povesti Ameliei ce 
se întâmplase în absenţa ei. 

— Dar de ce tacâmurile? 

Armand aruncă o privire spre cei doi fraţi, 
apoi li spuse ce suspiciuni avea. 

— Vrei să spui că unul dintre ei ar putea fi rudă 
cu John Fleming? Dar nu zicea inspectorul 


Beauvoir că nu poate fi Sam, din cauză că nu se 
potriveşte perioada? întrebă ea cu glas scăzut. 

Gamache se uită la tânără, invitând-o să se 
gândească mai bine. Era convins că avea 
capacitatea să găsească singură răspunsul. Era 
convins că avea capacitatea să facă aproape 
orice. 

Recunoscuse asta imediat ce îi citise cererea 
de înscriere la Academia Sûreté. 

Ştiind asta, tot o respinsese. Pentru un bine 
mai mare, îşi spusese el. Sau poate că alesese 
răul mai mic. 

Dar în timp ce stătea pe banca cu vedere 
spre Three Pines, ţinând în mână cartea 
neterminată a tatălui său, Armând nu mai 
putuse să se ascundă de adevăr. O respinsese 
pe Amelia Choquet nu din cauza ei, ci din cauza 
a ceea ce se afla într-unul dintre dosarele pe 
care le ţinea încuiate la subsol. 

La vârsta de 17 ani, tatăl Ameliei, beat fiind, 
adormise la volan şi intrase pe contrasens. O 
maşină care venea din direcţia opusă virase 
pentru a-l evita, ieşise de pe şosea, se 
rostogolise şi intrase într-un copac. 

Ocupanţii maşinii au murit pe loc. Ocupanţii 
maşinii erau părinţii lui Armând. 

Tânărul de la volan s-a căsătorit mai târziu şi 
a avut un copil. Doar unul, l-a dat numele femeii 
pe care o omorâse. 

Amelia. După Amelia Gamache. Mama lui. 

Era, Armand ştia, o încercare de ispăşire. 
Atât de firavă, încât îl înfuriase. Omul care îi 
omorâse părinţii crezuse că un gest atât de mic 
ar fi putut măcar să înceapă să echilibreze 
balanţa. 

Citindu-i cererea de înscriere, înţelesese că 
Academia Surete era aproape sigur ultima 
speranţă a Ameliei Choquet. 

Şi ştiind asta, o respinsese. O aruncase, 
împreună cu dosarul ei, în grămada celor 
respinşi. O aruncase înapoi în haznaua care era 
centrul oraşului Montreal, pentru a se duce 
încet la fund. 

în cele din urmă se răzgândise şi ii oferise 
acea şansă. O făcuse pentru mama lui. Pentru 


tatăl lui. Pentru bărbatul care speraseră că va 
deveni. Un om curajos intr-o țară curajoasă. 

Faptul că iniţial o respinsese pe Amelia 
Choquet încă îl mai bântuia. Fusese un fel de 
crimă foarte lentă şi + deliberată. Armand era 
şocat, îngrozit de el însuşi şi profund ruşinat. 
Totuşi, asta i-a adus un beneficiu neaşteptat. L-a 
forţat să intre adânc în propria peşteră. Şi să 
vadă ce creatură infectă, putredă şi vicioasă era 
încovrigată acolo. Pândind şi aşteptând. 

La oferit o imagine asupra răului pe care îl 
pot face oamenii cumsecade. John Fleming era 
un monstru, fără îndoială. Dar şi Armand 
Gamache ascundea propriul său monstru. îl 
văzuse. îl hrănise. 

il băgase înapoi în cuşcă. Dar încă mai avea 
cheia. 


Armand nici nu stiuse că Amelia cunoştea 
această r f 

legătură, până când fuseseră la aeroport şi ea îi 
promisese că o va proteja pe Reine-Marie. Era o 
recunoaştere a ceea ce familia ei îi datora 
familiei lui. Ea se lupta cu păcatele tatălui. 
întocmai ca Armand, care se confrunta cu 
păcatele fiului. 

Ştia de ce se întorsese Amelia acum în Three 
Pines. Ca să-l protejeze. 

Chiar atunci sosi şi mâncarea lor, aleasă de 
Gabri. Armand tocmai se pregătea să-i spună să 
nu mănânce, dar Amelia nici măcar nu părea să 
observe că era acolo. Mintea ei ageră revedea 
faptele iar şi iar, chibzuia, respingea, şlefuia. 

Până când găsi. 

— Datele pe care Fleming i le-a dat directorului 
închisorii despre perioada în care a fost, cu ani 
în urmă, în aceeaşi comunitate cu Clotilde 
Arsenault ar putea fi minciuni. Probabil că asta 
au şi fost. Altfel de ce ar fi oferit de bunăvoie 
acele informaţii? A vrut să îndrepte atenţia 
asupra Fionei. Şi s-o abată de la Sam. 

Aruncă o privire spre locul în care Gabri 
strângea farfuriile celor doi fraţi. Şi tacâmurile. 

— Dacă e aşa, faptul că testul lui Godin a ieşit 
negativ nu are nicio semnificaţie, spuse ea în 
şoaptă. Ar fi avut dacă ar fi fost tatăl lui Sam, nu 
al Fionei. 


Armând zâmbi, mândru fără niciun drept de 
această tânără. Amelia. 

Gabri sosi câteva minute mai târziu pentru a 
le lua farfuriile neatinse. Se aplecă să şteargă 
masa şi aşeză două pungi sigilate, învelite în 
şervete de în, lângă mâna lui Gamache. 

— Merci, patron, spuse Armand. 

— Aş vrea să nu fi găsit niciodată camera aia 
blestemată. De când am spart zidul ăla, 
lucrurile nu mai sunt cum au fost, spuse Gabri 
îndreptându-se. 

Armand era de acord cu el. Dar mai ştia că 
tot ar fi găsit camera blestemată, exact când şi 
cum au găsit-o. Acest lanţ de evenimente 
începuse cu ani în urmă şi era inexorabil. 

Dacă nu era predestinat, atunci era 
premeditat de o brută. 

Imediat ce plecă Gabri, Gamache se întoarse 
spre Amelia. 

— Acum, agent Choquet, nu pleci de-aici până 
nu dai explicaţii. Mi-ai ignorat ordinele. 

Vocea îi era tâioasă şi cu toate că încă era la 
un nivel normal, avea o forţă care îi făcu pe 
ceilalţi meseni să arunce priviri înspre ei. 

— N-ar trebui să fii aici. 

Aparent realizând că atrăgea atenția 
celorlalţi, îşi cobori vocea, deşi tot se auzea ce 
spunea. 

— 'Ţi s-a ordonat să pleci. 

— Ştiu. îmi pare rău. Am greşit. 

Amelia era confuză. lrecuseră deja peste 
asta. Vedea că era furios, că mâna îi tremura, că 
agitația îi era atât de mare încât bătea întruna 
cu degetele în masă. Totuşi, nu-i stătea în fire să 
revină asupra unor nemulțumiri trecute. 

— Asta nu-i de-ajuns. Eşti agent al Surete. 
Greşelile tale pot costa vieţi. 

Fācu un efort să-şi oprească tremuratul, 
strângându-şi mâna pumn. însă gestul nu reuşi 
decât să-l facă şi mai evident. Trase adânc aer 
în piept, dar imediat ce desfăcu pumnul 
tremuratul se înrăutăţi. 

Nu era un semn bun. 

— Am să fiu foarte clar, agent Choquet, spuse 
el ridicând din nou glasul. Vei pleca imediat de 


aici. Vei sta deoparte până când vei fi 
rechemată. 

O privi încruntat. 

— Ai înţeles? 

— Uite ce e, se trezi ea spunând. Dacă ai fi fost 
clar de la început, aş fi stat deoparte. E vina ta, 
nu a mea. 

începu să ţăcăne, lovindu-şi furioasă dinţii cu 
piercingul din limbă, ştiind că asta îl enerva. îi 
enerva pe toţi cei aflaţi în jur care auzeau. 

Gamache se ridică de la masă. 

— Ajunge! Pleacă! Vom discuta despre asta 
mai târziu. 

— Mie îmi convine, patron. 

Ultimul cuvânt îl spuse cu cel puţin o tentă de 
dispreţ. 

Sam şi Fiona tocmai plecaseră, iar ea nu era 
departe în urma lor. 

— Ei, s-a stricat treaba, spuse Olivier, dându-i 
lui Gamache nota de plată şi mâncarea la 
pachet. 

Gamache plăti, lăsând un bacşiş mai mare ca 
de obicei, pentru tot deranjul. 

— îmi pare rău. Trebuia să se întâmple de mult. 

Odată ajuns acasă îşi chemă câinii, care îl 
însoţiră la o plimbare prin parc. Noaptea era 
întunecată, stelele şi luna fiind ascunse de un 
strat gros de nori. Se anunţase ploaie, dar era 
aşteptată abia spre dimineaţa. 

în timp ce se plimba, arunca mingea de tenis 
şi se uita spre fereastra luminată de la etajul al 
doilea al pensiunii. Aşteptă, privi, dar nu văzu 
pe nimeni mişcându-se înăuntru. 

Oprindu-se în faţa bistroului, aruncă din nou 
mingea, apoi îşi verifică mesajele. Unul era de 
la Reine-Marie. 

Și mie mi-e dor de tine. Teribil. 

Zâmbi şi privi prin ferestrele cu biforă. 
Prietenii şi vecinii erau acolo, savurându-şi cina. 
Şi-o imagină pe Reine-Marie printre ei. îşi 
imagină că intră şi el, comandă ceva de 
mâncare şi se alătură conversaţiei. Că i se 
alătură 1 / 
ei. 

Apoi ar putea merge acasă, împreună. 

îşi imagină că nu aveau nicio grijă pe lume. 


Chiar atunci bătrâna poetă se întoarse în 
direcţia lui. Expresia de pe chipul ei îl readuse 
la realitate. Lumina pe care Clara o pictase în 
acei ochi aproape dispăruse. Lăsând în urmă 
doar disperarea. 

Şi cu toate că ştia că ea nu avea cum să-l 

vadă în / f 
întuneric, tot avu impresia că se uita fix la el. Şi 
il ruga, îl implora să facă ceva. 

în timp ce se întorcea spre casă, Armând se 
rugă să poată face ceva. Se rugă să fie capabil. 
Se rugă să fie un om curajos într-o ţară 
curajoasă. Se rugă să-l poată opri pe cel care 
era acolo afară, în întuneric. Aşteptând. 

Dar se înşela şi de data asta. Nu „acolo 
afară” era problema. 

Jean-Guy urcase la etaj să verifice ce făcea 
Robert Mongeau, aşa că n-o văzuse pe Fiona 
intrând în casă. 

Şi n-o văzuse pe Fiona lăsându-şi şi fratele să 
intre. 


Capitolul 36 


— Cum se simte Robert? întrebă Armând 
câteva minute mai târziu, când Beauvoir i se 
alătură în living. 

Acesta era un bun punct de observaţie, de 
unde puteau vedea atât usa din fată, cât şi uşile 
franceze, care dădeau spre grădina din spate. 

— Ultima dată când m-am uitat, avea pupilele 
uşor dilatate, dar s-a trezit şi ştia cum îl 
cheamă. Ah, da, a venit şi Fiona acasă. 

— Ai văzut-o intrând? 

— Am auzit-o şi am verificat. A urcat în camera 
ei. Ne-am spus noapte bună, dar asta a fost tot. 

Armând se gândise să-i spună Fionei să stea 
la pensiune, însă până la urmă renunţase. Ar fi 
fost greu de justificat fără să trădeze faptul că 
aveau suspiciuni. în plus, deşi poate că era 
periculos s-o aibă sub acoperişul lui, să n- o aibă 
era şi mai râu. 

Cel puţin aşa ştia unde este. 

Ca să nu rişte să fie auziţi, Armând şi Jean- 


A 


Guy se aşezaseră la câţiva metri unul de Aar 
şi schimbau /; f 


mesaje pe telefon. Ca adolescenții. 

Trebuie să încuiem usa la camera lui Robert, 
în caz că ea incearcă ceva, scrise Armând. 

Am încuiat-o deja. 

Armând ridică privirea şi-i zâmbi adjunctului 
său. Bineînțeles ca da. Deşi amândoi ştiau că 
trei centimetri de, 


lemn nu-l vor opri pe Fleming, dacă scopul lui 
era un al doilea atac asupra preotului. 


Când Mongeau se va trezi, Gamache va 
trebui să aiba o discuţie serioasă cu el. Ce 
văzuse sau ce auzise. Ce anume , 


ştia de-i adusese pe el şi pe Sylvie în vizorul 
unui ucigaş. 

Tastând din nou, Armând trimise: Ai văzut 
mesajul de la medicul legist? 

Da. Avem nevoie de o proba curată pentru 
Boisfranc. 

Agenta Choquet se ocupă de asta. 


Telefonul lui Armând scoase un mic sunet, 
anunțând că primise un mesaj: era din partea 
agentului din Montreal. Codul PIN arâta că 
telefonul lui Harriet era la pensiune. Armând 
redirecţionă mesajul câtre Myrna şi primi drept 
răspuns un emoji cu o inimioară. 

Sam folosi lanterna de la telefon, plimbând-o 
de jur împrejur. în subsolul casei familiei 
Gamache nu existau ferestre. Deci niciun 
pericol să fie văzut. 

Examină conservele de pe rafturi. Murăturile, 
gemurile şi uleiurile infuzate. Văzu schiurile, 
rachetele de zăpadă şi echipamentul de hochei 
aşezate frumos de-a lungul peretelui din partea 
opusă. într-un alt colţ găsi cutii de carton vechi 
şi zdrenţuite, cu decoratiuni de Crăciun. 

Deschise una şi scoase din ea o ghirlandă de 
beteală. O puse în două, şi-o înfăşură în jurul 
încheieturilor, după care o strânse bine. Da, 
mergea. Era mai bună decât sfoara pe care o 
folosise pentru Harriet. Totuşi fata nu avea 
forţă. Nu putea să se elibereze. Avea să meargă 
mâine dimineaţă la ea şi... 

Petrecu câteva minute imaginându-şi ce-i va 
face. O sedusese doar ca să-şi bată joc de 
mâtuşă-sa. Să-l enerveze pe Gamache. Numai că 
ea devenise mult prea siropoasă mutându-se la 
pensiune. Aşteptându-se să stea cu el. Aşa că nu 
avusese de ales. Se băgase singură în gura 
lupului. 

Scormoni mai adânc în cutia de Crăciun şi 
găsi un glob mare de sticlă pe care scria cu 
sclipici 2000. Mileniul. Dacă l-ar sparge, 
cioburile ar face treabă bună. Sam Arsenault se 
mândrea cu reutilizarea obiectelor găsite. Cum 
ar fi cărămizile. Şi sticla. 

Adusese cu el un cutit de vânătoare cu lama 

zimtată, ; f 
dar ideea de a folosi decoratiunile de Crāciun, 
cele care se vedeau în fundalul acelei fotografii 
de familie, îi surâdea. 


Harriet respira precipitat, scoțând gâfâieli 
scurte şi ascuțite. 
Stătea ghemuită la pământ, strângându-şi 


genunchii la piept, făcându-se cât mai mică. 
Avea ochii larg deschişi, dar nu vedea nimic. 
Dacă n-ar fi simţit pământul sub ea, n-ar fi ştiut 
în ce direcţie era in sus. 


însă unde eşua văzul, compensa auzul. 

Fiecare pocnet de crenguţă ruptă devenea o 
împuşcătură. Ghearele veveriţelor care alergau 
prin copaci deveneau monştrii care se apropiau. 
Peste tot în jurul ei se auzeau ţipete de jivine 
urmărindu-se una pe alta. Şi urlete, când erau 
prinse. 

Dar cele mai puternice zgomote erau bătăile 
inimii ei şi clânţăânitul dinţilor pe măsură ce 
frigul i se instala în oase. 

Deasupra se auzi un strigăt şi un hârşâit de 
gheare ascuţite. 

Harriet se ridică şi începu să alerge. Şi să 
alerge. 

Amelia îi dădu medicului legist tacâmurile şi 
paharul. 

Tacâmurile erau etichetate, Sam Arsenault şi 
Fiona Arsenault, şi proveneau de la bistrou. 
Paharul îl luase din dormitorul improvizat al 
îngrijitorului din subsolul bisericii. 

Ameliei nu-i luase decât o clipă ca să-şi dea 
seama că loviturile cu degetele în masă ale 
inspectorului-şef nu erau involuntare. Bâtea un 
mesaj. Unul pe care ştia că ea va fi capabilă să-l 
descifreze, după toate ocaziile în care îşi 
folosise piercingul pentru a face comentarii în 
cod Morse. 

De regulă, Mincinosul dracului. Uneori, Cap 
pătrat. Niciodată despre inspectorul-şef, de cele 
mai multe ori despre un suspect. 

Pe atunci nu-şi dăduse seama că el înţelegea. 
Acum, da. Şi îi transmisese răspunsul ei 
ţăcânind în dinţi cu piercingul. 

Am înţeles. 

Amelia plecase de la bistrou şi se dusese 
discret la biserică să facă ce îi ordonase el, apoi 
plecase cu maşina direct la medicul legist 
pentru a-i duce obiectele. 

— Vrei să aştepţi rezultatele? întrebă dr. 
Harris. N-ar trebui să dureze prea mult. 
— Non, merci. Poţi să le trimiţi printr-un mesaj 


şefului. 

Dr. Harris se uită peste umăr, dar tânăra 
agentă plecase deja. Clătină din cap. Nu putea 
să înţeleagă ce fusese în capul lui Gamache 
când o acceptase la academie, apoi la secţia 
Omoruri. 


Tocmai trecuse de ora 22. 

Beauvoir era la etaj, veghindu-l pe Mongeau, 
iar Armând se instalase în biroul lui, după ce 
verificase şi re verificase uşile şi ferestrele. încă 
odată. Toate erau, +: 
încuiate. Nimeni nu putea intra. 


Şi nimeni nu putea ieşi. 


Sam Arsenault se întrebă dacă să rişte să 
spargă globul de sticlă, dar se hotări să renunţe 
la această idee. 


Ar fi mult mai amuzant s-o facă în fata lui 
Gamache. ; 

Pentru ca polițistul să vadă. Să priceapă încetul 
cu încetul. Să înţeleagă ce urma să se întâmple. 

Se uită la ceas şi se instală comod. 

De-acum nu mai era mult. Timpul aproape 
expirase. 

Aruncând ornamentul de Crăciun de colo-colo 
fu cât pe ce să-l scape şi întinse mâna să-l 
prindă. Dar îi alunecă printre degete. 


Armând auzi un zgomot. 

Părea să vină de la subsol. 

Ridicându-se, înclină capul. Ascultă cu 
atenţie. Se uită spre seiful din perete, ascuns în 
spatele bibliotecii, unde îşi ţinea pistolul de 
serviciu. 

Sa-l ia? 

Gamache, spre deosebire de mulţi alţii, 
cunoştea riscurile pe care le presupunea o armă 
încărcată într-o reşedinţă privată. Chiar dacă 
ştia cum s-o folosească şi cum să se apere, mai 
ştia şi cât de des se întâmpla ca şi poliţiştii să 
fie dezarmaţi. Cu rezultate catastrofale, şi nu 
doar pentru poliţist. 

Totuşi aceasta nu era o noapte oarecare. 
Făcu un pas spre seif, apoi se opri. 


Se uită spre Henri, care stătuse încovrigat la 
picioarele lui îşi ridicase capul, cu urechile sale 
enorme îndoite acum de partea de dedesubt a 
biroului. 

Gracie sforāia pe canapeaua din living. Fred 
nu se vedea pe nicăieri. Armând zâmbi. Se mai 
întâmplase şi înainte asta. Fred, considerabil 
mai deştept decât Henri, ceea ce nici nu era 
greu, işi dăduse de mult seama că rezervele de 
mâncare şi delicii pentru câini erau ţinute la 
subsol. Chiar dacă mult peste posibilităţile lui 
de a ajunge la ele, dar totuşi acolo. 

Pentru bătrânul câine, acesta era locul lui 
sacru. 

Dacă uşa de la subsol era lăsată fie şi doar 
puţin întredeschisă, Fred reuşea să coboare, dar 
fiind artritic şi 


aproape orb, nu mai putea să urce înapoi. 

Probabil că asta era. 

Armând lăsă arma încuiată la locul ei şi se 
îndreptă spre subsol. Cu siguranţă uşa era 
deschisă cât să se strecoare Fred. 

— Fred? 


F 


Sam încremeni. 

La dracu'! Stinse lanterna din aplicație, 
scoase cuțitul de vânătoare şi se ghemui. 

Armând începu să coboare, aprinzând lumina. 

Bineînțeles, la capătul de jos al scării era 
bătrânul câine, zâmbind înspre el. Cu labele din 
faţă pe ultima treaptă de jos şi dând din coadă. 

— Băiat prost, spuse Armând coborând. 

Sam strânse cuțitul în mână şi se lipi cu 
spatele de perete, ascunzându-se lângă uriaşa 
cutie cu ornamente de Crăciun. Nu era o 
ascunzătoare prea bună, dar n-avea ce să facă. 

Pe întuneric nu văzuse câinele. Nici măcar 
nu-l auzise. Ceea ce fusese un lucru bun pentru 
câine. 

Acum se făcu mic, compact, arcuit. Pregătit. 
Gata să sară. 

Dacă Gamache se întorcea în direcţia lui şi-l 
vedea, Sam ştia că putea să traverseze spaţiul 
dintre ei înainte ca polițistul să aibă şansa de a 
reacţiona. 


S-ar fi terminat în câteva secunde. 
Te rog, te rog, te rog, intoarce-te! 


Armând ajunse jos şi ridică bătrânul câine în 
braţe, ţinându-l bine. Apoi se întoarse. 


Sam se pregăti. 


Armând îşi îndreptă privirea spre uşa închisă 
din celălalt capăt al camerei. 
Era tot închisă, dar era încuiată? 


Se. gândi să meargă sā verifice,. însă avea 
braţele ocupate cu Fred şi nu avea niciun motiv 
să creadă că usa nu era f f 


încuiată, din moment ce el era cel care avea 
codul. 

Armând se întoarse şi urcă scările, stingând 
lumina cu cotul. 


Sam expiră. Era totuşi dezamăgit. 
îşi imaginase cum avea să pătrundă cuțitul în 
om. O mai făcuse şi înainte. Simţise cutitul 


intrând. Atât de uşor. P i 


Văzuse socul din ochii victimei. Nu durerea. Nu 
imediat. Doar surpriza, când bărbatul sau 
femeia se uitase la tânărul frumos în care 
avusese încredere. Şi care tocmai îl sau o 
omorâse. 


Scosese cutitul şi lovise din nou. Şi din nou. 
Simţind + f / / 
cum dispar suflarea, viața. 

O făcuse străinilor şi celor aproape străini. 
Dar niciodată nu omorâse pe cineva pe care 
chiar îl ura. 

Până în seara asta. 

Sam ştia că satisfacția ar fi mult mai mare 
dacă pentru poliţist n-ar fi o surpriză absolută. 
Dacă Gamache ar şti, măcar pentru o vreme, ce 
urma să se întâmple. 

Totuşi nu se putea abţine să nu fie dezamăgit. 


Armând îl aduse pe Fred înapoi în living, 
aşezându-l pe locul lui preferat, în capătul opus 
al canapelei faţă de cel pe care zăcea întinsă 
Gracie sforăâind. Apoi îl sărută pe capul rău 
mirositor. 

Când se întoarse în birou, găsi un mesaj de la 


Amelia. 

Lăsase obiectele şi se îndrepta spre lacul 
Manitou. Urma să ajungă acolo în 20 de minute. 

Armând se uită apoi peste rapoarte, 
fotografii, conversații. Se gândi să coboare din 
nou la subsol, să-şi consulte încă o dată 
dosarele din arhiva personală. Dar decise că nu 
rezolva nimic cu asta. 

Le ştia pe de rost. Şi-ar fi dorit să nu le ştie. 
Dar le ştia. 

Se lăsă pe speteaza scaunului şi se uită pe 
fereastră. Three Pines se pregătea de culcare. 

Timpul a expirat. 

Se uită spre librăria Myrnei. Apoi ridică 
privirea spre camera ei de la mansardă. 

Gabri avea dreptate. Totul începuse când au 
spart peretele şi au găsit camera. Când au găsit 
ce era acolo. 

Au găsit ceea ce Fleming dorea ca ei, el, să 
vadă. 

întotdeauna există o altă poveste. / Există mai 
mult decât să vezi iţi e dat. 

Trebuia să fie ceva ce îi scăpase. Şi, dacă acel 
ceva era undeva, era în tablou. 

îi spuse lui Beauvoir că se întoarce puţin în 
camera operativă. Apoi, chiar înainte să plece, 
primi pe telefon un mesaj de la dr. Harris. 
Medicul legist avea rezultatele testelor ADN. 

ADN-ul lui Sam Arsenault nu se potrivea nici 
cu al lui Godin, nici cu al lui Boisfranc. Dar 
exista o potrivire clară între ADN-ul 
îngrijitorului, prelevat de pe pahar, şi cel al 
Fionei Arsenault. 

Nu încăpea nicio îndoială. Claude Boisfranc 
era John Fleming. Fiona era fiica lui. 


Capitolul 37 


Răul cel mare se întâmplase. Harriet fusese 
mâncată de vie. Nu de animale, ci din interior 
spre exterior. 

Frica, tovarăşa ei de-o viaţă, o consumase 
până la urmă. 

Corpul ei încă funcţiona în timp ce gonea 


disperată prin pădure, însă îşi pierduse minţile. 
Devenise Omul de Linichea, Sperietoarea de 
Ciori şi Leul cel Laş, toate la un loc. 

lar acum, până şi corpul începea să-i cedeze. 
în curând nu va mai alerga, nu va mai merge, nu 
se va mai târî, pur şi simplu va rămâne 
nemişcat. Aşteptând moartea. 

Nu a trebuit să aştepte mult. O clipă mai 
târziu, Harriet Landers a dat nas în nas cu ea. 

A căzut la pământ şi a privit în sus. 

Moartea atârna suspendată deasupra ei, cu 
braţele întinse şi încheieturile legate. Picioarele 
bărbatului se legănau încet, ca pendulul unui 
ceas gigantic care arâta că timpul a expirat. 

Din străfundurile fiinţei lui Harriet Landers 
au năvălit toate tipetele pe care şi le reprimase 
vreodată. Toată frica, frustrările, furia şi 
resentimentele îngropate.  Rănile, durerea, 
pierderile şi umilinţele. Momentele când fusese 
ignorată, marginalizată, minimalizată. Judecată 
şi găsită necorespunzâtoare. Petrecerile la care 
nu fusese invitată, băieţii care îşi bătuseră joc 
de ea. Fetele care n-o băgaseră în seamă. 

Toată nesiguranța, singurătatea, rănile şi 
furia ei de la naştere şi până acum, ultima ei 
clipă, au erupt. 


Amelia Choquet tocmai parcase maşina în aşa 
fel încât să nu avertizeze pe nimeni de prezenţa 
ei şi se strecura cu precauţie pe drumul de 
pământ, când auzi un țipăt. Venea din adâncul 
pădurii. Nu auzise niciodată aşa ceva şi nu-şi 
putea da seama dacă era omenesc sau nu. 

Dar nu putea risca. 

Verificându-şi busola de pe telefon, ca să ştie 
cum să se întoarcă, şi aprinzând lanterna, 
Amelia intră alergând în pădure. 


Harriet încetă cu tipetele. Nu-i mai rămăsese 
niciunul. Nu-i mai rămăsese nimic. 

Harriet Landers murise până la urmă. 
Ultimul sunet care-i ieşise din gură fusese un 
scâncet. 

Un mic geamăt jalnic, în timp ce zăcea la 
pământ în poziţie fetală. 

în acel moment se auzise pe sine. Se văzuse 


pe sine. Redusă la o mică masă murdară, care 
plângea şi se smiorcăia. Lumea, lumea ei, chiar 
se va sfârşi cu un scâncet. 

Amorţită. Tăcută. Paralizată. Goală. 

Asa cum trăise, Harriet avea să şi moară. 

Dar în acel neant ceva începu să se agite. 

Un mic la dracu'. Apoi un la-dracu '-la-dracu - 
la-dracu'. Din ce în ce mai tare. La dracu'! 

Se ridică tremurând în picioare. Dacă 
moartea venea după ea, aşa cum venise după 
acest bărbat, nu va muri smiorcâindu-se pe jos. 

Auzi un zgomot. Ceva gonea prin pădure spre 
ea. Creatura o găsise în sfârşit. Nou 
descoperitul curaj al lui Harriet se stinse. 

Căzu în genunchi şi sub palmele zdrelite 
simți o creangă groasă. Strângând-o în mâini, se 
ridică din nou în picioare şi se întoarse cu faţa 
spre ea. 

La dracu' cu ea. 


Lumina din mâna Ameliei se legăna frenetic 
în timp ce alerga, aşa încât văzu doar frânturi 
din ceva terifiant în faţă. Imaginea de coşmar a 
unui corp suspendat între copaci, parcă 
răstignit. 

Toate instinctele îi spuneau să se oprească 
sau măcar să încetinească. însă ea continuă să 
alerge spre creatură. 


Ceva la fel de terifiant stătea în fata ei. 
Ţinând în mână rr 
a armă. O puşcă. 
Acum Amelia încetini şi-şi scoase pistolul. 
— Las-o jos! 

Creatura, care arăta de parcă o bucată din 
pădurea adâncă prinsese viaţă, ridică arma şi 
mai sus. Nu era o puşcă, aşa cum crezuse 
Amelia la început. Era o creangă de copac. 

înaintă încet, cu pistolul scos şi îndreptat 
spre creatură. 

— Las-o jos, spuse ea în franceză şi apoi în 
engleză. Sunt de la Surete du Quebec. Lasă 
arma jos. 

Şi Harriet o lăsă. 

Amelia o recunoscu acum. 

— Esti Harriet Landers. 


— Da. 

— Eşti bine? 

Harriet nu ştiu ce să-i răspundă. Era rănită şi 
sângera. 

Dar... 

— Oui, 

Da, era bine. 

— Cine ti-a făcut asta? Dar lui? 

— Nu ştiu. 

Amelia îndreptă lanterna spre cadavru. Era 
eviscerat. Golit de mâăruntaie. Amelia făcu o 
grimasă, apoi ridică lumina spre chipul 
bărbatului. 

Era îngrijitorul, Claude Boisfranc. 

Piercingul din limbă începu să ţăcăne, să dea 
dracii, în timp ce mintea îi lucra rapid. Trebuia 
să-i trimită un mesaj lui Gamache. El credea că 
îngrijitorul era Fleming. Legistul le spusese 
asta. Dar evident că era greşit. Era Godin, iar el 
era încă liber. 

— Rahat, rahat, rahat, murmură ea. 

Căută pictograma de telefon şi se pregăti să 
apese pe ea, dar mâinile îi tremurau atât de tare 
încât îl scăpă în frunzele moarte. Lăsându-se în 
genunchi, îl culese de pe jos şi trase adânc aer 
în piept să se liniştească. 

— Ai văzut altele şi mai rele, ai văzut altele şi 
mai rele, ai văzut altele şi mai rele, mormăia ea 
ca pentru sine. 

Harriet se întrebă dacă aşa ceva era posibil. 
Era o mantră ciudată şi neaşteptat de 
reconfortantă. Una pe care ştiu că o va putea 
folosi pentru tot restul vieţii. 

Nimic nu putea fi mai rău decât atât. 

Dar se înşela. 

Amelia atinse pictograma de telefon şi apoi 
numărul inspectorului-şef. 

Nimic. Nimic. 

— Să dea dracii! 

Niciun semnal. Erau prea adânc în pădure. 

Compuse un mesaj şi apăsă pe „trimite”, în 
speranţa că de îndată ce va apărea măcar un 
semnal slab, acesta va fi expediat. 

— Haide, spuse ea, verificându-şi busola. 
Trebuie să ieşim de-aici. 


— Crezi? spuse Harriet, strângând bâta în 
mână şi alergând după ea. 


Armând stătea în fata Comorii Pastori, 

John Fleming era peste tot în acest tablou, o 
lume nu de bizarerii, ci de bucăţi groteşti din 
mintea unui nebun. 

Aici erau chipurile scobite ale celor şapte 
victime ale lui John Fleming. Fiara Babilonului. 

Aici era aluzia la Podul Quebec, tragedia care 
a format şi inspirat inelul de inginer. 

Aici era partitura muzicală. La râul 
Babilonului. Cântecul pe care John Fleming 
obişnuia să-l fredoneze. 

Şi mai erau şi altele. Lucruri pe care nu le 
observase înainte. Micile stickere cu unicorn, 
aşa cum avusese Fiona în copilărie. La fel ca 
acelea folosite în registrul sinistru. Mai era şi 
macheta. Asemenea celor despre care crezuse 
din greşeală că erau ale lui Sam, dar erau tot 
ale Fionei. 

Fuseseră oare puse acolo nu doar pentru a-i 
îndrepta atenţia spre Fiona, ci şi pentru a-şi 
bate joc de el pentru greşelile anterioare? 

Ceasurile erau cele care îl îngrijorau. Toate 
erau fixate la aceeaşi oră. 


11:30. Şi ceasul trimis acasă la familia 
Mongeau în ziua când murise Sylvie şi lăsat la 
vechea gară de câtre Boisfranc. Şi acesta era 
fixat la 11:30. 

Se uită la ceas. Era 11:10 seara. 

Apoi îşi întoarse din nou privirea spre tablou. 
Şi spre chipul luminos, aproape strălucitor al 
fetiţei. 1 se părea cunoscută, însă Armand nu-şi 
dădea seama dacă asta nu se datora faptului că 
se uita la tablou deja de trei zile. 

Apoi înţelese brusc. Făcu un pas înapoi, de 
parcă ar fi fost îmbrâncit. Era chipul lui Reine- 
Marie când era mică. Din fotografia făcută la 
prima ei comuniune. Reine-Marie nu se uita 
niciodată la ea, însă el da, uneori. Minunându- 
se de asemănarea dintre soţia lui şi nepoatele 
lor. 

Apoi, ca o clădire care se prâbuşeşte, totul 
începu să cadă. Dar în loc să se destrame, 


prinse contur. 

Les Puces. Lacul Manitou. Mountweazel. 
ADN-ul. Sylvie. Omul cu frică de Dumnezeu. 
îngerul decăzut. Cartea. Sângele, atât de mult 
sânge. Timpul. Trei ani. Ora. 

11:30. 

— Ohhh, nu, şopti el. 

Trimise în grabă un mesaj din trei cuvinte 
întregii sale echipe. Exact în clipa când apăsă 
pe  „trimite' auzi uşa camerei operative 
deschizându-se. Şi pe cineva fredonând. Un 
imn. 

— Armand? 

Se întoarse atât de repede încât era să cadă 
de pe colțul biroului. La câțiva paşi de el, în 
vechea garā, se afla Reine- Marie. 

Şi în spatele ei cineva, ceva, altceva. Ceva 
cumplit tocmai intrase pe uşă. 

John Fleming. Dar nu Boisfranc. Şi nici 
Godin. Deşi Armând ştia deja cine era. 

Era Robert Mongeau. Preotul. 


Ochii lui Fleming, acum neascunşi de lentile 
de contact, erau  inconfundabili. Energia 
maniacală şi ura umpleau spaţiul, amenințând 
să arunce în aer ferestrele, pereţii, acoperişul. 

însă tot ce vedea Armand era cuțitul de la 
gâtul lui Reine-Marie. 

Pentru o clipă, Armand avu senzația 
îngrozitoare că va leşina. Pulsul i se accelerase 
brusc, capul îi vâjâia. Ochii i se înceţoşaseră. 

Se sprijini de birou, apoi înaintă spre ei, dar 
Fleming o strânse şi mai tare, iar Armand se 
opri. Fără să-şi desprindă ochii din cei ai lui 
Reine-Marie. 

îi şopti numele. 

Ea nu răspunse, nu putea din cauza lamei de 
cuţit de la gâtul ei. El abia mai putea să respire, 
abia mai putea să gândească. Din cauza lamei 
de cuţit de la gâtul ei. 

Calm, calm, calm, calm, îşi repetă el întruna. 
Cuvântul abia dacă se auzea peste ţipătul care îi 
umplea capul. 

Trebuia să rămână calm. Exista o cale de 
ieşire. Nu se putea să nu existe. Dacă Jean-Guy 
a primit mesajul lui... 


Ochii lui Reine-Marie erau măriţi de panică. 

Şi implorau iertare. 

— Ahhh! Asta e privirea la care am visat ani şi 
ani la rând, Armand. Trebuie să spun că este 
chiar mai bine decât mi-am imaginat. Groaza ta, 
cu iz de greață. Groaza când începi să-ţi dai 
seama. Doar n-o să leşini, nu? spuse Fleming, 
privindu-l pe Gamache. 

— Dă-i drumul, spuse Armand cu glas râguşit. 

— Ei, dacă tot m-ai rugat atât de frumos... 

Fleming o strânse şi mai tare pe Reine-Marie. 
Ea scoase un mic icnet. 
Armand întinse mâna. 

— Nu. 

— Nu. Nu încă. Ține mâinile la vedere, 
Armand, spuse Fleming şi slăbi din nou 
strânsoarea. 

— îmi pare rău, şopti Reine-Marie. 

Armand o privi în ochi. 

— Nu, nu. Nu este vina ta. O să fie bine. O să 
fie bine. 

— Ideea ta despre bine trebuie să fie foarte 
diferită de a mea. Ştii că e vina ta că ea e aici. 
S-a întors pentru că i-ai scris că ti-e dor de ea. 


Asa cum ştiam că vei face. Asa cum 

ştiam că va face ea. Atât de uşor de manipulat. 
Nu te  învinovăţi, Armând. De fapt, 
învinovăţeşte-te puţin, spuse Fleming. 

Armând se simţea târât în peşteră. Adânc în 
mintea lui Fleming. Dacă se întâmpla asta, erau 
cu adevărat pierduţi. Trebuia să-şi închidă 
mintea la ce spunea Fleming. 

Jean-Guy era înarmat. Probabil că deja 
primise mesajul. Dar Mongeau trecuse de el. 
Cum? Deşi bănuia. Jean-Guy intrase, la cererea 
lui Gamache, să vadă cum se simţea preotul. Iar 
Mongeau îl luase prin surprindere. 

— Jean-Guy? întrebă el. 

— O să vezi cât de curând. Desigur, dacă m-ai 
fi recunoscut mai repede, nimic din toate astea 
nu s-ar fi întâmplat. Asta a făcut parte din 
distracţie. Să-ţi dau suficiente indicii, o şansă de 
a scăpa. Să te salvezi pe tine şi pe toţi cei pe 
care îi iubeşti şi la care ţii. 

Fleming înclină capul şi se uită la Gamache. 


— Te întrebi cum de nu m-ai recunoscut mai 
devreme. 

Se înşela, desigur. Lui Armând nici nu-i mai 
păsa. Mintea lui era preocupată numai de cum 
să iasă din asta. 

Exista o cale. Trebuia să existe. Gândeşte. 
Gândeşte. Așa, așa, continuă să vorbeşti, 
dementule. Dă-mi timp să mă gândesc. 

— O să-ţi spun eu, Armând. Nu doar creşterea 
în greutate, înălţătoarele din pantofi, barba şi 
vopseaua de păr te-au păcălit. Nici măcar 
lentilele de contact. 

Armând nu auzea decât bla-bla-bla, în timp ce 
mintea lui făcea calcule logistice. Distanţa până 
la Fleming. Şansa de a-i distrage atenţia. Un 
sunet puternic ar fi de ajuns? Dacă ar cădea din 
picioare? Dacă ar simula un atac de cord? 

Cu o viteză fulgerătoare, Gamache lua 
opţiunile, le examina, apoi le punea deoparte, în 
timp ce Fleming făcea paradă de inteligenţa lui. 

Bla-bla-bla. 

Dar apoi Fleming a spus ceva care a pătruns 
prin gândurile lui Armând. 

— Nu m-ai recunoscut pentru că tot ce vedeai 
când te uitai la Robert Mongeau era faptul că îşi 
iubea soţia aflată pe moarte. Nu ţi-a trecut 
niciodată prin minte că John Fleming ar putea 
iubi atât de profund. 

Armând îşi dădu seama cu groază că avea 
dreptate. Fusese orbit de dragostea pe care o 
simţea Mongeau pentru Sylvie. Şi din acel punct 
orb apăruse acest monstru. 

— Chiar am iubit-o pe Sylvie. Din toată inima. 

— Dar ai ucis-o. 

Fleming rânji. 

— Ei bine, şi tu îţi iubeşti soţia şi ai ucis-o. 

Acum zâmbea, văzând efectul pe care îl avea 
asupra lui Gamache. 

— Duceţi-vă dară la casa voastră pentru-a intra 
în zilele apropierii voastre. 

Cu o tresărire, Armând recunoscu citatul din 
rugăciunea care fusese citită la nunta lor. 

— Și fie ca zilele voastre să fie bune şi lungi pe 

acest pământ. Fleming zâmbi. 

— Amin. Vom merge acum la locuinţa voastră, 


dar nu pot garanta pentru restul rugăciunii. 

însă Fleming nu se urni din loc. Se uita la 
tablou. Dispoziţia lui vioaie se transformă acum 
într-una capricioasă. 

— Acesta a fost tovarăşul meu în USD luni şi 
luni la rând. Pictura. 

Râse şi clătină din cap. 

— A fost terapie. Chiar m-a ajutat, dar nu în 
modul în care se aşteptau ei. Când Sylvie mi-a 
arătat fotografiile de la expoziţie cu Comoara 
Paston, am văzut imediat potenţialul. Mi-a venit 
în minte complet format. Un act al lui 
Dumnezeu, un dar de la Dumnezeu. Puteam să- 
mi creez propria Lume de bizarerii. Să pun în ea 
tot felul de lucruri pe care numai tu le-ai 
recunoaşte. Prin urmare, cu ajutorul acelui 
director de închisoare lacom şi prost, i-am 
convins să aducă terapia prin artă şi să 
folosească Comoara Paston ca unul dintre 
exerciţii. Ştiam deja cum să scap, directorul şi 
gardianul-şef erau atât de compromişi, încât ar 
fi făcut orice pentru a evita să fie demascaţi. 
Dar trebuia să ştiu ce am de făcut odată ce 
ajungeam afară. Şi aşa am rămas în gaura aia 
de iad. Pentru tine. Şi am pictat. Si am aşteptat. 
Şi m-am gândit la tine toată ziua, toată noaptea. 
Ani. Timp şi rabdare. Cine a spus că aceştia 
sunt cei mai puternici războinici a avut 
dreptate. Tu mi le-ai dat pe amândouă, dragă 
omule. Aş fi putut să mor în închisoare, dar tu 
mi-ai dat un scop. M-ai făcut puternic. 

Chiar făcu o plecăciune. Armând se aplecă 
înainte, gata să sară, dar Fleming ridicase 
capul, ridicase ochii. îl privi pe Armând drept în 
ochi. 

Armând  încremeni. Fleming încerca să-l 
provoace. Voia ca el să încerce. 

Nu încă, se gândi Armând. Avea timp. Timp şi 
răbdare, încă o dată, de parcă i-ar fi citit 
gândurile, Fleming aruncă o privire spre ceasul 
mare de pe perete. 

— Mă întreb dacă ti-ai dat seama care este 
semnificaţia 


r 
orei. Pune telefonul şi arma pe birou, te rog. 
Armând îşi scoase telefonul şi se uită la el. 

Niciun răspuns la mesajul lui. 
— Nu sunt înarmat. 
— Pe dracu'! Pistolul pe birou. 
Fleming trecuse într-o clipă de la politeţe 
excesivă la furie. 
Armând deschise larg braţele. 
— Vorbesc serios. Nu port niciodată armă. 
— întoarce-ţi buzunarele pe dos. 
Armând se conformă. 
— Descaltă-te. 
Armând se conformă. 

— Suflecă-ţi pantalonii. 

Armând se conformă. Apoi se ridică. 
Fleming îl privea încruntat. 

— Te-am crezut în multe feluri, Armând, dar 
niciodată laş. Ce fel de poliţist eşti tu dacă nu 
porţi armă? Ce fel de poliţist eşti tu dacă aştepti 
să te protejeze alţii? încă o greşeală dintr-un 
lung şir de greşeli. 

Fleming clătină din cap, în timp ce Armând îi 
mulţumi lui Dumnezeu că nu era înarmat. 

— Vino, las ordinar ce eşti! Ne întoarcem la 
tine acasă. Plimbarea o să-ti facă bine. O să-ti 


dea sansa să- ti 

limpezeşti mine şi să vii cu un plan. Cadei 
gândeşte, gândeşte! Sunt sigur că există o cale 
de scăpare din asta. Eu am avut ani întregi la 
dispoziţie să fac un plan, tu ai aproximativ 15 
minute. Ai face bine să gândeşti repede. 

Mergeau încet prin seara răcoroasă, trecând 
peste Bella Bella, pe lângă cei trei pini uriaşi. La 
pensiune încă era o lumină aprinsă, dar la 
bistrou era întuneric, la fel şi în celelalte clădiri. 
Deşi o lumină slabă strălucea prin perdelele 
zdrenţuite din casa lui Ruth. 

Tot drumul, mintea lui Armând lucră. 

Cane da Gândeşte. Gândeşte. 


Dacă Fleming nu avea decât un cuţit, exista o 
şansă. Armând ştia că, de cele mai multe ori, cei 
care ţineau armele foarte aproape de victime îşi 
pierdeau până la urmă 
concentrarea. Un moment, de atât avea nevoie. 

Asta şi un : r 
mic spaţiu între lama cutțitului şi Reine-Marie. 


La uşa casei lor se opri. 
— Deschide-o, Armand. 

Chiar înainte de a păşi înăuntru, auzi câinii 
lătrând în spatele uşii de la birou. 

Apoi îl văzu pe Sam stând în picioare lângă 
Jean-Guy, care era prăvălit lângă perete. Cu 
mâinile şi picioarele legate cu o ghirlandă de 
Crăciun. Sângele îi şiroia pe faţă, iar pe podea 
zăcea o cârâmidă. Dar era viu. 

Sam ţinea în mână un pistol. Glockul lui 
Beauvoir. 

— Jean-Guy, spuse Reine-Marie şi încercă să se 
ducă spre el, însă Fleming o ţinu strâns. 

Sam armă pistolul şi îl lipi de capul lui 
Beauvoir. Armand se uită la Jean-Guy, care îl 
privi la rândul lui. Avea ochii înceţoşatţi şi 


incerca să se concentreze. 

— Désolé, şopti Jean-Guy 

— Bine ati venit acasă. 

Armand se întoarse câtre voce. Fiona stătea 
lângă şemineu, ţinând în mână desenul înrămat 
care atârnase pe perete. Era făcut de nepoata 
lui, Florence, în timpul pandemiei. 

Fetita desenase un curcubeu vesel şi sub el 
scrisese cuvintele Ca va bien aller. 

Totul va fi bine. 

— O cunoşti pe fiica mea. Vreau să-ţi 
mulţumesc că ai avut grijă de ea. Că ai avut 
grijă să-i fie bine la închisoare. Că ai intervenit 
la Ecole Polytechnique să fie admisă în sistemul 
de învăţământ la distantă. Oamenii sunt amabili. 


Şi apoi că ai garantat pentru ea şi i-ai obţinut 
eliberarea condiţionată. Iţi sunt recunoscător, 
spuse Fleming. 

Apoi îşi aruncă ochii spre ceasul de pe 
şemineu. La fel şi Armand. 

Era 11:21. 

— lar Sam, deşi nu este fiul meu biologic, face 
parte din familie din toate punctele de vedere. 
Am recunoscut asta de timpuriu. Cred că şitu ai 
făcut-o. 

Fleming se uită în jur. 

— întotdeauna mi-a plăcut această cameră. 

Veselă, primitoare. Plină de comorile tale. Un 


microcosmos al unei vieţi pe deplin trăite, cum 
ar spune istoricii. Cărţi. Fotografii de familie. 
Tablouri. Asta este un Morrow, nu-i aşa? Unele 
obiecte au fost fără îndoială luate din galerii şi 
pieţe de vechituri în călătoriile voastre făcute 
împreună. Les Puces? Nu te-ai prins de asta, nu- 
i aşa? 

Dădu din cap spre desenul înrămat pe care îl 
tinea Fiona. 

— Făcut de una dintre nepoatele tale, îmi 
imaginez. Le voi cunoaşte şi pe ele cât de 
curând. 

— Să nu..., începu Reine-Marie. 

Beauvoir strigă o înjurătură şi se zbătu în 
legăturile lui. Sam îşi puse bocancul pe pieptul 
lui Jean-Guy şi îl împinse violent în perete. 

— Ahhh, ai grijă acum, îi şopti Fleming lui 
Reine-Marie la ureche. 

Avea o respiraţie fierbinte. Umedă. 

— Cel mai bine ar fi să înveţi de la soţul tău. 
Dacă nu faci 
nimic, există posibilitatea să-mi pierd 
concentrarea şi apoi vei avea şansa ta. La asta 
te gândeşti, nu-i aşa, Armand? Ce mai aştepţi? 

Armand tăcu şi Fleming oftă. 

— Am planificat meticulos totul. Nicio piesă în 
minus. Nimic în plus. Un scop pentru toate. Mi- 
a luat ani întregi, dar în final am ştiut că voi 
putea să-ţi anticipez fiecare mişcare. Că o să-l 
suspectezi pe Monsieur Godin. Sigur, a trebuit 
să plece. Că va trebui să-l angajez pe bietul 
Boisfranc. A fost atât de recunoscător. Chiar şi 
atacul asupra lui Mongeau în biserică. Sam a 
fost autorul, desigur. O lovitură ştearsă, dar 
suficientă pentru a face să curgă mult sânge. 
Am ştiut că n-o să mă laşi să mă duc singur 
acasă. Nu după cele întâmplate. Am ştiut că va 
trebui să mă inviţi aici. în casa ta. Bunătatea 
ucide. Tine 


minte asta. 


Gamache simţi că i se face fizic rău. Dacă 
totul fusese , 
chiar atât de bine planificat, însemna că... 
— Sylvie a fost Mountweazel, nu-i aşa? întrebă 
el în cele din urmă. 

La început crezuse că singura lor şansă reală 
era să-l ţină de vorbă pe Fleming suficient de 
mult timp pentru ca cei de la Sûreté să ajungă. 
Acum ştia că nu era nevoie. Şi întrezări o mică 
licărire de speranţă. 

Exact lucrul care îi adusese în situaţia asta îi 
putea ajuta să iasă din ea. 

John Fleming nu era genul care doar planifica 
lucrurile, el le supraplanifica. Detaliile de care 
era atât de mândru îi permiseseră să evadeze 
din USD, îi aduseseră pe toţi trei aici, în acest 
moment, dar tot ele îl ţineau prizonier. El nu se 
abâtea de la planul său. 

Armând ştia că John Fleming ar fi putut deja 
să-i ucidă de mai multe ori până acum. Asta era 
evident. Dar ceea ce era la fel de evident acum 
era că el aştepta momentul perfect. 

Ora exactă. 11:30. 

Armând îşi îndreptă privirea spre ceasul de 
pe şemineu, acolo unde stătea Fiona. Mâna ei se 
sprijinea pe desenul lui Florence, de parcă îi 
plăcea să mânjească una dintre comorile lor. 

11:22: 

Opt minute. 

Gândeşte, gândeşte. Gândeşte. 

Fleming întoarse privirea în direcţia în care 
se uita Armand. Apoi reveni la el. 

— Nu totul va fi bine, desigur. 

Lui Armand îi trebui o fracțiune de secundă 
să înţeleagă despre ce vorbea. Fleming credea 
că el se uita la desenul lui Florence. Nu la ceas. 

Fleming nu-şi dădea seama că Gamache 
cunoştea semnificaţia orei. 


— Pentru tine sau, din păcate, pentru micuța 
Florence, spuse Fleming. Sau pentru Zora. 
Honore sau chiar Idola. 

Jean-Guy începu să urle, zbătândusse, 
încercând să scape din legăturile lui. 

— Du-te dracu'! Te omor! ţipă eL 

Fleming zâmbea. în mod clar hrănit şi 
îngrăşat de furie şi teroare. 

— Doar nu credeai că mă voi opri la tine? Am 
sperat că vor fi toţi aici, dar ai fost destul de 
deştept, Armand, să-i trimiţi pe toţi la casa de la 
lac. Lacul Manitou. Nici de asta nu te-ai prins, 


nu-i aşa? în conversaţia noastră din capelă am 
menţionat lacul Manitou. Şi chiar am sugerat că 
ştiam că  Reine-Marie era la Londra. Ai 
împrăştiat vorba că era în Gaspé la o soră, deci 
de unde puteam să ştiu că ea era în Anglia? M- 
am întrebat dacă nu cumva am mers prea 
departe. Dar tu n-ai observat. Ai fost orbit de 
suferinţa mea, de durerea mea că am pierdut-o 
pe Sylvie. Şi aşa ai ratat chiar indiciile care ar fi 
putut să-ţi salveze soţia, întreaga ta familie. Ai 
fost prea lent. 

Armand tăcea. Gândea. Gândea. 

— Dacă ai iubit-o, de ce ai ucis-o? întrebă 
Reine-Marie. 

— Pun pariu că poţi să ghiceşti. 

Cum  Reine-Marie tăcea, se întoarse spre 
Armand. Care rămase şi el tăcut. 

— Ghiceşte! urlă Fleming. 

Câinii începură să latre şi mai tare, izbindu- 
se în uşa biroului. 

Gamache vedea că lui Fleming îi scăpau 
frâiele. Izbucnirile apăreau tot mai frecvent, cu 
o forţă din ce în ce mai mare. 

Dacă asta era în favoarea lor sau nu, încă nu 
ştia. 

— Elibereaz-o pe Reine-Marie, las-o să vină aici 
lângă mine şi-ţi voi spune. 

Fleming rânji. 

— Serios? Asta înţelegi tu prin negociere? Să- 
mi spui ceva ce ştiu deja în schimbul unui 
ostatic? 

Se uită la Reine-Marie. 

— Ştiai că te-ai căsătorit nu doar cu un las, ci 
şi cu un idiot? O să-ţi spun ceva, Armand. N-o 
să-i tai gâtul chiar acum, dacă îmi spui. Dar 
asigură-te că răspunzi corect. Dacă greşeşti... 

Armand se uită o clipă la el. Mintea îi lucra 
rapid. 

— Ai omorât-o pentru că o invitase pe Myrna la 
ceai. 

Se gândise la asta înainte, însă cu toate câte 
se întâmplaseră între timp, trebuia să-şi 
amintească detaliile. Teoria. 

— Sylvie a făcut să pară că era pentru carte, 
dar tu ştiai că nu eraţi nici măcar la jumătatea 


celei pe care o citeaţi împreună, aşa că de ce să 
ceară alta? i-a fost teamă că era vorba despre 
altceva. Ţi-a fost teamă de ceea ce Sylvie ar fi 
putut să-i spună Myrnei. Un psihoterapeut. 

în timp ce spunea asta, îşi dădea seama că 
era greşit. Regrupează-te. Regrupează-te. 

— Dar mai mult de-atât, Myrna este mătuşa lui 
Harriet. Ţi-a fost teamă că Sylvie, atât de 
aproape de moarte, ar fi putut încerca să mai 
îndrepte din lucruri. N-ar fi fost mult, n-ar fi 
putut îndrepta balanţa a ceea ce-aţi făcut tu şi 
ea, dar cel puţin ar fi putut salva o viaţă. Ar fi 
avertizat-o pe Myrna în legătură cu Sam. 

Se uită spre tânăr, care rânjea. 

— Ai omorât-o? îl întrebă Armand. Pe Harriet. 

— Tu ce crezi? 

Reine-Marie gemu şi inspiră de câteva ori 
rapid şi superficial. 

— Ţi-a fost teamă că, îndopată cu analgezice, 
ar fi putut chiar să-i mărturisească cine esti cu 


adevărat. Asa câ ai 
f r 


omorât-o, încheie Armand. 

Chipul lui Fleming devenise dur, mâna cu 
care strângea cuțitul se crispase. Armand 
trebuia să facă ceva. Să spună ceva. 

— Dar în cele din urmă, ai făcut-o din dragoste 
şi bunătate. După cum spui tu, bunătatea ucide. 

Sam, Fiona, Jean-Guy, Reine-Marie şi chiar 
Fleming îl priviră cu toţii uluiţi. 

— Sylvie avea de înfruntat o moarte lungă şi 
dureroasă. 

Armand aruncă o privire spre Jean-Guy, apoi 
continuă. 

— Nu a fost o crimă, a fost ucidere din milă. 

— N-a fost ucidere din milă. N-a fost dragoste. 
A fost actul cu sânge-rece al unui nebun, strigă 
Jean-Guy. 

Sam făcu o mişcare, dar Fleming îl opri. 
Recunoscând ceea ce încerca Jean-Guy să facă. 
Poate chiar văzând înţelegerea dintre cei doi 
ofiţeri Surete. 

Beauvoir încerca să-l provoace pe unul dintre 
ei să-l lovească. lar asta ar fi însemnat 
distragerea atenţiei, momentul de care avea 
nevoie Armand. 


Centrul atenţiei s-ar fi mutat în altă parte şi 
în acea fracțiune de secundă el ar fi făcut 
mişcarea. 


z 
Armand plănuise. Tot ce s-ar fi întâmplat. 
Fleming ar fi fost distras o clipă de atacul 

asupra lui Jean-Guy. Ceea ce i-ar fi permis lui 

Armand să se repeadă la el, să-l apuce de mână 

şi să smulgă cuțitul de la gâtul lui Reine-Marie. 

Fugi! Fugi! ar fi strigat el. 

Până atunci, Sam ar fi întors pistolul către el. 

Fleming era mai bătrân. Mai mic de statură. 
Dacă ar fi ajuns la el, Armand era convins că l- 
ar fi putut înfrânge cu uşurinţă şi l-ar fi folosit 
drept scut. Sam ar fi tras, dar glonţul l-ar fi 
nimerit pe Fleming. Armand ar fi împins corpul 
peste Sam. Asta i-ar fi oferit secundele de care 
ar fi avut nevoie pentru a-l ataca pe tânăr. 

Sam era mai în formă, mai tânăr, mai 
puternic. Dar Armand avea marele avantaj al 
experienţei. Şi al disperării. L-ar fi învins pe 
Sam. 

Dar nimic din toate astea nu s-a întâmplat. 


Capitolul 38 


Nu recepționa nimic. Fără semnal. Fără 
semnal. 

Amelia se oprea întruna să verifice. 

Trebuia să ajungă la inspectorul-şef. Văzuse 
mesajul medicului legist care îi spunea că 
Boisfranc era Fleming. Dar nu era el. 

îngrijitorul, acum eviscerat, era una dintre 
victimele lui. 

Ştia ce trebuie să se fi întâmplat. Paharul pe 
care îl luase din camera îngrijitorului avea ADN- 
ul altcuiva. Singura persoană care mai folosea 
bucătăria de la subsol era preotul, Robert 
Mongeau. 


Oare acesta o făcuse intenţionat? Atinsese 
lucrurile din ; 
cămăruţa îngrijitorului astfel încât ADN-ul lui să 
fie pe ele şi criminalistii sa-l confunde cu al lui 
Boisfranc? Aceştia ar , PE 


fi vazut că se potriveşte cu cel al Fionei şi ar fi 
presupus că Boisfranc era Fleming. 

Exact asta se întâmplase. 

La dracu!'! La dracu”, la dracu”, la dracu!l 
Robert Mongeau era criminalul în serie evadat. 
Era în casa lui Gamache şi inspectorul-şef habar 
n-avea. 

Niciun semnal. Niciun semnal. 

Ea şi Harriet alergau, apoi se opreau. Alergau 
înainte prin pădure, apoi se opreau pentru ca ea 
să-şi verifice telefonul. 

Niciun semnal. Nici... 

O liniută. 

— Of, rahat, rahat, rahat, spuse Amelia, cu 
mâinile tremurându-i atât de tare încât abia 
nimeri pictograma de telefon pentru numărul lui 
Gamache. 

Suna. Şi suna. 

Niciun răspuns. Niciun răspuns. 

— Fuuu-tu-i. 

Sună la sediul central şi vorbi cu ofiţerul de 

serviciu. îi ~ 


dădu informaţiile în timp ce alerga. 

Acesta ştia deja. Primise un mesaj de la 
inspectorul-şef cu câteva minute în urmă, în 
care spunea că Robert Mongeau, preotul, era 
John Fleming. Amelia găsi apoi acelaşi mesaj pe 
telefonul ei. 

Gamache ştia, aşa că exista o sansa... 


Însă mesajul nu spunea mai mult. Dacă ar fi 
putut,  inspectorul-şef ar fi dat ordine. 
Instrucţiuni. Mai multe informaţii. 

Dar nu era nimic în afară de acele câteva 
cuvinte: Mongeau este Fleming. 

Din fericire, agenta Choquet ştia exact unde 
se afla John Fleming şi îi spuse ofițerului de 
serviciu. 

— în casa lui? Ucigaşul în serie este în casa 
inspectorului- şef Gamache? spuse agentul, 
neputând să-şi ascundă socul. 

— Da. 

— Drăcia dracului! Trimit acolo toţi agenţii şi 
alertez postul local de poliţie. O să-i localizez 
telefonul Şi O să te anunţ unde se află Şeful. 


Dar Amelia se temea că deja era prea târziu. 
Se temea de ce însemna tăcerea inspectorului- 
şef. Se temea de ce vor găsi odată ajunşi acolo. 
Nu doar pe Gamache, ci şi pe Beauvoir şi pe 
Madame Gamache. 

Imediat ce ajunsese la casa de lângă lac, 
Ameliei i se spusese că Madame Gamache se 
întorsese în Three Pines. Amelia se repezise 
imediat înapoi. 

Acum simţea cum o cuprinde panica, 
amenințând să o copleşească. Dar şi-o înâbuşi. 

— Măâtuşa mea. Putem s-o sunâm. Se poate 
duce ea până acolo, spuse Harriet. 
— Şi pe urmă ce? 

începură să alerge din nou. împiedicându-se, 
ajutându- se una pe alta să se ridice. [inându-se 
de mâini în timp ce alergau prin pădure spre 
maşină. 

— Dacă se duce acolo, va fi omorâtă. 

Fusese cât pe ce să spună „şi ea”. Omorâtă şi 

ea. 


Sase minute. 


Un telefon începu să sune. Era al lui 
Beauvoir. Zăcea pe podea, acolo unde îi căzuse 
când îl lovise Sam. 

Sam îl ridică de jos. 

— Amelia Choquet, citi el de pe ecran. E şi un 
mesaj de la ea şi unul mai devreme de la... 

Se întoarse spre Gamache. 

— ... tine. 

Fleming ridică din sprâncene. 

— Ei, ce-ai fi putut să-i spui? Deschide-l1. 

Jean-Guy clătină din cap. 

Fleming o smuci din nou pe Reine-Marie. 

— Deschide-l, strigă el. 
— Va trebui sa mă dezlegaţi, spuse Beauvoir. 

Armând îşi ţinu respiraţia. Fă-o. Fă-o. 

încercă să-şi păstreze o figură inexpresivă. 
Corpul nemişcat. Chiar dacă se pregătea să se 
mişte. 

Fă-o. 

Fleming făcu semn din cap, iar Sam se 
îndreptă spre Gamache, întinzându-i telefonul. 

— Sper că ai codul, spuse Fleming. 

Nici nu trebuia să spună mai mult. 

Resemnat, Armând luă telefonul şi introduse 
cifrele. Sperase şi se rugase să nu se întâmple 
asta. Dar acum nu mai putea face nimic. 
Avuseseră o singură şansă, iar acum părea că şi 
aceasta dispăruse. 

Sam luă înapoi telefonul şi citi cele două 
mesaje. Mai întâi pe-al Ameliei. 

— Se pare că l-au găsit pe Boisfranc. Ei cred că 
tu eşti Godin, îi spuse el lui Fleming. 

Apoi faţa lui Sam se înăspri, ochii i se 
îngustară, în timp ce citea următorul mesaj. De 
la Gamache. 

— Ce este? întrebă Fiona. 

Sam întoarse telefonul şi îi arătă mesajul lui 
Fleming. Era - ar fi trebuit să fie - momentul de 
distragere a atenţiei de care avea nevoie 
Armând, dar Sam se interpusese între el şi 
Reine-Marie. Şi nu putea să vadă cuțitul. Nu 
putea să-l vadă pe Fleming şi nici să ajungă la 
el. 

Trebui să renunţe. Timp şi răbdare. Curând 
nu va mai avea nici una, nici alta. 


Când Sam se dădu la o parte, Armând îl văzu 
pe Fleming sfredelindu-l cu privirea. 
— Armând, se pare că ai fost puţin mai deştept 
decât credeam. Ti-ai dat seama. 
— De ce şi-a dat seama? întrebă Fiona. 


— A trimis un mesaj către întreaga echipă 
spunându-le că eu sunt Fleming. Probabil că au 
alertat Surete-ul local. 

— Drace! spuse ea, îndreptându-se spre uşă. 
Trebuie să ajungă dintr-o clipă în alta. 

— Unde te duci? întrebă Sam. 

— Să stau de sase, unde crezi? 

Se uitară amândoi la Fleming, care îi făcu 
semn că e în regulă. 

— Du-te. Anuntă-ne când îi vezi. 

Era un lucru neaşteptat. Primul băț în roată. 
lar meticulosului Fleming nu-i plăceau beţele în 
roată. Avea o foarte slabă capacitate, sau 
nevoie, de a schimba tactica. 

Până acum. 

Gamache vibra din tot corpul, cu fiecare nerv 
întins la maximum. Cum va reacţiona Fleming? 
îi va măcelări pe toţi acum şi va fugi, ca orice 
nebun sensibil? Sau îşi va urma în continuare 
planul? 

— La dracu'! Trebuie s-o facem acum. Apoi să 
ne cârâm de-aici, spuse Sam. 

— Nu, strigă Fleming. Nu încă. Patru minute. 
Dar... 

Se uită la Gamache. 

— ... putem începe. Cred că ai fotografiile alea 
în buzunar. Scoate-le, Armând. 

Cum el ezită, Fleming răcni: 

— Scoate-le! 

Armând inspiră adânc, apoi băgă mâna în 
buzunar şi scoase fotografiile. Folosite la 
tribunal. Cele care, asemenea Meduzei, îi 
schimbaseră pentru totdeauna pe cei care se 
uitaseră la ele. 

— Pune-le pe masă. 

Armand se conformă. 

— Dă-te înapoi. Mai departe. Armand se 

conformă. 

Fleming dădu din cap câtre Sam. 

— Dă-le câte una la fiecare. 


Reine-Marie luă fotografia, dar nu se uită la 
ea. în schimb, îşi aţinti ochii asupra soţului ei. 
Văzu în el o tristeţe profundă şi regrete. 

— Uită-te la ea! ţipă Fleming, strângând-o mai 
tare până când ea abia mai putu respira. 

— Fleming, strigă Armand. 

— Rămâi unde eşti. Uită-te la fotografie. Uită- 
te la ceea ce-o să pâţeşti şi tu. 

Şi Reine-Marie se uită. Şi Jean-Guy se uită. 

Armand îi văzu cum pălesc. Văzu cum frica se 
transformă în oroare, apoi în groază. Văzu cum 
dimensiunea monstrului care stătea în cameră 
cu ei le deveni clară. 


Agenta Choquet şi Harriet se opriră gâfâind 
în vârful dealului de unde se vedea Three Pines. 
Sosise un mesaj pe telefon. 

— Telefonul lui Gamache este la vechea gară, 
spuse Amelia. 

Harriet o rupse la fugă. Poate că acesta, se 
gândi ea, era motivul pentru care îşi petrecuse 
viaţa de adult alergând. Ea crezuse că pentru a 
scăpa de ceva, dar poate că se antrenase pentru 
a alerga spre ceva. 

Amelia gonea pe urmele femeii sălbatice, 
care încă ţinea în mână creanga de copac de 
parcă ar fi fost o bâtă. Părea că Amelia dăduse 
peste veriga lipsă din pădurea de lângă Three 
Pines. Era ceva primordial nu doar în 
înfăţişarea lui Harriet, ci şi în fiinţa ei. 

Reacţia de fugă pe care o avusese întreaga 
viaţă se transformase în cea de luptă. 


xxx 


— Trei minute. Eu, bineînţeles, voi fi acela care 
va termina ceea ce ai început tu, Armand, cu 
atâţia ani în urmă. Când ţi-ai încălcat 
promisiunea pe care mi-ai făcut- o. Dar i-am 
promis tânărului Sam, aici de faţă, că mă poate 
ajuta. Şi eu mă ţin de cuvânt. 

Dădu din cap câtre Sam, care băgă pistolul 
lui Beauvoir sub centură şi se apropie de 
Gamache cu cuțitul de vânătoare. 

— Te-am urât din prima clipă în care ai intrat 
în casa noastră. Când ai distrus totul, spuse 


Sam. 

Armand nu-şi dezlipea ochii de Reine-Marie, 
iar ea de el. Dar îl vedea pe Sam apropiindu-se. 

Haide. Haide, se ruga Armand. Vino. 

— Uită-te la mine! strigă Sam. 

Braţul îi ţâşni înainte, ridicând lama cuţitului 
la gâtul lui Gamache. însă Armand nu-şi clinti 
privirea de la Reine-Marie. 

Mai aproape. Vino mai aproape. Haide, rahat 
cu ochi ce eşti! incă un pas. 

încă puţin şi Armand putea să apuce pistolul 
de la centura lui Sam. 

Haide! Haide! 

Putea să-l împuşte pe Fleming înainte ca 
bărbatul să-şi dea seama ce se întâmpla. Şi 
putea să-l învingă pe Sam. Ştia că poate. Corpul 
îi pompa adrenalină. Simţurile îi erau ascuţite la 
maximum. într-adevăr, cuțitul i-ar putea tăia 
gâtul, dar Gamache ştia că vor fi câteva secunde 
preţioase în care îşi va păstra cunoştinţa. Şi 
asta era tot ce-i trebuia. 

Nu îşi plecă privirea, nu voia ca Sam sau 
Fleming să ştie ce avea de gând să facă. 

Haide! 

— Stai, opreşte-te, îi porunci Fleming. Dă-te 
înapoi! Dă- mi pistolul! 

Sam i-l dădu. 

Fleming îl ridică şi se uită la Armand. 

— Ei bine, a fost cât pe ce. 

Armand a ştiut atunci că Fleming o făcuse 
intenţionat, îl lăsase pe Sam să ajungă la câţiva 
centimetri de el. l-a permis lui Armand să spere. 
Să spere că mai exista o şansă. 

Doar pentru ca apoi să i-o răpească. 

Văzând asta, Jean-Guy începu să se zbată. 
Luptându-se să-şi elibereze mâinile. Dar nu 
putea. Legăturile erau prea strânse. în noduri, 
îşi dădu el seama, aşa cum îl învățase pe Sam, 
după ce băiatul fusese dat afară de la cercetaşi. 

Jean-Guy îl întrebase de ce, dar nu îl 
întrebase şi pe şeful cercetasilor. Dacă ar fi 
făcut-o, ar fi aflat că nu din cauză că făcuse pipi 
în pat când rămăsese acolo peste noapte, aşa 
cum susţinuse el. Ci pentru că băiatul de 12 ani 
omorâse o pisică, iar şeful cercetaşilor aflase. 


Dacă şefului cercetasilor nu i-ar fi fost milă 
de băiat, ştiind ce viaţă avusese până atunci, şi 
ar fi avertizat autorităţile, dacă autorităţile ar fi 
avertizat casa de plasament. Dacă cei de la casa 
de plasament ar fi căutat în spaţiul de la subsol, 
ar fi găsit şi celelalte creaturi pe care Sam 
Arsenault le eviscerase. 

Atunci, nimic din ce era acum nu s-ar fi 
întâmplat. 

Dar nimic din toate acestea nu s-a întâmplat. 

în schimb, Jean-Guy se angajase să-l înveţe el 
pe băiat câteva dintre lucrurile pe care le-ar fi 
putut învăţa la cercetaşi. Cum ar fi să facă 
noduri. 

Armand îl avertizase să nu se apropie prea 
mult de el. Dar Jean-Guy nu a fost de acord cu 
Gamache. El ştia că Sam era victima şi Fiona 
era cea periculoasă. Psihopata. 

Amândoi au avut dreptate şi amândoi s-au 
înşelat. 

Jean-Guy se  rostogolea şi se  zbâtea, 
chinuindu-se să se dezlege. Honore, Idola. 
Annie. 

Annie. Honore. Idola. Jean-Guy se încorda, se 
chinuia şi se zbătea. 

Lacrimi de frustrare, furie şi groază îl orbeau. 
îşi urla revolta. 

Henri, Fred şi Gracie lătrau, zgăriau cu 
ghearele şi se izbeau în usa de la birou. 


Lui Armand îi căzu privirea pe desenul pe 
care îl făcuse nepoata lui când totul părea atât 
de întunecat, de lipsit de speranţă, în timpul 
pandemiei. Când un lucru atât de simplu, ca 
mersul la magazinul alimentar, era un act de 
viată şi de moarte. 


Când ceva atât de simplu, ca un act de 
bunătate din partea copiilor, putea dărui 
speranţă. 

Ca va bien aller. 

întotdeauna exista speranţă. Dacă avea 
dreptate, dacă avea dreptate. Dacă... 

Era un „dacă” imens. Se temea că era 
gândire magică. Dar Armand Gamache credea 
în magie. 


Telefonul Ameliei începu să sune. 
— Unde esti? întrebă vocea. 

Persoana nu se identifică, nici nu avea 
nevoie. Era Isabelle Lacoste, inspectorul 
Lacoste, care împărțea sarcinile de adjunct cu 
inspectorul Beauvoir. 

— Aproape am ajuns la camera operativă din 
Three Pines. 

— Surete locală ajunge în şapte minute. Eu 
sunt chiar în urma lor. Esti înarmată? 

— Oui. 

— Aşteaptă întăriri. 

— Oui. 


— 11:30, Armand. Ştii ce înseamnă. 


— Non. 

Ştia, bineînţeles, dar voia să-l enerveze şi mai 
mult pe Fleming. Să-i dea impresia că ceva atât 
de important pentru el nu însemna nimic pentru 
bărbatul pe care îl ura. 

în acelaşi timp, menținea atenţia lui Fleming 
asupra lui. Departe de Reine-Marie. Departe de 
Jean-Guy. 

Gândeşte. Gândeşte. Haide! 


Gamache îl privea acum în ochi pe Fleming. 

Vedea că această insultă funcţiona. Fleming, 
extrem de imprevizibil, devenea din ce în ce mai 
dezechilibrat. 

Haide! 

— Nenorocitule! Ba ştii. Stiu că ştii. Gamache 
doar ridică din umeri. 
— Désolé, dar această oră nu înseamnă nimic 
pentru mine. 

Văzu cum ochii lui Fleming se îngustează. 
Riscul, un risc îngrozitor, era ca, împingându-l 
pe Fleming atât de departe, acesta să-i facă rău 
mai întâi lui Reine-Marie, după care să se 
întoarcă la el. 

Vedea asta în ochii lui Fleming. în felul cum 
strângea cuțitul. în felul cum o strângea pe 
Reine-Marie. 

— Oh, stai. Este ora la care ai plecat de la 
USD? întrebă el, trăgându-l pe Fleming înapoi 
de pe marginea prăpastie!. 


Fleming îl fulgeră cu privirea şi îşi slăbi puţin 
strânsoarea. 

— Este ora la care m-ai târât înapoi în 
închisoare. 

— Aşa e. Dar ca un tip genial ce eşti, ar fi 
trebuit să ştii că nu te-aş fi lăsat niciodată să 
ieşi. E 

Gamache se străduia să-l ţină pe Fleming 
concentrat şi ocupat. Şi suficient de 
dezechilibrat. 

împinge-l, adu-l înapoi. împinge-l, adu-l 
înapoi. 

— Simplul fapt că ai crezut că o să-ţi dau 
drumul dovedeşte nebunia ta. Şi acum crezi că 
m-ai învins? Arăât ca un bărbat disperat? Ştii, 
undeva în creierul ăla al tău dement ştii că e 
ceva ce ai uitat, John. 

în cameră se făcuse linişte. Beauvoir încetase 
să mai strige. Până şi câinii tăceau. Timpul se 
oprise. Pământul încetase să se mai mişte. 

Armând o vedea în ochii lui Fleming. în 
sfârşit. în sfârsit. 

Dacă Fleming putea să intre în capul lui 
Gamache, şi putea, atunci şi Gamache putea să 
intre în capul lui Fleming. 

Şi intrase. în sfarsit, 

r 

Gamache putu vedea grāmezile de gunoaie, 
canalizarea, putreziciunea, descompunerea şi 
mizeria. Ura şi gelozia, disprețul. Nebunia. 

Şi fisura îndoielii care îl lăsase să intre. 

Putu vedea mintea lui Fleming lucrând. 
Trecând iar şi iar peste tot ce planificase ani de- 
a rândul. Peste tot ce construise. Era posibil, se 
întreba el, să existe un detaliu, un lucru 
minuscul de care uitase? 

Genul de greşeală măruntă care ar face un 
tren să deraieze, o clădire să se dărâme. 

Un pod întreg să se prăbuşească în râul St. 
Lawrence. O mică greşeală de calcul. Un calcul 
minuscul, omis. Şi catastrofă. 

— Dosarele lui. în pivniţă. Cele despre care ne- 
a spus Fiona. Trebuie să fie ceva în ele. Ceva ce- 
a găsit el. Ştie că, şi în cazul în care îl omorâm, 
oamenii lui vor găsi, spuse Sam. 


— E imposibil. Nu există nimic. 

— Atunci de ce o tine încuiată? întrebă Sam 

neliniştit, 

Ae sai . 

ridicând vocea plină de anxieţate. l l 
Gamache vedea cum indoiala lui Fleming 


creştea cu fiecare secundă. Era tentat sa forţeze 
mai mult, dar se r 


abţinu. Ştia că tăcerea lui nu făcea decât să-l 
întărâte. Era un semn de siguranţă de sine. 

Pe care de fapt n-o simţea. 

Dar inspectorul-şef era sigur de un singur 
lucru. Zilele, lunile, anii în care lucrase ca 
anchetator dovediseră că toţi oamenii aveau 
secrete. Lucruri pe care le ascundeau de restul 
lumii. Adesea de ei înşişi. Dar ele existau. 
îngropate adânc. Supurând. 

Chiar şi un psihopat avea lucruri pe care nu 
voia să le recunoască niciodată, nici măcar fată 
de el însusi. Secrete care puteau fi încuiate în 
camera de la subsol. 

— îţi baţi joc de noi, mârâi Fleming. 

— Ai dreptate. Nu este nimic acolo. 

Fleming îl privi încruntat, cu ochii scanând, 
săpând, sfredelind mai adânc. încercând să 
găsească adevărul. Şi frumuseţea era că 
Armând tocmai spusese adevărul. 

Nu era nimic. 

— Leagă-i, spuse Fleming. 

Şi Sam le legă repede mâinile la spate lui 
Reine-Marie şi lui Armând. 

— Tu rămâi aici, îi ordonă el lui Sam, dându-i 
din nou pistolul şi luând imensul cuţit de 
vânătoare, arma lui preferată. Dacă nu ne 
întoarcem în trei minute, împuşcă-i. 

în timp ce îl împingea pe Gamache spre uşa 
de la subsol, Fleming aruncă o privire pe 
fereastră. încă nici urmă de poliţişti. Niciun 
semnal de la Fiona. Avu un moment de îndoială, 
dar apoi o văzu stând pe gazonul din faţă, 
privind în sus pe drumul dinspre sat. 

O văzu şi Gamache. Totuşi se agăţă de 
speranţă. Deşi ştia că atunci când ceasul de pe 
şemineu va ajunge la şi jumătate, nicio putere 
de pe pământ nu-i va putea salva. 

Fleming aprinse lumina şi Armând începu să 
coboare, în timp ce mintea îi lucra frenetic. 

Reuşise să-i despartă pe Fleming şi Sam, dar 
era departe de a fi sigur că asta era o 
îmbunătăţire. 

în timp ce cobora scările, privirea lui se rotea 
prin spaţiul familiar, căutând ceva, orice ar 
putea folosi. îşi dădu seama că aici trebuie să se 
fi ascuns Sam. Era clar că se uitase prin cutia 
cu ornamente de Crăciun. Găsise beteala cu 
care să-i lege. Un glob mare de sticlă zăcea 
sfărâmat pe pământ. 

Daniel, doar un copil pe atunci, îl cumpărase, 
din alocaţia lui, pentru sărbătoarea mileniului. 
Acum era o curiozitate. Şi o comoară de familie. 

Acesta să fi fost zgomotul pe care îl auzise 
mai devreme în cursul serii? Nu Fred, ci globul 
lui Daniel când s-a spart? Oare toate astea s-ar 
fi putut termina atunci, dacă s-ar fi uitat mai 
atent când coborâse la subsol? 

Se gândi la nepoţii lui, la copiii lui aflaţi la 
cabană şi la ce se va întâmpla dacă acest 
dement şi ucenicii lui vor scăpa. 

— Mai repede. 

Fleming îl îmbrânci, iar Gamache se 
dezechilibră, căzând când mai avea câteva 
trepte. Neputând să întindă mâna pentru a 
amortiza căderea, se răsuci şi ateriză pe umăr, 
apoi se rostogoli de câteva ori, ajungând pe 
spate, cu respiraţia tăiată. 

— Ridică-te, porunci Fleming. Ai două minute 
să deschizi usa, să iei dosarele şi să ne 
întoarcem sus înainte să înceapă Sam. 

Gamache se rostogoli în genunchi şi rămase 
îngenuncheat o clipă, cu capul plecat, răsuflând 
din greu. Apoi se ridică în picioare şi se apropie 
clătinându-se de uşa metalică a camerei în care 
erau păstrate toate secretele. 


Amelia şi Harriet aproape ajunseseră la podul 
de piatră de peste Bella Bella, când o voce se 
auzi din întuneric. 

— Stai! Aşteaptă! 

Nu un strigăt, ci o rugăminte pe un ton 
imperios. 

Amelia scoase pistolul. Recunoştea vocea. 
Era Fiona Arsenault. Alerga spre ele, fluturând 


braţele. 

— Sunt în casă. Repede. Aproape că nu mai 
avem timp. 

Amelia ezită. Putea fi... probabil era o 
păcăleală. 

Telefonul lui Gamache era în camera 


operativă. Avea toate motivele să creada că 
acolo era şi el, iar Fiona ; 


Arsenault, fiica lui John Fleming, le ademeniea 
în altă parte. 

— Pentru numele lui Dumnezeu. Trebuie să mā 
crezi, imploră Fiona. 

Amelia Choquet, care văzuse oameni 
groaznici făcând lucruri groaznice pe străzi, mai 
văzuse şi acte de un curaj imens, 
incomensurabil. 

Dar de data asta ce era? Se uită fix la Fiona. 
Se uită. Se uită. 

Apoi schimbă direcţia şi o luă la fugă după 
Fiona, cu Harriet pe urma ei. Cele trei tinere 
traversară parcul, gonind pe lângă pini, spre 
casă. 

— Care este codul? 

Fleming stătea în faţa panoului cu butoane. 
— Zero, zero, zero, zero. 

Fleming se întoarse şi îl privi încruntat. 
— Minţi. 

Armând stătea cu capul aplecat, chinuindu-se 
să respire cu umerii încordaţi. Ridicându-şi 
privirea, o întâlni pe cea a lui Fleming. 

— L-ai fi ghicit vreodată? 

Fleming zâmbi, clătină din cap, apoi tastă 
cifrele. Se auzi un clanc. Fleming întinse mâna 
să răsucească mânerul uşii. Dar acesta nu se 
mişcă. i 
— Dobitocul dra... 

Atât apucă să spună. Armând se năpusti 
asupra lui Fleming, izbindu-l de perete. 


Auzind lupta din subsol, Sam îndreptă 
pistolul spre capul lui Reine-Marie. 
— Opreşte-te, ţipă Jean-Guy. Nu! 


Amelia coti în viteză după colțul casei şi intră 
în curtea din spate. 
Dintr-o privire, văzu ce se întâmpla. 


Armând auzi împuşcătura. 

Ciobul de sticlă pe care îl luase din globul 
spart al lui Daniel aproape că tāiase beteala. 
Acum se sforţă din toate puterile, eliberându-şi 
încheieturile. 

Se auzi a doua împuşcătură. 

Urlă, un muget de furie şi durere, în timp ce-l 
izbi pe Fleming de perete. Braţul îi ţâşni în sus 
şi îl apucă pe Fleming de încheietura mâinii, 
chiar înainte ca acesta să împlânte cuțitul în el. 

Cuţitul zbură pe jos şi amândoi căzură la 
pământ. Mâna lui Gamache apucă ceva şi izbi 
cu putere, lovindu-l pe Fleming direct în craniu. 
O dată. De două ori. 

Se auzi un trosnet, dar Armând nu se opri să 
verifice. Ştia că bărbatul era la pământ. Şi că nu 
se va mai ridica. 

Luă cuțitul şi alergă pe scări, urcând câte 
două trepte deodată. 

Sus, se izbi de cineva, rostogolindu-se 
amândoi pe podea. Gamache se ridică în 
picioare, cu o privire sălbatică. Agitând cuțitul. 
— Şefu'! strigă Amelia cu mâinile ridicate să se 
apere. 


El realiză că era ea, apoi se uită în jur. Se 
uită. Se... 

Şi iat-o acolo. Venind câtre el. 

Armând scăpă cuțitul din mână şi se duse 
spre Reine- Marie. Se agăţară unul de altul. 
Legănându-se şi plângând în hohote. Apoi 
Armand întinse mâna şi îl apucă pe Jean- Guy, 
trăgându-l în îmbrăţişarea lor, în timp ce Amelia 
şi Harriet se uitau la ei. 

Iar Fiona îngenunche lângă fratele ei. 


CAPITOLUL 39 


— Rabbit, rabbit, rabbit, spuse Harriet, 
salutând luna iulie. 

Se ridică, se întinse, apoi plecă să-şi facă 
alergarea de dimineaţă, înainte ca ziua să 
devinā prea fierbinte. 

Când se întoarse, sătenii erau adunaţi pe 
terasa bistroului pentru un mic-dejun întârziat. 

— La mulți ani de Ziua Canadei, spuse Harriet, 
sărutând- o pe mătuşa Myrna pe creştetul 
capului. 

— Puţi, spuse Ruth când tânăra se aşeză lângă 
ea. 

— Merci. Şi tu arăţi ca naiba, replică Harriet. 

Ruth râse. Apoi, ridicând degetul mijlociu, îşi 
flutură mâna câtre Armand şi Rene Mare, care 
tocmai coborau ; , 


de pe veranda din faţă a casei cu Henri, Fred şi 
Gracie rostogolindu-se după ei. 

— Bine aţi venit acasă, strigă Clara. 

După ce îi salutară pe toţi, Armand şi Reine- 
Marie se aşezară. 

— Cine-i tipul? întrebă Harriet arătând spre un 
tânăr cu bustul gol care aranja nişte buşteni în 
formă de cort teepee în vatra din parcul 
comunal, pregătită pentru focul de Ziua 
Canadei din acea seară. 

— Nepotul meu, răspunse Billy. Tocmai a 
început să lucreze cu mine. 

Se uitară cu toţii spre el. Pielea tânărului 
strălucea în soarele dimineţii târzii. 

în timp ce restul îşi întoarseră capul, Harriet, 
observă Myrna, tot nu-şi luase ochii la el. 

Myrna şi Billy schimbară priviri între ei. 
Ahhhh, să aibă din nou atâtia feromoni. 

Olivier aşeză pe masă presele franceze 
pentru soţii Gamache, alături de câni cu lapte 
fierbinte şi spumos. 

— Merci, mon beau Gabri, spuse Reine-Marie. 

Apoi apăsă presa şi turnă cafeaua, în timp ce 
chelnerii le luau comenzile. 


— Cum a fost la cabană? întrebă Gabri. 


Era un mod delicat de a întreba cum se 
simţea 
u. Şi, + 

eventual, de a-i trage de limbă. l 


De îndată ce putuseră, după asediul din casa 
lor, Armand, Reine-Marie şi Jean-Guy plecaseră 
la casa de lângă lac. Să petreacă restul lunii 
iunie împreună cu familia* Să înoate şi să se 
plimbe cu caiacul. Să stea pe ponton şi să 
privească cum ceața dimineţii se ridica din lac, 
apoi se topea în timp ce ei îşi beau cafeaua, îşi 
făceau planurile şi întâmpinau o nouă zi. Zi pe 
care - un timp, în acea noapte lungă - n-au 
crezut că o vor mai vedea vreodată. 

Cel mai plăcut zgomot din toate timpurile, 
hotări Armand, era trântitul uşii cu plasă pentru 
țânțari. însemna că se treziseră copiii şi fugeau 
afară la joacă. 

însemna că în lume totul era în regulă. 

însemna că totul era bine. 

El, Reine-Marie şi Jean-Guy făceau plimbari 
lungi, până după-amiaza târziu. Ceilalţi, Annie, 
Daniel, Roslyn, îi lăsau singuri. înțelegând că 
acesta era timpul de care aveau nevoie. Singuri. 
împreună. 

La început, doar se plimbau în tăcere. 
Fiecare pierdut în gândurile lui. Apoi, puţin câte 
puţin, începură să se deschidă. în legătură cu 
ceea ce se întâmplase. 

Prin soare, prin pădure, în sus şi în jos pe 
dealuri, peste podeţele de lemn, pe drumul de 
pământ au vorbit. Şi au vorbit. Si au mers. Şi au 
ascultat. 

Uneori rămâneau pe loc când unul sau altul 
se oprea. Copleşit. Incapabil să mai continue. 

Ceilalți aşteptau. Şi când acela era pregătit, 
mai mergeau puţin. Mergeau înainte. încet. Dar 
mereu înainte. 

în serile senine şi calde aprindeau un foc de 
tabără. Frigeau bezele şi hotdogi. Florence şi 
Zora se strecurau pe genunchii bunicului, 
cuibărindu-se în braţele lui deschise, în timp ce 
Honore se ghemuia lângă bunica, împărțind 


amândoi aceeaşi pătură Hudson's Bay. 

Jean-Guy o ţinea mereu pe Idola. O încălzea 
la pieptul lui. Legănând-o încetişor. înainte şi 
înapoi. înainte şi înapoi. îşi îimpingea scaunul 
puţin mai în spate, departe de lumina focului, ca 
nimeni să nu-i vadă lacrimile. 

însă zilele ploioase erau preferatele lui 
Armand. Se aşezau pe verandă, privind cum 
cădea ploaia caldă peste lac, ascultând cum 
râpâia pe acoperiş. Aducea jocul de Monopoly 
şi, cu Idola pe genunchi, se juca toată ziua cu 
nepoţii. 

Când se săturau de Monopoly, îi învăţa 
cribbage şi întotdeauna, dar întotdeauna, trişa. 
Numărându-şi cărţile până la un total ridicol de 
puncte, în urletele de protest ale nepoților. 

Apoi a venit şi timpul să plece. 

Dacă îmbrăţişările lui Armand şi Reine-Marie 

au fost ++ f 
puţin mai strânse, puţin mai lungi decât de 
obicei, nimeni nu a observat. Sau, dacă au 
observat, nu au spus nimic. 


John Fleming era mort. Cu craniul zdrobit de 
cărămidă. Deşi Armand era suficient de onest ca 
sa ştie ca: f 
nu cărămida o făcuse. Ci el. Cărămida a fost 
doar unealta care s-a întâmplat să se afle la 
îndemână. 

Sam Arsenault a supravieţuit rănilor prin 
împuşcare şi se recupera în spitalul închisorii. A 
fost acuzat de uciderea lui Claude Boisfranc şi a 
lui Monsieur Godin. Deşi, , 
Gamache bă ia că tot el se facea vinoyat ŞI de 
moar ea lui Ma ame Godin. Sau că, cel puţin, 

usese complice. 

Dar acesta era un caz de care se ocupa 
altcineva. Acum, el era martor. 

Fusese interogat, desigur. Şi, de două ori, 
agenţi din cadrul departamentului său veniseră 
până la lac. El, Jean- Guy şi Reine-Marie 
insistaseră ca interogatoriile să nu aibă loc la 
cabană, ci la sediul poliţiei din Ste-Agathe. Ca 
să nu- i supere pe copii. 


Şi acum erau acasă, în Three Pines. 
Reine-Marie şi Armand se întrebaseră, în 


timp ce se întorceau cu maşina, cum li se va 
părea locul. 

Oare vor intra în casa lor şi vor fi cuprinşi de 
groază? 

Oare vor ieşi acele fantome din pereţi, din 
podea, din horn şi vor ataca? 

Locul fusese curăţat profesionist, desigur, în 
absenţa lor. De câteva ori. Apoi Clara şi Myrna, 
Ruth, Olivier şi Gabri, Monsieur Beliveau şi 
Sarah şi alţi prieteni şi vecini intraseră şi îl 
curăâtaseră temeinic încă o dată. 

Ceea ce îi îngrijora pe Armand şi Reine-Marie 
pe măsură ce se apropiau tot mai mult de Three 
Pines nu erau urmele fizice ale celor întâmplate. 
Era ceea ce nu se putea vedea. Faptul că acum 
în casa lor era mai mult decât se putea vedea. 


Armand descuie uşa din faţă şi întinse mâna 
spre clanţă, dar Reine-Marie îl opri. 

Se uită la ea, întrebându-se dacă nu cumva 
era pe cale să spună că nu putea intra. Locul nu 
mai era al lor. John Fleming le luase casa în 
stăpânire. 

O vor vinde şi vor găsi un loc în altă parte. 

Dar ea îşi puse mâna peste a lui. 

— Lasăâ-mă pe mine. 

Când intră înăuntru,  Reine-Marie fu 
întâmpinată de aromele familiare de cafea, fum 
de lemn şi pin. Mirosurile erau impregnate în 
casă. 

Dar mai era ceva... 


Se întoarse şi văzu un imens buchet 
înmiresmat de ; 
mentă indiană pe măsuţa de cafea. Iar prin uşa 
deschisă de la bucătărie văzu vaze încărcate cu 
trandafiri şi lavandă. Toate din grădinile din 
Three Pines. 

Plante perene. Care nu ezitau niciodată să 
revină în fiecare an, indiferent cât era iarna de 
aspră. 

închise ochii şi îl provocă pe monstru să facă 
tot ce putea mai râu. 

Haide, îi zise ea în zeflemea. Vino şi ia-mă! 

Aşteptă, dar nu simţea decât pace. Şi calm. Şi 
siguranţă. Erau spirite aici, da. Dar nu demoni. 


Deschizând ochii, observă un nou tablou. Era 
cea mai recentă operă a Clarei. 

Vârtejurile de culori vibrante, sălbatice şi 
exuberante păreau să se reverse dincolo de 
pânza neinrămată şi să se rostogolească în 
cameră. 

Reine-Marie nu se putu abţine să nu 
zâmbească. îşi dădu seama imediat ce era. Cine 
era. 

Se întoarse câtre soţul ei. Armand îi cerceta 
chipul. Ea îşi puse palmele pe pieptul lui, ca să-i 
simtă bătăile inimii. 

— Bine ai venit acasă! 


Câteva minute mai târziu, în timp ce o 
îmbrăţişa pe Clara, Reine-Marie îi spuse în 
şoaptă: 

— Merci. Tabloul este magnific. 

S-au aşezat să ia micul-dejun împreună, în 
timp ce prietenii i-au pus pe soţii Gamache la 
curent cu viaţa satului. 

Cu piesa pe care o organiza Gabri. 

Cu pregătirea cursului de gătit pe care 
Olivier hotărâse să îl ofere. 

— Trebuie să vă arăt noul dormitor. Camera lui 
Harriet, spuse Myrna. 

— E gata? Aşa repede? întrebă Armând. 

— Am ajutat cu toţii, spuse Ruth. 


Ceilalţi se uitară la ea. Până şi Roşa fusese de 
mai mult ; f 
ajutor decât bătrâna poetă. 

— Mai e un lucru pe care trebuie să-l facem. 
Dar v-am aşteptat pe voi, spuse Clara. 

— Mai întâi, am totuşi câteva întrebări. 

— Pentru numele lui Dumnezeu, Ruth. Am fost 
de acord să nu punem întrebări, spuse Gabri 
printre dinți. 

— Tu ai fost de acord. Eu n-am fost de acord cu 
nimic. 

— Ba da, insistă Clara. 

Discuţia a mai continuat câteva minute, timp 
în care Reine-Marie şi-a terminat de mâncat 
Croque Monsieur-ul, din care brânza Gruyère 
topită şi sosul bechamel picurau în farfurie. 
Armand a mai turnat nişte sirop de arțar peste 


clătitele cu afine, până când au început să 
semene cu nişte insule într-o mare dulce. 

— Atunci, o singură întrebare, spuse Ruth şi se 
întoarse către soţii Gamache. Ce s-a întâmplat? 

— Oh, la naiba! spuse Olivier. 

Armând deschise gura, apoi începu să râdă. 

— Asta-i întrebarea, Ruth. 

Cu asta, zăgazurile s-au rupt. 
Clara se aplecă în faţă. 

— A început când ne-am dat seama că există o 
cameră ascunsă, nu? Ce s-ar fi întâmplat dacă 
nu am fi descoperit- o? Adică ea era acolo, zidită 
de mai bine de un secol. 

Armând clătină din cap. 

— Totul a început... 

— Cu scrisoarea, spuse Billy. De la Pierre 
Stone. Era autentică sau a falsificat-o Fleming? 

Era una dintre primele întrebări pe care le 
pusese şi Armând. 

— Era autentică şi ai dreptate. De la ea a 
început totul. John Fleming era încarcerat la 
USD, dar era hotărât să iasă. Ştia cum şi ştia că 
mi-o va plăti pentru ceea ce i-am făcut. Dar 
avea nevoie de un plan. A petrecut ani întregi 
documentându-se în legătură cu mine, cu noi 
toţi. Aflându-ne dorinţele, motivațiile, 
convingerile fundamentale, temerile. Toate 
acele detalii au devenit elementele de 


construcție... 
f 


— Cărămizile, spuse Harriet. 
îl privise pe tânărul care pregătea focul, dar 
acum se întorsese spre Armând şi se uita în 
ochii lui. 
— Cărămizile, întări el. 
Cât se schimbase, îşi zise Armând în timp ce 
o privea pe tânăra sigură pe sine. 
— Dar el avea nevoie de structură. Treaba lui 
Sylvie a fost să găsească ceva care să acţioneze 
ca un catalizator. A durat mult, dar până la 
urmă, căutând în arhivele societăţii de istorie 
locală, a dat peste scrisoarea lui Stone. Şi i-a 
recunoscut potenţialul. 
— Dar cum de ceva atât de important a trecut 
neobservat atâta timp? întrebă Gabri. E aici de 
150 de ani. 


Reine-Marie oftă. 
— Este vina noastră. A istoricilor, arhiviştilor, 
cercetătorilor, profesorilor, biografiilor. Ne 
uităm la aşa- zisele figuri importante. Apreciem 
documentele lăsate în urmă de premieri, 
miniştri, preşedinţi - de cei mai proeminenti 
martori ai istoriei - şi uitâm că există şi alti 
martori. Oamenii care chiar au trâit-o. Primele 

Fermierii. Bucătarii, femeile de serviciu şi 
vânzătorii. Muncitorii. Imigranții, minoritățile. 

— Femeile, adăâugă Harriet. 

— Da. Scrisoarea lui Stone era printre actele 
unui pietrar. Un zidar. Nimeni nu s-a gândit că 
ar putea fi de valoare, spuse ea şi clātinā din 
cap. Este un mare defect al istoriei scrise. 

— De asemenea, am greşit când am presupus 
cā Pierre Stone era aproape analfabet, continuā 
Armând. Adevărul e că a mers la universitate, 
dar a trebuit să renunțe când părinţii lui au 
murit. Trebuia să-şi găsească o calificare pentru 
a-şi întreține familia. 

— Cea mai la îndemână a fost cea de pietrar. 
La fel ca tatăl şi bunicul său. A descoperit nu 
doar că se pricepea la asta, dar îi şi plăcea, 
spuse Billy. 

— Sylvie a găsit scrisoarea şi i-a dat-o 
gardianului-şef ca să i-o dea soţului ei, explică 
Armând. 

— Deci ei au ştiut că exista o cameră ascunsă, 
dar cum de au ştiut unde e? întrebă Olivier, 


— Sylvie avea toate documentele lui Pierre 
Stone, răspunse Armând. 
— Mai erau şi altele? întrebă Myrna. 
— O, da. Toate scrisorile câtre logodnica lui, 
care i-a devenit soţie. Ori de câte ori erau 
despărțiți, el îi scria. în fiecare zi. l-a spus totul, 
inclusiv unde era camera. Sylvie a furat 
scrisorile. Noi le-am găsit în casa lor. 

Noi nu era tocmai exact. Anchetatorii, 
conduşi de 

inspectorul Lacoste, le găsiseră în timp ce 
Armând trişa la cribbage cu copiii. 

— De cum a văzut scrisoarea lui Stone, 


Fleming i-a recunoscut potenţialul, continuă 
Armând. De acolo şi-a construit planul. Când 
vorbesc despre asta acum, pare că toate s-au 
aranjat cu uşurinţă. Dar n-a fost aşa. A fost 
nevoie de ani pentru a pune laolaltă toate 
elementele. 

Se opri şi inspiră uşor, vizitat brusc de acea 
voce. 

Timp şi răbdare. Timp şi răbdare, Armând. 

Prietenii lui aşteptară ca el să-şi revină. 
— Eşti bine? întrebă Ruth. 
— Sunt bine, răspunse el. 
— Fuck, fuck, fuck, făcu Roşa. 

Armand se uită la rată şi rata se uită la el. 


— Ai înţeles bine, spuse Armand, clătinând din 
cap. Următoarea mare reuşită pentru Fleming a 
fost când Sylvie i-a trimis o fotografie cu 
Comoara Paston. El a ştiut că îl poate folosi ca 
pe un fel de cal troian, ascunzând în el toate 
elementele menite să mă provoace pe mine, dar 
şi să mă alarmeze. Experta în conservare de 
artă de la Musee a spus că era ofensatoare şi el 
asta şi-a dorit. 

— Dar, dar, se bâlbâi Gabri. Camera. Dacă 
scrisoarea lui Stone este autentică, de ce a fost 
angajat Pierre să o zideascăâ? 

— Nu spune în scrisorile lui. Mă îndoiesc că s-a 
uitat în cameră. Probabil i-a fost frică. 

Armând se întoarse câtre Ruth. 

— Dar cred că tu ştii ce era acolo. 

— Cred că da. Care a fost singurul lucru care 
nu a fost pus acolo? 

— Cartea, spuse Myrna. 

— Da, spuse Reine-Marie. GrimoaruL 

— Nu vom şti niciodată sigur, spuse Ruth într- 
un rar moment de recunoaştere a nesiguranţei, 
dar cred că a fost dezgropat când au început 
săpăturile pentru fundaţia clădirii, în anii 1870. 
Tipul care construia clădirile şi-a dat seama ce 
era şi s-a speriat. Din câte ştia el, grimoarul era 
o carte a damnaţilor, menită să crească demoni. 
A încercat să o distrugă. Sunt urme de arsuri pe 
ea. Dar apoi s-a răzgândit, fie din cauză că 
legătura din piele nu se aprindea, fie din cauză 
că i-a fost teamă să nu înfurie spiritele rele. 


— Şi să le zidească nu? întrebă Gabri. 

— Ochii care nu se văd se uită, spuse Olivier. 

— Probabil că şi-a pierdut minţile. Nu sunt 
expert, dar bânuiesc că demonii pot trece prin 
ziduri, spuse Ruth. 

Fi suspectau că Ruth era, de fapt, expertă. 
Avea capacitatea de a aparea pe neaşteptate şi 
neinvitată. 

— Este greu să scapi de..., începu Clara. 

— De Ruth? spuse Gabri. 

— ... credinţe. Gândiţi-vă la ce plănuim să 
facem mai târziu. 

— Ce plănuiţi să faceţi? întrebă Armând, pe 
jumătate temându-se de răspuns. 

— O să vezi, spuse Clara. 

Era răspunsul de care se temea. 
— Ai spus? o întrebă Myrna pe Harriet. 
— Bineînţeles. Azi e 1 iulie. Tu? 


Mătuşa Myrna încuviinţă. O învățase pe 
Harriet să spună Rabbit, rabbit, rabbit pe când 
era abia un copil. 

— Aduce noroc, îi explicase ea fetei cu ochii 
mari, care părea să aibă nevoie de noroc. Dar 
trebuie să o spui la prima oră a zilei, înainte de 
orice altceva, la începutul fiecărei luni. 

Şi Harriet a făcut-o. Chiar şi ca om de stiintă 
raţional, încă o făcea. Pentru că... pentru că nu 
se ştia niciodată. Nu strica. lar Harriet Landers 
începea să înţeleagă că a crede în ceva era 
chiar mai puternic decât a şti. 


Am văzut şi mai rău. am văzut şi mai râu era 
noua ei /7/ 
mantră. 

Frica nu o mai strângea de gât. întotdeauna îi 
va fi frică, dar ajunsese să-şi dea seama că 
important era nu să ai mai puţină frică, ci mai 
mult curaj. Şi Harriet Landers avea. Acum. 

— Deci proprietarul a pus grimoarul în pod şi a 
angajat un zidar să-l zidească, spuse Billy, 
ghicind restul. El l-a ales pe Pierre Stone pentru 
că nu lucrase la clădirea iniţială şi nu era 
cunoscut în sat. Nu putea să spună nimănui 
despre lucrare, chiar dacă ar fi vrut. 

— Dar i-a spus unei persoane. Logodnicei lui, 
spuse Reine-Marie. 


Armând a încuviinţat. Toate scrisorile lui 
Pierre câtre ea, şi au fost multe de-a lungul 
vieţii lor împreună, se încheiau la fel. 

Te iubesc. Mi-e dor de tine. 

Scrisorile rămăseseră într-o cutie în subsolul 
unei societăţi rurale de istorie, respinse şi 
îngropate. Amintirile lipsite de importanţă ale 
unui zidar şi ale soţiei lui. 

Sau poate, se gândi Gamache, aşteptaseră. 
Ca Sylvie Fleming să le găsească şi să pună 
toate astea în mişcare. 

O parte din Armând se împotrivea noţiunii de 
soartă, preferând să creadă că aveau măcar o 
fărâmă de control asupra vieţii lor. însă o altă 
parte din el găsea alinare în ideea de 
predestinare. 

Până acum, Soarta fusese îngăduitoare. Deşi 
nu toată lumea, uitându-se la evenimentele din 
viaţa lui, în special cele recente, ar fi fost de 
acord cu asta. 

Dar orice forţă superioară care îi permitea să 
petreacă o lună lângă lac împreună cu familia, 
apoi să se întoarcă acasă în acest sat, să ia 
micul-dejun cu prietenii apropiaţi, cu iubita lui 
soţie alături, era într-adevăr îngăduitoare. 

— Armând? spuse Myrna. 
— 'Trezeşte-te, Clouseau, spuse Ruth. 

O maşină se oprise pe creasta dealului de la 
marginea satului. Persoana de la volan cobori şi 
rămase în picioare, privind la vale. 


Singurul anchetator pe care Armând îl 
invitase să li se alăture la cabana de lângă lac a 
fost Isabelle Lacoste. 

— Ştii, patron, spusese ea în timp ce se 
plimbau pe drumul de pământ, iar râsetele şi 
tipetele copiilor se estompau în depărtare, asta 
nu este o vizită de curtoazie. Am venit aici să te 
chestionez în cadrul anchetei. 

— Ştiu. E în regulă. 

Ultima dată când îl văzuse fusese cu totul 


altceva. Ea şi - echipa de la Omoruri sosiseră in 
Three Pines temându-se de ce vor găsi acolo. 


Inspectorul Lacoste o găsise pe agenta 
Choquet ocupându-se de un tânăr grav rănit în 
living şi o altă femeie îngenuncheată lângă el, 


ţinându-l de mână şi legănându-se înainte şi 
înapoi. Şoptindu-i că va fi bine. 

Inspectorul-şef Gamache ţinea un bandaj 
peste rana sângerândă de la capul lui Beauvoir. 

Şi o femeie cu înfăţişare sălbatică stătea în 
mijlocul camerei, cu o creangă de copac în 
mână. 

— O, Isabelle. Slavă Domnului, a spus Reine- 
Marie. 

Lacoste a cercetat camera, asigurându-se că 
nu mai existau alte pericole, apoi s-a întors 
câtre Gamache. 

— Ambulanţele sunt pe drum, patron. Eşti 
teafâr? 

Armând n-a ştiut ce să-i răspundă, aşa că nu 
a spus nimic. Isabelle a înţeles. S-a apropiat de 
bărbatul rănit şi s- a aplecat lângă el. 

— L-am împuşcat, a spus Choquet în şoaptă, 
încercând să oprească sângerarea. 

Lacoste a apucat-o de mâna însângerată şi i-a 
potrivit presiunea cu care apăsa. 

— Ţi s-a spus să aştepţi întăriri. 
— îmi pare rău. Data viitoare. 

Când s-a ridicat în picioare, Lacoste i-a spus 
în şoaptă: 

— Bravo, agent Choquet. 

Isabelle Lacoste se ocupase de situaţie. Dând 
ordine, coordonând ridicarea probelor. Plasând 
victimele şi martorii în bucătărie, departe de 
haosul din restul casei. 

— John Fleming e la subsol, Isabelle. L-am 
omorât, i-a spus Gamache cu glas scăzut. 

Era o simplă constatare, care nu i-a făcut 
nicio plăcere. Absolut deloc. 

Ea intrase în subsol şi găsise cadavrul. John 
Fleming era evident mort. Totuşi, pe măsură ce 
se apropiase de el, Isabelle încetinise, apoi se 
oprise. 

Ochii deschişi, sticloşi, strălucitori, păreau s- 
o invite mai aproape. încercând să creeze o 
intimitate, în care să poată plasa toate ororile 
lumii. 

Fa nu s-a dat înapoi. N-a clipit. Isabelle 
Lacoste a făcut singurul lucru care ştia că o va 
apăra împotriva acestui monstru. Nu a spus o 


rugăciune. Nu a cântat. 

Isabelle Lacoste a zâmbit. 

Apoi a făcut încă un pas şi a închis ochii aceia 
de dement pentru totdeauna. 


Câteva zile mai târziu, s-a dus cu maşina la 
casa de lângă lac pentru a-i chestiona din nou 
pe Beauvoir, Madame  Gamache şi pe 
inspectorul-şef. Mai trecuseră prin asta o dată, 
în noaptea aceea. Dar, deseori, era mai util a 
doua oară, după ce mai trecea starea de şoc. 

Tocmai se pregătea să pună prima întrebare 
când Seful a început să vorbească. Cu mâinile la 
spate, privind drept în faţă, Armand i-a spus ce 
se întâmplase. Parcă spunea o poveste de fraţii 
Grimm sau o fabulă de La Fontaine. 

O poveste despre demoni şi vrăjitoare, 
camere ascunse şi salvatori neaşteptaţi. 

Despre Soarta crudă şi bună totodată. 


Armand îşi lăsă prietenii pe terasa bistroului 
şi merse agale, trecând pe lângă casa lui, pe 
lângă biserică. în sus pe deal, pentru a o saluta 
pe tânăra pe care o invitase. 

Amelia Choquet parcase maşina Surete şi 
acum stătea la marginea peluzei, privind 
dincolo de sat, spre păduri şi dealuri. Spre 
întinderea nesfârşită a ceea ce părea sălbăticie, 
dar nu era. 

Pentru a găsi sălbăticia, trebuiau să 
privească înlăuntrul lor, nu în afară. 

Amelia ştia asta. O învățase pe străzi. Aici, 
acum, ea simţea doar pace. 

— Mă bucur că ai venit, spuse Armand. 

Se aşezară unul lângă altul pe bancă în 

tăcere, încălziţi de soarele de iulie. 


În vale, sătenii se adunaseră în parcul 
comunal. Armand şi Amelia priveau cum Ruth şi 
Roşa, Olivier şi Gabri, Clara, Reine-Marie şi 
Harriet formară un cerc în jurul Myrnei. 
Monsieur Beliveau şi Sarah de la brutărie ieşiră 
din prăvăliile lor să li se alăture. 

Myrna aprinse ceva şi îl dădu şi celorlalţi. 

— Seamănă cu un joint uriaş, spuse Amelia şi îl 
auzi pe inspectorul-şef mormâind amuzat. 


Amândoi ştiau ce era de fapt. Un baton de 
salvie. 

Fiecare sătean lua pe rând legătura groasă 
de salvie şi iarbă-dulce şi plimba fumul peste el. 
Impregnându-se cu el. Curătându-se de duhurile 
rele, într-un ritual la fel de vechi ca dealurile, 
pădurile şi pâraiele. 

— Asta chiar e ciudat, spuse Amelia. 

— Uite cine dă cu piatra, replică Armand şi o 
văzu zâmbind. 

Mai priviră o vreme, apoi el se întoarse spre 
ea. 

— îţi mulţumesc. Ne-ai salvat viata. Viata mea. 
Viata 
familiei mele. 

Ea se uită la el. îi văzu cicatricea cumplită de 
la tâmplă, îi văzu ridurile de pe faţă. Vazu 
suferinţa, durerea din ochii lui când se gândea 
la ce-ar fi putut să fie. 

Dar mai era ceva în ochii aceia. Un punct 
luminos. Poate de la soare. 

în faţa lor, sătenii tocmai se îndreptau spre 
capelă. Ajunşi acolo, Myrna începu să afume cu 
salvie clădirea cu şindrilă albă, insistând asupra 
băieţilor de pe vitralii. 

Abia când dispărură înăuntru, Amelia începu 
să vorbească. 

— Ştiu că asta nu ne face să fim chit. Dar poate 
că ajută. 

— Ai dreptate. Nu suntem chit. 

Gamache se întoarse câtre ea. 

— Eu îţi rămân îndatorat. Şi îţi datorez şi 
scuze. p 

Ea înclină capul, nedumerită, dar nu spuse 
NIMIC. 

El inspiră adânc şi continuă. 

— Când ai candidat prima dată la Academia 
Sûreté, team respins. Nu pentru că am crezut 
că nu vei fi un agent bun, chiar excepţional. Ci 
din răzbunare. 

în loc să rostească cuvintele în grabă, vorbea 
clar şi precis. 

— Am vrut să te rânesc pe tine, să-l rânesc pe 
tatăl tău. 

— Din cauza morţii părinţilor tăi, spuse ea. Din 

cauza a ceea ce a făcut tatăl meu. 

El expiră lung, lung. 

— Oui. Credeam că dacă te voi respinge, vei 
rămâne pe străzi. 

Făcu o pauză să se adune. 

— ... câ vei muri pe străzi, continuă el privind-o 
în ochi, îmi pare rău. Am făcut un lucru 
groaznic şi mi-e ruşine de mine. 

— îţi ceri iertare? 

El încuviinţă. 

— Da. 

— Nu văd de ce. M-ai salvat. M-ai admis la 
academie. 

Reflectă o clipă. 

— Dacă n-ai fi făcut-o, nu te-aş fi putut salva. E 
ciudat cum se leagă lucrurile. 

— Da, spuse el. 

Privi procesiunea care se întorcea de la 
capelă traversând parcul şi intra în librărie, 
unde aveau să curețe mansarda. 

— Ce ciudat. 

îşi cobori privirea spre cartea pe care o ţinea 
în mâini şi pe care acum i-o oferi Ameliei. 

— A fost a tatălui meu. Vreau să o ai tu. Cred 
că şi el ar vrea asta. in semn de mulțumire. 


Ea ezită, dar în cele din urmă o luă. 

— Merci. Va fi preţuită. Şi, dacă mai are vreo 
importanţă, te iert, patron. 

Procesiunea din vale se îndrepta acum spre 
casa familiei Gamache, urmată de Henri, Fred şi 
Gracie. Harriet se desprinse din grup şi se 
apropie de ]], tânărul cu pielea lucind în soare. 

— Ai vrea să ni te alături la masa de duminică? 
o întrebă Armând pe Amelia. 
Ea încuviinţă. 


Casa fusese deja afumată cu salvie când 
ajunseră ei. 

Toţi erau acum în living. 

Ruth pusese mănunchiul de salvie în vaza cu 
mentă indiană şi măzăriche parfumată şi îşi 
turna un scotch. 

— Ruth, spuse Reine-Marie. Este abia... 

Se uită la ceasul de pe şemineu. 

— Oh, ce mai contează. 


Turnă de băut pentru toată lumea, în timp ce 
Armând se uita la desenul înrâămat pe care îl 
făcuse Florence. Cel cu curcubeul. Cel pe care 
Fiona îl luase de pe perete şi îl ţinuse în mână 
în noaptea aceea din urmă cu aproape o lună. 
Degetul ei arăta spre cuvintele pe care nepoata 
lui le scrisese cu grijă. 

Ca va bien aller. 

Armând nu fusese sigur atunci, dar se 
gândise, se întrebase, sperase, se rugase ca 
Fiona să-i transmită un mesaj. Că da, ea îşi 
ajutase fratele, îşi ajutase tatăl. Dar, spre 
deosebire de ei, ea avea limite. Şi tocmai le 
atinsese. 

Ea nu-i va ajuta să-i ucidă pe soţii Gamache. 

Totul va fi bine. 

Aceasta era ultima speranţă a lui Armând. 
Cea de care s-a agăţat chiar şi atunci când 
timpul se scurgea. Când s-a scurs. 

Când Fiona ieşise din acasă, ştiuse că asta nu 
putea însemna decât una din două. Fie, aşa cum 
spusese, să stea de şase pentru a-i avertiza pe 
ceilalţi când venea poliţia. Fie să le facă semn 
poliţiştilor, să-i îndrume spre casă. Ceea ce şi 
făcuse. 

Cele trei femei împreună - Fiona, Amelia şi 
Harriet - le salvaseră viata. 


în timp ce se întorceau spre casă de la 
cabana de pe malul lacului, Reine-Marie îl 
rugase pe Armând să oprească la închisoarea 
pentru femei unde era închisă Fiona. Avea să 
petreacă mulţi ani după gratii pentru rolul ei în 
ceea ce se întâmplase. 

Armând ştia că va interveni încă o dată 
pentru ea. Pentru fiica lui John Fleming. Deşi nu 
era pregătit să o vadă. Nu încă. Dar Reine- 
Marie voia. Avea nevoie. 

Când s-a întors la maşină, era palidă. Dar 
calmă. 

— Ce s-a întâmplat? întrebase el. 


XXX 


Armând se apropie de Myrna. 
— De băut? întrebă ea ridicând paharul. 


— Te rog. Scotch, simplu. Pot să împrumut 
ăsta? întrebă el ridicând dintre flori batonul 
fumegând. 

— Poţi să-l iei de tot. Şi-a făcut treaba. 

— Nu chiar. 

Se duse la subsol pentru prima oară de la 
confruntarea cu Fleming. în timp ce cobora 
simţea mirosul moscat de salvie şi iarbă-dulce. 
Şi aici fusese curâtat şi purificat. Spălat şi 
dezinfectat. Exorcizat. Dar trebuia să fie sigur. 

Armând ştia că fantomele pot fi încăpăţânate. 

Plimbându-se prin încăpere, apropia 
mănunchiul de salvie fumegândă de pereţi, de 
podele. De cutiile cu ornamente de Crăciun. 
Petrecu mult timp deasupra grâmezii de 
cărămizi, cele pe care voise să le arunce. Dar nu 
le aruncase. 

Şeful secţiei Omoruri din cadrul Sûreté du 
Quebec efectua un ritual străvechi, afumând 
solemn fiecare colţ al încăperii. 

Apoi Armand se întoarse spre uşa cu bolţuri 
şi introduse codul: 1206. 6 decembrie. Data 
atacului armat de la Ecole Polytechnique. 

Stând în mijlocul cămăruţei, înconjurat de 
secrete, închise ochii şi plimbă fumul dulce 
peste el. Aşa cum făceau bărbaţii şi femeile de 
mii de ani. 

Apoi, observând că Fred coborâse după el, îl 
ridică în braţe pe bătrânul câine urât mirositor 
şi îl duse sus. 


în noaptea aceea, în parcul comunal a fost 
aprins un foc de tabără în faţa celor trei pini 
uriaşi, pentru a sărbători Ziua Canadei, aşa cum 
sărbătoriseră, cu o săptămână mai devreme, 
ziua Sf. loan Botezătorul. 

— Ce s-a întâmplat cu femeile? Cu Anne 
Lamarque şi celelalte, întrebă Harriet. 

]], nepotul lui Billy, stătea lângă ea pe un 
buştean. Numele lui, poate nu surprinzător 
pentru o familie care îi dăduse pe Pierre Stone, 
Billy Williams şi Arţarul Mable, era John 
Johnson. ]]. 

— Vrâjitoarele? La mulţi ani după ce au fost 
exilate, fiecare s-a întors în locul de unde fusese 


alungată, doar o dată, pentru a sta faţă în faţă 
cu cei care le-au condamnat. 

— Trebuie să fi fost un şoc pentru familiile lor, 
comentă Olivier. 

— Pentru preoţi. Imaginaţi-vă cum a fost să 
vadă că vrăjitoarea s-a întors? Cred că i-a 
speriat de moarte, spuse Gabri. 

Reine-Marie se gândea la tabloul pe care 
Clara îl lăsase în livingul lor. Vârtejurile 
îndrăzneţe de culori vibrante fuzionaseră 
formând un chip. Chipul unei bătrâne, cu ochi 
albaştri, cu pielea arsă de soare şi păr alb 
despletit. 

Şi un leac bun pentru negi. 

— S-au întors să-i blesteme? întrebă Olivier. 
— Non. Să-i ierte. Asta a fost magia, spuse 
Ruth. 

Anne Lamarque, cu chipul zbârcit, zâmbea 

din tabloul Clarei. Fericită şi liberă. 


— Ce s-a întâmplat? o întrebase Armand pe 
Reine-Marie în dimineaţa în care ea se întorsese 
la maşină, după ce se întâlnise cu Fiona. 

— Cred că ştii, îi răspunsese ea zâmbind. Să 
mergem acasă. 


A a 


Sunt adesea întrebată de unde îmi iau ideile. 
Este o întrebare foarte bună şi la care 
întotdeauna simt că ar 


trebui să pot răspunde. Totuşi mi-e greu. 

Cum să nu ştiu? 

Cred că din cauza faptului că există mai 
multe moduri de a răspunde, unele mai clare 
decât altele. Mă plimb cu un caiet după mine şi, 
timp de mai multe luni înainte de a scrie o 
carte, observ şi ascult, notându-mi expresii, 
cuvinte izolate, citate din poezii sau cărti, 
fragmente de conversaţie sau articole extrase 
din reviste şi ştiri. Adesea ; n 
compar acest lucru cu o operă de artă 
pointilistă. Punând o frântură dintr-o idee aici, 
alta dincolo. Unele mai mari, altele mai mici. 
Unele au legătură cu personajele: Armând şi 
Reine-Marie, Jean-Guy, Clara sau Myrna etc. 
Unele sunt puncte ale intrigii. Unele sunt 
practice, altele stupide, unele intuitive, altele 
trăsnite. Unele destinate să devină teme majore, 
multe destinate să fie ignorate sau folosite într-o 
altă carte. Sau folosite ca surse de inspiraţie 
neaşteptată în schiţe ulterioare. 

Pentru O lume de bizarerii, n-aş putea să vă 
spun exact de unde mi-a venit ideea. De unde a 
apărut tema majoră a „iertării”. Am senzaţia că 
nu a fost cu adevărat decât aproape de final, 
când mi-am dat seama cât de des, fără să- şi dea 
seama, personajele s-au luptat cu ea. 

De câte ori m-am luptat şi eu cu nevoia dea 
ierta. De a trece mai departe. 

Mi-a plăcut să explorez această temă în 
cartea de faţă. 

Pot să vă spun exact când mi-a venit ideea cu 
pictura Comoara Paston. Eram la Londra şi 
citeam un articol dintr- o revistă de ştiri, în care 
oameni de seamă vorbeau despre opera lor de 
artă preferată. 

Cineva a spus Comoara Paston, apoi a 


continuat să explice de ce. A fost o revelaţie. Nu 
auzisem niciodată de ea, dar ce bogăţie de idei 
pentru un scriitor! Am ştiut atunci că va fi calul 
meu troian care va permite ca tot felul de 
indicii, tot felul de idei, teme, referinţe la cărţi 
anterioare să pătrundă în vieţile personajelor 
din Three Pines. 

Nu ştiu sigur când mi-a venit ideea să mă 
opresc asupra cazului care i-a adus pentru 
prima oară împreună pe Armand şi Jean-Guy. 
Până când n-am început să scriu acele scene, 
habar n-am avut despre ce era acel caz. 

De acolo a fost firesc să iau în considerare şi 
povestea de origine— a lui Armand. Cel puţin, 
cum a ajuns să lucreze în departamentul 
Omoruri. Din nou, chiar nu am ştiut cu adevărat 
cum s-a întâmplat până când nu am făcut o 
plimbare lungă, lungă. Şi atunci mi-a venit 
ideea. 

Sinceră să fiu, a fost tulburător. Să folosesc 
un eveniment real, tragic - atacul armat de la 
Ecole Polytechnique - şi elemente fictive? 

Eram o tânără jurnalistă care lucra în oraşul 
Quebec în acea zi. 6 decembrie 1989. îmi 
amintesc că mă duceam la serviciu devreme a 
doua zi dimineaţă. Găzduiam programul de 
actualități pentru Radio CBC şi trebuia să încerc 
să înțeleg ce s-a întâmplat la École 
Polytechnique înainte de a intra în direct. 
Rapoartele încă erau confuze. Documentariştii 
au făcut o treabă extraordinară şi, în - cursul 
dimineţii, am intervievat poliţişti, studenti, 
profesori, politicieni. încercând să dau sens unui 
act fără sens. 

14 studente la inginerie ucise. Doar femei. 

Spre ruşinea mea, iniţial i-am crezut (şi le-am 
acordat timp de antenă) pe politicieni (toţi 
bărbaţi), care insistau că a fost opera unui 
singur nebun, şi nu o incriminare a societăţii. 
Nu era cazul să ne uităm la misoginismul insti- 
tuţionalizat. Să analizăm egalitatea în drepturi 
sau lipsa ei. Să avem un control mai riguros 
asupra armelor de foc. 

A fost trist, o tragedie, dar faptul că au fost 
vizate şi asasinate 14 tinere şi alte 13 rănite nu 


spunea nimic mai mult. 

Mi-a luat câteva zile să aud, dincolo de 
strigătele lor, argumentele mai calme, mai 
insistente, mai  chibzuite şi mult mai 
convingătoare ale familiilor victimelor şi 
supravieţuitoarelor. 

Să-i cred când au spus că actul criminal a fost 
posibil din cauza a sute de factori, de-a lungul a 
sute de ani, care diminuează, marginalizează, 
sexualizează, stigmatizează femeile. A fost un 
act de misoginism, la fel ca negările furioase ale 
politicienilor, jurnaliştilor şi susținătorilor 
armelor de foc. 

Da, chiar ca femeie, ca jurnalist, eram atât de 
obişnuită cu statu-quoul, încât mi-a luat mult 
prea mult timp ca să cred ce spuneau aceste 
familii, aceste femei. 

Moartea acelor tinere a schimbat societatea 
canadiană. A adus o legislaţie mult mai strictă 
în privinţa armelor (deşi ar putea fi şi mai 
aspră) şi a forţat o analiză îndelungată, dură şi 
adesea dureroasă a egalităţii în drepturi. A 
drepturilor omului. 

Când m-am decis să abordez atacul armat de 
la Ecole Polytechnique şi ecourile care au 
schimbat societatea canadiană, m-am 
confruntat cu o altă problemă. 

Cum să scriu despre acest eveniment fără a 
transforma o tragedie în divertisment? 

înainte de a începe, am contactat-o pe 
Nathalie Provost. 

Nathalie este una dintre supraviețuitoare, 
care a devenit - impreună cu alţii, inclusiv 
remarcabila Heidi Rathjen - o susținătoare 
înfocată şi neobosită a controlului strict al 
armelor, precum şi o susținătoare a drepturilor 
omului, care se întinde dincolo de drepturi 
egale pentru femei. 

Am întrebat-o pe Nathalie ce părere are dacă 
o includ pe ea şi ceea ce s-a întâmplat la Ecole 
Polytechnique într- un roman din seria 
Gamache. Şi dacă, din moment ce Nathalie 
urma să devină personaj în roman şi să-l 
întâlnească pe Armand, va trebui să adaug 
elemente fictionale. 


Din fericire, ea citeşte seria şi îi plac cărţile. 
Asta a fost de ajutor. Am corespondat în 
legătură cu limitele şi i-am spus că îi voi trimite 
versiunea finală. Dacă va exista ceva la care ea 
va avea obiecţii, voi schimba. Dacă aş fi greşit în 
privinţa faptelor, fie le-aş fi schimbat, fie aş fi 
clarificat aici, în Mulţumiri, unde anume am ales 
ficţiunea. 

A venit ziua în care i-am trimis cartea lui 
Nathalie. Trebuie să recunosc că mi-a fost 
teamă. 

l-au trebuit câteva săptămâni ca să-mi 
răspundă, în parte pentru că Ecole 
Polytechnique îi acorda un doctorat onorific 
pentru întreaga ei activitate. O onoare 
binemeritată, dar cu un preţ imens. 

Nathalie a fost mai mult decât amabilă în 
comentariile ei. A vrut să precizez că primele 
solicitări pentru controlul armelor de foc, prima 
insistenţă asupra faptului că acesta nu a fost 
actul întâmplător al unui nebun, ci consecinţa 
firească şi grotescă a misoginismului larg 
răspândit şi adesea subtil, nu au venit de la ea, 
ci de la familiile victimelor, în cea mai mare 
parte. Nathalie însăşi, alături de alte 
supraviețuitoare, a fost mult prea traumatizată 
la început pentru a-şi putea aduna gândurile. 

Asta a venit mai târziu. Şi când a venit, a fost 

seismic. ; 

Nathalie, Heidi şi alţii nu au acceptat nicio 
disidenţă. Au fost articulate, înflăcărate şi 
neînduplecate în apelurile lor pentru controlul 
armelor de foc. Pentru drepturi egale. Pentru 
drepturile omului. Pentru ca provincia Quebec, 
Canada, să se uite lung, dur şi fără frică la ea 
însăşi. Şi să se schimbe. 

De asemenea, Nathalie a vrut să precizeze 
că, pentru ea, una dintre orori a fost când mass- 
media i-a învinuit pe tinerii studenţi de sex 
masculin că au plecat când atacatorul înarmat 
le-a cerut-o. îmi amintesc cum au fost puşi la 
zidul infamiei acei tineri. Hâituiţi. De parcă ar fi 
putut face ceva. De parcă jurnaliştii ar fi pus 
sub presiune un bărbat înarmat. A fost o 
execuţie publică a unor tineri nevinovati. 


Nathalie a mai ţinut să precizeze că mulţi 
studenţi au stat deoparte, s-au ascuns, iar când 
împuşcăturile s-au oprit au fost primii care s-au 
grăbit să ajute răniții şi muribunzii. Şi totuşi nu 
au fost menţionaţi, nu s-au bucurat de niciun fel 
de recunoaştere sau laude. 


Ei sunt eroi. 

Nathalie a mai dorit să spună că, deşi Canada 
are legi stricte privind armele de foc, acestea ar 
trebui să fie şi mai dure. Sunt de acord cu ea. 
La fel şi Armand, lucru deloc surprinzător. 

Şi cu toate că povestea inelelor de inginer din 
Canada este adevarată, Nathalie a spus că ele 
sunt de fapt oferite în cadrul unei ceremonii 
speciale, mai târziu. Dar eu am decis, din 
motive de intrigă, să merg pe ficţiune. 

îţi mulţumesc, Nathalie, pentru că m-ai ajutat 
cu cartea, pentru că ai fost atât de amabilă şi 
pentru că ai fost mult mai mult decât spune 
povestea mea. Pentru că ai salvat sute, poate 
mii de vieţi prin munca ta, alâturi de alţii, 
pentru controlul armelor de foc. 

Dacă am supărat pe cineva că am folosit 
atacul armat de la Ecole Polytechnique, în 
special familiile tinerelor ucise şi ale 
supravieţuitoarelor, îmi cer iertare. Din toată 
inima şi fără rezerve. 

Cu privire la realitate versus ficţiune, vreau 
să subliniez că Anne Lamarque a fost o 
persoană reală, judecată ca vrăjitoare şi acuzată 
pentru deținerea un grimoar, pe care l-a apărat 
susţinând că este o carte despre ierburi şi 
medicamente. în viata reală a fost achitată şi nu 


a fost £ | Ş f 
niciodată exilată. 


Mulţi, mulţi alţii m-au ajutat la această carte 
provocatoare. 

Vreau să-i mulţumesc asistentei mele, Lise 
Desrosiers, pentru că a fost mereu alături de 
mine şi m-a susţinut. Nu numai că mi-a făcut 
posibilă viaţa de scriitoare, luându-mi atât de 
multe de pe umeri, dar mi-o face şi foarte 
amuzantă! 

îi mulţumesc Lindei din Scoţia. Lui Shelagh 
Rogers. Lui Danny şi Lucy de la Brome Lake 
Books. 


Lui Kelley Ragland, editorul meu de la 
Minotaur Books, împreună cu Andy Martin, 
Sarah Melnyk, Paul Hochman şi CEO-ului 
Macmillan, Don Weisberg. Mulţumiri lui Jo 
Dickinson şi echipei sale de la Hodder din 
Regatul Unit; lui Louise Loiselle, şefa editurii 
Flammarion Quebec; lui Dávid Gernert, agentul 
meu; şi tuturor oamenilor minunaţi de la 
Compania Gernert, în special Rebecca şi Will, 
care se ocupă de vânzări în străinătate. 
Mulţumiri lui Jamie Broadhurst şi oamenilor 
cumsecade de la Raincoast Books. 

Mulţumiri lui Rocky şi Steve, The Hovey 
Gang, Kirk şi Walter, prietenilor şi familiei mele, 
care mă sprijină cu generozitate. Ce ar însemna 
toate astea fără voi? 

Şi vreau să vă mulţumesc vouă, nu doar 
pentru că citiţi cărţile din seria Gamache, ci şi 
pentru că aţi primit cu braţele deschise 
personajele, satul. Pe mine. O simt, iar asta 
înseamnă enorm pentru mine. Mi-aţi oferit cea 
mai uimitoare viată. 

Aş vrea să spun că Nathalie Provost nu este 
singura persoană reală din carte. 

Inspectorul Linda Chernin este inspirat de 
Michael şi de prietena mea apropiată, Linda 
Chernin Rosenblatt. Linda, te iubesc. 

Agentul  Hardye Moel este inspirat de 
minunata mea prietenă, Hardye - aţi ghicit - 
Moel. Unul dintre cei mai înţelepţi, amabili, 
amuzanţi şi curajoşi oameni pe care îi cunosc, 
împreună cu soţul ei, Don. 

Hardye, fiind psihoterapeut, m-a ajutat şi cu 
unele dintre aspectele specifice din carte. 
Mulţumesc, Hardye, scumpa mea. 

în final, vreau să revin la întrebarea de unde 
îmi iau ideile pentru cărţile mele. Am menţionat 
că sunt ca o coţofană care culege gânduri, 
articole, citate etc. Dar mai este ceva. 

Sinceră să fiu, nu simt că pot să-mi asum eu 
toate meritele pentru cărţile mele. Există, până 
la urmă, un element de magie, de inspiraţie 
care pare să vină de nicăieri. Am propriile teorii 
cu privire la locul de unde vine. Am vrut ca, la 
finalul acestui roman, al 18-lea, să arăt clar că 


în scrierea cărţilor Gamache există ceva mai 

mult decât să vezi iți e dat. Şi că a sa a fost 

dintotdeauna. 
/ 


f 


— Povestea de origine, sau origin story, reprezintă o relatare a modului 
în care un personaj fictiv a devenit protagonist sau antagonist, 
despre ce anume l-a făcut să devină ceea ce este (N.r.). 


